
ARGUMENT D 


Alexandru BANTOŞ 


Nebiruit martor peste vremi 
potrivnice și granițe arbitrare 


Nu mi-am imaginat niciodată cât de greu îmi va fi să 
regăsesc liniştea şi echilibrul pentru a aşterne câteva 
pagini în faţa acestui număr de revistă ce se vrea oare- 
cum bilanţul traseului unei instituţii cu mesaj distinct 
în spaţiul științific și cultural de la Chișinău. Fiind de 
la bun început implicat în derularea acestui, ca să fo- 
losesc o expresie des utilizată, proiect neordinar între 
Prut şi Nistru, mă văd obligat să caut o imagine expresi- 
vă, adecvată şi, desigur, obiectivă, în măsură să ilustreze 
un segment de timp intrat deja în istorie. Recunosc, mă 
tulbură gândul că trebuie să vorbesc despre întâmplări, 
Casei Limbii Române „Nichi fapte şi oameni ce mi-au marcat destinul şi care, acum 
Stănescu” Semnează îmi dau seama, au alimentat, direct sau indirect, o sta- 
volumul Retrospectivă Ye de spirit necesară pentru a învinge îndoiala, teama, 
necesară (Chişinău, incertitudinea și, nu în ultimul rând, dificultățile fi- 
2007), coordonează şi nanciare, dar nu numai. Or, dificultăţile, în special de 
prefaţează un şir de volume ordin economic, derivate, evident, din cele politice, au 
antologice de studii, fost multe, cu o persistență jenantă și un recul păgubos 
articole, comunicări privind nu doar pentru revistă, așa încât nu ştiu dacă, invocate 
identitatea etnolingvistică acum, în împrejurări politice și sociale noi, drapate în 
a românilor basarabeni din manieră occidentală, vor avea relevanță pentru cei care 
Colecţia Biblioteca revistei au în stăpânire pâinea și cuțitul. 
«Limba Română»”. 


AB. — editor şi publicist, 
redactor-şef al revistei 
„Limba Română”, directoru 


a o 


Timpul trece, oamenii se schimbă, dar problemele ră- 
mân. Îmi amintesc, prin 2002, la sugestia unui prieten, 
fiindcă revista era (ca mai totdeauna după 1994, când 
am fost obligaţi de către agrarienii veniţi prin fraudă 
la putere să ieşim de sub jurisdicția Ministerului Şti- 
inței și Învățământului) cu bugetul la pământ, iar re- 
gimul comunist îşi demonstrase ostilitatea, admițând 
profanarea (pe 31 august 2001 ) şi incendierea (pe 23 
februarie 2002) a Casei Limbii Române, am apelat la 
„condescendenţa” unui prosper „om de afaceri” (pe 
deasupra acesta mărturisea că are relaţii influente la 

Bucureşti şi se arăta susținător deschis al numelui corect al limbii noastre — astăzi, 
se pare, patriotul avansat „politic” la Chișinău are convingeri împrumutate tocmai 
din tabăra adversă). După munţi de făgăduieli debitate cu optimism şi comoditate 
curat burgheze, după ce am înţeles că praful se va alege din aceste promisiuni, ca 
din atâtea altele auzite până, dar şi după acest incident „salvator”, m-am resemnat, 
pentru că în urma „intenţiilor de afaceri” am câștigat totuși ceva — redacţia a primit 
în dar o sută de litri de benzină! Cu puţin timp înainte cineva ne donase, s-a anun- 
tat şi la un post de radio, o limuzină, care, de fapt, era o simplă mașină... de scris, 
adusă tocmai din Germania. Tichetele pentru combustibil, nu-i vorbă, ne-au prins 
bine! Şi apoi conta, în definitiv, gestul, pentru că, de bună seamă, cine e în stare 
azi să se ridice la înălțimea filantropului basarabean de altădată, Vasile Stroiescu, 
cel care și-a făcut nume şi onoare investind în numeroase instituţii de cultură și 
locaşe de cult din Ardeal? Cine în Republica Moldova de azi, cu vector european, 
are curajul să se dumerească prin ce miracol supravieţuieşte o publicaţie de cultură 
şi, mai ales, ce impact are asupra societăţii prestaţia acesteia, apreciată de multe ori 
oriunde, numai acasă nu? Răspunsul e invariabil același, în cazul când problemele 
de natură politică nu-și află ecoul scontat în paginile ei. Dacă ar înceta să apară 
o revistă de cultură, numărul celor de calitate fiind, se ştie, extrem de mic, ar ob- 
serva cineva lipsa ei?! Urmăresc oare ministerele, departamentele situaţia presei 
tangenţială propriului lor domeniu? Ce ştiu ele, instituţiile statului (şi, întrucât 
limba, literatura, cultura sunt un bun comun pentru toţi românii, mă refer nu 
doar la realităţile de pe Bâc), despre condiţiile în care o mână de oameni încearcă 
disperat, şi în majoritatea cazurilor reușesc, spre lauda lor, cu mijloace financia- 
re mai mult decât modeste, obţinute prin umilinţă și sfidând aroganţa unor inși 
ajunși întâmplător în fruntea bucatelor, să acopere un perimetru spiritual pentru 
care s-ar cuveni să se cheltuie și deseori sunt cheltuite sume exorbitante. 


Cu un deceniu și ceva în urmă, după ce Fundaţia Culturală Română a încetat a 
mai subvenţiona revista, dând curs unor pâri făcute de către anumiţi „binevoi- 
tori” de la Chișinău, am purces împreună cu Nicolae Mătcaș, Grigore Vieru și Ion 
Ungureanu în căutarea altor soluţii pentru „a nu lăsa să piară revista”. Nu voi uita 
nicicând mirarea exprimată cu sinceritate de către un oficial de la București („La 
Chişinău mai e nevoie de LIMBA ROMÂNĂ?”) și reacția vehementă a însoţito- 
rilor mei la indiferența unui funcţionar avansat ulterior la rangul de ambasador. 
Nu mai cunosc dacă i-a servit la ceva lecţia de „patriotism”, revista însă până prin 
2007 a continuat să se afle în zona incertitudinii, iar din acest motiv colaboratorii 
competenţi şi consacrați își căutau alte surse de existenţă. În schimb, în ultimii 
cinci ani, graţie Institutului Cultural Român, „Limba Română” apare cu regulari- 
tate, căpătând siguranţa gestionării. 


Apropo! Anul trecut, în preajma zilei de 31 august, am fost vizitat la redacție de că- 
tre un fost coleg de facultate, jurnalist, dar și om de afaceri, care m-a întrebat direct: 
cine din conducerea Republicii Moldova, după 7 aprilie 2009, s-a interesat de des- 

tinul revistei „Limba Română”, al Casei Limbii Române? Observând că ezit, inter- 

locutorul mi-a dictat mai multe numere de telefon, insistând să abordez „sus-sus” 
problemele instituţiilor preocupate, zicea dânsul, „şi pe vremea lui Snegur, și a lui 
Lucinschi, şi a lui Voronin, fără întrerupere, de învățământul naţional, de recupera- 
rea patrimoniului cultural, de reconstituirea temeliei codului genetic identitar al ba- 
sarabenilor”. Urmând acest îndemn, am expediat pe mai multe adrese un demers a 
cărui esență comprimată se reduce la o singură propoziţie: „O revistă pentru fiecare 
şcoală din Republica Moldova” (1.600 de biblioteci școlare), dar, cum era lesne de 
presupus, miniproiectul s-a împotmolit undeva printre hârtiile din birourile funcţi- 
onarilor noștri, majoritatea, zice-se, buni profesionişti, dar care consideră problema 
limbii, una minoră și cu orizont închis pentru cariera lor. În plus, ca şi alte instituţii 
nonprofit lansate în acţiuni de cultură pe cont propriu, o publicaţie filologică în 
Republica Moldova -— care a traversat o nouă perioadă de comunism în condi- 
tiile dezvoltării democraţiei europene, iar apoi a încercat reformarea societăţii, 
inclusiv a sferei învățământului fără investiţii rezonabile — trebuie să constituie în 
mod imperativ, pe fundalul regenerării animozităţilor lingvistice, obiectul preo- 
cupării factorilor de decizie ministeriali, pentru a conferi şi substanţă reformelor 
asumate. 


Mă întreb — e întâmplător oare că Republica Moldova, fiind cel mai sărac stat din Eu- 
ropa, are şi cea mai retrogradă legislaţie lingvistică din tot arealul postsovietic? Pretu- 
tindeni, în republicile unionale de altă dată, sunt adoptate legi, ajustate la noile obiec- 
tive politice și sociale, care ocrotesc direct şi eficient limbile oficiale ale noilor state 
suverane, şi doar în Republica Moldova mentalul comunist împăienjeneşte minţile 
cetățenilor. În vigoare fiind legile sovietice, evident că boicotul contra limbii române, 
de stat, va continua, iar rusa va hălădui ca şi acum două decenii. Unele sondaje denotă 
faptul că la mulți parametri limba noastră a cedat din prestanţă, în special după dez- 
măţul populist de „moldovenizare” și „deromânizare” manifestat cu duritate la scara 
întregii republici în toți cei opt ani de guvernare neobolșevică. 


Un lucru trebuie să însușim — Basarabia va ieşi din colapsul general atunci când va 
fi constituționalizată LIMBA ROMÂNĂ. Consensul de aici trebuie sa pornească şi 
numai după aceea se vor prefigura adevăratele soluţii politice, sociale, economice 
etc. Atunci va fi oprit şi exodul basarabenilor. Risipiţi de necazuri în lume, ei con- 
ştientizează, acum ca niciodată, că peste vremi potrivnice și graniţe arbitrare doar 
limba maternă este martor nebiruit al ființei lor. 


Revista noastră va aduna și de aici încolo neamul la un loc. În contextul noilor rit- 
muri şi mijloace de evoluţie a societăţii, în care, pe de o parte, s-a adâncit criza 
etnolingvistică, iar, pe de altă parte, s-a creat o competiţie inechitabilă între arte şi 
valorile consumeriste, este imperativă necesitatea de a restabili echilibrul valorilor 
ce întăresc bazele unei civilizaţii. Revista „Limba Română” va promova în conti- 
nuare patrimoniul spiritual care ne definește obârşia, dinamizând procesul de re- 
dobândire și conştientizare a identităţii românilor basarabeni și oferind cititorului 
posibilitatea de a se familiariza cu procesul de redimensionare a valorilor din do- 
meniul lingvisticii, literaturii, istoriei și culturii românești. 

ACADEMIA ROMÂNĂ 


Institutul de Lingvistică Bucureşti, 
“Iorgu lordan-Al. Rosetti” 15 aprilie 2011 
Bucureşti 


| O revistă a tuturor românilor 


Dlui Alexandru BANTOȘ, 
redactor-șef al revistei „Limba Română”, Chişinău 


Epoca modernă a societății românești a pus constant în evidenţă rolul deosebit pe 
care îl au publicaţiile periodice atât în dezbaterea chestiunilor importante privind 
dezvoltarea societății, cât şi în promovarea și susținerea culturii în limba naţională. 


În rândul acestor publicaţii a intrat, acum două decenii, revista „Limba Ro- 
mână”, publicaţie de știință și cultură de aleasă ţinută, elaborată cu talent și 
exemplară dăruire, care şi-a propus şi, spre meritul echipei redacţionale, a și 
reușit să fie o revistă a tuturor românilor. 


În paginile acestei publicaţii cu nume simbolic au fost găzduite ample, repe- 
tate şi elevate discuţii despre statutul limbii oficiale în Republica Moldova, 
despre unitatea de limbă și de cultură în spaţiul romanic nord-dunărean. Dez- 
baterile organizate cu participarea unor distinși specialiști au pus în evidență 
rolul intelectualului dăruit neamului său, precum și importanţa cultivării și 
promovării limbii naţionale. 


La moment aniversar, adresăm felicitări colectivului de redacție al acestei pre- 
stigioase publicaţii pentru susținerea remarcabilă a limbii române, dorindu-i, 
totodată, noi şi la fel de frumoase rezultate. 


Acad. Marius SALA, 


vicepreşedinte al Academiei Române, 
director al Institutului de Lingvistică „Iorgu Iordan - Al. Rosetti”, București 


MESAJE MEM 


| Un drapel pe o redută... 


Revista „Limba Română” are frumusețea unui drapel de pe o redută: atâta 
vreme cât se mai vede fâlfâind în înalturi, chiar cu pânza ciuruită de gloanțe și 
vântoase, e semn sigur că oștenii pe care îi reprezintă rezistă... 


„Limba Română” este o revistă luptătoare: dar ea nu atacă, ci apără. De două- 
zeci de ani apără Adevărul, aşa cum părintele Inochentie de la Balta apăra icoa- 
nele lui Dumnezeu, postându-se între mitraliorii care-i pătrunseră în catedrală 
şi Cel de Sus din imaginile picturale: ca plumbii intruşilor să treacă mai întâi 
prin trupul lui firav şi puţintel, înainte de a răni chipul Celui-Fără-de-Veac. 


Revista „Limba Română” ne apără pe noi toţi. În vremuri care nu i-au fost 
deloc favorabile, când i-a fost profanat, devastat, incendiat sediul în care este 
ctitorită, când înfăptuitorii ei erau ameninţaţi cu închisoarea (adevărul fiind, 
în concepția unor politicieni perverși, cel care subminează statalitatea Repu- 
blicii Moldova), s-a salvat, salvându-ne. 


Ca azi să fim împreună. 

„Limba Română” e o revistă vie. 

Iar noi, cititorii ei, avem mai degrabă sentimentul că ea ne citește. 

Rudă cu Scrisoarea boierului Neacșu de la Câmpulung, cu crezul lui Văcărescu: 
„las vouă moştenire 

creşterea limbii românești 

şi-a patriei cinstire..., 

cu preotul Mateevici: 

„„înviaţi-vă dar graiul 

ruginit de multă vreme..., 


şi cu toţi cei care alcătuiesc oastea Limbii Române, această revistă întreţine 
conştiinţa de sine a Basarabiei românești, făcând parte fericită din destinul ei. 


Alexandru Bantoș şi echipa lui ridică o piramidă fără piatră şi aprind o stea 

care să lumineze și-n plină zi: revista „Limba Română”. 


Cât ea este cu noi, cât drapelul ei se înalță pe redute, suntem convinși că nu ne 
poate învinge nicio armată din lume. 


Nicolae DABIJA, 


redactor-șef al săptămânalului „Literatura şi Arta”, 
preşedintele Forului Democrat al Românilor din Moldova 

| O publicaţie necesară școlii 


Fondarea de către Ministerul Educaţiei a revistei „Limba Română” a fost o 
izbândă a oamenilor care conștientizau cât de importantă este o asemenea 
publicaţie pentru şcoală. Apreciem atașamentul și sprijinul constant, neîntre- 
rupt, acordat învățământului de la noi de către publicaţie, deși, cu părere de 
rău, din motive politice, din 1994 instituţia noastră nu a mai ocrotit și spriji- 
nit această revistă atât de necesară cadrelor didactice. Or, în paginile „Limbii 
Române”, de-a lungul a două decenii, au fost promovate neîntrerupt metode 
şi modele performante de predare a limbii şi literaturii române, texte reflec- 
tând experienţa celor mai competenţi specialiști în domeniu din Republica 
Moldova şi din România. În funcţie de necesitățile impuse de procesul de 
reorganizare a sistemului de învățământ, „Limba Română” a diversificat și 
îmbogăţit continuu spectrul tematic și modul de prezentare a rubricii Pro Di- 
dactica, precum și a edițiilor speciale cu acest subiect (Literatura română din 
Republica Moldova, scriitori incluşi în programele de învățământ, LR, nr. S, 
1997, precum și Metodica predării limbii şi literaturii române în gimnaziu şi li- 
ceu de Dumitru Ivănuş, Silvia Pitiriciu și Dragoş-Vlad 'Topală, LR, nr. 2, 1999, 
ambele lucrări fiind editate la solicitarea Ministerului Educaţiei şi Ştiinţei din 
Republica Moldova). 


Având certitudinea că revista „Limba Română” va contribui și în continuare 
la perfecționarea procesului de predare a limbii și literaturii române, a calității 
materialelor didactice destinate celor care doresc să studieze limba și litera- 
tura română, la îmbunătăţirea programelor de învățământ în vederea alinierii 
lor la standardele europene și mondiale, Ministerul Educaţiei îi urează presti- 
gioasei reviste și colaboratorilor ei care au creat de-a lungul anilor o instituție 
de referință în spaţiul nostru cultural să promoveze înainte cu același spirit 
neînvins valorile naţionale și să nu pregete să ne spună în hram şi acasă veşnicile 
adevăruri. 


LA MULȚI ANI REVISTEI „LIMBA ROMÂNĂ”! 
Mihai ȘLEAHTIŢCHI, 


Ministru al Educaţiei din Republica Moldova 

Emblemă a românismului 
şi a ideilor culturale 

Cei douăzeci de ani de apariție a revistei „Limba Română” se confundă cu 
perioada luptei românilor basarabeni pentru recâștigarea valorilor naționale, 
pentru depășirea crizei identitare ce ne-a măcinat decenii la rând ființa. Mi- 
siunea ei a fost și rămâne una de culturalizare și conștientizare, de atitudine 
civică şi intelectuală, de reintegrare a valorilor noastre în circuitul general ro- 
mânesc. 


Astfel, ea şi-a configurat un statut special în realitatea din Republica Moldo- 
va — cel de tribună a românismului. De două decenii, de la această tribună, 
sunt promovate adevărurile istorice și lingvistice privind trecutul și prezen- 
tul acestui fragment de popor desprins cu forța de matricea sa firească, ideile 
culturale ale societăţii basarabene în strânsă interdependenţă cu dezideratele 
europenizării. 


Una dintre cele mai prestigioase publicaţii de profil filologic din întreg spaţiul 
românesc, bine fixată în realitatea lingvistică și socială din Republica Moldo- 
va, revista are o deschidere largă spre problematica lingvistică general româ- 
nească, dar şi spre alte spaţii şi contexte culturale ale lumii contemporane. 


Mesajul revistei se adresează atât inteligenţei și competenţei, cât și fondului 
emotiv-sentimental al cititorilor. Alături de temele cu caracter științific, în 
paginile ei sunt mereu prezente și literatura, arta plastică, viaţa teatrală etc. 
Acest dialog al artelor ne face mai competitivi cultural în context românesc 
şi european. 


Alături de alte câteva reviste de cultură, „Limba Română” și-a configurat o 
ţinută lingvistică și estetică aleasă, o prestanţă intelectuală remarcabilă. Echi- 
pa revistei a reușit să coaguleze în jurul ei autori de valoare, cu un demers 
cultural-ştiinţific modern, sincronizat cu mișcările de idei înnoitoare. Textele 
lor promovează primatul valoric, dezbaterea de idei profesionistă, echilibrată, 
din care lipsesc extremismele patriotarde, compromisul estetic. 


Implicată profund în procesul de renaștere națională, „Limba Română” este 

o „revistă-şcoală”, o revistă-cetate, ce confirmă neabătut că în Basarabia limba 
română se află la ea acasă, că românismul este o realitate vie, neperisabilă. 

Adresăm membrilor redacţiei, colaboratorilor ei și tuturor celor care susțin 
apariția revistei urări de sănătate şi inspiraţie, perseverență întru dăinuirea 
noastră ca neam. La mulţi ani, „Limba Română”! 


Arcadie SUCEVEANU, 


poet, eseist, Președinte al Uniunii Scriitorilor din Moldova 


| Vigoare şi tenacitate 

Revista „Limba Română” de la Chișinău își aniversează douăzeci de ani! Vârsta 
respectabilă, de neîntreruptă apariție, a uneia dintre cele mai vizibile publicaţii 
românești de cultură ne oferă prilejul unui bilanţ și al unor evaluări. Primul lucru 
care se impune să fie remarcat este vigoarea revistei: într-un peisaj cultural publi- 
cistic zbuciumat şi contradictoriu, într-o societate angrenată în schimbări masive 
şi într-o epocă în care publicaţiile efemere reprezintă mai degrabă regula, iar unele 
dintre marile publicaţii periodice de cultură, în România, ca și în Basarabia, apar 
adesea cu mari întârzieri şi sincope, mica echipă condusă de Alexandru Bantoș 
reuşeşte să scoată, în aparență fără mari eforturi, unul după altul, cele șase numere 
duble anuale ale revistei. Simpla ei apariţie, într-un ritm continuu, constituie, aşa- 
dar, un succes în sine, un succes care nu se poate explica decât prin pasiune, prin 
dăruire și prin conștiința legitimităţii scopurilor asumate. 

Obiectivul programatic central pe care revista și l-a propus încă din primul an, în 
urmă cu două decenii, este acela de a contribui la afirmarea conștiinței identitare 
românești unice și de a cultiva limba română literară la cel mai înalt nivel. Revista 
a constituit în timp una dintre tribunele cele mai eficace şi mai credibile ale „luptei 
pentru limbă şi ortografie”, purtate de intelectualitatea basarabeană luminată în 
ultimele două decenii. Date fiind posibilele derapaje și abateri de la ceea ce, în 
genere, se consideră astăzi în Europa o gândire „political correct”, este cu atât mai 
admirabilă știința cu care editorii au reușit să evite tonalităţile strident-naţionaliste 
sau populiste, în favoarea unui discurs de afirmare a identităţii culturale românești 
decent și nuanțat, dar nu lipsit de fermitate. Veritabil reper și organ de exprimare 
a convingerilor şi speranţelor identitare la un nivel intelectual elevat, revista pare 
să își fi atras și asigurat un public instruit, în special din mediile universitare, atât în 
România, cât şi în Republica Moldova. Evitând o specializare prea strictă, revista 
este deopotrivă literară, ca și lingvistic-filologică; în plus, constatăm o deschidere 
constantă spre alte sfere ale culturii, de a istoria artei și până la didactica limbii. 


Între sutele de nume din lista colaboratorilor revistei constatăm prezența unor 
personalităţi importante ale literelor românești actuale, alături de numele multor 
reprezentanți de marcă ai generaţiilor mai tinere. Remarcabilă este, de asemenea, 

în paginile revistei, „conviețuirea” armonioasă a contribuţiilor literar-eseistice și 
a celor de erudiție filologică sau de lingvistică specializată, a operelor de creaţie 
literară propriu-zisă şi a textelor memorialistice, a textelor cu caracter programatic 
şi a unor specii publicistice efemere, precum reportajul sau interviul. 


Editorii revistei merită felicitați și pentru calitatea bună și foarte bună a ma- 
terialelor publicate, pentru preocuparea evidentă de a se menţine în limitele 
bunului simț estetic şi etic şi, nu în ultimul rând, pentru eleganța prezentării 
grafice a revistei, atât în versiunea sa tipărită, cât şi în cea virtuală. 


În numele tuturor colegilor mei de la Institutul de Filologie Română „Al. Philippi- 
de” din Iași, foarte mulţi dintre ei colaboratori vechi și devotați ai revistei, adresez 
prietenilor de la Chişinău urările noastre cele mai calde de viață lungă și rodnică. 


Prof. univ. dr. Eugen MUNTEANU, 


Director al Institutului de Filologie Română „Al. Philippide” 
al Academiei Române 


| Liantul indispensabil al românilor 


Cu prilejul împlinirii celor două decenii de activitate creatoare remarcabilă pe 
ogorul limbii române, al culturii noastre naţionale, Societatea Scriitorilor Ro- 
mâni din Cernăuţi adresează colectivului redacției revistei „Limba Română” 
din Chișinău cele mai sincere și călduroase felicitări și urări de prosperitate. 


Românii din actuala regiune Cernăuţi şi din întreaga Ucraină au urmărit cu 
un interes deosebit calea parcursă în acești ani de revistă și de bunii ei co- 
laboratori, apreciind sincer realizările obținute, capacitatea de sincronizare 
a activităţii cu problemele cotidiene ale învăţătorilor și profesorilor şcolari, 
ale elevilor, studenţilor și intelectualilor, ale tuturor admiratorilor cuvântului 
scris, cu sufletul receptiv la frumusețile limbii noastre. 

În memoria și în inimile noastre a rămas pentru totdeauna ediția specială a re- 
vistei din anul 2001 dedicată Bucovinei. De altfel, „Limba Română” este uni- 
ca revistă din Republica Moldova care a oglindit în paginile sale, după 1991, 
atât de detaliat și competent probleme de istorie, de dezvoltare a culturii și 
literaturii române în ţinutul nostru. Fapt pentru care aducem încă o dată cele 
mai sincere mulțumiri colectivului redacţiei şi tuturor celor care au contribuit 
la editarea acelui număr al revistei. 


Fiind zidiți de Puterea Divină în limba română, suntem ferm convinși că nu 
există forță umană care să distrugă ceea ce a creat Bunul Dumnezeu. De ace- 

ea, dragi prieteni, Vă dorim din suflet multă sănătate, să aveți și în continua- 
re tăria de caracter, demnitatea de care aţi dat dovadă în toți acești ani, căci 
Dumnezeu v-a înzestrat din plin cu bunătate sufletească, dragoste de neam și 
har. Să vă bucure mereu lumina primăverii și a Învierii Mântuitorului nostru. 


Hristos a Inviat și la mulţi ani! 


Ilie Tudor ZEGREA, 


Președintele Societăţii Scriitorilor Români din Cernăuţi. 


Descinderi spre tipare, 
deschideri spre universal 


Genericul acestor note fugare s-a prefigurat după / din mai multe op- 
ţiuni: veşnic tânăra limbă română; meandrele bicentenarului; oglinda 
independenţei; 20 din 200 din 2000 sau 2000-200+20, două mii indi- 
când identitatea daco-romană, două sute - sinistra colonie imperială și 
douăzeci - anii salvării de uitare! Unghiuri de interpretare sau moduri 
de percepţie, fiecare dintre opţiunile sugerate deliberativ ar putea ex- 
prima caracteristici definitorii ale unei notorii reviste filologice și cul- 
tural-literare aflate în prag de bilanț aniversar: „Limba Română” — 20! 
Până la urmă am optat pentru formula din titlu, considerând-o adecvată 
cuprinderii, consistenţei şi orientărilor strategice ale acestei importante 
publicaţii cultural-ştiințifice pentru întreaga spiritualitate românească. 
Pe drept cuvânt, prin înălțătoru-i mesaj, demn de columna trăiană, re- 
vista „Limba Română” ţintea a se înscrie în tiparele unui concept de 
aniversare hasdeiană. 


Biografia unei reviste se constituie funciarmente din elanul colectivului / 
colegiului redacțional, registrul notorietăților și materialelor publicate, 
aria de răspândire printre cititori, impactul ei sociocultural și, nu în ul- 
timul rând, modelul unui redactor-şef / director de opinie, angajat, cu 
totală dăruire, cu entuziasm nesecat și un pic de nebunie pe deasupra, în- 
hămându-se benevol şi pe un termen indefinit în acțiunea... de împingere 
a acestei locomotive cu zeci și zeci de vagoane eșalonate pe ecartamentul 
neprevăzutului (adeseori, chiar redactorul fiind locomotiva eșaloanelor 
în așteptare!). S-ar cuveni, la ceas aniversar, să-l pomenim cu un cuvânt 
de bine mai întâi pe redactorul-fondator al revistei „Limba Română”, re- 
gretatul Ion Dumeniuk, ucraineanul a cărui inimă a ars fără rezerve pen- 

tru cauza ce și-a asumat-o — idealul deșteptării naționale, înveșmântat în 
haina firească a limbii române. 


Invariabil, la temelia acestui concept cultural se cer înșiruite numele unor 
Nicolae Mătcaș, Anatol Ciobanu, Marius Sala, Gheorghe Chivu, Dan Mă- 
nucă, Stelian Dumistrăcel, Valeriu Rusu, Dumitru Eremia, Theodor Co- 
dreanu, Silviu Berejan, Eugeniu Coșeriu, Nicolae Corlăteanu, Grigore Vie- 
ru, Ion Ungureanu ș.a., care au confirmat prestigiul și valoarea fenomenului. 
Unii dintre ei s-au retras, în al doilea deceniu, în umbra statică a altor cifre 
de înveșnicire, alții au rămas să le desăvârșească opera. Și în acest context 
al seninei tristeți, al moştenitoarei cunoașteri, voi să subliniez fidelitatea de 
Mercuţio al actualului redactor-șef Alexandru Bantoș față de iluștrii săi (şi 
ai noştri) predecesori. Este o fidelitate exemplară, materializată în consis- 
tente numere tematice de revistă, dar și colecții impunătoare de volume 
sintetice, editate sub egida Casei Limbii Române „Nichita Stănescu”: Ni- 
colae Corlăteanu, Testament. Cred în izbânda limbii române; Silviu Berejan, 
Itinerar sociolingvistic; Anatol Ciobanu, Reflecţii lingvistice; Nicolae Mătcaș, 
Român mi-e neamul, românesc mi-e graiul; precum şi impresionanta anto- 
logie de sinteze, documente și comunicări Limba română este patria mea. 
Dialogurile aceluiași Al. Bantoș — Retrospectivă necesară — vin să întregească 
dimensiunile socioculturale şi biobibliografice ale unui vast concept spiri- 
tual de revitalizare a tradiției și de perpetuare valorică prin consistenţa și 
idealul de accedere și sincronizare cu ritmurile culturii universale. 


Revista „Limba Română” se înscrie tot mai temeinic în tradiția publicisticii 
româneşti, fiind o demnă succesoare a „Daciei literare”, a „Familiei” şi a „Con- 
vorbirilor literare”, chiar dacă i-a lipsit o „Junime” de propensiune nucleară 
sau un „Luceafăr” inedit în paginile sale. 


Pentru marja dâmboviţeană termenii ar putea apărea deplasaţi, dar raportată 
la realităţile noastre basarabene, la impactul și consecvența demersului, com- 
paraţia rămâne în picioare, atâta vreme cât însăși revista „Limba Română” 
continuă să rămână pentru noi, pentru cultura română din acest spațiu încă 
accidentat și imprevizibil, drept flamură călăuzitoare, punct de reper și paga- 
port de nobleţe, că nu ne-am uitat originile şi mai avem încă multe a spune 
lumii şi junimii viitoare. 


Felicitări colegiale! 


Ion HADÂRCĂ, 


poet, eseist, publicist, traducător, 
deputat în Parlamentul Republicii Moldova 

| Pe baricade de două decenii 


Destinul revistei „Limba Română”, fondată de Ion Dumeniuk, Nicolae 
Mătcaș şi Alexandru Bantoș, redactorul care o conduce de douăzeci de ani, 
este identic, din păcate, cu cel al limbii române. E străină la ea acasă. Deși, 
conform actului de naștere (1991), revista e copilul legitim al independentei 
şi suveranei Republici Moldova, ea are soarta unui orfan, fiind batjocorită de 
comuniști — a fost incendiată împreună cu Casa Limbii Române, în care își are 
sediul — şi ignorată de democrați, trăind, timp de douăzeci de ani, din cerșit. 
În timpuri de deplină libertate şi democraţie e un fel de publicaţie samizdat, o 
revistă disidentă, neglijată chiar și de publicaţiile democrate. 


Noi credem că aceasta i se întâmplă și din cauza invidiei, căci „Limba Româ- 
nă” a ridicat atât de sus ştacheta rigorii materialelor publicate, încât întrece 
publicaţiile de profil de la noi şi din ţară. 


Fiecare număr e un fel de antologie de mare calitate, atât în ce priveşte lim- 
bajul, conţinutul, spiritul românesc, chiar şi aspectul tipografic. Scriitorii 
români din Basarabia, printre care şi subsemnatul, confrații lor din ţară şi 
de pretutindeni se consideră onoraţi să fie publicaţi aici, alături de nume ca 
Eugen Ionescu, Eugeniu Coșeriu, Emil Cioran, Eugen Simion, Constantin 
Stere, Vasile Coroban, Nicolae Corlăteanu, Marin Preda, Lucian Blaga, 
George Bacovia, Nichita Stănescu, Marin Sorescu, Grigore Vieru, Paul 
Goma şi alții. 


Nu aş vrea să supăr Academia din Chișinău, dar publicaţiile ei mai au mult 
până să atingă performanţele revistei „Limba Română”. 


Dar „Limba Română” joacă un rol important și ca instituţie de culturalizare 
şi instruire a populaţiei. Mai cu seamă a tineretului. În clădirea unde își are 
sediul redacţia, pe care directorul Alexandru Bantoș o apără ca un cerber de 
mâinile păroase ale celor cu bani și funcții înalte, au loc sistematic diverse 
simpozioane, dezbateri, întâlniri cu personalități marcante din domeniul 
culturii și ştiinţei, aniversări, lansări de carte, cursuri de studiere a limbii ro- 
mâne, expoziţii de pictură și fotografii, concerte. Elevii de la clasele primare 
până la clasele mari, studențimea, persoane în vârstă de toate profesiile se 
întâlnesc cu scriitorii, prezintă propriile creaţii ca la cenaclurile literare de 
pe vremuri. 

Doar politicienii evită să treacă pragul acestui important centru cultural din 
Chișinău, care de multă vreme suscită admiraţia și invidia oaspeților din stră- 
inătate. 


Asemenea unor poeţi de geniu, care la o vârstă fragedă au reușit să lase o urmă 
de neșters în conștiința contemporanilor și a urmașilor, „Limba Română”, în 
numai douăzeci de ani, şi-a înscris numele alături de cele mai prestigioase 
reviste din istoria culturii românești, atât prin mesajul nobil, cât şi prin înver- 
şunarea de a înfrunta toate vitregiile şi de a exista în continuare. 


Sincere felicitări! Toată admiraţia, respectul și recunoștința noastră! 


Andrei STRÂMBEANU, 


poet, prozator, dramaturg, publicist 


| Sub semnul dreptății istorice 


Uniunea Jurnaliștilor din Moldova adresează cele mai sincere felicitări fon- 
datorilor și colaboratorilor revistei „Limba Română” cu prilejul împlinirii a 
douăzeci de ani de la fondare. Apărută în anii deplinului avânt al mișcării de 
eliberare naţională, în tumultul evenimentelor care anunțau venirea unor vre- 
muri noi pentru populația obidită şi marginalizată decenii la rând - românii 
din Republica Moldova, revista „Limba Română” a însemnat o mare victorie 
a forțelor progresiste şi un triumf al dreptăţii și al adevărului istoric. Insistența 
şi curajul, însoţite de cunoștințe profunde în domeniu și de profesionalism, 
au conferit publicaţiei un binemeritat loc de frunte în forul periodicelor de 
specialitate, o recunoaștere din partea celor mai mari și redutabili specialiști 
de rang academic din întreg spaţiul limbii române. 


Uniunea Jurnaliștilor îşi exprimă admiraţia pentru performanţele revistei, 
aducând fondatorilor, colaboratorilor, autorilor și cititorilor ei urări de pros- 
peritate şi impliniri noi în nobila şi necesara activitate de afirmare şi promo- 
vare a limbii române. 


La mulți ani! 
Biroul Permanent 
al Uniunii Jurnaliştilor din Moldova 

Mobilul comunicării verbale 
și imagistice 


De-a lungul acestor ani, revista Dumneavoastră a trecut prin multe încercări 
şi a înfruntat cu stoicism toate obstacolele apărute în cale. Aţi dat dovadă de 
curaj atât în activitatea de zi cu zi, cât şi atunci când neprietenii neamului 
românesc au contestat și falsificat valorile noastre culturale, atacând fățiș, în 
mod barbar (de atâtea ori!), şi sediul Casei Limbii Române. lată însă că, în 
pofida acestor nemernicii, Domniile Voastre aţi făcut ca revista să devină și 
mai bună, şi mai interesantă sub toate aspectele (format, conţinut științific și 
de lecturi diverse, reproduceri color etc.). 


Noi, artiștii plastici, am fost și rămânem în continuare prietenii colaboratori 
ai revistei „Limba Română”, deoarece, pe lângă faptul că suntem cititorii ei fi- 
deli, avem și o şansă rară de a comunica, prin reproducerile lucrărilor plastice 
în prestigioasa revistă, cu cititori aleși, având un gust format pentru artă. Vă 
suntem recunoscători pentru popularizarea, prin intermediul revistei, a lucră- 
rilor artiştilor plastici, făcând astfel un liant dintre cuvânt şi imagine, inițiind, 
totodată, la distanță un contact artistic deosebit de important între pictor și 
receptor, întrucât arta vizuală deţine astăzi un evident monopol în mecanis- 
mele comunicării interumane. 


Cu ocazia împlinirii a douăzeci de ani de la fondarea revistei — o vârstă a tine- 
reţii, dar și a responsabilităţii din ce în ce mai pronunţate în procesul dezvol- 
tării culturii noastre — vă dorim ani mulți şi noi realizări! 


Ghenadie JALOBĂ, 


Preşedintele Uniunii Artiştilor Plastici din Republica Moldova 


MESAJE EEM 


| O fortăreață pașnică 


În urmă cu mai bine de un deceniu, la un simpozion organizat de regretatul 
Valeriu Rusu la Universitatea din Aix-en-Provence, mi-am exprimat îndoiala 
privind posibilitățile de supravieţuire a limbii române în spațiul dintre Prut 
şi Nistru. Scepticismul, amar, îmi era provocat și întreținut de agresivitatea 
sălbatică a comuniștilor care au căutat — și încă mai caută — să distrugă o parte 
a istoriei noastre. Sentimentul de insecuritate îmi era — și încă îmi mai este — 
provocat și întreținut de vecinătatea orașului Iași în care viețuiesc, cu o graniță 
pe care geopolitica rusească, apoi cea sovietică o puneau — și mereu o pun — 
sub semnul întrebării. Nu de mult timp, un oarecare Vasea declara sus și tare 
că noi, cei din dreapta Prutului, vorbim nu românește, ci „moldovenește” și 
că, în consecinţă, nu avem ce căuta în România. Ţară care, și acum, ar fi plină 
de „fascişti” şi de „boieri”. Spre deosebire de aceștia, sovieticii i-au tratat pe 
basarabeni cu lapte şi miere, și, vezi bine, nu i-au exilat în Siberii de gheaţă! Şi 
ca nu cumva noi, românii, să dormim liniștiți la adăpostul Uniunii Europene, 
pe Casa Limbii Române de la Chișinău și pe statuia poetului nepereche Mihai 
Eminescu de la Cernăuţi au fost scrijelate svastici. 


Acestea sunt doar a mia parte din circumstanțele amintitei geopolitici bar- 
bare pe care a trebuit să le înfrunte revista „Limba Română”. Mă bucur nu 
numai pentru că supraviețuiește, ci şi, mai ales, pentru că i s-a alăturat gene- 
rația tânără. Adeptă a valorilor naţionale și deschisă deopotrivă către valorile 
europene, noua generaţie reprezintă o garanţie pentru continua promovare a 

deschiderii ştiinţifice cultivate acum de revista „Limba Română”. 


Dan MĂNUCĂ, 


prof. univ. dr., Universitatea „Al. I. Cuza”, lași 

| Împreună pe urmele adevărului 


Domnului Alexandru Bantoș, 


Colectivului revistei „Limba Română” 


Stimaţi colegi! 


Cea de-a 20-a aniversare de la fondarea revistei „Limba Română” ne oferă un 
fericit prilej de a vă adresa cele mai calde felicitări și urări de bine, însoţite de 
dragostea și recunoştinţa noastră pentru frumoasele Dumneavoastră realizări 
pe câmpia literelor românești. 


Colectivul Muzeului Naţional de Arheologie şi Istorie a Moldovei, institu- 
ţie care prin definiţie este un păstrător și ocrotitor al valorilor naţionale şi 
universale, apreciază înalt contribuţia revistei „Limba Română” la elucidarea 
multiplelor probleme ce ţin de identitatea etnică și lingvistică a românilor 
basarabeni, la popularizarea normelor limbii române, la valorificarea și re- 
considerarea literaturii române postbelice, precum și la stimularea dialogului 
intercultural. 

Constatăm cu mândrie că „Limba Română” a devenit un pilon pertinent 
în promovarea valorilor literare și culturale din întreg spațiul românesc, 
fiind deschisă personalităților remarcabile, dar și tinerilor cercetători din 
domeniul lingvisticii, literaturii, ştiinţei didactice, istoriei naţionale, tu- 
turor apărătorilor şi promotorilor adevărului ştiinţific. Apreciem în mod 
deosebit ediţiile speciale ale revistei, cum ar fi cele dedicate Congresului 
al V-lea al Filologilor Români, ce a avut ca axă de abordare denumirea co- 
rectă a limbii oficiale a statului Republica Moldova, Conferinţei științifice 
„Limba română este numele corect al limbii noastre”, volumele apărute 
în Colecţia Biblioteca revistei „Limba Română” etc. Consemnăm, de ase- 
menea, şi remarcabilele pagini dedicate centrelor de cultură și civilizaţie 
românească, personalităților notorii ale vieţii ştiinţifice și culturale româ- 
nești. 


Două decenii de activitate în serviciul culturii și istoriei noastre au lăsat urme 
adânci în solul basarabean, v-au adus admiraţia și respectul sincer al tuturor 
iubitorilor de limbă și cultură. 

În acest moment aniversar dorim din toată inima viață lungă prestigioasei 
şi mult îndrăgitei reviste „Limba Română”, succes, inspirație și mulți ani de 
rodnică activitate de creaţie, spre satisfacția cititorilor, spre binele țării și al 
culturii naționale. 
La mulţi ani minunatului colectiv redacțional! 
Colectivul Muzeului Naţional 
de Arheologie şi Istorie a Moldovei 


| Valoarea esenţială a naţiunii 


Oricât de dură a fost realitatea pentru Republica Moldova în anii de restriște 
ai guvernării comuniste, membrii echipei redacționale a acestei publicaţii de 
înaltă semnificaţie (nu numai pentru filologi), în frunte cu infatigabilul Ale- 
xandru Bantoș, au rezistat, confirmând că adevărul, manipulat sau chiar repri- 
mat de cei care nu vor să-l recunoască, mai devreme sau mai târziu, triumfă. 
Ciudăţenia acestui secol constă nu în faptul că el este unul al vitezei în plan 
tehnic, ci că este unul al vitezei tuturor fenomenelor, inclusiv și al promovării 
minciunii, urâtului sau al mutilării frumosului. Dacă e să aruncăm o privire 
asupra itinerarului revistei, fondată acum douăzeci de ani (1991) cu spriji- 
nul nemijlocit al domnului Nicolae Mătcaș, pe atunci Ministru al Ştiinţei și 
Învățământului din Republica Moldova, și avându-i cofondatori pe Ion Du- 
meniuk și Alexandru Bantoş, vom menţiona că ea a avut marea menire de a 
promova și menține „floarea sufletului etnic al românimii” (M. Eminescu). 
În toți aceşti ani revista „Limba Română” a stat la straja cărţii de nobleţe a 
neamului nostru (V. Alecsandri), demonstrând că graiul matern ne aparține 
în măsura în care îl vorbim și îl scriem corect. Or, acest instrument al gândirii 
noastre a fost blocat ani de-a rândul, împerstrițat cu barbarisme, calchieri, dis- 
torsionări sintactico-morfologice etc., unora fiindu-le mai ușor să-şi pocească 
limba decât să-și menţină verticalitatea. 

Stimaţi colegi! Fondarea revistei „Limba Română” a fost un triumf al tuturor 
basarabenilor care au militat pentru adevăr și dreptate. În calitatea mea de 
rector al Universităţii de Stat din Moldova, îmi exprim mândria pentru faptul 
că această publicaţie, metaforic vorbind, „şi-a luat zborul” din U.S.M., adică 
toţi acei care au participat la fondarea ei sunt nemijlocit absolvenţi ai U.S.M., 
profesori care au conștientizat dintotdeauna că limba română este, parafrazân- 
du-l pe N. Stănescu, „maica” noastră. Mă bucură foarte mult faptul că revista 

şi-a confirmat titlul de „laborator de creaţie” pentru cei ce se încumetă să bată 
la porţile ştiinţei şi ale artei, mentori fiindu-le Eugeniu Coșeriu, Nicolae Cor- 
lăteanu, Silviu Berejan, Nicolae Mătcaș, Anatol Ciobanu, Valeriu Rusu, Gri- 
gore Vieru, Vasile Vasilache, Constantin Ciopraga, Marius Sala, Dan Mănucă, 
Dumitru Irimia, Stelian Dumistrăcel, Mircea Borcilă, Rajmund Piotrowski, 
Stanislav Semcinski și alte personalităţi din Republica Moldova, din Româ- 
nia şi din străinătate, care au întărit prestigiul revistei, sporind consistenţa şi 
temeiul mesajului ei. 


Vă dorim, dragi prieteni, în continuare multă inspiraţie, libertate și originali- 
tate în gândire, întru creşterea limbii care, în opinia lui M. Heidegger, „este și 
rămâne stăpânul omului”, promovând cu demnitate şi consecvență frumosul 
infinit ce se revarsă din și prin limba română. 

La mulți ani colectivului revistei „Limba Română”! La mulți ani limbii româ- 
nești, care este valoarea supremă a națiunii noastre. 


Gheorghe CIOCANU, 


rector al U.S.M., doctor habilitat în științe fizico-matematice, 
profesor universitar 


La un examen 
de rezistenţă și maturitate 

Colegiului de redacţie al revistei „Limba Română”, 


Douăzeci de ani este vârsta speranţelor, dar și a împlinirilor, este vârsta incer- 
titudinilor, dar şi a performanţelor. 


Douăzeci de ani este vârsta unui student eminent, aflat în preajma exame- 
nului de licenţă, un prag al maturității profesionale și unul al trecerii către 
împlinirea năzuinţelor de afirmare a personalităţii. 


Douăzeci de ani ai revistei „Limba Română” sunt înălțimea de la care puteți 
din plin să vă bucuraţi de faptul că aţi devenit unul dintre excelenții îndru- 
mători ai învățăceilor noștri. Or, limba constituie o formă esenţială de pro- 
movare a ideilor, iar mesajul publicistic îşi caută, în limbă și limbaj, nu doar 
forma de transmitere a informaţiei, ci şi conţinutul, în sensul solidarizării şi 
dezvoltării societăţii. 

La douăzeci de ani ați reușit să susțineți cu brio mai multe examene și, în pri- 
mul rând, cel de rezistență și maturitate: aţi trecut peste multe obstacole de 
sorginte economică, politică, dar și determinate de rătăcirile unora dintre noi. 
Aţi luat cea mai mare notă la examenul de conștiință naţională, promovând cu 
perseverenţă adevărul ştiinţific, care, în confruntarea sa cu realitatea politică 
(să ne amintim de articolul 13 al Constituţiei), a avut permanent nevoie de 
sprijin şi de curajul insuflat de Domniile Voastre. 


Parafrazându-l pe Orhan Pamuk, câștigătorul Premiului Nobel pentru litera- 
tură în 2006, putem afirma că noi trăim în interiorul Limbii Române şi echi- 
valăm cât limba pe care o cunoaștem, cu care ne mișcăm și evoluăm împreu- 
nă. Revista „Limba Română” constituie o mărturie a acestui adevăr, pe care 
îl sfințește. 


La mulţi ani! 
În numele profesorilor și studenţilor 
Facultăţii de Jurnalism și Științe ale Comunicării a U.S.M., 


conf. univ. dr. Mihail GUZUN , decan 


| Oastea cu puteri nevăzute 

Distins colectiv al revistei „Limba Română 


Istoria noastră — preocupată mereu de alte probleme -— n-a fixat încă impor- 
tanța acestei publicaţii în adevăratele ei dimensiuni. Ba chiar în inima posteri- 
tății mai trebuie încă lărgit locul unde se va instala amintirea primei reviste de 
ştiinţă şi cultură din Republica Moldova — „Limba Română”, în haina firească 
a grafiei latine —, care a deschis în cartea istoriei noastre noi evenimente în 
lumina unor abordări ce lipseau în deceniile trecute, susținând cu tărie întoar- 


cerea acasă a limbii române și a istoriei neamului. 


Vechii noştri voievozi au fost mari ziditori de biserici, mănăstiri și cetăţi, iar 
Dys., urmașii lor, aţi călcat fidel pe urmele lor, salvându-le cele mai frumoase 
opere — de la o năruire pe care au jinduit-o unii — și reînălțându-le împros- 
pătate. 


Fiind coordonată de o echipă de profesioniști, susținută de o armată puterni- 

că de autori, revista „Limba Română” a devenit o adevărată cetate a științei și 
culturii, o citadelă a adevărului, o oază a înțelepciunii. 

Deşi abia trecuţi de vârsta majoratului, aţi reuşit să apăraţi moştenirile pre- 
ţioase rămase de la înaintași. Sunteţi o oaste cu puteri nevăzute, chemată să 
spulbere ignoranţa, să promoveze adevărul, să împrăștie lumina prin iubirea 
de neam și de țară. Or, după cum se ştie, adevăratul ostaş nu este cel care luptă 
urând ce are în față, ci acel care iubește ce are în spate. 


La ceas aniversar, permiteți-mi, în numele întregului colectiv al Universităţii 
Pedagogice de Stat „Ion Creangă” din Chişinău, să vă adresez sincere urări de 
viață lungă şi prosperă, autori inspirați și cititori elevaţi! 


La mulţi ani! 


Nicolae CHICUȘ, 


conf. univ. dr., rector al U.P.S. „Ion Creangă” 


| Adevărul nostru neclintit 


Revista „Limba Română”, care marchează douăzeci de ani de la înființare, 
a lăsat urme adânci în procesul de renaștere naţională din Basarabia. În tot 
acest timp, pe paginile revistei „Limba Română” au fost inserate argumente 
temeinice care ne demonstrează că „de la Nistru pân-la Tisa” limba vorbită de 
români este una singură — limba română. Pe tot acest parcurs de două decenii, 
s-au abătut nenumărate furtuni asupra revistei „Limba Română” și a Casei 
Limbii Române. Prin verticalitatea, curajul și bărbăţia de care a dat dovadă 
echipa redacțională în frunte cu publicistul Alexandru Bantoș, a demonstrat 
că adevărul este unul — limba română este de neclintit. 


La mulţi ani, „Limba Română”! 
La mulți ani redacţiei și inimii ei — Alexandru Bantoș! 


Tudor LUPAȘCU, 


dr. hab în chimie, prof. universitar, 
Director al Institutului de Chimie al A.$.M. 

Două decenii în apărarea 
demnității naționale 


Revista „Limba Română” împlineşte douăzeci de ani de la apariție. Este o 
revistă de știință şi cultură. Dar nu numai: este şi o tribună de atitudine 
civică față de cele mai importante probleme ale neamului nostru românesc. 
Voi exemplifica invocând solidaritatea clară a echipei redacționale în frunte 
cu distinsul director domnul Alexandru Bantoş, manifestată în primăvara și 
toamna anului 1995, atunci când tineretul studios, susținut de marea majo- 
ritate a intelectualilor, și-a exprimat atitudinea față de necesitata menţinerii 
în instituţiile noastre de învățământ a disciplinei Istoria românilor - obiect 
de studiere a trecutului poporului nostru. Ediţia specială a revistei s-a inti- 
tulat „Uniţi-vă, studenți!” Și tineretul nostru a urmat acest îndemn, apărând 
nu doar obiectul de studiu - Istoria românilor —, ci şi demnitatea noastră 
naţională. 


Un alt exemplu elocvent de atitudine civică a redacției revistei „Limba Ro- 
mână” este cel legat de împlinirea a zece ani de la adoptarea legislaţiei lingvis- 
tice (1999). Legea privind limba vorbită pe teritoriul Republicii Moldova a 
fost adoptată în condiţiile nedestrămării încă a U.R.S.S. Dar iată că după zece 
ani, timp în care U.R.S.S. s-a dizolvat, iar Republica Moldova și-a proclamat 
independenţa de stat şi a aprobat Legea sa fundamentală, articolul 13 stipu- 
lează contrar adevărului istoric şi lingvistic că „Limba de stat a Republicii 
Moldova este limba moldovenească, funcționând pe baza grafiei latine” Altfel 
spus, Constituţia Republicii Moldova conţine până astăzi, deja 20 de ani de la 
proclamarea Independenţei de Stat, o teză diversionistă stalinistă, pe care oa- 
menii politici de atunci, în primul rând ex-preşedintele Mircea Snegur, n-au 
fost capabili s-o depășească onorabil. Redacţia „Limbii Române” se întreba în 
1999 (vezi nr. 6-8, 1999): „...Cine a aruncat între noi mărul discordiei, semin- 
tele indiferenţei și ale lașităţii? De ce, din vina cui șansele de asanare a clima- 
tului lingvistic au fost şi rămân în continuare minime?” Întrebările formulate 
de redacţia „Limbii Române” rămân, cu regret, actuale și în ziua de astăzi. 


=» 


Pe noi, istoricii, ne bucură faptul că în paginile revistei „Limba Română” au 
fost publicate numeroase articole, studii, documente, memorii şi recenzii etc. 
în susținerea adevărului istoric, ceea ce demonstrează deschiderea pe care o 
are redacţia față de valorile noastre identitare. Este important numărul 7-8, 


ETY ROMIÂINIĂ 


2010, în care redacția a publicat un set de documente referitoare la data de 28 
iunie 1940 — zi a ocupaţiei sovietice a Basarabiei, Nordului Bucovinei, Ţinu- 
tului Herţa: Decretul prezidenţial în legătură cu acea dată, precum și Rapor- 
tul analitic al Comisiei pentru studierea și aprecierea Regimului Comunist 
Totalitar din Republica Moldova, Avizul Academiei de Ştiinţe a Republicii 
Moldova privind data de 28 iunie 1940 etc. 


Şi la împlinirea a 20 de ani de la proclamarea Independenţei Republicii Mol- 
dova basarabenii continuă să rămână scindaţi, măcinaţi de chestiuni mărunte, 
se confruntă cu sărăcia, corupția, e încă „dezbătută” problema identitară și 
altele. Este important ca, și în continuare, revista de ştiinţă și cultură „Limba 
Română” să promoveze adevărul despre limba pe care o vorbim, operele ar- 
tistice create în această limbă, conștiința de neam. Chiar dacă trăim în state 
diferite, noi, neamul românesc, avem aceeași limbă — limba română, aceeași 


istorie — istoria românilor, același viitor — popor reîntregit în Europa Unită. 


Stimaţi colegi, aducem sincere felicitări cu ocazia împlinirii a două decenii 
de activitate rodnică, vă dorim sănătate și realizarea tuturor proiectelor Dvs.! 


Anatol PETRENCU, 


prof. univ. dr. hab., preşedintele INIS „ProMemoria” 


| Fața și oglinda ființei naționale 


Iată că şi proiectul cu nume simbolic pentru basarabeni - „Limba Ro- 
mână” — rotunjeşte două decenii. Tot aşa cum împlinesc acum douăzeci 
de ani multele începuturi deschizătoare de perspective şi de speranțe noi 
puse în istoricul an al cuceririi independenței statale a Republicii Moldo- 
va. Când iau în mână un număr proaspăt, sau chiar unul din anii trecuți, al 
revistei „Limba Română”, îmi răsare în memorie Casa Limbii Române din 
Chișinău. Şi nu doar pentru faptul că în ea își are sediul redacția prețioasei 
reviste pe care o omagiem. Casa aceasta e un simbol al demnității noastre 
de neam. Iar în acele momente negre, când a fost vandalizată de duşmani, 
a reflectat şi ideea demnităţii călcate în picioare. Astfel de momente sunt 
însă trecătoare, fiindcă eternitatea limbii în care ființăm este de o certă 
imanenţă. 


În sens heideggerian, casa înseamnă locuire, așezare temeinică. Eminescu 
scria: „lar noi locului ne ţinem, cum am fost așa rămânem”. În casa aceasta 
locuieşte simbolic limba română. Sedentaritatea ei în această urbe, în această 

parte de Moldovă, nu e pe placul nomazilor aciuaţi aici, care poartă mereu 
stigmatul veneticilor. 


Gândul mă duce și la sensul oneirocritic al casei, acela de conștiință care, 
aşa cum a constatat Freud, este desenată de mecanismul psihicului nostru, 
cu semne aproape identice grafemelor. Prin urmare, Casa Limbii Române e 
întruchiparea conștiinței noastre naţionale neclintite, un locaș construit din 
semne și cuvinte românești. În acest locaș, în limba română, locuiește, în chip 
heideggerian, ființa naţională. 


Ar reieși, din această înlănțuire de gânduri, că revista „Limba Romană”, pro- 
iectul vieţii lui Alexandru Bantoș, locuiește în conștiința naţională. Eu aș adă- 
uga faptul că ea şi-a găsit un loc și în conștiinţele noastre individuale, ale celor 
care o citesc, scriu şi aşteaptă cu bucurie noile apariții. 

Revista „Limba Română” este o publicaţie națională de elită. Nu în sensul 
unei publicaţii despre și pentru vip-uri, ci în acela al situării ei la cota ade- 
văratei și înaltei calități a discursului științific, al ţinutei alese a limbajului 
în care sunt scrise materialele publicate - un limbaj-model, limbaj-etalon 
pentru toţi cititorii —, al modului în care sunt concepute conţinutul și arhi- 
tectura ei. Tipul rubricii Dialogul artelor desemnează organizarea sistemică 
a conţinutului revistei, conferindu-i publicaţiei o alură modernă, sub sem- 
nul comunicării valorilor. Reflectând multiplele fațete ale limbii române, 
ale vieții cuvântului românesc, ale cărții și lecturii în spaţiul acestei limbi, 
revista chişinăuiană constituie o oglindă în care avem datoria să ne uităm 
cu ochii minţii și ai sufletului, pentru a vorbi o limbă corectă și a fi buni 
români. 


Mai mult, prin „Limba Română” redescoperi vocaţia meseriei pe care ai îm- 
brăţişat-o, chiar dacă aceasta nu ţine de filologie, ea îți procură un sentiment 
de mândrie şi demnitate. 


Dragi prieteni și colegi făuritori ai acestei minunate reviste, mă închin în 
fața muncii Dumneavoastră, astfel închinându-mă și în faţa limbii române și 
a fiinţei româneşti locuitoare în ea. Faptul că am operat în modestul nostru 
omagiu cu noţiunile de casă, limba română, ființa naţională e semn că m-am 
simţit copilul lor acum şi mereu. Iar aceasta este bucuria supremă a ființei 
şi a ființării. 

La mulţi ani! 


Alexe RĂU, 


doctor în filozofie, 
Directorul Bibliotecii Naţionale a Republicii Moldova 

Ion DUMENIUK, primul redactor-şef al revistei „Limba Română” 
(1 ianuarie 1991 — 3 noiembrie 1992) 


Rutean prin obârşie şi limbă, lon DUMENIUK a fost mai ucrai- 
nean decât mulți consângeni de-ai săi din Moldova şi din Ucraina. 
Ne-a însuşit graiul, l-a iubit, i s-a consacrat, l-a slujit cu devota- 
ment şi l-a apărat până la moarte, prin faptele sale fiind mai român 
decât mulți dintre pretinşii români verzi din Basarabia sau din alte 
regiuni româneşti. 


Nicolae MĂTCAȘ 

| Ion Dumeniuk. Note biobibliografice 


În cele aproape trei decenii (1963-1991) de activitate pedagogica și științifi- 
că, Ion Dumeniuk, profesor de lingvistică generală, membru al Consiliului di- 
rector al societăţii „Limba noastră cea română”, redactor-șef al revistei „Lim- 
ba Română”, Director General al Departamentului de Stat pentru asigurarea 
funcţionării limbilor vorbite pe teritoriul Republicii Moldova, a parcurs calea 
de la asistent la catedră până la profesor universitar, fiind unul dintre liderii 
notorii ai mișcării literelor românești din Basarabia, un militant recunoscut 
pentru readucerea alfabetului latin în Republica Moldova, pentru reînvie- 
rea limbii române, ale cărei funcţii sociale au fost reduse considerabil, drept 
urmare a politicii de rusificare promovate timp de decenii de către regimul 
comunist unional și autorităţile promoscovite locale, străine de interesele și 
aspiraţiile naţiunilor din provinciile fostului imperiu sovietic. 


Ion Dumeniuk a participat nemijlocit la elaborarea proiectelor de legi adoptate 
la 31 august 1980, iar, prin sondajul sociolingvistic organizat și efectuat cu par- 
ticiparea Domniei Sale, precum și prin cele vreo 20 de articole publicate doar în 
răstimpul dintre noiembrie 1988 şi august 1989, a contribuit eficient la trezirea 


31 august 1989. Ion Dumeniuk, Nicolae Mătcaş, Nicolae Dabija 

conștiinței naţionale a românilor basarabeni, demascând manevrele forțelor an- 
tinaționale, încercările pseudopatrioţilor de a menţine așa-zisul specific moldo- 
venesc, de a zădărnici procesul de revenire la adevărul istoric și științific. 


După istoricul august 1989, sesizând intenţia unor factori de decizie de a impu- 
ne în republică un sistem de scriere „latin moldovan”, domnul Ion Dumeniuk 
s-a încadrat activ în munca de propagare în mase a normelor ortografice şi or- 
toepice ale limbii române, imprimând în acest scop, la TVNM, 41 de prelegeri 
Învăţăm a citi şi a scrie cu caractere latine (termenii alfabet român, limba română 
fiind pe atunci încă un tabu) și publicând în săptămânalul „Viaţa satului” un 
serial de note cu titlul generic Cine le paşte, le cunoaște, precum şi un Îndrumar de 
ortografie. A colaborat, de asemenea, la scrierea cărții Norme ortografice, ortoepi- 
ce și de punctuație, al cărei titlu l-a modificat (împreună cu dl Mătcaș), adăugând 
ale limbii române, fapt prin care a oficializat glotonimul normal ce va fi adoptat 
apoi ca titlu pentru noua revistă filologică concepută și redactată de Domnia Sa. 


În general, activitatea lui Ion Dumeniuk a fost dominată de străduința Dumi- 
sale de a pune la dispoziţia studenților, învăţătorilor şi celor interesaţi manu- 
ale, programe analitice, alte materiale didactice, studii filologice cu un pro- 
nunțat caracter aplicativ, practic. A elaborat un manual de limba română (de 
tip fără profesor) pentru populația rusofonă, a publicat, pentru prima dată 
în limba română, programe şi manuale de lingvistică generală (Introducere în 
lingvistică, 1980, ediţia a doua — 1987; Lingvistica generală, 1985). 


De la susţinerea doctoratului (1970) şi până în prezent, a ținut la facultățile 
de litere, filologie germano-romanică și ziaristică următoarele cursuri de bază 
şi opţionale: Lexicologia limbii române, Istoria limbii române, Teoria și prac- 
tica traducerii, Redactare literară, Introducere în lingvistica romanică, Intro- 
ducere în studiul contrastiv al limbilor, Morfologia contrastivă a limbilor rusă 
şi română, Istoria concepţiilor lingvistice, Introducere în știința limbii, Curs 
de lingvistică generală, Limbă şi societate. 


Lista lucrărilor publicate de Ion Dumeniuk include peste 100 de titluri, prin- 
tre care studii de lexicologie, gramatică, stilistică și traducere, articole de cul- 
tivare a limbii, de popularizare a ştiinţei limbii, în special a problemelor legate 
de reintroducerea alfabetului latin, proclamarea românei drept limbă de stat 
a republicii etc. 


A prezentat referate şi comunicări la congrese, simpozioane, conferinţe știin- 
ţifice universitare, interuniversitare, regionale, unionale și internaționale. 


1991, 
din arhiva redacţiei 

Vladimir ZAGAEVSCHI 


Ucraineanul Ion Dumeniuk — 
apărător ardent al Limbii Române 


gramatica i 


V.Z. — conf. univ. dr., 
Facultatea de Litere, U.S.M. 


Domenii de cercetare: 
fonetica, dialectologia, 


storică a limbii 


române. Cursuri speciale 
elaborate: Probleme de 
fonologie, Probleme de 


ortografie a 
Baze 


imbii române, 
e teoretice ale 
ortografiei ş.a. 


Ucraineanul Ion Dumeniuk, doctor în filologie, 
profesor universitar, ar fi împlinit la S mai curent 
75 de ani, iar revista „Limba Română”, pe care a 
fondat-o în mai 1991, devenind şi primul ei redac- 
tor-şef, a ajuns la a douăzecea aniversare, fiind în- 
grijită, cu mult talent, competenţă și spirit rafinat, 
de un bun colectiv redacţional în frunte cu redac- 
torul-şef Alexandru Bantoș. 


Ion Dumeniuk este bine cunoscut de românii de 
pe ambele maluri ale Prutului ca un luptător ar- 
dent în bătălia pentru decretarea limbii române ca 
limbă de stat în Republica Moldova și pentru re- 
venirea la alfabetul latin, de scriere firească în lim- 
ba română, ca şef al Departamentului de stat pen- 
tru funcționarea limbilor în Republica Moldova, 
ca cetățean-patriot, ținând discursuri și semnând 
numeroase articole în apărarea limbii române și a 
însemnelor naționale românești (tricolor, stemă, 
imn ș.a.). 


Susţinem întru totul aprecierile lui Nicolae 
Mătcaș: „ceea ce nu făcuse Valentin Mândâcanu 
prin incendiarul său eseu Veșmântul ființei noastre, 
a realizat istoricul Ion Buga prin înflăcărata sa ple- 
doarie în apărarea adevărului: O limbă maternă — 
un alfabet („Limpul”, 17 decembrie 2010, p. 33), 
la care adăugăm textele scrise de Ion Dumeniuk şi 
/ sau de tandemul Ion Dumeniuk - Nicolae Măt- 
caș şi care au zguduit conştiinţa societății. 


Născut la § mai 1936 în satul Soci din părțile 
Făleștilor, într-o familie de țărani ucraineni, Ion 

Dumeniuk urmează școala din satul vecin, Călugăr, nutrind speranța de a-și 
continua studiile într-o instituţie de învățământ superior — visa să devină stu- 
dent la Litere. 


Într-o perioadă de intensă rusificare a poporului român din Basarabia, de 
„internaţionalizare” prin rusificare în perspectivă, când mulţi dintre părinţii 
sovietizaţi și ateizaţi până în măduva oaselor îşi dădeau odraslele la creșe și 
grădiniţe ruse, apoi în şcoli ruse, iar unii dintre ei chiar și în casă se străduiau 
să vorbească această limbă - o rusă aproximativă, săracă, dibuită anevoios, 
dar vorbită pentru „binele” și „viitorul” copilașului lor iubit —, Ion Dumeniuk 
intră la Facultatea de Filologie, secția de limba şi literatura moldovenească 
(română) a Universităţii de Stat din Moldova. 


La universitate devine un student harnic și însetat de cunoștințe. Deseori îl 
puteai vedea împrumutând cărți de la secţia de literatură română a Bibliotecii 
universitare, cunoscută de noi sub denumirea de „Fondul de aur”, sau cumpă- 
rând cărți românești, care, în timpul „dezghețului hrușciovist”, au început să 
treacă Prutul, având preţuri accesibile. 


La facultate frecventează cercurile ştiinţifice (de lingvistică, de literatură și 
folclor), la început — pasiv, cu intenția de a vedea ce se practică în aceste cer- 
curi şi de a-și stabili priorităţile, iar mai apoi — activ, statornicindu-se la cercul 
de lingvistică (organizat de Anatol Ciobanu de la Catedra de limba română, 
pe atunci „moldovenească”, și avându-l ca șef al cercului pe studentul Nicolae 
Mătcaș). Aici se afirmă spiritul polemic și pasiunea pentru cercetare a viito- 
rului filolog. 


Era preocupat de terminologia agricolă moldovenească (română) de pe pagi- 
nile ziarelor „Moldova socialistă”, „Țăranul sovietic” și ale revistelor de speci- 
alitate („Agricultura Moldovei”). Tema o dezvoltă în teza de licenţă, iar mai 
apoi în cea de doctor în filologie, susținute, şi una și alta, cu brio. lon Dume- 
niuk, primul şi unicul membru al cercului de lingvistică de la U.S.M.,, fiind 
încă student, publică un articol în revista academică „Limba și literatura mol- 
dovenească” (1962, nr. 1, p. 26-32), intitulat Câteva observaţii privind termi- 
nologia agricolă (Pe paginile gazetei „Moldova socialistă”, în anii 1960-1961). 
Atât în articolul publicat, cât și în teza de licenţă tânărul Ion Dumeniuk con- 
stată o situaţie tristă în domeniul studiat — terminologia agricolă înregistrează 
mari carenţe: cazuri de polisemantism a unor termeni, „dublete”, lipsa de sis- 
tematizare, lipsa unui dicționar etc. 


După terminarea facultăţii Ion Dumeniuk a avut două oferte: Institutul de 
limbă și literatură al A.Ş.M., sectorul de lexicologie şi lexicografie, şi Catedra 

de limba „moldovenească” a U.S.M., alegând să rămână la catedră, unde ur- 
mează doctorantura, obţinând titlurile științifice şi ştiinţifico-didactice: doc- 
tor în filologie, conferenţiar, profesor. La universitate a predat cursuri obliga- 
torii („Introducere în lingvistică”, „Lingvistica generală”) şi cursuri speciale. 
A participat în calitate de autor sau de coautor la elaborarea şi publicarea ma- 
nualelor și a suporturilor didactice pentru studenţi la cursurile pe care le ţinea 
(vezi: Din bibliografie). 


În manualul Introducere în lingvistică (Editura Lumina, Chişinău, 1980, în co- 
lab. cu Nicolae Mătcaş), alături de alte capitole / paragrafe, care i-au revenit, a 
scris și capitolul IV (§§ 17-27), intitulat: „Structura fonetică a limbii”. Ulteri- 
or a publicat de unul singur suportul didactic Scurt istoric al scrisului (U.S.M., 
Chișinău, 1974), iar în colaborare cu N. Mătcaș — broşura Fonetică și fonologie 
(Triplul aspect al sunetelor vorbirii) (U.S.M., Chişinău, 1976). 


În anii 1988-1989 Ion Dumeniuk a activat în calitate de membru al Comi- 
siei interdepartamentale pentru studierea istoriei și problemelor legate de 
dezvoltarea limbii moldovenești. Întrucât revenirea la alfabetul latin necesita 
dovezi competente şi convingătoare, la propunerea lui Ion Dumeniuk am fost 
cooptat ca membru al Comisiei sus-numite, unde am prezentat materiale cu 
argumentele și explicaţiile necesare, fapt menţionat în Raportul Secţiei a III-a 
a Comisiei interdepartamentale. 


Deși în 1991 a fost recunoscută identitatea de limbă moldo-română în Decla- 
raţia de Independenţă, în Constituţia Republicii Moldova adoptată în 1994 a 
fost fixat totuși glotonimul „limba moldovenească”. 


Pentru a reconfirma adevărul ştiinţific şi istoric, la invitaţia lui Ion Dume- 
niuk, la revista „Limba Română” au colaborat specialiștii în dialectologie, 
prof. Ştefan Giosu de la Universitatea „Al. I. Cuza” din Iași și subsemnatul, 
care, prin articolele Dialectele limbii române şi, respectiv, Despre limbile ro- 
manice şi subdiviziunile teritoriale ale limbii române („Limba Română”, nr. 2, 
1991, p. 69-76 şi, resp., nr. 3-4, 1991, p. 120-127) au formulat concluzii 
în favoarea glotonimului unic — limba română. În articolul Despre limbile 
romanice... („Limba Română”, nr. 3-4, 1991, p. 126) semnatarul acestor rân- 
duri concluziona: „moldovenii din provincia Moldova (România) și cei din 
Republica Moldova nu numai că nu vorbesc limbi diferite, dar nici chiar di- 
alecte diferite, nici chiar subdialecte diferite. Ei vorbesc graiuri sau grupuri 
de graiuri diferite, care se subordonează aceluiași subdialect moldovean, al 
aceluiași dialect dacoromân, al aceleiași limbi române, unice pentru româ- 


nii de pretutindeni. 

Cu regret, starea de lucruri rămâne a fi până azi sub semnul incertitudinii. Se 
vehiculează diferite sintagme: sub aspect științific e română, iar sub aspect 
politic e moldovenească. Numai pentru a nu spune lucrurilor pe nume. Dar, 
aşa cum afirma marele fizician german Albert Einstein (1879-1955), „Con- 
ceptele care sunt folosite ca să se construiască sisteme coerente nu exprimă 
emoții. Pentru un om de știință există numai ceea ce există, nu dorinţa, nu 
valoarea, nu bun, nu rău, pe scurt, nu există un scop”. 


Scopul ştiinţei este adevărul. 


Pentru adevăr a trăit și a luptat ucraineanul Ion Dumeniuk, pentru limba română. 


Din bibliografia lui lon Dumeniuk 
Manuale și suporturi didactice: 


Ion Dumeniuk, Scurt istoric al scrisului. Material didactic pentru cursul de „In- 
troducere în lingvistică”, Universitatea de Stat din Chișinău, 1974. 


Ion Dumeniuk, Fonetica și fonologia (Triplul aspect al sunetelor vorbirii), Uni- 
versitatea de Stat din Chișinău, 1976 (în colab. cu Nicolae Mătcaş). 


Ion Dumeniuk, Seminare şi lucrări de control la lingvistică, Universitatea de 
Stat din Chişinău, 1979 (în colab. cu Nicolae Mătcaș). 


Ion Dumeniuk, Introducere în lingvistică (cu elemente de lingvistică generală), 
Editura Lumina, Chişinău, 1980 (în colab. cu Nicolae Mătcaș). 


Ion Dumeniuk, Lingvistica generală, Editura Lumina, Chişinău, 1985 (în co- 
lab. cu Silviu Berejan și Nicolae Mătcaș). 


Ion Dumeniuk, Îndrumar de ortografie, Chişinău, 1990 (în colab. cu Nicolae 
Mătcaş, George Rusnac). 


Ion Dumeniuk et alii, Norme ortografice, ortoepice şi de punctuație ale limbii ro- 
mâne, Editura Lumina, Chișinău, 1991 (colectiv de autori, coordonator acad. 
Silviu Berejan). 


DRAGI CITITORI! 


Revista pe care o aveţi 
in faţă reia firul palpitantei 
activități declanşate acum 
cîțiva ani întru renașterea 
graiului străbun al basa- 
rabenilor. Presa noastră, 
harnică şi receptivă in etapa 
incipientă de redobindire a 
dreptului elementar al na- 
țiunii — vă amintiţi efer- 
vescenţa polemicii purtate in 
problema statalității limbii 
române şi a alfabetului ei, — 
acum aproape că a uitat de 
situația lingvistică precară 
semnalată atunci, cu durere 
şi cu argumente edificatoare. 
Păcat, deoarece actul adoptă. 
rii istoricelor legi nu a făcut 
decit să impulsioneze rein- 
trarea limbii noastre pe făga- 
şul ei firesc, marile probleme 
răminind, totuşi, fără soluții 
cores 

Publicaţia noastră işi 
propune să readucă in prim- 
plan obiectivele şi finalitāțile 
pentru care am militat fără 
preget ani şi decenii în şir. 

Cine vor fi cititorii revis- 
tei, cui se adresează ea? 

REPERE EEC 


Desigur, tuturor vorbitorilor 
acestui grai fără seamân, 
tuturor celor pentru care 
limba română, "nodul cel 
mai puternic, dacă nu chiar 
temelia" neamului, este ave- 
rea nepieritoare a națiunii, 
un ideal sacru al existenţei 
ei. Ne vom adresa in primul 
rind pedagogilor, studen- 
ților, elevilor, intr-un cuvint, 
şcolii de toate treptele, unde 
se dă de fapt bătălia decisivă 
pentru revigorarea şi per- 
petuarea neamului şi 
graiului matern, pentru 
conştientizarea unităţii et- 
nice şi spirituale a românilor 


-de pretutindeni. 


O preocupare deosebită a 
revistei o vor constitui 
problemele legate de me- 
todica predării limbii şi 
literaturii române. Pentru 
realizarea acestui obiectiv 
vom apela la concursul 
filologilor şi al cadrelor 
didactice din Republică şi 
din România, stimulind 
orice efort al autorilor in 
direcţia renașterii vechilor 
tradiţii ale şcolii româneşti. 
Majoritatea materialelor 
publicate vor avea, mai mult 
sau mai puţin, un caracter 
practic, aplicativ, fiind 
deopotrivă destinate spe- 
cialiştilor in materie şi celor 
care se află la inceput de 
cale in acumularea cunoş- 
tințelor de limbă şi li- 
teratură. Registrul tematic al 
revistei il avem deja con- 
turat, el urmind a fi imbogă- 

tit, completat, diversificat in 
funcţie de necesitățile şi de 
doleanţele cititorilor. 
Întrucit limba este indiso- 
lubil. legată de literatură, 
aceste două compartimente 
ale patrimoniului naţional 
aflindu-se în permanentă 
conlucrare şi fuziune, 
publicația noastră le va 
reflecta in egală măsură, că- 
utind calea cea mai scurtă 
şi mai sigură spre inima și 
sufletul cititorului, con- 
tribuind efectiv la lărgirea 
orizontului de gindire 
filologică a concetățenilor 
noștri. Evident, vom pune 
accentul in primul rind pe 
subiectele ce au tangențe cu 
programele şcolare şi uni- 
versitare, dar diapazonul 
preocupărilor noastre la 
compartimentul literatură va 
fi mai larg; el va include 
rubrici ce vizează atit istoria 
literaturii, critica şi teoria 
literară, cit şi mişcarea ac- 
tuală a literelor românești. 
Criteriul de selectare a 
articolelor va fi calitatea, 
originalitatea şi eficienţa 
practică a subiectelor abor- 
date. Vom publica tot ce 
contribuie la "creşterea lim- 
bii româneşti/ și-a Patriei 
cinstire”, sfetnici și judecă- 
tori fiindu-ne cititorii de la 
care aşteptăm propuneri, 
sugestii şi o colaborare cit 
mai fructuoasă. Sintem con- 
vinşi că numai cu concursul 
energic şi concret al spe- 
cialiştilor oneşti şi al marelui 

public vom putea stopa cu 
"adevărat procesul degradării 
limbii, vom ieşi odată și 
odată din infernul lingvistic 
at cărui captivi mai sintem, 
vom depăşi  perimatele 
dogme de sorginte imperial- 
bolşevikă - privind - et- 
nogeneza, limba şi cultura 
poporului, vom traduce în 
viață apelul mereu actual 
al lui Alexe MATEEVICI: 
să luminăm poporul cu 
lumină dreaptă. 


COLEGIUL 
DE REDACŢIE 


Programul editorial al revistei 


“i 


„Limba Română”, 


reprodus din nr. 1, 1991, p. 3-4 


IMBA 
MAN, 


REPERE IEEE 


Eugeniu COŞERIU 


Identitatea limbii 
și a poporului nostru 


Acţiunea „moldovenistă” sovietică s-a prezentat 
totdeauna și explicit ca având în primul rând un 
scop politic, în aparenţă, generos și nobil: acela 
de a afirma şi a promova identitatea naţională 
specifică a poporului moldovenesc dintre Prut 
şi Nistru (şi de dincolo de Nistru). E adevărat 
că scopul a fost în primul rând, ba chiar exclusiv, 
politic. Dar de generozitate, nobleţe, naționali- 
tate etc. nu poate fi vorba dacă ţinem seama de 
premisele reale ale acestei acțiuni și de sensul 
în care ea a înţeles identitatea (anume ca nei- 
dentitate). Identitatea unui popor nu se afirmă 
negându-i-o şi suprimându-i-o. Nu se afirmă 
identitatea poporului „moldovenesc” din stânga 
Prutului separându-l de tradiţiile sale autenti- 
ce — reprezentate în primul rînd de limba pe care 
o vorbeşte —, desprinzându-l de unitatea etnică 
din care face parte, tăindu-i rădăcinile istorice și 
altoindu-l pe alt trunchi ori în vid. Aceasta nu 
e afirmare, ci, dimpotrivă, anulare a identităţii 
naționale, istorice și culturale, a poporului „mol- 
dovenesc”: e ceea ce în Republica Moldova se 
numește, cu un neologism binevenit, „mancurti- 
zare”. Şi „mancurtizarea” e genocid etnocultural. 
Din punct de vedere politic, promovarea unei 
limbi „moldovenești” deosebite de limba româ- 
nă, cu toate urmările pe care le implică, este deci 
un delict de genocid etnocultural, delict nu mai 
puţin grav decât genocidul rasial, chiar dacă nu 
implică eliminarea fizică a vorbitorilor, ci numai 
anularea identităţii și memoriei lor istorice. 

Ni se spune însă că, cel puţin pentru o parte din „moldoveniști”, problema 
limbii nu s-ar mai pune în acești termeni, ci numai ca o chestiune de nume: 
se știe și se recunoaşte că limba română și limba moldovenească sunt una și 
aceeași limbă şi se propune numai să se numească cu două nume diferite („ro- 
mână” în România, „moldovenească” în Republica Moldova). 


Dar şi această versiune „discretă” e lipsită de fundament. Limba română n-a 
fost niciodată numită — şi nu se poate numi — „română” sau „moldovenească”, 
fiindcă român, românesc şi moldovean, moldovenesc nu sunt termeni de același 
rang semantic (moldovean, moldovenesc se află la nivelul termenilor muntean, 
oltean, bănăţean, ardelean, maramureşean, pe când român, românesc e termen 
general pentru toată limba română istorică și pentru limba română comună și 
literară); a fost numită cândva, mai ales de străini, „moldavă sau valahă”, ceea 
ce nu e același lucru. Şi, în lingvistică, moldovenesc, cu privire la limbă, se apli- 
că numai unui grai (în cadrul dialectului dacoromân) a cărui arie nu coincide 
cu Moldova (deși cuprinde o mare parte din ea); dar limba „moldovenească”, 
fiind identică cu limba română, nu poate fi identică cu acest grai și nu trebuie con- 
fundată cu el. Pe de altă parte, „moldoveni” nu sunt numai locuitorii băștinași 
din Republica Moldova, ci și locuitorii Moldovei „mici” din dreapta Prutului, 
şi românii bucovineni; nici aceștia nu numesc limba lor comună și literară 
„moldovenească”, ci „română” sau „românească”. Singurul argument care se 
prezintă în favoarea denumirii duble e că aceeași limbă se vorbește în două 
state diferite. Dar nu e un argument valabil. Limba germană nu se numeşte 
„austriacă” în Austria şi cea engleză nu se numește „australiană” în Australia, 
„statouniteană” (?) în Statele Unite etc. Pe lângă aceasta, limba română nu se 
vorbeşte numai în România și în Republica Moldova, ci și în afara granițelor 
acestor ţări, şi ne întrebăm, dacă se admite denumirea dublă, cum ar trebui să 
se numească limba vorbită de românii din Ucraina, din Ungaria, din Serbia, 
din Bulgaria? 


Pe de altă parte, denumirea dublă duce la aceleaşi confuzii ca și teoria celor 
două limbi diferite şi poate implica aceleași urmări cât privește identitatea et- 
nică și culturală a vorbitorilor... 


A promova sub orice formă o limbă moldovenească deosebită de limba româ- 
nă este, din punct de vedere strict lingvistic, ori o greşeală naivă, ori o fraudă 
ştiinţifică; din punct de vedere istoric și practic, e o absurditate și o utopie; şi, 
din punct de vedere politic, e o anulare a identităţii etnice şi culturale a unui 
popor și, deci, un act de genocid etnocultural. 

Eugeniu COŞERIU 


Credinţă, sacrificiu și destin 
Discurs rostit la ședința festivă prilejuită 
de împlinirea unui deceniu de apariție 

a revistei „Limba Română” 


Stimate domnule președinte al Academiei de Şti- 
inţe a Moldovei, domnilor academicieni, dragi 
colegi şi dragii mei basarabeni! 


Eu mă pregătisem pentru sărbătorirea revistei 
„Limba Română”, dar a trebuit să constat că, în 
mare parte, sărbătoritul am fost eu și deci trebuie 
mai întâi să mulțumesc celor care au luat inițiati- 
va acestei sărbătoriri pentru toate distincțiile care 
mi s-au acordat și să vă mulțumesc tuturor pentru 
dragostea pe care mi-aţi arătat-o, poate neștiind că 
această dragoste este și a fost totdeauna recipro- 
că, anticipată, pentru toți cei care mă cunoșteau și 
pentru cei care nu mă cunoșteau. 


=» 


Să ne întoarcem însă la revista „Limba Română”. 
Într-un scurt comentariu, la Bălţi, tot cu ocazia 
aniversării revistei „Limba Română, spuneam 
că această publicaţie este așa cum trebuie să fie 
o revistă care se numeşte „Limba Română”, aici, 
în Republica Moldova, și chiar pe întreg terito- 
riul limbii româneşti. Spuneam aceasta, fiindcă 
printre principiile mele, principii deontologice şi 
etice care privesc, pe de o parte, natura și esența 
ştiinţei și, pe de altă parte, morala, etica omului de 
ştiinţă, un principiu, ultimul în ordinea în care se 
prezintă, însă primul poate în ordinea reală, este 
principiul binelui public, pentru omul de ştiinţă: 
principiul responsabilității sociale și culturale. 
Adevăratul om de ştiinţă înțelege că nu face cul- 
tură şi nu face știință numai pentru universalita- 

te şi rămânând în turnul său de fildeș, că ştiinţa, mai ales o ştiinţă a culturii 
cum este lingvistica, se face pentru toţi, fiindcă ne interesează pe toţi și că 
deci omul de ştiinţă are și datoria să se ocupe cu tot ceea ce îl interesează pe 
vorbitor. Şi pe vorbitor îl interesează poziţia limbii lui în cultură, îl interesea- 
ză politica lingvistică, îl interesează toate problemele practice de cultivare a 
limbii ş.a.m.d. Spun de multe ori că lingvistul nu trebuie să uite că limbajul 
funcționează prin şi pentru vorbitori, nu prin și pentru lingviști. Ceea ce-l 
interesează pe vorbitor şi ceea ce-l doare pe vorbitor trebuie să-l intereseze și 
pe lingvist, chiar dacă lingvistul se ocupă numai de teoria limbajului la nivelul 
cel mai înalt şi cel mai general. De aceea spuneam că revista „Limba Română” 
corespunde acestui principiu de etică culturală. 


Să ne întoarcem cu gândul la anii 1988-1989. De ce era nevoie atunci pe terenul 
limbii române și al tradiţiilor culturale române? Începuse deja reacţiunea după 
ani foarte întunecaţi. Intelectualii se mișcaseră, începuse entuziasmul pentru 
limba și cultura națională, poeții își dăduseră seama că „nu au dreptul la eroare”. 
Începuse și reluarea legăturilor la acest nivel al intelectualilor, al cultivatorilor 
de limbă, începuse reluarea legăturilor cu toată tradiția culturii românești şi a 
limbii române. Însă, mai întâi, limba română nu era în realitate recunoscută. Nu 
era recunoscută în două sensuri. Nu era recunoscută aici, în Republica Moldo- 
venească de pe atunci, ca limbă de stat și nu era recunoscută ca limbă de cultură. 


Situaţia limbii naționale aici era cu totul alta, decât, de exemplu, în Georgia, 
în Armenia sau în Ţările Baltice. Nu trebuie să credem că peste tot în Uniunea 
Sovietică situaţia limbilor naţionale ar fi fost aceeași. Când am fost în Geor- 
gia, la Universitatea din Tiflis, marele lingvist de acolo Arnold Cicobava îmi 
ceruse să dau o conferinţă și i-am spus că aveam deja una pregătită, scrisă, 
tradusă în limba rusă. Şi dumnealui mi-a spus: „Nu, la noi nu se poate, fiindcă 
aceasta este o universitate georgiană și aici ori vorbiți georgiana, ori vorbii 
în orice altă limbă și noi vă traducem”. Şi așa a fost. Am rămas cu conferinţa 
mea rusească în buzunar. Am vorbit în limba germană și conferința a ţinut 
mai mult de trei ore, fiindcă o studentă din Germania, o studentă georgiană, a 
tradus cuvânt cu cuvânt tot ce am spus. Deci statutul real al limbii georgiene 
era cu totul altfel decât cel al limbii naționale de aici, unde nimeni nu i-ar fi 
spus că nu e oportun să-ţi ţii conferinţa, fiind străin, în limba rusă. 


Pe de altă parte, limba naţională de aici nu era recunoscută nici în ceea ce pri- 
veşte identitatea ei istorică, nu era recunoscută ca fiind nu „aceeaşi cu”, pentru 
că nu e vorba de două lucruri identice, ci fiind pur și simplu limba română 
şi nimic altceva. În acest sens, pe atunci, această limbă era încă limba numi- 
tă oficial moldovenească, cu toată rezistența nu numai a lingviştilor străini 

care spuneau că limba moldovenească e pur și simplu limba română scrisă cu 
caractere rusești, ci și cu toată rezistența unor lingviști sovietici ruşi, foarte 
onești, care spuneau că e, pur și simplu, aceeași limbă vorbită în două state di- 
ferite, ca în cazul altor limbi care nu-și schimbă identitatea istorică prin faptul 
că sunt vorbite în Germania, în Elveţia şi în Austria, de exemplu. Aici eram 
într-o situaţie stranie în care nu se găseau alte republici din Uniune: o singură 
republică se afla, din câte ştiu, în aceeași situaţie, adică i se atribuia o limbă 
nouă și diferită de limba ei tradițională. Era Tadjikistanul, căruia i se atribuia 
o limbă tadjică, nouă, existentă de abia în epoca sovietică. În Republica Mol- 
dovenească de atunci exista chiar lume convinsă că e nevoie de traduceri din 
limba română în limba „moldovenească”; şi se spune că cineva i-ar fi propus şi 
lui Sadoveanu să-l traducă şi că acesta ar fi răspuns cu rostirea lui moldavă care 
este şi a mea: „Audz, mișăii! Si ma traduci pi mini în limba me”. 


Era nevoie deci de un organ care să precizeze toate aceste chestiuni, care să 
facă din limba română nu numai limbă de stat, cu acest nume și sub această 
formă, ci şi limba de cultură a acestei republici. 


Să facă astfel încât limba română să fie limba republicii în toate domeniile 
culturii, în viața publică, în administraţie, în şcoală ș.a.m.d. Să se poată spune 
şi aici: Nu, aceasta este o universitate românească și aici trebuie ori să vorbiţi 
românește, ori, dacă nu, vă traducem. Era nevoie de un organ care să dea bă- 
tălia pentru limbă şi nu într-o lună, într-o zi, pentru a cuceri numai cu numele 
calitatea de limbă de stat, ci pentru a cuceri într-adevăr cultura, administraţia 
şi politica în acest stat. 


În al doilea rând, limba naţională pe care acum putem s-o numim limba ro- 
mână nu era în realitate cunoscută în epoca „bilingvismului armonios”, limba 
română era, de fapt, redusă la sărăcie, era redusă la ocazii de familie, cu totul 
locale de întrebuințare: nu era aici, în realitate, o situaţie de bilingvism, era o 
situaţie de diglosie, cu o vădită inegalitate între limba imperiului și limba nați- 
onală a acestei regiuni. Limba cu care te puteai duce peste tot era alta, nu era 
limba naţională. Cu limba naţională te puteai duce, din când în când, pe unde- 
va şi nu peste tot. Până și foarte mulți dintre intelectuali, dacă nu erau scriitori, 
dacă nu erau muncitori ai limbii, cunoșteau limba română, mai ales în ce pri- 
veşte sintaxa, uneori şi în ce priveşte fonetica (pe care țăranii n-au pierdut-o 
niciodată), numai într-o măsură relativă. Deci era necesar ca un organ public 
să înceapă cultivarea limbii, să fie un organ permanent de cultivare a limbii, de 
corectare a greșelilor de limbă, chiar și între intelectuali, de precizare a termi- 
nologiei, de flexibilizare a sintaxei după modelele pe care le aveam și le avem 
în tradiţiile de dincolo de Prut. Era necesar un astfel de organ. 

În al treilea rând, se rupsese, se întrerupsese tradiția culturală a limbii române. 
Adică tradiţia noastră, a basarabenilor, chiar tradiția lui Stamati, tradiția lui 
Hasdeu, tradiţia care continuă apoi cu Alecu Russo, cu Donici, până la Stere, 
Buzdugan ș.a. Această tradiție rămăsese întreruptă, fiindcă se afirma că toți 
acești scriitori care într-adevăr au fost și făuritori ai limbii române, că aceşti 
scriitori au fost prin tendinţa lor, prin ideologia lor mai curând scriitori ro- 
mâni decât moldoveni. Şi toată tradiția cealaltă din restul României se uitase 
în mare parte. Mie mi-a povestit Grigore Vieru că foarte târziu a auzit de Emi- 
nescu și alții mi-au povestit cât au trebuit să sufere ca să redescopere tradiţiile 
culturale românești, ca să afle că totuși și această părticică de Univers își are 
tradițiile ei culturale, solide, serioase, vechi și că se poate pune în multe do- 
menii la nivelul „luminii care venea de la răsărit”. Trebuia ca această tradiţie să 
fie reinviată, să se lege din nou și mai ales să se cultive cunoașterea ei efectivă 
şi conștiința demnităţii ei. Adică să nu se mai creadă că noi, cei de tradiție 
culturală română, avem numai o cultură inferioară, cultura „indigenilor” care 
pot să-și scrie limba lor numai pentru a face literatură locală în limba lor. Să 
se afle că avem și știință de cel mai înalt nivel, şi poezie, şi literatură de nivel 
internaţional, literatură scrisă chiar și de autori „moldoveni”, dar moldoveni 
români. Să afle toţi, de exemplu, ce spunea Călinescu despre nuvela Alexan- 
dru Lăpuşneanul a lui Negruzzi (şi el, într-un sens, „basarabean”), anume că 
este o operă care ar fi devenit celebră ca Hamlet, dacă limba română ar fi fost 
o limbă universală (și e vorba de o judecată critică serioasă și solidă, nu de o 
izbucnire de orgoliu naţional). Această tradiție trebuia reluată și reînviată în 
conştiinţa intelectualilor şi neintelectualilor: să ştie tot poporul că vorbește 
românește și că în această limbă a fost creată o cultură de valoare universală. 
Era nevoie de un organ care să îndeplinească această misiune, să se întoarcă la 
tradiții şi să poată educa conștiințele în acest sens. 


Tradiţia aceasta este însă şi o tradiţie diferențiată, nu numai o tradiţie comună. 
Era nevoie de un organ care să arate care este și diversitatea în unitatea acestei 
tradiții, care să ne poată spune care a fost individualitatea culturală a Sucevei, 
sau a Bucovinei în general, care a fost individualitatea Maramureșului şi cum 
a fost apreciată această individualitate culturală şi națională în același timp de 
anumiţi poeţi, care au devenit, pe drept cuvânt, un mit și nu un mit absurd 
cum s-a crezut. Era nevoie, totodată, să se prezinte, pentru cei care cunoșteau 
limba numai până la un anumit punct, vechile modele de limbă. Nu ca să fie 
doar imitate, ci pentru ca aceste modele să fie un îndemn la creativitate, la 
acea creativitate pe care și noi, țăranii moldoveni din Țara de Sus şi din Ţara 
de Jos, n-am pierdut-o niciodată, fiindcă întotdeauna am fost vorbitori de lim- 
ba română. Dacă ni se dau modele, dacă se șterge slinul și mucegaiul, atunci 
putem crea mai departe şi colabora şi noi la creşterea limbii românești. Deci 

era nevoie de un organ care să publice aceste modele de limbă. Era nevoie de 
un organ care să publice şi ce se putea obţine prin noua educaţie lingvistică, 
adică poezii şi proze de debut ale tinerelor talente de aici, ca să se vadă că 
sămânţa bună nu piere atunci când cade pe un teren fertil. 


Era nevoie de un organ care să recucerească tradiția și în ceea ce priveşte per- 
soanele, oamenii care au creat această tradiţie aici în Basarabia şi dincolo de 
Prut, care să-i recucerească și să-i readucă „acasă” și pe unii fii îndepărtați, dar 
nu risipitori, ca, de exemplu, cel care se afla la Tübingen. Deşi, cum a spus-o 
poetul Dabija, în realitate nu plecase niciodată de la Mihăileni. Era nevoie, în 
sfârșit, să se răspândească modelele de limbă și știrile despre tot ce se făcea 
pe tărâmul limbii românești și despre toate luptele pentru afirmarea limbii 
românești, în popor, în şcoli, printre învăţători, pentru că ei erau și sunt cei 
care vor duce mai departe această creștere a limbii. Era nevoie din când în 
când să se adune lucrurile mai importante din acest domeniu, comunicările 
şi rapoartele la congrese sau la alte întruniri și să se împartă, eventual, chiar 
gratuit, pentru că nu toată lumea, în condiţiile care se creaseră, putea cumpăra 
revistele și volumele respective. 


După cum vedeţi, am descris o misiune, am încercat să arăt de ce era nevoie în 
acei ani, înainte de 1991, când a apărut pentru prima dată revista „Limba Româ- 
nă” Am descris tocmai misiunea revistei „Limba Română”: de această revistă era 
nevoie atunci şi dacă atunci era nevoie de această revistă și de tot ce a făcut cu atâta 
râvnă, cu atât entuziasm și atâtea sacrificii în acești ani, astăzi trebuie să spunem că 
revista nu e numai necesară: în condiţiile politico-culturale și de politică lingvisti- 
că la care am ajuns în ultima vreme, a devenit de-a dreptul indispensabilă. 


Să nu lăsăm deci să piară această revistă, să nu lăsăm să scadă și să decadă 
această tribună. Ea trebuie să trăiască mai departe şi să ne ajute cum ne-a aju- 
tat până acum la afirmarea culturii românești și la cultivarea limbii române. 
Fiindcă, dacă dispare şi această revistă, dacă ne asumăm acest risc, atunci 
ne-am trădat cultura naţională, ne-am trădat identitatea spirituală, am trădat 
dimensiunea fundamentală a omului ca ființă spirituală: limbajul; dimensiu- 
ne care pentru noi se prezintă sub forma limbii noastre istorice: limba româ- 
nă. Ceea ce înseamnă că, dacă această revistă moare — şi să nu dea Dumnezeu 
cumva să moară —, începem să murim cu toții spiritualiceşște și nu mai suntem 
noi înșine. 
Chișinău, 21 mai 2001 
Sala Mare a Academiei de Ştiinţe a Moldovei 

Gavril ISTRATE 


De la „Dacia literară” 
la „Limba Română” 


S-a spus, de multă vreme, că în dezvoltarea culturii 
unui popor, presa şi, în special, publicaţiile perio- 
dice au avut și au un rol hotărâtor. De faptul acesta 
ne putem convinge la cea mai ușoară întoarcere” 
înapoi, urmărind drumul parcurs de istoria cultu- 
rii noastre naţionale. Cine ne-a cunoscut și, mai 
ales, cine ne-a putut prețui până pe la începutul 
secolului al XIX-lea, când aproape nimeni din afa- 
ră nu ştia nimic despre existența noastră? Nu ne 
cunoșşteam nici măcar noi între noi. Abia în anul 
1829 muntenii şi moldovenii au inițiat câte un 
ziar al lor, „Curierul românesc” la București și „Al- 
bina românească” la Iași, din care aveau să se des- 
prindă, foarte curând, câte o revistă propriu-zisă: 
„Curier de ambe sexe”, în Muntenia, și „Alăuta 
românească”, în Moldova. Flacăra pusă în mişcare 
de I. Heliade Rădulescu și de Gheorghe Asachi a 
deschis apetitul românilor de peste munți și încă 
în anul 1838 a început să apară un periodic și la 
Braşov, sub numele de „Foaie pentru minte, ini- 
mă şi literatură”, al cărui animator a fost Gheorghe 
Bariț, un adevărat Kogălniceanu al provinciilor si- 
tuate la vest de Carpaţi. 


Asachi și-a asociat, repede, câţiva tineri, printre 
care şi pe M. Kogălniceanu, cel care avea să preia 
de la îndrumătorul lui răspunderea apariției „Ală- 
utei românești”. Tânărul Kogălniceanu avea să se 
dovedească a fi unul dintre cei mai luminaţi oa- 
meni ai epocii. El nu s-a putut mulțumi cu reali- 
zările publicistice de până atunci. Visa la o revistă 
mult mai cuprinzătoare, cu preocupări de litera- 

tură, de istorie și, în general, de cultură, care să nu satisfacă doar dorințele ro- 
mânilor dintr-o singură provincie; el visa la o publicaţie pentru toți românii, 
una sub numele cuprinzător de „Dacia literară”, care a apărut în anul 1840, 
când programul ei orientativ, foarte modern, a fost salutat cu mare satisfacție 
de toată lumea. 


Kogălniceanu pleca, în anunțarea programului respectiv, de la constatarea că 
publicaţiile de până atunci „aveau mai mult o coloră locală” și-și exprima do- 
rinţa de a putea scoate „o foaie, carea, părăsind politica, s-ar îndeletnici numai 
cu literatura naţională, o foaie carea, făcând abstracţie de loc, ar fi numai o 
foaie românească și, prin urmare, s-ar îndeletnici cu producţiile românești, 
fie din orice parte a Daciei... O asemenea foaie ne vom sili ca să fie «Dacia 
literară». (...) Aşa dar, foaia noastră va fi un repertoriu general al literaturii 
românești, în carele, ca într-o oglindă, se vor vede scriitorii moldoveni, mun- 
teni, ardeleni, bănăţeni, bucovineni, fieştecarele cu ideile sale, cu limba sa, cu 
tipul său”. 


Şi se ştie, astăzi ştie toată lumea, că așa s-a făcut. 


„Literatura noastră are nevoie de unire”, spune Kogălniceanu mai departe, „În 
sfârșit, ţălul nostru este realizația dorinţii ca românii să aibă o limbă și o lite- 
ratură pentru toți.” 


Pe urmele publicaţiei dirijată de Kogălniceanu ni se pare că merge frumoa- 
sa revistă de la Chișinău „Limba Română”, în paginile căreia găsim articole 
şi studii culese de pe întreg teritoriul de limbă românească, de la creatori şi 
cărturari de toate categoriile, studii din care se desprinde nu numai ideea di- 
rectoare sub semnul căreia acționează fiecare autor, ci şi modul cum îi bate 
inima. Suntem, cu alte cuvinte, pe urmele brașovenilor lui Bariț. „Limba Ro- 
mână” este o publicaţie care se adresează deopotrivă minţii și inimii cititori- 
lor. În paginile ei nu sunt urmărite numai problemele de strictă specialitate, 
ca în revista cu același nume de la București; se deosebește de aceasta prin 
preocupări mai largi, de istorie literară şi de istorie propriu-zisă, de etnogra- 
fie şi folclor. Urmăreşte mişcarea literară și culturală de pe tot cuprinsul pă- 
mântului pe care se vorbeşte românește. Este caracteristică, pe de altă parte, 
componența însăși a colectivului redacțional, alcătuit din specialiști de la cele 
mai importante universități românești (Bucureşti, Iași, Chișinău, Timişoara, 
Cluj), ba şi din alte țări. Toți aceşti membri ai redacţiei sunt adevărați păzi- 
tori ai solului nostru veșnic, cum ar spune George Călinescu, servesc aceleași 
idealuri şi ţintesc spre același țel. Prin ei este asigurată difuzarea cea mai largă 
a conţinutului studiilor publicate în revistă şi, mai ales, unitatea de vederi și 
unitatea scrisului, care duc la solidaritatea dintre noi. Ceea ce în secolul trecut 

se realiza prin „schimbul” permanent dintre „Dacia literară”, de la Iași, și „Cu- 
rierul românesc”, din București, cu „Foaia pentru minte, inimă și literatură” 
şi cu „Gazeta Transilvaniei”, de peste munți, se realizează astăzi în paginile 
unei singure publicaţii care este „Limba Română” de la Chişinău. Ea a preluat 
sarcinile „Daciei literare” de acum o sută șaizeci de ani, despre care se ştie că 
a contribuit enorm la unitatea culturală dintre români, că a premers actului 


săvârșirii unităţii politice din ianuarie 1859. 


Revista pare o mică enciclopedie din care cititorul se poate familiariza cu 
problemele cu care ne confruntăm noi astăzi. O deschid, totdeauna, cu senti- 
mentul că asist la o dezbatere dintre cele mai animate, găsesc în ea tot ce mă 
poate interesa, de la problema limbii de stat la mișcarea naţională din trecut 
ori la prezentarea unor mari figuri literare şi culturale din trecut, care ne-au 
trasat drumul de la care nu trebuie să ne abatem. Chipurile lui B.-P. Hasdeu și 
Constantin Stere se desprind luminoase din paginile revistei, actualizându-ne 
eforturile pe care acești cărturari le-au depus pentru a ne asigura unitatea de 
limbă şi de simţire. 


Colaboratorii revistei, autorii de articole, vreau să zic, ţin seama de toate cate- 
goriile de cititori, de la specialiștii propriu-ziși până la elevii ajunși în pragul ba- 
calaureatului și al examenului de admitere la universitate. De aici și varietatea 
tematică în care problemele de istorie naţională ocupă un loc prioritar. Se pu- 
blică multă poezie tânără, se recenzează publicaţiile periodice, se dau informaţii 
asupra spectacolelor teatrale. Numeroasele informaţii de natură istorică duc la 
convingerea că studiul limbii materne nu poate fi separat de cel al istoriei naţi- 
onale. Să ne aducem aminte că „Astra” ardeleană și-a fundamentat programul 
tocmai pe ideea acestei conviețuiri. Cuvintele lui Timotei Cipariu, referitoare 
la rolul limbii, și cele ale lui Bariț, privitoare la rostul istoriei, s-au constituit în 
adevărate table ale legii şi au căpătat valoarea unor adevărate testamente. 


Ca „Astra” a procedat și Academia Română, care a preluat, fără modificări 
importante, programul Asociaţiunii Transilvane. Pe acest program mi se pare 
că s-a fundamentat și activitatea colectivului redacţional al „Limbii Române”. 
Oricum, eu nu citesc nicio pagină a ei să nu mă duc cu gândul la tot ce poate 
consolida legătura dintre noi. Momente deosebite din istoria poporului, lo- 
curi scumpe prin ceea ce s-a săvârșit la un moment dat pe ele, personalități 
care au schimbat drumurile sorții poporului nostru, monumente, case me- 
moriale, mănăstiri și instituţii de cultură mi se strecoară printre rândurile pe 
care le descifrez din paginile revistei. 


Dragostea pentru pământul care ne ţine și ne hrănește, ca şi solidaritatea din- 
tre generaţii şi puterea de a păstra neștirbită moștenirea lăsată de strămoși 

pot fi exprimate în chipuri diverse, în versuri ca și în proză, în doine ca și în 
rugăciuni, în cântece ca și în poveşti. Să ne oprim doar la un scurt fragment 
din dialogul dintre Pârcălabul Soroceanu şi nepotul său, Bogdănuţ, din cartea 
lui Sadoveanu Nunta Domniței Ruxanda, ediţia din 1932, p. 167-168: 


„— Uncheșule, am grăit eu, văd că toate ale vieţii și ale lumii sunt împotriva 
mea. Dă-mi un sfat: ce pot face? 


Pârcălabul mi-a cuprins fruntea cu palma și mi-a ţinut strâns lângă inima lui 
capul. 


- Ascultă, Bogdănuţ, a zis el încet, amărăciunea ta mă înveninează mai mult 
pe mine. Căci dacă tu te prăpădești, nu pier numai eu. Piere tot neamul nostru 
cel viitor. Ştiu eu că tinereţea ta nu poate pătrunde asemenea adevăr. Cearcă, 
însă, şi-l înțelege. Fă orişice. Suie-te în lună; scufundă-te în pământ; însă păs- 
trează-ţi ființa. Dumnezeu îţi va da alinare. Ai să vezi cât de înșelătoare sunt 
toate ale tinereţii și ale iubirii. Statornică e numai această simţire care 
mă leagă pe mine de tine și care, la vreme, are să te lege și pe tine de altul 
ieşit din sângele tău. Mi-a spus odată un învățat de la Eghipet că omul, în 
acest chip, se poate socoti fără moarte și numai aceasta e dragostea cea adevă- 
rată, cu prelungiri în viitorul necunoscut și-n fundul mormintelor”. 


Asemenea pagini revin în sufletul meu, în momentele de reculegere din care 
mă împărtăşesc la orice întâlnire cu trecutul, cu monumentele și cu eroii lui. 
Am simţit lucrul acesta de câte ori am poposit la Curtea de Argeş ori la Putna, 
la Sibiu în Palatul Asociaţiunii, ca și la Blaj, unde pașii mei se „armonizau” cu 
cei ai „feţilor frumoși, cu opinci de oţel” şi cu cei ai lui Timotei Cipariu, ori la 
Braşov unde a fost răspândită, pe foi volante, poezia lui Alecsandri Deștepta- 
rea României, în Maramureş, unde oamenii vorbesc ca în secolul al XVI-lea, și 
în Țara Moților, unde fluierul lui Iancu nu încetează de a impresiona apele și 
munții pe care continuă să curgă cântecele ţâșnite din suferințele și bucuriile 
unui popor care a trăit şi-şi duce existenţa sub semnul unor lupte fără sfârșit. 
Mi-am plecat fruntea și am îngenuncheat la Ipoteştii lui Eminescu și la Mir- 
ceştii lui Alecsandri, la Șiria lui Slavici, la Hordoul lui Coşbuc și la Prislopul 
lui Rebreanu, la Pașcanii lui Sadoveanu și la Lancrămul lui Lucian Blaga. Dar 
unde n-am fost să stau de vorbă cu cei care au trăit în alt veac, dar de care mă 
simt tot atât de legat ca și de contemporanii cu care îmi încrucișez paşii în fie- 
care zi. Mă visez tot mai des în parcul din Chișinău, populat, în ultimul timp, 
cu alte chipuri de scriitori români, în fața statuii lui Ştefan cel Mare, unde 
am vorbit de câteva ori, sau la Criuleni, în faţa statuii lui Eminescu, unde de 
asemenea, am vorbit, ca și în curtea bisericii Sfântului Dimitrie din Orhei, 
unde am stat de vorbă nu numai cu domnitorul Vasile Lupu, ci și cu mitropo- 


ETY ROMIÂINIĂ 


Chişinău 2001. Eugeniu Coșeriu împreună cu participanții la sărbătorirea a 10 ani 
de la fondarea revistei „Limba Română” 

litul Varlaam, alcătuitorul acelei minunate Cărți românești de învățătură. Am 
poposit, apoi, şi la Cahul, unde veghează umbra lui Ion Vodă și s-a născut 
neuitatul meu prieten lon Osadcenco, decanul Facultăţii de Litere din Chi- 
şinău, acum treizeci și cinci de ani, când eu, decan, la rândul meu, la Iași, mă 
găseam în vizită la Universitatea din capitala Republicii Moldova. La Cahul 
am avut o întâlnire de neuitat cu tineretul din cadrul Colegiului, așa cum la 
Edineţ aveam să mă întâlnesc cu elevii și profesorii de la liceul „Panteleimon 
Halippa'. Şi ultima mea vizită, de până acuma, s-a încheiat la Soroca, unde am 
vizitat liceul „Constantin Stere” și am urcat în vestita cetate de acolo, încărcată 
de istorie. Jos, la picioarele noastre, Nistrul curgea liniștit, nepăsător și apele 
lui duceau spre alte tărâmuri fragmente din poveștile neamului nostru și cân- 
tece de demult, prin care strămoșii noştri cei mai îndepărtați „dau mâna cu 
nepoții lor”, cum ar zice George Coşbuc. 


=» 


În lecturile mele din paginile revistei „Limba Română” coboară totdeauna, pe 
nesimţite, înaintașii care, după o expresie a lui Sadoveanu din volumul Nea- 
mul Şoimăreştilor, „poruncesc urmaşilor” şi le îndrumă paşii. Aud, în perma- 
nenţă, îndemnurile Pârcălabului de la Soroca adresate nepotului Bogdănuţ și 
mă simt înviorat că mai pot auzi îndemnurile lui Kogălniceanu, că învățătura 


lui a descins din coloanele „Daciei literare” în paginile „Limbii Române”. 


„Limba Română”, nr. 3-5, 1999, p. 7-9 

Grigore VIERU 
| Răzvrătirea limbii române 


Ritmul gândirii, simţirii și ființării noastre ca naţi- 
une nu poate fi altul decât ritmul Limbii Române. 
Răzvrătirea pâinii, mai exact răzvrătirea puținătă- 
ţii ei, poate împăca, în cele din urmă, foamea tru- 
pească, dar nu ne poate salva ca Neam aşa cum o 
poate face răzvrătirea Limbii Române. 


În una dintre cugetările sale Cioran spunea că, 
potrivit unei legende de inspiraţie gnostică, în cer 
s-a dat o luptă între îngeri, în care cei aflați de par- 
tea Arhanghelului Mihail i-au învins pe cei ai Ba- 
laurului. Aceia dintre îngeri care, nehotărâţi, s-au 
mulțumit să privească au fost alungaţi pe pământ 
pentru a face aici alegerea la care nu se puteau ho- 
tări acolo sus; alegere cu atât mai anevoie de făcut, 
cu cât ei nu păstrau nicio aducere-aminte despre 
luptă şi mai puţin încă despre atitudinea lor echi- 
vocă. 


Sunt atâţia „îngeri” la noi care nu au voit și nu vor 
să se implice în bătăliile naționale, între care cea 
mai înverșunată este lupta pentru Limba Româ- 
nă. După mine, nu cei care stau de partea Balau- 
rului reprezintă cel mai grav pericol, ci nehotărâții, 
mai exact indiferenți, împotriva cărora nu poți să 


lupţi. 


Mi-am iubit şi-mi iubesc fraţii, dar nu erau şi nu 
sunt toţi. Am adorat și ador Limba Română, dar 
nu era și nu este încă toată prin părțile noastre. 
Mi-am iubit şi îmi iubesc Țara, dar nu era și nu 
este întreagă nici ea. 


Şi iată că aţi venit voi, mai exact, iată că veniți voi, 
copiii, tinerii, profesorii, care aţi ieşit în stradă în- 

tru apărarea Limbii Române și a Istoriei noastre. Veniţi voi, răzvrătiți, hotărâ- 
tii Luptătorului cu Balaurul. Abia cu voi vor fi fraţii toţi, abia cu voi va fi întrea- 
gă Limba Română, iar prin ea și Ţara. Voi veţi fi cei care veți conduce mâine 
lupta pentru dezrobirea definitivă a Verbului matern, lupta împotriva a tot ce, 
până mai ieri, credeam că este fără-de-scăparea noastră, lupta împotriva celor 
pentru care Limba Română este un coșmar, un vis urât. Iar noi, cei vârstnici 
şi bătrâni, cei care am cutezat să ne luăm de piept cu mânia Balaurului, vom 
muri împăcaţi în noua respiraţie a Basarabiei noastre, atât de tragic înstrăina- 
tă, dar niciodată pierdută. 


Sunt atâtea drumuri în cuprinsul de taină al Limbii Române pe care nu le-a 
cunoscut niciodată, nu le cunoaște și nu le va cunoaște nicicând Balaurul. Să 
nu uităm că numai pe ele, pe-aceste misterioase căi, putem merge, în deplină 
siguranță, spre Nemurire. 


=» 


„Limba Română”, nr. 3, 1998, p. 6 

Nicolae MĂTCAŞ 
| 20 de ani de luptă și rezistență 


În starea de cvazieuforie generală în care ne mai 
aflam după aparentele mari „victorii” din august 
1989 privind recunoașterea oficială a unității 
de limbă moldo-române (în cugetul și simţirea 
multora dintre noi — și a unităţii etnoculturale 
de neam), revenirea la grafia latină și necesitatea 
repunerii limbii de stat în toate funcţiile ei soci- 
N.M. - filolog, lingvist, prof. ale, dar şi de efervescentă activitate de curățare 
univ, publicist, traducător, a grajdurilor lui Augias de nămolul ideologiei 
Om de aa Membru al sovietice şi de reformare a vieții culturale şi spi- 
Uniunii Scriitorilor din 7 f e , 
pci „___ rituale în conformitate cu aspiraţiile celor mulți 
România şi din Republica hidini (tmp de jamsi d D li 
oldova şial Uniunii . Și Obidiţi (timp de jumătate de secol) spre reali- 
Jurnaliștilor din Moldova. Zarea idealurilor naționale, nu ne ajungeau nici 
Autor şi coautor, redactor timp şi nici mâini pentru a înfăptui rapid Şi te- 
şi coredactor a peste 30de meinic toate schimbările pe care le consideram 
manuale, elaborări metodice necesare. Reforma învățământului, revenirea la 
şi alte ediții didactice şi izvoare, la studierea literaturii naționale şi a is- 
a peste 250 de articole şi  toriei naționale a românilor de pe întreg arealul 
udii. Semnează în 2010 A NR DE i 

“românesc, educarea conştiinţei identitare ș.a. 

volumul Calvarul limbii SA i Acra d a 
ai — reclamau și mijloace și pârghii care să-i ajute pe 
române din Basarabia, va d ak e MN At 
552 p, editat de Casa cetățenii noștri a conștientiza marile adevăruri 
Limbii Române Nichita despre sine şi despre limba pe care o vorbesc, 
Stănescu” Ministru al Ştiinţei despre adevărata istorie a propriului neam, să aju- 
şi Învățământului din te la implementarea cât mai rapidă a acestor noi 
Republica Moldova (1990- cunoștințe în intervalul de timp incert pe care 
1994). Fondator al revistei ni-l hărăzise istoria. Anume atunci s-a pus expli- 
„Limba Română! cit şi problema dezideologizării şi a reorientării 
publicaţiilor tradiționale, patronate de Ministerul 
Învățământului („Învăţământul public”, devenită, 
în curând, „Făclia”, „Scânteia leninistă”, devenită 
„Noi', „Tânărul leninist”, devenită „Florile dalbe”, 
„Limba noastră”, devenită „Limba Română”), și, 
eventual, instituirea unor publicaţii noi („Cuge- 


wm 

tul”, „Alunelul”). Concepţia unei cu totul alte reviste de cultură lingvistică 
decât fosta „Limba noastră” — structura, conținutul, volumul, periodicitatea, 
destinatarul, componenţa colegiului și a consiliului de redacţie, atragerea unui 
colectiv cât mai divers de autori merituoși, conţinutul articolului inaugural 
programatic și, nu în ultimul rând, chiar denumirea revistei — s-a conturat pe 
parcursul lunilor octombrie — decembrie 1990, în discuţii îndelungi, dar rezo- 
nabile, dintre ministru și proaspăt numitul de către minister redactor-şef Ion 
Dumeniuk. Colegiul de redacţie — organism propriu-zis de lucru - includea 
redactorul-șef, un redactor-șef adjunct (ziaristul Alexandru Bantoș), un se- 
cretar general de redacție (poetul Leo Bordeianu) şi trei redactori de secții 
(filologii Ion Ciocanu, Emil Mândâcanu şi istoricul Ion Conţescu). Colegiul 
de redacţie — organism consultativ, care a fluctuat pe parcurs — includea 18 
personalități cunoscute din lumea științifică şi literară de la noi și de peste 
hotare: Grigore Vieru, Nicolae Dabija, Anatol Ciobanu, Nicolae Mătcaș, Ion 
Melniciuc, Constantin Tănase, Dumitru Irimia, Traian Diaconescu ş.a. 


Concepută ca o publicaţie ştiințifico-metodică filologică, adresată, în primul 
rând, şcolii, corpului profesoral didactic și, implicit, elevilor, dar şi ca un or- 
gan de culturalizare în sensul larg al cuvântului, revista urma nu numai să-i 
îndrumeze pe profesorii filologi la predarea și însușirea materiei prevăzute de 
programa școlară la limba și literatura maternă, iar la literatura română - a 
lucrărilor literare ale scriitorilor români din întreg arealul românesc, în mod 
expres a acelora care, din motive cunoscute, nu fuseseră studiate la facultate, 
ci şi să-şi extindă aria de propagare de cunoștințe, referindu-se şi la proble- 
me de istorie, etnografie, folclor, artă, cultură în genere. Urma, prin inter- 
mediul „Limbii Române”, să conștientizăm cine suntem, de unde venim, ce 
limbă vorbim, cum ne numim și care este numele corect al nostru și al limbii 
noastre. Eram obligaţi să ajutăm tineretul, în primul rând elevii și studenții, 
să cunoască reala istorie, limba, literatura, cultura, cele mai importante valori 
create de poporul nostru de-a lungul istoriei, locul nostru în civilizaţie. 


Dată fiind situaţia catastrofală privind exprimarea în limba maternă, ca ur- 
mare a presiunii de decenii exercitate de limba rusă, a așa-zisului bilingvism 
naţional-rus ori, mai precis, dar şi mai grav, a diglosiei, care a generat la româ- 
nii basarabeni un fel de „semilingvism” și, respectiv, „semiintelect”, „semigân- 
dire”, un soi de „bâlbâială” generalizată provocată de un apăsător și distructiv 
complex de inferioritate în ceea ce priveşte libera exprimare (după cum ne 
atenționa psihologul Aurelian Silvestru chiar în primul număr, semnând ar- 
ticolul Victime ale bilingvismului: copiii complexaţi), la fel de stringente erau 
şi problemele privind dezvoltarea capacității de gândire şi de exprimare co- 
rectă și firească în limba maternă, propagarea consecventă a normelor limbii 

române literare. Conducerea revistei formulase titlurile a mai mult de 20 de 
rubrici, în care urma să ofere soluţii pentru sarcinile pe care şi le asumase: 
Sociolingvistică, Starea de veghe, Unitate națională: argumente lingvistice, 
Obârșii, Din scripturile române, Drama limbii române, Vin din munții latini- 
ei, Reflexe ale eternității, Permanenţa clasicilor, Restitutio, Scriitori români 
din Basarabia, Antologia LR, Analize și interpretări, Cum vorbim, cum scri- 
em, Limba și literatura română în şcoală ș.a. 


Spiritul tutelar al primului redactor-şef (Ion Dumeniuk, marele luptător 
ucrainean pentru cauza românismului din Basarabia, s-a stins din viață pe 
3.11.1992, la mai puţin de doi ani de la fondarea revistei, ulterior „Limba 
Română” fiind călăuzită neîntrerupt de către Alexandru Bantoș) i-a însoțit, 
însufleţit şi ocrotit pe cei câțiva oameni de suflet care au participat / participă 
nemijlocit la elaborarea revistei, după cum recunoaște actualul redactor-șef, 
pe parcursul a circa două decenii de „planuri mari și amare deziluzii”, de „bu- 
curii și necazuri”. Începând cu 1994, revista iese de sub egida Ministerului 
Ştiinţei și Învățământului, care, aflat sub conducerea agrarienilor comuniști 
deghizați în democrați, promoscoviţi și românofobi, promotori ai moldove- 
nismului primitiv, nu o mai sprijină financiar, şi devine o publicaţie indepen- 
dentă. 


Cu ocazia jubileului de 10 ani al publicaţiei, în discursul său (Credinţă, sacrifi- 
ciu şi destin, nr. 4-8/2001, vezi textul preluat în acest număr de revistă), acad. 
prof. Eugeniu Coșeriu explica de ce era stringentă nevoie de înființarea unei 
asemenea reviste imediat după anii de glorie 1988-1989. 


Conştient că este anevoios, dacă nu imposibil, a ilustra și a aprecia toate as- 
pectele / problemele de limbă, literatură, istorie, cultură, care şi-au găsit re- 
flectare în paginile revistei în cele două decenii de existență, voi încerca totuși, 
fie şi pe bază de analiză selectivă (dar cu un eșantion suficient de reprezenta- 
tiv), să stabilesc dacă și în ce măsură s-a achitat revista de misiunea istorică 
ce-i revenea, reformulată, în tipar diogenic, de marele filozof al limbajului 
şi fondator al lingvisticii integrale E. Coșeriu. Chiar o simplă navigare prin 
oceanul de rubrici (unele tradiționale pentru o publicaţie de profil filologic, 
constante de la început, altele inovatoare și mai puţin obișnuite pentru o re- 
vistă de strictă specialitate, devenite permanente pe parcurs, odată cu extin- 
derea ariei de investigare) sugerează diversitatea, necesitatea şi actualitatea 
problemelor / temelor abordate. Adăugăm aici, la cele enumerate mai sus, 
câteva rubrici noi (sau reformulate pe nou): Pro didactica, Portofoliul profe- 
sorului, De la grotesc la sublim, Limba română azi, Limba română încotro?, 
Itinerar lexical, Româna pentru alolingvi, Comunicare și limbaj, Evoluţia lim- 

bii române, Actualitatea clasicilor, Omul deplin al culturii românești, Mari 
filologi români, Destine basarabene, Itinerare spirituale, Aniversări, In me- 
moriam, Argument, Adevărul despre noi, Lecţiile istoriei, Puncte de reper, 
Remember, Restitutio, Dialogul artelor, Proză, Ars poetica, Poesis, Critică, 
eseu, Coșeriana, Scriitori contemporani, Literatură universală, Concurs de 
creaţie, Cărţi și atitudini, Cronică literară, Recenzii, Colocviu. 


Urmare a mișcării de eliberare naţională din anii 1985-1989, după mi- 
cile-mari victorii, izbânzi repurtate în bătălia pentru limba de stat şi revenirea 
la grafia latină, când a fost recunoscută oficial unitatea de limbă moldo-româ- 
nă, după proclamarea suveranităţii şi a independenţei Republicii Moldova se 
părea că educarea conștiinței identitare românești va fi un proces de scurtă 
durată, că adevărul despre noi, istoria şi limba noastră va triumfa în timpul 
cel mai apropiat. Cu atât mai mult cu cât Ministerul Ştiinţei și Învățământului 
introdusese predarea limbii române în şcoala de toate gradele (inclusiv cea 
superioară) şi la toate specializările, a literaturii române din tot spaţiul româ- 
nesc, a istoriei neamului românesc de la origini și până în zilele noastre. Este 
explicabil, prin urmare, de ce scopul principal al revistei era încă de la fonda- 
re, fapt pentru care primul ei redactor-şef a şi insistat să fie numită „Limba 
Romană” (omonimă, ca formă, cu cea din Patria-mamă, deosebită însă, și de 
aceea inconfundabilă cu aceasta din urmă, prin obiective, tematică, aria de 
probleme, caracter instructiv, stil polemic şi combativ), acela de a combate 
falsurile plăzmuite la fabrica de minciuni a ideologiei ţariste, apoi sovietice, 
despre existenţa, chipurile, în arealul est-romanic, a două naţiuni și a două 
limbi romanice diferite (română și moldovenească), de a-i explica unui cititor 
trecut prin şcoala și prin furcile caudine ale mancurtizării ruso-sovietice de 
ce pământul pe care locuim este un teritoriu românesc rupt de la matcă, de 
ce populaţia basarabeană majoritară și limba pe care a moștenit-o din 
moşi-strămoși este românească; altminteri, de ce suntem români (moldoveni 
sau basarabeni), ca și românii din România (români moldoveni, bucovineni, 
olteni, ardeleni, maramureşeni, bănățeni etc.), românii (plus aromânii, megle- 
noromânii, istroromânii) din țările mai mult sau mai puţin învecinate (Ucrai- 
na, Bulgaria, Ungaria, Serbia, Croaţia, Albania, Grecia) şi cei din diasporă, 
de ce numele corect al nostru și al limbii noastre trebuie să-și găsească locul 
firesc în documentele de stat, inclusiv în Legea supremă (Constituţia), şi să 
poată fi folosite nestingherit în uzul cotidian, de ce trebuie să studiem istoria 
românilor (și nu istoria Moldovei sau, cu atât mai mult, a Republicii Moldova 
recent proclamate, stat care încă nu are o istorie proprie), să ne cunoaştem 
înaintașii și meritele poporului român în lupta pentru afirmarea și dăinuirea 
sa în istorie, pentru menţinerea unităţii limbii române, pe care savanții lumii 
au considerat-o „o enigmă şi un miracol istoric”, și să fim mândri de faptul 

că suntem români și vorbim românește tot așa cum, de exemplu, francezii se 
mândresc că sunt francezi și vorbesc franțuzește. Studiile și articolele scrise 
de personalități notorii precum Eugeniu Coșeriu, Nicolae Corlăteanu, Silviu 
Berejan, Anatol Ciobanu, Ion Dumeniuk, George Uscătescu, Grigore Vieru, 
Ion Hadârcă, Ion Ungureanu, Ion Ciocanu, Constantin C. Giurescu ş.a. au 
fost publicate fără întrerupere timp de douăzeci de ani (de ex.: Unitate lingvis- 
tică — unitate naţională de Eugeniu Coșeriu, 2/1994; Intelectualii Basarabiei în 
lupta pentru limbă şi ființă naţională de Nicolae Mătcaș, 1/1994; Agresivitatea 
surogatului lingvistic de Constantin Tănase, tot acolo; A fi tânăr de Grigore Vi- 
eru, Aplauze pentru cei din lumină de Ion Hadârcă, 3/1955; Deznaţionalizări 
paralele: hawaienii şi moldovenii de Corneliu Florea din Canada, tot acolo; De- 
numirea limbii noastre e cea ştiută de toată lumea — română, Dialog: Alexandru 
Bantoş — Silviu Berejan, tot acolo; Limba română este numele corect al limbii 
noastre, mesajul din 27 aprilie 1995 al preşedintelui Mircea Snegur prezen- 
tat Parlamentului, tot acolo; Limba română și noi de Ana Bantoş, 6/1995; 
Legislaţia lingvistică din Republica Moldova (după şase ani de la adoptarea ei) 
de Anatol Ciobanu, tot acolo; România merge în vârful degetelor în propria 
casă. Dialog: Vasile Patrichi — Ion Ungureanu, tot acolo; Și națiunea, și limba 
sunt date de Dumnezeu, și doar unul Dumnezeu le poate schimba de Lidia Is- 
trati, 1/1996; Chiriași în propria țară de Vasile Melnic, 2/ 1996; Nivelarea fără 
buldozer de Gheorghe Vodă, 1-2/1997; Identitate românească de Şerban C. 
Andronescu din SUA, 3-4/1997; Răzvrătirea limbii române de Grigore Vieru, 
3/1998; Aere perennius de N. Mătcaș, 4, 1998; Realizarea firească a dreptului 
națiilor la autodeterminare de Ion Buga, 5/1998; Şansa noastră de Ana Bantoș, 
9-12/2001; Denumirea limbii ca instrument în lupta politică de Irina Condrea, 
4-6/2002; Limba română — unitate în diversitate de Vasile Pavel, 9-10/2008). 
Revista a publicat și materialele unor reuniuni științifice la care au participat 
şi s-au pronunţat ferm specialiști în materie, scriitori şi oameni de cultură ca 
Eugeniu Coșeriu din Tübingen, Rajmund Piotrowski din Sankt-Petersburg, 
Stanislav Semcinski din Kiev, lon Coteanu, Gheorghe Mihăilă, Mioara Avram, 
Dumitru Irimia, Gavril Istrati, Stelian Dumistrăcel, Ion Nuță, Ion Hangiu din 
România, Haralambie Corbu, Nicolae Corlăteanu, Silviu Berejan, Anatol 
Ciobanu, Mihai Cimpoi, Nicolae Dabija, Serafim Saka, Anatol Eremia, Ion 
Eţcu, Teodor Cotelnic, Vasile Pavel, Maria Cosniceanu, Mihail Purice, Vlad 
Pâslaru, Gheorghe Bobână, Anatol Petrencu, Pavel Parasca, Ion Buga, Andrei 
Eşanu, Demir Dragnev, Ion Negrei, Ion Niculiţă, Ion Varta, Gheorghe Palade, 
Ion Şişcanu, Gheorghe şi Elena Postică ș.a.) sau manifestări publice de strin- 
gentă actualitate pentru situația din Republica Moldova, inclusiv declaraţiile, 
rezoluţiile, apelurile, scrisorile deschise ale acestora către Guvern, Parlament, 
Preşedinţie, reproduse integral sau sintetic în revistă (Congresul al V-lea al 

Filologilor Români, Iași - Chişinău, 4-9 iunie 1994, LR, 3/1994; Sesiunea 
ştiinţifică „Limba română şi varietățile ei locale”, București, 31 octombrie 
1994, LR,5-6/1994; Greva generală a elevilor, studenţilor și a corpului pro- 
fesoral-didactic din instituţiile de învățământ din Chişinău din martie-aprilie 
1995, printre revendicările căreia era și menţinerea în şcoală a disciplinei „is- 
toria românilor”, respingerea tentativelor de diseminare a acesteia în cursul 
de aşa-numita „istorie integrată”, revizuirea art. 13 din Constituţie și fixarea 
numelui corect al nostru şi al limbii noastre, 3/1995; Conferinţa științifică 
din 20-21 iulie 1995 „Limba română este numele corect al limbii noastre”, 
LR, 4/1995; Declaraţia Adunării Generale a A.$.M. din 28 februarie 1996 
privind denumirea corectă a limbii de stat, LR, 2/1996; Conferinţa Naţională 
„Limba română azi”, ediţia a IV-a, Iași — Chișinău, 6-9 octombrie 1995, LR, 
6/1995; Congresul Spiritualității Românești, ediţia a III-a, Băile Herculane, 
20 noiembrie 1995, LR, 6/1995; Congresul I al Filologilor din Republica 
Moldova, Chișinău, 29 august 2001, LR, 9-12/2001; Congresul istoricilor 
din Republica Moldova, Chişinău, 1 iulie 2001, LR, 4-8/2001 ş.a.). Aceste 
manifestări au demonstrat nu numai că avem dreptul să cunoaștem adevărul 
despre limbă, istorie, neam, ci și să ştim să stăm scut și spadă contra tentativei 
de schimbare a denumirii corecte a limbii noastre, de restricționare în con- 
tinuare a utilizării ei fireşti în toate domeniile de activitate şi de favorizare a 
limbii ruse (limbă străină a unui stat, care nici măcar nu se află în vecinătate 
cu Republica Moldova), contra grabei cu care se urzea înlocuirea disciplinei 
„istoria românilor” cu numita „istorie integrată”. 


Pentru a-l ajuta pe cititor să acceadă la complexa problematică lingvistică, 
redacția a publicat în antologii aparte cele mai reprezentative articole tema- 
tice, multe dintre care au văzut lumina tiparului mai întâi în paginile revistei: 
una colectivă cu titlul sugestiv Limba română este Patria mea (Biblioteca revis- 
tei „Limba Română”, Chişinău, 1996, 2007) şi şase volume de autor: Român 
mi-e neamul, românesc mi-e graiul (Chişinău, 1998) şi Calvarul limbii române 
din Basarabia de Nicolae Mătcaș (2010); Retrospectivă necesară de Alexandru 
Bantoş (2007); Itinerar sociolingvistic de Silviu Berejan (2007); Reflecţii lingvis- 
tice de Anatol Ciobanu (2009) şi Testament. Cred în izbânda limbii române 
de Nicolae Corlăteanu (2010). Pe lângă faptul că enumeră până la epuizare 
argumentele ştiinţifice (de ordin filologic, istoric, psihologic, juridic etc.) cu- 
noscute, mai puțin cunoscute și altele, noi, lucrările editate în Colecţia Biblio- 
teca revistei „Limba Română” reflectă și profesiunile de credinţă ale autorilor. 
Ne vom referi la două dintre acestea, ai căror autori între timp au plecat în 
lumea celor drepți, crezul lor constituind nu numai spovedanii în fața propriei 
conştiinţe, ci și veritabile testamente pentru urmași. Prima — mărturisirea re- 
gretatului academician N. Corlăteanu: „...limba noastră literară, limba exem- 

plară pe care o folosim și o vor folosi şi generaţiile viitoare, limba lucrărilor 
literare și ştiinţifice, limba din documentele administrative etc. este, precum 
susține şi Academia de Ştiinţe a Moldovei, una singură și se numeşte Limba 
Română, aceeași pentru toți românii (moldoveni, munteni, ardeleni, bucovi- 
neni, transnistrieni, cei din Banatul sârbesc, din Ungaria, Bulgaria, Ucraina, 
Rusia, SUA etc.). (...) Eu cred sincer în izbânda limbii române și a neamului 
românesc!” (LR, 4/2005, p. 4). Testamentul este cu atât mai important pen- 
tru posteritate, cu cât astăzi se speculează în privința unor ezitări ale Domni- 
ei Sale din perioada regimului comunist de oprimare, falsificatorii istoriei şi 
limbii prezentându-ni-l (denaturat, fireşte) ca pe un adept al fundamentalis- 
mului moldovenesc. Cea de-a doua confesiune — a regretatului academician 
Silviu Berejan. Referindu-se la condiţiile sufocante în care omul de știință era 
nevoit să creeze, să reziste în fața presiunilor ideologice şi, în același timp, să 
rămână onest în fața semenilor și a propriei conștiințe, Domnia Sa mărturi- 
seşte: „...am studiat și mi-am apărat, cât și cum am putut, limba neamului. Și 
asta vreau să afirm acum, înspre apusul vieţii, deschis: am iubit dintotdeauna 
limba şi neamul și anume aceste sentimente mi-au insuflat energie şi putere 
de rezistenţă. Le voi iubi și în continuare cu aceeași intensitate și le voi apăra 
cu aceeași perseverenţă în orice situație. Cu convingerea fermă și cu credința 
nestrămutată că numai aşa e bine, îmi voi duce crucea până la capăt” (3/1995, 
p. 60). La cele două testamente memorabile trebuie să-l alăturăm neapărat 
şi pe cel al nemuritorului Grigore Vieru, intitulat la fel de mobilizator ca și 
tulburătoarele sale chemări de pe baricade: Oastea Limbii Române (discurs de 
recepție la A.Ș.M.,, rostit în ziua de 30 august 2007 cu ocazia conferirii titlului 
de doctor honoris causa, LR, 1-4/2009). Revista se mândrește de faptul că 
anume în paginile ei și-a găsit o formulare carteziană crezul despre numele 
corect al neamului nostru și al limbii noastre, exprimat de marii bărbaţi ai 
naţiunii Nicolae Corlăteanu, Silviu Berejan, Eugeniu Coșeriu, Grigore Vieru. 


Dacă ţinem cont de drumul sinuos al luptei pentru propagarea adevărului, 
pe care a trebuit să-l parcurgă de-a lungul anilor, de condiţiile unei existențe 
precare, va trebui să recunoaștem că revista „Limba Română” are, cu atât 
mai mult, tot dreptul să se mândrească de faptul că, în anii grei de ofensivă 
din partea comuniștilor, deghizați în agrarieni democrați, asupra oamenilor 
de ştiinţă în problema denumirii corecte a limbii și a neamului, ca și în peri- 
oada de atac furibund asupra redutei românismului din partea comuniștilor 
ajunși fățiș la conducere, a reușit să reziste nu numai ea însăși, ci și să și-i 
facă adepţi pe oamenii de știință și de cultură onești, să-i determine să-și 
exprime răspicat convingerile, ajutându-i să-și despovăreze sufletul (iar pe 
cei care, în momente grele, aproape că pactizaseră cu diavolul, să se debara- 
seze de satană). 

Paralel cu elucidarea chestiunii privind numele corect al poporului şi al lim- 
bii noastre, cu demontarea tezei despre predarea integrată a istoriei neamului 
şi argumentarea necesităţii de studiere aparte a istoriei românilor, în cadrul 
rubricilor Sociolingvistică, Dimensiuni ale unităţii noastre, Coşeriana, Lec- 
turi coşeriene ș.a., lingviști de marcă de talia lui Eugeniu Coşeriu, Nicolae 
Corlăteanu, Silviu Berejan, Anatol Ciobanu, urmaţi de discipoli fideli cum 
sunt Mircea Borcilă, Eugen Munteanu, Gheorghe Moldovanu, Vasile Pavel, 
Cristinel Munteanu, Eugenia Bojoga, Marta Istrati ș.a., au explicat publicului 
cititor noţiuni importante pentru înţelegerea discursului ştiinţific de profil: 
lingvistică integrală, normă, sistem, tip lingvistic, creativitate, alteritate, limbă 
istorică, limbă funcţională, limbă exemplară, dialect, subdialect, grai, supra- 
dialect, limbă comună, limbă literară, bilingvism, diglosie, politică lingvisti- 
că, planificare lingvistică etc. Colegii lor literați Constantin Ciopraga, Dan 
Mănucă, Dumitru Irimia, Paul Cornea, Theodor Codreanu, Adrian Dinu 
Rachieru, Mihai Cimpoi, Ana Bantoş, Aurelia Rusu, Viorica-Ela Caraman, 
Maria Kozac, Anatol Gavrilov, Diana Vrabie, Grigore Canţâru, Iulian Bol- 
dea, Mircea V. Ciobanu, Inga Ciobanu, Felicia Cenuşă ș.a., în cadrul rubricii 
permanente Critică, eseu, familiarizează cititorii cu noţiuni / concepte indis- 
pensabile astăzi la analiza și interpretarea textului cum ar fi: hermeneutică, 
discurs, discursivitate, paradigmă, tradiție, modernitate, autenticitate, mani- 
erism, mimetism, ficţiune, textual, intertextual, intertextualitate (explicită, 
implicită), referenţialitate, apolinic, dionisiac, sacru, profan, ludic, ironic, 
premodernism, modernism, neomodernism, postmodernism, avangardism, 
modernitate, transmodernitate, interdisciplinaritate, transdisciplinaritate, 
interferență, identitate (idem-identitate, ipse-identitate), alteritate, sincro- 
nizare, desincronizare, psihanaliză, subconștient, supraconștient, narcisism 
(primar, integral, secundar), arhetip ș.a. În felul acesta revista își inițiază ci- 
titorii în travaliul laboratorului de creaţie și al celui de analiză, oferindu-le re- 
pere formative. 


Cultivarea limbii a fost și rămâne (trebuie să rămână!) o preocupare con- 
stantă a revistei, mai cu seamă dacă se ţine cont de faptul că mulți vorbitori 
nativi ai limbii române din Basarabia, chiar dintre cei trecuţi prin şcoală și 
facultate, nu-i cunosc suficient normele de pronunțare și scriere, structurile 
morfologice și sintactice, având şi un bagaj lexical sărac (ca să nu mai vorbim 
de terminologie, unde basarabenii se află într-un veritabil infern, după expre- 
sia plastică a unui rafinat cunoscător al subtilităților limbii române, scriitorul 
Alexandru Gromov), ca urmare a presiunii exercitate timp de decenii de lim- 
ba rusă asupra exprimării şi gândirii românilor basarabeni. Influenţa „binefă- 
cătoare” a acesteia se manifestă şi la ora actuală în vorbirea celora — nici tinere- 
tul nu face excepție — care mai „gândesc rusește” și traduc în „moldovenește”, 

imitând modul rusesc de pronunțare a consoanelor palatalizate, de structura- 
re a propoziţiilor, topica rusească a părților de propoziţie, modelele rusești de 
adresare, de utilizare a pronumelor de reverență etc. Unii care conștientizează 
această lacună sunt complexaţi, se „bâlbâie” în fața unor buni cunoscători ai 
limbii, deoarece nu găsesc cuvintele necesare, nu sunt siguri de corectitudinea 
şi naturalețea frazei. În activitatea de culturalizare lingvistică revista a ştiut să 
atragă, pe parcurs, forţe de calibru (scriitori, ziarişti, lingviști) precum Ana- 
tol Ciobanu, Alexandru Gromov, Vasile Leviţchi, Ion Melniciuc, Irina Con- 
drea, Anatol Eremia, Maria Cosniceanu, Vasile Melnic, Gligor Gruiţă, Ana 
Livia Tătaru, Ion Ciocanu, Nicolae Mătcaș, Stelian Dumistrăcel, Vlad Pohilă, 
Alexei Palii, Ilie-Ștefan Rădulescu, Valentin Guţu, Andrei Crijanovschi, Ale- 
xei Acsan ş.a.). Artileria grea, care zgâlţâie din temelii contrafortul inculturii 
din exprimarea orală și scrisă a românilor basarabeni, mai are încă destule 
muniții, pe care redacţia revistei urmează să le fructifice în mod rezonabil. 


După memorabilele interviuri cu oameni de știință şi cultură, purtate de scri- 
itorul S. Saka, cred că dialogurile / convorbirile redactorului-șef Alexandru 
Bantoș cu diverși intelectuali români de acasă și din lume, diseminate în re- 
vistă de-a lungul anilor, dar și incitantele dialoguri de la rubrica „Viaţa ca o 
coridă” dintre Leo Butnaru și diverși scriitori, menite să ne deschidă măcar 
pentru o clipă portiţa ducând în atelierul activităţii de gândire şi creaţie a fău- 
ritorului de valori, dârzenia cu care înfrânge împotrivirea materiei brute cio- 
plitorul în bazaltul cuvintelor, relaţiile lui cu lumea din jur, atitudinea față de 
marile ei frământări, ne creează veritabile stări de delectare estetică. 


În scopul informării cititorului „despre tot ce se făcea pe tărâmul lim- 
bii româneşti şi despre toate luptele pentru afirmarea limbii româneşti” 
(E. Coşeriu), pentru „creşterea limbii românești și-a patriei cinstire” în trecu- 
tul îndepărtat, dar și în cel apropiat, revista ilustrează în culori vii și luminoase 
chipuri ale luptătorilor pentru marea Unire de la 1918, ale unor iluștri prede- 
cesori care au trudit la constituirea şi unificarea normelor limbii româneşti 
literare, la descoperirea nestematelor ei, a potenţelor creative, la desăvârșirea 
şi multiplicarea acestora, ale unor pedagogi, savanţi, oameni de cultură care 
şi-au dedicat viaţa (integral sau în parte) studiului limbii şi literaturii române, 
al istoriei neamului nostru sau care i-au apărat temeiurile ei, fie aceștia români 
sau prieteni ai românilor. 


Revista — vrem să accentuăm și cu acest prilej — nu pierde ocazia de a come- 
mora evenimente importante din istoria neamului și personalităţi din diverse 
domenii de activitate (scriitori, publicişti, oameni de ştiinţă filologi, istorici, 
jurişti, economiști, oameni politici și de stat, diplomaţi etc.) care au constituit 

adevărate jaloane pentru predecesori, pentru noi și pentru urmași. La fel, ea 
nu uită să aducă un florilegiu de recunoștință distinselor personalități con- 
temporane (de regulă, scriitori, oameni de ştiinţă filologi, istorici) cu ocazia 
aniversării lor. 


Rubrica Pro didactica are, în concepția fondatorilor revistei şi a realizatorilor 
ei, misiunea de a-l ajuta pe profesor (mutatis mutandis, şi pe elev) să găsească 
cele mai eficiente căi de comunicare către elev a cunoștințelor din domeniul 
limbii şi literaturii române, de formare a capacităților de înţelegere și inter- 
pretare a mesajului operei literare, de exprimare corectă, de exaltare în fața 
frumuseții și vrajei cuvântului artistic, de stimulare a spiritului de creativitate. 
Iar aceste modele de limbă exemplară, de exprimare corectă, naturală, neaoșă, 
expresivă trebuie, vorba dlui prof. E. Coșeriu, nu doar imitate, ci şi să serveas- 
că drept „îndemn la creativitate, la acea creativitate pe care și noi, țăranii mol- 
doveni din Țara de Sus şi din Ţara de Jos, n-am pierdut-o niciodată, fiindcă în- 
totdeauna am fost vorbitori de limba română” (4-8/2001, p. 36-37). Anume 
această țintă o urmăresc (şi, aş vrea să cred, o şi ating) elaborările metodice 
publicate la această rubrică (şi la unele adiacente, înrudite prin tematică și 
scop: Portofoliul profesorului, Experienţă, Prelegeri oportune, Comentarii 
literare, Conspect, Agenda dirigintelui) referitoare fie la tehnici și metode 
de predare a limbii române, la îmbogățirea vocabularului, cultura exprimă- 
rii, fie la literatură, la specificul predării unor texte care ţin de diferite genuri 
şi specii, la formarea capacităţilor de receptare şi interpretare a mesajului în 
temeiul „disecării” unor lucrări prevăzute de programa şcolară, de întocmire 
a unor acte oficiale, la dezvoltarea creativității elevilor (compunere, recenzie, 
cronică dramatică, corespondenţă, jocuri, exerciții), la predarea unor noţiuni 
de teorie a literaturii: curent literar, gen, specie, roman, poem, schiță, nuve- 
lă, eseu, doină, pastel, sonet, fie la evaluarea cunoștințelor elevilor ş.a.m.d. 
Elaborările sunt semnate atât de specialişti recunoscuţi în materie ca loan 
Şerdean, Constantin $chiopu, Eliza Botezatu, Nicolae Onea, Ion Drăgotoiu, 
Alina Pamfil, Aurelia Marinescu, Loretta Handrabura ș.a., cât şi de învăţători 
şi profesori de şcoală cunoscuţi sau mai puţin cunoscuți, care își împărtășesc 
propria experienţă. 


Revista este un atelier de creaţie și o pistă de lansare a tinerilor scriitori, cer- 
cetători ştiinţifici, critici literari, cărora le oferă cu generozitate spaţiul său. Cu 
condiția că respectă câteva exigențe: a)actualitatea/oportunitatea temelor 
abordate; b) originalitatea tratării; c) capacitatea de analiză şi sinteză; d) opi- 
nie proprie; e) argumentare imbatabilă. Sub supravegherea și cu recomanda- 
rea unor scriitori, revista chişinăuiană de știință și cultură sprijină activitatea 
de creaţie în rândul elevilor, studenţilor şi, în genere, al tinerilor condeieri 

prin publicarea (eventual, și prezentarea) încercărilor la diverse rubrici. Mulţi 
doctoranzi, viitori profesori de şcoală şi de facultate, ziarişti, critici literari 

scriitori şi-au făcut debutul în paginile revistei. 


Întrucât are ambiția de „a cuprinde necuprinsul”, revista abordează și alte 
probleme de ştiinţă, cultură și civilizaţie: de etnografie, etnologie, folclor, fi- 
lozofie, religie, muzică, estetică, arte plastice, interacțiunea dintre diverse dis- 
cipline etc. Ilustrativă în acest sens este rubrica permanentă Dialogul artelor, 
la masa căreia au reflectat asupra operelor predecesorilor și contemporanilor, 
ori şi-au împărtășit, în cadrul unor dialoguri de suflet, aspecte din activita- 
tea de creaţie numeroși mânuitori ai penei și, respectiv, ai penelului, ai ba- 
ghetei sau camertonului, în temei din Basarabia postbelică. Lucrările multor 
protagoniști ai acestei rubrici, reproduse color sau alb-negru pe coperţile și în 
paginile revistei, precum și pozele, în deosebi cele color, captivează şi bucură 
privirea şi sufletul unui cititor răvășit de zbuciumul luptei cu inerțiile unei 
vieţi nedrept de mizerabile și trecătoare, dar însetat de frumosul și sublimul 
artei. 


O focalizare retrospectivă asupra istoriei de douăzeci de ani ai revistei „Limba 
Română”, ani de luptă intransigentă pentru promovarea adevărului științific 
despre noi și limba noastră, despre numele corect al nostru și al limbii pe 
care o vorbim, despre istoria acestui mult pătimit colț de pământ româ- 
nesc, rupt cu forța din trupul Ţării de niște cotropitori nesătui și feroce, ne 
înzeceşte satisfacția şi bucuria că, în pofida tuturor încercărilor neaveniţilor 
antinaţionali și românofobi care s-au perindat la putere de a o lichida sau a o 
subordona intereselor lor politice, contrar atacurilor furibunde asupra limbii 
şi istoriei românilor, implicit asupra revistei, din partea slugoilor mancurți ai 
ideologiei fundamentalismului moldovenesc, în condiţiile sufocante ale unei 
crize financiare care deocamdată nu dă niciun semn de recesiune pe intermi- 
nabilul drum al tranziţiei la economia de piaţă, revista nu numai că a rezistat 
şi a supraviețuit, ci şi, în mare parte, şi-a îndeplinit conştiincios şi perseverent 
nobila misiune pe care şi-o asumase încă de la început. Revista reprezintă o 
panoramă a vieţii lingvistice, literare, istorice, artistice, culturale, în sensul 
larg al cuvântului — din Basarabia și din Țară. Publicând cu regularitate artico- 
le privind viaţa românilor din afara Țării, fragmente din creaţiile făuritorilor 
de valori artistice de origine etnică română, revista a devenit o adevărată pun- 
te de legătură între românii din întreaga lume. Nu este o simplă publicaţie; ea 
întreprinde acțiuni care ar putea fi puse pe seama unei veritabile instituţii de 
cultură. Prin materialele publicate privind unitatea etnică, lingvistică, istorică 
şi culturală a românilor din întreg arealul românesc, inclusiv a celor din teri- 
toriile românești istorice, care au fost cedate benevol sau rupte cu argumen- 

tul forței din trupul Ţării, prin prestigiul, integritatea, probitatea semnatari- 
lor materialelor respective, prin temeinicia argumentelor invocate, revista a 
contribuit la redeșteptarea și consolidarea conştiinţei naționale (latente timp 
de decenii) a românilor basarabeni şi bucovineni. Prin modul în care au fost 
gândite şi constituite consiliul și colegiul de redacţie, care includ personalități 
românești notorii de pe ambele maluri ale Prutului și din diaspora româneas- 
că, prin atragerea la colaborare a unor specialiști din întreg spațiul românesc, 
prin familiarizarea cititorului basarabean cu istoria nemutilată a neamului, 
prin invitarea acestuia la un pelerinaj imaginar prin locurile dragi inimii lui 
din interiorul României (mă refer aici şi la cele câteva — și o spun cu regret: 
„câteva', pentru că revista ar trebui de urgență să-și reia și extindă activitatea 
de familiarizare a cititorului din afara Ţării cu pitorescul locurilor și faptele 
conaţionalilor din Ţară, — numere (ediţii speciale) consacrate integral vieţii 
culturale a unor județe actuale din România (Călărași, Maramureș, Bucovina, 
11/1999, 3-5/2000, 1-3/2001), prin organizarea unor reuniuni ştiinţifice im- 
portante pentru apărarea ființei noastre naționale (Limba română este numele 
corect al limbii noastre, Chişinău, 20-21 iulie 1995; Limba română — atribut 
esențial al identității naţionale, Chişinău, 23 ianuarie 2010, Școala naţională: 
recuperarea destinului european, Chişinău, 31 aprilie 2010 ş.a), mese rotunde, 
lansări de carte, vernisaje, expoziții etc. cu participarea unor români din Țară, 
din Bucovina şi din Bugeac, din diverse colțuri ale lumii (Franța, Germania, 
SUA, Canada ş.a.), instituția numită „Limba Română” a smuls din inima 
sângerândă a basarabeanului și a regățeanului sârma ghimpată a despărțirii 
noastre și a înfăptuit mult visata unire în cuget și-n simţiri cu mult înainte de 
anul 2010, când conducerea democrată a Republicii Moldova a avut curajul 
să aprobe depozitarea în muzeul de antichităţi al ocupaţiei rusești a borne- 
lor înstrăinării fratelui de frate de apa blestemată a Prutului. Revista i-a adus 
„acasă” pe românii de pe cele două maluri, dar și pe marii români din stră- 
inătate (Ionesco, Eliade, Cioran, Coșeriu, Brâncuşi, Horia Vintilă, Dumitru 
Țepeneag, Dinu Flămând, Uscătescu, Cotruș, Caraion, Goma, Sever Pop 
ş.a.), care ne-au proslăvit numele, limba și Țara. 


Reunindu-ne în jurul unui ideal, revista ne-a făcut mai visători, mai roman- 
tici, dar și mai realiști, mai pragmatici, mai încrezători în puterile proprii, mai 
curajoși în căutarea, descoperirea și recunoașterea propriei identități. Mai 
informaţi, mai inteligenți, mai cărturari, mai creativi. Este așteptată de cititorii 
de toate vârstele și preocupările nu numai din Basarabia, din Bucovina și din 
Țară, ci şi de prietenii ei de pe continentul european, asiatic, american, aus- 
tralian. Revista mai are meritul de a ne fi luminat că, în condiţiile efectelor co- 
laterale nocive pentru menţinerea ființei naţionale ale proceselor de integrare 
şi globalizare, putem supraviețui ca entitate nu numai prin cunoaștere și prin 

cultură, ci şi printr-o nețărmurită dragoste față de neam, limbă și Ţară. Așa 
cum ne-au învățat marii și înţelepţii noştri compatrioți contemporani Euge- 
niu Coșeriu, Grigore Vieru, Silviu Berejan, Ion Dumeniuk, Octavian Ghibu, 
părintele Vasile "Ţepordei, P.S. Antonie Plămădeală, Valeriu Rusu, Gheorghe 
Ghimpu, Nicolae Costin, Ion Vatamanu. lată de ce misiunea revistei pe aceas- 
tă palmă de pământ românesc, spaţiu cu un trecut lamentabil din punctul de 
vedere al menţinerii / erodării conştiinţei naţionale identitare, un prezent 
confuz și un viitor imprevizibil în aceeași problemă nu s-a terminat. Lupta 
pentru ieşirea din infernul lingvistic şi istoric, ai cărui captivi mai suntem și 
în care continuăm să orbecăim neputincioşi, după cum ar fi conchis primul 
redactor al revistei, continuă. Oportună şi necesară la înființare, revista este 
indispensabilă și astăzi, câtă vreme conducătorii neocomuniști din Republica 
Moldova nu au dorit să respecte legea cu privire la funcționarea limbii de stat, 
au tergiversat până la sabotare Programul de măsuri de stat privind repunerea 
ei în funcţiile sociale de bază, amenințându-ne cu fantoma limbii ruse ca o 
a doua limbă de stat pe teritoriul republicii, altfel spus, cu reîntoarcerea la 
timpurile de tristă pomină ale (ne)funcționării „bilingvismului armonios” şi 
ale dominării limbii ruse. Indispensabilă, câtă vreme noii alianțe de guver- 
nare democrate nu-i ajunge nici timp, nici voință să purceadă nemijlocit la 
revizuirea şi realizarea Programului de stat de funcționare a limbii de stat, la 
reînființarea Departamentului de Stat al Limbilor și reinvestirea acestuia cu 
funcţiile iniţiale, ajustate la necesitățile actuale. Revista „Limba Română” a 
fost şi rămâne o citadelă a românismului într-un spațiu sovietizat până-n mă- 
duva oaselor, anaţional și chiar antinaţional, rusofil și românofob, cu alogeni 
(de regulă cu funcții de conducere sau care lucrează în sfera de deservire) 
care se împotrivesc procesului firesc de prosperare a naţiunii pe baza armoni- 
ei interetnice și cu mancurţi de origine română (la Chișinău sau rătăciţi pe la 
Moscova, prin Odesa...) care râmă la temelia a tot ce este național-românesc. 
Publicaţia este necesară, așadar, pentru revizuirea şi implementarea legislaţiei 
lingvistice, pentru continuarea sprijinirii procesului de repunere în drepturi 
a limbii în toate sferele vieții sociale, economice și culturale, pentru promo- 
varea până la legiferarea în Constituţie a adevărului ştiinţific despre numele 
corect al limbii și al poporului român din Basarabia; pentru trecerea de la o 
Basarabie rusificată în gândire, exprimare şi mod de conduită la o Basarabie 
eminamente românească; pentru culturalizarea în continuare a cititorilor; 
pentru insuflarea încrederii în permanenţa noastră ca neam istoric cult; pen- 
tru creşterea noastră spirituală; în sfârșit, pentru integrarea cu valori proprii 
şi distincte în spaţiul cultural comun românesc și în cel european. Acum 10 
ani, pe 21 mai 2001, în Sala Mare a A.$.M., explicând cauzele care au deter- 
minat apariţia unei atari publicații după 1989, Eugeniu Coșeriu concluziona 

socratic: „...dacă atunci era nevoie de această revistă și de tot ce a făcut cu 
atâta râvnă, cu atât entuziasm și atâtea sacrificii în aceşti ani, astăzi trebuie să 
spunem că revista nu e numai necesară: în condiţiile politico-culturale și de 
politică lingvistică la care am ajuns în ultima vreme, a devenit de-a dreptul 
indispensabilă”. Crezul testamentar al colosului de la Tübingen conferă co- 
lectivului de redacţie tărie și încredere în utilitatea muncii și triumful cauzei 
pentru care își slujeşte cu abnegaţie Patria: „Să nu lăsăm deci să piară această 
revistă, să nu lăsăm să scadă și să decadă această tribună. Ea trebuie să trăias- 
că mai departe şi să ne ajute cum ne-a ajutat până acum la afirmarea culturii 
românești și la cultivarea limbii române. Fiindcă, dacă dispare și această revis- 
tă, dacă ne asumăm acest risc, atunci ne-am trădat cultura naţională, ne-am 
trădat identitatea spirituală, am trădat dimensiunea fundamentală a omului 
ca ființă spirituală: limbajul; dimensiune care pentru noi se prezintă sub for- 
ma limbii noastre istorice: limba română. Ceea ce înseamnă că, dacă această 
revistă moare, (...) începem să murim cu toții spiritualicește şi nu mai suntem 
noi înșine” (4-8/2001, p. 37). 


Cinste şi mărire domnului redactor și admirabilei echipe redacționale — Vi- 
orica-Ela Caraman, redactor-şef adjunct, Oxana Bejan, secretar general de 
redacţie, Tatiana Fisticanu, Dorina Balmuș, redactori, Veronica Rotaru, co- 
rector! Navigând cu abilitate printre aisbergurile ascunse ale politicii condu- 
cătorilor şi partidelor care s-au perindat la putere, precum și printre cele ale 
interminabilelor constrângeri financiare, cauzate nu numai de blamata criză 
financiară, ci, mai ales, de aviditatea și indiferența căpătuiţilor peste noapte de 
averi — nefondate pe muncă onestă — față de valorile spirituale ale propriului 
popor, acul busolei de pe corabie indică întruna și sigur mult jinduitele zări 
şi vise albastre. Iar tricolorul de pe catargul corabiei salută, imaginar, mult 
aşteptata oră astrală a acostării la țărm. O publicaţie ca „Limba Română” tre- 
buie şi va să trăiască în simțţirile și în cugetul nostru cât timp va dăinui în isto- 
rie fascinantul și seducătorul miracol numit Limbă Română. 


Bucureşti, 14 martie 2010 


Gheorghe CHIVU 


„Limba Română” şi statutul limbii 
naționale în Republica Moldova 

1. Limba, cea mai aleasă, cea mai complexă și cea 
mai profundă creaţie umană, a fost şi va rămâne 
un mijloc greu de contestat al identificării unui 
popor, al marcării identităţii, deopotrivă indivi- 
duale și colective, a vorbitorilor ei. Prin limbă ne 
asumăm, ca indivizi şi ca neam, o personalitate, o 
istorie și o cultură. 


Acest adevăr are o semnificație aparte în cazul 
limbii române, singura limbă romanică izolată în- 
tre idiomuri de cu totul alte origini. Limbă care 
i-a învăţat laolaltă pe localnici şi pe cei veniţi, suc- 
cesiv, în decursul timpului, de pe alte meleaguri și 
stabiliți definitiv de o parte şi de alta a arcului car- 
patic, în stânga sau în dreapta Prutului, că formea- 
ză un singur popor. Nu originea etnică a contat 
în timpul istoric, ci instrumentul de comunicare, 
același pentru toți, limba română. 


Despărţită de trunchiul comun la începutul vea- 
cului al XIX-lea, atunci când româna literară nu îşi 
dobândise încă unitatea în varianta sa modernă, 
vorbirea românilor din actuala Republică Moldo- 
va nu a devenit și nu putea deveni o altă limbă, fie 
ea chiar romanică, diferită de aceea vorbită în te- 
ritoriile românești aflate la dreapta Prutului. Și-a 
păstrat intacte nu doar caracteristicile structurale 
originare, morfologice, sintactice și fondul princi- 
pal de cuvinte, ci și puterea de influențare a celor 
care au deprins-o şi capacitatea de dezvoltare în 
plan cultural, în ciuda unui mediu intelectual și, 
îndeosebi, a unuia politic prin excelență ostile. 


ENE TEI ROMIÂINIĂ 


A contribuit la aceasta limba vorbită în satele moldoveneşti, aceeaşi la stânga și 
la dreapta Prutului, de la care a păstrat unele foste norme literare regionale. Un 
rol deosebit în păstrarea unităţii l-a avut contactul cu limba literară utilizată în 
Țară, contact niciodată întrerupt, dacă avem în vedere nu doar cartea impor- 
tată, ci îndeosebi aceea păstrată în biblioteci sau adusă clandestin, atunci când 
condiţiile politice au fost mai puţin favorabile. Covârşitoare a fost însă acțiunea 
intelectualilor patrioți. În spiritul iluminist cel mai autentic, aceștia nu numai că 
au păstrat neatinsă frumusețea expresiei literare în scrieri, puse adesea în con- 
tradicţie cu politica oficială, sub ochii copiilor sau ai adulţilor, dar au obținut, în 
urma unei lupte acerbe, întoarcerea la grafia latină. Întoarcere care s-a constituit 
într-un eveniment cultural, ştiinţific şi patriotic de aleasă ținută, având conse- 
cinţe ușor de explicat în dovedirea unităţii limbii vorbite deopotrivă în Româ- 
nia şi în Republica Moldova. La fel ca în probarea, prin intermediul limbii, a 
originii identice şi, în consecință, a apartenenţei la același popor. 


În urmă cu aproape două secole, Petru Maior, cunoscutul învăţat iluminist 
transilvănean, scria în instructivul său Dialog pentru începutul limbei române, 
lucrare de popularizare a unor înalte idealuri patriotice şi a unor adevăruri 
ştiinţifice mai puţin cunoscute la începutul veacului al XIX-lea: 


„până vor scrie românii cu slove chirilicești, ... care cu acea viclenie sânt bă- 
gate întră români, ca cu totu să se stingă limba română, niciodată nu vor fi 
vederoase [adică vizibile, ușor de observat] cuvintele latine..., cu atânta funin- 
gine au acoperit boiereasca lor față... De câte ori mi s-au întâmplatu mie, de 
îndoindu-mă de vrun cuvântu, oare latinescu este, cât l-am scrisu cu slove sau 
litere latine, îndată cu strălucire i se văzu latina lui față și părea că râde asupra 
mea de bucurie că l-am scăpatu din sclavie și de calicele chirilicești petece.” 


Lupta intelectualilor basarabeni pentru întoarcerea la grafia cu litere latine a repe- 
tat peste timp, în condiții mult mai dificile decât cele din Transilvania sfârşitului 
de secol XVIII, efortul îndelung al învățaţilor latiniști de a crea un alfabet special 
pentru limba română. Ea a împlinit apoi o altă cerință a marii intelectualități ro- 
mânești, astfel formulată, în 1876 (într-un articol publicat în „Curierul de Iași”) de 
către Mihai Eminescu, simbol de prim rang al întregii culturi româneşti: 


„Ceea ce voiesc românii să aibă este libertatea spiritului și conștiinței lor în 
deplinul înţeles al cuvântului. Și fiindcă spirit şi limbă sunt aproape identice, 
iar limbă şi naţionalitate asemenea, se vede ușor că românul se vrea pe sine, își 
vrea naționalitatea, dar aceasta o vrea pe deplin.” 


Împlinire de excepţie a idealului național, promovarea culturii române în hai- 
nă latină în ultimele două decenii a permis dezvoltarea rapidă a limbii literare 

utilizate în Republica Moldova, cu toate funcţiile specifice şi în toate dome- 
niile de activitate. 


Limba a devenit, ca în momentele istorice de la mijlocul veacului al XIX-lea, 
când s-a constituit româna literară modernă, factor de unitate națională și 
mijloc de progres cultural, științific şi social. 


Iar meritul revine pe deplin scriitorilor și intelectualilor patrioţi din stânga 
Prutului. Grigore Vieru, poetul-tribun plecat mult prea devreme dintre noi, 
afirma aforistic în Mișcarea în infinit: „S-ar părea că întreaga natură a ostenit la 
zidirea Limbii Române”. 


„Natura” a ostenit, într-adevăr, la zidirea şi la păstrarea limbii noastre. Arhitecții 
au fost însă scriitorii, iar artizanii — toţi cei care au promovat și au cultivat, după 
1989, limba română, deopotrivă autori de literatură beletristică, oameni de şti- 
ință, jurnalişti şi profesori. Iar prin contribuţia acestora vorbitorul obișnuit, dar 
îndeosebi elevii și studenții aflați pe băncile școlii au înțeles că de o parte şi de 
alta a Prutului se vorbește aceeași limbă romanică, româna, cu toate varietățile 
ei, dialectale sau socioculturale, cu aceleași norme literare, validând aceleași vir- 
tuţi artistice și întrunind aceleași posibilități de exprimare a gândirii științifice 
sau de punere în formă elevată a normelor juridice și a regulilor ordinii sociale. 


2. Înfiinţată acum două decenii, „Limba Română”, publicaţie ştiinţifică şi cul- 
turală, de atitudine, dar și de acţiune în sprijinul formei elevate de expresie a 
limbii naţionale, și-a propus să fie o revistă a tuturor românilor, a celor ce trăiesc 
în Republica Moldova, în Ucraina sau în România, dar și a celor din diasporă. 


Într-un moment de răscruce, în care întoarcerea la grafia latină crease avan- 
taje, dar şi unele probleme, nu la nivelul vorbirii populare, ci la nivelul for- 
mei literare a idiomului numit (nu numai) în deceniile precedente anilor '90, 
„limbă moldovenească”, în paginile revistei au fost găzduite ample, repetate 
şi elevate discuţii despre statutul limbii române în Republica Moldova, des- 
pre unitatea de limbă și de cultură în spațiul romanic nord-dunărean, despre 
dificilele chestiuni ale legislaţiei lingvistice și despre implicaţiile politice și 
culturale ale acesteia. 


În cadrul noii publicaţii au fost promovate, explicate şi argumentate norme- 
le scrisului şi exprimării literare, cu insistenţă (iniţial) asupra ortografiei cu 
litere latine și asupra vocabularului, cunoscute fiind consecințele negative 
ale utilizării îndelungate a limbii ruseşti ca limbă oficială în fosta Republică 
Sovietică Socialistă Moldovenească. Revenirea rapidă şi (reintroducerea ne- 
cesară a românei literare în administraţie, în învățământ și în domenii diver- 
se ale activității științifice şi tehnice au impus de aceea abordarea problemei 

terminologiilor de specialitate, inclusiv a acelora apărute în viața publică şi în 
administraţie, în ziarele oficiale și în mass-media. S-a urmărit și a fost sprijini- 
tă promovarea noilor structuri şi formulare de acte oficiale. Dar s-a discutat și 
relaţia dintre noua normă, dorit literară, şi graiuri, vorbirea populară, respec- 
tiv uzul lingvistic familial, la care intelectualii făceau adesea apel, în încercarea 
de a renunţa la rusă, fosta și extrem de rezistenta limbă oficială. 


În acest dificil demers, studiilor de specialitate semnate de remarcabili lingviști 
(între care Eugeniu Coşeriu a ocupat un loc aparte) şi articolelor de cultivare 
a limbii le-au stat alături extrase din opere literare reprezentative. „Antologia 
Limbii Române”, formă a unei imaginate, dar imposibil de realizat, sub egida 
unei singure publicaţii periodice nu totdeauna agreate de oficialități, colecție 
de scrieri beletristice exemplare, a oferit modele de frumoasă și elevată limbă 
românească. Modele pentru cititorul adult, dar şi pentru elevi, incluşi progra- 
matic în publicul-țintă, direct sau prin intermediul profesorilor de limba şi lite- 
ratura română, cărora le-au fost destinate numeroase materiale didactice. 


Studiile ştiinţifice din paginile revistei, deopotrivă exegeze de critică și isto- 
rie literară și contribuţii lingvistice, au dovedit adevărul greu de ignorat că în 
româna literară, vorbită și scrisă la stânga Prutului, există stiluri funcționale 
distincte, bine conturate. 


Creaţiile poetice, găzduite cu generozitate aproape număr de număr, s-au 
constituit, în acest context, într-un rezultat palpabil al exerciţiului didactic 
elevat şi rafinat pus în slujba limbii materne, întoarsă la statutul de limbă ofi- 
cială de cultură. 


Iar dezbaterile organizate cu participarea unor prestigioși specialiști, pe mar- 
ginea celor mai importante probleme ale evoluţiei, dăinuirii și unității limbii 
române, dezbateri concretizate cu publicarea unor numere și volume temati- 
ce, au pus în evidenţă rolul constructiv al intelectualului dăruit neamului din 
care face parte. 


3. Grigore Vieru, vorbind despre miracolul păstrării limbii române în litera- 
tura așa-zis moldovenească, spunea că „norocul poeților basarabeni a fost po- 
ezia românească”, completând, în același context, că „ne-am ţinut veșnic de 
Limba Română într-un deșert aprins în care singura umbră era umbra ecou- 
lui”. Edificarea rapidă a românei ca limbă literară oficială, utilizată în Republi- 
ca Moldova, şi redobândirea, în scurt timp și în integralitatea lor, a funcțiilor 
unei autentice limbi de cultură a fost posibilă graţie efortului comun al scrii- 
torilor, lingviștilor, jurnaliștilor şi profesorilor basarabeni, al echipei redacțio- 
nale, al specialiștilor în normarea limbii și al instituţiilor abilitate în acest sens. 

Theodor CODREANU 
Cuptorul lui Heraclit 


Casa Limbii Române din Chişinău (înființată în 
1998) a devenit sălașul revistei „Limba Româ- 
nă” care împlineşte două decenii de existență. 
Nu exagerez deloc zicând că alcătuiesc împre- 
ună principala formă instituţională de rezisten- 
tă în faţa rusificării Basarabiei, care n-a încetat 
după izbânda parțială a mișcării de renaștere na- 
Te-wi ilie ţională din anii 1985-1990. Desigur, avangarda 
istoric literar, prozator şi ê constituit-o Uniunea Scriitorilor, dar în sânul 
eseist, Huşi. Autoralmai acesteia s-a insinuat, pas cu pas, discordia din- 
multor volume dintre tre diferite grupări și dintre orgoliile diverșilor 
care Dubla sacrificarea lui scriitori care, toate la un loc, au slăbit forța de 
Eminescu (a cunoscut trei penetrare în rândul opiniei publice, sfârșind, în 
ed ți) Complexul Bacovia, ultimul an, cu o adâncire a animozităţilor care 
Editura Litera, Chiş NAU, s-ar putea să aibă consecinţe deosebit de grave 
2003; Caragiale - abisal, z i a i . 
| ind şi de lungă durată. Ce să mai vorbim de Frontul 
Editura Augusta, Timişoara, P lar d . idsi . izatdedhi 
2003; Basarabia sau drama opu'ar nevenik pra ŞI apor ionela ec uat 
sfâşierii, Editura Scorpion, liderii lui. Avantajul Casei Limbii Române și al 
Galati, 2003; Duminica mare revistei cu aceeași numire constă, pe fundalul 
a lui Grigore Vieru, Editura dezvoltării teoriei moldovenismului primitiv, 
Litera, Chişinău, 2004; tocmai în conservarea sintagmei „Limba Româ- 
Transmodernismul, Editura nă”, pe care regretatul Grigore Vieru a scris-o 
Junimea, laşi, 2005; A doua întotdeauna, din clipa când a fost posibil în spa- 
schimbare la față, Editura  ,. k ; E 3 a 
i A țiul public, cu majuscule. O singură publicație, 
Princeps Edit, laşi, 2008; ; A i 4 zi ; 
, i „cea mai populară din ultimele trei decenii, a mai 
Istoria canonică” a literaturii pt 07 tii a. 
române, Editura Princeps  aVut iniţiativa să se declare, pe frontispiciu, pu- 
Edit, laşi, 2009. Laureatal  blicaţie de limba română: „Literatura și Arta. 
mai multor premii acordate Faptul mi se pare esenţial, fiindcă, după aproape 
de Uniunile Scriitorilor din două secole de rusificare, limba română a avut 
România şi din Republica de luptat cu doi monştri şi după 1989: primul, 
Moldova. presiunea politică și economică a Moscovei, du- 
blată de şantajul militar transnistrian, al doilea, 
născut din primul, doctrina pseudoștiinţifică a 

moldovenismului, menită să cimenteze mentalitatea că moldovenii basa- 
rabeni sunt o altă etnie, cu o altă limbă, plămădită din ramura slavă, dar 
cu unele influențe românești provocate de „imperialismul” Ţării Românești 
care s-a extins în Moldova, în Ardeal, în Banat. Doctrina moldovenismului 
s-a cristalizat definitiv în 1924, când a fost înființată Republica Sovietică So- 
cialistă Autonomă Moldovenească, dincolo de Nistru, spre a pregăti terenul 
expansiunii sovietice asupra Basarabiei reunite cu patria-mamă la 27 martie 
1918. Şi astăzi Basarabia este, proprio motu, o anexă a acestei pretinse Repu- 
blici Transnistriene, în care doctrina moldovenismului nu constituie decât 
faza finală de pecetluire a rusificării moldovenilor, argumentul suprem fiind 
uriașul depozit de armament rusesc stocat acolo. Şi a redevenit anexă din 
clipa declanșării războiului transnistrian care a dus la curmarea mișcării de 
renaştere națională prin detronarea guvernării Mircea Druc. Tot ce a urmat 
a stat sub spaima, mai mult sau mai puţin vizibilă, că orice tentativă de con- 
tinuare a revoluţiei naţionale nu mai are sorți de izbândă în faţa curentului 
panslavist. În acest context, pasivitatea politicii româneşti, în context, a spo- 
rit această îngrijorare de care au profitat agrarienii, apoi comuniștii diriguiți 
de Vladimir Voronin. 


S-a făcut observaţia că, între toate fostele republici desprinse din imperiul 
sovietic, Republica Moldova are un statut aparte. A produs singura revo- 
luţie în care marea bătălie s-a dus pentru limba națională, limba lui Alexei 
Mateevici, poetul-preot devenit simbol al unui cenaclu de mare răsunet în 
acei ani. Dacă în Ţările Baltice politicul a fost mai puternic și a reușit să 
triumfe inclusiv asupra limbii de ocupaţie, în Moldova politicul n-a fost la 
înălțimea păzitorilor limbii române și, la scurt timp, limba română n-a mai 
fost recunoscută oficial în Constituţie. Aici au intrat în joc cei care s-au eri- 
jat în stăpâni ai limbii, prin intermediul hibridului doctrinar sovietic numit 
moldovenism şi limbă moldovenească, hibrid slujit de pseudospecialişti pre- 
cum Vasile Stati sau Victor Stepaniuc. Este ceea ce Martin Heidegger a nu- 
mit uitarea adevărului Fiinţei sub impactul ideologiilor pseudomoderniste 
totalitare. Am mai invocat cele două enunţuri eminesciene fundamentale 
cu privire la adevăr şi limbă. Va trebui să le repetăm neobosit atâta vreme cât 
există şi va mai exista agresiune împotriva adevărului și a limbii române: „În 
sfârșit, adevărul e stăpânul nostru, nu noi stăpânii adevărului”!. Şi corelatul 
cu adevărul limbii: „Nu noi suntem stăpânii limbei, ci limba e stăpâna noas- 
tră. Precum într-un sanctuar reconstruim piatră cu piatră tot ceea ce a fost 
înainte — după fantezia sau inspirația noastră momentană, ci după ideea, în 
genere şi în amănunte, care-a predomnit la zidirea sanctuarului — astfel tre- 
buie să ne purtăm cu limba noastră românească. Nu orice inspiraţie întâm- 
plătoare e un cuvânt de-a ne atinge de această gingaşă și frumoasă zidire, în 

care poate că unele cuvinte aparțin unei arhitecturi exotice, dar în ideea ei 
generală este însăşi floarea sufletului etnic al românimii ?. 


A face să renască ființa unui neam oprimat spiritual, lingvistic, cultural și po- 
litic timp de aproape două veacuri, aşa cum s-a năzuit prin revoluția basara- 
beană, înseamnă exact ceea ce spune Eminescu despre rezidirea sanctuarului 
limbii române şi, prin el, a însuşi trupului istoric al Basarabiei ca parte organică 
concrescută în matca românismului. De aceea este atât de mare responsabi- 
litatea intelectualilor și a politicienilor basarabeni (dar nu numai) în această 
fază incertă a istoriei românești, pe ambele maluri ale Prutului, pentru ca nea- 
mul acesta să nu dispară şi să-şi făurească viitorul pe care-l merită. Dar cum 
să rezideșşti „sanctuarul limbii române”, „piatră cu piatră” cu „tot ceea ce a fost 
înainte”, când ideea românească, aceea „care-a predomnit în zidirea sanctuaru- 
lui”, a fost umilită, maculată, agresată, interzisă de homunculul bizar care s-a 
vrut şi încă se vrea a fi stăpânul limbii și al adevărului sub chipul struţo-cămi- 
lesc al „limbii moldovenești”? 


Oare câţi înțeleg că problema aceasta nu ţine numai de istorie, pur și simplu, 
ci, mai ales, de ontologia fundamentală, aşa cum a regândit-o în secolul al 
XX-lea Martin Heidegger? Şi ceea ce-i mai tulburător e că reflecţia filozofului 
german privitoare la adevărul Fiinţei și al limbii este, în esenţa ei, eminescia- 
nă. Și cine a înțeles mai bine drama Basarabiei decât Eminescu? 


Când intelectualii basarabeni au pariat pe limba română, în renașterea lor, ei 
parcă i-au ascultat pe Eminescu şi pe Heidegger. Iată ce spune autorul cele- 
brei Scrisori despre „umanism” (1947): „În gândire Fiinţa ajunge să vorbeas- 
că. Limba este locul de adăpost al Fiinţei. În lăcașul ei trăiește omul. Cei ce 
gândesc și făuritorii de vers sunt veghetori ai acestui adăpost”. Pe veghetorii 
aceştia, Heidegger îi numeşte păstori ai Fiinţei. Dacă limba română este una 
dintre cele mai bogate şi mai complexe din lume (Noica o așeza alături de 
greaca veche şi de germana modernă, în ce priveşte posibilitățile de filozo- 
fare, de gândire a Fiinţei), se datorează, probabil, şi faptului că a fost creată 
chiar de păstori și păzită, în veacuri, de păstorii cărturari ai Bisericii Orto- 
doxe Române, de la diaconul Coresi și părintele-poet Alexei Mateevici până 
la mitropolitul Bartolomeu Anania, de la mitropolitul-poet Dosoftei până la 
Grigore Vieru, care, deşi n-a fost preot, a trăit ca nimeni altul taina care ne 
apără. În singurătatea păstoriei gândește, prin limbă, Fiinţa: „Fiinţa este paza 
care, în vederea adevărului ei, îl ocroteşte pe om în esenţa lui ec-statică, ast- 
fel încât ea adăposteşte ec-sistenţa în limbă. Iată de ce limba este deopotrivă 
loc de adăpost al Fiinţei și lăcașul esenței omului. Şi tocmai pentru că limba 
este lăcașul esenței omului, umanităţile istorice și oamenii nu pot fi acasă în 

limba lor atâta vreme cât limba a devenit o simplă carcasă în spatele căreia 
oamenii își văd de uneltirile lor”*. Heidegger face distincție între ec-sistență 
şi simpla existenţă rătăcitoare a omului în istorie. În existență, oamenii își pot 
bate joc chiar și de limbă, mutilând-o, precum autorul de dicționare Vasile 
Stati, dar în „ec-sistență” rătăcirea nu e posibilă. Când Mateevici scria despre 
limba română că este „limba vechilor cazanii”, plânsă și cântată „pe la vatra 
lor” de țărani, el trăia ec-static adevărul limbii, același cu al Fiinţei. Ce altceva 
spune Grigore Vieru în cunoscuta poemă În limba ta? O ec-sistenţă care se 
înalță în tăcere, cum spune același Heidegger, îngânat parcă de Vieru astfel: 
„lar când nu poţi / nici plânge și nici râde, / când nu poţi mângâia / şi nici 
cânta, / cu-al tău pământ, / cu cerul tău în faţă / tu taci atunce / tot în lim- 
ba ta”. Numai în tăcere glasul Fiinţei poate fi auzit din nou, spune Heidegger: 
„Omul trebuie, înainte de a vorbi, să asculte din nou glasul Fiinţei, cu riscul ca 
sub semnul acestui glas exigent (Anspruch) să aibă puţin sau rar ceva de spus. 
Numai astfel i se restituie cuvântului caracterul neprețuit al esenței sale, iar 
omului lăcașul pentru a locui în adevărul Fiinţei”S. Heidegger atrage atenția 
că locuirea poetică în limbă este hâlderliniană, nu idilică, sămănătoristă, senti- 
mentală. Este locuire în adevăr, în sacru. Este regăsire a patriei pierdute. Ceea 
ce Mihai Cimpoi a înțeles din drama ființei basarabene când a coroborat-o cu 
mitul homeric al întoarcerii în Ithaca. Întoarcerea lui Hölderlin în patrie (vezi 
poemul Andenken), subliniază Heidegger, nu e egoism naţionalist, ci întoar- 
cere cu toate popoarele spre origini, spre Fiinţă. Dar nu te poți întoarce decât 
prin propria-ţi limbă pe cale de a fi uitată odată cu adevărul Fiinţei. Ulise este 
ispitit, în drumul său, să uite Ithaca. Ar fi putut rămâne în insula Sirenelor, 
la frumoasa Circe şi în atâtea alte locuri, dar nu l-a lăsat glasul Fiinţei, glasul 
patriei sale: „Lipsa de patrie, care rămâne să fie astfel gândită, rezidă în aceea 
că ființarea este abandonată de Fiinţă. Această lipsă este semnul că Fiinţa a 


fost uitată”€. 


Identificarea limbii cu patria este şi cel mai adânc gând al lui Nichita Stănescu: 
„Limba română este patria mea”. Enunţul a devenit emblema-pavăză a Casei 
Limbii Române din Chișinău. Oare întâmplător? Menirea cea mai înaltă a 
celor puţini care trudesc în această instituţie este, în pofida, poate, a vieților 
consumate în existenţă personală (pradă tuturor vicisitudinilor istorice), aceea 
de ec-sistență în Ființa Limbii Române. Ca unul care colaborez de mulți ani 
cu păstorii Casei Limbii Române, ştiu prin câte greutăți și agresiuni au trecut 
cei care o slujesc. Casa însăși a fost agresată, batjocorită, incendiată. Com- 
parativ cu alte instituţii, lăcașul este dintre cele mai modeste din Chișinău, 
dar are o nobleţe indicibilă. Pentru că i-au pășit pragul sau au colaborat în 
paginile revistei personalități precum Eugeniu Coşeriu, Paul Miron, B. Garcia 
Hernández, Rudolf Windisch, Guillaume Durand, Rajmund Piotrowski, 

Stanislav Semcinski, Nicolae Corlăteanu, Nicolae Mătcaș, Mioara Avram, 
Valeriu Rusu, Liviu Damian, lon Ungureanu, Morteza Mahmoudian, Silviu 
Berejan, lon Vatamanu, Gheorghe Vodă, Aureliu Busuioc, Eugen Beltechi, 
Al. Zub, Petru Soltan, Constantin Ciopraga, Anatol Ciobanu, Anatol Petren- 
cu, Valeria Guţu-Romalo, G. Mihăilă, Stelian Dumistrăcel, Grigore Vieru, 
Victor 'Teleucă, Ana Bantoș, Mihai Cimpoi, Constantin Ţoiu, Alexandru Hu- 
sar, Valentin Mândâcanu, Vladimir Beșleagă, Anatol Codru, Nicolae Dabija, 
Dumitru Irimia, Dan Mănucă, Augustin Buzura, Mircea Borcilă, Marius Sala, 
Virgil Nemoianu, lon Hadârcă, Adrian Dinu Rachieru, Viorica-Ela Caraman, 
Valentin Ciucă, Alexei Marinat, Nicolae Esinencu, Leonida Lari, Vasile Va- 
silache, Andrei Strâmbeanu, Mircea Dinescu, Șerban Codrin, Paul Mihail, 
Arcadie Suceveanu, Irina Condrea, Ion Melniciuc, Emilian Marcu, Gheorghe 
Chivu, Iurie Colesnic, Dumitru Tiutiuca, Ana Blandiana, Ion Ciocanu, Va- 
leriu Matei, Iulian Filip, Maria Șleahtițchi, Andrei Eşanu, Leo Butnaru, Du- 
mitru Crudu, Vlad Pohilă, Vasile Şoimaru, Serafim Saka, Mircea V. Ciobanu, 
Vasile Gârneţ, Vitalie Ciobanu, Mircea Druc, Gheorghe Popa, Mina Maria- 
Rusu, Pavel Şuşară, Gheorghe Vrabie, Lucian Vasiliu, Vsevolod Ciornei, Ghe- 
orghe Moldovanu, Iulian Boldea, Nicolae Rusu, Mircea Anghelescu, Ioan 
Holban, Alexandru Ruja, Grigore Ilisei, Mircea Ciubotaru, Viorel Dinescu, 
Lucian Lazăr, Vladimir Zagaevschi, Eugenia Bojoga, George Rusnac, Cristi- 
nel Munteanu, Emanuela Ilie, Aliona Grati, Mihai Posada, Alexandru Cazacu, 


Aprilie 2011. Echipa redacțională: Dorina Balmuş, Viorica-Ela Caraman, 
Alexandru Bantoş, Veronica Rotaru şi Oxana Bejan 

Mioara Kozak, Pavel Balmuș, Eugen Munteanu, Teo Chiriac, Nicolae Roibu. 
Şi putem continua pe alte pagini enumerarea făcută aleatoriu. 


Dacă zăbovești o clipă asupra numelor aruncate în pagină, constați imediat 
că, în Casa Limbii Române, prin intermediul revistei „Limba Română”, una 
dintre cele mai bune din întreg spaţiul românesc, s-au întâlnit nu numai cei 
cu afinități elective, ci și adversari în spaţiul grupărilor literare din Basarabia 
şi din Țară. Un fenomen care nu se întâmplă în celelalte reviste de pe ambe- 
le maluri ale Prutului. Şi asta spune mult asupra rostului „păstoresc” față de 
limba română şi față de Fiinţa românească. Aş spune, de aceea, că instituția 
bidecenară de azi este cuptorul lui Heraclit. Fiindcă este deopotrivă lăcaş al 
limbii române și Casa Fiinţei românești. 


Legenda spune că faima filozofului Heraclit din Efes crescuse atât de mult, 
încât au început să vină, din diverse colțuri ale Greciei, grupuri de curioși 
care să-l cunoască și să se împărtășească din înțelepciunea lui. Se aşteptau ca 
Heraclit să-i întâmpine într-un palat sau barem într-un templu, dar grea le-a 
fost mirarea când l-au văzut, zgribulit de frig, încălzindu-se lângă un cuptor. 
Cum vizitatorii s-au oprit scandalizaţi şi dispreţuitori, înțeleptul s-a ridicat și 
le-a spus, ospitalier: „Poftiţi! Şi aici sunt zei!” 


Fireşte, nu e prea atrăgător un înțelept în zdrenţe şi zgribulit de frig. Imaginea 
acestui Heraclit îmi aminteşte de aceea a bătrânului Dascăl din Scrisoarea I. 
Casa Limbii Române poate să pară marginală și neatrăgătoare puternicilor 
zilei. Dar ea este și trebuie să fie sanctuarul de reclădit, în sens eminescian, 
sanctuarul Limbii Române. Cuptorul lui Heraclit. 


Note | 1 M. Eminescu, Opere, XV. Fragmentarium. Addenda edi- 
tiei, Editura Academiei Române, Bucureşti, 1993, p. 50. 
2 Ibidem, p. 98. 
3 Martin Heidegger, Originea operei de artă, trad. din ger- 
mană și note de Thomas Kleininger și Gabriel Liiceanu, 
studiu introductiv de Constantin Noica, Editura Univers, 
Bucureşti, 1982, p. 321. 
* Ibidem, p. 364. 
5 Ibidem, p. 326. 
é Ibidem, p. 344. 

Dorin CIMPOEŞU 


Limba română - crezul unei reviste 
a conștiinței naționale 


D.C. — prof. univ. dr. 

în istorie, Academia 

„Al. |. Cuza”, Bucureşti, 

autor, printre altele, al 
volumelor Guvernarea de 
centru-dreapta în Basarabia 
(Republica Moldova) 1998- 
1999 (2009); Restauraţia 
comunistă sovietică în 
Republica Moldova (2008); 
Republica Moldova, între 
România şi Rusia (Premiul 
Salonului Internaţional de 
Carte, Chişinău, ediţia a 19-a, 
2010). Specialist în Istoria 
contemporană a României, 
inclusiv a Basarabiei (1918 
prezent), profesor de Istoria 
contemporană a românilor şi 
Istoria instituţiilor româneşti 
contemporane. 


Anul acesta revista de știință şi cultură „Limba 
Română”, care de-a lungul timpului şi-a câștigat 
prestigiul prin implicare și consecvență, marchea- 
ză cea de-a douăzecea aniversare. Publicaţia a 
parcurs un drum lung și anevoios, plin de greutăți 
şi obstacole, unele inerente începutului, altele im- 
puse de „prietenii” limbii române, care s-au lăsat 
ademeniţi de ursoaica roşie acaparatoare. 


Revista a apărut într-un context politic și social 
intern foarte tensionat, determinat de confrun- 
tarea dură dintre mișcarea de renaștere națională 
a românilor basarabeni, care făceau eforturi dis- 
perate pentru a-și redobândi adevărata identitate 
națională, și rezistența totalitară sovieto-mancur- 
ţiană, care dorea menţinerea Basarabiei în sfera 
de influență rusă, chiar cu preţul declanșării unui 
conflict armat foarte violent, în primăvara anului 
1992, după ce Republica Moldova îşi declarase 
independența. 


În consecinţă, înființarea acestei publicaţii, care 
poartă numele corect al limbii noastre, a fost o ne- 
cesitate, apărarea limbii române devenind crezul 
unei mâini de patrioți devotați cauzei redeștep- 
tării naționale a românilor basarabeni și revenirii 
acestora la istorica și adevărata lor identitate. 


Printr-o întâmplare fericită, primul număr al re- 
vistei a văzut lumina tiparului în aceeași vară fier- 
binte şi memorabilă a anului 1991, când statul 
nou înființat, Republica Moldova, își pregătea 
declararea independenței, râvnind desprinderea 

totală și definitivă de patria sovietică. Cu alte cuvinte, revista este de același 
leat cu Republica, ambele fiind omagiate cum se cuvine anul acesta, după 
douăzeci de ani de existenţă zbuciumată întru propășirea neamului românesc 
din Basarabia. 


Făcând o retrospectivă a celor două decenii și, în același timp, o paralelă cu 
destinul Republicii Moldova și cu cel al limbii române, constatăm că revista a 
avut, în linii mari, aceeași foaie de parcurs (road map) cu noul stat românesc, 
înființat pe teritoriul Basarabiei, și cu limba română vorbită pe acest teritoriu. 


Traversând o perioadă de încleştare dintre forţele muribunde ale întunericu- 
lui totalitar şi cele ale luminii înnoitoare, aflate în emergenţă, limba română a 
reușit să-şi recapete doar un veșmânt identitar peticit, prin revenirea numai 
la grafia latină, nu și la denumirea ei reală, moment fixat în textul primei Legi 
fundamentale a tinerei republici democratice. 


Reacţia la impostură și lașitate a noii generaţii, iubitoare de adevăr şi mândră 
de identitatea ei românească, a fost promptă și a constat în ample manifestări 
de stradă, organizate în primăvara anului 1995, pentru apărarea limbii româ- 
ne şi a istoriei românilor. Din păcate, falsele sintagme ale denumirii limbii nu 
au fost înlocuite nici atunci și nici după aceea. 


Perioada unei guvernări democratice autentice a fost de scurtă durată (între 
anii 1998-1999), când limba, definită de autorităţi fie limbă de stat, fie limbă 
oficială, dar numai nu română, s-a aflat într-o situaţie mai bună, în sensul că 
nu a mai fost prigonită în propriul ei spaţiu de formare și de manifestare, dar 
nici iubită, prețuită şi apărată, aşa cum ar fi meritat. 


După un scurt intermezzo politic, Republica Moldova şi, odată cu ea, limba 
română au reintrat în perioada ciumei roșii, prin restauraţia comunistă, care s-a 
produs în 2001. Ironia istoriei sau poate duplicitatea și lașitatea unora au făcut 
ca revenirea şi menţinerea la putere a comuniștilor, cu tot eşafodajul lor tota- 
litar, să fie susținute de partide și oameni politici, care, în anii '90, s-au aflat în 
prima linie a mișcării de redeșteptare națională a românilor basarabeni. 


În tot acest timp, limba română a fost umilită, ca în vremurile staliniste de tris- 
tă amintire, iar singura ei casă din Basarabia - incendiată la propriu, ponegrită 
şi maculată cu inscripţii injurioase. 


O rază de speranţă a venit tot din partea tinerei generaţii care, ca și în 1995, 
a avut curajul şi demnitatea unor adevărați patrioți români de a se ridica îm- 
potriva imposturii, dărâmând, în aprilie 2009, pentru a doua oară în scurta 
istorie a Republicii Moldova, puterea roșie bolșevică. 

În prezent, forţele politice democratice venite la putere încearcă să recupereze 
timpul pierdut în perioada restaurației comuniste, militând pentru edificarea 
statului de drept şi a democraţiei parlamentare în scopul integrării tânărului 
stat în structurile pan-europene. 


Odată cu relaxarea situaţiei politice interne, s-a îmbunătățit şi climatul de afir- 
mare a limbii şi a valorilor culturale și spirituale românești, un merit deosebit 
în acest sens avându-l ex-preşedintele interimar al Republicii Moldova, Mihai 
Ghimpu, una dintre puţinele personalități politice din stânga Prutului, care a 
rămas consecventă în ceea ce priveşte recunoașterea identității românești, a 
poporului și a limbii. 


Pe parcursul celor douăzeci de ani, revista a avut aceeași evoluţie ca și limba, 
în serviciul căreia lucrează cu devotament şi loialitate, și din care și-a făcut un 
crez sfânt de apărat. Deși se află în slujba limbii române vitregite şi prigoni- 
te, revista, care îi poartă numele cu sfințenie, nu a primit sprijinul cuvenit şi 
meritat pentru activitatea sa din partea conducătorilor de ieri și de astăzi ai 
Basarabiei. Alături de alte publicaţii prestigioase din stânga Prutului, „Limba 
Română” a fost de la primul număr și până în prezent vârful de lance al conști- 
inţei naţionale românești, într-un spațiu amenințat de deznaționalizare. 


În cele circa 19.000 de pagini publicate ale revistei a fost abordat un spectru 
larg de probleme de pe poziţii ştiinţifice, mergând de la chestiunea cea mai 
stringentă a societăţii — cea a identităţii etnice a românilor basarabeni și a lo- 
cului creaţiilor literare din Basarabia în patrimoniul cultural românesc — până 
la dezbateri de idei, opinii şi prezentări ale rezultatelor ştiinţifice de ultimă oră 
din domeniile lingvisticii, literaturii și istoriei naționale. 


În paginile celor 188 de numere ale revistei s-au regăsit, prin aceleași nobile 
preocupări, mari personalităţi culturale din întreg spaţiul românesc, din diaspo- 
ră, precum și din afara acestora, dintre care aș menţiona doar trei nume cele- 
bre, Eugeniu Coșeriu, Rajmund Piotrowski și Nicolae Corlăteanu, tripleta de 
aur a limbii române din ultimii douăzeci de ani, fără nici cea mai mică intenţie 
de a știrbi sau diminua meritele remarcabile ale celorlalți creatori valoroși ai 
literelor române. Pe toţi i-au unit dragostea nemărginită şi necondiționată față 
de limba română, devotamentul de nezdruncinat față de adevărul ştiinţific, 
iubirea şi respectul față de poporul român. 


Dar meritele revistei și, implicit, ale colegiului de redacţie sunt mult mai mari, 
aceasta consacrând o serie de ediții speciale unor manifestări științifice de ta- 
lie naţională și internațională, organizate la Chișinău, în sprijinul desovietiză- 
rii limbii române și constituind o veritabilă tribună de lansare a unor talente 
tinere în domeniul științelor umaniste. 

Pe de altă parte, importantele realizări ale revistei sunt completate de apariția 
în Biblioteca acesteia, în ultimii cincisprezece ani, a circa 30 de volume, re- 
prezentând antologii, monografii și lucrări de autor, semnate de specialişti de 
renume în lingvistică, literatură şi istorie din întreg spaţiul românesc. 


Iniţial, revista a avut sprijinul autorităților de la Chişinău, fiind editată, tri- 
mestrial, încă de la primul număr (ianuarie-martie 1991), de Ministerul Şti- 
inţei şi Învățământului din Republica Moldova. 


După numai trei ani, în 1994, aceasta a devenit o publicaţie independentă, 
cu o apariţie de şase numere pe an, având ca obiectiv fundamental declarat 
promovarea ştiinţei şi culturii filologice. 


Începând cu anul 1999, colegiul de redacţie a hotărât editarea revistei lunar, 
menţinându-i caracterul de publicație de știință și cultură și asigurându-i o 
apariție constantă până în prezent. 


În urma pierderii sprijinului autorităţilor locale, apariția acesteia a fost posi- 
bilă doar datorită sponsorizărilor venite din partea unor oameni cu dragoste 
de neam și iubitori ai limbii române, iar în ultima vreme venite din partea 
Institutului Cultural Român de la București. 


Din punctul de vedere al ţinutei grafice, revista a parcurs un drum ascendent, 
inovator, ultimul veșmânt îmbrăcat, cu ocazia jubileului de douăzeci de ani 
de la apariţie, fiind foarte modern și de un înalt rafinament artistic. Însă conți- 
nutul ştiinţific şi stilul academic elevat ale articolelor, studiilor şi ale altor ma- 
teriale, inserate în paginile revistei, îi conferă acesteia deplina valoare a unei 
publicaţii ce şi-a asumat promovarea adevărurilor identitare naționale. 


Dar să dăm Cezarului ce este a Cezarului și să recunoaștem în mod cinstit că 
toate meritele pentru apariţia și existența de douăzeci de ani a revistei le are 
inimosul redactor-șef, Alexandru Bantoş, un mare suflet de român, care şi-a 
făcut un crez sacru din dragostea pentru limba română, căreia i-a închinat toa- 
tă neodihna și osteneala sa de până acum și care, nu de puţine ori, şi-a riscat 
libertatea și chiar viața pentru apărarea celui mai de preț tezaur al poporului 
român. Fiindcă, parafrazând vorbele poetului..., dacă limba (maternă) nu e, 
nimic nu €...! 


La mulți ani, Limba Română! 

Stelian DUMISTRĂCEL 


| La o aniversară 


St.D. — prof. univ. dr., 
Universitatea „Al. |. Cuza”, 
laşi. Membru în colegiul de 
redacție al,„Anuarului de 
lingvistică şi istorie literară” 
al Institutului, Al. Philippide” 
Cercetător ştiinţific la acelaşi 
institut. Colaborator-autor 

a numeroase monografii şi 
dicționare apărute la Editura 
Academiei Române. Printre 
volumele publicate: Discursul 
repetat în textul jurnalistic. 
Tentaţia instituirii comuniunii 
fatice prin mass-media 

(2006); Expresii românești. 

Biograhi-motivaţii (1997). A 
scris peste 300 de articole 
cu tematică generală de 
cultivare a limbii. Laureat al 
Premiului, Timotei Cipariu” al 
Academiei Române. 


Scriu cu mare plăcere aceste rânduri despre o revis- 
tă care este legată de viața mea în aceeași măsură, 
dacă nu cu o măsură în plus (iar atunci aceasta ar 
fi o altfel de măsură) față de altă publicaţie foarte 
apropiată, „Anuarul de lingvistică și istorie literară” 
de la Iași, cu toate că la aceasta din urmă am început 
să public de tânăr, cam odată cu îndeplinirea sarci- 
nii de secretar științific de redacţie, iar acum con- 
tinuu ca redactor-şef! Deoarece relaţia cu „Limba 
Română” de la Chișinău este de o cu totul altă na- 
tură, dat fiind faptul că s-a desfăşurat sub semnele 
unui moment cu adevărat istoric. 


Ca şi pentru mulți alții din generația mea, publi- 
caţia chişinăuiană a apărut în anii unor frumoa- 
se speranţe, pe care nu trebuie să le lăsăm să se 
şteargă, în anii unor uimitoare deschideri pentru 
cei cărora, numai cu vreun deceniu înainte, li se... 
recomanda, de undeva pieziș (se obișnuiește să se 
spună „de undeva de sus”, aici fiind vorba de susul 
activiştilor de partid), ca despre limba celor din 
Moldova din stânga Prutului să nu prea scrie, ba, 
mai bine, să nu scrie cam deloc; cât despre revistele 
din acea zonă, oare... chiar aveam așa mare nevoie 
de ele?! Şi iată că, după destul de riscantul slogan 
romantic al „Podului de flori”, un Dumeniuk și cu 
un Bantoș (de ei am aflat la început) scot o revistă 
pentru acești basarabeni, ţinuţi într-o monstruoa- 
să blocadă a comunicării, o publicaţie prin care 
susțin, sus și tare (în cazul de față negru pe alb), 
că limba lor este limba română. Iar ca să-şi ducă 
treaba la bun și luminat sfârșit, cheamă alături de 
ei lingvişti şi literați din Bucureşti, din laşi (mai 
apoi şi din alte centre universitare din România), 
dar și din Cernăuţi sau din Kiev. 

Răsfoiesc, nostalgic, dar încrezător încă, primele numere ale revistei și îi în- 
demn, pe cei mai tineri care ne urmăresc, să aprecieze determinarea sigură a 
inițiativei şi clarviziunea opțiunii de lansare a „Limbii Române”, acum două- 
zeci de ani, transmise, mai întâi, prin frazele măsurate şi ferme ale apelului ce 
deschide primul număr: revista era expresia scrisă — acum - a activității din 
anii precedenţi a filologilor, scriitorilor şi oamenilor de cultură „întru renaște- 
rea graiului străbun al basarabenilor”; adresându-se, în primul rând, mediului 
didactic, redactorii ştiau că, alături de cultivarea limbii, acolo, în școala de toa- 
te gradele, „se dă, de fapt, bătălia decisivă pentru revigorarea şi perpetuarea 
neamului și graiului matern, pentru conştientizarea unităţii etnice și spirituale 
a românilor de pretutindeni”. Viitorul subtitlu, „Revistă de știință și cultură”, 
este prefigurat deja, într-o perspectivă a discuţiei de idei, dat fiind faptul că 
redactorii aveau în vedere rubrici privind istoria literaturii, critica și teoria li- 
terară, „mişcarea actuală a literelor românești”. 


Interesaţi de „ce zice lumea”, de ce crede lumea bună a științei și culturii despre 
fapta lor, redacţia se adresează unor specialiști care au ţinut totdeauna dreapta 
măsură în aprecierea statutului graiurilor moldovenești în cadrul trunchiului 
etnolingvistic dacoromânesc, unor cunoscători ai românilor din Apusul Eu- 
ropei, dar și din Rusia, unor confrați vorbitori ai altor limbi, din Moldova... 
Ca să primească confirmarea justeţei cauzei lor, însoțită de cordiale și insufle- 
ţite îndemnuri de succes din partea renumitului romanist R.A. Budagov de la 
Moscova, din partea exilatului Paul Miron și a Elsei Liider de la Freiburg, de 
la filologi cernăuţeni sau ieşeni, din partea reprezentanţilor lituanieni, evrei, 
ruși, ai unor publicaţii ce trăiau, şi ele, atmosfera eliberării şi a speranţelor. 


Buna pregătire a lansării este ilustrată nu numai de credinţa exprimării 
idealurilor unei generaţii de luptători, dacă îi avem în vedere și pe scriitorii 
sau filologii marcanți (nu numai ai momentului 1989), care fac parte din re- 
dacţia revistei, de talia unui Grigore Vieru, respectiv Anatol Ciobanu, o gene- 
raţie ce poate fi comparată, fără nicio rezervă, cu cea a pașoptiștilor și cu cele 
ale Unirilor, ci şi de prospectarea pieţei (ca să folosim o formulă a contem- 
poraneității stringente!) — dar aici una de judecăți şi opinii, aspect pe care îl 
atribuim omului de presă din echipă, Alexandru Bantoș. 


Cred că mi-aş putea permite să apreciez nu numai că aspiraţiile editoriale 
formulate inițial au fost cu tenacitate urmărite și, în remarcabilă proporţie, 
îndeplinite, dar și faptul că revista a crescut, constant, atât în calitatea textelor 
publicate şi în ceea ce privește diversificarea rubricilor, cât şi în deschiderea 
spre variate zone ale spiritualității, devenind, cu adevărat, un spaţiu al solida- 
rității etnice, lingvistice și culturale, care ne confruntă cu obligaţii transmise, 
în mod firesc, de spaţiul solemn al binelui public și al încrederii în viitor. 

Permisiunea pe care mi-am luat-o are la bază cunoașterea îndeaproape a revis- 
tei (mai ales în faza inițială! ), prin colaborări (din păcate, mai puţin susținute 
decât aş fi dorit şi doresc), începând chiar din numărul 2/1991, prin faptul 
că, fiind cooptat în consiliul de redacție din anul imediat următor, am putut 
atrage foşti studenți și doctoranzi printre semnatarii de articole, dar nu numai 
prin acestea, ci mai ales prin şansa oferită (ca obligaţie!) de talentatul om de 
redacție Alexandru Bantoș de a parcurge o suită de interviuri cu 22 de perso- 
nalități, publicate în „Limba Română”, care au format conţinutul volumului 
Retrospectivă necesară. Dialoguri, apărut în 2007 la Casa Limbii Române şi 
prefaţat de un text la care vreau să mă refer, reluând și câteva cuvinte. 


Exemplar realizat, acest volum, ca, de altfel, şi altele, de proiecţii în general com- 
parabile, dar referitoare la alte evenimente sau la diferite persoane publice, oferă 
nu doar posibilitatea de a cunoaște și judeca, chiar din perspectiva programului 
prezentat, profilul şi realizările în timp ale unei reviste, ci şi pe aceea de a pătrun- 
de importanța unui moment istoric, așa cum este ilustrat de mărturiile dintr-o 
perioadă de 17 ani (1991-2007) ale unor selecte categorii de personalități im- 
plicate, ad-hoc, în viața politică: oameni de știință şi de cultură, talentaţi scriitori 
şi pasionaţi gazetari, savanți filologi, care au fost sufletul mișcării de redeșteptare 
națională în anii de după 1989, inițiatori și combatanți ai ideii de limba română 
unitară într-un spaţiu etnic, limbă ale cărei drepturi se cuveneau proclamate cu- 
rajos și susținute cu știință, dar și cu pasiune. 


Dialogurile purtate de Alexandru Bantoș cu 22 de astfel de personalități s-au 
constituit într-un capitol de mărturii, numit acum „istorie orală”, dar consem- 
nată în scrisul care rămâne, de o impresionantă bogăție de fapte și de idei, 
de o mare diversitate de stiluri ale comunicării, de o rară frumuseţe a unor 
puternice trăiri sufleteşti. 


Îmi face o plăcere deosebită să vorbesc despre Alexandru Bantoș, un bun şi de- 
votat prieten — nu numai al meu —, dar aș vrea să reamintesc, în câteva cuvinte, 
fermitatea, cinstea și devotamentul ce l-au caracterizat pe Ion Dumeniuk, trăsă- 
turi îmbrăcate într-o imagine rezervată — cu distincție — și într-o mișcare blajină, 
a cărui formaţie profesională și ale cărui însușiri umane - filolog, cadru didactic, 
dar și publicist antrenat plenar și decisiv în viața cetăţii — erau necesare pentru 
funcţia de redactor-șef, avându-l alături și pe Nicolae Mătcaș, beneficiind nu 
numai de autoritatea înțelepciunii și de prestigiul operei omului de știință și al 
scriitorului, ci reprezentând și atracţia farmecului personal, carisma, element de 
indiscutabilă importanţă pentru imaginea publică a revistei. De altfel, cei trei, 
Dumeniuk, Mătcaș şi Bantoș, au fost în mod fericit comparaţi de Nicolae Dabi- 
ja, într-o expunere în registru poematic, cu niște bucăți de stâncă împotrivin- 
du-se puhoaielor de ape tulburi, pe care au reușit să le zăgăzuiască! 

Dată fiind şi vârsta semnatarului acestor rânduri, îi va fi iertat un gând nostal- 
gic fugar... Mi-am pus întrebarea unde întâlnim, pe internet, numele lui Ion 
Dumeniuk? lată, mai întâi, o rememorare pentru publicul larg: numele fos- 
tului redactor-șef al revistei este prezent în anunţul Primăriei municipiului 
Chişinău privind modificarea itinerarului „rutei de microbuz nr. 123”, noul 
itinerar, în ceea ce priveşte „turul, fiind „str. Bucovinei, str. N. Milescu Spăta- 
rul, str. prof. lon Dumeniuk, bd. Mircea cel Bătrân, str. Alecu Russo, str. Bog- 
dan-Voievod, str. Tudor Vladimirescu.” etc. 


Dacă îi avem în vedere pe oamenii de cultură, să apelăm la Wikipedia, sursă 
de informare ce consemnează câteva date sumare: „Ion Dumeniuk (n. 5 mai 
1936, Socii Noi - d. 3 noiembrie 1992, Chişinău) a fost un lingvist, profesor 
universitar, publicist și om de stat moldovean”, dar suntem preveniţi că „Acest 
articol biografic despre un moldovean este deocamdată un ciot. Puteţi ajuta 
Wikipedia prin completarea lui”. 


Ar fi bine, mai întâi, ca, în forul plenar al limbii române, să i se găsească o 
replică terminologică neinspiratului ciot din vocabularul Wikipediei, comod 
pentru informaticieni grăbiţi; cred că s-ar putea găsi un alt, adevărat, echiva- 
lent pentru engl. stub: schiţă, de exemplu, nucleu, ori proiect sau început. În al 
doilea rând, ar trebui să ne scuturăm de inerția din cauza căreia, pentru nu- 
meroase personalităţi ale culturii naționale, pe respectiva sursă de informaţii 
găsim doar câteva cuvinte neajutorate informaţional și neluminate spiritual. 


x 


Dacă, şi acum, rememorările și analizele participanților la această omagiere 
sunt străbătute, nuanțat, de un sentiment de insatisfacție, de neîmplinire, ta- 
bloul general nu este, în niciun caz, acela al unei lupte pierdute; pentru orice 
contemporan, ansamblul este luminat de victorii de etapă asupra dictatului 
şi neadevărului, asupra inerției și nepăsării. Şi lumină aduce, în primul rând, 
curajul, conştientizarea situației, dreapta judecată, permanenta preocupare 
pentru mai bine în viitor. 


Iar toate acestea sunt mărturii ale credinţei în izbânda limbii române, ca o 
certitudine ce trebuie să ne însoțească, pentru că acești primii douăzeci de ani 
ai revistei ne-au dat prilejul evaluării unei fresce mereu de actualitate, care ne 
vorbeşte cu adevăr, cu forță și inspirat despre limba și viața noastră, dar și des- 
pre datoriile pe care le avem, la două decenii după declanșarea — dar încă în 
cuprinsul - importantei mișcări pe care Magistrul Eugeniu Coșeriu a numit-o 
„revoluţia lingvistică” de la Chișinău. 


LIMBA ROMÂNĂ. PARCURS DIACRONIC 


Constantin ŞCHIOPU 
| Revărsarea unei mari iubiri 


Într-o lume a relativităţii și incertitudinii, a bătă- 
liilor neduse încă până la capăt, revista „Limba 
Română”, de la fondare (fondatori Ion Dume- 
niuk, Nicolae Mătcaș, Alexandru Bantoș) și până 
în prezent, a străbătut un drum poate nu atât de 
lung, dar, cu certitudine, punctat de numeroase 
asalturi, anevoios, plin de primejdii. Totuși a re- 
zistat. Şi nu te miri cum. Revista n-a trădat lim- 


C.Ș. — conf. univ. dr., 


Facultatea Jurnalism şi Î ES a e 
Stiinte ale Comunicării Þa română, dimensiunile spiritualității noastre. 


Catedra jurnalism, U.S.M., În cele mai grele momente a fost reazem, carte 
profesor-cumulardde de căpătâi, „hrisovul nostru cel dintâi”, vorba 
limba şi literatura română poetului T. Arghezi. A știut să adune în jurul său 


la Liceul de Creativitate ṣi intelectuali din tot spațiul românesc (oameni de 
l Inventică,Prometeu-Prim știință și de cultură, scriitori, savanți filologi, zi- 
din Chişinău. Lucrări recente: Sp Na i Se S e 
Medi ala arişti, profesori), tineri studioși, oameni simpli, 
etodica predării literaturii zinc ii 
române Editura Carminis Care au crezut în valorile identitare (etnolingvis- 
Lă d I . . . . . . a . 
Piteşti, 2009; Arghezi, Barbu tice, istorice, literare). Astfel, revista și-a făurit 
Blaga. Poezii comentate... un destin, având ca principiu călăuzitor ideea 
Pentru elevi, studenţi, redactorului-şef Alexandru Bantoș că „reclădirea 
profesori, Editura ARC, identității naționale impune extinderea şi explo- 
Chişinău, 2010; Manuale de rarea mai pertinentă a universului cunoașterii şi 
limba şi literatura română comunicării, stabilirea unui circuit neîntrerupt 
pentry clasa a X-a coautor a] valorilor în tot spațiul românesc, declanșarea 
Marcela Vâlcu-Şchiopu), i au i 3 y i 
unui dialog fertil, onest și continuu dintre prezent 
a XI-a (coautor Marcela J J , 
Vâlcu-Șchiopu), a XII-a, liceu $Í tot ce înseamnă trecut. Or, re-construcţia du- 
(coautor M. Cimpoi), a IX-a rabilă a identităţii noastre, reprimată, cenzurată și 
(coautor V. Pâslaru). deformată până mai deunăzi, este imposibilă fără 
reanimarea vaselor comunicante ale românilor 
din Ţară şi din afară” (Alexandru Bantog, „Limba 
Română”, 1999, nr. 11, p. 5). Certitudinea auto- 
J J 3 
definirii noastre, a confirmării entității raționale 
din noi vine prin cunoaşterea propriului trecut, 
a valorilor naționale. Privită din această perspec- 

tivă, revista, fără îndoială, poate fi considerată cartea noastră de vizită, sub 
constelația căreia fiecare dintre noi îşi recunoaşte plenipotenţiar statutul de 
„urmaș al Daciei străbune'. E o publicaţie ce ne orientează spre esenţele nea- 
mului, îndemnându-ne să păstrăm, să perpetuăm, să urmăm atitudini morale, 
civice, general-umane. Mărturie sunt și sutele de articole științifice, eseurile, 
dialogurile, comunicările din cadrul unor simpozioane și conferinţe științifi- 
ce organizate în incinta Casei Limbii Române, studiile de critică literară, tex- 
tele artistice aparținând unor scriitori consacraţi și debutanţilor. Toate aceste 
materiale, care nu numai că satisfac orizontul de așteptare al cititorului, dar 
şi transformă provocarea în pasiune a lecturii, aceasta din urmă reprezentând 
condiţia sine qua non a devenirii unui specialist de calitate, sunt, în același 
timp, un mijloc prin care revista, implicit cel care a ocrotit-o, şi-au exprimat o 
atitudine. Una civică. 


Totodată, îndemnându-ne „să venim cu sufletul și cu simţirea unul spre altul, 
pentru a ne cunoaște mai bine”, redactorul-șefal „Limbii Române” a inițiat di- 
verse proiecte, care au inclus elaborarea mai multor ediții speciale de revistă; 
volumele Limba română este patria mea. Studii. Comunicări. Documente (o an- 
tologie de texte publicate în revista „Limba Română” în perioada 1991-1996, 
de altfel, reeditată în 2007); Anatol Ciobanu, Reflecţii lingvistice (o selecţie de 
texte ce demonstrează implicarea, cu „notabilă dexteritate, a lingvistului și 
profesorului universitar Anatol Ciobanu în procesul de reconstituire și recon- 
strucție a patrimoniului nostru identitar pe bază de principii obiective și de 
respectare a adevărului”, Al. Bantoş); Silviu Berejan, Itinerar sociolingvistic (vo- 
lum în care sunt inserate studii, articole, comunicări, alocuţiuni, semnate în 
ultimii 17 ani de către acad. Silviu Berejan, având ca obiect de studiu identita- 
tea etnolingvistică a populaţiei majoritare din Basarabia); Nicolae Corlăteanu, 
Testament. Cred în izbânda limbii române (o culegere de texte scrise şi publica- 
te de către N. Corlăteanu în perioada 1995-2005, în care autorul argumentea- 
ză romanitatea și românitatea noastră); ediția LR In memoriam Grigore Vieru 
(o Mare Carte a noastră despre omul şi poetul Grigore Vieru, dar și despre 
creaţia lui artistică, o carte-recviem și una de suflet, al cărei tiraj nici pe depar- 
te n-a satisfăcut doleanţele cititorilor); Retrospectivă necesară de Alexandru 
Bantoş (o lucrare substanţială, care oferă cititorilor posibilitatea de a pătrun- 
de în „semnificaţiile și în importanţa unui moment istoric, aşa cum este acesta 
ilustrat de mărturiile dintr-o perioadă de 17 ani (1991-2007) ale unor selecte 
categorii de oameni de știință și de cultură, care au fost sufletul mișcării de 
redeşteptare naţională în anii de până și după 1989” (Stelian Dumistrăcel), 
dar şi un volum care se dovedeşte o necesitate, dat fiind faptul că el afirmă 
adevărul științific despre identitatea celor două limbi, despre unitatea limbii 
române asigurată de latinitatea ei, despre dimensiunile spiritualității noastre), 

Dumitru Ivănuş, Metodica predării limbii şi literaturii române în gimnaziu şi liceu 
(o lucrare mai mult decât necesară profesorilor de limba și literatura română 
în perioada de tranziție) ş.a. 


O ţară, totdeauna, are nevoie de minţi deștepte, inimi mari, de personalități 
detașate de orice ambiţii deșarte. De oameni care să ne reprezinte cu adevărat, 
să acționeze cu răspundere și fermitate și nu de dragul unui act politic conven- 
ţional. Cred cu îndârjire că numai cei care străbat fiecare străduță pot cunoaș- 
te un oraş și nu cei care urcă pe cel mai înalt edificiu al urbei sa-l vadă „tot”. 
Am certitudinea că anevoioasele străduțe pe care le-a străbătut și continuă să 
le străbată Alexandru Bantoş împreună cu revista în fruntea căreia se află sunt 
deschise publicului trecător. Chiar dacă unii dintre oameni, parafrazându-l pe 
Ion Druţă, se mulțumesc, pur și simplu, cu faptul că le traversează, luând bine 
seama pe unde calcă, iar alții doar zăbovesc o clipă-două, Alexandru Bantoș 
le iese în întâmpinare. EI îl invită pe fiecare în mica, dar încăpătoarea Casă 
a Limbii Române, care i-a devenit, împreună cu revista „Limba Română”, 
pâinea, apa, aerul. Altfel spus, alcătuiesc o necesitate organică. Aceste două 
odrasle ale sale nu pot să nu implice revărsarea unei mari iubiri. 


La cei 20 de ani împliniţi, urăm revistei tinereţe fără bătrâneţe şi viaţă fără de 
moarte. 


August 2010. Theodor Codreanu, Gheorghe Tâmbal, 
Alexandru Bantoş şi Nicolae Dabija 

Maria COSNICEANU 


Probleme de onomastică reflectate 
în revista „Limba Română” 


M.C. — dr. conf., cercetător 

la Institutul de Filologie al 
AŞ.M,, specialist în domeniul 
antroponimiei. Autoare a 
patru cărți, Între care Nume 
de familie (din perspectivă 
istorică), vol. |, 2004, vol. Il, 
2011. 


Onomastica este o ramură a lingvisticii care stu- 
diază numele proprii în plan larg: antroponime, 
toponime, zoonime, numiri ale obiectelor unice 
şi ale instituţiilor, titlurile lucrărilor științifice 
şi ale celor de literatură artistică etc. Comparti- 
mentele de bază ale onomasticii sunt antroponi- 
mia care studiază numele de persoane (prenume, 
nume de familie, patronime, matronime, supra- 
nume, porecle, pseudonime) și toponimia care 
studiază numele de locuri și localităţi. Termenul 
onomastică se foloseşte şi cu sensul de „totalita- 
tea numelor de persoane, de locuri și localități 
dintr-o limbă sau dintr-un anumit spaţiu geogra- 
fic (ţară, regiune)”. Numele proprii (antroponi- 
mele, toponimele) poartă amprenta mentalului 
colectiv, relevând corelaţia dintre nume și eve- 
nimentele social-istorice din viața poporului. 
Ele reflectă felul de viață economică, orânduirea 
socială, concepţiile poporului, contactele etno- 
cultuale și relaţiile lingvistice cu alte popoare la 
diferite etape de dezvoltare a societăţii. De aici 
interesul sporit față de onomastică al specialiș- 
tilor din diferite domenii ale științei. Dar pentru 
a putea servi și altor discipline, ea trebuie stu- 
diată cât mai profund şi mai detaliat, în primul 
rând, din punct de vedere lingvistic (originea 
numelor, formarea și evoluţia lor, corelația din- 
tre nume și apelative în plan semantic, structu- 
ral-gramatical, funcţional, stilistic). 


Investigaţiile onomastice din republica noastră 
s-au desfăşurat în mare parte la Institutul de 

Lingvistică al Academiei de Ştiinţe a Moldovei (anterior Institutul de Limbă 
şi Literatură, actualmente Institutul de Filologie). 


Toponimiștii şi-au concentrat activitatea în câteva direcţii: 1) inventarierea 
numelor topice prin anchete de teren și din surse documentare; 2) publicarea 
materialelor şi studiilor de toponimie; 3) valorificarea patrimoniului toponi- 
mic naţional şi propagarea ştiinţei onomastice. Timp de aproape 50 de ani, 
din 1960 până în prezent, au fost efectuate cercetări pe teren în mai toate sate- 
le şi oraşele din Republica Moldova și, selectiv, în localitățile cu populaţie de 
limba română din regiunile limitrofe ale Ucrainei (Odesa, Viniţa, Cernăuți). 
Cu ajutorul unui chestionar special! în localităţile anchetate au fost colectate 
toate categoriile de nume topice, majore şi minore, precum și întreaga termi- 
nologie entopică, sursa principală de îmbogăţire a nomenclaturii topice. În 
baza materialelor toponimice colectate au fost fondate două tezaure: Fișierul 
toponimic general şi Cartoteca termenilor entopici, acestea fiind în permanenţă 
completate cu materiale excerptate din literatura artistică veche și contem- 
porană, din publicaţiile periodice etc., stând la baza elaborării unor lucrări de 
proporții”. 


În plan teoretic și lingvistic general au fost abordate chestiuni referitoare la 
bazele fundamentale ale onomasticii ca ştiinţă: corelaţia dintre onomastică și 
alte domenii (istorie, etnologie, geografie etc.), precum și alte aspecte: strati- 
grafia etimologică a toponimiei basarabene, componenţa lexicală și structura 
derivaţională a numelor topice, repartiţia teritorială a diverselor categorii de 
nume. 


Revenirea la grafia latină şi adoptarea normelor ortografice unice ale limbii 
române au avut drept rezultat reglementarea toponimiei noastre pe baza unor 
principii noi. Au fost elaborate reguli privind scrierea corectă a numelor topice 
în română şi transcrierea lor în alte limbi. Astfel, în cazul unor orașe și sate s-a 
revenit la denumirile vechi, în locul celor impuse forțat: Cupcini, Hâncești, Ialo- 
veni, în loc de Kalininsk, Kotovsk, Kutuzovo. Denumirile multor localităţi au fost 
restabilite, scrierea lor fiind conformată normelor ortografice în vigoare. 


Toponimiștii au coordonat lucrările de reglementare a microtoponimiei ora- 
şului Chișinău. Unele străzi, bulevarde, pieţe, stradele și-au dobândit denu- 
mirile anterioare, existente până la 1940: N. Bălcescu, G. Bănulescu-Bodoni, 
Bucureşti, Calea Ieșilor ş.a. Şi-au recăpătat dreptul la existenţă și liberă utilizare 
vechile nume de cartiere și suburbii: Buiucani, Ciocana, Muncești, Otovasca, 
Poșta Veche, Râșcani, Schinoasa, Visterniceni. Normele și recomandările orto- 
grafice şi de transcriere au fost publicate în diferite reviste, culegeri, periodice, 
precum și în dicționarele specializate și ghidurile normative’. 

Specialiștii în toponimie au participat la elaborarea unor principii de întocmi- 
re şi redactare a denumirilor de localități pentru Legile cu privire la împărțirea 
administrativ-teritorială a Republicii Moldova, la redactarea şi editarea atlaselor 
şi hărților geografice ale Republicii Moldova; a hărților și planurilor orașelor 
Chişinău, Bălți, Cahul ş.a. Acum în stadiu de elaborare se află monografiile: 
Formarea şi evoluţia istorică a toponimiei româneşti din spațiul pruto-nistrean 
(autor A. Eremia), Catalogul apelor din Republica Moldova. Ghid hidronimic 
(de A. Eremia şi V. Răileanu) ş.a. O lucrare fundamentală şi de prestigiu naţi- 
onal o constituie Tezaurul toponimic al Moldovei, operă ştiinţifică şi cu carac- 
ter aplicativ-practic. 


Antroponimia, la fel ca și toponimia, a figurat ca sferă de investigație în 
proiectele de cercetare ale Institutului de Filologie al A.$.M. O problemă 
esenţială și de actualitate stringentă în republica noastră, care a impulsionat 
dezvoltarea antroponimiei, este cea a corectitudinii numelor de persoane, im- 
plicând necesitatea corectării unor greșeli comise într-o perioadă îndelungată 
de timp, restabilirea formelor oficiale corecte ale prenumelor și ale numelor 
de familie, fapt ce se poate realiza numai pe baza numeroaselor fapte din dife- 
rite epoci și din cele mai variate surse. 


În acest scop a fost colectat material antroponimic din mai multe surse: hri- 
soavele slavo-moldovenești din sec. XIV-XVI, documentele moldovenești 
din sec. XVII-XIX, calendarele bisericeşti, arhivele Oficiului Republican al 
Actelor de Stare Civilă, registrele agricole rurale, literatura artistică, clasică 
şi contemporană, operele folclorice, publicaţiile periodice etc. Examinarea 
materialului antroponimic în plan teoretic s-a făcut din diferite puncte de ve- 
dere. Cercetarea sub aspect istoric s-a soldat cu stratificarea antroponimiei, cu 
stabilirea straturilor de nume de diferite origini, care s-au succedat în diferite 
epoci, fiecare dintre ele lăsând nume care, sub diferite forme şi funcţii, circulă 
şi în prezent, alcătuind sistemul antroponimic contemporan. Studierea nume- 
lor din punct de vedere lingvistic a scos în evidență specificul numelor proprii 
în comparaţie cu cele comune în plan lexico-semantic, structural-morfologic, 
sintactic și derivațional, corelaţia dintre antroponime şi numele comune, pre- 
cum și interdependenţa dintre onomastică și celelalte ramuri ale lingvisticii. 
Toate problemele acestea au fost abordate în monografia Studiu asupra nume- 
lor de persoane“ şi într-o serie de articole semnate de acelaşi autor’. Pentru pri- 
ma dată a fost pusă problema normei în antroponimie“, aceasta fiind cercetată 
şi pe baza metodelor lingvisticii moderne - metoda componenţială”. 


Despre funcţiile stilistice ale numelor de persoane s-a scris mai puţini. A fost 
abordată și problema etimologiei antroponimelor”. 

Cercetarea numelor de persoane din punct de vedere teoretic a servit 
drept bază pentru recomandările practice. Materialul antroponimic a fost 
prezentat în primul îndreptar antroponimic Nume de persoane!” Lucrarea 
avea scopul de a indica formele corecte ale prenumelor aflate în circulaţie 
în perioada dată și ale celor mai răspândite nume de familie, precum și de 
a preciza scrierea prenumelor în limba rusă, fapt necesar pentru vremea 
aceea. 


Acumularea unui potenţial teoretic pe parcursul a circa douăzeci de ani de la 
cea de-a treia ediţie a îndreptarului antroponimic Nume de persoane şi noile 
evenimente de ordin social, cum sunt legile cu privire la statalitatea limbii, 
revenirea la grafia latină, acceptarea normelor ortografice pe baza alfabetului 
latin, au scos la iveală o serie de probleme referitoare la scrierea corectă a nu- 
melor de persoane. În virtutea acestor necesităţi a fost întocmit Dicţionarul de 
prenume şi nume de familie. Oportunitatea şi importanţa practică a acestui 
dicționar au fost reflectate în presa republicană și apreciate de cercetători din 
Țară”. Pe baza acestui dicționar a fost întocmită Instrucţiunea privind orto- 
grafierea numelor de persoane româneşti şi transliterarea din ruseşte a numelor 
neromâneşti ale reprezentanţilor altor etnii, aprobată prin hotărârea Comisiei 
republicane pentru reglementarea și ocrotirea onomasticii naționale. 


Drept model de analiză aprofundată a numelor de persoane ne-a servit Pro- 
iectul lingvistic internațional PatRom. Patronimica Romanica (Dicţionarul istoric 
de antroponimie romanică) cu centrul la Trier (Germania), elaborat între anii 
1994 şi 2000, care a inclus materialul antroponimic de origine latină din 11 ţări, 
inclusiv din Republica Moldova. Am participat la elaborarea acestei lucrări în 
calitate de coautor, membru al comitetului de redactare a articolelor regionale, 
iar acad. Silviu Berejan, în calitate de coordonator. Principiile de analiză a antro- 
ponimelor care au stat la baza Proiectului PatRom, cel etimologic (explicarea eti- 
mologiei numelor pe o bază strict ştiinţifică), istoric (relevarea numelor cu toate 
formele lor din documentele istorice pe parcursul secolelor), lingvistic (struc- 
tura cuvântului-nume, evoluţia sensurilor, adaptarea numelor împrumutate), 
datele geostatistice contemporane (pe raioane şi pe republică) au fost aplicate 
în analiza numelor de pe teritoriul republicii, publicate în două monografii”. Pe 
parcurs a fost publicat și Dicţionarul de prenume”. 


A fost desfășurată, de asemenea, o amplă activitate de popularizare a rezulta- 
telor ştiinţifice din domeniul antroponimiei: emisiuni la radio, curs de lecţii 
pentru operatorii și inspectorii de la birourile de pașapoarte din republică etc. 
Din 2002, am susținut personal rubrica permanentă Dicţionar de nume în 
cotidianul „Timpul. 

La elucidarea problemelor de onomastică naţională contribuie şi revista 
„Limba Română”, publicând în paginile sale articole ale cercetătorilor în do- 
meniu din republică şi din Ţară. 


Sunt binevenite şi prezintă interes materialele de toponimie, publicate sub 
genericul Dicţionar toponimic!5, autor Anatol Eremia, dr. hab. în filologie, care 
analizează din toate punctele de vedere nume de localităţi, hidronime, ento- 
pice. Meritul lingvistului constă în studiul documentar al problemei, bazat 
pe surse istorice și cartografice, pe informaţii de ordin fizico-geografice, pe 
datele geografiei lingvistice, precum și pe cele din uzul local. 


Materiale de toponimie şi antroponimie publică şi George Rusnac'S, dr. hab. 
în filologie, prof. univ. Autorul analizează, sub aspect etimologic și printr-o 
originală metodă structurală, toponime și antroponime, depistând și „false 
motivări antroponimice”. 


Corectitudinea numelor de persoane, problemă importantă şi foarte actuală 
la noi în republică, suscită tot mai intens interesul cercetătorilor. Dialecto- 
logul Vladimir Zagaevschi, dr. în filologie, conf. univ., pe baza atlase- 
lor lingvistice şi a materialelor colectate pe teren din graiurile moldoveneşti, 
pune în discuţie corectitudinea unor nume de familie românești”, înregistra- 
te în îndreptarele antroponimice recente și în alte lucrări semnate de antropo- 
nimiştii din republică. În opinia noastră, problemele abordate prezintă interes 
şi în această privință’. 


REVISTĂ DE ȘTIINȚĂ ŞI CULTURĂ 

Un studiu valoros, referitor la istoria și etapele de formare a numelor de fa- 
milie românești, a publicat Iustina Burci”, cercetător științific la Institutul de 
Cercetări Socioumane „C. S. Nicolăescu-Plopşor” din Craiova. Pe baza mate- 
rialului din lucrarea Moldova în epoca feudalismului, autoarea a analizat trece- 
rea de la numele unic la numele dublu, prin evidenţierea legăturii individului 
cu predecesorul sau colateralii săi, lucru realizat în două moduri: sintetic (cu 
ajutorul sufixelor) și analitic (prin folosirea, în structura formulei de denomi- 
nație, a unor termeni auxiliari care exprimă gradul de rudenie: sin, brat, zet, 
frate, ginere, cumnat). Autoarea conchide că sistemul numelor de persoană, pe 
parcursul evoluţiei, a selectat acele elemente și structuri care ofereau concre- 
teţe şi concizie, dar şi oficialitate, am zice noi, astfel încât formula analitică a 
dispărut. Ea însă reprezintă o verigă importantă în lanţul evoluţiei şi cunoaș- 
terii antroponimiei contemporane. 


Despre funcţiile stilistice ale numelor proprii în operele literare sau despre 
legătura între numele unui personaj şi caracterul său (motivarea numelor 
personajelor) în literatura română s-a scris relativ puţin. În afară de studiul 
lui Garabet Ibrăileanu Numele proprii în opera comică a lui Caragiale, studiu 
„deschizător de drumuri și punct de reper” (de la care am pornit și noi, cei 
din Republica Moldova, analizând numele proprii din comediile lui V. Alecsandri — 
v. supra), şi de analiza numelor din Țiganiada lui Ion Budai Deleanu, mai 
cunoaștem lucrarea lui Ştefan Badea, Semnificația numelor proprii emines- 
ciene (Bucureşti, 1990). În acest context, studiul lui Cristinel Munteanu, 
dr. în filologie, lector la Universitatea „Constantin Brâncoveanu” din Piteşti, 
Despre caracterul motivat al numelor proprii din opera literară”, publicat în 
revista „Limba Română”, impresionează prin vastitatea materialului anali- 
zat: de la Biblie şi basmul popular la basmul cult (la Creangă și Eminescu), 
apoi la operele scriitorilor numiţi canonici: N. Filimon, I. Slavici, L. Rebrea- 
nu, G. Călinecu, M. Preda, M. Sadoveanu, referindu-se și la unele personaje 
din opera lui Dostoevski şi Gabriel Garcia Marquez. Notele la acest articol 
sunt foarte bogate în informaţii referitoare la tema dată, dovadă că scriitorii 
de peste tot şi dintotdeauna, de la antici până la contemporani, au acor- 
dat o mare atenţie numelor pe care le dădeau personajelor din operele lor. 
Autorul susține că şi cercetătorii literari ar trebui să fie preocupaţi de acest 
domeniu, dar şi cercetătorii stilisticii lingvistice, am adăuga noi, or, există 
mai multe tipuri de motivări din punct de vedere semantic, numele proprii 
având denotaţie, dar și conotaţie. 


Este îmbucurător faptul că cercetătorii din Țară pun în valoare și lucrările re- 
alizate la Chişinău, publicând prezentări și recenzii. Astfel, la rubrica specială 
Cărți şi atitudini, dna Iustina Burci publică o prezentare la Dicţionar de prenu- 

me”! de M. Cosniceanu, iar dl Gheorghe Braşoveanu - la Dicţionar explicativ și 
etimologic de termeni geografici” de A. Eremia. Aprecierile şi sugestiile dumnea- 
lor ne încurajează și ne mobilizează, fapt pentru care le suntem recunoscători. 


În încheiere, ţinem să mulțumim colectivului redacțional al revistei „Limba 
Română”, în frunte cu redactorul-şef Alexandru Bantoș, pentru atenţia acor- 
dată problemelor de onomastică, prin publicarea materialelor cercetătorilor 
locali și ale celor din Țară. 


Note | 1 A. Eremia, Chestionar toponimic, Chişinău, 1967. 
? A. Eremia, Cahulul în timp și spațiu. Istorie, geografie, 
toponimie, Chişinău, 2007 şi Dicţionar explicativ şi eti- 
mologic de termeni geografici, Chişinău, 2006; A. Eremia, 
V. Răileanu, Localitățile Republicii Moldova. Ghid informa- 
tiv documentar, Chișinău, 2008; V. Răileanu, Toponimia 
Transnistriei: restabilirea fondului onimic românesc, compo- 
nența lexicală, structura derivațională, Chişinău, 2008. 
3 A. Eremia, T. Constantinov, St. Vieru, Statele Lumii. 
Dicţionar enciclopedic, Chişinău, ed. II, 2004; A. Eremia, 
V. Răileanu, Nomenclatorul localităților din Republica Mol- 
dova, Chişinău, ed. III, 2006; A. Eremia, Chișinău: ghidul 
străzilor, Chişinău, 2000. 
* M.Cosniceanu, Studiu asupra numelor de persoane, Chi- 
şinău, 1973; Idem, Problema articolului la antroponim. În 
LLM, 1967, nr. 1; Originea numelor de familie. În LLM, 
1969, nr. 1. 
$ M. Cosniceanu, Rolul antroponimiei la stabilirea siste- 
mului de declinare. În Probleme de istorie a limbii (Studii 
şi texte), Chişinău, 1986; Numele de familie cu şi fără -u 
final. În RLŞL, 1995, nr. 3. 
é M. Cosniceanu, Norma în antroponimie. În RLŞL, 
1993, nr. 3. 
7 M. Cosniceanu, Derivarea semantică — procedeu de for- 
mare a antroponimelor din apelative și a apelativelor din 
antroponime. În LLM, 1977, nr. 3; Cmpykmypa 3nauenua 
anmpononuma. În Der Eigenname in Sprache und Ge- 
sellschaft. Leipzig, 1985. 
3 M. Cosniceanu, Funcţiile stilistice ale numelor proprii în 
comediile lui V. Alecsandri. În LLM, 1961, nr. 1; H. Cor- 
bu, Numele proprii în comediile lui V. Alecsandri. În Nistru, 
1972, nr. 11; Alecsandri şi teatrul (paragraful „Numele 
proprii”), Chişinău, 1973. 
° M. Cosniceanu, În lumea numelor. Chişinău, 1981.; Re- 
flecții asupra numelor, Chişinău, 1986. 

Anatol EREMIA 


Identitatea etnolingvistică 
românească în viziunea 
acad. Nicolae Corlăteanu. 
Opinii și atitudini reflectate 
în revista „Limba Română” 


A.E. — dr. hab., cercetător 
conferenţiar, lingvist, 
specialist în onomastică. 
A editat 25 de cărţi, cele 
mai recente fiind Dicţionar 
explicativ şi etimologic de 
termeni geografici, Chişinău, 
2006; Dicţionar geografic 
universal, Chişinău, 2008; 
Localitățile Republicii 
Moldova. Ghid informativ 
documentar, 2009. 


Studiile acad. Nicolae Corlăteanu, publicate 
în revista „Limba Română”, abordează proble- 
me de primă importanţă în lingvistica timpu- 
lui nostru, tratează procese, fenomene şi fapte 
de limbă în profunzime şi sub aspecte diverse. 
Sunt valoroase opiniile savantului privind sta- 
tutul și obiectivele fundamentale ale studierii 
limbii române: constituirea și etapele evoluţiei 
limbii literare, sursele de îmbogăţire a lexicului 
şi a mijloacelor expresive, asigurarea condiții- 
lor favorabile de funcţionare a limbii de stat în 
toate domeniile și sferele de activitate umană, 
rolul limbii române ca factor primordial în pro- 
cesul de integrare și consolidare a societăţii în 
Republica Moldova. 


Limba română, remarcă reputatul lingvist, a avut 
ca bază de formare limba latină vorbită în provin- 
ciile romane nord- și sud-dunărene, pe teritoriul 
locuit încă din antichitate de populaţiile trace și 
ilire. Geto-dacii, o ramură etnică a tracilor, a im- 
primat latinei orientale un anumit specific și colo- 
rit local prin elementele lexicale din limba acesto- 
ra şi complexul lor sonor, păstrate în noul idiom 
romanic. Timp de câteva secole geto-dacii au în- 
suşit limba latină și au adoptat cultura de sorginte 
romană. Prin încrucișarea celor două limbi — lati- 

na și geto-daca — o a treia limbă nu s-a creat, a învins latina ca idiom al unui 
popor de înaltă cultură și civilizație europeană. 


După cum se știe, secolele IV-VIII, datorită modificărilor de structură grama- 
ticală şi componenţă lexicală, au schimbat fizionomia latinei, atribuindu-i no- 
ului idiom, de formaţie regeneratoare, un statut etnolingvistic și etnocultural 
propriu. Următoarele secole (IX-XIV) au prefigurat, sub toate aspectele, indi- 
vidualitatea limbii române. Secolele XVII-XIX reprezintă perioada decisivă în 
formarea și statornicirea limbii române literare. 


În viziunea acad. Nicolae Corlăteanu, trei surse principale au stat la baza 
constituirii și dezvoltării limbii române literare: a) limba vorbită pe întreg 
masivul românesc nord-dunărean (Moldova, inclusiv Basarabia, Muntenia, 
Oltenia, Bucovina etc.); b) tradiția lingvistică și literară (cărțile vechi, cro- 
nicile etc.); c) operele scriitorilor clasici. La făurirea limbii noastre literare 
au contribuit scriitorii şi cărturarii din toate timpurile şi de pe toate melea- 
gurile populate de români: I. Heliade-Rădulescu, C. Negruzzi, M. Kogălni- 
ceanu, V. Alecsandri, Al. Russo, D. Bolintineanu, M. Eminescu, I. Creangă, 
B.P. Hasdeu, I. L. Caragiale, G. Coşbuc, Al. Vlahuţă etc. [„Limba Română”, 
2003, nr. 6-10, p. 32-35]. 


Este de menţionat opinia acad. Nicolae Corlăteanu: „Limba literară constituie 
o unitate lingvistică spaţială și structurală de rang superior, având o răspândire 
teritorială și socială generală”. Şi în continuare: „Limba literară asigură în modul 
cel mai adecvat necesitățile de redare a gândurilor şi sentimentelor vorbitorilor 
unui popor... Ea constituie un diasistem care s-a format în decursul secolelor... 
şi reprezintă tot ce conţine mai de preţ vorbirea vie, graiurile de pe întregul teri- 
toriu al poporului dat” [ „Limba Română”, 1995, nr. 4, p. 10-19]. 


Limba literară, subliniază autorul, este un idiom cu caracter universal, funcți- 
onând în toate sferele de activitate umană a entității etnice respective. Limba 
literară are un caracter supradialectal, ea e superioară dialectelor, graiurilor, 
vorbirii populare vii, mijloacelor expresive de conversaţie obişnuită | „Limba 
Română”, 2003, nr. 6-10, p. 32] 


Astfel, concluzia se impune de la sine: a cobori limba literară la rangul de grai 
teritorial, cum s-a încercat conform ideologiei regimului de odinioară, pentru 
a promova existenţa unei noi limbi romanice — „limba moldovenească”, deose- 
bită de cea română, înseamnă a substitui întregul printr-o parte a sa, pentru că, 
în cazul dat, limba literară reprezintă întregul, generalul, iar graiul — o parte a 
întregului, particularul. Conform logicii postulatului dialecticii, generalul, fun- 
damentalul, principalul include particularul, individualul, diversitatea. 

În mai multe articole de revistă care au pregătit apariția lucrării de înaltă pres- 
tanţă științifică Încadrarea lingvistică în realitățile europene (Chişinău, 2001) 
sunt tratate probleme de mare actualitate pentru limba română de azi, și anu- 
me înnoirea, îmbogățirea și desăvârșirea vocabularului general și, îndeosebi, a 
terminologiei diferitor discipline ştiinţifice, tehnice, dar și literare propriu-zi- 
se. „În procesul de prefacere a societăţii, de trecere de la un stadiu social-eco- 
nomic la altul, de dobândire a unor cunoștințe noi, privitoare la natura omu- 
lui (microcosmos) și la cea a lumii înconjurătoare (macrocosm), orice limbă 
modernă este chemată ca, prin mijloace expresive adecvate, să răspundă aces- 
tei necesități.” Aceasta pentru că, bunăoară, procesele de integrare europeană 
privesc atât structura, cât și suprastructura societăţii, referindu-se nu numai la 
baza economică, ci și la cea socială, politico-juridică, ştiinţifică, tehnică, avân- 
du-și fiecare specificul și diversele forme de manifestare [op. cit., p. 5]. 


Cunoașterea limbii literare, însușirea terminologiei științifice, consemnează 
autorul, va uşura calea celor tineri spre cuceririle științei, progresul tehnic, 
spre atingerea idealurilor supreme de păstrare și dezvoltare a tradiţiilor secu- 
lare, pentru a ridica neamul nostru strămoșesc la un nou nivel de știință, cul- 
tură, aşezându-l alături, în rând cu toate popoarele civilizate ale lumii [Limba 
Română”, 2003, nr. 6-10, p. 30]. 


În monografia Neologismul în opera eminesciană (Chişinău, 2004) lingvistul 
basarabean pune în evidenţă contribuţia lui M. Eminescu la constituirea, 
dezvoltarea și perfecționarea limbii literare românești. Marele scriitor este 
considerat drept novator de prim rang nu numai în literatură, creația poetică 
românească, ci și în materie de limbă română, prin atenţia sa sporită față de 
mijloacele lingvistice de exprimare a ideilor și sentimentelor, prin modul de 
utilizare a cuvintelor şi expresiilor autohtone, alături de cele cu caracter ne- 
ologic, prin procedeele inovatoare de adoptare şi adaptare la sistemul limbii 
noastre a noilor cuvinte și termeni. Se analizează procesul general istoric de 
formare a limbii literare românești şi se caracterizează, în special, originalita- 
tea modului eminescian de a contribui la îmbogățirea şi actualizarea vocabu- 
larului românesc prin intermediul neologismelor cu referire concretă la cre- 
ația poetică, proza literară şi publicistica eminesciană [A se vedea şi „Limba 
Română”, 2003, nr. 6-10, p. 34-36]. 


Lucrările lingvistice ale acad. Nicolae Corlăteanu au servit drept fundament 
teoretic și aplicativ-practic în tratarea multor probleme de actualitate strin- 
gentă, acestea referindu-se la statutul limbii române ca limbă oficială în Re- 
publica Moldova, ea servind ca principal mijloc de comunicare interetnică pe 
teritoriul republicii și ca factor primordial în procesul integrării și consolidării 
societăţii civile la est de Prut. 

În interpretarea savantului lingvist, limba română literară este expresia identi- 
tăţii neamului românesc, este factorul unificator al românilor de pretutindeni. 
Ea ne unește pe noi, vorbitorii ei, oriunde ne-am găsi, la vest sau la est de Car- 
paţi, de la Tisa până la Nistru şi dincolo de Nistru. Sunt demne de consemnat 
gândurile profunde ale filologului basarabean: „Limba noastră literară, limba 
operelor literare și a lucrărilor ştiinţifice, limba documentelor administrative 
etc. este... una singură și se numește Limba Română, aceeaşi pentru toți româ- 
nii (moldoveni, munteni, ardeleni, bucovineni, transnistrieni, cei din Banatul 
sârbesc, din Bulgaria, Ucraina, Rusia, SUA etc.)... Limba Română este numele 
corect și adevărat al limbii noastre şi ea trebuie să ne unească, să devină un iz- 
vor de bucurii pentru contemporani și pentru cei ce vor veni după noi” — este 
crezul testamentar al omului de ştiinţă Nicolae Corlăteanu [„Limba Româ- 
nă”, 2005, nr.4, p. 5-6]. 


Acad. Nicolae Corlăteanu susține cu certitudine: „Dacă tindem să mergem pe 
calea progresului economic, social, politic, tehno-ştiinţific, cultural, e cazul să 
milităm și pentru mijloace de exprimare adecvate, pentru o limbă care să co- 
respundă epocii în care trăim, numind această limbă cu numele ei adevărat... 
Odată şi odată trebuie să ajungem cu toţii la înțelegerea că limba noastră lite- 
rară trebuie numită cu numele ei adevărat — română. Acest lucru nu afectează 
în niciun fel nici ambițiile, nici orgoliul cuiva, cu atât mai mult independența 
şi suveranitatea statală a Republicii Moldova... Reformularea cuvenită a arti- 
colului 13 din Constituţie va servi drept chezășie pentru însușirea unei limbi 
literare (scrise şi orale) în formele cerute de normele respective cu toată ter- 
minologia științifică, tehnică, culturală, adecvată exigenţelor contemporane- 
ității” — [„Limba Română”, 2003, nr. 6-10, p. 36-38; Limba română este patria 
mea. Studii, comentarii, documente. Antologie de texte publicate în revista „Limba 
Română”, ediţia a II-a, Chişinău, 2008, p. 42, 44]. 


E firesc şi natural, prin urmare, ca românii din Moldova să se numească, din 
punct de vedere teritorial, moldoveni, după cum românii din Muntenia — mun- 
teni, românii din Transilvania — transilvăneni, românii din Bucovina — bucovi- 
neni etc. Din punct de vedere etnic însă, noi toţi suntem și ne numim români, 
pentru că aparținem la o etnie română și vorbim limba română, unica limbă 
de origine romanică în spaţiul carpato-danubiano-pontico-nistrean. După re- 
giuni istorice se numesc și rușii — novgorodi, pskoviteani etc., dar nimeni nu i-a 
considerat vreodată pe aceştia vorbitori ai unor limbi aparte — novgorodeană, 
pskoviteană, ridicând în acest fel un grai sau un grup de graiuri la rang de limbă 
de sine stătătoare, deosebită de cea rusă autentică și naturală. A vorbi însă de 
o limbă muntenească, de o limbă transilvăneană (ardeleană), de o limbă bu- 
covineană, de o limbă moldovenească și, culmea, de o etnie moldovenească, 


ECET ROMIÂINIĂ 


aşa cum se încumetă să declare pseudolingviștii și pseudoistoricii de la noi, 
înseamnă a comite un fals științific și istoric. 


Părtașii învederaţi ai moldovenismului ar trebui să mediteze cu luare aminte 
asupra spuselor marilor cărturari şi savanţi de altădată şi de azi: „Dragoş a 
adus în țara Moldovei... româneasca limbă” (Dosoftei, 1624-1693), „Locui- 
torii Valahiei și Transilvaniei au aceiași limbă ca şi moldovenii” (D. Cantemir, 
1673-1723), „Limba română poate servi ca un nume comun al graiului valah 
şi al celui moldovenesc” (Iacob Ghinculov, 1800-1870), „Moldovenii, arde- 
lenii și muntenii alcătuiesc un popor întreg, de același port și aceiași limbă” 
(Alecu Russo, 1819-1859), „Pe o întindere de pământ atât de mare, despărțiți 
prin munţi şi fluvii, românii vorbesc o singură limbă” (M. Eminescu, 1850- 
1889), „Da, suntem moldoveni, fii ai vechii Moldove, însă facem parte din 
marele trup al românismului” (Alexei Mateevici, 1888-1917), „Numai pentru 
faptul că I. V. Stalin amintește de «limba moldovenească», a apărut problema 
limbii moldoveneşti de sine stătătoare” (Ruben Budagov, 1910-2001, lingvist 
rus), „Pretinsa limbă moldovenească nu este de fapt decât româna literară” 
(Carlo Tagliavini, 1903-1982, lingvist italian). 


Istorică este și va rămâne Hotărârea Prezidiului Academiei de Ştiinţe a Mol- 
dovei din 9 septembrie 1994: „Denumirea corectă a limbii noastre este limba 
română” [Limba română este patria mea..., p. 309]. 


Referindu-se nemijlocit la situația din Republica Moldova, lingvistul cu renu- 
me mondial, originar din Basarabia, Eugeniu Coşeriu, remarca în mod speci- 
al: „A promova sub orice formă o limbă moldovenească deosebită de limba 
română este, din punct de vedere strict lingvistic, ori o greșeală naivă, ori o 
fraudă ştiinţifică; din punct de vedere istoric și practic, e o absurditate și o 
utopie; din punct de vedere politic, e o anulare a identităţii etnice și culturale 
a unui popor şi, deci, un act de genocid etnico-cultural” | Limba română este 
patria mea..., p. 34]. 


Acad. Nicolae Corlăteanu, în multe din studiile sale, ne atenționează asupra 
unor adevăruri de netăgăduit. Limba şi etnia unui popor sunt entități veșni- 
ce, constante, intacte, independente față de dogmele ideologice și doctrinele 
politice. Statutul ontologic al limbii și specificul etnic al unei națiuni nu se 
schimbă de la o epocă la alta, de la o stare socială la alta, de la un regim politic 
la altul. Substituirea de termeni glotici și etnici nu poate fi, nici ea, expresia 
voinţei arbitrare a unor formaţiuni politice, fracțiuni sau partide, oricât de in- 
fluente ar fi ele într-un moment dat. E bine ştiut că limba nu cunoaşte salturi 
în dezvoltarea sa, transformări de moment, neașteptate. Statutul limbii nu 
poate fi revizuit, după cum nu pot fi revizuite formulele și ecuațiile matema- 

1997. O întâlnire la redacţie: Eugen Holban, Alexandru Bantoş, 
Nicolae Corlăteanu şi Gheorghe Bologan 

tice, după cum nu poate fi restructurată componenţa chimică a substanţelor, 

fără a le schimba sau a le lipsi de proprietăţile lor naturale. 


Convingerile acad. Nicolae Corlăteanu cu referire la limba și apartenenţa et- 
nică a populaţiei majoritare din acest spațiu sunt bazate pe principii și argu- 
mente științifice, acestea având temeiuri trainice în specificul și caracterul on- 
tologic al idiomului și al etniei poporului român. Opinia opozanților însă este 
de un subiectivism ipocrit şi ține de intenţia falsificării, de indicaţiile unor 
ideologi sau ale unor formaţiuni politice. 


Unitatea limbii române, vorbită în întreg spaţiul geografic dacoromân, a fost 
recunoscută la noi, la est de Prut, în istoricul an 1989, odată cu legiferarea 
limbii române ca limbă oficială pe teritoriul Republicii Moldova. Consfinţirea 
prin lege a statalității limbii române și revenirea la grafia latină, veşmântul ei 
firesc, sunt opţiuni istorice ale românilor basarabeni în lupta lor de Elibera- 
re, Renaștere și Statornicire. „Consider că adoptarea legislaţiei lingvistice în 
1989 a fost un eveniment ce i-a oferit populaţiei băștinașe posibilitatea de a-și 
redobândi demnitatea de neam și i-a înlesnit calea spre împlinirea idealului 
național” — remarcă pe bună dreptate acad. Nicolae Corlăteanu [„Limba ro- 
mână”, 2004, nr. 7-8, p. 14]. 


Limba română a fost declarată pe teritoriul republicii drept limbă oficială, de 
stat, dar, cu părere de rău, nu a fost promovată și respectată conform legii, nici 

chiar de cei care au învestit-o în drepturile sale legitime. Legea despre limba 
oficială a statului nu a fost respectată, cu toate că unul din articolele ei de bază 
stipulează: „Ca limbă de stat, limba moldovenească (corect română — n. A.E.) 
se folosește în toate sferele vieţii politice, economice, sociale și culturale și 
îndeplinește în legătură cu aceasta funcţiile limbii de comunicare interetnică 
pe teritoriul republicii” [Actele legislative ale R.S.S. Moldoveneşti cu privire la 
decretarea limbii moldoveneşti limbă de stat şi revenirea ei la grafia latină, Chişi- 
nău, 1990, p. 6]. 


E bine cunoscută astăzi tendința statelor europene de a se integra într-o co- 
munitate internațională capabilă să asigure stabilitatea socială și progresul 
economic în fiecare ţară, pacea și buna înțelegere între popoarele continentu- 
lui. Comunitatea europeană însă presupune omogenitatea etnolingvistică și 
culturală internă, consolidarea spirituală a societăţii din fiecare stat. Iată de ce 
edificarea unei societăți trainice, sub toate aspectele, a devenit politica priori- 
tară a parlamentelor și guvernelor din majoritatea țărilor europene. 


E timpul ca în marea operă de instruire și luminare lingvistică să se încadreze 
activ elitele comunităţii noastre, în special savanții, scriitorii, oamenii de cul- 
tură şi artă. Lingviştilor le revin sarcini deosebite și de mare răspundere: să 
realizeze studii şi cercetări de valoare sub aspect teoretic și aplicativ-practic, 
în care să abordeze probleme majore și de actualitate, contribuind, astfel, la 
ameliorarea situaţiei lingvistice în republică; instituţiile de cercetări științifice 
şi catedrele universitare de limbă română și lingvistică romanică să-şi revadă 
din această perspectivă tematica investigațiilor, evitând planificarea unor lu- 
crări (monografii, teze de doctorat și de licenţă etc.) de importanţă ştiinţifică 
şi randament practic minore. 


Limba este mijlocul principal de comunicare între oameni, dar ea mai este 
şi un factor de prim-ordin în procesul de integrare şi consolidare a societății 
umane. Pe teritoriul Republicii Moldova limba română trebuie să devină ca- 
talizatorul unificării şi consolidării societăţii civile, dar pentru aceasta e nece- 
sar ca ea să fie respectată de toată lumea și, bineînţeles, să fie însușită şi vorbită 
de toți cetățenii republicii, indiferent de apartenenţa lor etnică. Limba oficială 
(de stat) trebuie să intre pe deplin în drepturile sale legitime. 


E necesar să conșştientizăm faptul că buna funcționare a limbii române ofici- 
ale depinde de fiecare din noi, în sensul că permanent trebuie să o învăţăm şi 
să o vorbim corect. Limba română ne va uni pe toți cei ce o vorbim — moldo- 
veni, munteni, ardeleni, bucovineni —, indiferent de regiunile sau provinciile 
în care locuim. Limba, cugetul, simţirea, ca și cântecul, nu cunosc hotare na- 
turale și nici frontiere politice. 

lon CIOCANU 


Literatura în contextul 
cunoașterii limbii 


De la începutul ființării sale, revista „Limba Ro- 
mână” a promovat un adevăr esenţial: cunoaște- 
rea autentică a oricărei limbi se poate realiza în 
mod imperativ prin accesarea literaturii create în 
temeiul virtualității respectivei limbi. Încă de la 
primul număr, din 1991, paginile revistei au găz- 
duit un volum impunător de poezii și proze şi, de 
asemenea, articole, studii, eseuri reflectând vizi- 
uni variate asupra literaturii noastre. Astfel, în 
numărul inaugural al revistei, devenit între timp 


I.C. — prof. univ. dr. hab., 


colaborator ştiinţific eua . i , aa 
principal la Institutul de istoric, cititorul interesat de istoria publicaţiei și 


Filologie al A.Ş.M,, critic şi de evoluţia acesteia poate savura nu numai con- 
istoric literar, lingvist. Autora  statări, dezvăluiri și urări de felul celor semnate 
34 de cărţi de critică şi istorie de savantul rus notoriu Ruben Budagov („să fie 
literară, de sociolingvistică şi o publicaţie care să lupte cu perseverenţă pentru 
de cultivare a limbii. Lucrări adevărul ştiinţific în domeniul filologiei române; 
apărute recent: Efortul z a 
l un adevărat vademecum pentru toți cei care do- 
necesar (2006), Sala horind... ` Sm D A 
; resc să vorbească și să scrie într-o limbă ridicată 
(2008), Darul lui Dumnezeu oa v f bi A 
(2009). pe înălţimi nebănuite de iluștrii predecesori: Ne- 
gruzzi, Creangă, Eminescu, Mateevici, Arghezi, 
Sadoveanu, Rebreanu și mulţi alții”), nu numai 
exegeze de tipul celei semnate de Constantin 
Tănase (Intelectualii şi limba maternă) şi sonda- 
je la zi, precum cel efectuat de Emil Mândâcanu 
(Cum să ieşim din impasul lingvistic), dar şi ana- 
lize literare bine „sudate” cu problemele limbii, 
datorate unor cercetători cum ar fi Ion Nuță (Al. 
Mateevici şi limba română), Mihai Drăgan (Ac- 
tualitatea lui Eminescu), Petru Ursache (Doina 
eminesciană — expresie a mentalului românesc), 
eseuri (Nichita Stănescu, Despre limba română, 

conținând epocala expresie Limba română este patria mea), poezii şi poeme 
aparţinând lui Bogdan-Petriceicu Hasdeu Să vorbim românește, Costache 
Negruzzi Eu sunt român..., George Sion Limba românească, fişe de istorie şi 
critică literară, însoţite de exegeze inedite, aducând în actualitate probleme 
vechi ale literaturii. 


Învăţarea, studierea, îndrăgirea limbii române a fost înțeleasă din start de 
colectivul revistei ca fenomen complex, irealizabil sau, în orice caz, greu de 
realizat fără sprijinul unor idei şi atitudini exprimate de scriitorii de frunte ai 
neamului (în numerele imediat următoare, din 1991, au fost inserate multe 
alte perle poetice, ca Marșul Basarabiei de Vasile Alecsandri, Peste prăpăstii de 
potrivnicie de Aron Cotruș, Jelanie basarabeană de Dumitru Iov, Doina Prutu- 
lui de George Buznea, După un veac de Panait Cernea..., şi fragmente de proze 
epice (Din calidor de Paul Goma). Au trecut — iată — douăzeci de ani, dar și azi 
au rămas actuale versurile din numărul 3-4 din 1991: „Prutule, adâncă rană / 
Peste ţara cea ştefană, / Tu desparţi ca un dușman / Moldovean de moldo- 
vean, / Grai de grai de la o mamă... // Măi frățâne, măi vecine, / Ce-ai avut, ce 
ai cu mine, / Că din Prutul românesc / Ai făcut şi Prut rusesc, / Iar din harta 
prinsă-n slove / Ai făcut două Moldove.... 


Poeziile care deschideau fiece ediție a „Limbii Române” reiterau argumen- 
tele adevărului care nici pe atunci nu mai putea fi pus la îndoială și pe care 
un tânăr transnistrian îl exprima în versuri adânc inspirate: „Bună ziua, deal 
şi vale! / Salut, netedă câmpie! / Bună ziua, fraţi şi neamuri! / Salut dulce, 
Românie! // Salut dulce, Românie! / Frate, soră, mamă, tată! / Noi vă zicem 
bună ziua, / Dar adio — niciodată!” (autorul Nicolae Țurcanu a făcut opt ani 
de pușcărie pentru că-și ascultase muza). 


Rolul și rostul publicării în paginile revistei a poeziilor, poemelor și fragmen- 
telor de povestiri nu poate fi nicidecum subestimat în procesul de pregătire 
intelectual-psihologică a maselor de cititori pentru conştientizarea unităţii de 
neam a basarabenilor cu românii şi pentru înţelegerea aprofundată a adevăru- 
lui că nu există două limbi și două literaturi — „moldovenească” şi română -, 
ci numai una, aceeași dincoace și dincolo de Prut. În acest sens se remarcă și 
nuvela Pe Insula Şerpilor sirenele cântă româneşte a lui Boris Druţă. 


Menţionăm, de asemenea, o întreagă serie de interviuri şi anchete cu scri- 
itori-conștiințe luptătoare în epocă, publicate de-a lungul vremii în revista 
„Limba Română”: Vasile Vasilache (nr. 1 din 1992), Dumitru Matcovschi 
(nr. 2-3 din 1992), Alexei Marinat (nr. 4 din 1992), Nicolae Dabija (nr. 2 
din 1993), Nicolae Esinencu (nr. 1 din 1994), Ion C. Ciobanu (nr. 4 din 
1994)... 


ITINERAR RETROSPECTIV 


Sugestivă prin mesajul său este şi poezia Ștefan-vodă rugându-se pentru neam 
de Vasile Romanciuc (nr. 3 din 1995): „Fraţilor, rămâneți fraţi / Într-o ţară, 
într-un nume, / că sunteți puţin pe lume... / Asta v-o doresc anume... care 
plasează accentele necesare în ideea consolidării conștiinței noastre naționa- 
le. Chiar dacă ar cuteza cineva să spună că aceste versuri nu cadrează întru 
totul cu genericul unei reviste de știință și cultură, subliniem fără pic de ezita- 
re că, sub aspectul contribuţiei implicite pentru cauza promovării limbii ro- 
mâne, poeziile de felul şi de ținuta versurilor lui Vasile Romanciuc au fost (şi 
rămân!) de cea mai acută importanţă și actualitate. La un „bilanț” aniversar 
nu putem lăsa în umbră nenumărate alte poezii și poeme găzduite generos 
de revistă, autori fiind George Coşbuc, Octavian Goga, Radu Gyr, Grigore 
Vieru ori — de ce nu? — un reușit poem al lui Nicolae Mătcaș — În limba româ- 
nă, dedicat lui Ion Dumeniuk, infatigabilul lingvist luptător pentru adevărul 
ştiinţific, unul dintre ctitorii revistei, al cărui nume şi a cărui memorie ne in- 
spiră optimism și în prezent. V-o amintim fragmentar: „De va fi să trădez al 
strămoşilor crez, / Nicio urmă a mea nu rămână. / Daţi-mi ochii la corbi, leșul 
daţi-l la câini, / Blestemaţi-mă-n limba română. // Iar de fi-va să cad lângă 
cetini de brad / În vreo luptă cu lifta păgână, / Prohodiţi-mă, frați, după legea 
lui Crist / Cu-aleluia în limba română” (nr. 3 din 1995). 


Totuși — dintre materialele referitoare la partea literară a revistei — spaţiul 
cel mai larg l-au ocupat exegezele aparținând unui șir de filologi cunoscuţi 
şi unor profesori de marcă din școlile de toate gradele din Republica Mol- 
dova, România, Germania și din alte ţări, în care limba și literatura română 
sunt studiate cu dragoste și în profunzime. Cu riscul de a scăpa vreun nume 
important, numim aici pe Constantin Ciopraga, Klaus Heitmann, Ion 
Nuță, Dan Mănucă, Noemi Bomher, Ana Bantoș, Mihai Cimpoi... Nu tre- 
cem sub tăcere unele articole și studii semnate de literaţii care au acumulat 
o experienţă notabilă în diverse instituţii de învățământ: Simbolul gorunului 
la Lucian Blaga şi Pavel Boţu de Tatiana Botnaru, Figurile de stil — mărci ale 
textualității operelor literare de Alexandra Gherasim, Elemente de moderni- 
tate în opera lui A. Russo de Anatol Moraru, Fabulaţia nuvelei şi a povestirii 
de Ion Iachim, Metode și procedee de predare a romanului Baltagul de Mihail 
Sadoveanu de Ion Pârnău... 


Remarcabile şi demne de a fi elaborate în continuare ni se par ediţiile speciale 
de exegeze la literatură ale revistei de tipul celei intitulate Literatura română 
din Republica Moldova (Scriitori incluşi în programele de învățământ) (nr. S din 
1997). O mostră de comemorare a unui poet este cu siguranţă întreg numărul 
1-4 din 2009. 

30 septembrie 2005. Casa Limbii Române 


În numerele mai recente colectivul redacției, sub conducerea dlui Alexandru 
Bantoş, a acordat literaturii și, în special, problemelor de metodică a acestei 
discipline o atenţie constantă, lărgind considerabil, diversificând permanent 
şi — fapt deosebit de preţios - întinerind contingentul de autori în domeniu. 
Cititorul a putut găsi în paginile revistei nume necunoscute, dar totodată atât 
de bine integrate în procesul de modernizare continuă a cercetării filologice. 
Alături de Nicolae Georgescu, Adrian Dinu Rachieru, Theodor Codreanu, 
Grigore Grigurcu, Alex Ştefănescu, Iulian Boldea, Constantin Şchiopu, apar 
şi unele care abia și-au început o carieră în acest sens: Radu Melniciuc, Diana 
Vrabie, Viorica-Ela Caraman, Vasile Gavrilan și nenumărate altele. Nu lăsăm 
neamintite numele Alice Toma și Cristinel Munteanu, autori ai unei exegeze 
emblematice pentru tema articolului de față — Importanța literaturii pentru în- 
vățarea limbii române...! Împreună cu autorii studiilor axate pe probleme ling- 
vistice actuale (nu putem rata ocazia de a-i pomeni în acest context pe Nico- 
lae Corlăteanu, Silviu Berejan, Anatol Ciobanu, Nicolae Mătcaș...), furnizorii 
competenţi şi harnici de materiale referitoare la partea literară și-au adus până 
acum și continuă să-şi aducă şi în prezent contribuţia imposibil de neglijat la 
atingerea nivelului cu adevărat prestigios al revistei noastre chișinăuiene de 
ştiinţă și cultură românească. 

Dorina BALMUŞ 
Dialog în eternitate 


„Şi nu există moarte, 

Pur şi simplu cad frunzele 

Spre a ne vedea mai bine 

Când suntem departe”, (Gr. Vieru) 


Versurile vierene pot fi percepute ca un moto 
subtextual al ediţiei speciale In Memoriam Grigore 
Vieru, lansată de revista „Limba Română”, ediţie 
care instituie în esenţă un dialog în eternitate cu 
poetul devenit un fir al veşniciei, al permanenţei şi 
al neuitării („sunt iarbă, mai simplu nu pot fi..”). 


D.B. — doctorandă, 
Facultatea de Litere, U.S.M,, 
lector la Catedra literatura 
română şi teorie literară. 
Redactor la revista „Limba 
Română”. Domenii de 
cercetare: literatura română 
contemporană, literatura 
română secolul XIX. 


Vocea poetului transpare prin însuși glasul limbii 
române, în care şi-a găsit mormântul-eternitate 
ca o împlinire a testamentului poetic reprodus pe 
prima pagină a ediţiei: „Nicăieri nu există / Un 
pământ atât de frumos / Ca cel din Limba Româ- 
nă. / La marginea Ei / Mormântul să-mi fie”. Şi 
dacă limba română a fost „partea cea mai miste- 
rioasă a ființei poetului”, acum poetul a devenit o 
parte misterioasă a limbii române, fiind expresia 
profundă a „geniului ei” (Lucia Cifor). 


Imperativitatea dialogului în eternitate cu po- 
etul Grigore Vieru este dublu motivată: pe de o 
parte, este expresia unui omagiu adus de întrea- 
ga spiritualitate românească poetului care a fost 
cea mai dureroasă întrupare a acesteia; pe de altă 
parte, sugerează permanenţa mitului vierean, ale 
cărui însemne se situează între Orfeu și Hristos. În 
ambele cazuri dialogul comportă caracterul unor 
„confesiuni în timp”, făcute de poet la modul di- 
rect (în cadrul convorbirilor reproduse cu Adrian 

Păunescu, Alexandru Bantoş, Eugenia Guzun) sau indirect (prin cugetări, 
aforisme şi texte poetice), dar şi de intelectualii contemporani, prin interme- 
diul articolelor critice sau omagiale, a mesajelor şi gândurilor pentru Grigore 
Vieru. 


Participarea scriitorilor, criticilor literari şi a intelectualilor de pe ambele 
maluri ale Prutului la acest act de comunicare în eternitate este o mărturie 
a faptului că distanţa dintre cele două maluri este, așa cum afirma Grigore 
Vieru, „de-o inimă”, inimă care „nu desparte”, ci „uneşte” un popor născut din 
lacrima limbii române. Regretele eterne au marcat întreaga suflare româneas- 
că, aşa cum deducem din mesajele și articolele-discursuri ale celor implicați 
în dialog, ca o împlinire a crezului vierean că „...nu există graniță / Prin care 
Cântecul / Nu ar putea să răzbată”. 


Prezenţa poetului Grigore Vieru este resimţită prin intermediul cugetărilor 
despre limba română, despre neamul românesc și despre misiunea artei într-un 
timp aflat sub semnul incertitudinii. Este un fel de Ia aminte, replica viereană 
pendulând între un „şopot” abia auzit, care trebuie ascultat și înțeles cu inima, 
şi un strigăt existențial (acel Strigat-am către tine), expresie a faptului că „tim- 
pul nu mai are răbdare”, solicitându-ne implicarea în destinul țării. 


Specificul dialogului cu poetul — în eternitate — este relevat prin dominanta de 
conţinut a articolelor-discursuri, care îl identifică pe poetul Grigore Vieru cu 
valorile general-umane pentru care a trăit, a luptat și a învățat să moară emi- 
nescian — mama, casa părintească, neuitarea copilăriei, Patria și graiul matern, 
dar şi prin dominanta structurilor gramaticale — a prezentului etern, identi- 
ficabibil în majoritatea titlurilor: Grigore Vieru există ca legendă vie (Adrian 
Dinu Rachieru), Grigore Vieru place tuturor celor care îl iubesc pe Eminescu 
(Andrei Strâmbeanu) etc. și a viitorului, circumscris aceleiași dominante se- 
mantice: Eternă va fi poezia (Vitalie Răileanu). 


Ipostazele vierene relevate succesiv în paginile ediției speciale In memoriam 
Grigore Vieru reflectă, şi ele, permanenţa crezului artistic şi social al poetului 
care rămâne a fi un mesager pentru Basarabia (Alexandru Bantoş) sau mesage- 
rul Basarabiei victimizate (Mihai Ungheanu), dezvăluind adevăruri dureroase 
despre destinul țării cu care s-a identificat — „un copil înfășurat în sârmă ghim- 
pată” (Poezia legată cu sârmă ghimpată — Cătălin Bordeianu; Un ostaș al cauzei 
naţionale — Grigore Vieru, Alexandru Zub etc.). 


Lira înlăcrimată a poetului Grigore Vieru (o parafrază a afirmației lui Eugen 
Simion) continuă să plângă pentru firul de dor care mai dăinuie pe meleagul 
nostru pribegit, lacrima poetului fiind, aşa cum afirmă Mihai Ungheanu, „su- 

ferinţa purificată”, dar şi suferinţa purificatoare, pentru că lacrima este spaţiul 
ontologic din care descinde poetul, este poetul însuși (Între lacrimă și Limba 
Română — Ion Melniciuc; Un poet cu lira-n lacrimi — Eugen Simion; Lui Grigo- 
re Vieru, Liniştea lacrimii — Mioara Kozak). 


Poetul va rămâne mereu (şi dialogul în eternitate instituit de revista „Limba 
Română” este o mărturie în acest sens) o lacrimă de dor a neamului, or, nici 
„Chiar moartea nu ştie pe unde să calce în urma unei lacrimi ce trage după ea 


un cer întreg de stele — așa-i de orbitoare lumina umedă a ei”. 


D e 


REVISTĂ DE ŞTIINŢĂ ŞI CULTURĂ 

Viorica-Ela CARAMAN 


De la condiţiile supraviețuirii 
la tentaţia concurenței 


V-E.C. — redactor-şef adjunct 
al revistei „Limba Română”, 


doctorandă la Institu 

Revista „Limba Română”, printr-un parcurs 
duodecenal dificil și incert, cu o perspectivă de 
promovare a unor valori aflate nu doar în afara 
proiectelor politice, dar adesea cu un declarat ca- 
racter adversativ față de orientările „stataliste”, in- 
clusiv culturale, din spaţiul pruto-nistrean, apli- 
când o dinamică moderată, a făcut dovada unei 
apariţii paşnice și în virtutea reflectării echilibrate 
a patrimoniului naţional, dar și în vederea evitării 
unor impacturi fatale pe care le-a generat labirin- 
tul dezesperant al politicii moldovenești. 


Orice instituţie aflată, în condiţii prielnice, la o anu- 
mită etapă de evoluţie ar trebui să răspândească un 
dens aer autumnal, numărându-și realizările şi fi- 
xând un ochean spre viitor, unul care augmentează 
perspectivele. Un Dosar al presei culturale adunat 
recent pentru revista clujeană „Verso” de Luigi Bam- 
bulea (anul $, nr. 90, noiembrie 2010) a demonstrat 
că problema acestui gen de presă, ca instituţie cultu- 
rală, este una aparte, întrucât, așa cum spune Marta 
Petreu de la revista „Apostrof” în cadrul dezbaterii, 
„cultura, în primă instanţă, nu e bună la nimic. În a 
doua instanță, băgăm însă de seamă că, ontic vor- 
bind, omul este o fiinţă culturală și tragem concluzia 
că acolo unde nu este cultură nu mai este nici om”. 


Presa culturală din România, care a activat în mod fi- 
resc din etapa democratizării, ca să ne referim doar la 
ultima perioadă istorică, și-a construit un contrafort 
peste ani fie prin direcţiile de promovare a valorilor 
culturale susținute constant (Paul Artezu, „Ramuri” 
ş.a., fie prin personalităţile pe care le-a lansat, cu un 
impact de durată asupra mediului intelectual, scrii- 
tori, filozofi (Marta Petreu), sau prin operele pe care 

le-a valorificat (Ion Bogdan Lefter, „A(I)titudini”), fie printr-o situare realistă în 
timpul lor (Olga Ştefan, „Echinox”), fie dând seama, cu sincope de exigență sau 
program, de prezentul literar (Olimpiu Nuşfelecan, „Mişcarea literară”), păstrând 
o legătură vie cu realitatea, sub toate aspectele ei: literară, socială, politică (Car- 
men Muşat, „Observator Cultural”), oferind o imagine a vieţii culturale în cele 
mai diverse forme de exprimare (Tudorel Urian, „România literară”), respirând și 
oferind libertate şi diversitate (Bogdan Niţă, „Texte”). Eclectismul presei culturale 
(co-prezenţa diverselor publicaţii, unele având proiecte punctuale, altele diversi- 
tatea și valoarea semnăturilor, altele beletristică bună) este și acesta apreciat ca 
realizare, pentru că dezvăluie obiectiv identitatea noastră culturală (loan Moldo- 
van, „Familia”). Există publicaţii care au rezistat timpului datorită seriozității asu- 
mării unui act de cultură, în fruntea acestora stând personalități de marcă (Gellu 
Dorian, „Hyperion”), sau datorită deschiderii dialogului culturilor spre dinamica 
fenomenului literar european și mondial (Adriana Babeţi, „Orizont”) etc. Nu au 
fost puţine însă nici aspectele care au ţinut în loc dezvoltarea mass-mediei cultura- 
le, iar explicaţia ar fi, după Ion Bogdan Lefter, că rămân peste ani cărți, filme, piese 
muzicale interpretate, „dar nimic nu se poate face în absenţa unui mediu cultural, 
al dinamicii lui complicate și cuprinzătoare”. Vasile Dan de la „Arca” accentua 
problema mediului şi prin noile provocări globalizante: „Ferească Dumnezeu 
să ajungem în ziua în care, în societatea globală, vorbitoare pretutindeni de en- 
gleză proastă, după urechea locului, să descoperim stupefiați o revistă de cultură 
într-o limbă veche, dacă nu anacronică, cum e româna. Sau maghiara. Sau polo- 
neza. Sau bulgara. Ori neogreaca. Globalizarea o fi ea bună la ceva în economie 
(deşi trăim clipe de pandemie rea economică mondială) ori în „corectitudinea 
politică”, ori în ecumenism. Nu și în literatură. În speță nu și în limba română. 
Fie ea și «limba vechilor cazanii».” O altă problemă dintre cele mai importante 
invocate în dosarul amintit este și cea a statutului general de neimplicare, nea- 
sumare a presei culturale. Adriana Teodorescu de la „Discobolul” făcea o dură 
observaţie în acest sens: „Presa culturală românească este astăzi ușor autistă. Nu-i 
vorbă, până la un anumit punct e felul culturii de a sta deschisă către realitate cu 
ochii blocaţi, adesea drăgăstoși asupra ei înseși. Însă autismul ține mai mult de o 
natură extrinsecă a culturii. (...) adesea mă întreb ce procent din cititorii presei 
culturale este reprezentat de non-autori. Şi mai ales cât contează el pentru creierul 
revistei și mecanismul de facere al revistei. Punct din care ajungem la un autism 
intern” Soluţia ar fi evitarea extremelor de orice fel: „O revistă culturală nu trebuie 
nici să se adreseze unui public fără număr (atunci comunicarea s-ar goli de conți- 
nut), dar nici să nu se piardă în jocurile cu oglinzi” (A. Teodorescu). 


Întrucât Vlad Mureşan de la revista clujeană „Verso” a divulgat în același 
dosar condamnabila „regulă în publicistica de la noi, să formulezi judecăţi 
de valoare fără criterii prealabile”, consider că principiile care ar trebui să 
măsoare importanţa revistei „Limba Română” descind indiscutabil și din 
mediul din care a luat ființă. Astfel, situaţia acestei publicaţii îşi rezervă un 
loc cu totul special în cadrul discuţiilor de mai sus. Nefiind în deplină mă- 

sură și în drept „constituțional” — dacă e să ridiculizez atenţia cu care unii 
îşi asumă sau nu responsabilitatea declaraţiilor — să estimez meritele de 
până acum ale publicaţiei, totuși aș putea spune cu certitudine că se poate 
lăuda cu oarece împliniri, între care unele foarte prozaice, legate de stricta 
necesitate metodică şi documentară (bibliografică) a profesorilor de şcoală 
şi universitate, formatorii societăţii — necesitate rămasă, după mutaţiile in- 
imaginabile în învățământ instrumentate de sovietici în vederea falsificării 
materiei de studii, în special la română și istorie, neacoperită de ministerul 
de resort din evidente rațiuni politice, perpetuate periodic și neformal — sau 
aceeaşi „Limba Română” și-a înregistrat şi aportul constant (pe durata a 20 
de ani!) la o re-înrădăcinare a culturii române în Basarabia sărăcită spiritual, 
odată cu naşterea democraţiei aici, oferind o viziune clară / clarificată a va- 
lorilor naţionale în condiţiile unei înstrăinări dramatice față de matcă și în 
împrejurările (de)tunătoare ale „fenomenelor” politice basarabene. Întru- 
cât acestea din urmă lasă ravagii nemăsurate, deşi se consumă în chiar mo- 
mentul datării lor și se absorb într-o amnezie temporală imanentă. Astfel, 
imaginea revistei, care a pus umărul la o nesfârșită şi chiar imposibilă — așa 
cum a demonstrat această lungă perioadă de tranziţie, neîncheiată nici până 
acum - normalizare a situaţiei noastre culturale și care se află astăzi la ceas 
jubiliar, se configurează, subiectiv, în opinia mea, mai mult din condiţiile în 
care a putut înainta, trăind, pe de o parte, constricțiile morale și materiale 
ale supravieţuirii, iar pe de altă parte, în ultima vreme, tentaţia inevitabilă a 
concurenței. 


Ceea ce limpezește această tristă imagine generală, care pe mine una mă tul- 
bură — cu atât mai mult, cu cât nu am fost un actor direct al parcurgerii unui 
itinerar prea lung pentru o istorie atât de „scurtă” —, este un aspect pe care 
ar trebui să-l numim cu numele lui adevărat. Invocându-l, nu aș vrea deloc 
să stimulez glandele lacrimogene ale cititorilor, ci împreună să ne punem 
nişte întrebări legate de o problemă romantică, precum este sacrificiul. Aşa 
cum ideea de sacrificiu implică o mistică a gratuităţii, de prea multe ori, din 
nefericire, sincopele mentalului basarabean stau sub semnul neantului, dar al 
unui neant germinal, al unui laborator, care, până la demonstraţii de alchimii 
secrete, urmărește lanţul reacţiilor ce transmite căldura unei scântei revela- 
toare. Revista „Limba Română” constituie, prin gestul de sacrificiu al celor 
care susțin un act de cultură neîncurajat, spaţiul de reflecţie a unei evidente 
sincope sociale și culturale din această parte de Ţară, promovând totuși oblic, 
subtilizat, peisajul deconcertant al unor valori aflate, pe de o parte, în dilema 
shakespeariană a ființei, iar pe de altă parte, în febra cronicizată a recreării. 
Judecând însă, dincolo de gratuitatea imediatului, rostul sacrificiului la care 
m-am referit, respir, în locul aerului autumnal al împlinirilor, un iz sufocant al 
temerii ce oscilează între două limite: una a lupilor nesătui care întind pe furiș 
de altarul cu bunătăţi, cealaltă — a neînduplecării zeilor... 


MASĂ ROTUNDĂ EEE 


Un lucru este însă încurajator: deși slab reprezentate aici din cauza plecărilor 
masive în căutarea unui rost în străinătate, se înmulțesc generațiile care nu- 
tresc tot mai puţine frustrări cauzate de interdicții, tot mai cutezătoare, tot 
mai libere, fortificate de contactul cu o lume a libertăţilor firești şi a respon- 
sabilităților imperative. Semn că, în general, instituţiile de cultură din Repu- 
blica Moldova, nu doar una, ci întregul ansamblu de astfel de instanţe, care se 
află în serviciul aceleiași societăţi, la această etapă, ar trebui să-și revadă pro- 
gramele de activitate pentru a pune în aplicare noi principii pentru necesități 
noi. Iar revista „Limba Română”, trecând de la o campanie de culturalizare 
elementară, derulată după o sumbră epocă de analfabetizare (şi pentru care 
termenul de două decenii ar putea fi chiar insuficient!), spre un dialog inte- 
lectual real, cu riscul de a-şi restrânge mediul cititorilor, trebuie să-şi asume 
rolul funciar al unui organ refreşizant în metabolismul cultural românesc, nu 
doar la scară minoră, ţinând de spaţiul în care este receptată, ci conectând 
atmosfera supraspaţială a bunurilor și mișcărilor culturale. 


x 


Cu prilejul aniversării a douăzecea a revistei „Limba Română”, publicăm în ca- 
drul acestei rubrici materialele unei mese rotunde, în două secțiuni, la care au par- 
ticipat personalități din diverse domenii de activitate. Şi, întrucât este prea largă 
sfera problemelor pe care le ridică o publicaţie de cultură într-o societate multidi- 
mensionată, adăugându-se și statutul de provizorat al spațiului în care viețuiesc 
basarabenii, pe cât de permisiv, pe atât de constrictiv, am ales o trilogie ce fixează 
reperele esențiale ale identităţii revistei noastre în contextul relațiilor centru — mar- 
gine şi care configurează fenomenul acestei apariții. 


Secțiunea I 


1. Cum s-ar contura în viziunea Dvs. misiunea programatică a revistei 

„Limba Română”, raportată la actualul context politic, social, lingvistic 
şi cultural din Republica Moldova? 


2. În cele peste două decenii consumate de la aprobarea legislaţiei 
lingvistice, acţiune considerată imperativă pentru salvgardarea limbii 
noastre, nu a fost favorizată extinderea ariei de utilizare a limbii române 
literare în toate sferele vieţii sociale. Ce ar trebui să întreprindă presa, 
implicând catedrele, facultăţile și instituţiile filologice, pentru a contri- 
bui mai eficient la asanarea climatului lingvistic, la repunerea în drep- 
turi a limbii oficiale a statului Republica Moldova și pentru a alimenta 
sentimentul demnităţii vorbitorilor de limba română? 


3. Care sunt perspectivele și şansele unei reviste de cultură într-un spa- 
ţiu marcat de discontinuitatea relaţiilor dintre centru și margine? 

Adrian Dinu RACHIERU 
| După douăzeci de ani 


Dincolo de amprenta nostalgică a oricărui bilanț, 
cele două decenii scurse de la ivirea pe lume a 
revistei „Limba Română”, înfrângând obstacole, 
vitregia contextului şi adversităţile semenilor, 
obligă la optimism. Şi, inevitabil, la ceas bilanţier, 
propun un program pentru anii care vin, or, se ştie 
prea bine, românismul basarabean a fost „sentine- 
ADR. prof.univ.dr, decan la latinităţii” (Zamfir C. Arbure), iar fenomenul 
al Facultăţii de Jurnalistică, basarabean - un fenomen românesc in extremis. 
Universitatea,Tibiscus”, Ca regiune de frontieră (border-land), Basarabia 
Timişoara. Dintre volumele și-a prelungit protostatalitatea, independenta Re- 
publicate (peste 20): Elitism publică Moldova zbătându-se între securizare şi 
și Postmodernism, Editura ă s J 5 DR 
i „federalizare. În vreme ce ruşii au încurajat iden- 
Junimea, laşi, 1999; Bătălia 2 Ai ; : 
ata titatea moldovenească, lipsa unui proiect panro- 
pentru Basarabia, Editura î l sasi îi sis one 
Augusta, 2000; Alternativa  Mânesc la Bucureşti, incoerența decizională sau 
Marino, Editura Junimea,  gafele diplomatice n-au făcut decât să amplifice 
laşi, 2002; Legea conservării  dezinteresul şi să blocheze replierea identitară. 
scaunului (roman, vol. |, I), Cum limba, marele personaj tragic al Istoriei ba- 


Editura Eubeea, Timişoara, sarabene, a fost exilată, glotonimul limba moldo- 
2002, 2004; Globalizare şi 
cultură media, Editura Insti- 
tutul European, laşi, 2003; 


Nichita — un idol fals?, Editura Ă i pa | LE 
Princeps Edit, laşi, 2006; un act existenţial, hrănind o literatură rizomică şi 
Eminescu după Eminescu, pregătind, conspirativ, o fabuloasă renaştere, ob- 
Editura Timpul, laşi; Poeți din  strucționată ori deturnată de pe calea reîntregirii. 


Basarabia (antologie critică), 


Editura Academiei Române, 
Bucureşti, şi Editura Ştiinţa, textul pentru a privi problema adecvat, în ramă 


Chişinău, 2010. geopolitică. Spaţiul pruto-nistrean nu conservă o 
etnicitate moldoveană nealterată, cum ar susține 


venească (norodnică) a făcut o fulminantă carie- 
ră, recunoscându-i-se chiar slavismul. Iar scrisul, 
pentru cei credincioși românismului, a devenit 


S-ar impune, cred, să chestionăm sociologic con- 


reprezentanţii moldovenismului fundamentalist 
(V. Stati, Ion Druţă). Există şi o ideologie a mol- 
dovenismului filorus, acceptând pe fundalul mol- 

dovenismului primitiv o modelare rusofilă. În plus, fragilitatea statalității, ca 
moştenire geoculturală (Basarabia având, lungă vreme, statut de gubernie), 
alimentează psihologia „omului marginal” (Robert E. Park) și ridică, impera- 
tiv, problema marginalității. Ceea ce înseamnă că fiind, în limbaj sociologic, o 
arie culturală periferică, spaţiul basarabean presupune confruntarea a două sis- 
teme culturale, cu inevitabile întrepătrunderi, împrumuturi, schimburi cul- 
turale. Întrebarea e dacă aceste fenomene de difuzie s-au grefat pe o matrice 
stilistică de rezistență sau modelul cultural (cultural pattern) a impus o cultu- 
ră donatoare; şi dacă, sub tutela acestei culturi globale (de referință), cultura 
basarabeană a devenit o sub-cultură (nu în sens axiologic). Cum raporturile 
dintre culturi sunt, se ştie, raporturi de forță, o astfel de intersectare (întâlni- 
re) face din aculturaţie (termen inventat, se pare, de J. W. Powell) un fenomen 
normal; doar că difuziunea culturală se poate desfășura cu sens unic, prin asi- 
milare, schimbând modelele (patterns) culturale iniţiale și impunând chiar 
etnocidul ca deculturaţie programată. Este limpede că o cultură în stare pură, 
sustrasă influențelor, într-o iluzorie independenţă nu poate fi concepută. 


Pe de altă parte, orice dinamism cultural (numit culturație de Denys Cuche) 
este și un proiect existenţial, purtând — în cazul Basarabiei — pecetea unei is- 
torii propagandistice, atentând la identitatea naţională. Charles King vorbea 
chiar, surprinzător, de un „naționalism negociabil”. Dar ocupaţia ruso-sovie- 
tică a condus la prăbușirea conștiinței naționale sub flamura „rusismului”, iar 
impactul ideologic din fosta R.S.S.M. a avut consecinţe catastrofale. „Ispita 
slavă” (despre care vorbea Mircea Vulcănescu) se putea exprima prin religio- 
zitate, exaltare, delicateţe, exploatarea socialului ș.a. Dar în câmpul literaturii 
comandamentele ideologice au decapitat instituţia criticii literare, transfor- 
mând-o în simplu și docil instrument (executor politic). S-a şi lansat sintagma 
de „critică reptiliană” (Leo Butnaru), virusul ideologic infectând literatura 
epocii. 


Problema revizuirilor e vitală pentru această ofensivă recuperatoare şi exigen- 
tă. Ca şi altădată, când, analizând fenomenul literar basarabean, E. Lovinescu 
aducea în scenă, ca prim argument, interesul cultural, observând că după un 
secol de înstrăinare necunoscuta literatură basarabeană invita mai degrabă la 
„amorţirea scrupulelor estetice”. Totuşi acești „moldoveni desfăcuţi de noi” 
(după expresia lui Iorga) au dovedit continuitate culturală pe fundalul rezis- 
tenţei românismului, încât a discuta despre literatura basarabeană înseamnă, 
prioritar, a nu uita că „nu există literatură pură” (D. Matcovschi), în absen- 
ţa unei pedagogii naționale. Şi dacă poeţii sunt conștiința morală a naţiunii 
(cf. E. Coşeriu), cruciada pentru limbă, istorie și neam s-a purtat, se ştie, sub 
stindard eminescian de către o mână de scriitori care repudiau „estetica de 

partid” (Marian Popa), alergică la sacru, manevrând exemplul lui Homo sovie- 
ticus şi încurajând mancurtizarea — veritabil genocid etno-cultural. 


Presiunea slavizării a trezit o conştiinţă îndurerată și a obligat la apărarea 
identităţii şi a specificităţii. Dar acțiunea „moldovenistă” sovietică a avut un 
scop politic și, sub masca afirmării identităţii, a urmărit brutala separare de 
unitatea sa etnică, atentând la memoria istorică. Stegarii moldovenismului agi- 
tă o fantomă lingvistică. A promova limba moldovenească înseamnă a dovedi 
o crasă ignoranță ori a comite o fraudă științifică, sub un întreit aspect 
(lingvistic, istoric, politic), nota Eugen Coşeriu, fiindcă român şi moldovean 
„nu sunt termeni de același rang semantic”. Dincolo de absurditatea existenţei 
a două state românești și a unei limbi care circulă sub o dublă denumire, chiar 
acceptând o identitate culturală „suplă”, condiționată de „logica metisajului” 
(Jean-Loup Amselle), vom spune, fără echivoc, că acel „naționalism sănătos”, 
cerut de E. Coșeriu în contextul bilingvismului, înseamnă, negreșit, rapor- 
tarea la cultura „de origine”, invocând un necesar etnocentrism. Datoria de 
a-şi apăra specificitatea nu înseamnă, în cazul literaturii basarabene, o reacti- 
vare a complexelor provincialismului (regionalismului), în numele duiosului 
spiritus loci. După cum reapropierea de cultura română, depăşind un dispreţ 
păgubos, n-ar trebui să încurajeze „puseurile localiste”, protejând, chipurile, 
un specific regional, populat de valori precare, cocoţate pe soclul „marilor cla- 
sici”. „Examenul integrării” (ca să preluăm formula lui Mihai Cimpoi) va fi ne- 
cesarmente dur, respectând amprenta unei provincii culturale, dar și imperati- 
vul sincronizărilor interioare printr-o nemiloasă „reducere la scară”. Iată sensul 
şi misia în care trebuie să „lucreze” revista, căreia îi dorim, la ceas aniversar, 
viață lungă şi succese pe măsură. Prilej de a reaminti un mare adevăr: „O ţară 
nu se termină la graniţele ei, ci acolo unde încetează să i se vorbească limba”. 
Iar revista, apărată și ctitorită de un vrednic colectiv, apără astfel ȚARA. 

Oliviu FELECAN 


| Avantajele promovării limbii 

internaţionale. Este director 

1. Revista „Limba Română” s-a născut, poate, cu 
întârziere, după cum sub semnul retardului este 
și climatul / contextul politic, social, lingvistic şi 
cultural din Republica Moldova. Vina nu aparţine 
redactorilor, colaboratorilor sau personalului teh- 
nic, ci comunismului, cauza este izolarea spaţiului 
dintre Prut şi Nistru de lumea civilizată, cu toate 
conotaţiile pe care le comportă sintagma. Misi- 
unea revistei trebuie să rămână limba și cultura 
română, indiferent de contextul politic şi social, 
indiferent de lipsa de stabilitate sau de îngustimea 
minţii unor oameni aflați vremelnic la cârmele 
puterii. 


2. Am pus în discuţie şi cu alte prilejuri încrân- 
cenarea unora de a-și promova limba cu orice 
preț: v. articolul De la latina populară la intertex- 
tualitate în dialog, publicat în „Limba Română”, 
nr. 11-12, anul XIX, 2009. Dădeam ca exemplu 
catalana, care, într-o perioadă scurtă (din punct 
de vedere istoric), a fost „scoasă de la naftalină” 
şi impusă, chiar cu forţa, în peisajul din nord-estul 
Spaniei. Inscripţiile, indicatoarele stradale susțin 
parcă ceea ce se întreprinde în viața socială, po- 
litică, în mass-media și în învățământul de toate 
gradele. Multitudinea evenimentelor științifice 
organizate în Catalonia ultimului deceniu pro- 
movează catalana într-un mod agresiv pentru 
cercetătorii veniţi din toate colțurile lumii, dar 
benefic pentru limba cu un număr de doar nouă 
milioane de vorbitori. 


Româna are peste 30 de milioane de vorbitori, 
răspândiţi în două state (România şi Republica 

Moldova), dar şi în numeroase comunități din diaspora. Frica, stângăcia orga- 
nizatorică, ruşinea de a ne promova limba în spaţiul european, în special, aduc 
grave prejudicii culturii românești de pe ambele maluri ale Prutului. Atâta 
timp cât nu va exista o acțiune concertată a autorităților, a factorilor decizio- 
nali, a mass-mediei și a tuturor celor interesaţi de fenomenul autohton, limba 
română nu va putea ţine piept nici valului globalizării, nici maliţiilor cu ten- 
tă imperialistă (rusificarea sau moldovenizarea), nici ingerinţelor politice în 
lingvistică (confuzia multor străini în distingerea limbii romani de română), 
nici riscului de a fi asimilați, ca nație, cu politicieni corupți, cu afaceriști de 
mâna a doua, cu oameni simpli, dispuşi să efectueze toate muncile de jos din 
Uniunea Europeană. Noi nu trebuie să inventăm nimic, nu trebuie să ne cău- 
tăm o origine nobilă — fiindcă au avut grijă romanii să ne-o lase moștenire —, 
trebuie doar să luăm ca reper modelele lingvistice de succes (minoritare, de 
exemplu), promovate asiduu în mai multe țări europene în ultimii douăzeci 
de ani. Trebuie să ne aerisim mintea și să deschidem ochii la tot ceea ce putem 
prelua din experienţa altor state sau comunități, ce e drept, mult mai potente 
din punct de vedere financiar. 


3. În ceea ce privește ultima întrebare, lucrurile sunt cât se poate de limpezi. 
Aşa cum soarta Republicii Moldova este legată de Europa - nu doar de ţările 
din imediata vecinătate —, tot la fel „Limba Română” trebuie să-și deschidă 
orizontul spre lume, spre exigenţele actuale ale globalizării, pătrunse chiar în 
domeniul științific, cultural, lingvistic și literar. La raportările științifice pe 
care fiecare universitar trebuie să le realizeze la sfârşit de an, pentru rubri- 
ca Articole publicate în reviste șablonul oferă doar posibilitatea de a include 
publicaţiile indexate în baze de date internaţionale (BDI) sau ISI (Thomson 
Reuters Web of Science). La înscrierea în competiții pentru câştigarea unui 
grant (CNCSIS, ANCS etc.) ori la raportările anuale obligatorii pentru astfel 
de proiecte câştigate prin competiţie, un criteriu de bază îl constituie disemi- 
narea în reviste cotate ISI, mai nou, care să aibă și un anumit factor de impact. 
Aceste criterii tot mai drastice au apărut din dorinţa autorităților ca universi- 
tățile românești să poată accede în top 500 mondial, iar cercetarea autohtonă 
să fie cât mai prezentă și citată în lumea științifică actuală. 


Prin urmare, revista „Limba Română” trebuie să depășească perioada de mi- 
litare pentru și doar în interesul limbii române din stânga Prutului și să caute 
recunoaşterea internaţională. Un prim pas ar fi indexarea ei în baze de date 
recunoscute pe plan european (CEEOL, ERIH ş.a.), iar, pe termen lung, tin- 
derea către statutul integrării în Web of Science, Arts & Humanities Citation 
Index (ISI), ceea ce ar desăvârși menirea de promovare a limbii, culturii, 
lingvisticii românești, în general. Dacă acestea sunt cerințele lumii actuale, 

trebuie găsite modalităţile de a răspunde pozitiv şi de a face posibilă integra- 
rea în fluxul principal de publicaţii ale lumii ştiinţifice contemporane. Există 
reviste modeste care au reușit să intre în baze de date internaţionale (BDI), 
datorită unor colective redacţionale dinamice; există reviste de calitate in- 
contestabilă, patronate chiar de Academia Română, fără vizibilitate pe plan 
internațional. Chiar dacă au început să apară, în ultimii ani, câteva reviste ro- 
mâneşti din domeniul umanist cotate ISI (Revue Roumaine de Linguistique, 
Transylvanian Review), din păcate le lipseşte factorul de impact calculat de 
Thomson Reuters şi publicat în „Journal Citation Reports”. Totuşi este un în- 
ceput, iar „Limba Română” din Chișinău are datoria de a deveni prima revistă 
culturală din Basarabia care să depășească barierele izolării lingvistice şi să 
iasă în lume mirabile dictu. 


REVISTĂ DE ŞTIINŢĂ ŞI CULTURĂ 


Limba... 
ROMÂNA 

Jurnaliştilor (1994-2001). 


(PL) în Parlamentu 
icii Moldova (2011). 


1. Misiunea programatică a revistei în contextul 
actual este aceeași ca și acum douăzeci de ani: 
afirmarea limbii române la toate nivelurile so- 
cietății — de la cel cotidian până la cel academic. 
Această „actualitate, din păcate, constantă și in- 
amovibilă pe parcursul unei perioade relativ în- 
delungate de timp, este datorată lentorei cu care 
autorităţile Republicii Moldova înțeleg să promo- 
veze limba română — elementul de bază în realiza- 
rea obiectivului de integrare socioumană și chiar 
teritorială a Republicii Moldova. 


2. Convingerea mea este că toate rateurile istori- 
ce, care au afectat fundamental dezvoltarea Repu- 
blicii Moldova, se trag de la faptul că ea este un 
stat profund divizat. Există în Republica Moldova 
două lumi paralele care, prin instrumentul lingvis- 
tic, sunt educate în baza unor sisteme de valori di- 
ferite şi informate din surse total diferite. Şi toate 
acestea se întâmplă pentru că statul independent 
Republica Moldova rămâne în continuare imoral 
de indiferent la problema integrării lingvisti- 
ce a populaţiei, inclusiv a celei conlocuitoare de 
alte etnii. Spun inclusiv pentru că prima sarcină 
în acest efort este integrarea populației mol- 
do-române majoritare, ce are cunoștințe aproxi- 
mative de limba română. Deşi există o lege care 
reglementează funcționarea limbilor pe teritoriul 
republicii, ea rămâne literă moartă atâta timp 
cât subiecţii care compun autoritatea statului nu 
vor să înțeleagă că domeniul lingvistic trebuie 
administrat la fel ca şi domeniul economic. Mai 

ales într-o ţară ca Republica Moldova, desprinsă din imperiul sovietic, care a 
promovat politica de marginalizare a limbilor minoritare și de asimilare a lor 
sub presiunea limbii ruse. Între limbă şi dezvoltare socioeconomică există un 
raport direct, pentru că aceste două planuri culturale extrem de complexe și 
vitale pentru societate sunt legate între ele de fenomenul gândirii. Sub acest 
aspect, formula devine clară: o limbă cunoscută și vorbită aproximativ gene- 
rează o gândire vagă ce recidivează în sincope de administrare / programare 
etc. Revista „Limba Română” are misiunea să promoveze în paginile sale şi să 
organizeze în cadrul redacţiei discuţii şi dezbateri despre importanţa repune- 
rii în drepturi a limbii oficiale a statului. Această publicaţie, alte instituţii de 
presă trebuie să organizeze evenimente cu participarea mediului intelectual și 
a celui politic pentru a scoate în evidenţă problema, dar și pentru a „depista” 
politicienii sensibili la fenomenul lingvistic de la noi, indiferenți, ori chiar re- 
fractari. Asemenea evenimente trebuie organizate anul împrejur, nu numai cu 
ocazia zilei de 31 august. 


3. Perspectivele şi şansele pot fi mici, dacă nu va trata realitatea ca pe o provo- 
care. Adevărat, acum populaţia a fost adusă în situația în care este preocupată 
mai puţin de a se abona și de a citi o revistă de cultură. De aceea, revista „Lim- 
ba Română” trebuie să combine stilul său academic consacrat cu cel de revistă 
populară, introducând rubrici de exerciții lingvistice, texte istorice de valoare, 
scrise de autori din arealul național, dar și cel internaţional, să urmărească și 
să facă prezentări și scurte recenzii la noile apariţii literare și nu numai din 
spaţiul limbii române, dar și de pretutindeni. Sunt convins că Republica Mol- 
dova va ieși foarte curând de sub ruinele imperiului sovietic şi limba română 
va reveni la ea acasă, beneficiind de toate drepturile și libertăţile. Se vor îm- 
bunătăţi şi condiţiile de viață ale oamenilor. Atunci șansele unei reviste de 
cultură vor creşte însutit. 

Faptul că o revistă precum „Limba Română” nu 
apare nici la București, nici la Timişoara sau la Iași, 
dar la Chişinău este un lucru cu totul deosebit și 
dovedeşte speranța românilor, ce mai persistă în 
Basarabia, de a-şi perpetua identitatea culturală. În 
acest context, revista „Limba Română” este (şi sper 
să fie pe viitor) ca o stâncă măreață, puternică, inac- 
cesibilă mediocrităţii și sentimentelor false. 


Lucru ciudat - printre primele cuvinte însușite 
de copiii noștri sunt „a fura” şi „a jura că nu fură” 
din poezioara Căţeluș cu părul cre... Or, necesita- 
tea recapitulării trecutului și a bazelor culturale 
naţionale, pentru a ne putea privi în oglindă, se 
dovedeşte a fi mai mult decât evidentă. O cultură 
națională nu poate exista în afara limbii materne, 
iar un popor fără cultură este o gloată supusă ma- 
nipulării cu cea mai mare ușurință. 


Rușii n-au câştigat nimic pe plan cultural, pro- 
movând de veacuri folosirea limbii ruse în afara 
Rusiei. Ba mai rău. În tot spaţiul postsovietic se 
vorbeşte o rusească schimonosită. Nu sunt sigur 
dacă asta şi-au dorit ei. Partea tragică a acestui 
fenomen, pentru noi, e că limba originarilor din 
Basarabia, a românilor moldoveni, a fost supusă 
unor schilodiri monstruoase. 


E bine să ne întrebăm și să răspundem: de ce și azi 
în Moldova se vorbeşte o limbă „de uz casnic”, de 
ce aşteptăm să ne spună altcineva ce limbă vor- 
bim, de ce mulți preoți din această parte de ţară se 
roagă la Dumnezeu îndreptaţi cu fața spre... Rusia. 

Timpul ne cheamă la o campanie lingvistică şi culturală serioasă la toate nive- 
lurile. E timpul demult să-l aducem definitiv acasă pe Eminescu, prin adânci- 
mea limbii pe care a vorbit-o. Iar revista „Limba Română” are anume această 
misiune, de a pune umărul (şi în continuare) la realizarea unui asemenea de- 
ziderat, în cel mai bun caz, recunoscut de o parte însemnată a societăţii Repu- 
blicii Moldova, dar abandonat într-o delăsare ce dăunează reabilitării noastre 
etice şi culturale în contextul actualului dialog al valorilor internaţionale. 


În multe țări, ca Germania, Marea Britanie, Statele Unite, unde viața cultu- 
rală şi universitară e decentralizată, intelectualii ocupă un loc neînsemnat în 
viața politică, manifestându-și autoritatea prin știință. În Moldova a trebuit 
să apară, imediat după 1989, o zisă intelectualitate, care, și azi, încurajează 
mediocritatea în virtutea unei renașteri naționale superficiale. La noi autori- 
tatea este concentrată mai mult în personalități şi mai puţin în legi, de aceea 
intelectualii moldoveni au o misiune istorică și, aş spune, divină — să trezească 
plebea din somnul letargic și să redea oamenilor speranța viitorului. În acest 
caz, vor începe să funcționeze în realitate și legile, inclusiv cele de utilizare a 
limbii române în toate domeniile vieţii sociale. 


Artiştii însă trebuie să iubească Viaţa și să arate celorlalți frumuseţea ei, pen- 
tru a spulbera neîncrederea și disperarea. Oamenii au nevoie de hrană spiri- 
tuală în orice context politic. Pentru că, în ultimă instanţă, sensul culturii este 
sufletul. 

1. Misiunea revistei „Limba Română” este de a 
promova în continuare patrimoniul cultural ro- 
mânesc, dar şi de a crea premisele integrării lui 
în circuitul valorilor europene. Revista trebuie 
să dezvăluie adevărata istorie a românilor basara- 
beni și transnistrieni, să cultive o limbă corectă şi, 
având în vedere circulația publicaţiei în România 
şi în diasporă, să-i popularizeze pe cei mai valo- 
roşi reprezentanţi ai culturii din Republica Mol- 
dova. Din punct de vedere politic, o văd neutră, 
dar preocupată constant de binele acestui popor. 
Întrucât revista publică multe materiale științi- 
fice, ar fi binevenită inserarea rezumatelor lor în 
limbi de circulaţie internațională. Înţelegând rolul 
decisiv pe care îl poate juca pentru destinul repu- 
blicii noua generaţie, ar fi bine ca revista „Limba 
Română” să devină o adevărată rampă de lansare 
pentru tinerele talente. 


2-3. Sunt optimist în ce priveşte afirmarea lim- 
bii române în Republica Moldova. În cei peste 
douăzeci de ani s-a făcut mult în acest domeniu. 
E nevoie totuși de o orchestrare mai chibzuită a 
eforturilor oamenilor de cultură, a mass-mediei 
etc. în promovarea unei limbi corecte și în res- 
pectarea legislaţiei lingvistice. Mă refer și la mij- 
loacele de informare în masă în limba rusă. Cu 
părere de rău, majoritatea presei de expresie rusă, 
numeroase posturi de radio și televiziune (NIT, 
Publika ş.a.) continuă să schimonosească topo- 
nimele și atroponimele moldovenești, folosind 
variantele Belţi, Orgheiev, Kagul, sau numindu-i 

pe românii moldoveni Ivan, Piotr, Serghei. Instituţiile de stat abilitate să asi- 
gure controlul funcționării limbilor trebuie să sancționeze aceste încălcări ale 
legislaţiei lingvistice. Până şi în Rusia, deseori, se iau în consideraţie preve- 
derile legale din Republica Moldova, în atlase geografice editate la Moscova, 
toponimele moldoveneşti fiind redate în strictă corespundere cu normele în 
vigoare din republică. Un rol important în cultivarea limbii române literare le 
revine catedrelor de limba română din cadrul instituţiilor de învățământ, care 
trebuie să ridice nivelul de predare, pregătind specialişti de înaltă calificare. 
Dar toate eforturile vor fi ineficiente dacă fiecare vorbitor de limba română 
către purtătorii ei. Astfel, unele centre lingvistice din Chişinău („Quo vadis”, 
„Sapientia” etc.) au instalat panouri publicitare (unele, de exemplu, în fața 
Primăriei Chişinăului sau a monumentului lui Ștefan cel Mare) cu invitația de 
a studia limbi străine, printre ele figurând și „limba română”. Pe lângă aceste 
panouri trec cu nepăsare, zilnic, zeci de parlamentari, membri ai Guvernului, 
lucrători ai organelor de drept, funcționari ai Primăriei, fără a observa că este 
insultată limba oficială a statului și limba lor maternă. M-am adresat odată 
unui consilier municipal cunoscut prin poziţia sa proromânească să intervină, 
însă fără niciun rezultat. 


Mai există opinia că etnicii ruși din Moldova împiedică funcționarea limbii ro- 
mâne. Dacă admitem prin absurd că toți ruşii se ocupă de sabotarea legislației 
lingvistice (ceea ce, vă asigur, nu corespunde realității), ei pur şi simplu n-ar 
putea s-o facă din motive statistice, or, conform datelor recensământului din 
2004, românii moldoveni constituie 78% din populaţie, în timp ce rușii 5,9% 
(la Chişinău respectiv — 68,8% şi 13,9%). Dimpotrivă, sunt minoritari cei care 
ar dori să promoveze limba română în comunităţile lor. De aceea, ar fi bine 
ca facultăţile filologice să admită la studii (poate în condiții mai avantajoase) 
mai mulți tineri găgăuzi, bulgari și de alte etnii, care, după absolvire, ar putea să 
predea limba română în teritoriile compact populate de alolingvi, unde limba 
română este cunoscută insuficient. În general, consider că actuala situaţie este 
favorabilă pentru afirmarea limbii române şi depinde, în fond, de responsabili- 
tatea și insistența factorilor de decizie şi a purtătorilor limbii. Discontinuitatea 
relaţiilor dintre centru și margine poate fi depășită din moment ce oamenii de 
cultură activează în tot spaţiul Ţării. Problema constă în asigurarea legăturii în- 
tre ei: prin întâlniri permanente cu cititorii și autorii din diferite localități; prin 
folosirea tehnologiilor moderne; prin elaborarea versiunii electronice a revistei; 
prin susținerea și promovarea reciprocă a revistelor de cultură, care au militat 
neîncetat pentru renașterea națională. Acestea își vor păstra prestigiul dacă vor 
aborda profund și veridic realitatea, dacă vor trasa calea spre o viață mai demnă 
şi vor merge cu un pas înaintea societăţii pe acest drum. 


EEE TEI ROMIÂINIĂ 


lon ANTON 


| Tărâmul apostolic al Limbii Române 


l.A. — poet, prozator, 

publicist. Membru al Uniunii 
Scriitorilor din Moldova și 

al Uniunii Scriitorilor din 
România, precum și al Uniunii 
Jurnaliștilor din Moldova. 
Semnează unsprezece 
volume de versuri și proză: 
Rondelurile călătorului (1997), 
Mâine va fi leri (2002), Cuibul 
soarelui (2004), Necuprinsul 
punctului (2005), Cădere 
sentimentală pe gânduri 
(scrieri alese, 2010), și alte 
cinci cărţi pentru copii și 
adolescenţi. Este redactor-șef 
al revistei săptămânale, Florile 
dalbe” Laureat al Concursului 
de poezie românească „Pana 
de Aur” (Dej, 1994), Premiul 
Uniunii Jurnaliștilor (2002), 
Premiul pentru mass- 
media și realizări de creaţie 
„Steaua Calităţii, categoria 
Aur (Paris, 2008), Premiul 
săptămânalului, Literatura și 
Arta” pentru Poezie (2010). 
Decorat cu Medalia „Meritul 
civic" (2000) și, Ordinul de 
Onoare” (2010). 


1. Misiunea de program a revistei „Limba Româ- 
nă” rămâne, cu regret, aceeași ca și acum douăzeci 
de ani: promovarea, la nivel ştiinţific, publicistic şi 
literar, a limbii române în Basarabia, spaţiu în care 
așa-zisul bilingvism rus-moldovenesc a prejudi- 
ciat elementul lingvistic autohton, continuând 
şi acum să-l marcheze. Or, deși contextul politic, 
social, lingvistic şi cultural rămâne, cel puţin în 
intenţii şi declaraţii, a fi unul favorabil dezvoltării 
limbii române, totuși limba băștinașilor încă nu 
a fost așezată în capul mesei, aşa cum ar fi logic, 
legitim şi firesc. lată de ce minunata revistă de 
ştiinţă şi cultură „Limba Română” mai are încă 
mult de muncit pe tărâmul apostolic al lingvisticii 
românești din Republica Moldova, motivându-și 
întru totul existența. 


2. În cele peste două decenii ce s-au scurs de la 
aprobarea legislaţiei lingvistice, din cauza mo- 
dificărilor legislaţiei şi torpilărilor de tot genul a 
aplicării ei, nu s-a reușit extinderea ariei de utili- 
zare a limbii române în toate sferele vieții politice, 
sociale, economice și ştiinţifice. S-a obținut doar 
stoparea rusificării abuzive a acestor sfere, cât şi 
revigorarea eleganței limbii noastre, atât sub as- 
pect oral, cât și scris, prin aplicarea alfabetului ro- 
mânesc, adică a veșmântului firesc al limbii. Con- 
sider că presa de expresie românească, catedrele 
şi facultăţile de filologie română trebuie să lanseze 
ideea unei reexaminări a legislaţiei lingvistice sub 
aspectul repunerii în drepturi a limbii oficiale a 
statului Republica Moldova. Este strict necesar 
de a reveni la condiţiile și termenele stabilite în 
legislaţie cu privire la atestarea cadrelor alolingve 

31 august 1998. 
Inaugurarea la Chişinău 
a Casei Limbii Române 


din toate sferele nominalizate mai sus, şi cu privire la aplicarea limbii române 
în activitatea cotidiană. Acest imperativ se impune, mai ales, în sfera ocrotirii 
sănătății şi în domeniul comerţ-deservire socială, unde continuă să predomi- 
ne limba rusă, diminuând în mod evident sentimentul demnităţii vorbitorilor 
de limba română. 


3. Perspectivele rezidă anume în apropierea „marginii” de „centru” sau vice- 
versa. Cred că o revistă de talia „Limbii Române” are și va avea încă mult timp 
de lucru aici, în Basarabia, la marginea limbii române, îndeplinind nobila mi- 
siune de a ne apropia pe toți de „centru', de inima cea viguroasă şi curată a 
patriei noastre spirituale. Bucură faptul că, la cei douăzeci de ani, revista şi-a 
extins aria tematică, operând nu doar cu elementul pur filologic, ci și cu cel 
artistic, generator de emoție estetică. Or, plăcerea estetică, frumosul au fost 
şi rămân principalul mobil al individului uman în mijloacele de expresie ale 
oricărui popor. Îi doresc acestei reviste întinerite sub aspect tematic, dar și 
sub aspect de format și ţinută grafică, mulţi ani înainte și toţi cu izbândă! 


BEERTA ROMÂNIA 


Alexei MARULEA 


Proba demnității 
și a dăruirii neafișate 


A.M. — manager Societatea 
pe acţiuni „Agro-impex”, 
membru al Uniunii 
Jurnaliştilor. 


Grigore Vieru spunea că Limba Română este oaste 
naţională. Sintagma poate fi atribuită însă, în egală 
măsură, și revistei „Limba Română”, publicaţie de 
ştiinţă şi cultură, care promovează valorile identi- 
tare ale neamului și în care scriitorii şi oamenii de 
cultură îşi găsesc adăpostul intelectual, fiind pre- 
zenți în paginile ei cu studii și articole vizând sim- 
bolistica şi imperativul tezaurizării culturii noastre. 
Curiozitatea de a afla cine sunt ocrotitorii revistei și 
cum izbutesc să atragă în paginile ei nume celebre 
ale scrisului românesc m-a făcut să merg spre Casa 
Limbii Române, unde se plăsmuiește publicaţia, cu 
efortul nemijlocit al mentorului Alexandru Bantoş, 
om cu aleasă simţire şi pătrundere pentru tot ce 
este românesc, al redactorului-șef adjunct — Viori- 
ca-Ela Caraman, redactorilor — Tatiana Fistica- 
nu-Curmei și Dorina Balmuș, lectorului — Veroni- 
ca Rotaru, precum și al Oxanei Bejan, care asigură 
procesarea computerizată, și al lui Mihai Bacinschi, 
autorul concepţiei grafice. 


Făcând analogie cu spusele lui Karamzin că 
Ştefan cel Mare a fost un domnitor care cu mij- 
loace mici făcea fapte mari, putem afirma că și 
condeierii din cetatea Limbii Române (puţini la 
număr) făuresc fapte mari pentru promovarea va- 
lorilor românești, meritând tot respectul și toată 
aprecierea. 


În Casa Limbii Române și între copertele revistei 
şi-au găsit confortul spiritual mai mulți scriitori și 
oameni de cultură, printre ei și poetul Grigore 

Doi mari prieteni: Alexei Marulea şi Grigore Vieru 


Vieru, care a trăit în și prin limba română, făcând din ea o armă de luptă. 
Meritul incontestabil al poetului în ocrotirea limbii române și în procesul de 
trezire a conştiinţei naţionale a fost recunoscut de Academia de Științe a Mol- 
dovei prin gestul (deși întârziat în raport cu cel al Academiei Române) de a-i 
conferi maestrului Grigore Vieru titlul doctor honoris causa în 2007. 


O contribuţie notabilă în organizarea acestui eveniment a avut-o doamna 
Ana Bantoș, director al Institutului de Filologie al Academiei de Științe în 
acea perioadă, precum și însuși redactorul-șef al publicaţiei „Limba Româ- 
nă', Alexandru Bantoș, care a susținut evenimentul pe diferite căi. Mirarea 
cea mare a fost când am aflat că mantia de doctor honoris causa a lui Grigore 
Vieru a fost plătită de prietenul poetului, directorul Casei Limbii Române, 
Alexandru Bantoș, şi nu de Academia de Ştiinţe a Moldovei, care și-a însușit 
meritele pentru desfășurarea evenimentului. E straniu cum s-a procedat cu 
această mantie, ca și cu gradul de onoare, dar gestul domnului Bantoş de ne- 
afișare a contribuţiei aduse este cu atât mai sugestiv și mai demn de apreciat. 


Deopotrivă cu gestul redactorului-şef Alexandru Bantoș, fiece apariţie a revis- 
=» 


tei „Limba Română” este o probă de demnitate și curaj, o expresie a dăruirii 
neafișate a celor din cetatea Limbii Române. 


Cu prilejul aniversării a douăzecea de la fondarea revistei adresăm urări de 
bine și prosperitate micii şi marii familii a Limbii Române. 

Secţiunea a II-a 


=» 


1. Estimaţi rolul revistei „Limba Română”, publicaţie de știință şi cultu- 
ră, în promovarea valorilor identitare (etno-lingvistice, istorice, literare 
etc.)? 


2. În ce măsură suportul didactic și ştiinţific oferit de revista noastră 
(din cadrul rubricilor Pro Didactica, Dialoguri didactice, Critică, Eseu, 
Lecţiile istoriei etc.) satisface orizontul de așteptare al cititorului din 
domeniul sociouman? 


3. Ce sugestii aţi avea pentru dinamizarea dialogului autor — revistă — ci- 
titor din perspectiva cultivării limbii române literare, a gustului estetic 
al receptorului, pentru stimularea sistematică a lecturii și activităţii in- 
telectuale? 


Sabina CORNICIUC 


O punte de legătură 
dintre intelectuali 


1. În cei douăzeci de ani de la fondare, revista ne-a 

oferit cu generozitate, în primul rând, o foarte 

bună lecţie de limba română, implicit de cultură, 

i ; aceste două aspecte fiind conjugate în mod fericit. 
Găzduit în nenumărate rânduri de paginile revis- 

i UN Í | tei „Limba Română”, regele lingvisticii moderne, 

d pământeanul nostru Eugeniu Coșeriu susținea 

S.C. — doctor în filologie, că limbajul, ca activitate culturală, cu deschidere 
conferenţiar universitar, spre Altul, spre Celălalt, defineşte condiția uma- 
Catedra limba română, nă, iar omul, ca membru al unei comunități, își 
USM. manifestă prin limbaj identitatea sa istorică. Ur- 

mând direcția fructificării limbii ca act de cultură, 

revista, din momentul întemeierii sale, a constitu- 

it un teren propice pentru promovarea valorilor 

identitare prin personalități cu verticalitate, care 

au avut și au de spus un cuvânt greu, măsurat în caratele adevărului, despre 
noi. Toată recunoştinţa și admiraţia noastră atât pentru cei care au stat la lea- 
gănul revistei, în timpuri deloc simple, cât și pentru actualii diriguitori, care 
ne mențin conștiința în „stare de trezie”, pentru a nu permite denaturarea ade- 
vărului ştiinţific, a unităţii de neam și de limbă! 


2. În calitatea mea de cadru didactic universitar din domeniul sociouman, 
prin definiţie „obligat” să îmbine munca pedagogică și cea de cercetare, afirm 
cu satisfacție că am găsit în revistă repere care, de multe ori, mi-au ghidat „pa- 
şii” în cadrul orelor de curs, mi-au încurajat discuţiile cu studenții, îmbogățin- 
du-mi activitatea cu experienţe noi și argumente peremptorii pentru valorile 
culturii noastre. Acumulările practice ale unor profesioniști, împărtășite prin 
intermediul rubricilor deosebit de utile și de o actualitate clasică, mi-au ex- 
tins viziunea profesională. În acest sens, revista „Limba Română” constituie 
puntea de legătură între cei care îşi asumă cu responsabilitate actul de cultură 
de neconceput în afara schimbului de experienţă și în afara comunicării cu 
înțelesul originar de cuminecare. 


3. În ceea ce privește dinamizarea dialogului autor — revistă — cititor, îmi per- 
mit aici a-l parafraza pe Gabriel Liiceanu, distinsă personalitate culturală în 
gândirea filozofică românească modernă. Discipolul lui Constantin Noica, 
prins în „dans cu o carte”, menţionează că unicul dezavantaj al cărții este că ea 
trebuie deschisă, ceea ce pentru unii implică un efort considerabil. Or, efortul 
de a deschide cât mai des „Limba Română” pentru un „dans cu revista”, ce de- 
pozitează atâtea idei şi judecăţi de valoare, ar fi tocmai răsplata cea mai bună 
din partea cititorilor. 


Ca bun public, revista trebuie să fie prezentă în fiecare casă. Spun acest lucru 
şi nu mă gândesc, fireşte, că de mâine toată lumea va citi „Limba Română”. 
Am totuși certitudinea că prin biblioteci, printre elevi şi studenți spiritul re- 


vistei va pătrunde, asanând sufletele celor mulți. 


Realizată într-o limbă exemplară, revista stimulează eleganța exprimării și ac- 
tivitatea intelectuală. O colaborare sistematică, nu doar sporadică, ar fi pentru 
mine dovada dialogului cititor — revistă. 

Lina CODREANU 


Sobrietate, diversitate 
și consecvență 


L.C. — profesor la Colegi 


Naţional „Cuza Vodă 


din 
Publicis 


Huşi, jud. Vasl 
, documentari 


Semnează un Dictionar 
personalităților huşene 


colab.), apăr 
Istoria Huşi 
studii ştiin 


ut în monogra 


ul 


" 


ui. 
st. 
al 


fia 


lor (Galaţi, 1995), 
țifice în vol. Alma 


mater husiensis (laşi, 2008) 


ş.a. În 


curs de aparit 


ie, 


vol. Theodor Codreanu. 
Biobibliografie critică, sub 
egida Bibliotecii Municipale 
„B.P. Hasdeu” din Chişinău. 


1. Cu interes, număr de număr, urmăresc apariţi- 
ile revistei „Limba Română”, care a răsărit și s-a 
impus în contextul larg al re-deșteptării naționa- 
le a românilor situaţi la est de Prut. Pentru orice 
popor, fondul identitar major este reprezentat de 
limbă, istorie, obiceiuri, cultură. Acestora li se 
adaugă, mai acut ori vag, aspecte ce ţin de geo- 
grafic, economic, social, politic etc. Crescută din 
trunchiul identitar, limba română, ca dimensiu- 
ne spirituală, dă posibilitate exprimării celor mai 
profunde emoţii, celor mai cutezătoare idei. Nu e 
de mirare că am găsit în paginile acestei publicații 
de înaltă ţinută ştiinţifică şi culturală articole de 
natură lingvistică, despre interferenţe culturale, 
cronici și recenzii literare, medalioane omagiale, 
memorialistică, pagini de literatură... Rubricatura 
diversă este foarte sugestivă în ce priveşte pre- 
ocupările revistei, dar problematica principală 
rămâne a fi identitatea naţională, constituind su- 
biectul a numeroase materiale publicate, dintre 
care menţionez pe cele despre unitatea limbii și a 
poporului român, identitatea culturală și naționa- 
lă semnate de Eugeniu Coşeriu, Anatol Petrencu, 
Dumitru Irimia, Mina-Maria Rusu, Anatol Ere- 
mia, Vlad Pohilă, Theodor Codreanu. 


Aş menţiona atitudinea delicată și, totodată, so- 
bră pe care consecventul redactor-șef Alexandru 
Bantoş a acordat-o celor „plecaţi” dintre noi, care 
unduiesc tăcuțţi şi sfioşi prin amintirile urmașilor, 
evocaţi la rubrica In memoriam: Eugeniu Co- 
şeriu, Dumitru Irimia, Victor Teleucă, Mioara 

Avram, Nicolae Corlăteanu, Silviu Berejan, lon Dumeniuk, George Pruteanu, 
Vasile Melnic, Valeriu Rusu, Grigore Vieru. 


După caz, aniversările par mai numeroase. Cu atât mai apreciabil faptul, căci 
omului trebuie să-i mărturiseşti dragostea ca s-o audă el, nu urmașii. Sunt 
omagiaţi oameni de cultură și de artă care au împlinit vârste onorabile de 60- 
65-70-75-80-90 de ani! Menţionez totuși numele venerabililor septuagenari 
şi octogenari (în momentul aniversării!), academicieni, doctori habilitați, 
profesori universitari cu renume: Marius Sala, Ion Eţcu, Anatol Ciobanu, 
Mihail Gh. Cibotaru, lon Dediu, Vasile Pavel, Vasile Melnic, Valeriu Rusu, 
Vladimir Beşleagă, Grigore Vieru, Anatol Codru, Silviu Berejan, Stelian Du- 
mistrăcel, Igor Vieru, Dan Mănucă, Vladimir Zagaevschi, Anatol Ciobanu, 
Vitalie Marin, Ion Ungureanu, Andrei Strâmbeanu, Paul Goma, dar şi numele 
pictoriţei nonagenare Valentina Rusu-Ciobanu. 


Poate părea anostă lunga listă a personalităților, dar e un fapt de cultură em- 
blematic pentru „Limba Română”, reală tribună pentru afirmarea valorilor. 
Cred, în acest sens, că ar fi de real folos editarea unui dicționar al marilor per- 
sonalități ale științei şi culturii basarabene, care să se integreze, cum e firesc, 
într-un repertoriu românesc de ansamblu. 


2. Ca profesor cu o bogată experienţă pedagogică, sunt receptivă la noutăţile 
editoriale din domeniul didacticii, apreciind apariţia Metodicii predării lim- 
bii şi literaturii române, coordonator Dumitru Ivănuş, într-o ediție specială a 
revistei „Limba Română” (nr. 2 / 1999). Sunt atentă la aplicarea metodelor 
tradiționale, dar, prin participarea la cursurile de formatori la nivel naţional, 
sunt „în priză” şi când e vorba de metodele moderne de predare-învățare, ex- 
perimentând îndeosebi brainstormingul, (sub) proiectele literare, portofoliul. 
Revista e conectată la ritmul și cerințele contemporane din domeniul cercetă- 
şi a deschiderii spre interpretare a operelor literare de către elevi. Apreciez 
stilul academic elevat al cercetărilor semnate de Constantin Şchiopu, Cristi- 
nel Munteanu, Stelian Dumistrăcel, Mina-Maria Rusu. 


3. Echipa redacțională a revistei valorifică aportul unor specialişti consacrați 
în varii domenii, răspândiţi pe o arie geografică de proporţii, semnificativă 
pentru cercetarea fenomenului lingvistic, literar şi cultural-științific. Ştiu că 
această generaţie „de aur” a afirmării revistei îşi pregăteşte subtil pepiniera de 
colaboratori. Tinerii din Basarabia sunt mai entuziaști, mai „dedaţi cu greul”, 
perseverenţi și mult iubitori de limba română, de trecutul neamului, de valo- 
rile culturale autohtone. Dintotdeauna mi s-au părut așa (am avut numeroși 
elevi aici, la Colegiul Naţional „Cuza Vodă” din Huși) şi-i preţuiesc pentru 

onestitate, pentru efervescenţa imaginaţiei și a gândirii multora dintre ei. De 
aceea găsesc utilă stimularea / atragerea adolescenților și tinerilor prin or- 
ganizarea de către redacție a unor concursuri de poezie, proză, dramaturgie, 
reportaj literar, recenzii sau referate ştiinţifice, epigrame ori culegeri de creaţii 
folclorice etc. Îndrăznesc a mai propune un concurs, „Cine știe câștigă”, cu 
o tematică care ar solicita cunoașterea articolelor publicate anual în revista 
„Limba Română”. 


Aşezământ cultural renumit prin prestanţă și seriozitate, Casa Limbii Româ- 
ne ar putea găzdui asemenea competiții care dezvoltă gustul estetic, spiritul 
de (auto)cunoaștere, interesul pentru lectură, socializarea intelectuală, 
interactivitatea publicului cititor. 


Cu ocazia împlinirii a două decenii de la fondare, le urez membrilor colegiu- 
lui redacțional și tuturor colaboratorilor să aibă parte de bucurii şi sănătate, 
să fie „voioşi şi teferi”, cum ar spune Poetul, iar revistei — ani mulți de apariție 
ritmică! 


Chişinău, 1989. 
Unire în cuget 
şi în acțiuni 

Petru BUTUC 
Refugiul în patria spirituală 
a unui intelectual 


Sincer vorbind, din momentul când am publicat 
în paginile revistei primul articol (1993, nr. 1), 
„Limba Română” a devenit pentru mine un ghid 
în activitatea mea de profesor universitar și cer- 
cetător în domeniul lingvisticii. În această publi- 


D cație de specialitate mă regăsesc în permanență, 


citind-o cu plăcere și aflând în ea un remediu și 
un sprijin intelectual de nădejde, un loc de refu- 
giu în spaţiul de hârtie al dialogului și circuitului 
de valori. 


PB. — prof. univ. dr. conf., 
Catedra de limba română 
şi filologie clasică a U.PS. 
„lon Creangă. Autoral Studiile și articolele din toate domeniile (grama- 
monografiei Pr edicatul tică, sociolingvistică, istoria limbii literare, teorie 
angrenat în limba română 4. PEPPI : i H 
a literară, istorie șa.), inserate in revistă, sunt sur- 
(Chişinău, 2004). Autor al e i Na 
i „x prinzător de utile şi interesante, deoarece sunt 
unor studii de gramatică el meii i isnie Ă i 
a limbii române, de SENSE a gn ina t nivel ştiinţific şi într-o impecabi- 
sociolingvistică şi de istorie a lă ţinută stilistică. 


limbii române literare. ; : FIRE îi i ; 
Revista „Limba Română”, cu certitudine, consti- 


tuie o mărturie elocventă a adevărului istoric des- 
pre identitatea noastră de limbă și neam, autorii 
şi cititorii publicaţiei fiind, deopotrivă, însetaţi de 
limba şi cultura românească. 


După părerea noastră, anume gradul ştiinţific 
înalt al studiilor şi articolelor publicate în revis- 
tă îi asigură acesteia prestigiul binemeritat prin- 
tre specialiști. Având de mai multe ori discuţii cu 
studenţii Facultăţii de Filologie de la U.P.S. „Ion 
Creangă” și cu profesorii din licee și școli de cul- 
tură generală, am perceput o atitudine de prețuire 
şi respect față de această publicaţie de știință și 
cultură. 


EEEN TY ROMIÂINIĂ 


Considerăm că revista „Limba Română” ar putea să organizeze tot mai multe 
discuții și întâlniri cu numeroșii ei colaboratori (personalități notorii de la 
noi şi din Ţară), cu studenții din instituţiile de învățământ superior şi cu pro- 
fesorii din licee şi gimnazii, ceea ce, după părerea noastră, ar anima climatul 
ştiinţific şi filologic actual. 

Revista „Limba Română” este nu numai o revistă utilă și interesantă, dar și 
una elegantă, sub toate aspectele, făcând, cu siguranţă, cinste, în primul rând, 
filologilor și tuturor celor preocupaţi de știință, cultură și învățământ în Re- 
publica Moldova. 


20-21 iulie 1995. 
Aspecte de la Conferința 
ştiinţifică „Limba 
Română este numele 
corect al limbii noastre”, 
organizată de revista 
noastră în sediul 
Parlamentului Republicii 
Moldova, la care 

acad. Nicolae Corlăteanu 
(dreapta, sus) a prezentat 
raportul principal 

Gheorghe ȚÂMBAL 
„Limba Română” şi școala 


Menţionând importanţa nivelului de cunoaștere 
a limbii în didactică, iluministul francez Etienne 
Bonnot de Condillac afirma: „Vreţi să studiaţi şti- 
ințele cu ușurință? Începeți prin a vă învăţa limba”, 
Iar M. Eminescu nota: „Ş-apoi scopul şcoalei este, 
PI 4 şi poate cel mai esenţial, de a învăţa limba naţio- 
nală, de care se leagă trecutul unui popor” (Opera, 
vol. IV, Chișinău, 1971, p. 37). 


G.T. — profesor de limba 
română, Liceul,V. Hanganu” Dela 1812 incoace, cu întreruperi lipsite de impor- 
s. Cociulia, r. Cantemir. tanță, limba română a fost în permanenţă sub sem- 
nul primejdiei de asimilare / dispariţie din partea 
imperiului din răsărit — țarist şi apoi sovietic („For- 
mele se schimbată, iar răul a rămas”, M. Eminescu). 


Odioasa politică imperială şi-a extins tentaculele, 
în primul rând, asupra şcolilor naționale de toate 
gradele, deoarece principala ţintă a colonizatori- 
lor era deznaţionalizarea învățământului, anihi- 
larea spirituală a tineretului autohton, modelarea 
sufletelor şi a conștiinței lor în direcția supunerii 
oarbe a celor opresaţi. Această strategie criminală 
putea fi pusă în aplicare prin excluderea din in- 
struire și din viaţa publică a limbii române. 


Mancurtizarea diabolică de sorginte sovieto- 
„internaţionalistă” a dat rezultatele „scontate”. 


Are perfectă dreptate profesorul Anatol Eremia, 
când afirmă că piatra filozofală a politicii imperi- 
ale promovate până nu demult în lingvistica și is- 
toriografia din Basarabia era „Două limbi — două 
ideologii”. 

A fost nevoie de timp, de mari eforturi și de o luptă perseverentă pentru a 
demasca absurditatea doctrinei conform căreia moldovenii, românii basara- 
beni, ar vorbi o altă limbă decât cea română și de aceea ar trebui să dispună 
de un lexic și de un sistem gramatical deosebit, precum și de o altă scriere — 
„moldovenească. Teoria moldovenismului, după cum se știe, a fost combătu- 
tă cu dovezi și argumente incontestabile, demonstrându-se că limba vorbită 
de populaţia majoritară din Basarabia este cea română, un adevăr ştiinţific, 
recunoscut astăzi pe plan naţional și internațional („Literatura și Arta”, nr. 8 
din 24 februarie 2011). 


Însă din cauza măsurilor vădit antiromânești, practicate de regimul totalitar 
în şcolile naționale, limba de predare — româna, zisă „moldovenească” — a avut 
cel mai mult de suferit. 


După declararea Independenţei Republicii Moldova, deopotrivă cu alte sfe- 
re ale vieţii sociale, reintră treptat în albia normalității şi învățământul. În 
această privinţă rolul revistei „Limba Română” a fost unul indubitabil. De la 
apariţia ei și până în prezent „Limba Română” a mers suflet lângă suflet cu 
profesorul contemporan. În paginile acestei minunate publicaţii sunt inse- 
rate prețioase materiale didactice și sfaturi metodologice, opinii și sugestii 
adresate profesorului de astăzi, care-şi proiectează demersul didactic din- 
tr-o nouă perspectivă, ţintind nu doar progresul şcolar, ci, mai cu seamă, 


dezvoltarea multilaterală a personalităţii elevului. 


Dovedind o verticalitate demnă, revista oferă un model atitudinal pentru 
orice pedagog şi nu numai. Crezul redactorului-șef Alexandru Bantoş, Ni- 
ciodată n-am trădat limba română (vezi „Limba Română”, nr. 4-6, 2006), 
este relevant în acest sens. Publicaţia este un ghid spiritual de cultură și ci- 
vilizaţie, un veritabil laborator de creaţie, promovând și încurajând valorile 
spirituale ale acestui colț de Țară, valori pe care se cuvine să le însușim și să 
le punem în lumină. 


Pentru a veni în ajutorul profesorilor, în special al celor de limba română, 
revista a inclus rubricile Portofoliul profesorului și Pro Didactica, unde sunt 
publicate performanţele specialiștilor în domeniu din republică și din Țară. 


Perioada de tranziție, începută în anii '90 ai secolului XX, a impus schimbări 
radicale în toate domeniile și, în mod deosebit, în pedagogia naţională. Ori- 
entarea spre modelul european a demonstrat că nu mai putea fi utilizat instru- 
mentarul pedagogiei sovietice. Astfel, revista „Limba Română” pune pe masa 
de lucru a pedagogului un arsenal metodologic inedit prin publicarea „Ediţi- 


ilor speciale ale LR”: 1. Metodica predării limbii şi literaturii române de D. Ivă- 

nuș; 2. Conferinţa ştiinţifică „Limba română este numele corect al limbii 
noastre”, care include studii ale lui N. Corlăteanu, H. Corbu, S. Berejan, nume 
notorii în acest spaţiu, ale lui R. Piotrowski (Rusia), S. Semcinski (Ucraina) 
şi ale altor academicieni, profesori, doctori în filologie (vezi nr. 4 din '95); 
3. Silviu Berejan, Itinerar lingvistic (2007); 4. Alexandru Bantoş, Retrospectivă 
necesară, care conţine dialoguri ale autorului cu S. Berejan, Gr. Vieru, N. Cor- 
lăteanu ş.a.; 5. Limba română este patria mea (o culegere de studii, comunicări, 
documente, 2008); 6. N. Mătcaş, Calvarul limbii române în Basarabia (2010); 
7. N. Corlăteanu, Testament. Cred în izbânda limbii române (2010). 


Recomandabile profesorului interesat de evoluţia domeniului didactic sunt și 
alte numeroase ediţii: nr. 2 din 1991 ce reflectă amplu noi orientări educaţio- 
nale (autor N. Onea). Tot aici luăm cunoștință de Metodica predării LLR (au- 
tor Pavel Florea, Iaşi); nr. 9-12 ale aceluiaşi an găzduiesc Introducere în teoria 
educației literar-artistice de V1. Pâslaru, dr. în pedagogie. Contribuţie însemnată 
la dezvoltarea patrimoniului pedagogic (vezi nr. 7-8 din 2009) semnalează apa- 
riția Metodicii predării limbii române de C. Şchiopu (autor Loretta Handrabu- 
ra), o lucrare care și-a probat deja eficiența deosebită. 


Același autor, C. Şchiopu, un dascăl energic și cu un fler profesional nemai- 
întâlnit, a susținut de-a lungul anilor în permanenţă rubrica Pro Didactica, 
prin care a ajuns să se identifice drept figură didactică exponențială: nr. 3-6 
din 1996 (Creativitatea elevilor la lecțiile de literatură), nr. 6-12 din 2000 (In- 
terpretarea metodologic-arhetipală a textului literar), nr. 4-6 din 2002 (Interpre- 
tarea textului literar din perspectivă structuralistă), nr. 11-12 din 2003 (Repere 
teoretico-literare şi metodice ale studierii / receptării operei dramatice), nr. 5-9 
din 2005 (Simularea întâlnirii cu personajul literar), nr. 10 al aceluiași an (Mo- 
dalități de investigație în proza de analiză psihologică: Pădurea spânzuraților 
de L. Rebreanu), nr. 11 din 2005 (Interpretarea operei literare din perspectiva 
noțiunilor temă, motiv, laitmotiv), nr. 4-6 din 2006 (Modurile de exprimare în 
discursul literar), nr. 1-4 din 2009 (Păstorul mioritic G. Vieru și invidia omeneas- 
că), nr. 1-2, 2008 (Studierea elementelor de versificaţie), nr. 5-6, 2008 (Preda- 
rea / studierea prozei de inspirație istorică: repere teoretico-literare şi metodologi- 
ce), nr. 9-10, 2008 (Compoziții școlare cu caracter publicistic: recenzia și cronica 
dramatică), nr. 11-12, 2008 (Caracterizarea personajului literar din perspectivă 
estetică), nr. 7-8, 2009 (Reportajul și interviul ca procedee de receptare a operei 
literare) etc. 

Revista „Limba Română” a oferit, de asemenea, numeroase alternative me- 
todice, publicând și studii importante semnate de Alexandru Crișan, A. Tur- 
culeț, P. Florea, I. Condrea, St. Dumistrăcel, I. Apetroaie, A. Dumbrăveanu, 

M. Nebunu, C. Parfene, M. Cerchez, M. Drăgan, M. Bertea, M. Cenușă, 
M. Prodan, A. Scorobete și mulți alții. 


Şi-au împărtășit experiența de muncă și alți pedagogi cu renume din republi- 
că: I. lachim (vezi nr. 1, 1992: De la compunerea-peisaj la povestire; nr. 6, 1995: 
Trepte şi paralele la predarea literaturii vechi; nr. 4, 1998: Compunerea şcola- 
ră — act de creativitate), V. Bolocan (vezi Tehnici eficiente de predare a limbii şi 
literaturii române, nr. 1-2, 1997), M. Şleahtiţchi (vezi nr. 3-4, 1996: Mioriţa 
lui N. Labiş), L. Bâlici (vezi Prerogativele eului liric în opera poetică, nr. 1-3, 
2002) ş.a. 


„Limba Română” a oferit permanent ajutor substanţial predării limbii româ- 
ne sub toate aspectele: când, în primii ani ai oficializării limbii române, se 
crease o criză, ea a pus la dispoziţia şcolii texte din autori români, comentarii 
și eseuri. N-au fost trecute cu vederea nici școala primară sau cea alolingvă. 


Tot şcolii sunt destinate și rubricile Clasici ai literaturii noastre, Clubul de 
lectură, Comentarii literare, Concurs de creaţie, Cultivarea limbii: între teorie 
şi practică, Cultivarea limbii — pic cu pic, De la grotesc la sublim etc. 


Cele expuse mai sus ilustrează doar în parte aportul revistei „Limba Română” 
la edificarea școlii naţionale. 


La cei douăzeci de ani pe care îi împlinește publicaţia de la înființare, am pu- 
tea spune fără exagerare că rolul ei poate fi asemuit cu cel al „Şcolii ardelene”, 
de iluminare în sens larg. 


v» 


Mulţi ani să ne trăieşti, „Limba Română”! 

Ludmila ARMAŞU-CANȚÂR 
Pro Didactica - prestigiu și calitate 


Se ştie că rezistența operelor de artă este testată 
de către un public receptiv. În acest context, pro- 
fesorului de limbă şi literatură română îi revine 
sarcina de a forma un cititor elevat, cultivându-i 
gustul pentru literatura de calitate și realizând, 
astfel, condiţia fundamentală a revitalizării intere- 
sului pentru creaţiile majore, încorporate istoriei 
culturii. 


L.A.-C. — conf. univ. dr. 
Catedra literatura română 

şi comparată, U.PS.,„lon 
Creangă”, Şef secţie relații 
internaţionale şi integrare 
europeană, Membru a 
Consiliului ştiinţific în Şcoala 


Iată de ce rubrica Pro Didactica este atât de nece- 
sară și utilă atât cadrelor didactice, cât și consu- 
matorilor de ştiinţă şi cultură. 


Discutarea unor teme de teorie literară, aborda- 
rea didactică a textului literar, dezbaterile privind 
b . imaginea artistică, structura unei opere, stilul și 
Doctorală Europeană pentru durile d ficti iile li î 
Europa Centrală şi Orientală mo ur, e de expunere, cțiunea, speci e literare, 
Secretar ştiinţific al Comisiei Creativitatea, dar și implementarea noilor tehno- 

3 

u 


de Experţi în literatură şi logii educaționale și estimarea aparițiilor edito- 
folclor în cadrul Consiliu riale recente în domeniul teoriei și metodologiei 
Naţional pentru Atestare limbii și literaturii române etc. — toate acestea fac 
şi Acreditare al Republicii parte din preocupările colegiului de redacţie și, 
oldova. Cursuri predate: implicit, ale coordonatorului rubricii, dr. conf. 
Structuri şi formule nara- ; y sa 
Riga g Constantin Şchiopu, specialist cu renume, autor a 
tive în literatură, Abordarea a aii SE : 
si ad a sii peste 100 de publicaţii naționale şi internaționale 
didactică a textului literar, + ial Ala a li He iisi i 
Teorie literară et, în domeniul filologiei aplicate, inclusiv a manua- 
lelor de Limba și literatura română pentru clasele a 
X-a — a XII-a și a studiului Metodica predării litera- 
turii române, editat la Chișinău și Bucureşti. Altfel 
spus — omul potrivit la locul potrivit. 


Domnia Sa colaborează cu cei mai buni specialişti 
în domeniu, oferind materiale originale, inedite, 
articole, recenzii, studii, cercetări, vizând opere li- 

terare sau metode de predare care pun în evidenţă competențele profesionale 
de excepţie, rafinamentul analitic și gândirea creativă. 


Interesantă a fost ideea de a încuraja profesorii școlari, doctoranzii să-şi îm- 
părtășească experienţa în domeniu, polemizând cu autori, critici literari, sa- 
vanţi etc. 


Menţionăm, de asemenea, densitatea informaţiilor referitoare la metodica 
limbii şi literaturii române în context naţional și universal, ceea ce conferă 
revistei prestigiu și calitate, fiind de un real folos cititorilor pasionați. 


În ansamblu, rubrica respectivă, ca, de altfel, întreaga revistă, aduce o impor- 
tantă contribuţie la stimularea și dezvoltarea creativităţii la orele de limbă și 
literatură română, la cultivarea interesului şi pasiunii pentru literatură, artă, 
istorie, cultură și civilizaţie, la dezvoltarea formelor moderne de instruire și 
educaţie prin receptarea / interpretarea operei literare. Diversitatea şi calita- 
tea înaltă a materialelor publicate reflectă orizontul cultural al autorilor, dar 
şi profesionalismul echipei de redacție: Alexandru Bantoş, Viorica-Ela Cara- 
man, Veronica Rotaru, Oxana Bejan, Mihai Bacinschi etc. 


Cu prilejul frumoasei aniversări a revistei, adresăm colegiului redacțional, 
autorilor și cititorilor felicitările noastre, mulțumindu-le pentru adevăratele 
lecţii de patriotism, de iubire față de neam şi limbă. 


La mulţi ani! 


EVENIMENT ZEII 


Intrunire festivă 
a comunității academice 


Recent la Academia Română a fost consemnată ani- 
versarea a 145-cea de la înființarea prestigiosului for 
ştiinţific. Cu acest prilej a fost lansat Dicţionarul Te- 
zaur al Limbii Române (DTLR), început cu un secol 
în urmă de B.-P. Hasdeu și încheiat în 2010. „Acum, 
avem această ediție nouă, completă, în format unic 
care, prin scanare, a reprodus tot ce s-a publicat an- 
terior și va sta în bibliotecă alături de cele 18 volume 
complete cu forma definitivă a dicționarului”, a de- 
clarat Ionel Haiduc, preşedintele Academiei, care s-a 
referit și la multiplele și diversele perioade de exis- 
tenţă a celui mai înalt for naţional de consacrare ști- 
inţifică şi culturală. Ediţia de excepție a Dicţionarului 
Tezaur al Limbii Române a fost prezentată de către 
domnul academician Marius Sala, vicepreşedinte al 
Academiei, redactor responsabil. 


De asemenea, la Academia Română a fost iniţiat 
şi realizat, între anii 2004-2009, sub egida Institu- 
tului de Istorie și Teorie Literară „G. Călinescu”, 
condus de către academicianul Eugen Simion, 
Dicţionarul General al Literaturii Române (DGLR) 
în 7 volume (Editura Univers Enciclopedic), aflat 
acum în pragul celei de-a doua ediţii și având me- 
nirea de a-i aduna laolaltă „pe toţi cei care au scris 
şi scriu în limba română” (Eugen Simion). 


Atmosfera de activitate științifică prodigioasă şi 
efervescența creatoare din Academia Română 
este marca pe care o poartă multiplele realizări, 
precum și planurile de perspectivă, prin care cer- 
cetătorii din instituţiile academice îi promovează 
imaginea atât în țară, cât și peste hotare. 

lonel HAIDUC 


Academia Română la 145 ani. 
Starea Academiei. Expunere 
prezentată în Adunarea Generală 
Festivă din 4 aprilie 2011 


I.H. — chimist, profesor la 
Universitatea „Babeş-Bolyai”, 
Cluj-Napoca, academician, 
din 5 aprilie 2006 Preşedinte 
al Academiei Române. 
Membru de onoare al 
Academiei de Ştiinţe a 
Moldovei. 


Academia Română sărbătorește zilele acestea 145 
ani de la înființare. Istoria este bine cunoscută, dar 
se cuvine să ne reamintim evenimentele petrecu- 
te cu aproape un secol şi jumătate în urmă. 


Înființarea Academiei Române a fost precedată 
de iniţiative și deziderate, printre care amintim pe 
aceea a lui Despot Vodă și tentativa din 1795 de a 
întemeia o „Societate filosoficească” în Transilva- 
nia, urmată de Societatea literară de la Braşov (în 
prima parte a secolului al XIX-lea) citată de Xe- 
nopol drept „strămoșul Academiei Române”, apoi 
Asociaţia Literară a Medicilor și Naturaliștilor 
de la Iași din 1834 şi Asociaţia literară din 1845. 
După Unirea Principatelor ideea unei academii 
a preocupat pe domnitorul loan Cuza, dar aces- 
ta nu a mai reuşit să-şi vadă dorința îndeplinită, 
deşi V. A. Urechia pregătise documente în acest 
scop. Data nașterii Academiei este considerată 
ziua de 1/13 aprilie 1866, când, la propunerea lui 
C. A. Rosetti (Ministru al Cultelor și Instrucțiunii 
Publice), Locotenenţa Domnească a aprobat înfi- 
ințarea „Societăţii Literare Române”, cu rol prin- 
cipal în cultivarea limbii române. Regulamentul 
aprobat de Locotenenţa Domnească a Principa- 
telor Unite Române prevedea misiunea noii so- 
cietăţi, aceea de a determina ortografia limbii ro- 
mâne, de a elabora gramatica limbii române și de 
a începe și a realiza lucrarea dicționarului român. 

În mod cu totul remarcabil, Regulamentul prevedea un număr de 21 de mem- 
bri din toate regiunile locuite de români, adică Moldova, Muntenia, Transil- 
vania, Banat, Maramureș, Bucovina, Basarabia și Macedonia, realizând astfel 
o primă unitate naţională a tuturor românilor, înainte de apariția României ca 
stat. Societatea nu s-a putut întâlni decât în anul următor, când inaugurarea 
solemnă a avut loc la 1/13 august 1867, într-o atmosferă de mare sărbătoare, 
după ce membrii veniți din Ardeal au fost primiţi cu mare entuziasm. N-au 
putut participa membrii din Basarabia, împiedecaţi de autorităţile imperia- 
le ruse. La prima sa întrunire, noua instituţie și-a luat numele de Societate 
Academică Română și l-a ales președinte pe Ion Heliade Rădulescu și pe ar- 
deleanul Timotei Cipariu ca vicepreședinte. S-au votat statutele și Societatea 
şi-a înființat o secție de Istorie, stabilind ca în viitor să se adauge şi o secție de 
„ştiinţe naturale”. După proclamarea independenţei și recunoașterea Româ- 
niei ca stat în 1877, la 29 martie / 10 aprilie 1879, printr-o lege adoptată de 
parlament, instituția primea denumirea de Academia Română și se stabilea 
misiunea sa în „cultura limbii și a istoriei naţionale, a literaturelor, a științelor 
şi frumoaselor arte”. 


Istoria care a urmat a făcut din Academia Română o instituție de mare pre- 
stigiu în România. Nu a fost scutită însă de mersul vitreg al vremurilor și, 
printr-un decret al Prezidiului Republicii Populare Române din 8 iunie 1948, 
a devenit „instituţie de stat”, pierzându-și independenţa și autonomia de care 
se bucura până atunci. Mai mult decât atât, 26 de membri titulari au fost ex- 
cluși din Academie (majoritatea din secțiile umaniste, dar și din secția știin- 
ţifică). Membrii Academiei în noua structură au fost numiţi prin decret și nu 
aleși. Unii erau într-adevăr reprezentanţi de seamă ai științei și culturii româ- 
nești, dar au fost impuși — pe criterii politice — şi membri care nu îndreptățeau 
această calitate. În această perioadă au fost create institutele de cercetări ale 
Academiei, care aveau să-i fie răpite în anii '70, când Academia (denumită 
acum Academia Republicii Socialiste România) a fost supusă și altor restricții 
şi s-au blocat alegerile de noi membri, din cauza ostilității conducerii țării din 
acel timp. 


După evenimentele din decembrie 1989 Academia Română a renăscut sub 
vechiul său nume, prin Decretul-Lege nr. 4 din 5 ianuarie 1990, care recunoş- 
tea Academia drept „cel mai înalt for ştiinţific și cultural al țării”, care urma 
să fie autonomă, dar finanțată de la buget. Academicianul Mihai Drăgănescu 
a fost ales președinte al Academiei la 2 februarie 1990 şi a condus procesul 
de refacere al Academiei Române în perioada 1990-1994. În cadrul acestui 
proces şi-au recăpătat statutul de membri ai Academiei Române cei excluși în 
1948, numeroase institute s-au întors la Academie, au fost aleși noi membri 

titulari şi corespondenți și Academia a revenit la o viață normală, continuată 
apoi şi sub președinții Virgiliu Niculae Constantinescu și Eugen Simion. 


Prin Legea 752/2001 privind organizarea şi funcționarea Academiei Române 
şi prin statut, Academia Română este definită drept „cel mai înalt for naţio- 
nal de consacrare științifică şi culturală, care reunește personalități din țară și 
străinătate cu realizări deosebite în științe, litere, arte și alte domenii ale spiri- 
tului”. Articolul 8 din lege menţionează ca principale atribuţii ale Academiei 
promovarea ştiinţei și culturii în toate domeniile, cultivarea limbii române și 
stabilirea regulilor ortografice obligatorii. Prin urmare, activitatea Academiei 
Române trebuie evaluată pornind de la aceste prevederi. 


În prezent Academia Română îndeplinește trei roluri majore: 
— este for de consacrare, 
- este un pilon important al cercetării din România, 


- este un participant activ în viața societății. 


Academia Română ca for de consacrare 


Prin lege şi statut Academia Română poate avea un număr maxim de 181 
de membri titulari și corespondenţi și 135 de membri de onoare, din care 
cel mult 40 din ţară, iar numărul membrilor titulari nu poate depăși numărul 
membrilor corespondenţi pe ansamblul Academiei Române. În prezent Aca- 
demia are 77 de membri titulari, 80 de membri corespondenţi (total 157), 86 
de membri de onoare din străinătate și 31 de membri de onoare din ţară (total 
118). În perioada dintre cea de-a 140-a aniversare și actuala aniversare, adică 
în ultimii cinci ani, au fost aleşi: 


- 26 de membri corespondenți; 

— 20 de membri titulari; 

— 12 membri de onoare din străinătate; 

- 12 membri de onoare din țară; 

- 14 membri post-mortem. 

În 18 noiembrie 2008 Prezidiul Academiei a adoptat un Regulament pentru 
primirile de membri în Academia Română, care prevede: „Unicul criteriu de 
primire în Academia Română este caracterul de excepţie al contribuţiei can- 
didatului în ştiinţă sau cultură (impact asupra domeniului în care activează, 


originalitatea contribuţiilor, într-un cuvânt, excelența în cercetare şi creație). 
Reputația naţională și internaţională a candidatului este un factor important 

în acceptarea unei candidaturi. În acest mod, este consolidată funcţia de con- 
sacrare a Academiei Române. 


În perioada ultimilor cinci ani, au trecut la cele veşnice un număr de 47 de 
membri din ţară (corespondenți, titulari și de onoare) şi 23 de membri de 
onoare din străinătate. 


Academia Română ca pilon al cercetării româneşti 


În România, principalii actori în cercetare, definiți prin producția științifică 
(în particular prin publicaţii monitorizate internaţional), sunt universitățile, 
Academia Română şi institutele naţionale de cercetare şi dezvoltare (ultimele 
în mod inegal). Potrivit bazelor de date ISI Thomson Reuters, numărul lu- 
crărilor publicate de autori afiliați Academiei Române a crescut constant de 
la 420 în 2006 la 708 în 2008, iar potrivit monitorizării SCOPUS-ELSEVI- 
ER - de la 274 în 2006 la 472 în 2009. O clasificare recentă internaţională, 
sub numele SCIMAGO INSTITUTIONS RANKINGS - SIR WORLD RE- 
PORT 2010, cuprinzând 2.833 de instituţii din întreaga lume (majoritatea 
universități), analizează datele referitore la perioada 2004-2008 (număr de 
publicaţii, număr de citări, număr de colaborări internaţionale) și cuprinde 
18 instituţii din România. În această clasificare pe locul 762 se află Universita- 
tea Politehnică din Bucureşti (cu 3.303 publicaţii), pe locul 915 Institutul de 
Fizică Atomică Măgurele (cu 2.653 de publicaţii), iar pe locul 1.114 în lume 
Academia Română (cu 2.069 de publicaţii). Deci, în România, Academia se 
situează pe locul trei ca producător de literatură științifică monitorizată de 
SCIMAGO. Sunt convins că dacă toate institutele Academiei Române ar in- 
clude, alături de denumirea institutului, afilierea la Academie în adresa de pe 
publicaţii, numărul ar fi semnificativ mai mare. Pe domenii ştiinţifice, Acade- 
mia Română apare la Ştiinţele fizice (de fapt, ştiinţele exacte, incluzând, în 
sens larg, chimia, fizica, geo-ştiinţele, ştiinţa materialelor, informatica, știința 
mediului, energia, ingineria, matematica) pe locul 635 în lume (cu 1.887 de 
publicaţii) și la Ştiinţele vieţii pe locul 2067 în lume (cu 140 de publicații). 


Poate în acest context merită să amintim modul cum se reflectă alte academii. 
Interesant, pe locul 1 în ordinea instituţiilor din lume se situează Academia 
Chineză (urcând de pe locul 2 din raportul pe anul 2009), urmată de Acade- 
mia Rusă (locul 3 în lume) și în ordine de academiile din Polonia (locul 72), 
Ucraina (77), Republica Cehă (97), Ungaria (243), Bulgaria (379), Slovacia 
(424), Slovenia (692), Belarus (693), Olanda (807), Grecia (2.535). Desi- 
gur, această ordine este influențată și de mărimea academiilor respective și de 
numărul cercetătorilor afiliați. 

Academia Română promovează în special cercetarea fundamentală, dar nu 
exclude nici cercetarea aplicativă unde și când se pretează. În cele 66 de in- 
stitute și centre de cercetare ale Academiei Române funcționează 1.844 de 
cercetători atestaţi, dintre care 1.467 au titlul de doctor, un număr de 241 
fiind conducători de doctorat. Mai lucrează şi 644 de doctoranzi. Institutele și 
centrele de cercetare ale Academiei Române variază ca dimensiuni de la 208 
cercetători atestaţi (Institutul Naţional de Cercetări Economice) la numai § 
cercetători (Institutul de Istoria Religiilor). Trebuie menţionat că în ultimii 
ani peisajul unităților de cercetare ale Academiei Române s-a îmbogăţit cu 
Institutul de Istoria Religiilor, Centrul de Studii Transilvane de la Cluj-Na- 
poca şi Centrul de Biodiversitate Agrosilvică „David Davidescu” din INCE. 


Producţia ştiinţifică a unităților Academiei, rezultată din raportările acestora, 
totalizează 748 de lucrări publicate în reviste ISI din străinătate, 456 de lucrări 
publicate în reviste românești recunoscute ISI și 1.123 de lucrări în reviste ro- 
manești din categoria B+ a CNCSIS, numai în anul 2010. Institutele noastre 
mai raportează un număr de 107 cărți (şi capitole în cărți) publicate în străi- 
nătate, 65 de cărți publicate în Editura Academiei și 581 de cărți publicate la 
alte edituri din ţară, de asemenea numai în anul 2010. Nu este aici timpul şi 
locul să analizăm în detaliu aceste date; o vom face în raportul anual pe 2010 
pe baza listelor de titluri furnizate de unităţile de cercetare. Se constată însă 
mari diferențe de productivitate între institute, diferenţe care au motivații 
obiective, dar și subiective. 


Ar fi poate locul să discutăm aici despre rolul institutelor de cercetare în Aca- 
demia Română. În domeniul științelor socioumane, al lingvisticii şi literaturii, 
al istoriei, institutele sunt necesare pentru elaborarea unor lucrări de mare 
amploare, dicționare, atlase, enciclopedii, uneori adevărate lucrări monu- 
mentale, care nu pot fi realizate ca opere individuale și necesită efortul colec- 
tiv al unor grupe de cercetători şi adeseori timp mai îndelungat. De această 
situație trebuie să se țină seama în evaluarea producţiei ştiinţifice a acestor 
unități. Pentru cercetările din domeniul științelor exacte și experimentale este 
nevoie, de asemenea, de organizarea cercetării în institute şi colective datorită 
diversității mijloacelor şi metodelor de investigaţie ce trebuiesc folosite într-o 
cercetare modernă, complexă și adeseori interdisciplinară. Producția acestor 
institute, concretizată de obicei în articole publicate în reviste științifice, este 
mai ușor de monitorizat numeric. 


Afirmațiile precedente pot fi ilustrate prin exemple semnificative. Cred că re- 
alizarea cea mai spectaculoasă din ultimul timp este încheierea Dicţionarului 
Tezaur al Limbii Române, care se lansează astăzi în această adunare generală şi 

despre care se va vorbi mai concret. Lucrarea începută cu mai bine de un secol 
în urmă a ajuns să fie terminată prin efortul depus de peste 300 de colabora- 
tori în decursul a 105 ani, cercetători ai Institutelor de lingvistică de la Bucu- 
reşti, Cluj-Napoca și Iași și să fie publicată în format unitar, prin grija Editurii 
Academiei, cu sprijinul financiar al Băncii Naţionale a României fără de care 
singură Academia nu ar fi reuşit. În aceeaşi categorie a lucrărilor colective de 
mare amploare mai menţionăm Dicţionarul General al Literaturii Române, în 
şapte volume, realizat de Institutul de Istorie și Teorie Literară „G. Călinescu”, 
atlasele lingvistice pe regiuni la care lucrează Institutul de Lingvistică „Iorgu 
Iordan - Al. Rosetti” din București şi Institutul de Lingvistică „Sextil Puș- 
cariu” din Cluj, Gramatica Limbii Române, Dicţionarul ortografic, ortoepic și 
morfologic al limbii române, Dicţionarul toponimic al României (de asemenea 
realizate de Institutul de Lingvistică din Bucureşti). Se adaugă: 


— Istoria Românilor, ediţia Il-a revăzută şi adăugită, la care participă Institutul 
de Arheologie din Iași, Institutul de Arheologie „V. Pârvan” din Bucureşti; 


- Istoria Transilvaniei (în trei volume) la Centrul de Studii Transilvane din 
Cluj-Napoca; 


- Atlasul Geografic Naţional al României (Institutul de Geografie); 


— Atlasul istoric al oraşelor din România (Institutul de Cercetări Socio-Umane 
din Sibiu); 


— Studii de istorie a filozofiei universale şi româneşti (Institutul de Filozofie şi 
Psihologie „Constantin Rădulescu-Motru” din Bucureşti) și altele. 


Fundaţia Naţională pentru Ştiinţă și Artă a Academiei Române a inițiat publi- 
carea unei serii de Opere Fundamentale ale literaturii române, care a depășit 
120 de volume, într-un format elegant, de înaltă calitate grafică. 


Desigur, participarea la elaborarea unor lucrări colective mari nu exclude po- 
sibilitatea (şi chiar obligaţia) cercetătorilor de a realiza lucrări de autor, mo- 
nografii şi articole sau cărți personale sau pregătite în grupuri mici. Acestea se 
numără cu sutele şi pot fi văzute pe site-urile de internet al institutelor. 


Nu ne-am propus aici o prezentare exhaustivă (oricum imposibilă) a tutu- 
ror rezultatelor cercetării din Academia Română și selectarea exemplelor este 
poate subiectivă, pentru care se cer scuze în cazul unor omisiuni flagrante. 


Cercetarea științifică în Academia Română este organizată în cadrul unor pro- 
grame fundamentale şi prioritare, lucrările citate mai sus făcând parte din 
asemenea programe. Lista programelor fundamentale ale Academiei Româ- 

ne mai cuprinde Evaluarea Stării Economiei Naționale (programele ESEN 
ale Institutului Național de Cercetări Economice), Evaluarea Stării Sociale a 
României (programul ESSOR la acelaşi institut), Dicționarul explicativ pentru 
ştiinţele exacte (Comisia de terminologie pentru științe exacte, cu colaboratori 
din afara Academiei). 


Cercetările din institutele de cercetări din domeniul ştiinţelor exacte (bio- 
ştiinţe, chimie, matematică, mecanică, știința informației, științe geonomice 
etc.), dar și cele din domeniul științelor politice și socioumane, sunt încadrate 
în numeroase programe prioritare ale Academiei, coordonate de secțiile de 
specialitate. Acestea sunt listate în anuarele Academiei, publicate cu regulari- 
tate. 


Nu poate fi neglijat rolul Academiei Române în pregătirea resursei umane de 
înaltă calificare ştiinţifică prin sistemul de doctorat și, mai nou, prin progra- 
mele de pregătire postdoctorală finanţate din fonduri europene. Această pre- 
gătire se realizează în cadrul activităţilor de cercetare din institute, sub con- 
ducerea unor membri ai Academiei sau a unor cercetători ştiinţifici gradul 
I. Menţionăm că mulți membri ai Academiei, profesori universitari, conduc 
doctorate în instituţii de învățământ superior, nefiind încadrați ca cercetători 
în unităţi ale Academiei. În Academia Română conduc doctorat 35 de mem- 
bri ai Academiei și 143 de cercetători, în 31 de institute acreditate pentru 
organizarea de studii doctorale, în 13 domenii fundamentale. În noiembrie 
2010 numărul doctoranzilor din Academie era de 1.268, dintre care 109 doc- 
toranzi cu frecvenţă. 


În prezent doctoratul în Academia Română este în curs de reorganizare, sub 
forma unei „Şcoli de Studii Avansate a Academiei Române”, pe cinci domenii 
în capitală (ştiinţe exacte; ştiinţele vieții, medicale și agricole; științe umanis- 
te; ştiinţe economice, sociale și juridice; ştiinţe inginereşti), cu trei grupe în 
filialele din Cluj-Napoca, Iaşi şi Timişoara. 


În strânsă legătură cu cercetarea din Academia Română este activitatea Edi- 
turii Academiei. În fiecare an editura publică peste 100 de cărți și cca 60 de 
reviste de specialitate, editate de secţiile Academiei. Acestea contribuie nu 
numai la difuzarea rezultatelor cercetării din institutele Academiei, ci publică 
si articole realizate în universităţi, institute de cercetare din țară și chiar din 
străinătate. În ultimii doi ani o serie de reviste publicate de Editura Academiei 
au intrat în monitorizarea ISI, ceea ce contribuie la mai buna vizibilitate a cer- 
cetării românești. Editura a reușit să recupereze marile întârzieri în publicarea 
unor reviste, în prezent fiind „la zi” cu majoritatea. Prestigiul de care se bucură 
Editura Academiei face ca aceasta să fie solicitată de mulți autori din afara 

Academiei, mai ales din universităţi. Din păcate, nu toate institutele noastre 
îşi publică producția de carte la Editura Academiei, preferând uneori edituri 
particulare aproape necunoscute sau cu o reputație modestă. Considerăm că 
ar fi normal ca volumele rezultate din programe finanțate de Academie să fie 
publicate la editura noastră, care este acum capabilă să asigure condiţii grafice 
excelente și o garanţie a calității. 


Biblioteca Academiei Române este una dintre unitățile de mare importanță 
pentru cercetare. Deţine lucrări de mare valoare, mai ales de literatură veche, 
şi ar merita mai mult sprijin financiar, pentru achiziții de publicaţii noi (cărți 
şi reviste), precum și un personal mai numeros, care să satisfacă nevoile bibli- 
otecii. Devotamentul personalului actual nu este suficient pentru a asigura pe 
termen mediu și lung activităţile impuse de statutul său, de gestionarea unui 
număr de cca 14 milioane de piese și, în cele din urmă, schimbul de genera- 
ţii. Menţionăm numeroasele expoziţii organizate de bibliotecă, ocazionate de 
diverse evenimente, rolul pe care l-a avut în facsimilarea și publicarea manus- 
criselor Eminescu (operaţiune încheiată în iunie 2009). Mai nou, o inițiativă 
a bibliotecii de scanare și punere la dispoziţia publicului a unor opere impor- 
tante în format electronic merită toată lauda și sprijinul. 


Academia Română ca participant activ 
în viața societății româneşti 


Prin tradiție şi statut Academia Română nu participă direct la viața politică 
a ţării. Obiectivele ei presupun o totală independenţă față de ideologiile de 
partid şi față de orice angajament electoral, dar Academia nu poate trata cu 
indiferență evenimentele care au loc pe scena publică. Membrii și cercetătorii 
din institutele Academiei sunt posesorii unor cunoștințe și ai unei experiențe 
care pot fi utile în abordarea unor probleme importante pentru societate şi 
găsirea soluţiilor necesare. În acest sens, Academia Română se implică, fie la 
solicitarea autorităţilor, fie din proprie inițiativă, atunci când consideră nece- 
sar să-și aducă contribuţia sau să-și expună poziția. 


Probabil cea mai semnificativă, în ultimul timp, a fost contribuţia Acade- 
miei Române, prin colaboratori şi experţi, la elaborarea Strategiei Naţionale 
pentru Dezvoltarea Durabilă a României. Orizonturi 2013-2020-2030, docu- 
ment întocmit de Guvernul României și Programul Naţiunilor Unite pen- 
tru Dezvoltare, publicat în decembrie 2008 şi prefațat de Primul-Ministru, 
de Ministrul Mediului și Dezvoltării Durabile și de președintele Academiei 
Române. 

În aula Academiei au avut loc o serie de manifestări organizate în colaborare 
cu diverse ministere, în cadrul solicitării autorităţilor, de exemplu: 


- Conferinţa naţională „Cercetarea teritorială — investiţie in viitorul Români- 
ei”, cu Ministerul Dezvoltării, Lucrărilor Publice și Locuinţelor (28 februarie 
2008); 


- Simpozionul „Dezvoltarea durabilă”, în colaborare cu Ministerul Mediului 
şi Pădurilor (2 noiembrie 2010); 


- Dezbaterea „Direcţiile de dezvoltare teritorială pe termen lung a României”, 
în colaborare cu Ministerul Dezvoltării, Lucrărilor Publice și Locuinţelor (11 
noiembrie 2008). 


Din proprie inițiativă Academia a elaborat și publicat o serie de declaraţii și 
luări de poziţie, dintre care amintim: 


- Declaraţia Academiei Române cu privire la așa-zisă „limbă moldovenească” 
(noiembrie 2007); 


- Punctul de vedere al Academiei Române privind proiectul de HG „Fortifie- 
rea universală a făinurilor albe cu fier și acid folic” (mai 2007); 


- Poziţia Academiei Române privind situația Catedralei Sfântul Iosif (2010); 


- Poziţia Academiei Române privind proiectul de exploatare minieră de la 
Roşia Montană (28 octombrie 2009); 


- Comunicatul Academiei Române în legătură cu proiectul de exploatare a 
aurului din Munţii Apuseni (2 februarie 2010); 


- Precizare cu privire la poziția Academiei Române față de proiectul Roșia 
Montană (1 martie 2011); 


- Comunicatul privind utilizarea biotehnologiilor agricole (în colaborare cu 
Academia de Ştiinţe Agricole şi Silvice); 


- Declaraţia Academiei Române cu privire la dezvoltarea urbanistică a Capi- 
talei (8 iulie 2009). 


Mai menţionăm studiul România după criză. Reprofesionalizarea, coordonat 
de acad. Mircea Malița și dr. Călin Georgescu, studiu elaborat de Institutul 
de Proiecte pentru Inovaţie și Dezvoltare (IPID), cu contribuţia mai multor 
membri ai Academiei Române și cercetători, publicat în mai 2010. 


Adăugăm Raportul „Reluarea creșterii economice — o ţintă fără alternativă”, 
publicat în iulie 2010 de Centrul de Cercetări Financiare şi Monetare „Victor 
Slăvescu” din Institutul Naţional de Cercetări Economice. 

Academia Română a lansat inițiativa „Panteonul României” și în 8 iulie 2009 
a fost inaugurată Fundaţia cu același nume. 


În Academia Română au avut loc numeroase dezbateri pe teme de interes so- 
cial și economic, în Aula Academiei sau în amfiteatrul Bibliotecii Academiei, 
uneori în colaborare cu alte instituţii sau organizaţii. Cităm: 


- Dezbaterea „Cercetarea fundamentală în vremuri de criză” la Fundaţia Na- 
ţională pentru Ştiinţă și Artă (29 martie 2010); 


- Conferinţa „România după 20 ani: schimbări și probleme sociale. Calitatea 
vieții încotro?”, Institutul de Cercetări pentru Calitatea Vieţii și Asociaţia Ro- 
mână de Sociologie (12-13 februarie 2010); 


- Dezbaterea „Problemele patrimoniale ale Bucureștilor la început de an și 
de guvernare”, în colaborare cu Grupul Civic din București și Administrația 
Monumentelor din Primăria Capitalei (26-27 ianuarie 2010); 


- Dezbaterea „Două decenii de cercetare de economie agrară și rurală sub 
cupola Academiei Române” cu Institutul de Economie Agrară (2008); 


- Dezbaterea „Dezvoltarea social-responsabilă”, în ciclul „După criză, încotro?” 
în colaborare cu Alianţa Profesioniştilor pentru Progres (12 noiembrie 2009); 


- Sesiunea „Convergenţa economică europeană a sectorului agroalimentar și 
a spațiului rural românesc” (9 decembrie 2009), la Casa Oamenilor de Ştiin- 
tă, cu Institutul de Economie Agrară; 


- Dezbaterea „Agricultura României — prezent și viitor” în colaborare cu Aca- 
demia de Ştiinţe Agricole şi Silvice (25 noiembrie 2010); 


- Dezbaterea „Pădurile și schimbările climatice” în colaborare cu Academia 
de Ştiinţe Agricole şi Silvice (iunie 2010); 


- Conferinţa „Soluţii anti-criză pentru România în context mondial”, organi- 
zată de INCE, cu Fundaţia Dan Voiculescu pentru Dezvoltarea României și 
Academia de Științe Economice; 


- Dezbaterea „Istoria, limba și literatura română în școală” la Fundaţia Naţio- 
nală pentru Știință şi Artă (25 iunie 2008); 


- Dezbaterea „Populația României — încotro?” (5 iunie 2007), organizată de 
INCE, Fondul ONU pentru Populaţie și Asociaţia Română pentru Clubul de 
la Roma; 


- Simpozionul „Pentru excelenţă în știința românească” în colaborare cu CE- 
PES UNESCO, CNCSIS şi Institutul Naţional „Horia Hulubei”. 

În unele cazuri Academia s-a implicat în activități suport pentru dezvoltarea 
locală sau regională. Menționăm aici Proiectul „Conservarea bio- și geodi- 
versității ca suport al dezvoltării și al creşterii economice şi sociale a zonei 
Țara Haţegului-Retezat”, lansat în 6 iulie 2010, şi inaugurarea Centrului de 
Dezvoltare Durabilă Țara Haţegului-Retezat din comuna Berthelot la 12 oc- 
tombrie 2010. 


În contextual relaţiilor diplomatice cu alte țări, Academia Română a colabo- 
rat cu Ministerul Afacerilor Externe și unele ambasade în anumite ocazii fes- 
tive, marcând în Aula Academiei: 


— 130 de ani de relaţii diplomatice cu Statele Unite ale Americii (4 iunie 2010); 
— 130 de ani de relaţii diplomatice româno-ruse (16 septembrie 2008); 
- 90 de ani de relaţii diplomatice România — Polonia (5 mai 2009); 


- Conferinţa „Chou En Lai — 110 ani de la naştere” (13 martie 2008) în cola- 
borare cu Ambasada Chineză. 


Relații interacademice şi vizibilitatea internațională 
a Academiei Române 


Academia Română acordă o importanță deosebită relaţiilor internaționale, 
colaborării cu instituţii similare, participării la activitatea unor organisme in- 
teracademice, cu un cuvânt, vizibilităţii internaţionale a Academiei. 


Academia Română colaborează cu 39 de instituţii științifice din străinătate, 
în cadrul unor acorduri bilaterale. De asemenea, participă activ în colaboră- 
rile regionale cu ALLEA (All European Academies — Federaţia academiilor 
naţionale din Europa), CEEN (Central and East European Network — Rețea- 
ua academiilor naționale din Europa Centrală și de Est), LACSEE (Interaca- 
demy Council for South-Eastern Europe — Consiliul interacademic al țărilor 
din Centrul şi Estul Europei), BSEC (Black Sea Economic Council - Con- 
siliul Economic al Mării Negre) şi este membru activ al IAP (Interacademic 
Panel — Consiliul mondial interacademic) și al ICSU (International Council 
for Science - Consiliul internațional al științei, numit anterior International 
Council of Scientific Unions - Consiliul Internaţional al Uniunilor Ştiinţi- 
fice). Academia Română este afiliată la 30 de organizaţii internaţionale pe 
domenii ale științei, printre care COSPAR (Comitetul internațional pentru 
cercetarea spațiului) și uniunile internaţionale pentru fizică, matematică, as- 
tronomie, chimie, biochimie, istoria şi filozofia ştiinţei, istorie economică, ge- 
ografie, geofizică şi geodezie, geosferă-biosferă, biblioteci etc.). 

Un loc important în relaţiile internaţionale îl ocupă acordurile bilaterale de 
colaborare, care promovează schimbul de cercetători. Scopul principal al ac- 
tivităților de schimb interacademic îl constituie realizarea unor proiecte de 
cercetare în colaborare. Ca rezultat au fost publicate în comun cărți și articole 
în reviste ştiinţifice şi au fost organizate conferinţe şi workshop-uri bilaterale 
şi internaționale, în domenii ca istoria, matematica, economia, biologia, et- 
nografia etc. O colaborare importantă este realizată în domeniul matematicii, 
cu CNRS din Franţa, în cadrul LEA-MATHMODE, un Laborator European 
Asociat (LEA - Laboratoire Européen Associé). O colaborare prioritară este 
cea cu Academia de Științe a Republicii Moldova, concretizată și prin mai 
multe vizite reciproce ale conducerii celor două academii. 


Organizarea anuală a Colocviului „Penser l’Europe” prin efortul Fundaţiei 
Naţionale pentru Știință și Artă, cu un program interesant de fiecare dată, a 
atras prieteni prestigioși ai Academiei Române, mai ales francofoni, care au 
dat strălucire evenimentului. 


În perioada 4-7 octombrie 2006, Academia Română a organizat la Cluj-Na- 
poca „A noua Întâlnire a Preşedinţilor Academiilor Naţionale de Științe din 
Europa Centrală și de Est” (rețeaua CEEN), la sfârșitul căreia s-a dat publici- 
tății Declaraţia de la Cluj-Napoca intitulată „Invest in the Future” („Să inves- 
tim în viitor”). 


Considerăm un succes deosebit faptul că European Research Council (ERC — 
Consiliul European al Cercetării), un organism deosebit de important al Uni- 
unii Europene, şi-a desfășurat, între 9-12 martie 2010, lucrările celei de-a 24-a 
şedinţe plenare la București, în Aula Academiei. Cu acest prilej au avut loc 
convorbiri cu conducerea Academiei Române, cu Ministrul Educaţiei și cu 
preşedintele Agenţiei Naţionale pentru Cercetare Ştiinţifică. Evenimentul a 
fost important fiindcă a oferit membrilor ERC posibilitatea de a cunoaște di- 
rect cercetarea științifică din România, despre care aveau puţine informaţii. 


Remarcabilă a fost organizarea unei sesiuni omagiale comune, dedicată Aca- 
demiei Române, la Institut de France din Paris, în martie 2007, la care au 
participat mai mulți membri ai Academiei. 


Academia Română s-a bucurat de vizita a numeroase personalități de prim 
rang, care au făcut expuneri sub cupola sa. A fost vizitată de oameni de știință 
prestigioși, printre care laureaţii Premiului Nobel Jean-Marie Lehn (2008) şi 
Baruch Blumberg (2010), Alteța Sa Regală Prințul Hassan bin Talal al lorda- 
niei, preşedinte al Clubului de la Roma (iunie 2007), Gabriel de Broglie, can- 
celar al Institutului Franţei (2008), sau Lester Brown (2010), preşedintele In- 
stitutului de Politică Planetară (Earth Policy Institute — SUA, renumit pentru 

rolul său în promovarea dezvoltării durabile). Menţionăm apoi vizita (18-20 
martie 2010) a preşedintelui Academiei Chineze de Științe, dl Lu Zongxiang, 
personalitate cu mare prestigiu în viaţa științifică şi membru în conducerea 
mai multor organisme ştiinţifice internaţionale; în timpul vizitei în România 
a fost primit și de preşedintele României, dl Traian Băsescu. Amintim și expu- 
nerea în Aula Academiei a vicepreședintelui Republicii Populare Chineze, dl 
Xi Jinping, la 20 octombrie 2009, cu prilejul aniversării a 60 de ani de relaţii 
diplomatice dintre România și China. 


Ca urmare a participării tot mai intense a Academiei Române la viaţa știinţi- 
fică internaţională, prestigiul și recunoașterea instituţiei noastre a crescut în 
mod incontestabil. Drept rezultat, reprezentantul Academiei Române a fost 
invitat să prezinte expuneri la conferințe plenare ale unor organizaţii interna- 
ţionale interacademice, dintre care menționăm: 


- Expunerea „Este necesară cercetarea fundamentală în țările mici?” la Con- 
ferinţa Internaţională „Research and Development as the Basis for Innovati- 
on in Creating the Competitive Region”, organizată de Academia Europeană 
pentru Stiinţe şi Arte, Iniţiativa Central-Europeană și Academia de Științe din 
Montenegro (12-13 noiembrie 2010); 


- Expunerea „Academia în Societate” la Conferinţa Internaţională „Role of 
National Science Academies in the 21st Century”, organizată de Inter Aca- 
demy Panel, CEEN şi European Academy of Sciences and Arts (9-12 octom- 
brie 2008); 


- Expunerea „Interfaţă și dialog între ştiinţele umaniste și ştiinţele naturii” la 
Forumul Mondial „Science and Technology in Society”, Kyoto (5-7 octom- 
brie 2008); 


- Expunerea „Poate fi un dialog între ştiinţele naturii și științele sociouma- 
ne?” la Conferinţa Internaţională „Values and 21st Century”, organizată de 
World Academy of Sciences and Arts, European Academy of Sciences and 
Arts, Interacademy Council for South East Europe și Academia de Ştiinţe și 
Arte din Montenegro (19-21 noiembrie 2009); 


- Expunerea „Discovery, creativity and serendipity”, Întâlnirea Europeană 
ICSU, Podgorica (29-30 septembrie 2009). 


Probleme financiare şi de patrimoniu 


Nu putem încheia această prezentare fără o scurtă referire la activităţile legate 
de investițiile majore realizate în Academie în ultimul timp. Din venituri bu- 

getare au continuat în fiecare an lucrările la Casa Academiei, unde au rămas 
de terminat amenajările din corpul central cuprinzând amfiteatrele. Această 
lucrare necesită o reproiectare, date fiind condiţiile care nu mai corespund cu 
cele de acum trei decenii, de la data proiectului inițial. 


Dintre investiţiile bugetare mai importante amintim construcția anexă a Bi- 
bliotecii Filialei din Cluj-Napoca, unde s-au mutat Institutul de Istorie, In- 
stitutul de Arheologie și Istoria Artei și Centrul de Studii Transilvane din 
Cluj-Napoca, rezolvându-se astfel o problemă serioasă de spaţiu. S-au mai 
construit o aulă la Filiala Timişoara, o supraetajare la Filiala Iași și a fost rea- 
bilitat sediul central al Academiei Române din Calea Victoriei, care necesită 
reparaţii urgente mai ales la acoperiş. Tot de la buget s-au realizat dotări în 
sediul central, reparaţii capitale la Biblioteca Academiei, la Casa Oamenilor 
de Știință şi la Cabana Gura Zlata din Munţii Retezat. 


Din venituri proprii a fost achiziționat un imobil la Târgu-Mureş pentru In- 
stitutul de Ştiinţe Socioumane, rămas fără sediu, și un echipament tipografic 
performant, care a permis Editurii Academiei lichidarea întârzierilor în apariția 
revistelor noastre și realizarea în condiţii favorabile de timp și financiare a nu- 
meroase activități de publicare. De asemenea, a fost amenajat parcul Academiei. 


Direcţia economică a obţinut unele sponsorizări care au permis lucrări ca 
amenajarea spațiului muzeistic și asfaltarea curții de la clădirea centrală din 
Calea Victoriei, reparaţii la Casa Avramescu și Muzeul Minovici etc. 


Spitalul Universitar de Urgenţă Elias şi Centrul Medical de Diagnostic, Tra- 
tament Ambulatoriu și Medicină Preventivă, ambele subordonate Academiei 
Române, au realizat investiţii însemnate pentru noi spaţii şi dotări, din fon- 
duri bugetare, contribuția Casei de Asigurări Sociale și venituri proprii. 


O importanţă deosebită a avut finanțarea din fonduri europene (contribuția 
Norvegia, Luxemburg, Islanda) a reabilitării conacului Berthelot, unde s-au 
amenajat un spațiu muzeistic și Centrul pentru Biodiversitate și Dezvoltare 
Durabilă a Zonei Haţeg-Retezat. 


De fonduri structurale europene substanţiale beneficiază Institutul de Chi- 
mie Macromoleculară „Petru Poni” de la Iaşi, Institutul de Biologie şi Patolo- 
gie Celulară „Nicolae Simionescu”, Institutul de Chimie și Fizică „Ilie Murgu- 
lescu” și Institutul de Biologie, pentru dotări și construcții. 


Patrimoniul agricol al Academiei Române a fost recuperat practic în între- 
gime şi este exploatat în regim de arendare. Patrimoniul silvic recuperat în 
mare măsură a fost organizat, potrivit legii, sub forma unui Ocol Silvic al Aca- 

demiei în zona Penteleu și prin colaborare cu Ocolul Silvic al Romsilva în 
zona Retezat. Sunt în continuare demersuri pentru recuperarea integrală a 
patrimoniului silvic. Din păcate, veniturile din exploatarea terenurilor agrico- 
le și silvice nu au „îimbogăţit” Academia Română, sumele încasate acoperind 
diverse cheltuieli. Organizarea Ocolului Silvic de asemenea a necesitat inves- 
tiții pentru dotări specifice, care au consumat o parte însemnată din fondurile 
încasate în primul an de exploatare. Se speră ca prin reorganizarea Fundaţiei 
Patrimoniu a Academiei Române și prin eforturi ale Direcţiei Patrimoniu ve- 
niturile viitoare să fie mai substanţiale. 


xxx 


Am încercat să fac o sumară trecere în revistă a stării Academiei Române cu 
prilejul aniversării a 145 de ani, punând accentual pe realizările instituției. Nu 
trebuie să uităm că există destule dificultăţi în activitatea noastră şi limitări 
determinate de cauze financiare, legislative şi de altă natură. Contăm însă pe 
fidelitatea membrilor şi colaboratorilor noştri față de Academia Română şi 
prestigiul său. 


Conducerea Academiei Române adresează mulțumiri tuturor celor care prin 
devotamentul lor servesc știința și cultura ţării, activând în cadrul Academiei 
Române, și le urează succes în continuare. Sperăm ca la a 150-a aniversare, 
peste cinci ani, Academia să se prezinte cu noi realizări în îndeplinirea misiu- 
nii pentru care a fost creată de înaintași. 


LA MULŢI ANI! 

Marius SALA 
Dicţionarul Tezaur al Limbii Române 


Domnule Preşedinte al Academiei Române, 
Stimaţi membri ai Academiei Române, 
Domnule Preşedinte, 


Stimaţi invitaţi, 


Aţi aflat astăzi că, la cea de a 145-a aniversare a 
Academiei noastre, are loc un eveniment solemn: 
MS. — lingvist român, prezentarea Dicţionarului Tezaur al Limbii Române 
membru al Academiei într-o ediţie completă, care reunește seria elaborată 
Române din 2001 (membru la Cluj de echipa lui Sextil Puşcariu între 1905 şi 
corespondent din 1 993), lar 1948, cunoscută sub sigla DA, și seria de după răz- 
din 2005 vicepreşedinte al boji (realizată între anii 1965-2010), cunoscută sub 
ACESTE LPISU VAII, Director a sigla DLR, la care au colaborat cercetători din cele 
Institutului de Lingvistică ia i 1: i j Ste 
trei institute de specialitate din Bucureşti, Cluj și 
„lorgu lordan — Alexandru A SR! 
E „ Iaşi, sub conducerea academicienilor Iorgu Iordan, 
Rosetti” din Bucureş à 3 A i Ma 

Al. Graur și I. Coteanu; după ce aceștia ne-au pără- 
sit, lucrarea a fost coordonată de alți doi membri ai 

Academiei, Gh. Mihăilă şi cel ce vă vorbește. 


Anul trecut, tot în această aulă, v-am anunţat cu 
satisfacție că a apărut ultimul volum al dicționa- 
rului academic. De ce această nouă prezentare? 


Spre deosebire de expunerile făcute în trecut, când 
am zăbovit asupra istoricului dicționarului (în- 
cercările lui A. T. Laurian și I. C. Massim, ale lui 
B.-P. Hasdeu, ale lui Al. Philippide sau realizările 
echipelor conduse de Sextil Pușcariu și Iorgu Ior- 
dan — Al. Graur — I. Coteanu), acum mă voi referi 
la seria pe care o vedeți aici, o ediție completă în 19 
volume, care reunește cele 37 de volume ale lucrării 
elaborate pe parcursul a 105 ani, câţi au trecut din 
1905, când S. Puşcariu a acceptat oferta Academiei 
Române. E lesne de înţeles satisfacția care ne-a cu- 
prins anul trecut, la apariţia ultimului volum, pe noi 

toți, meșterii care am construit această catedrală a limbii române. Bucuria ne era 
însă umbrită de faptul că primele volume, cele din seria Pușcariu (cuprinzând li- 
terele A-C, D (de), F-I şi J-L (lojniţă) ), nu se mai găseau, iar cele realizate în ulti- 
mele patru decenii mai apăreau întâmplător la câte un anticar. Șefa Sectorului de 
lexicografie, colega Monica Busuioc, a lansat atunci ideea de a se publica o ediție 
unitară a celor două serii, un gest absolut legitim având în vedere importanţa aces- 
tei lucrări fundamentale pentru cultura românească. Dorinţa noastră a ajuns la 
cunoștința acad. Mugur Isărescu, guvernatorul Băncii Naţionale a României, iu- 
bitor al limbii române, care a acceptat să sprijine această operă. Așa cum, la sfârşi- 
tul secolului 19, elaborarea acestei monumentale lucrări nu ar fi putut începe fără 
sprijinul moral şi material al Majestății Sale Regele Carol I, la fel în prezent, fără 
sprijinul BNR, apariţia acestei ediții de excepție nu ar fi fost posibilă. Să dăm aşa- 
dar Cezarului ce este al Cezarului: recunoştinţa noastră deplină. Membrii Acade- 
miei Române vor primi cele 19 volume ale acestei ediţii, la fel și marile biblioteci 
din țară, precum și universitățile din străinătate în care se studiază limba română. 


Editura Academiei Române, sub conducerea acad. D. R. Popescu, s-a impli- 
cat în operaţiile tehnice (scanarea și pregătirea manuscrisului pentru tipar), 
asigurând și colaborarea cu tipografia din Oneşti. 


I-am lăsat la sfârșit pe truditorii de la Institutul de Lingvistică „Iorgu Iordan — 
Al. Rosetti” Nu mă refer la toți cercetătorii care au redactat DLR (ar trebui 
menţionaţi şi colegii de la Cluj și Iaşi), ci numai la membrii Sectorului de 
lexicografie din București, care au efectuat operaţia anevoioasă de revizuire a 
scanării. O pomenesc din nou pe Monica Busuioc care, timp de luni de zile, a 
coordonat această activitate. 


Anul trecut, când am prezentat cele 37 de volume, am afirmat că pot muri liniș- 
tit, fiindcă lingviştii români și-au făcut datoria, ridicând — și îmi place să repet — 
această adevărată catedrală a culturii noastre. Între timp mi-am revizuit afirma- 
ţia prea categorică și am semnat un nou contract virtual cu Academia Română, 
pentru ceea ce ne așteaptă în viitor. De aceea, cer astăzi aprobarea Adunării 
Generale, for suprem de conducere al Academiei Române, pentru ca, în urmă- 
torii ani, lexicografii din cele trei institute de profil (din Bucureşti, Cluj şi Iaşi) 
să refacă seria Pușcariu după modelul DLR, introducând material nou, adus la 
zi, care să reflecte transformările petrecute în lexicul limbii române în secolul 
scurs de la publicarea primelor volume. Academia Română se va putea mândri 
că este printre puţinele academii din lume care au construit o astfel de operă 
monumentală. Şi sunt convins că, la terminarea acestei construcţii, meșterii le- 
xicografi nu vor avea un sfârșit tragic ca în balada Meșterul Manole. Nu va trebui 
să ne construim aripi de șindrilă cu care să încercăm să zburăm de pe cupolă, 
deoarece Academia Română este conştientă de faptul că o lucrare fundamen- 
tală ca aceasta necesită actualizarea continuă a informaţiei și se va implica, și în 
viitor, în realizarea acestei nobile și prestigioase întreprinderi. 

Eugenia BOJOGA în dialog cu 
Gunter NARR 


Am fondat o editură 
pentru a-l publica legal pe Coșeriu 

E.B.: Stimate dle Narr, editura Dvs. Gunter Narr 
Verlag, cea mai cunoscută editură din Germania în 
materie de lingvistică și filologie, a împlinit de cu- 
rând patruzeci de ani de existență. Ce-au însemnat 
acești ani pentru activitatea Dvs. editorială? 


G.N.: Cred că e o vârstă frumoasă pentru orice 
editură. Pentru noi este și una prolifică, întrucât în 
aceşti ani am reușit, în primul rând, să publicăm căr- 
tile reprezentanților Școlii lingvistice de la Tübin- 
gen, şcoală întemeiată de Eugeniu Coșeriu; colecţia 
TBL - Tübinger Beiträge zur Linguistik (Contri- 
buții tübinghineze în domeniul lingvisticii), care a 
făcut celebră editura Narr, depăşind 500 de volume. 
În al doilea rând, am editat studiile magistrale ale lui 
Eugeniu Coșeriu. 


- În ce împrejurări a apărut Gunter Narr Verlag? 


- Editura Gunter Narr a apărut din dorința de a pu- 
blica legal și oficial manuscrisele lui Eugeniu Coșeriu, 
profesorul meu de lingvistică de la Universitatea din 
Tübingen. La drept vorbind, nu intenționam să înfi- 
ințez o editură, însă cursurile lui E. Coșeriu nu puteau 
fi publicate decât sub auspiciile unei întreprinderi 
editoriale, în caz contrar nu puteam obține ISBN-ul. 
Pe de altă parte, și pentru copyright, şi pentru tradu- 
ceri era important ca volumele lui Coșeriu să apară la 
o editură cu drepturi depline. Astfel, editura Narr a 
fost întemeiată la 1 septembrie 1969, țin minte aceas- 
tă dată, deoarece a trebuit să fac demersurile oficiale 
la primărie pentru a obține aprobările de rigoare. 


- Editura are un scurt preistoric, la care vă rog 
să vă referiți. 

— Într-adevăr, ar trebui să ne întoarcem în vremea când am început multiplicarea 
unor cursuri ale lui Coșeriu pe care noi le-am difuzat în toată Germania. 


Eram în semestrul de iarnă 1965-1966 când ne-am dat seama, eu și colegul meu 
Rudolf Windisch, că reuşim să notăm cursurile lui Coșeriu aproape cuvânt cu cu- 
vânt. Atunci ne-a venit ideea să multiplicăm Die Geschichte der Sprachphilosophie 
(storia filozofiei limbajului), deoarece, ne-am zis atunci, ar fi păcat să profităm 
doar noi, studenţii direcţi ai lui Coșeriu, de noutăţile de ultimă oră din lingvistică, 
de toate lucrurile extraordinare pe care le aflam la cursurile profesorului. Ne-am 
zis că ar fi păcat să nu profite și alți studenţi de la alte universități din Germania. 


Die Geschichte der Sprachphilosophie (Istoria filozofiei limbajului) — de fapt, cursul 
pe care E. Coșeriu îl ţinuse la Universitatea din Montevideo, iar acum îl „tradu- 
cea” în germană pentru noi — a fost o noutate absolută, până atunci nu existase 
sub formă de carte. 


Prin urmare, am decis cu Windisch să transcriem, separat unul de altul, cu foarte 
multă grijă cursurile lui Coșeriu. Nu am înregistrat pe bandă magnetică, ci am 
luat notițe, apoi le-am transcris nopți de-a rândul, ceea ce n-a fost deloc o muncă 
uşoară. 


Avantajul era că E. Coșeriu vorbea, nu-și citea cursul, cum făceau alți profesori. 
Pe atunci aparate de înregistrat pe care să le putem folosi nu erau. Dar chiar dacă 
ar fi existat, nici nu am fi îndrăznit să facem așa ceva, nu-mi imaginez cum i-am fi 
pus lui Coșeriu sub nas un astfel de aparat. 


De altfel, nici mașini de scris nu erau prea multe. Ceea ce făceam era să venim 
sâmbăta şi duminica la facultate și să batem la maşina de scris a secretarei De- 
partamentului nostru de limbi romanice notițele pe care le luam la ore. Era o 
muncă migăloasă. Câtă bucurie ne-a produs apariţia pe piaţă a unei mașini IBM 
Kugelkopfmaschine, o minune tehnică a vremii respective... 

Fragmentele în greacă le făceam pe o folie separat, apoi cu multă grijă le lipeam / 
intercalam în text. 


Fireşte, i-am cerut permisiunea lui Coşeriu... 


Când am început această întreprindere, i-am arătat lui Coșeriu notițele pe care le 
luasem la curs. El a zâmbit — probabil cu puţină neîncredere în isprava noastră —, 
însă ne-a permis să le publicăm. 

Apoi, ca să evităm problemele cu finanțele, am specificat că este vorba de „ma- 
nuscrise autorizate ale cursurilor lui E. Coșeriu”, fără să indicăm data sau anul, ca 
să nu fim obligaţi să plătim impozit şi să nu avem probleme cu Finanzamt. 


- Într-un cuvânt, erau texte multiplicate ale cursurilor lui Coșeriu pe care 
Dvs. le-aţi difuzat în toată Germania. 


— Textele pe care le-am bătut la mașina secretarei noastre la sfârșit de săptămână, 
lipite pe alocuri cu foliile care conţineau pasaje în greacă sau latină, erau reprodu- 
se apoi fotomecanic la o firmă din Stuttgart. Aceste exemplare fotocopiate s-au 

difuzat apoi în toată Germania de Vest. Dar mai întâi am făcut publicitate... Nu- 
mai după ce primeam comenzile, expediam exemplarele prin poștă. 


Or, aceste cărţi, care erau foarte ieftine — costau între 3 și 5 mărci —, s-au vândut foarte 
bine, ca pâinea caldă... De altfel, printre primii care le-au cumpărat au fost studenţii de 
la germanistică (secția de germană), dar și cei de la anglistică (secţia de engleză). Dar 
nu numai ei, căci și colegii de la filozofie au devenit clienţii noștri. După acest succes 
local, ne-am gândit să luăm legătura cu studenţi de la alte universități, de exemplu cu 
cei de la Universitatea din Miinchen, cea mai mare universitate din Germania la vre- 
mea respectivă, apoi cu alte universităţi. Cărţile au avut un mare succes și s-au răspân- 
dit imediat la toate universitățile din Germania, cu un mare impact. În primul rând, 
cărţile umpleau un gol în bibliografia academică. Nu prea existau studii pe temele 
respective, iar studenţii aveau nevoie de manuale, de bibliografie serioasă la acest ca- 
pitol. În al doilea rând, volumele noastre erau foarte ieftine, deci convenabile ca preţ. 


Aşa cum spuneam, nu ne-a fost deloc simplu, multe note bibliografice și referințe 
trebuiau verificate şi completate, citatele în greacă și latină trebuiau verificate cu 
minuţiozitate, însă am reușit... Firește, s-au strecurat și anumite greșeli, mai ales 
că noi încă nu ştiam foarte bine greaca veche... Important e că în recenzii, în dez- 
baterile care au apărut după publicarea celor două volume de Istorie a filozofiei 
limbajului aceste greşeli aproape că nu fuseseră observate, în sensul că autorii cro- 
nicilor s-au concentrat asupra aspectului de noutate, a faptului că pentru prima 
dată în Germania se publica un astfel de curs universitar... 


- În definitiv, lucrul cel mai important era că acest curs de Istorie a filozofiei 
limbajului vedea, în sfârșit, lumina tiparului. 


- În felul acesta, E. Coșeriu a devenit cunoscut dintr-odată la toate universitățile 
din Germania. Imaginaţi-vă, la acea vreme Coșeriu încă nu publicase nimic în 
limba germană: cărțile sale fundamentale erau scrise în italiană, spaniolă, iar stu- 
diile de semantică structurală erau în franceză. Dacă până atunci studiile scrise de 
Coşeriu în limbile romanice erau accesibile doar romaniștilor nemți — studenţii 
de la germanistică sau de la filozofie neavând acces la aceste volume — automat, 
prin volume pe care le-am multiplicat noi, am facilitat accesul tuturor la opera / 
concepţia lui E. Coşeriu. 


Pe de altă parte, era un avantaj reciproc: multiplicând aceste volume, am câștigat și 
noi niște bani, iar Coșeriu, care era de puţin timp în Germania, a devenit cunoscut 
peste tot graţie volumelor difuzate de noi. 


- Aţi afirmat că aceste manuscrise / volume au avut un mare succes în Ger- 
mania, ceea ce înseamnă că au fost foarte bine receptate? 


- Într-adevăr, aceste cărți au devenit rapid foarte cunoscute: cred că atunci în 
Germania nu exista profesor de lingvistică sau de limbi romanice (romanistică) 
care să nu fi cunoscut studiile lui Coșeriu, studii care de atunci au devenit indis- 
pensabile acestui domeniu, adică fiecare student de la romanistică era obligat să 
le citească... 

În acelaşi timp, după exemplul nostru, Dieter Kastowsky, un coleg anglist, a pre- 
gătit un alt volum al lui Coşeriu, Strukturelle Semantik (Semantica structurală), 
însă nu i-a făcut publicitate, aşa cum făcuserăm noi; în consecință, nu s-a bucurat 
de un succes similar... Eu cu R. Windisch am recurs mai întâi la publicitate: am 
distribuit fluturaşe cu rezumatul cursului, cu bibliografia volumelor pe care le-am 
publicat... Or, Kastowsky nu făcuse așa ceva... 


- Să înţeleg că aceste volume n-ar fi văzut lumina tiparului dacă Dvs., stu- 
dențţii lui Coșeriu, nu v-aţi fi implicat direct în pregătirea lor pentru tipar? 
— Într-adevăr, această modalitate de a publica notițele de curs ale lui Coșeriu s-a 
încetățenit / răspândit foarte repede. 


Ulterior, după ce am devenit editor profesionist, nu am mai avut timp să mă ocup 
de manuscrisele / notițele de curs ale lui Coșeriu, însă au făcut-o alți colegi ai 
mei: Jörn Albrecht, Heinrich Weber, Hansbert Bertsch ş.a. în Germania, unii în 
Italia, alții în Argentina, Mexic etc. După exemplul nostru, Hansbert Bertsch a 
pregătit pentru tipar Das romanische Verbalsystem, apoi Jörn Albrecht a editat 
Textlinguistik. Tot în baza notelor de curs ale lui Coșeriu, Heinrich Weber a pu- 
blicat Sprachkompetenz ş.a.m.d. 


De fapt, prin multiplicarea şi difuzarea acestor cursuri, noi urmăream să semna- 
lăm că E. Coșeriu nu este doar un mare romanist, ci şi un mare teoretician al lim- 
bajului, cu o concepţie proprie asupra limbajului, concepţie care depășea criza 
structuralistă, introducând creativitatea în limbaj. 


În felul acesta s-a creat o întreagă școală de pregătire a notițelor / manuscriselor 
de curs pentru tipar / publicare. 


Fireşte că mai târziu am început să înregistrăm cursurile lui Coșeriu pe bandă 
magnetică... Încă mai păstrez acele înregistrări și mă bucur că acum am posibi- 
litatea să le predau dlui R. Meisterfeld, angajat în cadrul proiectului „Arhiva și 
manuscrisele lui E. Coșeriu” (recent înființata Arhivă „E. Coşeriu”). E nemaipo- 
menit faptul că B. Schlieben-Lange a obţinut proiectul de editare a manuscriselor 
coşeriene și mă bucur că acestea, care zăceau în sertarele din casa lui Coșeriu de 
la Kirchentellinsfurt în timpul vieţii sale, încep să vadă treptat lumina tiparului. 
Sunt sigur, concepţia lui Coșeriu și studiile sale vor avea un cu totul alt impact 
după ce se vor publica manuscrisele sale fundamentale. 


- În nota introductivă la vol. E. Coseriu, Textlinguistik. Eine Einführung (Narr, 
2007), Dvs. scrieţi următoarele: „Ediţia a patra a Lingvisticii textului, spre de- 
osebire de cea de-a treia ediţie din 1994, este neschimbată și apare acum ca vo- 
lum jubiliar — nr. 500 — în seria Tübinger Beiträge zur Linguistik. Întrucât Eugeniu 
Coșeriu a avut o contribuţie majoră la apariţia colecţiei TBL, al 500-lea volum 
jubiliar i se cuvine pe drept cuvânt. Prin gestul reeditării doresc să-mi exprim 
gratitudinea pentru tot ce îi datorez Maestrului meu Eugeniu Coșeriu”. 


- E un gest care sintetizează ceea ce îi datorez lui Coșeriu ca editor, dar şi ca fost 
student, ca asistent și doctorand al său în lingvistica romanică. Pe lângă faptul 

că m-a învățat adevărata lingvistică, fiindu-mi profesor, Coşeriu a fost și spiritus 
rector al editurii Narr... 

- Din 2002, de când Coșeriu nu mai este printre noi, la editura Dvs. s-au pu- 
blicat mai multe volume de-ale sale. Ultima apariție, Eugenio Coseriu, Latei- 
nisch-Romanisch. Vorlesungen und Abhandlungen zum sogenannten Vulgărla- 
tein und zur Entstehung der romanischen Sprachen’ adună la un loc textele lui 
Coşeriu referitoare la latina vulgară și la apariția limbilor romanice. 


- Volumul Eugenio Coseriu. Lateinisch-Romanisch deschide o nouă colecție — 
Schriften des Eugenio Coseriu-Archivs (Manuscrise din Arhiva Eugeniu Coșeriu) — în 
care urmează să se publice manuscrisele inedite ce se conțin în Arhiva „E. Coșe- 
riu” Aşa cum ştiţi, această serie a fost creată în 2005 la Universitatea din Tiibin- 
gen, graţie strădaniei prof. dr. Johannes Kabatek, decanul Facultăţii de Litere. 


De fapt, publicarea volumelor lui E. Coșeriu rămase în manuscris reprezintă 
un proiect mai vechi, dar care în ultimii ani capătă consistenţă și coerenţă... 


Ne-am convins cu toţii că de la Coșeriu au rămas foarte multe manuscrise, J. Kabatek 
spune că numărul acestora depăşeşte cu mult numărul studiilor publicate în timpul 
vieţii sale, deci cam peste 2.000 de manuscrise. Important este că prof. ]. Kabatek, 
responsabil de proiectul Eugenio Coseriu — Erfassung und Publikation unverăffentlichter 
Manuskripte, finanţat de Deutsche Forschungsgemeinschaft (cf. www.coseriu.de) la 
Universitatea din Tiibingen (1999-2007), a reuşit să transforme Arhiva „E. Coşeriu” 
într-un centru internaţional care coordonează traducerile, difuzarea și perpetuarea 
teoriei lingvistice coşeriene în lume. Aici vin bursieri de peste tot... 


- Cred că dintre volumele lui Coșeriu, publicate post-mortem la Gunter 
Narr Verlag, cel puţin două reprezintă studii magistrale, în sensul că nu și-au 
pierdut deloc actualitatea... 


- Vă referiţi la Geschichte der Romanischen Sprachwissenschaft (Istoria lingvisticii 
romanice), într-un fel unică... Acest volum a fost pregătit pentru tipar în colabo- 
rare cu E. Coșeriu de către dl Reinchard Meisterfeld, discipol al lui Coșeriu din 
prima generaţie, o persoană cu vaste cunoştinţe în domeniul limbilor romanice, 
al limbilor clasice și al istoriografiei lingvistice. Or, dl R. Meisterfeld a știut să păs- 
treze litera și spiritul cursurilor lui Coşeriu, deoarece volumul reprezintă practic 
manuscrisul prelegerilor pe care Coșeriu le-a ţinut studenţilor de la Universitatea 
din Tübingen de-a lungul anilor. 


- Între timp, a apărut o nouă ediţie și din Geschichte der Sprachphilosophie, 
pregătită de data aceasta pentru tipar de către dl prof. J. Albrecht... 

- Mă bucur că J. Albrecht a finalizat acest proiect mai vechi și îi sunt foarte recu- 
noscător că a pregătit această nouă ediţie din Geschichte der Sprachphilosophie. 
Von den Anfängen bis Rousseau. 

- Să precizăm că prima ediţie a Istoriei filozofiei limbajului aţi pregătit-o 
Dvs. cu mulţi ani în urmă. 

- De fapt, am început cu Einführung in die Strukturelle Linguistik (1967/1968 
(Introducere în lingvistica structurală) şi cu Einführung in die Transformationelle 
Grammatik (Introducere în gramatica generativ-transformațională, cursurile din 
semestrul de vară 1968). Geschichte der Sprachphilosofie (Istoria filozofiei limbaju- 
lui) fiind al treilea volum pe care l-am multiplicat împreună cu colegul meu Rudi 
Windisch, cu cel de-al doilea a trebuit să mă descurc de unul singur. 


— Revenind la editură... 


- Un alt aspect care m-a determinat să mă gândesc la o editură a fost faptul că 
unii discipoli ai lui Coșeriu și colegi de-ai noștri - Christian Rohrer, L. Lipka, 
Brekle ș.a. — fuseseră plecaţi în SUA și au remarcat cât de repede apăreau acolo 
cărţile pe piaţă. La noi în Germania pe atunci totul decurgea mult mai lent: 
manuscrisele erau pregătite pentru tipar timp îndelungat (era un întreg ritual). 
În plus, cartea trebuia să arate bine, iar procesul de publicare putea să dureze 
de la un an la doi ani. Or, acești colegi, întorși din SUA, mi-au spus că nu are 
sens ca manuscrisele să aştepte atât de mult, că ar fi bine să urgentăm procesul 
de publicare, că ar trebui să ne concentrăm pe conţinut și nu pe formă... Atunci 
m-am gândit că dacă îmi fac o editură, există posibilitatea de a publica și alte 
cărți pe lângă cele ale lui Coșeriu, şi în felul acesta m-am decis. 


La început am lucrat cu maşini de scris, apoi cu un IBMcomposer, un fel de ma- 
şină mică de tipărit (calculator — ?). Prin acest procedeu de tipar am reuşit să 
public o carte în două-trei luni, ceea ce acum patruzeci de ani era o performanţă! 
Pentru a putea oferi publicului cititor posibilitatea de a fi la curent cu cele mai noi 
concepții şi curente în lingvistică, era într-adevăr important să ne concentrăm pe 
conţinut și nu pe formă... 


În felul acesta, Gunter Narr Verlag, o editură mică pe atunci, a impus pentru pri- 
ma dată acest gen / mod de a edita cărţi în Germania... deci aşa am început... 


În afară de aceasta, vroiam să inaugurez o colecție în care să publicăm la un loc toate 
studiile importante de lingvistică. Așa a apărut colecţia pe care am denumit-o TBL 
— Tübinger Beiträge zur Linguistik (Contribuţii tiibinghineze în domeniul lingvisticii). 
Astfel au fost create editura și colecţia care ne-au făcut celebri... Coșeriu a devenit 
din capul locului consultantul principal al editurii Gunter Narr Verlag... 


- Dvs. faceţi parte din prima generaţie de elevi ai lui Coșeriu de la Univer- 
sitatea din Tiibingen. Ce au însemnat pentru Dvs. anii de ucenicie cu profe- 
sorul Coșeriu? 


— Dacă aş putea aproxima într-o formulă cât mai laconică acea perioadă, aş spu- 
ne că au fost nişte ani extrem de interesanți și extrem de rodnici. Când Eugeniu 
Coşeriu a sosit la Universitatea din Tübingen, în 1963, după un lung periplu în 
America de Sud, la Universitatea din Montevideo, Uruguyai, eu aveam la activ 
câteva semestre, învățând cu alți profesori, printre care şi cu prof. M. Wandruzka. 


Pe atunci orientarea Catedrei noastre era cea tradițională, adică Filologie roma- 
nică, limbă şi literatură împreună. Noi, studenţii, eram obișnuiți cu metodele tra- 

diționale de gramatică istorică şi comparată aplicate la aceste limbi, iar cursurile 
erau predate în limba germană. Accentul se punea deci pe faptele de limbă pro- 
priu-zise, prezentate din perspectivă diacronică, cel mai des, și comparativ. Chiar 
şi atunci când făceam lingvistică sincronică, profesorii noştri nu erau interesaţi de 
latura teoretică sau conceptuală... 


Or, E. Coșeriu ne-a impresionat imediat printr-o viziune proaspătă, de ultimă 
oră asupra lingvisticii. La cursurile sale aflam noutăţile cele mai recente din 
lingvistica romanică, dar și ceea ce se întâmpla atunci în lingvistica generală. 
Spre deosebire de profesorii noștri, Coșeriu se referea la tot ce se întâmpla din 
punct de vedere teoretic și conceptual în lingvistică în general, lărgindu-ne ast- 
fel considerabil cunoştinţele... În plus, preda cursuri în cele mai diverse limbi, 
aspect care, de asemenea, ne-a impresionat foarte mult. În aceeași săptămână 
ţinea un curs de franceză veche, unul de istorie a limbii spaniole, altul de italia- 
nă sau de portugheză și, de fiecare dată, în limbile respective... 


Într-un cuvânt, cursurile lui Coșeriu erau cu totul inedite, foarte captivante și in- 
citante, erau de o noutate absolută. Nu întâmplător foarte repede s-a răspândit 
vestea în toată Germania că la Universitatea din Tübingen a sosit un profesor 
străin, de origine română, care e un mare lingvist şi un mare romanist... 


- Care, în același timp, se plia pe tradiţia Școlii de la Tübingen, unde an- 
terior fuseseră profesori de filologie romanică E. Gamillscheg și Gerhard 
Rohlfs... 


— Spre deosebire de aceştia, Coşeriu venea cu un aer proaspăt şi cu o altă metodă. 
În consecință, el a ridicat la un alt nivel studiul limbilor romanice la universitatea 
noastră, bazând acest studiu pe un fundament filozofico-conceptual foarte larg, 
ceea ce nu se mai făcuse până atunci. 


Aşa că, nu întâmplător, mulți studenți de la alte centre universitare din Germa- 
nia, auzind de Coșeriu, au început să se transfere la Universitatea din Tübingen. 
Mă refer la Jürgen Trabant care a venit de la Universitatea din Berlin, la Rudolf 
Windisch care se transferase la noi de la Universitatea din Bonn. Brigitte Schli- 
eben-Lange renunțase la Universitatea din München pentru a putea studia cu 
profesorul Coşeriu, alți studenți îl urmaseră din America de Sud... 


- Acest fenomen „migrator” spre Tübingen se regăsește și la generațiile ur- 
mătoare de discipoli ai lui Coșeriu. Să ne amintim că și Heidi Aschenberg 
l-a descoperit pe Coșeriu prin studiile sale şi după lecturi serioase din Co- 
şeriu a decis să se transfere la Tübingen. La fel şi Harald Thun care va veni 
tocmai din Kiel, din nordul Germaniei, în Ţara Șvabilor pentru a-și face 
ucenicia la profesorul Coșeriu... 


- Într-adevăr, așa a fost. Și nu numai cu studenții nemți s-a întâmplat acest lucru, 
ci şi cu studenți din alte țări (Italia, România, Spania, Coreea, Africa de Sud etc.). 


Revenind la începuturi, E. Coşeriu ne întreba pe noi, studenții, ce teme ni se par 
mai interesante și considerăm că merită să fie tratate / abordate la cursuri. Or, aşa 

ceva nu ne mai întrebase nimeni până atunci. De fapt, nici nu știam că e posibil 
ca un profesor să „coopereze” în felul acesta cu studenții, să ţină cont de părerea 
şi preferinţele lor. Deci, cu mult înainte ca în didactica limbilor să se vorbească de 
metoda interactivă, cursurile și seminariile lui Coșeriu erau interactive. 


Îmi amintesc, bunăoară, că o dată ne-a întrebat dacă nu am dori să facem un curs 
în care să fie prezentată gramatica generativ-transformaţională a lui N. Chomsky. 
Ne-a spus că, indiferent de atitudinea sa față de această orientare lingvistică și față de 
N. Chomsky în general, el va prezenta / discuta problematica abordată în generati- 
vism. Vă daţi seama, pentru noi era foarte interesant să fum în pas cu ultimul trend în 
lingvistică, să aflăm despre ce este vorba în gramatica generativă, în mare vogă atunci... 


Aşa cum știm, E. Coşeriu a avut o atitudine critică față de acest curent lingvistic, 
atitudine pe care a expus-o în mai multe studii. Însă aceste studii, din păcate, nu 
au fost redactate în engleză, ci doar în germană. De exemplu, un studiu foarte 
important din această perioadă a fost publicat într-o revistă olandeză?. Se ştie, 
N. Chomsky nu reacționa la observaţiile critice care nu erau făcute în engleză din 
principiu... E păcat că studiile lui Coșeriu nu au fost traduse în engleză, deoarece, 
din acest considerent, critica lui Coșeriu a rămas fără ecou, iar concepţia / teoria 
sa a pătruns destul de puţin în SUA... 


- Apropo de acest aspect, e păcat că teoria lui Eugeniu Coșeriu nu a fost încă 
pe deplin receptată în SUA, sper însă că situaţia se va remedia cât de curând 
şi că studiile sale vor fi traduse și în engleză. 


— Ca să revin la acei ani, exprimându-mă foarte concis, Coșeriu a propus foarte 
multe cursuri cu o tematică nouă, inedită, iar noi, studenţii, eram de-a dreptul 
entuziasmați. De aceea am devenit foarte repede discipoli ai lui Coșeriu și chiar 
adepţii concepției sale. 

Un alt aspect care ne-a impresionat atunci a fost faptul că profesorul ţinea foarte 
multe cursuri benevol, în sensul că erau în afara normei sale didactice, nefiind 
remunerat pentru asta. El era dispus să facă cele mai diverse cursuri dacă acestea 
erau interesante pentru studenţi. De exemplu, un curs despre limba sardă, altul 
despre occitană, ceea ce nici unul dintre profesorii noștri nu mai făcuse. Iar noi 
eram foarte curioși și dornici să învăţăm... 


Trebuie să subliniez că, din aceste considerente, la cursurile lui Coşeriu au înce- 
put să vină nu doar studenţi de la alte secţii, ci şi profesori, cercetători atât din 
domeniul limbilor romanice, cât şi din alte domenii, de exemplu, germaniști (co- 
legi de la catedra de germană), anglişti (colegi de la catedra de engleză) ş.a.m.d. 


S-a constituit chiar și un cerc de lingvistică — numit pe atunci Doktoranden Se- 
minar / Koloquium - care se convoca de două ori pe lună, sâmbăta înainte de 
prânz. La şedinţele acestui cerc al doctoranzilor, cum se numea pe atunci, veneau 
profesori din Tübingen, dar şi de mai departe: de la Universitatea din Konstantz, 
bunăoară, sau de la Universitatea din Stuttgart. Cert este că discuţiile erau palpi- 
tante și foarte interesante... 

- Să nu uităm că în acei ani lingvistica era într-adevăr în avânt, era un fel de 
ştiinţă-pilot pentru celelalte științe ale culturii... 


— Așa este, iar studenţii optau mai mult pentru lingvistică decât pentru literatu- 
ră. Era, aşadar, o atmosferă prielnică pentru științele limbajului în general. Unii 
dintre noi, care anterior fuseserăm preocupaţi de literatură, ne-am „convertit” 
la lingvistică, deoarece, în atmosfera de efervescenţă creată în jurul lui Coșeriu 
şi de la seminarul doctoranzilor (acest cerc de lingvistică), aveam impresia că în 
literatură nu se întâmpla nimic deosebit, că nu erau teme / aspecte noi — cel puţin 
nouă așa ni se părea atunci —, pe când în lingvistică se întâmplau atâtea lucruri 
extraordinare, apăruseră orientări noi... 


- În această atmosferă de emulaţie, Dvs., studenții lui Coșeriu, aveaţi sen- 
timentul că vă angrenaţi într-o mișcare de idei, că veţi forma o şcoală de 
lingvistică? 

- Erau timpuri propice lingvisticii şi o perioadă foarte interesantă pentru noi, 
cei pasionaţi de ştiinţa limbii. Dincolo de atmosfera de emulaţie, era o atmosferă 
prielnică studiului şi cercetării în ansamblu, o atmosferă de mare avânt în lingvis- 
tică. Cu toţii aveam certitudinea că ni se deschideau orizonturi noi, iar cel care ne 
ghida spre aceste orizonturi era anume Coșeriu. 


- Pentru studenţii de la Tübingen din acei ani, Coșeriu a avut rolul unui 
deschizător de drumuri? 


- Exact, așa îl percepeam noi atunci, dar cred că și colegii mai în vârstă, adică acei 
profesori care veneau la cursurile sale în rând cu noi... 


- Cum era relaţia dintre acești studenţi, unii dintre ei fiind și asistenţi 
(Hiwi)? de cercetare, și Coșeriu? După câte știu, și Dvs. aţi fost asistent al 
lui Coșeriu. 


- Prin numirea în postul de profesor titular, E. Coșeriu a obţinut mulți bani de 
la stat pe care trebuia să-i gestioneze. Atunci era așa: dacă un profesor era nu- 
mit pe post (şef de catedră) la universitate, el primea mijloace financiare supli- 
mentare, mijloace pentru studenţi ca să-i angajeze ca asistenţi (Hiwi), mijloace 
pentru bibliotecă, pentru a achiziționa cărți etc. Or, Coșeriu, primind foarte 
mulți bani, a putut angaja multă lume care a lucrat cu el... 


Organizarea procesului didactic — a cursurilor și a seminariilor — era foarte bună 
şi foarte serioasă. 


Coşeriu știa foarte multe lucruri, niciodată nu s-a întâmplat să-i lipsească vreo 
informaţie oricât de marginală. El știa să răspundă la toate întrebările pe care i 
le adresam la sfârșitul cursurilor, la orele de consultaţie sau pe coridor, atunci 
când ne întâlneam cu el... Coșeriu era, ca și prof. Rohlfs, ein Band der Lexikon 
(un volum de lexicon, de dicționar), o enciclopedie ambulantă... 


În ce ne priveşte pe noi, trebuia să ne pregătim foarte serios pentru aceste şedinţe: 
nu era vorba doar să asistăm, ci trebuia să participăm la seminariile și cursurile prac- 

tice. De exemplu, dacă aveam de comentat un text în catalană, sardă sau în română, 
acesta trebuia tradus în germană, ceea ce presupunea să luăm la bani mărunți orice 
detaliu din textul respectiv. Pentru a face o interpretare bună, textul trebuia să fie 
deconstruit / „dezmembrat”, apoi reconstruit / asamblat din nou —, ceea ce însem- 
na că trebuia să treci prin toată gramatica istorică a limbii respective, implicit prin 
cultura limbii poporului respectiv... interpretare, demers hermeneutic. 


Coșeriu era sever, dur, dar echitabil și nu purta pică nimănui. El n-a certat pe nimeni 
niciodată dacă nu știa ceva, e adevărat însă că și noi ne pregăteam foarte serios. 


Pe de altă parte, la aceste seminarii speciale nu erau foarte mulți participanţi, de- 
oarece trebuia să te pregătești temeinic. Dar, fiind puţini — în comparaţie cu par- 
ticipanţii la cursurile magistrale —, lucram foarte mult și foarte eficient cu toţii. O 
făceam cu mare plăcere, deoarece la catedră era o atmosferă bună, prietenoasă şi 
foarte frumoasă. 


- Care era reacţia studenților la ritmul lui Coșeriu? 


— Totuşi, spre deosbire de alți profesori, E. Coșeriu ne convoca și sâmbăta, de di- 
mineaţă, când unii colegi ar fi vrut să meargă acasă... Îmi amintesc că odată, într-o 
sâmbătă, începusem ședința de dimineaţă şi am fi vrut să mergem la cantină care 
avea program până la ora 13.00. Când i-am spus lui Coșeriu acest lucru, el a zis „E 
foarte rău că se închide așa devreme” și am continuat şedinţa... Dar pentru noi era 
limpede că, fără astfel de sacrificii, nu puteam ţine pasul cu Coșeriu. 


Tot noi trebuia să-l ducem acasă cu mașina... era un fel de ritual care ţinea de 
obligaţiile asistenţilor... Şi eu îl duceam pe Coşeriu acasă la Kirchentellinsfurt cu 
mașina, iar pe drum discutam foarte multe; aceste discuţii erau foarte interesante 
prin caracterul lor nonformal... 


De asemenea, pe atunci organizam colocvii la Universitatea din Freiburg... Cu 
această ocazie, prof. Coşeriu s-a destăinuit foarte mult, povestindu-ne despre anii 
săi de studii în Italia, unde a lucrat ca jurnalist şi unde a publicat poezii, proză 
scurtă... Îmi amintesc că o dată la Freiburg eram la hotel și am discutat cu profe- 
sorul până la S dimineaţa... Erau vremuri foarte interesante... 


- Ce cursuri / prelegeri și seminarii preda prof. Coșeriu atunci? 
- În primul rând, ţinea cursurile de lingvistică generală și de lingvistică romanică, 
având ceea ce în germană se numeşte venia legendi, atât pentru lingvistica genera- 


lă, cât şi pentru lingvistica romanică, adică dreptul de a ţine cursuri magistrale în 
două domenii, drept care se obține prin abilitare‘. 


Cum proceda Coșeriu? De obicei, lua o temă de lingvistică generală ... și de 
lingvistică romanică pe care o discuta / o propunea la cursurile / seminariile spe- 
ciale. Aşa a apărut, de exemplu, cursul Das romanische verbal System (Sistemul 
verbal al limbilor romanice), Geschichte der romanischen Sprachwissenschaft (Istoria 
lingvisticii romanice) sau Geschichte (historische-vergleichende Grammatik) der ro- 
manischen Sprachen... (Gramatica istorică a limbilor romanice)... 

Îmbina teoria cu cercetarea, descrierea concretă a limbilor cu concepția sa teore- 
tică. Cât priveşte lingvistica generală, pe atunci făcea o introducere în structura- 
lism, apoi în lingvistica stratificaţională și în cele din urmă în lingvistica gene- 
rativ-transformaţională. În plus, preda şi cursul de filozofie a limbajului. Într-un 
cuvânt, în cadrul cursurilor de romanistică erau prezentate și discutate cele mai 
recente orientări din lingvistică. 


Cât priveşte seminariile speciale, acestea abordau / tratau teme punctuale din 
întreaga Romanie (spaţiul în care se vorbesc limbile romanice). 


De altfel, cred că E. Coșeriu era unicul profesor care făcea lingvistică romanică 
în sensul larg al cuvântului, adică nu se focaliza doar asupra limbii franceze 
şi a unei alte limbi romanice, ci cuprindea toate limbile romanice, inclusiv pe 
cele dispărute, cum ar fi dalmata. Îmi amintesc că noi, studenții lui Coșeriu, 
a trebuit să studiem din scoarță în scoarță singura carte despre dalmată a lui 
M. G. Bartoli. Firește, nu urmăream să învăţăm dalmata pentru a o vorbi; nici 
Coşeriu nu pretindea de la noi aşa ceva. Tot astfel, nu eram obligaţi să învăţăm 
megleno-româna sau istro-româna ca să putem vorbi în aceste limbi. Ce urmă- 
rea Coşeriu de fapt era o introducere temeinică în aceste limbi, în structura lor 
morfologică și particularitățile lor tipologice. În felul acesta aflam lucruri noi, 
ne amplificam cunoștințele în domeniul limbilor romanice, constatam „pe viu” 
prin ce se deosebesc între ele aceste limbi... Într-un cuvânt, ne formam o bază 
serioasă pentru studiul tipologic de mai târziu al limbilor în cauză. 


Cred că scopul lui Coșeriu era să ne ofere o imagine generală despre întreaga Ro- 
manie, diferenţele dar și similitudinile existente între Romania Occidentală și Ro- 
mania Orientală ș.a.m.d. Or, acesta era un lucru foarte important. De aceea, și la 
aceste seminarii, veneau, de rând cu studenții, mulţi profesori universitari, printre 
care şi prof. Reinhold Kontzi care tocmai susținuse teza de abilitare și era deja pro- 
fesor titular, participând împreună cu noi la aceste întruniri extrem de captivante. 


- În 1967 aţi fost la București, mai exact ați participat la Congresul Interna- 
tional de Lingvistică. Ce impresii v-a lăsat acel congres? 


- A fost un mare congres de lingvistică romanică, un congres uriaș, la care au 
participat 1.500-2.000 de persoane. Eu am mers pentru prima dată în România, 
împreună cu prietenul meu Rudolf Windisch. Primisem diurnă din partea Uni- 
versităţii din Tübingen, câte 500 de mărci fiecare. Am decis să mergem cu mașina 
la Bucureşti, ceea ce, în sine, era deja o aventură fascinantă. Vreau să spun că pe 
atunci faptul de a veni dintr-o ţară capitalistă și a trece apoi prin vama unei țări 
comuniste era o experienţă palpitantă. 


Cât privește congresul, acesta a fost, aşa cum spuneam, unul internaţional, mon- 
dial. Pe atunci profesorii erau invitaţi să ţină conferinţe la congrese. Noi ne-am 
dus să-i cunoaștem pe marii lingviști, pe autorii manualelor cu care lucrasem an- 
terior, şi după care învăţasem lingvistică generală, lingvistică romanică sau istoria 
fiecărei limbi romanice în parte. Astfel, a fost interesant să-l cunoaștem pe 

Alexandru Rosetti, despre care ne povestise Coșeriu, sau pe Iorgu Iordan, cel 
care îi fusese profesor lui Coșeriu la Iași. Prin urmare, voiam să-i cunoaștem în 
persoană pe acești mari lingviști, voiam să-i ascultăm, să vedem cum arată... 


Îmi amintesc că prof. G. Rohlfs a venit în mod special din Grecia la acel congres... 
Fireşte, şi Coşeriu a participat, iar interesul față de el era imens... Ce m-a impre- 
sionat atunci a fost că prof. Coşeriu vorbea foarte multe limbi, în afară de limbile 
romanice sau germanice. La un moment dat a intervenit în limba rusă, cu altcine- 
va a schimbat câteva replici în polonă sau sârbo-croată. În general, trecea de la o 
limbă la alta cu o ușurință uimitoare. 


Pentru mine și pentru prietenul meu Rudolf Windisch a fost o reuniune de ex- 
cepţie. Lumea era activă, lua parte la discuţii, se implica cu adevărat; se simţea o 
reală pasiune pentru știință, pentru lingvistică... În fine, atmosfera era cu totul 
alta decât cea de astăzi. 


Dat fiind că primisem acea indemnizaţie, la București am avut ocazia să cumpărăm 
foarte multe cărți şi discuri cu muzică românească. De altfel, cărțile nu erau deloc 
scumpe și nici discurile. Sadoveanu, Eminescu în ediția Perpessicius, Camil Petrescu, 
Cesar Petrescu... în fine, ne-am putut permite să cumpărăm multe lucruri. La întoar- 
cere, mașina noastră era supraîncărcată... Mai păstrez şi astăzi biblioteca românească 
şi discurile cu muzică populară românească pe care le-am cumpărat atunci... 

- Aţi mai fost după aceea în România? 

— Ulterior am participat la un curs de vară la Sinaia. Această şcoală de vară a fost 
foarte bine organizată: de dimineaţă aveam cursuri de limbă, iar după masă diverse 
excursii și activități culturale. Locuiam la un hotel în Sinaia, iar în cadrul cursului 
am făcut cunoștință cu participanţi din mai multe țări: din Portugalia, Franta, Elve- 
ţia etc. Dacă spuneam că venim de la Tübingen, că suntem studenţii prof. Coșeriu, 
eram trataţi în mod privilegiat, aceasta fiind ca o carte de vizită... Pentru noi era 
măgulitor acest lucru, era un motiv de mândrie să spui că eşti elevul lui Coșeriu... 


- Revenind la editura Gunter Narr Verlag, care a fost prima carte pe care aţi 
publicat-o în această serie TBL? 


- Prima carte care a văzut lumina tiparului la editura Narr a fost Die Spra- 
chwissenschaft a lui Georg von der Gabelentz. Sugestia, firește, îi aparţine lui 
Coșeriu care, entuziasmat de Gabelentz şi de concepţia sa lingvistică, îmi 
spusese că această carte trebuie neapărat publicată. De aceea, împreună cu 
Uwe Peterson, colegul meu, şi el discipol al lui Coșeriu, în baza ediţiei din 
1901 a lui Gabelentz, am pregătit o nouă ediţie. În plus, volumul conţinea o 
introducere a lui Coșeriu, de fapt, un studiu pe care îl publicase în volumul 
omagial dedicat lui A. Martinet despre G. von der Gabelentz‘. Al doilea vo- 
lum a fost din E. Coșeriu, Strukturen und Funktionen, o antologie de studii 
traduse pentru prima dată în germană. După aceea a urmat al treilea volum, 
Adam Smith, Pagini de lingvistică, pe care l-am îngrijit eu. Or, A. Smith era 
cunoscut până atunci doar ca economist, aproape deloc ca lingvist... 

Al patrulea volum a fost teza de doctorat a lui Paul Oswald și așa a mers mai 
departe... 


În felul acesta, pas cu pas, am scos mai multe cărţi. Ofertele noastre erau cu totul 
noi, „proaspete”, iar noi eram de-a dreptul entuziasmați... Era senzaţional să edi- 
tezi într-un ritm rapid titluri importante de lingvistică... 


- Era momentul când Coșeriu l-a făcut cunoscut pe Georg von der Gabe- 
lentz în primul rând studenţilor de la Tübingen. 


- Într-adevăr, tocmai atunci Coșeriu fusese preocupat de sursele lui F. de Saus- 
sure, de similitudinile dintre Saussure și Gabelentz, chiar făcuse o comparaţie 
între cei doi lingviști... În opinia lui Coșeriu, dacă F. de Saussure nu ar fi audiat 
cursurile lui G. von der Gabelentz, nu ar fi dictat opera sa magistrală studenţilor 
de la Universitatea din Geneva, altfel spus, Saussure şi-ar fi elaborat concepţia sub 
influenta lingvistului german... Era cert faptul că trebuie să existe o legătură între 
cei doi... Prin urmare, problema se punea astfel: a urmat Saussure cursurile lui 
G. von der Gabelenz la Universitatea din Leipzig sau nu? În termeni actuali, cine 
de la cine s-a inspirat. Coșeriu devenise consultantul principal al editurii Narr. 


- Despre aceste influenţe E. Coșeriu a scris în studiul său Georg von der Ga- 
belentz et la linguistique synchronique”. 


- Exact! Dacă vă amintiţi, Coșeriu stabilește o corelaţie / legătură între conceptul 
de semnificat / semnificaţie la G. von der Gabelentz şi F. de Saussure. Dacă F. de 
Saussure a audiat cursurile lui Gabelentz la Universitatea din Leipzig sau nu, dacă 
el a profitat / transcris cursurile lui Gabelenz sau nu sunt discuţii care mai conti- 
nuă și astăzi. Cert este că Saussure și Gabelentz, independent unul de altul, au avut 
idei asemănătoare, căci acesta era spiritul vremii. În definitiv, faptul că Saussure și-a 
elaborat cursul său de lingvistică independent de Gabelentz sau sub influenţa con- 
cepţiei acestuia are mai puțină importanţă... 

De altfel, Rudolf Engler, un important cercetător al lui Saussure de la Berna, care 
a primit întreaga moștenire / operă postumă a lui Saussure, informează periodic 
publicul internațional asupra manuscriselor lui Saussure... 


În ce ne priveşte, important era să semnalăm acest lucru și să publicăm opera lui 
Gabelentz, pentru a o aduce în discuţie, în actualitate, ceea ce am și făcut prin 
editarea volumului Die Sprachwissenschaft, ihre Aufgaben, Methoden und bisherigen 
Ergebnisse, aşa cum spuneam, la sugestia lui Coșeriu. Ulterior, această carte a lui 
Gabelentz a fost republicată / reeditată în colecția UTB. Cursuri pentru studenți. 


— Ce alte studii ale lui E. Coșeriu au mai fost publicate la editura Narr? 


— Aşa cum spuneam, al doilea volum Sprache. Strukturen. Funktionen pe care l-am 
editat a fost chiar o antologie de studii coşeriene, după care au urmat cele două 
volume Geschichte der Sprachphilosophie, apoi Das romanische Verbalsystem, ulte- 
rior Textlinguistik, editat de Jörn Albrecht, cele două volume din Einführung in 
der allgemeine Sprachwissenschaft. În 1988 H. Weber a editat volumul Die Spra- 

chkompetenz. De curând s-a editat vol. I din monumentala Die Geschichte der ro- 
manischen Sprachwissenschaft (storia lingvisticii romanice)... Într-un cuvânt, edi- 
tura Narr a publicat cele mai importante studii / cărţi / volume ale lui Coșeriu. 


- Cele mai importante studii ale lui Coșeriu în limba germană, deoarece 
editura care l-a lansat / consacrat pe Coșeriu pe plan internaţional a fost 
Gredos din Madrid... 


- Aşa este, colegii de la Gredos, cu mult înaintea noastră, l-au făcut celebru pe 
Coșeriu prin publicarea studiilor sale fundamentale, cum ar fi Sincronia, diacronía 
e historia, Teoria del lenguaje y lingüística general ş.a. 


- Dacă nu greșesc, la editura Narr au apărut și câteva volume omagiale de- 
dicate lui Coșeriu... 


- Exceptând primele cinci volume care au apărut la celebra editură Mouton De 
Gruyter (Berlin-New York) şi Gredos (Madird). În ce ne priveşte pe noi, am pu- 
blicat alte omagii dedicate cu diverse ocazii lui Coșeriu: Energeia und Ergon în 3 
volume (1988), volumul de dialoguri cu Coșeriu: J. Kabatek, A. Murguia, Die 
Sachen sagen wie sie sind... Eugenio Coseriu im Gespräch şi ultimul omagiu Sprache 
und Welt... foarte special. 


Avantajele au fost reciproce... ce a fost fecund / stimulator în această colaborare... 
sunt aspecte necunoscute de publicul larg... Coșeriu însuși a fost foarte recunoscă- 
tor faptului că noi l-am publicat și, astfel, l-am popularizat...; în același timp, Coşe- 
riu a fost spiritus rector al editurii noastre, aşa cum am remarcat mai devreme... 


Alţi autori au fost popularizaţi între timp. Editura va împlini curând 40 de ani de 
existenţă... și depăşeşte cifra de 2.000 de autori publicaţi... Treptat s-au adăugat / au 
fuzionat și alte edituri... Astfel, am cumpărat editura Franke din Elveţia care a fost 
întemeiată în 1835. Din 1999 am devenit proprietarul editurii Atempto din Tübin- 
gen, ceea ce înseamnă că în prezent au fuzionat trei edituri: Gunter Narr, Franke și 
Atempto, fiecare cu propriul program de editare. Cât privește Gunter Narr Verlag, 
punctul central al activităţii noastre editoriale rămâne în continuare lingvistica. Din 
păcate, între timp, lingvistica şi-a pierdut statutul de odinioară, când era conside- 
rată ştiința-pilot în domeniul umanioarelor (a ştiinţelor culturii). Catedrele şi-au 
schimbat titulatura: nu se mai numesc ca pe vremuri Catedra de filologie romani- 
că (în germ. Romanisches Seminar), ceea ce însemna că erau cuprinse toate limbile 
romanice, iar astăzi tendinţa este spre Catedra de franceză sau Catedra de spaniolă 
care vin să substituie Catedrele tradiționale de lingvistică romanică... 


Oricum, în Germania editura Gunter Narr a fost ani de-a rândul în top / frunte, 
cel puţin în domeniul lingvisticii, iar această poziţie o deţinem și în prezent... 

Cu toate acestea, profilul fiecărei edituri este diferit. Dacă Gunter Narr s-a spe- 
cializat în lingvistică, editura Franke publică în special teorie și critică literară, 
filozofie şi teologie. Atempto are o orientare mai largă, mai generală, deoarece 
colaborează cu Universitatea din Tübingen, publică oferta cursurilor și a semina- 
riilor prevăzute în planurile de învățământ (pentru procesul didactic)... 

- Într-adevăr, statutul Dvs. în domeniul lingvisticii este unul „preferenţial” 
nu doar în Germania, ci și în străinătate, în sensul că reprezentați o editură 
care s-a impus pe plan mondial. Căutând recent în internet Textlinguistik al 
lui Coșeriu, am găsit-o la Biblioteca Naţională din Australia. Gunter Narr 
Verlag a devenit o editură celebră în lumea lingvisticii și datorită faptului 
că publicaţi nu doar studii și volume (cărți) de lingvistică, ci şi reviste 
de lingvistică. Or, acest lucru mi se pare foarte interesant. În România, de 
exemplu, nu există ceva similar... 


— Într-adevăr, aşa este. Împreună cu un fost elev al lui Coșeriu, Klaas Willems, de 
la Universitatea din Gent, Belgia, am creat revista „Logos” În general, e un trava- 
liu extrem de dificil în zilele noastre să întemeiezi o revistă... Așa cum ştiţi, pentru 
abonamente la reviste nu prea există bani. Şi aici apare problema: cine va comanda 
revista, cine se va abona la revistă dacă universităţile nu mai au fonduri... În primul 
număr al revistei am publicat şi un text important al lui Coşeriu, tradus în engleză... 


Revista apare în engleză deoarece și în domeniul lingvisticii, ca să devii celebru, 
trebuie să publici — sau „să ieși pe piaţă”, cum se spune, adică să scrii — în engleză... 
Din păcate, germana, ca limbă a științei, este în regres, de aceea suntem obligaţi să 
publicăm tot mai mult în engleză... 


Noi facem deosebirea între cărţile care se adresează studenților germani și care 
sunt în germană, şi cele adresate unui public internațional, care apar în engleză... 


De altfel, acest lucru se întâmplă și în domeniul teologiei, cărţile trebuie să 
apară / să se tipărească în engleză... Situaţia s-a schimbat radical în contextul 
actual al globalizării... engleza tinde să devină limba dominantă, să monopoli- 
zeze totul... În Germania există edituri specializate în teologie care publică doar 
în engleză, pentru ca ceea ce ei editează să poată fi difuzat în SUA... În general, 
SUA este în prezent o piaţă foarte importantă pentru noi, aşa cum mai demult 
era Japonia. Din această cauză se cumpără tot mai puţine cărți... Şi în acest do- 
meniu al editării și difuzării cărţii situaţia s-a schimbat foarte mult... 


- La editura Gunter Narr, în seria / colecția TBL (Tübinger Beiträge zur 
Linguistik) au fost publicate nu doar studii importante ale lui Coşeriu, ci și 
multe volume ale discipolilor săi, adică ale reprezentanților Şcolii lingvis- 
tice de la Tiibingen. 


— Aşa este. Aproape toţi discipolii lui Coșeriu și-au publicat cărțile la editura 
noastră, în colecția TBL. Acești discipoli au devenit la rândul lor profesori şi, dat 
fiind că prima generaţie de discipoli coșerieni a atins vârsta de 60 de ani și peste 
60 de ani — vârstă la care în Germania se publică omagii ştiinţifice —, multe dintre 
aceste volume omagiale au văzut lumina tiparului la Gunter Narr Verlag. Dar și 
unii dintre discipolii discipolilor lui Coșeriu și-au publicat cărțile la editura Gun- 
ter Narr... 


- Prin urmare, editura Narr a publicat opera / studiile reprezentanţilor în- 
tregii Şcoli lingvistice de la Tübingen (Şcoala lui E. Coșeriu)? 

— Aşa cum spuneam, de la bun început am pornit de la ideea de a crea o editură 
pentru a-i putea publica studiile lui Coșeriu, apoi editura a stat şi la dispoziția 
elevilor lui Coșeriu, ceea ce înseamnă că noi am lansat și am publicat studiile 
reprezentanţilor Şcolii lingvistice de la Tübingen. Cred că am reușit cu prisosință 
acest lucru. Cărţile elevilor lui Coșeriu, a reprezentanţilor Şcolii lingvistice de la 
Tübingen sunt cunoscute pe plan mondial, fac parte din bibliografia internaţio- 
nală și sunt foarte bine receptate pe întreg mapamondul. Să ne amintim că în anii 
'80 în Japonia a existat un proiect de anvergură pentru traducerea studiilor lui 
Coşeriu în japoneză, acolo publicându-se un fel de Opere alese ale lui Coșeriu... 


- Se pare că acesta a fost cel mai substanţial proiect de traducere a studii- 
lor lui Coșeriu într-o limbă străină. Cel puţin acest lucru îl demonstrează 
Emma Tămâianu-Morita în cartea sa despre receptarea operei lui Coșeriu 
în spaţiul lingvistic nipon. 

- Un proiect foarte serios format din vreo 13 traducători care au decis să ia ca 
bază fie studiile pe care Coşeriu le publicase în spaniolă, fie cărţile apărute în ger- 
mană, la editura noastră. Dar chiar și atunci când traducerea lua ca bază versiunea 
spaniolă, K. Ezawa, bun cunoscător al operei lui Coșeriu, germanist de formaţie, 
colaționa traducerea și cu versiunea germană... 


- Am putea afirma că editura Gunter Narr i-a publicat pe reprezentanții 
Şcolii de lingvistică de la Tiibingen (aşa cum odinioară o făcuse o editură... 
din Leipzig cu cărţile neogramaticilor)? 

- Cu certitudine putem spune asta. 


- Cum a fost relaţia dintre maestru și discipol, pornind de la experienţa 
Dvs. cu Coșeriu? 


— Ca şi mulţi dintre discipolii săi, am menţinut contactul cu E. Coșeriu până în 
ultimul moment, l-am vizitat des pe profesor la Kirchentellinsfurt. După pensio- 
narea lui Coşeriu nu doar discipolii îl vizitau acasă, ci și Coșeriu era invitat de că- 
tre aceştia să ţină conferinţe la universităţile unde erau profesori... Această relaţie 
a rămas până la urmă o relaţie de prietenie, de respect reciproc... 


Discipolii lui Coșeriu, devenind la rândul lor profesori universitari, au dus prin- 
cipiile Școlii de la Tübingen mai departe... Relaţia de tip profesor — discipol a fost 
atâta vreme, cât Coșeriu le-a fost profesor, apoi când şi ei au devenit profesori, a 
devenit o relaţie de prietenie adevărată, o relaţie ştiinţifică în care părerea fiecă- 
ruia contează, în care opiniile se discută şi se respectă reciproc... Pe de altă parte, 
nu toţi elevii lui Coșeriu au împărtășit părerile sale şi nici n-ar fi bine să fie așa... 
fiecare gândește în felul său... 


- Şi ultima întrebare: ce este caracteristic pentru reprezentanţii acestei școli 
sau ce îi unește pe discipolii lui Coșeriu? 


— Eu cred că toţi elevii / discipolii lui Coșeriu au avut parte de o pregătire solidă 
(în sensul de studii) și amplă, cu toţii formându-și un orizont foarte vast. Dis- 

cipolii lui Coșeriu nu au studiat doar franceză, spaniolă sau italiană — adică nu 
doar un anumit domeniu (îngust) —, ci au beneficiat de o pregătire vastă, ceea ce 
ulterior le-a prins foarte bine în propria activitate... Acesta a fost poate lucrul cel 
mai important: cu Eugeniu Coșeriu nu am studiat întreaga panoramă a Romaniei 
încă din timpul facultăţii... aveam întreaga Romanie în mintea noastră... 


Or, în zilele noastre, așa cum știți, așa ceva este imposibil. Catedrele de romanis- 
tică s-au specializat fie în franceză, fie în italiană, fie în spaniolă, nu mai există o 
catedră care să cuprindă toate limbile romanice, așa cum era pe timpul când îl 
aveam profesor pe Eugeniu Coșeriu... O viziune largă / integrală asupra limbaju- 
lui, aşa cum avea Coșeriu... 


Astăzi, în domeniul lingvisticii romanice, când spui că ești elev al lui Coșeriu, că 
ai studiat cu el, este ca şi o carte de vizită... 


- Vă mulţumesc, dle Narr, pentru amabilitatea de a purta acest dialog. 
Tübingen - Cluj, decembrie 2009 


Note | 1 Eugenio Coseriu, Lateinisch-Romanisch. Vorlesungen 
und Abhandlungen zum sogenannten Vulgärlatein und zur 
Entstehung der romanischen Sprachen Bearb. und herausge- 
geb. von Hansbert Bertsch), Tübingen, Gunter Narr Ver- 
lag, 2008. 484 S. Schriften des Eugenio-Coseriu-Archivs. 
Herausgegeben von Johannes Kabatek (Tübingen). 

? G. Narr se referă la E. Coseriu, Critique de la glottochro- 
nologie appliqué aux langues romanes, în J. M. Anderson, 
J. A. Creore (Hrsg.), Readings in Romance Linguistics, 
Den Haag 1972, p. 445-454. 

3 Hilfskraft în germană înseamnă studentul care este, 
totodată, asistent, adică asistent de cercetare, în sensul că 
face muncă de cercetare auxiliară pe lângă un profesor... 
+ În sistemul universitar german abilitare înseamnă a 
doua teză de doctorat care îi conferă persoanei respective 
să acceadă la rangul de profesor şi să țină cursuri magis- 
trale, nu doar seminarii sau cursuri speciale... 

$ Este vorba de volumul lui Matteo Bartoli, Das Dalma- 
tische, publicat pentru prima dată în 1906. 

é Este vorba de G. von der Gabelentz, Die Spra- 
chwissenschaft, ihre Aufgaben, Methoden und bisherigen 
Ergebnisse. Durchgesehener Nachdruck der zweiten Au- 
flage von 1901. Tübingen 1969. Studiul lui Coseriu se 
numeşte: Georg von der Gabelentz et la linguistique syn- 
chronique, publicat anterior in Word 23 (= Linguistic Stu- 
dies Presented to André Martinet, I), S. 74-100; in acest 
volum pag. 5-40. 

7 Cf. E. Coseriu, Georg von der Gabelentz et la linguistique 
synchronique, în Word 23, „Linguistic Studies Presented 
to André Martinet”, I, p. 74-100. 

Cristinel MUNTEANU 


Cum se învață o limbă 
(după Eugeniu Coșeriu) 


C.M. — dr. în filologie (magna 
cum laude) al Universităţii 
„AL. I. Cuza”, laşi, lector la 
Universitatea „Constantin 
Brâncoveanu” din Piteşti, 
Filiala Brăila. A publicat 
Sinonimia frazeologică în 
limba română din perspectiva 
lingvisticii integrale (2007), 
Fundamente ale comunicării 
(2007, în colaborare), Tehnici 
de redactare în comunicare 
(2008, în colaborare), 
Discursul repetat între 
alteritate şi creativitate 
(Institutul European, 2008, 
ca editor) şi Tobias Peucer, De 
relationibus novellis / Despre 
relatările jurnalistice [Leipzig, 
1690 — prima teză de 
doctorat din lume dedicată 
jurnalismului] (2008, ca 
editor). 


Mai întâi de toate, titlul articolului necesită lămu- 
riri suplimentare, fiindcă într-o astfel de formula- 
re concisă sunt cuprinse mai multe probleme. Se 
învaţă (se însușește) o limbă sau se predă o lim- 
bă? Este vorba de limba maternă sau de o limbă 
străină? Se are în vedere limba istorică, limba na- 
ţională sau limba funcțională? Sau limba literară? 
Cum se învaţă o limbă sau cum trebuie să se înveţe 
o limbă anume? 


Vom căuta să lămurim aceste momente „prin in- 
termediul” lui Eugeniu Coșeriu, încercând să sin- 
tetizăm principalele sale idei referitoare la tema 
anunţată. Subiectul — considerat unul foarte seri- 
os — l-a preocupat îndelung pe savantul de origine 
română, care a tratat / discutat diverse aspecte ale 
chestiunii în mai multe lucrări sau prelegeri, însă 
întotdeauna din perspectiva coerentă și riguroasă 
a lingvisticii sale integrale. 


1. Pentru început, câteva cuvinte despre învățarea 
limbii materne!, activitate desfăşurată intens în anii 
copilăriei, dar care durează, de fapt, toată viaţa. 


Modul în care se însușește prima limbă este unul 
creator: se învaţă creând. La acest aspect se gân- 
deau W. von Humboldt, B. Croce sau chiar G. von 
der Gabelentz atunci când afirmau că în realitate 
nu se învăță o limbă, ci se învaţă [cum] să creezi 
într-o limbă (Coseriu, 2000: 127). Iar experiența 
învăţării celei dintâi limbi este unică și irepetabilă: 
nu se mai poate reface starea inițială, ingenuă, în- 
trucât nu mai este posibil să renunțăm la propria 

limbă când o învăţăm pe cea de-a doua. Nu se poate repeta aceeași experiență 
a tuturor lucrurilor și a întâmplărilor pe care am avut-o în copilărie. Ba mai 
mult, este cu neputinţă să învăţăm din nou teoria literară, geografia, istoria 
etc., cu întreaga lor terminologie, şi chiar de s-ar putea, n-ar mai fi în acea 
formă primară a copilului care învaţă în limba sa maternă (Ibid.: 128-129). 


De aceea, Coșeriu îi dă dreptate filozofului englez Collingwood în critica în- 
dreptată împotriva acelor psihologi care cred că cei mici învaţă limba în felul 
următor: mama îi arată copilului laptele și-i spune „lapte”, îi arată focul şi-i 
spune „foc”, îi arată degetul şi-i spune „deget”... Într-adevăr, mama îi arată co- 
pilului laptele, dar îi (mai) zice (şi) „Ce gustos!” şi-i arată și focul, dar îi zice 
„Arde/frige!”, şi-i arată şi degetul, spunându-i „Porcuşorul[?] acesta a fost la 
piață”. Așa că micuțul învață semnificatele cuvintelor „creând și emițând, în 
realitate, ipoteze, creând de fiecare dată o limbă posibilă şi o denumire posi- 
bilă şi apoi renunțând la ea, modificând această ipoteză de acord cu vorbirea 
celorlalți sau cu vorbirea adulților și dându-și seama că ipotezele sale nu co- 
incid cu utilizările celuilalt vorbitor” (ibid.: 129). Desigur, uneori, în mediul 
propriei familii, copilului i se pot accepta anumite născociri lingvistice, la care 
va renunţa însă în momentul ieșirii din respectivul mediu, când va constată 
că în exterior nu se spune la fel. De pildă, copilul îl poate interpreta, în primă 
instanță, pe „arde” (sp. quema) drept nume al focului şi să întrebuințeze cu- 
vântul arde pentru a se referi la ceea ce noi numim foc. Dar, realizând ulteri- 
or că ceilalți se exprimă diferit, va opera modificări’. În consecință, învăţarea 
limbii materne este o permanentă activitate creatoare și, în același timp, un fel 
de sacrificiu. 


O teorie destul de răspândită susține că scopul învăţării limbii ar fi acela de a 
stăpâni limba adulților și că, de fapt, copilul caută să atingă, cu aproximaţie, 
puţin câte puţin, în mod progresiv, acest scop. Însă o astfel de concepție este 
falsă din punct de vedere teoretic şi empiric: „Aproximarea limbii adulților 
nu se face nici dinspre o non-cunoaștere și nici printr-o însușire progresivă, ci 
printr-o continuă creaţie de proiecte de limbă și prin adaptarea progresivă a 
acestor proiecte la limba adulților” (Coseriu, 1992: 227-228). Dacă, de exem- 
plu, i se spune unui copil mic: „Acesta e un bou!”, se prea poate ca respecti- 
vul copil să-și formeze un semnificat care să nu corespundă în întregime cu 
semnificatul „bou” din limba adulţilor. În primă fază, copilul va include, pro- 
babil, în acest semnificat și „bou”, şi „vacă”, și „viţel”, ba chiar mai mult decât 
atât, toate animalele mari sau toate animalele cu o anumită înfățișare. Văzând 
întâia oară un cal, e foarte posibil ca el să zică: „Acesta e un bou!” Însă dacă 
mama îl va corecta („Nu, nu e un bou, e un cal!”), atunci copilul va modifica 
semnificatul creat, renunțând la o parte din el (Ibid.: 228). 

Coşeriu insistă în multe locuri asupra a ceea ce ar trebui să înțelegem prin sem- 
nificat şi asupra modalităţii în care se creează ori se învaţă semnificatele. Încă 
de la Aristotel, s-ar cuveni să se știe că semnificatul de limbă este „conţinutul 
unitar de conştiinţă”, conceptul „care face posibilă şi justifică, prin interme- 
diul aceleiași expresii, desemnarea tuturor obiectelor recunoscute ca ținând 
de (sau ca fiind raportabile la) aceeași «specie»: nu faptul de a numi cal un 
cal, ci raţiunea pentru care se numeşte cal (şi nu măgar sau catâr)” (Coseriu, 
1983: 358-359). Semnificatul ia naștere printr-o operaţie a intelectului, o in- 
tuiție globală a unui mod de a fi (noesis ton adiaireton — despre care vorbeşte 
Aristotel în De anima): „această operaţie este prima operaţie a înțelegerii, care 
este aceea de a capta un mod de a fi, nu un anumit om sau mai mulți oameni, 
ci numai ce-ul sau ceința [sic!, < lat. quid şi quidditas, n.m. — C.M.], ce e omul. 
Nu aplicându-l la tot felul de entități particulare, ci numai la această esenţă: 
modul de a fi. Pe urmă există a doua operaţie, aceea a judecății — a spune ceva 
despre ceva ş.a.m.d” (Coșeriu, 2004: 51). 


În același timp, Coșeriu avertizează că semnificatul nu este „dat” de context, 
ci de cunoaşterea limbii. Contextul nu face altceva decât să determine ulterior 
semnificatele, precizând desemnarea. La rigoare, „un semnificat poate fi între- 
buinţat în contexte cu totul noi («inedite» ) şi, adesea, un semnificat se află în 
conflict cu contextul, ceea ce implică faptul că este identificat sau recunoscut 
în mod independent de acesta; altminteri, expresiile greşite ori extravagan- 
te n-ar putea fi identificate ca atare. Fără îndoială, semnificatele se învaţă în 
contexte. Dar nu trebuie confundate condiţiile empirice ale învățării cu cu- 
noaşterea limbii. Învăţarea unei limbi este întotdeauna o activitate creatoare: 
ceea ce se experimentează este, în fiecare caz, o desemnare particulară și în 
întregime determinată; iar ceea ce se învață (adică, ceea ce se creează plecând 
de la această desemnare particulară) este un semnificat, o posibilitate nesfâr- 
şită de desemnare, în care desemnarea experimentată nu-i decât un exemplu.” 
(Coseriu, 1983: 359). 


Coșeriu mai atrage atenția și asupra altui amănunt, neglijat chiar și de 
lingviști importanţi: semnificatele nu iau naştere pe cale inductivă, prin experi- 
mentarea mai multor obiecte care aparţin unei clase. Clasele sunt fixate prin 
intermediul semnificatelor, și nu invers: semnificatul justifică posibilitatea de 
a construi astfel de clase. Iar însușirea / învăţarea unui semnificat presupune 
imitarea intuiției originare — un act la fel de creator ca și inventarea acestuia 
(Coseriu, 2010: 343-345). 


2. Este momentul să înfățișăm acum opiniile lui Coșeriu privind modul în 
care ar trebui să se facă educaţia lingvistică. 

Deși se referă la limba spaniolă, în calitatea ei de limbă naţională întrebuințată 
în țările din lumea hispanică - mediu lingvistic în care problemele par a fi mai 
numeroase decât în alte părți (cf. Coseriu, 1990) —, precizările lui Coșeriu 
sunt valabile, poate mai mult decât oricând, și în spaţiul limbii române, unde 
se constată o evidentă degradare a exprimării literare. După Coșeriu, trei lu- 
cruri, în special, trebuie avute în vedere pentru a remedia situația actuală a 
educaţiei lingvistice: 


[a] să se dedice / aloce mai mult timp învățării limbii în școală („enseñanza 
idiomática”); 

[b] toți profesorii, indiferent de materia predată, să fie, în același timp, şi „pro- 
fesori de limbă”, îngrijindu-se și de exprimarea lingvistică din / în cadrul fie- 
cărei discipline în parte; 


[c] să fie combătută în mod public atitudinea negativă - existentă și la noi — 
faţă de educaţia lingvistică (Coseriu, 1989: 37). 


Dată fiind importanţa lor, despre cele trei chestiuni de mai sus Coșeriu vor- 
beşte, printre altele, în mai multe locuri, așa că încercăm să prezentăm punc- 
tul său de vedere și în aceste privinţe. 


2.1. Pentru a elimina o serie de confuzii și de erori de perspectivă, Coșeriu 
afirmă că, la rigoare, problema predării trebuie pusă înainte de toate ca pro- 
blemă a obiectului („CE”) care se predă şi a obiectivelor („PENTRU CE”) învăță- 
rii, şi nu a metodelor, întrucât acestea constituie o problemă secundară din 
punct de vedere rațional: „Nu pentru că ar fi mai puţin importantă, ci pentru 
că nu se poate pune cu temei decât după delimitarea obiectului și a obiective- 
lor învățării. În fapt, metodele analitice se evaluează în funcție de adecvarea 
lor la obiect, iar metodele didactice, în funcţie de adecvarea lor la obiective.” 
(bid.: 33-34). Aşadar, ordinea rațională ar fi cea de mai jos: 


a) Delimitarea obiectului care trebuie învățat / predat; 

b) Determinarea obiectivelor învăţării / predării; 

c) Determinarea metodelor adecvate pentru analiza (descrierea) obiectului; 
d) Determinarea metodei didactice. 


Obiectul trebuie să cuprindă: a) ceea ce elevii pur și simplu nu cunosc; b) ceea 
ce ei cunosc doar în mod intuitiv, trebuind transpus în planul reflexivităţii. În 
ambele situaţii, predarea limbilor străine“ este mai favorizată în raport cu 
predarea limbii naționale, întrucât este vorba, în fiecare caz, de o limbă bine 
determinată ce se poate studia contrastiv (plecând de la limba naţională, pre- 

supusă ca fiind deja cunoscută), iar „reflexivitatea se oferă într-un mod aproa- 
pe automat prin chiar faptul că se referă la o materie necunoscută înainte de 
învățarea sa” (Ibid.: 34). În cazul limbii naţionale însă, obiectul, pe de o parte, 
depășește „limba” propriu-zisă, iar, pe de altă parte, nu este bine delimitat în 
planul limbii. Din acest motiv, şi obiectele învățării rămân imprecise: „Adesea 
se pornește de la ideea că elevul cunoaște deja limba naţională și i se predă, 
dincolo de orice, o metodă pentru a o descrie și a o analiza; metodă care, de 
cele mai multe ori, se reduce la o nomenclatură pentru lucruri care se pre- 
supun a fi ştiute sau identificate intuitiv” (Ibid.). Altfel spus, elevii nu învaţă 
„limbajul”, ci mai degrabă un „metalimbaj” lingvistic și gramatical. 


Dar a ști să vorbeşti nu înseamnă doar cunoașterea „limbii” ca atare. Așa-nu- 
mita „competenţă lingvistică” — „ştiința” de care fac uz vorbitorii în activitatea 
vorbirii — cuprinde, la un prim palier, un plan biologic şi unul cultural. Planul 
biologic nu interesează prea mult aici, fiindcă se referă la mecanismele psihi- 
co-fizice ale vorbirii. În privința aceasta, putem constata că cineva vorbește, 
pur şi simplu, normal sau anormal (că are sau nu defecte de vorbire: că pro- 
nunţă bine sau nu, că nu este sau este afazic etc.). Ceea ce prezintă într-ade- 
văr importanță este planul cultural, în cadrul căruia se disting trei niveluri ale 
limbajului și, implicit, trei tipuri de competenţă lingvistică: nivelul universal > 
cunoaşterea elocuțională (a şti să vorbeşti în general, în conformitate cu regu- 
lile gândirii şi cunoașterea lucrurilor), nivelul istoric > cunoaşterea idiomatică 
(a şti o anume limbă istorică) și nivelul individual > cunoaşterea expresivă (a 
şti să elaborezi discursuri în situaţii determinate). Pentru fiecare dintre ele 
există (în aceeaşi ordine) norme de congruență, corectitudine şi adecvare (sau 
potrivire). 


2.2. Este evident că „normalul” nu intră în sarcina profesorului de limbă, chiar 
dacă învățătorii, şi chiar profesorii, uneori se văd obligați să corecteze și defec- 
tele „biologice” ale copiilor. Aceasta ține de datoria medicilor, a logopezilor 
etc. În schimb, când vine vorba de planul cultural, se presupune în mod tacit 
(dată fiind restrângerea generală a educaţiei lingvistice şi decadenţa retoricii) 
că profesorul de limbă naţională se cuvine să fie profesor de „limbaj”, nu doar 
de „limbă” (adică să stăpânească [la modul reflexiv] cele trei tipuri de compe- 
tenţă lingvistică). 


Or, ceea ce a observat Coșeriu încă de la început: este că cele mai multe de- 
ficienţe de exprimare ale vorbitorilor de limbă spaniolă sunt cele care încalcă 
normele corespunzătoare cunoașterii elocuţionale și cunoașterii expresive. 
Prin urmare, mai toate exemplele care se aduc în sprijinul ideii că „se scrie rău” 
în spaniolă sunt, de fapt, cazuri de incongruenţă și, ocazional, de improprieta- 


COŞERIANA ME 


te / nepotrivire expresivă. Deci, la rigoare, nu ar fi vorba de o „necunoaștere a 
spaniolei”, ci, de cele mai multe ori, de o necunoaștere sau o desconsiderare a 
normelor elocuționale ori expresive (Ibid.: 35). 


Pentru a combate toate aceste vicii, profesorul de limbă naţională ar avea ne- 
voie — în forma lor aplicată — de o lingvistică a vorbirii în general şi de o lingvistică 
a discursului (sau a textului), pe care „să le elaboreze mai mult sau mai puțin 
intuitiv în acord cu necesităţile imediate şi condiţiile predării” (ceea ce, de altfel, 
se și face în unele țări în virtutea unei tradiții retorice explicite sau implicite). 


2.3. Din nefericire, profesorul de limbă națională se confruntă și cu atitudi- 
nea negativă a altora — chiar din rândul celor culți — față de obiectul muncii 
sale. Conducându-se și ei după principiul conform căruia „se poate vorbi ori- 
cum, atâta timp cât se înțelege”, nici profesorii ce predau alte discipline nu se 
obosesc să corecteze greșelile elocuţionale sau expresive din scrierile elevilor 
(deși le semnalează uneori), de vreme ce „conţinutul” acelor lucrări le apare 
ca fiind acceptabil. Pretextul lor, desigur, este acela că o astfel de chestiune 
cade în sarcina profesorului de limbă... 


3. O limbă istorică (spaniola, româna etc.) prezintă varietate internă din 
punct de vedere diatopic (adică geografic > dialecte), diastratic (adică socio- 
cultural > niveluri de limbă) şi diafazic (în funcţie de circumstanțele vorbirii 
> stiluri de limbă). Ea este, așadar, un ansamblu sau o colecţie de limbi func- 
ţionale care interferează unele cu altele. Totuși, pentru dialectele primare ale 
unei limbi istorice, se poate stabili o limbă comună, iar în ce priveşte varie- 
tatea regională și culturală a acestei limbi comune se poate delimita o limbă 
exemplară. Cu siguranţă, limba istorică face obiectul lingvisticii, dar nu poate 
fi şi obiectul educaţiei idiomatice. Atunci ce formă (a spaniolei, bunăoară) 
ar trebui predată / învățată în şcoală? Ceea ce ar trebui să se înveţe — afirmă 
Coşeriu — ar fi: [a] spaniola exemplară actuală; [b] limba tradiţiei culturale 
comune a comunităţilor hispanice (Coseriu, 1989: 35). 


3.1. Cu privire la problema limbii exemplare și a limbii literare, Coșeriu face 
câteva precizări de mare însemnătate, luând ca punct de plecare faptul că „lim- 
bajul este în mod efectiv activitate liberă și manifestare a libertăţii creatoare a 
omului” (Coseriu, 1998b: 9). Însă activităţile libere — ca întotdeauna când este 
vorba de cultură — nu sunt lipsite de norme intrinseci şi obligatorii (în sensul 
lat. obligatio, prin care cei vechi înțelegeau nu o impunere exterioară, ci un anga- 
jament în mod liber consimţit). Limbajului îi sunt specifice, ca universalii, atât 
dimensiunea creativității (ce-i asigură varietate şi dinamism), cât şi dimensiunea 
alterităţii (faptul de „a fi cu altul”, ce-i conferă omogenitate, caracter unitar şi 
tradițional). Or, la nivel istoric, tocmai această alteritate produce norma corec- 

titudinii (conformitatea vorbirii cu sistemul lingvistic ce se pretinde că se reali- 
zează) şi norma solidarității idiomatice (conformitatea cu vorbirea „celorlalți”, 
în acelaşi mediu funcțional) — ceea ce determină constituirea și continuitatea 
limbilor istorice, a modalităţilor lor interne și a limbilor comune (ibid.: 10). 


Limba exemplară (sau „limba standard”) este limba comună a limbii comune, 
ca formă unitară la modul ideal a acesteia, cel puțin pentru acele îndatoriri și 
activități (culturale, politice, sociale, educaţionale) care sunt (la modul ideal) 
îndatoriri şi activități ale întregii comunități idiomatice. Şi, pentru că nu o pu- 
tem spune mai bine decât Coșeriu, se cuvine să-i dăm și de această dată cu- 
vântul: „limba exemplară confirmă coeziunea și individualitatea comunității 
corespunzătoare unei limbi istorice și este expresia cea mai elocventă a unității 
etnico-culturale a comunității idiomatice. În sfârșit, limba literară este stilul — 
sau mai bine zis, «registrul» (ansamblul de stiluri) — mai elevat al limbii exem- 
plare” (ibid.: 11). Altfel spus, limba literară „reprezintă, în gradul său cel mai 
înalt, dimensiunea deontică (acel „cum trebuie să fie”) a[1] limbii; iar gramatica 
normativă nu este altceva decât manifestarea metalingvistică explicită a acestei 
dimensiuni” (ibid.: 9). Deoarece ea este forma cea mai evidentă şi imediată a 
coeziunii cu tradiţia culturală a comunității, limba literară este o valoare cultura- 
lă de semn întotdeauna pozitiv. De aici şi preferința socio-culturală (neimpusă 
de vreo autoritate) atât pentru limba exemplară, cât și pentru cea literară. Şi tot 
aşa se explică, în planul metalingvistic, normativitatea și planificarea lingvistică, 
adică însăşi construirea deliberată a limbii exemplare (ibid.: 12)”. 


3.2. În ceea ce priveşte atitudinea negativă pe care o menţionam înainte, Coșeriu 
este de părere că trebuie criticate egalitarismul idiomatic şi așa-zisul „liberalism” 
lingvistic, ambele întemeiate pe sofisme și ambele ignorând valoarea limbilor 
de cultură (adică a culturii majore) şi a limbii exemplare. Egalitarismul idioma- 
tic pretinde că toate limbile și toate modalitățile idiomatice sunt egale, întrucât 
sunt structuri lingvistice complete şi suficiente pentru a îndeplini funcţia de co- 
municare în mediul lor. Dar aceasta — observă Coșeriu — nu înseamnă că ar fi 
„egale” și în a îndeplini orice funcţie şi în raport cu orice mediu. Iar liberalismul 
lingvistic susţine că „oricine este liber să vorbească după cum dorește” oriunde 
şi oricum şi că limba exemplară n-ar fi mai „corectă” decât celelalte modalități, la 
fel de îndreptăţite, de vreme ce posedă propria lor corectitudine. 


Critica lui Coșeriu este, încă o dată, fără drept de apel: „«Liberalismul» 
lingvistic este, în fond, un fals liberalism: nu promovează libertatea, ci arbi- 
trariul. Și nu este, cum o cred unii — sau cum o zic fără să o gândească — o ati- 
tudine «progresistă», «tolerantă» şi «democratică», ci, în fond, o atitudine 
reacționară și profund antidemocratică, fiindcă ignoră dimensiunea deontică 

a limbajului, sau ignoră şi disprețuiește aspiraţia de a vorbi «mai bine» şi 
«ca cei mai buni» (aspirație sinceră a oricărui vorbitor conştient de ființa sa 
istorică) şi acceptă tacit ca vorbitorii modalităţilor ne-exemplare să rămână 
excluși din cultura cea mare a comunității idiomatice” (Ibid.: 13-14)". 


Note | 1 Coşeriu observă că, în unele limbi, ceea ce noi numim 
limba maternă se numeşte limba paternă! Faptul că i se 
spune mai frecvent maternă se explică prin credința că 
limba se asimilează odată cu laptele („se mama con la 
leche”) [Coseriu, 2000: 128]. De altfel, în alt loc, el co- 
mentează, cu umor, imaginea: „Se spune adesea că prima 
limbă este cea care se ştie mai bine, limba maternă, pen- 
tru că se suge odată cu laptele. Metafora este nefericită. 
Se cunoaşte compoziţia laptelui şi se ştie că nu conţine 
niciun ingredient idiomatic. Pe de altă parte, există copii 
crescuţi cu lapte de vacă și, slavă Domnului, nu sug odată 
cu el şi limbajul vacilor” (Coseriu, 2001: 440). 

? Exemplul oferit de Coseriu sună în spaniolă astfel: „Este 
chanchito fue al mercado”. Or, chanchito (diminutiv format 
de la chancho „porc”, deci „porcuşor”) desemnează un peş- 
tişor galben cu dungi negre (Chichlasoma facetum) care 
trăieşte în râul Plata (ce curge între Argentina şi Uruguay), 
dar — mai apoi — şi în acvariile celor pasionaţi de asemenea 
vietăţi. De vreme ce şi în româneşte o anume specie de peş- 
te mic se numeşte porcușor, am considerat că exemplul lui 
Coşeriu poate fi păstrat, prin traducere, întocmai cum era. 
3 Pentru ilustrare, Coşeriu apelează la propria experien- 
ță: fiica sa cea mare, înainte de a merge la școală, folosea 
o creaţie personală, dama, pentru a desemna calul. Știind 
despre ce-i vorba, toţi cei din familie îi făceau pe plac fo- 
losind același „cuvânt” (ce se ivise din îndemnul „andi- 
amo a cavallo”, din care fetiţa îl reținuse aproximativ pe 
andiamo în forma dama). Evident că mai târziu, mergând 
la şcoală, a trebuit să renunţe la dama, fiindcă acolo ni- 
meni nu înțelegea ce însemna (Coseriu, 2000: 129). 

+ Despre necesitatea învăţării temeinice a limbilor străine 
cu ajutorul textelor literare valoroase vezi îndeosebi Coseriu, 
1987 şi 1998a. De asemenea, tot pentru prezentarea punc- 
tului de vedere coşerian, se poate consulta articolul nostru 
(scris în colaborare cu Alice 'Toma), Importanţa literaturii 
pentru învățarea limbii române ca limbă străină, în „Limba 
Română”, Chişinău, anul XX, nr. 7-8, 2010, p. 261-270. 

$ Apropo de contrastivitate, Coșeriu amintește, în mai 
multe locuri, observaţia lui Roman Jakobson, după care 

limbile nu se deosebesc prin ceea ce pot să zică, ci prin ceea 
ce trebuie să zică. Dacă, de pildă, un englez vorbeşte cu un 
rus şi-i spune I wrote to my friend şi rusul îl întreabă: „Spu- 
neţi-mi, vă rog, încă mai scrieți sau ați terminat de scris? Şi 
acest friend [„prieten”] este un bărbat sau o femeie?” (ba 
Chiar, în plus, dacă discuţia se poartă la telefon, iar vocea 
englezului nu e prea clară, rusul ar putea întreba: „Şi Dvs. 
ce sunteţi, bărbat sau femeie?”), atunci anglo-saxonul ar 
putea să-i răspundă: „Dar de ce vă interesează dacă am ter- 
minat sau nu de scris ori dacă e vorba de un bărbat sau o fe- 
meie?” Însă rusul nu întreabă așa din curiozitate, ci pentru 
că în limba sa chiar trebuie să spună aceste lucruri, în vreme 
ce vorbitorul de limbă engleză ar putea să folosească he „el” 
sau she „ea” şi să precizeze în vreun fel sau altul că acțiunea 
de a scrie s-a încheiat ori este în desfășurare, dar nu trebuie 
să o facă, spre deosebire de rus, care cunoaşte o distincţie 
de gen până şi în privinţa verbului (Coseriu, 2000: 128). 

é În acest sens, Coşeriu precizează: „Dar, dacă gramatica 
(ca disciplină gramaticală) nu poate fi obiectul propriu al 
învăţării idiomatice — acesta fiind constituit de cunoaşte- 
rea idiomatică, limba -, aceeași gramatică poate şi trebu- 
ie să fie instrumentul său, fiindcă reprezintă exact trecerea 
de la o cunoaştere intuitivă la o cunoaştere reflexivă, adi- 
că fundamentată şi justificată” (Coseriu, 1989: 36). 

7 Vezi, pentru acestea, în românește, și prelegerea Deon- 
tologia și etica limbajului, în Coșeriu, 1994: 163-171. 

8 Adică încă de când a redactat o importantă şi masivă 
lucrare, El problema de la corrección idiomática (rămasă, 
în continuare, în manuscris, deși a fost încheiată, în linii 
mari, în 1957, la Montevideo). 

? Din păcate, remarcă E. Coșeriu, „«lingvistica vorbirii 
în general» nu există ca atare nici măcar ca disciplină 
descriptivă. lar «lingvistica discursului» se dezvoltă în 
zilele noastre ca disciplină descriptivă, însă prea puţin ca 
disciplină aplicată” (Coseriu, 1989: 35). 

1 Eugeniu Coşeriu avertiza că nu trebuie confundat 
criteriul corectitudinii cu cel al exemplarității. În virtutea 
principiului binelui public sau al responsabilităţi sociale, 
lingvistul este îndreptăţit (ori chiar obligat), în calitatea 
sa de membru al cetăţii, să supravegheze și să „asigure 
calitatea” limbii exemplare (sau a limbii standard). Co- 
rectitudinea este criteriul unei judecăţi ce priveşte reali- 
zarea oricărui mod de a vorbi (fie că-i un anumit dialect, 
un anumit stil funcțional etc.), în timp ce „exemplaritatea 
este o calitate a unei forme determinate a unei limbi is- 

torice care ajunge să fie vehicul comun de comunicare, 
dincolo de varietăţi, pentru acele scopuri în mod ideal 
comune întregii comunităţi, ca educaţia, politica, admi- 
nistraţia etc” (Coseriu, 1998a: 117). Tocmai acest carac- 
ter exemplar și ideea implicită de superioritate justifică 
munca permanentă care se duce pentru desăvârșirea ori 
păstrarea acestei forme a limbii naţionale. Așa se expli- 
că planificarea lingvistică şi tendinţele de normare, care, 
în practică, pot conduce și la comiterea de erori, ceea ce 
nu anulează însă sensul lor pozitiv. În consecință, conti- 
nuă Coșeriu: „Irebuie să replicăm, așadar, că gramatica 
normativă, cu defectele sale, are bune motive să existe; şi 
că liberalismul lingvistic este o atitudine nedemocratică 
şi reacționară care obligă vorbitorul să rămână izolat și 
fără posibilitatea de a participa la cultura majoră a unei 
comunităţi: se prezintă ca libertate acel «vorbeşte cum 
vrei, pentru că noi facem cultura», dar ei înşişi, cei care 
prezintă această atitudine ca democratică, nu vorbesc ca 
aceia ale căror libertăţi pretind că le apără” (Ibid. : 118). 
1 Eugeniu Coșeriu semnalează faptul că în lingvistica 
pozitivistă (prezentată uneori ca fiind „liberală” sau „de- 
mocratică”, dar, în același timp, „obiectivă”!) se constată 
o opoziţie față de întreaga gramatică normativă și faţă de 
normarea vorbirii, pe motiv că acest liberalism ar fi con- 
diţia convieţuirii şi că fiecare ar trebui să vorbească după 
bunul plac, atâta vreme cât „se înțelege despre ce e vor- 
ba” O asemenea atitudine, susținută cu argumente false, 
reduce limbajul la un simplu instrument de comunicare 
practică, nesocotindu-se funcţia reală a limbajului în co- 
munitate şi în viața omului (Coseriu, 1998a: 113-114). 
În acest sens, este celebră cartea lingvistului american 
Robert Anderson Hall jr., Leave your language alone (New 
York, 1950), în care se afirmă că „there is no such thing 
as good and bad (or correct or incorrect, grammatical or 
ungrammatical, right and wrong) in language” (op. cit. 
p. 6); mai mult decât atât, pe coperta cărții se precizează 
că ea conţine „un mesaj de libertate și de toleranță”. Pozi- 
ţii similare înregistrează Coșeriu şi la alți lingviști, precum 
M. Swadesh, H. E. Palmer şi O. Jespersen (Ibid.: 114). 

LIMBAJ ŞI COMUNICARE EO 


Irina CONDREA 
| Antroponimul ca semn lingvistic 


Numele de persoană reprezintă semne lingvisti- 
ce specifice, care nu întrunesc în totalitate ideea 
saussuriană de arbitrareitate, mai ales din cauza 
că acestea nu trec prin faza de „concept'. Cunos- 
cuta formulare a lingvistului elveţian că „semnul 
lingvistic nu unește un lucru cu un nume, ci un 
concept cu o imagine acustică” nu este total apli- 
E= pret univ, dr, hab, în cabilă în cazul antroponimelor, pentru că orice 
filologie, şef Catedra limba Nume trimite la o persoană concretă, reală, chiar 
română, Facultatea de Litere, dacă „imaginea acustică” este mai mult arbitrară. 


mi 


U.S.M. Domenii de cercetare: = . Poa i 
fs În practica denominării persoanelor, ideea de ar- 
stilistică, traducere, 


semiotică, sociolingvistică. bitrareitate este exclusă din start. Numele unui 
Autoare a şapte cărți, nou-născut fie este ales de părinţii acestuia, fie 
între care Traducerea din este dat în conformitate cu tradiţiile locale cultu- 
perspectivă semiotică (2006) rale, religioase, de familie etc. Un criteriu univer- 
şi Curs de stilistică (2008). sal în acest sens este cel bazat pe ideea nomen est 
Participantă la numeroase omen, care consemnează credinţa că între numele 


proiecte şi conferinte omului şi soarta acestuia există o legătură care îi 


internaţionale (România, ua Aita 
7 À | determină chiar soarta. 
Germania, Ucraina, Rusia). 


Apariţia numelui de persoană este determinată și 
de anumiţi factori sociali, psihologici, de influența 
mass-mediei, a literaturii, de anumite tendinţe la 
modă etc. Și totuși, din tot acest sistem, este exclus 
definitiv protagonistul, posesorul numelui, care 
nu poate avea vreo putere de decizie, astfel că toți 
poartă nume pe care nu le-au ales personal, dar pe 
care le „personalizează” pe parcursul întregii vieți, 
identificându-se cu acestea și dându-le valoare. 


Numele unei persoane, într-o anumită perioadă 
concretă de timp și într-un anumit spațiu, poa- 
te oferi o serie de informaţii despre purtător: de 
exemplu, în spaţiul nostru, un Oleg Bujoreanu va 

fi identificat cel mai probabil ca un basarabean, datorită prenumelui rusesc 
atașat la un nume de familie cu formă românească, iar alegerea prenumelui a 
fost dictată de o modă locală, determinată, într-o anumită măsură, de situa- 
ţia politică. În alte cazuri „determinarea politică” se poate solda cu frecvența 
sporită a unor tipuri de prenume sau cu o serie de prenume cu certe conota- 
ţii de epocă. De exemplu, în onomastica sovietică rusească sunt înregistrate 
prenume de tipul Vladlen (de la Vladimir Lenin), Octeabrina, Tractorina (tri- 
mițând la octombrie şi tractor), Revmira (pesoaromua mupa), Marlen (Mapkc, 
AenuH), Kim (KommyHucrusecKuă uHrepHarnoHaA MOACAeXH), ori chiar 
Dazdraperma (format de la primele silabe ale cunoscutei lozinci proletare Aa 


3dpaBcryer nepBoe mas!) şi Cucuţapol (de la Kykypysa — yapuna nonei) ş.a. 


Identificarea persoanei printr-un nume care reflectă anumite trăsături ca- 
racteristice reale sau, cel puţin, atribuite de cineva unei persoane, se face cu 
ajutorul poreclelor. În actualul nomenclator onomastic porecla - ca defini- 
ţie — este un supranume dat, de obicei în bătaie de joc, unei persoane (şi ur- 
maşilor ei) în legătură cu o caracteristică a fizicului, a psihicului, a activității 
sale [1]. Însă conotaţia persiflantă consemnată de dicționar nu totdeauna este 
determinantă în apariţia unei porecle. În comunitățile mai mult sau mai puţin 
închise, cum sunt cele rurale, identificarea persoanelor prin porecle devine, 
în fond, o necesitate, pentru că într-un sat pot exista zece sau chiar mai multe 
persoane purtând, de exemplu, numele Ion Cojocaru și atunci porecla serveș- 
te ca factor identificator suplimentar. 


Porecla îl reprezintă pe om în felul în care acesta este văzut / perceput / evaluat 
de ceilalți, de o colectivitate, de un socium, fiind o componentă a heteroper- 
cepţiei. În studiile de onomastică poreclele sunt studiate pe zone, mai ales 
în mediul rural, fiecare localitate având propriul repertoriu de porecle, ce se 
raportează la factorii care le generează. În mod tradițional, porecla reprezintă 
o componentă a comunicării orale, lexemele respective fiind înregistrate doar 
de cercetători, la fel ca şi materialul dialectologic. 


I. În textele literare, porecla este abordată, în primul rând, de scriitori, de di- 
verși autori, care exploatează acest fenomen, deopotrivă cu alte elemente ale 
oralităţii. În literatura română tradiţia începe, se pare, cu Ion Neculce, care 
expune convingător felul cum poate apărea o poreclă în O samă de cuvinte: 
„Ştefan-vodă cel Bun, când s-au bătut cu Hroit ungurul, precum dzicu unii 
la Cașen, iar letopisăţul scrie că s-au bătut la Șcheie pe Şiretiu, au fost cadzut 
calul cu Ştefan-vodă în razboiu. Iară un Purice aprodul i-au dat calul lui. Şi nu 
pute în grabă încăleca Ștefan-vodă, fiind om micu. Şi au dzis Purice aprodul: 
«Doamne, eu mă voi face o moviliţă, şi vino de te sui pe mine și încalecă>. 

Şi s-au suit pe dânsul Ştefan-vodă și au încălecat pre cal. Şi atunce au dzis Ște- 
fan-vodâ: «Sărace Purece, de-oi scăpa eu şi tu, atunci ţi-i schimba numeli din 
Purice în Movilă». Şi au dat Dumnedzeu şi au scăpat amândoi. Şi l-au și făcut 
boier, armaș mare, pre Purece. Şi dintru acel Pureci aprodul s-au tras neamul 
Movileştilor, de au agiunsu de au fost şi domni dintru acel neam”. 


Unul dintre autorii care s-au remarcat prin felul de a-și numi personajele — cu 
nume caracterologice, de aceeași natură cu poreclele, este și Giovanni Boc- 
caccio. Acesta explică el însuşi numele celor 7 doamne, care povestesc isto- 
riile Decameronului: „Pentru ca spusele lor să fie înțelese fără smintire în cele 
câte vor urma, voi încerca să le botez cu nume potrivite, cu totul sau în parte 
barem, cu însușirile fiecăreia. Pe prima dintre ele și cea mai vârstnică de ani o 
vom numi deci, nu fără de un rost anume, Pampineea (vioaia, înfloritoarea), 
pe a doua Fiammetta (jucăușa), apoi Filomena (iubitoarea de cântece), Emilia 
(ispititoarea), Neifile (tânăra îndrăgostită) şi ultima Eliza (cea asemănătoare 
Didonei înșelată în iubire)”. 


Miguel de Cervantes dă personajelor sale multe nume cu tâlc, explicând de 
unde provin acestea și ce semnificaţii comportă. Renumitul său hidalgo consi- 
deră că „calul unui cavaler atât de vestit și, pe lângă asta, un cal atât de minunat, 
nu se cădea să rămână fără un nume celebru... Așadar, după ce scorni în închi- 
puirea sa o mulțime de nume pe care le compuse, le şterse și le părăsi, le lungi 
şi le scurtă, le făcu și le desfăcu în minte, ajunse în cele din urmă să-l numească 
Rocinante, nume — după părerea sa — și nobil, şi sonor, lămurind și ceea ce fusese 
când era mârțoagă, până a nu fi ceea ce era acum, când le-o lua înainte tuturor 
mârţoagelor de pe lume şi ajunsese cel dintâi dintre ele”. Rocinante (nume mas- 
culin) este derivat de la rocin (mârţoagă), format cu sufixul augmentativ -ante; 
iar coincidenţa acestuia cu antes (înainte) generează un joc de cuvinte cu dublu 
sens, în care este evidentă nuanţa de grotesc şi de persiflare. 


Numele are o importanţă foarte mare pentru eroul central al lui Cervantes, 
care „cum îşi văzu calul botezat atât de pe gustul său, îi veni chef să-şi pună şi 
lui un nume, și-și mai bătu capul cu asta încă opt zile, iar la capătul lor hotărî 
să se numească Don Quijote”. Quijote este partea din armură care acoperea 
piciorul, iar sufixul augmentativ -ote se foloseşte în limba spaniolă pentru a 
forma denumiri cu semnificaţie ridicolă (librote — cărţoi; monigote — om de 
nimic; mazacote — om greoi, plicticos). Este de remarcat că și în limba româ- 
nă populară există un asemenea sufix -ote (oite) — băbote (băboi, babă mare), 
căsote (căsoi, casă foarte mare). La transpunerea romanului în alte limbi acest 
nume Quijote nu a fost tradus, el s-a păstrat și a devenit celebru cu forma sa 
originală, care este explicată în chiar textul lui Cervantes. 

Relaţia nume - persoană este sesizată în porecle cu mult mai clar decât în 
numele oficiale, deoarece poreclele reflectă, adeseori persiflant sau chiar ca- 
ustic, comportamentul sau o trăsătură caracteristică a persoanei pe care co- 
munitatea o dezaprobă. De obicei, poreclele „fixează” o situaţie a persoanei 
date, felul cum este ea văzută de ceilalți și cum este tratată prin poreclire de 
către colectivitatea din care face parte, cf.: „Părinte în Ocolina era unul pe 
nume Vasile Găină, şi sătenii, cum obişnuiesc ei a tot scorni porecle, îi ziceau 
popa Cucoș, iar cum părintele a început a îmbătrâni, i-au zis părintele Cloşcă” 
(I. Druţă, Biserica Albă). Traducerea în limba rusă redă parțial semnificațile 
poreclelor din original: „Pamnaua cBamennuka Gpraa Tauna, TO ecTb Kypuua, n 
CeAAHE eTO B CAMOM A€Ae€ 3a TAa3a 3BaAu cmapoii Kypuueii”. Evoluţia atitudinii 
față de părinte se manifestă prin schimbarea poreclei: de la numele mascu- 
lin - bătăiosul și ţanţoșul „Cucoş” — la femininul „Cloșcă”, cu evidente cono- 
taţii inactive, sedentare, ce denotă tendinţa spre izolare, neimplicare. Acest 
semn ghidează de la bun început cititorul spre un anumit făgaș al receptării 
şi acţiunile părintelui Găină îndreptăţesc în bună măsură porecla de „cloșcă”. 
Explicarea poreclelor de către autori reflectă situația reală, când supranumele 
este motivat și explicat de cei care îl emit, de colectivitatea relativ restrânsă 
în care acesta este utilizat, făcându-se, în cazul lui I. Druţă, şi remarca despre 
obişnuința oamenilor de a scorni porecle. 


II. O revigorare a procedeului de scornire a poreclelor (vorba lui I. Druţă) se 
atestă acum din plin în presă, iar cei care îl promovează fără ostenire sunt zi- 
ariştii, a căror ţintă sunt, bineînţeles, persoanele publice. Poreclele sunt tot- 
deauna situative, ele reflectă anumite trăsături fizice, psihice, amintesc de 
unele situaţii în care s-a manifestat persoana respectivă etc. [2, p. 24-27]. 


În cazul unor persoane publice, poreclele, în fond, se mondializează, fiind pre- 
luate şi răspândite de mass-media cu viteza fulgerului și în acest fel se diminu- 
ează caracterul de nume local / îngust al poreclei. Este vorba de personalități 
arhicunoscute ca Margaret Teacher cu porecla Doamna de Fier (preluată de 
la Cancelarul de Fier — Bismark), Gorbi (Gorbaciov), Sarco — Sarcozy, VVP. 
Ilyma, Llymoka, Kanymun — Putin ş.a. 


Una şi aceeași persoană poate avea mai multe porecle și numărul acestora 
este un indiciu al gradului de popularitate, fie pozitivă, fie negativă. Astfel, 
fostul premier ucrainean Iulia Timoşenco se pare că a stabilit un adevărat re- 
cord în ceea ce priveşte poreclele pe care i le-a dat presa — easogas npunuecca, 
opanxesaa npunuecca, dama c kocoii, Kanna A Apk opanxesoŭ pesomoyuu, 
Koponeea GeH3okononku, camypaii 8 106xe, aedu IO, Atoiimoeouka ykpaunckoŭ 
nonumuku, emopoii Ilymun, Tymun 6 r06xe sau BomEOna, TumomenHuua ş.a. 


LIMBAJ ŞI COMUNICARE M 


[3, p. 63]. Poreclele actuale, prin expresivitatea semantică a lexemelor, prin 
procedeele metaforice şi jocurile de cuvinte utilizate, devin un fel de creaţii 
folclorice contemporane. Conform unei definiții mai largi, actualmente pore- 
cla este „un nume suplimentar neoficial, dat persoanei de către cei ce o încon- 
joară şi reflectă o trăsătură caracteristică a acesteia, o circumstanță din viața 
sa, o analogie, specificul provenienţei sale și alte motive” [4, p. 68-69]. 


Şi politicienii de pe cele două maluri ale Prutului s-au învrednicit de nume- 
roase porecle, care scot la iveală și trăsăturile fizice, trăsăturile de caracter, dar 
şi numeroasele gafe pe care le comit, fie în comportament, fie în discurs. 


Presa scrie că preşedintele Traian Băsescu a fost „botezat”, de-a lungul vremii, 
cu o mulțime de porecle, unele mai răutăcioase ca altele, de la Popeye Marina- 
rul la Pazvante Chiorul. 


Preşedintelui Traian Băsescu, pe lângă Basecu, cu trimitere la poliția politică 
a Securităţii, Zeus, Piratul, Băselu, Marinarul, Jack Daniels, Traian Pinochio, 
Captain Planet, Poppeye marinarul, Ultimul Sauron, i s-a mai spus în presă şi 
Sulaina cenal, deoarece aşa a numit acesta Canalul Sulina în 2006. Însuși pre- 
şedintele face haz pe seama acestor aprecieri, considerând că poreclele sunt 
un indiciu al popularității sale. El scrie pe un sait: „Aţi ales un președinte cu 
un ochi mai mare, cu unu' mai mic și o şuviţă care flutura în vânt! Privind în 
urmă, pot spune că mi s-au dat cele mai tari porecle din istoria președinților 
României, printre care Chioru, Marinaru', Chelu’, Băselu sau Căpitan ”, con- 
cluzionând că „lumea nu alege pentru ochi frumoși . 


Fiica lui Traian Băsescu, Elena, poartă o poreclă constituită printr-un proce- 
deu destul de productiv acum - abrevierea. În textele scrise numele ei este 
uneori consemnat doar prin inițialele E.B., de aceea presa a supranumit-o 
Eba. 


Şi-au primit poreclele descriptive, ce fac aluzie la înfățișarea respectivelor per- 
soane, și Emil Constantinescu (Tapul), Dan Voiculescu (Felix Motanul) ori 
Vasile Blaga (Buldogul), Victor Ciorbea (Melcul Carpati) şi Virgil Măgureanu, 
văzut în chip de Șarpe cu Ochelari. 


Un personaj cunoscut mai ales pentru agramatismele sale este primarul sec- 
torului 5, Marian Vanghelie, care s-a ales cu mai multe porecle de-a lungul 
timpului: Marean, Primarele, Care este, iar ultima pare să le fi întrecut pe toate: 
Almanahe. 


Conform surselor de pe internet, lui Călin Popescu Tăriceanu porecla i s-a tras 
de la pasiunea sa pentru motoarele pe două roți. După accidentul de motocicle- 

tă pe care l-a suferit, șeful guvernului a devenit subiect de ironie pentru adversa- 
rii politici, care i-au găsit repede o poreclă: Motocicleanu. Pentru fostul ministru 
al Educaţiei Cristian Adomniţei, totul a pornit de la o confuzie comisă de aces- 
ta în legătură cu numărul stelelor de pe steagul Uniunii Europene. Bineînţeles, 
gafa nu a rămas netaxată, iar porecla i-a fost repede găsită: Asteluţei. 


Politicienii şi persoanele publice din stânga Prutului, de asemenea, au diverse 

porecle, deși presa nu este chiar foarte activă în acest sens. Saiturile moldove- 

nilor nu ocolesc totuși această temă, de pe „Moldoveanul” aflăm că jurnaliștii 
moldavi” nu sunt atât de inventivi ca cei români în ce priveşte poreclitul po- 

» E 

liticienilor, dar în schimb marele nostru popor — e primul la acordarea pore- 

) 
clelor în special politicienilor. 


Dorin Chirtoacă, primar de Chișinău, în popor este supranumit Harry Potter. 
Porecla se datorează, evident, formei ochelarilor pe care îi poartă, dar și unor 
acțiuni „magice”, nenumăratelor „lupte cu răul” întreprinse de tânărul edil al 
capitalei care îl „înfrățesc”, într-o anumită măsură, cu renumitul personaj lite- 
rar. Premierul Vlad Filat are o poreclă formată prin prescurtarea numelui de 
familie în manieră rusească — Filea. 


Un alt politician, Mihai Ghimpu, s-a învrednicit de cele mai multe porecle — 
Ghimp, Ghimpler, Mihai cel Mare, Americanu, Saakaşvili de Moldova, Românul, 
Moș Ghimp, Despot-vodă — date în conformitate cu situaţia în care acesta şi-a 
manifestat trăsăturile de caracter. 


În timpul campaniei electorale liderul AMN Serafim Urecheanu s-a autoin- 
titulat, într-un spot publicitar, Serafică şi Serafică fără frică. Cea mai populară 
poreclă a lui Serafim Urecheanu este totuși una simplă — Urechilă, formată cu 
sufixul augmentativ -ilă, care comportă o semnificaţie persiflantă. 


Marian Lupu, liderul PD, a fost supranumit de presă Marinică, iar comuniștii 
i-au dat o poreclă formată de la două apelative, dintre care unul este chiar 
numele de familie al politicianului, iar celălalt, rusescul zaiaţ (iepure), iepure 
semnificând mai mult frica, astfel că s-a ajuns la Zalupu (și lup, şi iepure). 
Printr-un procedeu similar a fost formată şi cea mai populară poreclă a lide- 
rului comunist Vladimir Voronin — Cioronin (din cioară și vorona), iar presa 
îl numește adeseori cu un supranume dat cândva lui Stalin — tătuca, papa sau 
vorona. La fel, prin compunere, a fost formată porecla lui Iurie Roșca — Voroș- 
ca, făcându-se aluzie la alianţa dintre Voronin și Roșca. Lexemul provenit are 
o asonanţă cu un cuvânt rusesc vorișca cu sensul depreciativ de „hoţ mărunt, 
găinar”. Mai nou, presa i-a acordat lui Roşca și porecla Barbărasă (de când a 
renunțat la barba pe care a purtat-o mult timp). 

Iar unul dintre politicienii moldoveni P. Lucinschi a fost botezat de presă 
Șmecherilovici, după forma patronimicului său Chirilovici. 


III. O altă categorie de porecle se referă la felul în care este percepută o întrea- 
gă colectivitate, o societate, o țară sau o națiune. De multe ori în prim-plan apar 
preferinţele culinare, care celorlalți li se par stranii. Astfel, francezii sunt nu- 
miţi broscari, grenuille, sau rusește leagușatnichi, pentru că prepară mâncăruri 
din broaște, italienii sunt numiți macaronari, ucrainenii se asociază neapărat 
cu slănina — salo şi horilka. Moldovenii sunt, evident, mămăligari, denumire 
pe care ne-o dau și rușii, iar perifrazele şi aluziile sunt dintre cele mai vari- 
ate. Într-un timp se transmitea permanent reclama: Cruxepc: H moacmolii, 
moAcmblii caoŭ mokonada, parafrazată în Cnezypc: u moacmoiŭ, moncmblii caoŭ 
MaMaAbi2u. 


În primăvara anului 2005, perioadă când la Chişinău mocnea o situaţie ten- 
sionată „revoluţionară”, Oazu Nantoi, liderul de atunci al social-democraţilor 
din Republica Moldova, a fost întrebat de reprezentanţii mass-mediei dacă în 
Moldova este posibilă o revoluţie. Răspunsul a fost unul „glumeţ”: mămăliga 
nu explodează. 


Iar evenimentele care au avut loc în Republica Moldova în aprilie 2009 au 
fost calificate în mass-media rusească drept revoluția mămăligii sau revoluția 
mămăligarilor — mamanvrrnorii nymu. 


În concluzie, putem constata că poreclele sunt rezultatul unui proces activ 
de creaţie lexicală în perioada contemporană, proces care se dezvoltă după 
aceleași legități în toate limbile europene, iar trăsăturile specifice sunt condi- 
ţionate de factorii sociali locali. 


Referinte | 1. Noul dicționar universal al limbii române, 2006. 

i 2. Onufrie Vinţeler, Studii și cercetări de onomastică şi eti- 
mologie, Casa Cărţii de Ştiinţă, 2010. 
3. C. IO. IloranoBa, Heopuyuasonoie naumenoeanus 

Tatiana VERDEŞ 
Cuvinte-cheie în discursul politic actual 


Studiu de caz 


T.V. — doctorandă, Facultatea 

Ordonarea şi utilizarea corectă a cuvintelor-che- 
ie într-un discurs politic joacă un rol important 
atât pentru atenționarea receptorului, cât şi pen- 
tru ghidarea / manipularea lui. De obicei, cuvin- 
tele-cheie îl determină pe receptor să fie atent la 
conţinutul textului, din acest considerent făcân- 
du-se apel şi la anumite efecte iconice: pronun- 
ţarea, sublinierea, evidenţierea. 


Prin cuvinte-cheie se presupun anumite standar- 
de de frecvenţă — atunci când un cuvânt își face 
apariţia în text de mai mult de două, trei ori, re- 
petarea fiind intenționată şi motivată. Cuvinte- 
le-cheie sintetizează cel mai bine conţinutul unui 
text. Actorii politici utilizează, de obicei, numai 
cuvinte-cheie relevante pentru auditoriu, astfel 
încât efectul perlocuţionar să genereze persuasi- 
unea. 


Analiza propusă se consideră utilă, pentru că, în 
felul următor, se va vedea la ce categorie de cuvin- 
te-cheie se recurge mai des pentru exprimarea ati- 
tudinilor față de problemele prezente și viitoare 
ale societăţii, care sunt strategiile care stimulează 
materializarea programului electoral. 


Demersul nostru constă în identificarea cuvinte- 
lor-cheie reprezentative pentru programele po- 
litice cercetate, gruparea lor în clase gramaticale, 
stabilirea nivelului de deicticitate şi emiterea unei 
concluzii statistice. Principiul selectării cuvinte- 
lor-cheie s-a făcut în dependenţă de ideile promo- 
vate și frecvenţa utilizării cuvântului în discurs. 

Prezentul studiu de caz se axează pe programele electorale din Republica 
Moldova, de la alegerile parlamentare din 2009. 


Într-un text, de regulă, purtătorii ideilor principale și ai informaţiilor de deta- 
liu sunt subiectul și acțiunea. Astfel că, substantivul și verbul formează grupul 
esențial într-un discurs. Celelalte părţi de vorbire (adj., adv., pron., art. etc.), 
deşi sunt complementare, au un rol important în formarea / realizarea sensu- 
lui lexical. Altfel spus, potenţialul stilistic al fiecărei clase gramaticale este pus 
în evidenţă la nivelul contextului, fapt demonstrat și de programele politice 
analizate. 


În discursul politic substantivul deține rolul central în ceea ce privește accep- 
ţia şi expresivitatea programului politic, specifice pentru acesta fiind substan- 
tivele abstracte, comune, nedeterminate etc. 


Verbul, alături de substantiv, reprezintă o parte de vorbire foarte bogată în 
valențe expresive: prin categoria diatezei (într-un discurs politic efectul stilis- 
tic este generat, de exemplu, de întrebuințarea reflexivului), categoria modului 
(indicativul, de exemplu, arată o acţiune sigură și reală) și timpuri (timpurile 
gramaticale creează o largă posibilitate de interpretare şi de marcare stilistică 
a textului politic prin: prezentul gnomic (permanent), prezentul în loc de viitor; 
prin valorile optative ale viitorului etc.). 


Adjectivul prezintă interes din punctul de vedere al valorii expresive ce im- 
plică referinţa etc. 


Pronumele are o mare capacitate de abstractizare. În programul politic el 
poate fi considerat ca marcă a ambiguității și a echivocului. În același timp, 
pronumele poate actualiza anumiţi termeni sau poate filtra, ierarhiza anumite 
atitudini. 

Adverbul, mai puţin semnificativ, are valoare stilistică sugestivă, relevând o 
comparaţie. 


Numeralul, în discursul politic analizat, este utilizat, de regulă, cu valoare 
stilistică, exprimând aproximaţia, calitatea etc. 


Articolul, dincolo de faptul că indică în ce măsură obiectul este cunoscut de 
către vorbitor, constituie în programele politice semnul impreciziei, al ambi- 
guităţii. 

Celelalte părţi de vorbire (neflexibile: prepoziţia, conjuncţia, interjec- 
ţia) servesc ca instrumente de legătură, stabilind coerenţa și coeziunea 
textuală. 

De cele mai multe ori cuvinte-cheie devin: verbele substantivizate, substanti- 
vele articulate, pronumele (de regulă, demostrativele, posesivele), adjectivele 
(de obicei, exprimate prin substantive); verbele (la viitor, imperfect) etc. 


Propunem în continuare câteva date statistice relevante: 


= zi 

z z = a 3 g Z x S 

O la = â|& E 222| Pălzlala 3|2|8|$ 

A | A | A AR |A|a | |a sa || |a|a|P|P 
la alslelElalelelelalalalelalelele|sla 
decuvinte | 3 [&|5|*|3|R|s[*|=lels|sle[e*|s|e|[s 
Vb. 
substantivi- 
zate 
asigurarea s [iq l3 lss lu [2 J- [4 b lua le ho 7 |2 ziik hR B 
cooperarea 5 - 1 [28 jl 2 - - - 2 |- 3 |- 1 j- 2 |- - 
crearea 6 13 |10 |48 |12 [3 - 8 |8 |17 [6 S |21 |8 |6 [9 J- 4 
dezvoltarea 14 lis |14 [as 21 |2 [3 |9 lo [38 [iq |s |24 l6 [20 l21 l13 [4 
integrarea 2 26 lo 2 hkh bkk |- le n lb la lb le hu l- k 
modernizarea |- 1 Ia 129 13 3 1 le Ja ls je = olz le €= di f l 
promovarea jio |9 13 136 [3 l- B 1 ho ho h 7 a B ée u | 
stimularea — j4 |g js lo lo | a de ds da ho | pl | 
susținerea 4 lé |7 a |7 2 | ja j2 |- [4 Is 7z 3 h B |- [2 
Subst. (toate 
formele art. 
hot.) 
Cetățean,ul,ii 9 18 |11 |46 |35 |9 2 12 |11 |13 |7 6 |41 |13 |38 |25 l3 15 
Dreptul,ului 31 [33 |9 39 [10 [4 2 12 |5 - 22 |10 |9 12 |22 |25 |6 [4 
Economie,a,ile |S 10 |15 |36 |l4 |7 1 4 1 11 |5 6 15 |13 |22 |10 |1 8 
Educaţie,ajei 3 9 10 |25 |S 3 - 1 3 5 |3 1 9 |2 14 13 j- - 
Egalitate,ajții 4 4 i 4 1 1 - - - 1 4 2 1 - - 4 2 1 
Europa - 3. |7 4 - - - - - 1 |6 J- 7 |- - 
Libertateea,le |16 |12 |- 21 J4 3 l1 J- 1 [4 |16 | - - - 1 |5 |- 
Omul oameni |16 |11 |4 |10 |9 3 - 8 l- 4 |12 |l |6 lJ- 7 139 j4 Jl 
Partid,ul,lui 4 10 |3 23 |28 |2 8 29 |2 6 J4 40 |25 |4 |42 |27 |32 [Ul 
Politica,cile 16 |40 |4 [61 |38 JS 2 4 5 36 |18 |8 12 |5 45 |8 1 6 
Putere,ea,ile 2 8 [2 |9 1 1 - - - 4 |2 2 14 |- 25 |4 |2 12 
Salariu,ul,lui 1 ] 7 3 3 - - 2 - ] jl 7 20 [1 2 2 - - 
Situație,ajțiile |2 1 4 8 5 - - - 1 1 2 - 2 1 2 15 |- 2 
Societate,eale |12 |6 3 41 |8 - 1 1 2 12 |12 [3 2 2 38 |9 5 5 
Stat,ul,ele 24 |63 |8 1 38 |20 [6 10 |2 18 |27 |2 26 |29 |85 |16 I5 16 
Tineret,ul,ților |8 25 |- J1 J6 9 31 IS |6 [3 12 7 7 4 9 | b 
Tară,a ii - - 2 |29 |- - z l1 j- - 1 - 42 26 |- - 3 
Valoarea, iile |14 |8 |2 |24 |19 l- 2 [2 J4 18 13 hR B 2 |9 2 Jl J- 
ş.a. 3 2 

ş.a. 
? 


Adj. 

Economicăe |30 |S1 |32 |64 |24 |9 6 |9 J8 [40 |30 |11 |25 |18 |20 |39 |3 |6 
Politicăejile... |25 |20 |19 |70 |25 |123 |10 |20 |8 7 15 |20 |2 |22 |9 |31 |21 |15 
European,ă,e 11 |24 |11 |76 |7 (0) 1 l1 j- - Il j- 12 |- 6 |8 | | 
Comunist,e... - 2 |8 |8 - 1 - - - - - - 9 j- 4 3 l- - 
noi 2 3 7 27 |9 2 2 1 3 7 | - 2 1 7 18 [4 l- 
ş.a. 

Pron. 

Acest,ajștijtor 18 |46 |17 |183 [45 |23 l- 8 5 25 [23 |13 |36 |8 25 |62 |10 |11 
Acelea, același |S 6 |2 |23 |S - - H H BPR HA 3 RBR 7 p F 
Noi 22 |- - 4 6 1 - 2 | 1 24 j4 j- - - 13 |- 28 
(art.) Ununui, |115 |s6 |41 |190 |102 |12 l6 [35 [21 [s3 |s6 |2s |72 [15 |37 [48 [12 [19 
unor,le ș.a. 

Adv. 

Prezent - 2 13 1 2 - - - 1 - - 3 | l- - 1 
Viitor - 2 1 2 3 2 - - - T 3 - 7 |2 j4 l- - 2 
Aici - 1 - 1 - - - - - - - - - 3 1 - - 
Acolo - - EI 3 - - - b bH E EF - Ei 1b b bo bk k 
Acum - 1 J- - 2 - - - - - - - - 1 j- - - - 
Astazi - - 2 Jj- - 1 - - - - - - - - - - 1 j- 


Conform prezentului inventar se observă că programele electorale din Republica 
Moldova, 2009 se caracterizează prin: ambiguitate, inferență, neutralitate de gen 
(cu referire la limbajul utilizat), caracter orientativ, formulare extrem de vagă etc. 
S-a atestat, de asemenea, o dominantă masculină, prin invocarea termenilor ofi- 
cial acceptați, după cum urmează: deputat, candidat, profesori, medici, lucrători, 
cetățeni. Actualizând semantica lexemelor-cheie, putem constata că, din punct de 
vedere tematic, în majoritatea programelor electorale se pledează pentru o econo- 
mie mai dezvoltată, libertate în drepturi, politică liberal-democratică etc. 


O altă concluzie relevantă este prezența a câtorva categorii gramaticale 
semnificative: 


- cuvinte a căror conotație depinde de contextul comunicativ (partidul, 
situația, acesta, puterea, statul etc.) 5 


- cuvinte ce se caracterizează prin abstracție, echivoc, ambiguitate, inter- 
pretabilitate (dezvoltarea, promovarea, libertatea, modernizarea, crearea etc.); 


- cuvinte noțiuni (politică, economic, european, comunist etc. ). 

În cele din urmă, s-au stabilit cinci cele mai utilizate cuvinte: 

un, o (art. neh., toate formele sg., pl. — prevalând forma de masculin); 
acest, aceasta (pron. / adj. demonstrativ, toate formele sg. pl.), 
politic, ă, e (adj.), 

stat (subst., formele articulate ale acestuia), 


dezvoltarea (verb substantivizat). 

S-a constatat că: utilizarea articolelor nehotărâte un și o și formele acestora 
de singular și plural acompaniază un substantiv pe care îl determină; denu- 
meșşte obiectul neindividualizat în discuţie; dă sens general substantivului. 
Referinţa deictică pe care o capătă substantivul însoțit de articolul respectiv 
este una imprecisă şi, de cele mai multe ori, cu implicaţii semantice și prag- 
matice variate. De exemplu: „Creștinismul este unul dintre factorii esenţiali 
de coeziune socială”, faptul că este unul dintre factori, implică existența a mai 
multor şi anulează ideea de stringență, de imperativ. Sau în: „Introducerea 
unor mecanisme eficiente de protecție a pieţei interne” prin art. nehot. se pre- 
supune prezența mecanismelor, dar nu se concretizează care ar fi ele, evitân- 
du-se ideea / conotaţia responsabilităţi. 


În cazul demonstrativelor acest, aceasta (și toate formele lui — pron. / adj.), 
este vorba de variatele accepţii pe care le capătă prin: indiciul personal și 
configurația spaţială a contextului comunicării. În ambele cazuri referentul 
este accesibil direct în situaţia de enunţare, actul de referinţă realizându-se 
nemijlocit: „Al treilea element important pentru protecţia împotriva degra- 
dării mediului implică tratarea solurilor erodate şi prevenirea formării ravenelor. 
Aceste acțiuni trebuie iniţial realizate în centrele raionale, contribuind la o uti- 
lizare mai eficientă a pământului (în agricultură) și la dezvoltarea altor acti- 
vităţi economice, cu îmbunătăţirea situaţiei în domeniul securităţii în zonele 
afectate de mișcarea și eroziunea solurilor” 


Întrucât un discurs politic presupune aprioric sfera politicului, este firească 
utilizarea frecventă a adjectivului politic, ă: program politic, sfera politică, forță 
politică, formaţiune politică, interes politic, activitate politică, maturitate politică, 
legături politice etc., care actualizează, de fiecare dată, importanţa intereselor 
statale. 


Cazul substantivului statul este însă diferit. Fiind vorba de Republica Moldo- 
va, articolul hotărât -ul din statul va indica o referință, mai mult sau mai puţin 
explicită — statul Republica Moldova - sau poate fi supus diverselor contex- 
tualizări: conducerea Republicii Moldova, partidul de la guvernare, cei de la 
putere, poporul Republicii Moldova etc., interpretarea fiind dependentă de 
situația comunicativă (statul — un deictic discursiv)). 


Prin verbul substantivizat dezvoltarea se menționează ambiguitatea seman- 
tică. Chiar dacă prin dezvoltare se înţelege acţiunea de a (se) dezvolta și re- 
zultatul ei — creştere, evoluare, amplificare etc. (conform DEX-lui), utilizarea 
acestui lexem în îmbinare cu alte sintagme sau cuvinte prezintă, implicit, va- 
riate efecte perlocuţionare: dezvoltarea economică, dezvoltarea durabilă, dez- 
voltarea civilizată, dezvoltarea liberă a fiecăruia, dezvoltarea întregului diapazon 

al libertății democratice etc. (dezvoltarea pe care şi-o doreşte fiecare poate fi 
veridică doar cu partidul x la putere). 


În cele din urmă, se poate afirma că în discursul politic actual se dă preferin- 
tă cuvintelor a căror conotaţie depinde de situația de comunicare, de procesul 
emiterii şi receptării (emițător — receptor) etc.; cuvintelor a căror grad de ambi- 
guitate trece de nivelul minim. Prin urmare, cuvintele-cheie în discursul politic, 
la care se apelează și în programele electorale analizate, se caracterizează prin 
referință deictică și, prin urmare, pot fi numite deictice [1, p. 55-59; 2, p. 251- 
290; 3, p. 113-128; 4 5; 6]. 


Din punct de vedere diacronic, s-a observat și faptul că în discursul electoral 
de obicei se recurge la aceleași cuvinte-cheie, evaluând spectrul semantic al 
acestora. În acest sens, am realizat o comparaţie a cuvintelor-cheie în progra- 
mele electorale din 2001-2005 cu cele din 2009, urmărind evoluția semanti- 
co-statistică a celor cinci grupuri stabilite. 


Relevante în acest sens sunt următoarele rezultate: 


Partidul 
Politic 


Programele electorale 2001-2005 
EXEMPLE, Frecvența utilizării 


Programele electorale 2009 
EXEMPLE, Frecvența utilizării 


PCRM 


Unele state din Europa, un grup de state, 
unele metode socialiste, un număt impu- 
nător de interprinderi, a unei societăţi de 
tip nou etc. — 14 la număr (din 2147 de 
cuvinte). 


Unor înalte standarde, unei viziuni asupra 
realității, unor conflicte, unele țări, unii co- 
muniști dogmatici, unor noi clase dominante, 
noul secol devine un fel de prolog al unei alte 
epoci, al unei alte politici, al unui alt mod de 
percepere a viitorului etc. — 122 de cazuri (din 
8482 de cuvinte). 


AMN 


Unui sistem politic imperfect, apariția 
unui mare şi influent partid politic, con- 
stituirea unei formaţiuni moderne, unui 
trai decent pentru fiecare etc. — 56 (din 
3056 de cuvinte). 


Formarea unor resurse umane competente, 
consolidarea unor instituţii educaționale, edu- 
carea unei societăți citite și deschise, conform 
unor date..., etc. — 41 (din 3433). 


PL 


Un buget echilibrat, unui program de 
principii, prin crearea unui sistem finan- 
ciar-bancar agricol modern, organizarea 
unui sistem de asistenţă socială perma- 
nentă etc. — 59 (din 4495). 


Care susțin unele companii în detrimentul 
altora, un mediu favorabil dezvoltării econo- 
mice, viitorul unei economii dezvoltate, unele 
regiuni pot rămâne în urmă, realizarea unor 
programe structurale etc. - 56 (din 5883). 


PD 


Un nou nivel de dezvoltare a ţării, unul 
din principalele obiective, oferirea 
autonomii financiare, realizarea unor 
programe concrete de restructurare a so- 
cietății noastre, crearea unui stat naţio- 
nal puternic etc. — 82 (din 7708). 


Consolidarea formaţiunii în jurul unor prin- 


i | cipii democratice, pentru a evita haosul unor 


alegeri parlamentare anticipate şi implemen- 
tarea unor strategii, edificare a unei societăți 
moderne, implementarea unor politici de re- 
distribuire etc. — 102 (din 8828). 


Etc. 


Prin urmare, implicitul semantic, ca formă de conţinut în discursul politic, oferă 
noi posibilităţi de relaţii comunicative între codificator şi decodificator, demon- 
strează intențiile codificate ale emițătorului [8]. Iar principala funcţie a implicitu- 

lui este realizarea / satisfacerea intenţiei codificatorului. Implicitul pragmatic, ori 
subînţelesul, propune o informaţie care derivă din situaţia de comunicare. Toate 
aceste particularităţi proprii și deicticelor ne dau dreptul să susţinem faptul că cele 
cinci grupuri de cuvinte-cheie, caracteristice programelor electorale, au o valoare 
semantică intrinsecă de interpretabilitate și pragmatism. 


Semnificativi în acest sens sunt şi indicatorii statistici ai cuvântului-cheie dez- 


voltare: 

Partidul Programele electorale 2001-2005 Programele electorale 2009 
Politic EXEMPLE, Frecvența utilizării EXEMPLE, Frecvența utilizării 
PCRM Dezvoltare socială, dezvoltare eterogenă - | Modele, scenarii, strategii de dezvoltare, 
2 utilizări. dezvoltare socială și economică, dezvol- 

tarea umanității, dezvoltare culturală, 
dezvoltarea libertăţii cetățenești etc. — 19 
utilizări. 

AMN Dezvoltarea sistemul democratic, dezvol- | Dezvoltare economică, dezvoltare buisine- 
tare social-economică, dezvoltare regiona- | ssului, dezvoltare rurală și regională, dez- 
lă, dezvoltarea ţării — 12 utilizări. voltare agrară, dezvoltarea telecomunicaţi- 

ei etc. — 14 utilizări. 

PL Dezvoltarea complexului economic, mo- | Dezvoltarea proprietăţii private, dezvoltare 
del de dezvoltare dinamic şi suficient — 4 | economiei de piață, dezvoltarea economică, 
utilizări. dezvoltare teritorială, dezvoltarea agricul- 

turii, industriei etc. — 18 utilizări. 

PD Dezvoltare industriei, dezvoltarea poten- | Dezvoltare economică, dezvoltare socială, 
țialului ştiinţific, dezvoltarea ţării, dez- | dezvoltarea sectorului agrar, dezvoltarea 
voltare durabilă, dezvoltare regională, | sectorului privat etc. - 21 de utilizări. 
dezvoltarea culturii naționale, dezvoltare 
spirituală etc. — 29 de utilizări. 

PSD Perspective de dezvoltare, dezvoltarea ra- | Dezvoltarea economică, dezvoltarea fizi- 
porturilor externe, dezvoltarea pieţei de | că și spirituală a cetăţenilor, dezvoltarea 
capital, dezvoltarea micului buisness etc. | infrastructurii de producere, dezvoltarea 
- 35 de utilizări. comerțului etc. — 24 de utilizări. 

PPCD Dezvoltarea transportului, dezvoltarea | Dezvoltarea persoanei în dragoste şi comu- 
socio-economică, dezvoltarea politică, | niune, dezvoltarea și fortificarea sectorului 
dezvoltarea durabilă a societăţii, dezvol- | neguvernamental, dezvoltarea durabilă a 
tarea științifică — 14 utilizări. societății — 14 utilizări. 

PE „Alianța Dezvoltarea societăţii, dezvoltarea exten- | Dezvoltarea economică, dezvoltarea du- 

Verde” siva a economiei, dezvoltare a orașelor, | rabilă, dezvoltare tehnologică, dezvoltarea 
dezvoltarea civilizată a Moldovei etc. - 13 | civilizată, dezvoltarea multilaterală a per- 
utilizări. sonalității umane etc. — 21 de utilizări. 

Partidul „Pa- | Dezvoltarea tehnico-știinţifică, dezvolta- | Dezvoltarea principiilor de autoadminis- 

tria Rodina” | rea industriei, dezvoltarea economică și | trare, dezvoltarea liberă a fiecăruia, dez- 
socială, dezvoltarea liberă a cetățenilor | voltarea tehnologiilor ultramoderne, dez- 
etc. - 6 utilizări. voltarea întregului diapazon al libertăţilor 

democratice etc. — 13 utilizări. 

Mişcarea 0 utilizări. Dezvoltarea concurenţei loiale, dezvoltarea 

social-politică economică, dezvoltarea continuă a relații- 

„Ravnopra- lor de piață, dezvoltarea instituțiilor siste- 

vie” mului politic etc. — 6 utilizări. 

Etc. 

Notă: PPCD nu a modificat programul electoral: dezvoltare liberă a personalității, dezvoltarea 

societăţii, dezvoltare economică, dezvoltarea serviciilor agricole, dezvoltarea sistemului de finanţare 

etc. — 14 utilizări. 

În programele electorale din 2001-2005 este vorba mai mult de o dezvoltare 
socială, economică, politică etc., în cele din 2009 sub semnul dezvoltării sunt 
plasate și alte valori: libertatea, personalitatea, societatea etc. Se creează im- 
presia unui progres general, mesajul fiind implicit: toate aceste evoluţii pot fi 
reale doar dacă se va vota partidul corespunzător. 


Rezultatele obținute cu referire la informaţia deictică pot fi reprezentate gra- 
fic astfel: 


PCRM PL PSD PEAVerde PRavnopravie 


Se observă că în unele cazuri este vorba de o evoluţie considerabilă a utilizării 
celor cinci categorii de cuvinte-cheie, în alte cazuri, mai rar, scade numărul 
acestora. S-au depistat noi combinaţii semantice. Altfel spus, programele din 
2009 sunt mai originale, mai variate semantic, chiar dacă unele idei se repetă, 
contextul și timpul îmbracă o nouă haină. 


Statistica făcută ne permite să afirmăm că, în cadrul discursului politic, de 
multe ori lipseşte componenta logică, existând doar un set restrâns de cuvinte- 
cheie şi un şir de trucuri manipulatoare. 


Conform calculelor statistice s-a constatat, cu aproximaţie, că 35-75 la sută 
din limbajul utilizat de electorat se caracterizează prin ambiguitate, subiecti- 
vitate / intersubiectivitate, sens restrâns, contextual, inferenţă, caracter rela- 
ţional și orientativ. 


Limbajul politic al programelor electorale autohtone se caracterizează prin 
cuvinte deictice [2, 4, 6], cuvinte cu caracter general abstract sau poliseman- 
tice, limbaj de lemn [7] și vocabularul bază. 


Se ajunge la concluzia că discursul politic electoral este asemenea unui lănți- 
şor, inelele căruia sunt foarte bine prinse între ele și se succed regulat sau ha- 
otic. Trăsătura cea mai evidentă este forma pragmatico-virtuală, modificarea 
variată a subordonării inelelor și relaţia dintre acestea. 


Prin urmare, spre deosebire de oricare alte forme de comunicare, discursul 
politic este un teren propice pentru utilizarea instrumentarului lingvistic în 

scopul transmiterii unei informaţii implicite. Din acest punct de vedere, în 
urma analizelor efectuate, putem susţine cert că programele politice prezintă 
un anume interes lingvo-stilistic și merită a fi cercetate. 

Intre romantism şi simbolism: 
Noaptea de decemvrie 


De obicei, când se fac referiri la Alexandru Ma- 
cedonski, trimiterile cele mai numeroase au în 
vedere simbolismul, deoarece sunt invocate cu 
deosebire intervenţiile teoretice ale poetului. Cu 
puţine excepții, precum Poezia viitorului (1892), 
nu toate au însă legătură nemijlocită cu simbolis- 
mul, iar Logica poeziei (1880) îl situează în rândul 
acelor teoreticieni europeni care, fără să fie nea- 
Facultatea de Litere a  Părat adepţi ai simbolismului, sprijineau adânci- 
Universitătii Al.I.Cuza” Tea desprinderii liricii de servituţile principiului 
laşi. Membru al Uniunii ut pictura poesis. Întărit de practica Renașterii și 
Scriitorilor din România, barocului, postulatul asemănării obligatorii din- 
membru al Asociaţiei tre poezie și pictură a fost ulterior contestat vehe- 
de Literatură Generală şi ment. Mai întâi de Lessing, în Laokoon sau despre 
Comparată din România. granițele dintre pictură şi poezie (1765), apoi de ro- 
Redactor-şef adjunc è mantici. La rândul lui, Macedonski desparte net 
revistei „Convorbiri literare”, ii ga N 2 ; 
. ' domeniile, contribuind, împreună cu Eminescu, 
membru al comitetulu ad ă : ai a i 
de redacţie al publicaţiilor la individualizarea limbajului poeziei. Ar exista, 
Limba Român” (Chişin šu), susține el, o „logică a poeziei” și, opusă acesteia, 
„Anuar de lingvistică şi © „logică a prozei”. Termenul de „logică a poeziei” 
istorie literară” Autora va fi folosit, la scară europeană, abia în 1918, de 
numeroase volume de studii germanul Hans Larsen (Die Logik der Dichtung, 
şi istorie literară. Director 1918). Subtil cunoscător al procedeelor liricii, 
al Institutului de Filologie Macedonski se fereşte să fie adeptul declarat fie 
Română, Al. Philippide” a i h i j : 
Su X al romantismului, fie al simbolismului, deoarece 
Academiei Române (1990- EA y i 
2009). © atitudine prea tranșantă ar fi produs o schemati- 
zare simplificatoare. Mai importantă i se pare sub- 
linierea faptului că poezia propune o nouă ordine 

de comunicare artistică, creează o existență nouă, 
o realitate diferită de aceea cotidiană. În 1967, 
Max Bense o va numi „realitate estetică”. Adân- 

cindu-și raționamentul, Macedonski afirma că „logica poeziei este ne-logică 
față de proză şi, tot ce nu e logic fiind absurd, logica poeziei este, prin urmare, 
însuşi absurdul”. Poetul român nu merge însă mai departe, către „absurdul” 
suprarealist, către dicteul automat și către hazard, două direcţii pe care le va 
dezvolta, de exemplu, dadaismul. El se păstrează în limita principiilor mari 
ale romantismului, între care unii teoreticieni mai noi includ și simbolismul. 
Macedonski susține că poezia convinge, în primul rând, pentru că tot ce este 
frumos convinge; şi în al doilea rând, deoarece poezia este de „esenţă divină”, 
este o „scânteie a divinității. Chestiunea este veche, de când dăinuie relația 
dintre poezie și religie. Adică de la începuturi. Unii esteticieni o învăluie în 
subtilități verbale, precum fenomenologul Mikel Dufrenne, care, în Poeticul 
(1953), este de părere că forţa de convingere a poeticităţii se află în umanita- 
tea apariţiei, în bunăvoința și fineţea sensibilului. 


La jumătate de cale între romantism şi simbolism și-a situat Macedonski și 
poemul Noaptea de decemvrie, apărut pentru întâia oară în anul 1902. Tex- 
tul se întemeiază pe structura fundamentală a arhetipului moarte şi renaștere, 
exersată, mai întâi, în poemul în proză Meka și Meka (1889), unde scriitorul 
apelează la o desfășurare aproape completă a imaginarului: naștere și origi- 
ne, creştere și educaţie ş.a.m.d. Dar în Noaptea... acestea sunt reduse la câteva 
elemente principale, care, la rândul lor, sunt supuse unui proces de ambigu- 
izare. Au fost păstrate doar episoadele tentația (năzuința), călătoria inițiatică 
şi înfruntarea dificultăţilor. Finalul propune un răspuns incert: împlinirea sau 
ratarea, aşezând astfel poemul în dilematicul subiacent întregii opere mace- 
donskiene. 


Schema este simplă și totodată comună. Într-o încăpere tipic romantică, de 
felul aceleia, boeme, atribuite și „sărmanului Dionis” al lui Eminescu, un poet 
cade în reverie, fascinat de fantasmele închipuite de flăcările focului din vatră 
(„Arhanghel de aur”), şi se imaginează a fi emir. Atotputernic într-un Bagdad 
luxuriant, el aspiră să ajungă la Meka, dar moare în arșița deșertului, fermecat 
mereu de nălucirile iscate de jocul luminilor. 


Emirul macedonskian se înfățișează ca un erou tragic, deoarece nu dorește să 
fie propriul lui sclav. El caută ceva care se află dincolo de el și care îi orientează 
destinul. Ne aflăm în faţa unui personaj de tip romantic, invincibil şi care nu 
greşeşte sau, cel puţin, nu are conștiința că greșeşte. Se deosebește astfel de 
Luceafărul eminescian, care nu ezită să cadă, din proprie voinţă, în greşeală. 
O comparaţie între emirul lui Macedonski și Hyperion al lui Eminescu pune 
în evidență absenţa hybris-ului în cazul celui de-al doilea şi puternica manifes- 
tare a acestuia în cazul celui dintâi. Hyperion nu își supraapreciază nici forțele 
şi nici libertatea proprii în confruntarea cu destinul, în vreme ce emirul are o 

conștiință puternică a lor. De aceea el nu cunoaște limite, nu se simte supus 
nimănui decât tentaţiei lăuntrice și trăieşte din această supunere. Nu cade nicio- 
dată în păcat, pentru că, spre deosebire de Hyperion, nici nu îl cunoaşte. 


Este motivul pentru care Macedonski își însoţeşte personajul cu imagini ale 
luxurianţei, ale fastului, pentru a sublinia plenitudinea trăirilor. Deși are pre- 
moniţia celor ce se vor întâmpla, emirul nu pregetă să trăiască din plin toate 
etapele căutărilor, fie că sunt dominate de abundență, fie că sunt stăpânite de 
privaţiuni. Pentru el, ca și pentru Hyperion, importantă este căutarea însăși. 


Un rol esenţial în construcția poemului macedonskian îl au raporturile cu di- 
vinitatea. Emirul năzuieşte, precum orice musulman, să ajungă la Meka, patria 
lui Mahomet și, totodată, loc sfânt, de pelerinaj. În al doilea rând, despre emir 
se afirmă că este animat de „credinţa-voinţa”. Plecând de la aceste date, se poa- 
te admite că încărcătura mistică a poemului macedonskian este mai puternică 
decât aceea a poemului eminescian. Dar, spre deosebire de Hyperion, emirul 
nu este conştient de faptul că o vină există totuși în el însuși şi că drumețul 
care merge pe căi ocolitoare este chiar o parte a lui. Emirul și drumețul sunt 
simboluri care se completează, se întregesc reciproc, în cuprinsul arhetipului 
moarte şi renaştere. În acest punct, poemul macedonskian se întâlnește cu su- 
gestiile din legenda medievală a doctorului Faust, în care Faust — exponentul 
binelui, prin năzuință neîncetată — și Mefistofeles — exponentul răului, prin 
tentațiune malefică — sunt cumnați. 


Rândurile care urmează vor preciza gradul de detaşare de simbolism a poemu- 
lui macedonskian. Iată despre ce este vorba. În Poezia viitorului (1892), Mace- 
donski afirma că denumirea de „simbolism” a noului curent literar provine de la 
procedeul utilizării frecvente a simbolurilor. Şi exemplifica termenul de „simbol” 
prin următoarele asemănări: crucea ar fi un substitut simbolic pentru Isus, faunul 
pentru lubricitate, albul crinului pentru inocenţă. Dar Macedonski omite faptul că 
exemplele lui aparțin unui context care este cultural și nu literar, unde accepțiunile 
pot fi — şi, adesea, sunt — divergente. Spre exemplu, în romanul Hyperion oder der 
Eremit in Griechenland (Hyperion sau pustnicul din Grecia, 1799) al lui Friederich 
H6lderlin, personajul care dă titlul romanului ridică probleme complet diferite 
de acelea propuse de personajul eminescian, deși suprafața simbolică este identi- 
că. Ceea ce a produs derapaje hermeneutice în eminescologie. La rândul lui, nici 
Macedonski nu ține seama de faptul că, așa cum va sublinia Ernst Cassirer (în Fi- 
lozofia formelor simbolice, 1925), sentimente precum acela religios ori acela artistic 
nu pot fi exprimate decât prin simboluri sau mituri. 


Așadar, Meka reprezintă o emblemă care a fost întrebuințată nu numai de simbo- 
lism, ci se circumscrie unui larg topos poetic, cu o frecvență mai mare în roman- 


EEE TY RO MIÂINIĂ 


tism. Motivul literar al năzuinţei către altceva decât propune lumea conjuncturală 
vine, probabil, din romanele cavalerești, unde apare, de mai multe ori, în ciclurile 
Graalului şi al Cavalerilor Mesei Rotunde. În romantism, poate fi întâlnit la Samuel 
Coleridge, în The Rhyme of the Ancient Mariner (Balada bătrânului marinar, 1898) 
şi în Kubla Khan or A Vision in Dream (Hanul Kubla sau o viziune în vis, 1816). 
Tot din romantismul de limbă engleză amintesc A Descent into the Maelstrom (O 
coborâre în Maelstrom, 1841) de Edgar Alan Poe. Ca topos negativ, poate fi exem- 
plificat prin Das Schloss (Castelul, 1926) de Franz Kafka. 


În simbolismul românesc, astfel de locuri poetice care întruchipează o aspi- 
rație nedefinită apar, între alţii, la Iuliu Cezar Săvescu (Polul Nord), Gabriel 
Donna (Polul Nord şi Nebuloasa din Andromeda), D. lacobescu (Eldorado), 
I. Minulescu (San-Salvador) ş.a. Urme ale topos-ului pot fi întâlnite și la Mir- 
cea Eliade (La ţigănci) sau la A. E. Baconsky (Biserica Neagră). 


Noaptea de decemvrie se înscrie, aşadar, într-un motiv literar vechi și bogat 
reprezentat în literatura europeană, preluat şi amplificat în simbolism, ca un 
protest față de prozaismul societăţii. Spre deosebire de romanticii de tipul lui 
Byron, simboliștii nu îşi scot personajele-simbol în arenă, ci le păstrează în 
zona meditativului gratuit, aşa cum procedează și Macedonski. În acest sens, 
mai apropiată de sensulultim al poemului macedonskian este, de pildă, poezia 
Cântecul cavalerului (Cancion del Jinete, 1921) de Federico Garcia Lorca. Iată 
textul, în versiunea dată de subsemnatul: „Cordoba. / Îndepărtată și însingu- 
rată. / Cal negru, lună roșie / şi măsline în desagă. / Deşi cunosc drumurile, / 
nu voi ajunge niciodată la Cordoba. / Prin câmpie și prin vânt, / Calul negru, 
luna roşie. // Moartea se uită la mine / de dincolo de turnurile Cordobei. / 
Ay, ce drum larg! / Ay, calul meu cel vajnic! /Ay, moartea mă așteaptă / înain- 
te de a ajunge la Cordoba! // Cordoba. // Îndepărtată şi însingurată”!. Textul 
poetului spaniol se înscrie în cuprinsul aceluiași arhetip moarte și renaștere, cu 
precizarea că folosește condensarea de tip expresionist a tuturor elementelor, 
în vreme ce, dimpotrivă, textul poetului român le detaliază arborescent. 


Pe de altă parte, o comparaţie între poemul în proză Meka și Meka şi Noaptea 
de decemvrie evidenţiază accentuarea sentimentului de detaşare în cel de-al 
doilea text. În Meka..., opoziţia dintre emir și drumeţ aproape că are nuanţe 
pamfletare. Lui Macedonski i-a trebuit mai bine de un deceniu pentru a se pu- 
tea distanța de obsesia contingentului iritant și a dobândi o apreciere senină. 
Astfel încât în Noaptea... drumeţul nu mai este ironizat, ci privit cu oarecare 
distanțare, deoarece face parte integrantă din comparaţie. El mărturiseşte că, 
spiritualmente, emirul a ajuns totuşi la Meka fie și numai prin ardenţa aspi- 
rației („credința-voinţa”). Se subliniază, și pe această cale, caracterul măreț și 

totodată intangibil al idealului, care rămâne, în continuare, o proiecție. Deta- 
şarea este subliniată și prin modalitatea de construcție a textului. Este vorba, 
anume, despre prezenţa refrenelor: un vers dintr-o strofă este reluat el singur, 
detașat, constituind o strofă separată: „Și nici o schinteie în ochiu-adormit”; 
„Făptura de humă de mult a pierit”; „Murit-a emirul sub jarul pustiei”. Proce- 
deul nu derivă din muzicalitatea de tip simbolist, căci apare în mod aleatoriu. 
În fapt, aceste refrene alcătuiesc un meta-text, în chip de comentariu medi- 
tativ la adresa textului-mamă. Este subliniată şi pe această cale dimensiunea 
reflexivă a întregului poem. 


Acest aspect este subliniat și printr-o altă caracteristică arhitecturală, anume 
felurile în care sunt descrise Bagdadul şi Meka. Cel dintâi oraș este o proiecție 
a lumii circumstanţiale, realizată cu mijloace baroce: „Movile înalte de-argint 
și de aur / Și jaruri de pietre cu flăcări de sori. / Hangiare-n tot locul, oţeluri 
cumplite — / În grajduri, cai repezi cu foc în copite. // Bagdadul! Cer galben 
şi roz ce palpită, / Raiu de-aripi de vise și raiu de grădini, / Argint de izvoare și 
zare-aurită — / Bagdadul, poiana de roze și crini — / Djamii — minarete — și cer 
ce palpită: // Şi el e emirul şi toate le are”. Cel de-al doilea topos este o proiec- 
ţie a lumii ideale: „Ca gândul aleargă spre alba nălucă, / Spre poamele de-aur 
din visu-i ceresc... / Cămila, cât poate, grăbeşte să-l ducă... / Dar visu-i nu este 
un vis omenesc — / Şi poamele de-aur lucesc - strălucesc — // Iar alba cetate 
rămâne nălucă. // Rămâne nălucă, dar tot o zăreşte / Cu porţi de topaze, cu 
turnuri de-argint”. Ambele sunt înfăţişate la fel de captivante, spre a sugera o 
teză fundamentală: pentru creatorul de artă, realul și idealul sunt la fel de im- 
portante și atrag în mod egal, fiind inseparabile. În absenţa conjuncturalului, 
creaţia este imposibilă. 


O comparaţie cu Luceafărul evidenţiază absenţa feminităţii. Aceasta este ex- 
clusă atât din lumea conjuncturală, cât și din cea ideală, poemul macedonski- 
an deosebindu-se astfel de acela eminescian, în care Cătălina ocupă un loc 
central. Dar femininul absentează aproape în toată opera lui Macedonski, în 
care predominant este caracterul suficient sieşi al cunoașterii şi al creaţiei. 
Pentru Macedonski, creaţia artistică este orgolioasă şi nu admite o prezență 
străină. De cealaltă parte, Cătălina face parte și ea din universul Luceafărului, 
unde îi personifică pe ceilalți, idealul acestora, străin de lumea hyperionică. Şi 
în poemul lui Macedonski există o a doua prezenţă, însă, așa cum am afirmat 
mai sus, drumețul nu îi reprezintă pe ceilalți, ci este o parte a emirului însuși. 
Este încă o modalitate de a accentua caracterul tragic al căutărilor. 


Un spaţiu amplu este rezervat episodului călătoriei inițiatice. Se urmărește 
astfel să se sublinieze că mult mai importantă decât punctul de plecare (Bag- 

dadul) şi punctul de sosire (Meka) este căutarea însăși, marcată de dramatism 
și, în final, chiar de tragism. Pentru a sublinia acest fapt, poetul a dezvoltat 
imagistica suferinței mântuitoare. Probele prin care trece emirul sunt agresive 
şi suportate cu stoicism, deoarece pentru acesta contează suferința elibera- 
toare. „Iar alba cetate rămâne nălucă. / Rămâne nălucă, dar tot o zăreşte / 
Cu porţi de topaze, cu turnuri de-argint, / Şi tot către ele s-ajungă zoreşte, / 
Cu toate că știe prea bine că-l mint / Şi porţi de topaze, şi turnuri de-argint”. 
Episodul pelerinajului este dominat de imagini ale focului și de substitute ale 
acestuia: „aeru-n flăcări”; „zarea de flăcări”; „e-aprins chiar plămânul hrănit 
cu dogoare”; „şi zilnic tot cerul s-aprinde mai tare”; „şi moare emirul sub jarul 
pustiei”. Prezenţa imaginilor ignice în episodul central, acela al pelerinajului, 
este destinată să reliefeze necesitatea purificării prin foc, precum se întâmplă 
cu pasărea Phoenix: pentru ca un lucru cu adevărat nou să apară este obligato- 
rie înlăturarea totală — obținută doar prin ardere — a celui precedent. 


De aceea, în chip de avantext prevenitor, imaginea focului structurează chiar 
debutul poemului: „Pustie şi albă e camera moartă... / Şi focul sub vatră se 
stinge scrumit”. Același foc învie și îi propune poetului dedublarea, care va fi 
ilustrată de episoadele următoare: „Dar scrumul din vatră deodată clipește... / 
Pe ziduri aleargă albastre năluci... / O flacără vie pe coş izbucnește, / Se urcă, 
palpită, trosneşte, vorbește... / — Arhanghel de aur, cu tine ce-aduci? // Şi 
flacăra spune: — Aduc inspirarea... / Ascultă și cântă şi tânăr refii... / În 
slava-nvierii îneacă oftarea... / Avut şi puternic emir voi să fii. / Şi flacăra spu- 
ne: — Aduc inspirarea. / Şi-n alba odaie aleargă vibrarea”. 


Aşadar, focul este „arhanghel de aur”, adică un veghetor dominator și, dacă 
este cazul, punitiv. Acest paznic atât de puternic provoacă dedublarea crea- 
torului în cuprinsul scenariului care survine îndată și care semnifică sacrifi- 
ciul cerut de creaţie. Sensul întregului poem este următorul: arta presupune 
inițiere sinucigașă, proces care se înscrie în arhetipul fundamental moarte și 
renaștere. Acum însă putem completa și totodată restrânge sensul: moarte și 
renaștere prin artă. Aceasta este accepțiunea fundamentală a poemului lui Ale- 
xandru Macedonski. 


Note | ! Iată și textul original: „Cordoba. / Lejana y sola. / Jaca 
negra, luna roja, / y aceitunas en mi alforja. / Aunque 
sepa los caminos / Yo nunca llegare a Cordoba. / Por el 
llano, por el viento, / jaca negra, luna roja. // La muerte 
me esta mirando / desde las torres de Cordoba. / !Ay, 
que camino tan largo! / !Ay, mi jaca valerosa! / !Ay, que 
la muerte me espera / antes de llegar a Cordoba // Cor- 
doba. / Lejana y sola”. 


CRITICĂ, ESEU BE 


Mircea A. DIACONU 


| Poezia, precum banda lui Möbius... 


(e. 


M.A.D. — critic literar, 

eseist, prof. univ. dr., decan 
al Facultăţii de Litere şi 
Ştiinţe ale Comunicării 

la Universitatea „Ştefan 

cel Mare” Suceava. Cele 
mai recente volume: /on 
Creangă — Nonconformism 
şi gratuitate (Editura Dacia, 
2002); Studii şi documente 
bucovinene (Editura 
Timpul, laşi, 2004); La sud 
de Dumnezeu — Exerciţii de 
luciditate (Editura Paralela 
45, 2005); Atelierele poeziei 
(Editura Fundaţiei Culturale 
Ideea Europeană, Bucureşti, 
2005); Calistrat Hogaş — 
Eseu monografic (Editura 
Crigarux, Piatra Neamţ, 
2007); Poezia de la „Gândirea” 
(Ideea europeană, Ediţia a 
II-a revăzută, Colecţia Ediţii 
definitive, Bucureşti, 2008); 
Cui i-e frică de Emil Cioran? 
(Editura Cartea Românească, 
Bucureşti, 2008). 


Ciudat cum Şerban Foarţă, poet prețuit mai ales 
pentru arta sa de bijutier, îți dă un puternic sen- 
timent al timpului. Mai mult decât în multe alte 
locuri, creaţia lui — atât de elaborată, încât ai sen- 
timentul că intri într-un labirint fascinant, plin 
de oglinzi livreşti — se hrăneşte din amenințarea 
crepusculului. E, în realitate, un timp al glisării — 
prezenţa devine iluzie, iluzia devine corp —, timp 
al inconsistenţei, al abandonării naturii şi al ori- 
cărei forme de mimesis. Tocmai de aceea poetul 
restaurează mereu o altă realitate sau își fixează 
rădăcinile în una descompusă, din care n-a ră- 
mas decât melancolia. Vechi fotografii, scrisori 
din alt veac, personaje sau autori din altă lume, 
toate acestea fac parte din timpul utopic al unei 
prezenţe pierdute. Intră aici, ca un pre-text, şi tru- 
badurii, și Cântarea Cântărilor, şi Mallarmé, dar şi 
un I. L. Caragiale ori un Leonid Dimov. Acum, în 
Amor amoris, Eminescu. E ca și cum, în imposi- 
bilitate de a-și manifesta prezenţa prin sine însuși 
(prezentul e gol), poetul apelează la tot felul de 
artificii, substituenţi, forme, „circumstanţe”. Toc- 
mai am regăsit un poem — epistolă, de fapt, trimisă 
lui Alexandru Lungu -—, al cărui subtitlu, „versuri 
de circumstanță”, spune mult despre lirica lui Şer- 
ban Foarţă. Da, poezii ocazionale, de circumstan- 
tă, scrie Şerban Foarţă, căci orice conjunctură e 
bună pentru a transforma nostalgia și amintirea 
îndurerată în sens, pentru a depăși sentimentul 
neantului prin chiar explorarea lui. Voi şi cita din 
acest poem: „Dovada-i că vă scriu la un compu- 
ter / care uzurpă vechiul scris de mână, — / pre- 
cum melana, auria lână, / şi clona Dolly, oieres- 

cul uter. // Vom aparţine genului neuter, / vom fi o speţă lâncedă și spână, / 
vom arde gazu-ntreaga săptămână, / Pegasul va ajunge un biet scuter / (iar 
Argo, un cargou şi / sau un cuter). // Tot mai supuși culorii ce se poartă, / 
ne vom distra scuipând în gură Luna; / 'nălța-vom percing-ul la rang de artă, / 
un hârb de plastic fi-va o tanagră, — / Doamna Alice avea, pe rafturi, una... // 
Trimiteţi-mi, vă rog, Ninsoarea neagră!” În acest timp degradat, poetului nu-i 
rămâne decât, privind spre timpul originar, cu nostalgia artei, să se înhame la 
înregistrarea căderii, un fel de fenomenologie a nimicului; în locul substanței, 
formele, în locul plinului, golul. Dar e în permanenţă la mijloc o inconsistență 
care-și cere forma. Așa încât, dacă scrie poezii ocazionale, Şerban Foarţă o 
face pentru a da sens nimicului. Sau poate e numai pasiunea pentru vechi, 
labirintic, muzeu?! Deopotrivă pentru absenţă? În tot cazul, înrudit în spirit 
cu Al. Odobescu, Şerban Foarţă vânează un cititor pe care-l uimește, fie şi sub 
forma unei vagi neliniști, dacă în afara textului va mai fi existând lumea. 


xxx 


În urmă cu ani, autorul lui Amor amoris publica o antologie numită Opera 
somnia. Simplu calambur, vom spune, și pe bună dreptate, un calambur ca 
multe altele din opera magistrului, cum sunt și tautofoniile sau holorimele, unul 
care dezvăluie până la urmă apartenenţa la onirism. Ca într-un somn, în care 
cuvinte imaginare iau formă și capătă coerență după un magnetism propriu, 
legitimat ludic, poetul rămâne la intersecția dintre gratuitate şi sens, dintre re- 
flexivitate şi tranzitivitate; textul însuşi este transcendență şi imanență. Uzur- 
pând substanţa, el însuşi devine substanță. Textul și numai textul, ca lege și 
materie, ca principiu şi formă, ca idee şi „imagine sensibilă”. Dar aşa cum ca- 
lamburul are o miză „ideologică” (implicând un subiect), şi gratuitatea în sine 
este dublată de o referinţă în planul existenţei, cu toată inteligența textuală 
implicată aici. Nu are nicio importanţă că această „miză ideologică” rămâne 
permanent în subtext, un fel de fluid subteran bănuit doar. 


Poate că substanţa poeziei lui Şerban Foarţă este tocmai această tensiune din- 
tre text şi lume, întrucât autotelicul text îşi creează până la urmă o identitate 
exterioară, manifestată fie și numai ca proprie intensitate abisală, care, auto- 
devorându-se, este nu doar un semn, ci şi, eminescian spus, o hieroglifă a lumii. 
În spatele ei, spiritul matein dus la extrem, acea fineţe de bijutier anonim care 
aboleşte timpul prin identificarea cu materia pe care o supune cizelării înde- 
lungi. Vraja intrării în text ca într-un spaţiu mistic constituie obiectul unuia 
dintre poemele cele mai cuceritoare dintr-un volum intitulat Un castel din 
Spania pentru Annia, „reflexul” unui tablou de Hans Memling: „N-ai vrea să 

ştii, şi tu, ce carte, / de care nu se mai desparte, / citeşte acest vrednic domn, / 
uitând de masă și de somn? / La pagina vreo patru sute, / privirile i-au fost 
cusute / cu aţa literelor mici / ca nişte rânduri de furnici. / Țesut în scumpa 
terfeloagă, / el, unul, pare că se roagă... // O, cât m-aș bucura să fiu / în locul 
blândului său fiu / ce, semănând la păr cu Annia, / îi tot priveşte peste umăr, / 
de ceasuri fără șir şi număr, / nu buchea cărţii, dar citania!” 


Dacă nici unul dintre magiștrii români, e vorba de Mateiu Caragiale şi de Ion 
Barbu, nu atinge limitele la care Şerban Foarţă ajunge în această direcție, a de- 
materializării lumii, a proiectării ei bidimensionale, exclusiv ca text (de fapt, 
şi Mateiu Caragiale, și Ion Barbu coboară puternic în lava muzicală și grea 
a vieţii), e de presupus că nici „discipolul” nu se rupe cu totul de substanța 
concretă asupra căreia predecesorii şi-au exersat rafinamentele. Isarlâkul și 
Nastratin Hogea sunt entități în care ideea şi materia nu sunt lumi comple- 
mentare, ci lumi-sinteză. Autodevorarea relevă tocmai esenţa unui principiu 
originar unificator. Implicată, tema labirintului presupune glisarea între idee 
şi materie, între potenţialitate și actualitate, între virtual și real. Acest între nu 
alienează, ci instituie un spaţiu al salvării, spaţiul artei. 


În fond, castelul din Spania, imagine emblematică a poeziei lui Șerban Foarţă, 
e o construcție de semne la fel de fragilă precum fiinţa însăși. Gratuit și ago- 
nic, edificiul acesta își exhibă doar fața solară, inocentă, dincolo de orgoliu și 
vanităţi, ca într-o atmosferă de sfârșit de veac, în care strigătul este copleșit de 
bucuria autocontemplării. Necomunicându-se decât pe sine, limbajul capătă 
nuanțele seducătoare ale unui viciu. Drogul pe care ni-l oferă Şerban Foarţă 
ţine, din fericire, de esenţa artei. A consuma, din când în când, un astfel de 
drog pare vital, căci altfel arta ar risca să-şi piardă identitatea. 


XXX 


„Tout écrivain complet aboutit à un humoriste” lată cuvintele lui Mallarmé 
folosite de Şerban Foarţă, ca moto, în deschiderea volumului numit Caragia- 
leta: nimic nefiresc, în fond, după ce poetul francez stătu cândva, după părerea 
lui Fundoianu, şi-n preajma lui Creangă. Dar ce e un humorist? Şi este Şerban 
Foarţă unul?! Un castel din Spania pentru Annia, volum invocat anterior, des- 
chide ipoteza unui răspuns. O carte e în sine un spectacol pe care îl regizează, 
atras de fascinația ipoteticului, un spirit ludic, îmbătat de forme. Numai un 
humorist, coborând în materie cu pasiunea fixării detaliului, poate transfor- 
ma realitatea în semn și iluzie, eliberându-se de crize, angoase şi ideologii. La 
drept vorbind, aş spune că Șerban Foarţă descinde din spiritul medieval — și 
mă gândesc la Villon - și mai ales din cel renascentist, aș avea în vedere în- 

velişul „euforic”, în care se livrează nu numai eul, ci chiar lumea. O ştim prea 
bine, nu-i e străin lui Şerban Foarţă nici manierismul epocilor mai târzii, de 
explorare prin artificii — şi prin uimire — a unei lumi ce n-are altă consistență 
decât cuvântul. Or, revenind: nici vanitate, nici deșertăciune la Șerban Foar- 
ță, ci numai fascinația jocului; puse de-a valma într-un athanor, cuvintele și 
lumile-și găsesc şi logica, și sensul suficiente să le justifice. Când arta-i pusă 
adesea în slujba unor utopii, mărturisind despre căderile fiinţei moderne, 
Şerban Foarţă recuperează un sens auroral, care „salvează” fără militantism 
şi fără exhibare. Alături, Leonid Dimov, Emil Brumaru, Virgil Mazilescu ori 
Țepeneag. Deopotrivă, ca mai vechi, Caragiale, tatăl și fiul împreună, ori Ion 
Barbu. Pentru ei toți, artificiul nu e ornament, ci doar un mijloc de a pătrunde 
în miezul de inconsistență a lumii ca într-o feerie. 


Miez de inconsistență?! Una din ultimele cărți ale lui Şerban Foarţă are ca 
moto (jumătate de moto, căci cealaltă jumătate îi aparține lui Goethe) dedi- 
caţia lui Dimov de pe volumul său Spectacol, din 1979. Iată: „...pentru că mi- 
este strein până la scârbă procedeul inventării vide, al fantasticului întemeiat 
pe minciună pură”. Așa încât, orice miez de inconsistenţă se naște din învelișul 
concret. Este ceea ce face Șerban Foarţă în ultimele-i volume: kitsch-ul cotidian 
sau opera lui Caragiale, întâmplările cu Dimov sau scrierile unor poeţi medie- 
vali, toate acestea oferă garanţia aderenţei la prezenţă. Nimic nu este invenţie 
- deși, cum ar trebui să putem demonstra, totul e iluzie: câmpul larg intertex- 
tual ca și lumea concretă. De asemenea, nimic nu creează teroarea neantului 
(totul poate că o relevă), deși, refuzând vidul, poezia lui Foarţă se întemeiază 
tocmai pe irelevanţa neantului. Iar asta pentru că lucrul în sine nu e neantul, ci 
fascinația lui. Or, fascinația rămâne în permanenţă la îndemâna subiectului. 
Nu întâmplător, în Caragialeta, un poem, imnic din moment ce se intitulează 
La Dobrogeanu-Gherea, e inspirat de „lecţia de filozofie” trăită de dramaturg în 
restaurantul materialistului din gara Ploiești: „Cu ce rămâi din pulpa de vițel / 
pe care ai tranșat-o în folosul / clienţilor, şi-ai aruncat şi osul / la câinii care,- 
gară, n-au alt ţel // decât acesta?... Judecă niţel / şi-ai să constaţi că lucru-n 
sine-i grosul / jambon, din care,-acum, ai doar mirosul / rămas pe luciul lamei 
de oţel // a gândului-cuţit... Un damf de nume / rămâne și când arbagicul 
rumen / sau ceapa vineţie, la nămiez // ori seara, le dospi de aparenţa / foi- 
telor ce le ascund esența, / și, lăcrimând, n-ajungi la nici un miez” În fine, un 
hedonist, ca şi Caragiale ori ca Ion Barbu, cu o senzorialitate rafinată și gata 
să se-mbete sub faldurile minţii, Şerban Foarţă coboară în materie — materia 
aceasta preexistentă — pentru a construi spectacolul edificării în virtual. Ast- 
fel, iată volumul Spectacol cu Dimov: şi coperta, şi grafica interioară, cu desene 
de Şerban Foarţă, cu facsimiluri după dedicaţii, cu reproduceri ori portrete, 
şi colofonul sunt text. Cartea aceasta „evocativă”, pe care oricine altcineva ar 

fi putut-o rata (căci nu-i dat oricui să închine imnuri), invocă fapte, descrie 
obiecte, povestește mici anecdote ori reproduce „dimovisme”. Or, toate aces- 
tea pătrund în atmosfera rarefiată a tehnicii care se desparte de lume pentru 
a fi în sine sens. O spune chiar și colofonul, al cărui final, cumva „apoteotic”, 
precizează: „Cât despre designul copertei, diafan, el închipuie, în celofan sau 
fără, un receptacol: un crater, o pâlnie (de vulcan), un potir, o cupă (ce-i ocu- 
pă două treimi din suprafață); o mască (de spectacol) pe o faţă; o jumătate 
de clepsidră; o elitră; scheletu,-ntors, al unei rochii malacov (cu coşul amplu 
şi, în talie, roşu); o cască,-toarsă, ca un gol care se cască sub cel al cărui nume 
e suspendat în aer, — nu fără plasă, dedesubt, a lui DIMOV”. Astfel, o copertă 
care vrea să fie, asemenea unei monade iluzorii şi burleşti, totul și-n care se 
salvează, prin înscrierea în emblematic, Dimov. 


Iată aici într-adevăr un spectacol, dar al spiritului care se consumă pe sine, al 
limbajului care se naște devorându-se, al lumii ce se întemeiază printr-o pul- 
verizare în fragmente. Astfel, nu-i Şerban Foarţă poet al deşertăciunii, când 
deşertăciunea suportă metamorfozele unei întemeieri. Asemenea oglinzii, 
banda lui Möbius, prezentă în acest imaginar, poate fi cheia jocului de-a feeria 
şi al proiectării în himeric. Atent la nervurile epicii „evocative”, un ochi pân- 
deşte în permanenţă tehnica pentru a o denunța sau pur și simplu pentru a o 
institui ca lume. Ce-i, altfel, arta decât „o finalitate fără scop”, o pseudomor- 
foză care păstrează desenul tare dintr-un Gautier și aburul ireal din Bosch ori 
mai degrabă din Vameșul Rousseau? Poezia lui Șerban Foarţă — o pledoarie 
făcută nu limbii (inteligenţei ei, cum s-a spus), ci spiritului — care se manifestă 
nu doar în holorime, deşi aici explicit. Un singur exemplu: „În van, cu vântul, 
azi, prin osu-i / fluieră moartea, noua, — ud / fluieră moartea: n-o aud! / În 
van, cuvântul; azi, prinosu-i // în lacrimi: simple danii... El, / un sânge rar, de 
nalbă pală, — / uns înger, arde-n albă pală! / În lacrimi simple, - Daniel”. Ori- 
cum, chiar moartea, așa imaginată, devine un corp — o emblemă — fragment 
dintr-un blazon (de contemplat), care este al poeziei. O pledoarie făcută deci 
spiritului, singurul care foloseşte capcana epicului pentru a se rosti pe sine 
devorând materia care îi dă formă. 


Fără îndoială că-n miezul acestei poetici, care-și asumă ontologic livrescul 
și meșteșugul, stă ezitarea în faţa timpului, acest ultim dat fundamental, fără 
corporalitate, deși pretext obiectual, proiectat, ca soluţie a unei eternizări, în 
desenul vag al unei fabule. Mutată uneori în kitsch, eternizarea aceasta, fie 
ea şi desuetă, nu ocolește nostalgia, dar nici n-o exhibă. Iar timpul devine el 
însuși un artificiu, glisând pe panta metamorfozei în virtual. Emblematic un 
poem, numit 1901, a.m., din volumul Caragialeta: „Să treci de pe-un trotoar 
pe altul / ca dintr-un veac în cestălalt, / să ţi se pară lesne saltul, / iar caldarâ- 

mul — un asfalt. // Pe Bulivar, la Eforie, / la '901 fix, / vieaţa-i o euforie / şi nicio 
stradă nu-i un Styx. // [...] // O calfă trece peste șine, / privind la domnul 
fotograf, / în timp ce timpul umblă-n sine / ca,-n gol, un disc de fonograf. // 
[...]” Astfel, nici timpul nu-i în poezia lui Şerban Foarţă decât mobilul edifică- 
rii unui corp asemenea Aleph-ului borgesian. În termenii lui, al unui blazon. 
leşite din real, mutate în spaţiul pur al paginii (echivalent, iertaţi-mă, al spiri- 
tului), faptele se salvează de la degradare prin acest joc secund; şi, deşi păstrate 
fragmentar, ele reconstituie desenul interior al prezenţei în lume, ba chiar al 
lumii. Numit Blazoanele anatomiei feminine, volumul de traduceri din poeţii 
francezi ai renașterii se instituie tocmai ca mutare a ființei în imagine neperi- 
sabilă: „Încă un mic efort, Messieurs, / şi veţi pricepe că un «corps» / ca ăsta 
cere un décor, / un cadru adecuat, o ramă / cu stemă-n vârf și monogramă / 
în aur și argint, — o piesă / heraldică, de principesă, / un smalţ heraldic, sau 
un scut / (heraldic, sau /de nenăscut) / un câmp heraldic / (fără popol / care 
să-l are), de sinopol, / de-un verde,-adică de smarald, / în care nu-ţi e frig, nici 
cald: / un loc sans peur et sans reproche, / străin de vitregul răboj / al timpului 
și de rugina / acestuia-,nsoţind rugina, — ce va să zică: un blazon”. 


Blazonul — imaginea condensată a lumii și deopotrivă a morţii; imagine, din 
fragmente, ca într-un puzzle, a întregului, care se poate numi Dimov, Cara- 
giale ori cotidianul epidermic. Dar, mai ales, Şerban Foarţă. El, în „turnirul” 
acesta al poeziei, în care, luptându-se cu amintirea altora sau cu textele lor, se 
edifică de fapt pe sine: corp iluzoriu şi consistent, în care neantul și fascinația 
neantului articulează o viziune integrală. Blazonul, deci, al unui humorist care, 
în locul reprezentării, ne propune iluzii. 

Nicoleta REDINCIUC 


Zahei orbul sau între lumină 
şi întuneric 


Zahei - un Zaheu autentic? Există în romanul lui 
Vasile Voiculescu suficiente indicii pentru a vedea în 
Zahei un homo religiosus, ca şi pentru contestarea aces- 
tui statut, prin evocarea simbolurilor ţinând de întoar- 
cerea la sursele primare, mitice ale existenţei. Sensurile 
religioase profunde ale romanului nu pot fi contestate 
însă, V. Voiculescu mărturisind, într-o confesiune, pre- 
dispoziţia sa pentru acest tip de lectură: „Din toate lec- 
N.R. — doctorand în - turile, cea care m-a impresionat mai mult a fost Biblia, 
cotutelă la Universitatea cu aspra ei grandoare de dramă jumătate pământeană, 
„Alexandru loan Cuza, jumătate divină. Dumnezeul meu favorit a fost Iehova, 
laşi, Universitatea Angers, — ale cărui apucături de prigoane pentru vrăjmaș, protec- 


Franţa, titlul ezei: Stilistica ţie pentru aleși le râvneam”. 
şi poetica traduceri; textului 
literar (română-franceză). Simbolurile evanghelice abundente din Zahei orbul 


Stagiu de cercetare ştiinţifică sunt de natură a sublinia nu atât drumul unui sfânt 
la Universitatea Angers. Mo- spre dobândirea vederii, cât natura duală a ființei 
bilitate Socrates / Erasmus umane, constituind adevărate simboluri morale. 
la Universitatea Angers. 
Cea mai recentă conferință: 
L'influence de l'espace et 
du temps dans le choix des 
noms propres dans l'œuvre 
de Panait Istrati, Doctorants 
en Confluences, Journée 
d'études Espace et temps 
en sciences humaines et so- 


Autorul Poemelor cu îngeri, volum ce a umplut de pre- 
zențe angelice lumea sa literară, îşi înscrie romanul, 
prin titlul Zahei orbul, sub semnul aceleiași poetici a 
religiozităţii, deşi textul produce o stare de neliniş- 
te printr-o tensionare maximă a fiinţei cititorului. 
Lumea romanului se construiește pe structuri pa- 
radoxale, începând chiar cu titlul care generează o 
stare încordată de lectură. Zahei trimite fără îndoia- 
ciales, 12 mai 2011, Angers. lă la Zaheu / Zacheu, nume derivând de la ebraicul 
Colaborează la „Noua Revistă Zakkai / Zaharia, care avea sensul de curat, nevinovat, 
Filologică” (Bălţi) „Antares” — drept. Preluat de onomastica creștină prin relatarea 
(Galaţi), Trickster” (Padova) unui episod hotărâtor din viața vameșului ce va deve- 
eto ni Apostolul Domnului, Zahei trimite la o relație spe- 
cială stabilită între Zaheu şi Mântuitor, cel dintâi fiind 
conștient de limitele și greșelile sale, dar și dornic să 
se elibereze prin ascultarea şi apropierea de Hristos. 

Paradoxul titlului voiculescian ia naştere prin alăturarea numelui Zahei, ce pre- 
supune transcenderea fenomenalului, vedere deplină și profundă, Zaheu fiind 
cel care vede în Isus natura Lui sacră, cu atributul orb, implicând neputinţa cu- 
noașterii vizuale a lumii. Susţinând instituirea unei relaţii de coerenţă între titlu 
şi text, conchidem că paradoxul elementului paratextual privește doar nivelul de 
suprafaţă al textului. Astfel, orb la aparențele lumii imediate, Zahei se deschide 
însă în faţa esenței lucrurilor, dobândind o luminare lăuntrică, după cum obser- 
va și Lăcrămioara Petrescu: „Orb fiind, bărbatul suplinește cu celelalte percepții 
simţul vederii. În mod aşteptat, ceea ce vine pe calea simțurilor complementare e 
strâns legat de reproducerea în imaginaţie a realului, așa cum se înfățișează aceas- 
ta în procesul rememorării”5. 


Neputându-se distanţa definitiv de aspectul religios dominant în poezii, V. Voi- 
culescu nu urmează linia teologică, ci organizează romanul în jurul ideii de tre- 
cere facilă de la credinţă la păcătoșenie, ilustrată în multiple ipostaze. Roman al 
cunoașterii de sine şi al cunoaşterii adevărului, Zahei orbul se apropie de modelul 
biblic pentru a se distanţa în egală măsură. 


Asemeni lui Zaheu, Zahei cunoaște un moment de cumpănă, moment din care 
începe căutarea Luminii. Întâlnirea cu Isus care stimulează deschiderea spre cre- 
dință, anticipată de o căutare („Şi căta să vadă cine este Isus, dar nu putea de 
mulțime, pentru că era mic de statură”, Luca 19:2-3) are drept corespondent în 
textul voiculescian momentul orbirii — întoarcerea de la un trai acvatic spre o 


lume încrezătoare în forța divină: 


„Zahei fusese acolo în copilărie cu un pescar bolnav și văzuse minunea: omul gata 
să moară, osândit de doctori, părăsit de babe, alungat din spitale, zvârlit de neamuri, 
se tămăduise veghind o noapte în rugăciuni la piciorul unei cruci de piatră. [...] 


Acolo te faci și tu sănătos, încheie Zahei. De aia să mă duci”. 


Semnificaţia numelui evreiesc de curat, drept, nevinovat se justifică, aşadar, nu 
doar în partea ultimă a romanului, ci şi prin experiențele, probele la care este 
supus, personajul Zahei rămânând integru din punct de vedere moral: 


„Azvârliţi în iadul ăsta, ne-am pierdut orice rușine şi omenie, mărturisi soțul. Mă 
mir că d-ta le mai păstrezi. 


- Eu le-am agonisit de curând și cu greu, scăpă orbul spovedania”. 


Ispășirea exemplară a unei condamnări nedrepte joacă rolul esenţial în cunoaș- 
terea de sine a lui Zahei; păstrarea curăţiei sufleteşti şi trupeşti într-o lume infer- 
nală, condamnată la viciu, minciună și duritate, înseamnă umanitate în absolut. 
Zahei își păstrează demnitatea și convingerile morale într-o lume pe dos, într-un 
univers construit de cei care-l populează. Ilustrativă în acest sens este păstrarea 
numelui în ocnă, unde fiecare individ cunoaşte o dezumanizare prin schimbarea 
numelui cu un număr (,...în loc de nume i-au dat un număr săpat cu fierul roșu 
în carnea umărului”) — semn al pierderii identităţii — aprofundată prin ignorarea 

numelui și atribuirea poreclelor: Sperie-Peşte, Gagiu, Mânza, Gâlcă, Roaiba etc. 
Orbul face mereu notă discordantă, în sens pozitiv. Într-o continuă căutare a lu- 
minii, devine el însuși lumină prin experienţa ocnei. Spre deosebire de ceilalți, al 
căror suflet e lesne convertit de mizerie, Zahei reușește să transceandă fenome- 
nalul asemeni personajului biblic, văzând umanul în fiecare individ, față de care 
manifestă respect și pe care refuză să-l numească prin supranume: 


„Nu-mi place nici Maghereanu... — şovăi — nici Mânza. N-ai nume mic? 
Şi Zahei îi întinse mâna. 


Tânărul simţi o gâdilitură în sfârcul inimii. Cineva îi grăia omenește. 


=» 


- Zi-mi Alexandru, ca acasă”, 


În contrast cu grotescul vieții ocnașilor, în contrast cu viciile atotcopleșitoare ale 
deţinuţilor, cei mai mulţi condamnaţi pe viaţă, Zahei se rupe de realităţile exterioa- 
re, rezistă la tot ce poate fi degradant în tagma ocnașilor, se regăsește pe sine ca ființă 
umană, întărit fiind de credinţa în recăpătarea vederii. Însetat de lumină, Zahei cre- 
de mereu în miracolul vindecării; inundat de credinţă, de inocenţă, de nădejde şi de 
resemnare în perioada celor cincisprezece ani de detenţie, în cele din urmă eliberat, 
Zahei se va duce la schitul Dervent, ale cărui urme abia le va dibui: 

„S-au învârtit, au bâjbâit: mănăstirea nicăieri. 

În locul ei jale și prăpăd. Focul marilor bătălii bântuise țărmul pârjolind și răzând 
totul. Pe locul bisericii și al chiliilor, într-o vraiște sinistră de câmp ars, o movilă 
înaltă de moloz şi cărămizi sub care pierise îngropată crucea tămăduitoare. Nici 
ţipenie de popă ori călugăr... Nici urmă de om” 

Crucea tămăduitoare ce-și pierde puterea înfăptuirii miracolelor este refuzul revela- 
ţiei divine: „Orbul, lângă muierea care aprindea lumânări, a plâns, s-a bătut cu capul 
de ruinele peste mormanul cărora căzuse, a așteptat aţintit, o noapte, două, zadar- 
nic... n-a ţâşnit măcar o singură scânteie din fundul orbeniei lui. Nimic. Se sfârşise. 
După trei zile de crâncenă zbătaie a fugit, gonit de foame și mai ales de setea după 
rachiu şi tutun”. În condiţiile unei aspirații spirituale strict legate de concret, ma- 
nifestarea sacrului e cu desăvârșire absentă. Coborârea în contingent, în omenesc 
stinge setea de totalitate, nu înainte însă ca ambiția revelării adevărurilor ultime să 
fie diminuată. Dorinţa aprinsă de comunicare cu divinul (prin săvârșirea minunii) 
se exprimă printr-o tensiune a solitudinii, cultivată de Zahei pe întregul parcurs al 
romanului. Epifania, căutată dar absentă, determină înstrăinarea de „singurele bu- 
curii ale întunericului: dragoste spurcată, rachiu otrăvit, tutun blestemat”. 


Trecerea bruscă de la lupta înverșunată pentru vedere, ţinând de transcendent, la 
inferiorul impuls organic încadrează textul în limitele a cel puţin două posibilități 
de interpretare: pângărirea actului divin, prin sfidare şi renunțare, și zbuciumul 
interior între creştinul şi omul Zahei, sugerat deja prin numele de proveniență 
grecească zahreios (care are mare nevoie de) sau zahreies (violent), „tocmai situația 
violentului Zahei din roman, orbit din patimă pentru alcool, căutând apoi vede- 

rea care-i lipseşte şi care începe tot mai mult să se confunde cu o redempţiune 
interioară”?. 


Numele găseşte, aşadar, şi în această direcţie, un tâlc. Zahei are nevoie la început de 
lumină pentru a se răzbuna pe cel ce-l privase de ea. Mai târziu, ispășirea nedreptei 
pedepse intensifică patima răzbunării, străină oricărui principiu creştin: „Mă, voi să 
nu credeţi că eu uit ceva, adăugă el. Am scos din cap Derventul și pe Stavarache. Mai 
mi-a rămas unul (şi se gândea la Lagradora). Dar ocna o port cu mine, oriunde m-oi 
duce” Revoltatul redobândește progresiv echilibrul pierdut, dar nu prin forţe proprii, 
ci în faţa realității implacabile — răzbunarea e inutilă şi imposibilă, pentru că obiectul 
răzbunării nu mai există: „A doua zi a pornit în căutarea lui Stavarache care-l orbise. 
Dar marginile Brăilei fuseseră și ele devastate şi arse de ruși în retragere. N-a mai găsit 
nici urmă de han şi de grec. Orbul a înjurat și s-a potolit”. Coexistenţa păgânismului cu 
creştinismul devine o constantă a romanului: „Se dezlănţuise din fundurile lui oarbe 
iarăşi omul sălbatic al tinereţelor lui sturlăbăite; vechiul păgân, pe care câtva timp ne- 
norocirile şi ocna izbutiseră să-l biruie şi să-l lege acolo în adânc”. 


Revolta, precis motivată, perpetuă, piere odată cu pieirea absolvitoare a potrivni- 
cilor, iar eroul redobândeşte armonia pierdută printr-o revelaţie de factură onirică: 


„Dar peste noapte, cum se zvârcolea tulburat, i s-a arătat în vis Costea bulgarul 
care i-a spus atât: 


- Mă, frate, să mulțumești lui Dumnezeu că n-ai vărsat sânge de om... și a pierit. 
Orbul s-a gândit o vreme la vorbele visate. Pe urmă le-a uitat”. 


Arhetipul uriașului sau spectacolul răzbunării. Imaginea lui Samson confi- 
gurează un alt arhetip biblic integrat în roman, care ilustrează natura duală a lui 
Zahei. Evocarea lui se realizează cu subtilitate în multiple rânduri, însă intertextul 
biblic e explicit denunţat prin vorbele preotului Fulga: „Ce te-aduce, Samsoane, îl 
agrăi preotul, privindu-i statura de uriaș”. 


Cel mai închegat tablou, a cărui acţiune e construită pe baza schemei evanghelice, 
se dovedeşte a fi o nouă încercare din prima parte a romanului: Bâlciul. Schema 
biblică nu e reluată decât secvențial, cu accent pe răzbunarea eroului, însă ideile 
esenţiale din pasajul celor patru capitole ale Judecătorilor 13-16 sunt articulate di- 
fuz în Zahei orbul. Ca şi Zahei, Samson nutrește boala orbeniei, nu doar fizic, ci şi 
spiritual. Deși din vina neascultării şi-a pierdut puterea, Samson nu ia cunoștință 
de aceasta și continuă să creadă în ajutorul divin: „Atunci ea a zis: «Filistenii sunt 
asupra ta, Samson!» și el s-a trezit din somn şi a zis: «voi face ca şi mai înainte 
şi mă voi scutura», nu ştia că Domnul se depărtase de el” (Judecători 16:20). Pe- 
deapsa depărtării de sacralitate, a orbirii spirituale, e orbirea fizică: „Filistenii l-au 
apucat și i-au scos ochii” (Judecători 16:21a). 


Forţa herculeană impune figura ambilor eroi şi-i face de temut. Râșnița din tem- 
niță la care învârtea Samson e reluată, în aceeaşi paradigmă a rotirii, de comedia 
bâlciului pe care o pune în mișcare Zahei. Întregul demers al personajului se în- 
cheie sub același semn al răzbunării și al distrugerii. Asemeni lui Zahei, a cărui 

speranţă de vindecare e alimentată și de dorința pedepsirii lui Stavarache, cârciu- 
marul ce-l otrăvise şi-i luase vederile, Samson piere, împlinindu-și ultima și cea 
mai măreaţă dorință: răzbunarea pe Filisteni pentru cei doi ochi ai lui. 


Vederea și căutarea puterii ca prezenţă latentă a divinității joacă un rol important 
în textul biblic. Samson caută puterea, Zahei caută lumina. Ambii o vor căuta vre- 
melnic, primul pentru a se răzbuna („Dumnezeule, dă-mi putere numai de data 
aceasta, și cu o singură lovitură să-mi răzbun pe Filisteni pentru cei doi ochi ai 
mei, [...] Samson a zis «Să mor împreună cu Filistenii!». S-a plecat cu toată pute- 
rea şi casa a căzut peste domnitori și peste tot poporul care era acolo. Cei pe care 
i-a prăpădit la moartea lui au fost mai mulți decât cei pe care-i omorâse în timpul 
vieţii”, Judecători 16:28b, 30), iar Zahei pentru a-și întreţine speranța și credința 
până la moarte, făcând posibilă simbioza orb - slăbănog;: „Din ziua aceea popa 
avu picioare şi Zahei ochi. Se mișcau acum peste tot, dar în taină, când nu-i vedea 
nimeni, ca să nu-i ştie lumea. Până și de preoteasă se fereau. Dar umbletul lor era 
numai o rugăciune şi o slavă lui Dumnezeu”. 


Deși reminiscenţele finei texturi biblice se fac resimţite, Zahei cel orb nu se ridică 
la nivelul tensionat al arhetipului. Astfel, dacă Samson se răzbună ucigând și jert- 
findu-se pe sine, Zahei se confruntă cu un număr redus de indivizi cărora numai 
„le freacă muştiucurile de pământ” sau le face „niţică boiangerie la nas, să li se 
uşureze creierii de trascău”. Fiorul sacru lipseşte cu desăvârșire. Zahei nu invocă 
divinitatea, ci se răzbună prin forțe proprii, apoi fuge cu laşitate, urmând schema 
eroului picaresc. 


Orbul e folosit ca animal de povară, îndeplinind cele mai grele canoane de mun- 
că. Stereotipul orbului învârtind comedia, reluat în chipul orbului ce învârte roa- 
ta în grădina lui Lagradora, e de natură a amplifica ideea arhetipului biblic, culmi- 
nând prin înscrierea personajului într-un model de frumuseţe exterioară, chiar de 
natură animală: „Cu capul înălțat şi părul creţ, fâlfâindu-l pe grumazul voinic, cu 
chipul tragic adâncit în durerea lui necunoscută, cu pieptul împlătoșat de mușchi vii 
împietriţi sub opintire, cu șalele puternice și mijlocul arcuit de încordare, orbul 
era măreț. Nu ca un făt-frumos, ci ca un aprig armăsar de viță strălucită, rătăcită 
printre gloabe”. 


Zahei nu aparţine lumii circarilor sau cerșetorilor și nici nu se comportă ca şi 
cum s-ar afla în fața unui public, nu se oferă privirii, după cum observa Nicolae 
Balotă: „Zahei nu și-a pierdut doar vederile, el este Orbul. El este lipsit de accesul 
la lume ca spectacol. Tocmai de aceea, el este pus de la început în situaţia de a 
se da în spectacol (s.a.). Măruntă făptură demonică, om-fiară din categoria lican- 
tropilor lui Voiculescu, tipică figură de bâlci, care trăieşte[...] exhibându-se pe 
sine, «bălţat», deci om însemnat (s.a.), Panteră încearcă să exploateze tragedia 
lui Zahei”s; el se comportă mânat de dorinţă și nu de rațiune, asemeni unui „me- 
canism a cărui obsesie e Derventul, acceptând ideea căsătoriei cu fata bulgarului 
Costea doar sub acest semn (primează «mijlocul» )”. 

În ambele cazuri, între ființa umană și cea divină se instituie un legământ condiționat; 
în eventualitatea încălcării, harul divin întârzie sau chiar își anulează revelarea. Dacă în 
textul biblic legământul se încheie încă înainte de venirea personajului pe lume („În- 
gerul Domnului s-a arătat femeii, şi i-a zis: «lată tu ești stearpă, și n-ai copii; dar vei 
rămânea însărcinată și vei naşte un fiu. Acum ia bine seama, să nu bei nici vin, nici 
băutură tare, şi să nu mănânci nimic necurat. Căci vei rămânea însărcinată şi vei naşte 
un fiu. Briciul nu va trece peste capul lui, pentru că acest copil va fi închinat lui Dum- 
nezeu din pântecele mamei lui; și el va începe să izbăvească pe Israel din mâna Filis- 
tenilor»>”, Judecători 13:3-5), în roman, legământul are dimensiune sacră doar pentru 
personajul principal. În realitate, interzicerea băuturii e un subterfugiu al lui Panteră: 


„Vrăjitoarea sfârşi cum o învățase bălțatul, oprindu-l cu desăvârşire de la orice fel 
de băutură şi de la tutun. Şi îndeosebi îl jura să amâne orice răzbunare, orice şi-ar 
fi pus în gând să facă rău până după căpătarea vederilor. Să nu verse picătură de 
sânge, să nu omoare măcar un pui de găină. Pe urmă putea să facă ce vrea. Până 
atunci însă soarta îl cerea legat”. 


Jurămintele sunt respectate doar parţial în ambele cazuri. 


Obstinentă construcţie a tragicului. Apropierea personajului Zahei de un alt 
personaj biblic, realizată de către Nicolae Balotă, o considerăm nepertinentă şi, 
mai degrabă, forţată în vederea construirii unui destin tragic al orbului: „O nevă- 
zută putere, o fatalitate oarbă îi urmăreşte, îi condamnă pe acești subpământeni. 
Asemenea lor, dar şi asemenea biblicului Iov, Zahei nu se poate împăca cu năpas- 
ta ce s-a abătut asupra lui. Orbenia l-a lovit din senin, trimisă parcă de divinitatea 
Vechiului Testament, încercându-și prin cumplite lovituri aleşii”. 


Trebuie observat că orbirea lui Zahei nu stă nicidecum sub semnul încercării ce- 
lui drept, iar supunerea lui lov intră în contradicţie cu starea inițială de revoltă a 
lui Zahei. Scris în cheie ironică, fragmentul care prezintă cauza bolii dezvăluie 
o vină, o pedeapsă: „Spitalul se trezea în zori zguduit de vestea că peste noapte 
sosise «un caz» grozav. Unul care orbise, aşa, din senin, la un chef, din pricina 
băuturii otrăvite (s. - N.R.)”, 


Oscilaţiile lui Zahei între Bine și Rău, între credinţa în Dumnezeu și încrederea în 
vrăjitoare şi superstiții, precum şi sfârșitul său, fără a afla obiectul căutării, nu permit 
alăturarea cu sfințenia şi perseverenţa în credinţă a lui Iov. Iov are parte, la capătul 
suferințelor, de revelarea divinității, Zahei nu găsește lumina, sacrul i se refuză. 


Recurgerea la personajul biblic Iov, ca model prelucrat în Zahei orbul cu sco- 
puri persuasive, de a demonstra tragismul existenţial al eroului, nu se susține. 
Dacă în cazul lui Iov „tragică este suferinţa nejustificată și nu moartea, care nici 
nu mai contează, ca fapt în sine, ci ca mod de a transforma viaţa în destin”, 
Zahei nu cunoaște această stare, fiind măcinat mereu de gândul răzbunării. De 
asemenea, drumul lui Zahei, începând de la orbire, se desfășoară în virtutea 
construirii unei desăvârșiri spirituale, prin depășirea unor probe; Iov însă este 
încercat pentru a-și dovedi deplinătatea echilibrului spiritual. 

Paradis în destrămare. În Zahei orbul cititorul nu asistă la o manifestare a sacrului, 
de aceea s-a și afirmat că „fabula lui Zahei orbul istorisită de Voiculescu este plasată 
de acesta în timpul nietzschean al lui Dumnezeu cel mort”. Orbul din părţile Brăi- 
lei își caută peste tot mântuirea până ajunge la popa Fulga. Însoţit de călăuze oarbe, 
care nu cred în vindecarea lui și care caută să-l exploateze pe nevăzător, Zahei ajun- 
ge, în sfârșit, în locul izbăvirii. Inadaptabilul erou, în sens pozitiv, cu „fire dreaptă şi 
limpede”, resimte ieșirea din ocnă ca pe o izgonire din rai: „Dar el nu mai avea lume. 
Singur, încotro s-o apuce? A stat năuc, o vreme, dincolo de zidurile albe, izgonit 
parcă din paradis”. Debusolarea eroului în „nemărginirea în care intra” se motivează 
prin degradarea voinţei de a continua lupta pentru dobândirea vederii. Sentimentul 
de totală deschidere contribuie, neașteptat, la închiderea personajului, la mărginire 
din perspectiva relaţiei cu sacrul. Revenirea, fără putere de vindecare, la vechea pa- 
timă, beţia, încercarea de sinucidere în urma decepţiei cauzate de aflarea ruinelor 
schitului Dervent, deschide un drum ce anticipă moartea eroului. Desfigurarea fizi- 
că merge în aceeași direcție: „Umbla aproape gol. Se umflase afară din cale, părând 
mai tăuros, chelise, dinţii i se clătinau, burduful burţii îi atârna strâns zadarnic de o 
curea păcătoasă peste cămașa sfâșiată și, îmbătrânit, matofit, zvârlit afară din vreme, 
se tăvălea din dealurile podgoriilor până-n șesul Brăilei în toate mocirlele de vin și 
de rachiu ale povernelor și cârciumarilor”. 


Intrarea dintr-o anti-lume în lumea cervoienilor, în urma rătăcirilor succesive, 
dezvăluie imaginea unui paradis desacralizat. O lume în care preotul e stăpânit 
de vicii capitale (femei, furt, lăcomie) și încearcă, prin forțe proprii, asemenea 
biblicului Moise, să facă minuni, reprezintă o viziune apocaliptică a universului 
aflat în pericolul de a pieri, din cauza lumii care și-a pierdut sacralitatea. Ultima 
călăuză a orbului este, cu adevărat, una spirituală, formând un cuplu ce trimite, 
din nou, la textul biblic. Cuplul parabolic orb — olog își dovedește însă insufici- 
ența; personaje complementare, în așteptarea unei vindecări, popa Fulga şi Zahei 
amintesc de cuplurile beckettiene în aşteptarea lui Godot. Fiinţelor din Teatrul 
lui Beckett, ca şi celor voiculesciene, le lipsește certitudinea existenţei, de aceea 
fac neîncetate eforturi de a fi, de a părea măcar oameni (consacraţi divinității). 
O lume absurdă, o lume în paragină e lumea pe care cei doi și-o construiesc în 
încercarea de a umple un gol: lipsa credinţei: „Nu mai ştiu, nu mai pot, bolborosi 
bătrânul. Nu mai sunt vrednic. Roagă-te tu, Zahei. Pe mine m-a pălmuit Dumne- 
zeu. M-am semeţit peste măsură. Am râvnit să fac voia mea, nu pe a Lui”. 


Izolarea celor două personaje în bisericuţa demult părăsită — vechi adăpost pentru 
Fulga-hoţul - se identifică, astfel, cu o căutare a drumului spre sine. Evadarea din 
temporalitatea curentă prin plasarea într-o spațio-temporalitate arhaică („Ca mai 
toate satele cu obârșia în vechime, Cervoiul zăcuse amar de vreme departe de lume, 
pitit într-o hobaie, razna mult din drumul mare. [...] Vechea vatră se părăgini, uitată. 
Doar la zile mari, câteva babe şi moşnegi mai urcau la bisericuţa rămasă sus între 
muchiile din cale afară depărtate, unde se pătrundea din ce în ce mai anevoie, prin- 
tre râpile năpădite vara de tihării, iarna de zăpezi”) constituie un soi de eliberare 

din existenţa cotidiană, certificând îndreptarea spre final a vieţii celor doi, dar şi 
absenţa epifaniei sacrului. Divinitatea e un deus absconditus, a cărui putere miracu- 
loasă cei doi o caută, dar care refuză cu desăvârșire să se arate. Evadarea perpetuă și 
permanentul refuz culminează cu refuzul ultim al epifaniei sacrului. 


Unirea tainică dintre orb şi olog alcătuieşte o ființă completă, ologul văzând, iar 
orbul purtându-l în spate; această unire, care urmează renunţării la vechile patimi, 
are valoare simbolică: „Cel ce are nevoie de ajutor spre a se mișca, întovărășit cu 
cel ce are nevoie de îndrumare spre a descoperi direcția, sensul mișcării — parali- 
ticul purtat pe umeri de un orb, devin perechea simbolică a destinului omenesc. 
(Voința de a exista, spunea Schopenhauer, citit cu aviditate de Voiculescu, este 
un paralitic purtat pe umeri de un orb)”. 


Reconstituind biserica uitată din mijlocul pădurii, orbul şi slăbănogul vor să cre- 
eze (s. - N.R.) prin puteri proprii. Lumina promisă le este, din această cauză, re- 
fuzată. Momentul primirii luminii vremelnice a orbului este semnificativ pentru 
ceea ce va urma: „— Așa ca printr-o cârpă prubuluiesc fața pământului. Ici e ceva 
ca o piatră, ori o buturugă [...]. // Popa nu mai simţea nici spaimă, nici uimire. 
Cufundat într-o bulboană de milă şi dragoste scăpase cartea (s.n.). Se ruga acum 
cu vorbele lui (s.n.), bâlbâia cuvinte, alcătuia stihuri, brodea cereri de îndurare ce 
mergeau drept în inima cerului [...]. // Îngrozit, popa izbuti să și-o smulgă. Omul 
înţepeni. Orbise iar. Nu mai ştia încotro să se miște și deznădăjduit se prăbuși”. 


A ignora puterea divină, a te depărta de ea în clipa săvârșirii unui miracol e înăl- 
ţarea de sine care stăvileşte intrarea lui Moise în Ţara Canaanului. Din această 
perspectivă, ultimele pagini ale romanului reflectă tragismul zbaterii preotului 
care conștientizează ruptura de sacru; încercarea de recuperare a unui sacru de- 
mult lăsat în paragină și profanat de el însuși este zadarnică. În biserica uitată de 
lume și de civilizaţie, în lăcașul inundat de vegetaţia originară, își găseşte sfârșitul 
preotul care nu a mai putut săvârşi botezul copilului, adus de mama în disperare, 
şi aşteaptă trecerea la cele veşnice orbul, care nu a încetat să creadă niciodată că 
îşi va recăpăta lumina ochilor. 


Un adevărat sistem de semne se deschide cititorilor la sfârșitul romanului. Calul, 
simbolul vieţii şi al morţii, instituie o legătură profundă cu omul; la popoarele 
asiatice, calul celui mort este sacrificat pentru ca sufletul lui să-l călăuzească pe cel 
mort în împărăţia lui Hades. Fie că îl integrăm în contextul general în care „valo- 
rizarea negativă a simbolului htonian transformă calul într-o cratofanie infernal, 
într-o manifestare a morţii analoagă femeii cu coasa din folclorul nostru”, fie 
privit în context evanghelic, unde calul este strict legat de numele lui Hristos și 
de apariţia Sa la Judecata de apoi, calul rămâne un semn prevestitor de moarte. 
Iminenţa morţii e subliniată mai cu seamă atunci când calul, simbol al măreției, 
este deja lipsit de viaţă. 

Dubla prezenţă a şarpelui în bisericuţa re-creată cu migală participă în mod direct la 
conturarea unei lumi ale cărei sensuri se lasă a fi percepute prin descifrarea simbo- 

lurilor. Icoana de pe cristelniță reprezentându-l pe Moise înălțând șarpele de aramă 
își află dublul în șarpele real — jivina ce iese de sub talpa altarului — și care se dove- 
dește a fi, paradoxal, o imitație lipsită de substanţa celui dintâi. Singurul enoriaş ce 
devine părtaş la slujba celor doi, şarpele, se încolăceşte pe piciorul vasului aidoma 
semenului său pe bronz. Se produce astfel o laicizare a sacrului. Şarpele de aramă 
înălțat de Moise în pustie, în vederea salvării celor mușcaţi de şerpi, aparţine lumii 
sacrului, iar așezarea lui în contingent, prin efortul şarpelui real de a-l imita pe cel 
dintâi, dezvăluie viziunea unei lumi caricaturale. În aceeași măsură, cei trei — pre- 
otul Fulga, orbul, şarpele — se confundă cu persoanele Sfintei Treimi și întemeiază 
ideea unei sacralităţi în năruire, irecuperabile. Cifra trei, definind echilibrul și su- 
ficienţa, a îmbrăcat foarte repede semnificaţia perfecțiunii divine și a desăvârşirii, 
mai puțin în textul voiculescian, unde imitarea sacrului eșuează. Simpla prezență a 
şarpelui, indiferent de conotaţiile cunoscute în text, e semnul parodierii divinului. 


Imixtiunea angelicului cu demonicul sau, mai degrabă, cu profanul e specifică 
operei lui Voiculescu. Într-un context, aceasta se prorocește în timpul unei crize 
de îndrăcire. Irmilie adventistul, ocnaş mereu în conflict cu preotul, în dialogul 
cu Zahei, joacă rolul îndrăcitului față în față cu Isus (urmând schema scoaterii 
demonilor din Scriptură) şi sesizează natura umană diferită a lui Zahei: „— Fugi, 
omul lui Dumnezeu, zbieră el. Nu mă atinge. Ce ai cu mine? Nu știi? Numele 
meu este lighioană. Din tine am ieşit de mult... // Şi, zbuciumat, horcăia și se 

înţepenea mai tare în zbanţurile mușchilor umflați, gata să plesnească”. 


Fiecare criză de nebunie a lui Irmilie (în număr de trei!) prevesteşte abaterea 
unei nenorociri asupra ocnei: cutremur, ruperea unui mal, moartea lui Boieru. 
Îndrăcitul joacă în romanul lui V. Voiculescu rolul profetului: „Gura i se des- 
cleştase și un potop de bâiguieli năvăli ca dintr-un fund de oracol. Înjurături și 
blesteme se amestecau cu predici și proorociri despre pedepse pregătite pentru 
păcătoşi. Se deștepta, teribilă, cea de a doua alcătuire din fiinţa lui, stihia ad- 
ventistă, vrăjmașul popilor şi al duminicii. Anatemele, amenințările pentru toți 
nepocăiţii, curgeau şuvoaie şi cobeau urgiile apropiatei judecăţi”. 


Şarpele instituie în roman două direcţii de semnificare: ca simbol al întunericu- 
lui, al demonicului şi ca simbol cristic. Deși șarpele este reprezentat în simbolistica 
creștină ca fiind încărcat de conotaţii negative, el întrupând diavolul încă din pri- 
mele pagini ale Facerii, V. Voiculescu îl integrează în roman, precum în povestirea 
Șarpele Aliodor, cu valoarea unui personaj inofensiv. Dacă vom avea în vedere ima- 
ginea ultimă legată de şarpe, vom conchide că e semnul unui demonic îmblânzit, 
prin comparaţie cu paginile Bibliei: „În drum călcă pe capul șarpelui adormit care, 
strivit, icni un uşor țipăt, ca un sughiţ” vs. „Domnul Dumnezeu a zis şarpelui: «[...] 
Vrăjmășie voi pune între tine şi femeie, între sămânța ta și sămânţa ei. Aceasta îţi va 
zdrobi capul, și tu îi vei zdrobi călcâiul” (Geneza 3: 14-15). 

Episodul final exprimă năruirea ființei noi — orb-slăbănog — după încercarea eșuată 
de a boteza copilul preotului celuilalt. Lupta pentru „putere” a celor doi preoți este 
semnificativă, echivalând în planul textului cu conflictele pre-apocaliptice. Pierde- 

rea credinţei celui dintâi conduce la degradarea sacrului arhaic, evident la început 
de capitol: „Morţii se-ngropau fără preot şi prohodeală. Îi duceau mirenii și la groa- 
pă sporovăia câteva vorbe primarul. Moașele luaseră obiceiul să boteze, ele, pe copii 
la repezeală, cum se năşteau, cu apă din sticla de aghiazmă de sub icoane”. 


Disperarea preotului de a salva copilul celuilalt nu ţine de principiile creștine, 
ci de semeţia firii umane, de aceea totul va eșua, iar dinamismul ultimelor scene 
sugerează neliniștea ridicării harului de pe pământ: 


„— Să-l boteze în taină noaptea. N-are să știe nimeni. 


- L-am rugat. Nu vrea... Nu mai crede. Minţile lui rătăcite se împotrivesc. Nu mă 
lăsa, părinte! Dumnezeu mă trimite la Sfinţia ta. Aș fi alergat la tata, preot și el, dacă 
nu s-ar fi răpus de atâtea supărări. Și izbucni un alt ropot de plânsete... Popa se în- 
muie... Şi de milă, şi de o tainică trufie (s. - N.R.): să-l biruie pe popa cel tânăr... 
Poate chiar să-l întoarcă, arătându-I puterea lui Dumnezeu. Şi o uşoară înfierbântare 
lumească (s. — N.R.) îl învioră. Simţea un alt interes (s. — N.R.) decât cel obişnuit ca 
pentru o întrecere. Şi-ar da viaţa ca să scape copilul. Dar nu pentru copil, ci pentru 
tată-su, pentru popa cel potrivnic, ca o palmă peste obraz. În vălmășagul grabnic 
al simţirii, duhovnicul, fără să-şi dea seama, alesese binefacerea ca cea mai ascuţită 
răzbunare. Şi gura iadului din el se închise la loc”. 


Încercarea de recuperare a sacrului capătă proporții giganteşti: risipirea sfintei 
împărtășanii coincide cu golirea spirituală a preotului, el fiind conștient de aceas- 
ta: „Îngrozit de nespusa fărădelege, el își dete drumul din spatele orbului, se pră- 
văli pe pietre, se târî şi purcese să lingă fir cu fir peticul ud de grijanie”. Zahei este 
singurul neatins de degradarea spirituală ce acaparează scena ultimă a romanului. 
El doar surprinde căderea celuilalt, nu este înfrânt el însuși, ci se salvează prin 
adoptarea unei poziţii distante. Cel orb nu vede semnele căderii, ci le simte abia 
târziu: „Zahei ştiu că s-a petrecut ceva grozav. Că se abătuse peste stăpânul lui o 
primejdie mare și nu se mai supuse”. 


Schema pierderii credinţei se repetă, Fulga retrăind același sentiment al năruirii fi- 
inţei ca şi celălalt preot: cuvintele și atitudinea preotului îl salvează pe Zahei din 
tragic, singularizându-l. Orbul nu e lipsit de speranţa dobândirii vederii nici în ulti- 
ma clipă, când nu mai poate primi nici ajutorul ologului. Căpătându-şi momentan 
vederea la atingerea capului de mâinile ologului, Zahei îl așază pe mort „în cârcă” 
şi încearcă să păstreze această unire dincolo de moarte: „[...] potrivi bine pe preot 
în spate, îi apucă mâinile, i le adună și le așeza singur pe cap... Mâinile mortului 
alunecau mereu... Atunci îşi sfâșie din cămașă o bucată de pânză în care le legă, și le 
potrivi în creştet şi le înnodă cu legătura sub barbă...” 


Destrămării lumii arhaice în urma nelegiuirii îi urmează o ordine firească — moar- 
tea eroului, însă nu o moarte oarecare, ci văzută ca prag în trecerea spre lumea de 
dincolo. Fraza finală exprimă implicit ideea posibilei mântuiri în ce-l priveşte pe 
Zahei: „Şi rămase acolo, încremenit într-o metanie năruită, așteptând să se scoale 
amândoi la trâmbiţa judecății de apoi”. 

Ochiul - o lumină a trupului?” Toposul orbului în căutarea luminii este recog- 
noscibil nu doar în schemele parabolelor biblice, în care cel bolnav vede sacralitatea 
Mântuitorului şi-i cere vindecare, ci reflectă un întreg imaginar colectiv legat de 
iluminarea spirituală. 


Versul eminescian din Scrisoarea III „Dară ochiu-nchis afară, înlăuntru se deşteaptă” 
este emblematic pentru două perspective din care priveşte poetul luminarea interioa- 
ră, transcendând contingentul: prin adâncire în vis și prin orbire fizică. Orbirea este 
echivalentul profunzimii; în acest sens, într-una din variantele poemului Gernenii, Bo- 
irebist e blestemat să orbească, ceea ce va genera împlinirea lui lăuntrică: „Prin vecini- 
cu-ntuneric aude glas adânc, / Cum valurile mării se scutură şi plâng: / «Cu bolta ta 
de stele, o, univers, cobori / Din sufletu-i alungă și jale și fiori — / Coboară lin și pacinic 
albastre, mândre dom’ — / Pătrunde cu-a ta pace suflarea unui om / Și desperarea 
neagră, ce-n inima lui zace / Să facă loc la sfânta, în veci senina pace!”?. 


Personajul principal al romanului Zahei orbul este un personaj simbolic, e orbul 
prin excelenţă, în căutarea luminii. Orbirea lui Zahei reflectă imaginarul colectiv 
legat de orb, încadrându-se perfect în definiţia cecităţii dată de Eminescu: „Orbia 
răspândește linişte fericită pe faţă, o expresie de tristă şi totuşi senină resignaţi- 
une; un orb are asemănarea cu-n dormind sau cu-n sfânt. Nu numai atât. Cine 
nu vede lumea din afară trăiește numai înlăuntrul sufletului său; de aceea aerul 
de înțelepciune al orbilor, de aceea și cei vechi și-l închipuiau orb pe Homer, de 
aceea legenda spune că Ossian a fost orb. Dar pentru a fi frumos orbul trebuie 
să fie liniştit. Un orb agitat de spaimă sau de patimi este un spectacol penibil”"*. 


Disperarea, revolta iniţială a lui Zahei reduc din frumuseţea orbului prezentată 
ulterior. Odată cu acceptarea situaţiei şi cu efortul de a suplini prin celelalte sim- 
turi vederea, orbul se linişteşte, frumuseţea sa fizică și spirituală fiind evidentă. În 
spital însă naratorul subliniază întunericul interior în care bolnavul se zbate, ex- 
primat prin reacţii exterioare: „Fusese până atunci într-o necurmată frământare. 
Dărâmase sub el trei paturi obișnuite. Nu-l potoliseră decât cu doctorii ameţitoa- 
re. Când se trezea îşi smulgea legăturile de pe pleoape, cerea rachiu, se smuncea 
să plece, răcnea să vie Stavarache cârciumarul. Apoi, spăimântat de întunericul 
nebiruit, bâjbâia neștiind încotro să apuce, se împiedica și cădea jos spumegând. 
ÎI lăsau acolo până adormea. Atunci patru infirmeri îl urcau la loc în pat. Bolnavii 
îl priveau cu frică. Femeile de serviciu dimpotrivă nu mai puteau după el”. 


Drumul de la spital / azil până la bisericuţa din satul Cervoiului conține în sine 
sensul iluminării lăuntrice, motiv pentru care Aurel Martin considera că „Zahei 
orbul se putea intitula, la fel de sugestiv, și Zahei iluminatul”"S. Zahei străbate 
acest drum inundat de inocenţă, credinţă, bunătate, încredere, speranţă și chiar 
resemnare. Cu cât înaintează pe cale, cu atât este pusă în lumină diferenţa dintre 
el și ceilalţi, superioritatea sa morală. 


Noţiunea de lumină apare în roman cu dublă semnificaţie: în sens realist, de ve- 
dere, dar şi în sens simbolic. In Noul Testament termenul simbolic de lumină este 

folosit pentru a ilustra natura divină împreună cu tot ceea ce o caracterizează. 
Noţiunile de lumină și întuneric aparţin, aşadar, limbajului universal al simbolis- 
ticii religioase, fiind folosite cu aceleași corespondențe semantice. Simbolismele 
acestor două noţiuni sunt de o dublă importanţă. Dacă, din punct de vedere in- 
telectual, lumina corespunde adevărului și cunoașterii, iar întunericul ignoranței 
sau erorii, din punct de vedere moral lumina este puritate și sfințenie, iar întu- 
nericul corespunde răului şi nelegiuirii!'*; în limitele acestui dublu simbolism al 
luminii şi întunericului se înscriu şi personajele unicului roman voiculescian. 


Celelalte simţuri suplinesc lipsa vederii; mai importantă însă este iluminarea in- 
terioară a orbului, care începe să înțeleagă ce se întâmplă în jurul lui. Prin închi- 
derea în sine și refuzul de a comunica, Zahei începe să ia cunoştinţă cu sine însuși 
şi învaţă chiar să citească gândurile şi chipurile celorlalți: „Zahei cunoștea paşii 
tuturor celor ce umblau în grădină și îi deosebea. Ai lui Costea — greoi cu bocanci. 
Ai caraulelor — cu opinci. Ai Suzanei și ai femeilor — mai ușori și mai săltaţi. Ăştia 
nu semănau cu nici unii”. 


Impulsionat la început de ideea răzbunării pe cel ce l-a lipsit de vedere, Stavarache, 
apoi, după ieşirea din ocnă, pe Lagradora, cel care-l privase de libertate dar și de 
ființa iubită, Zahei ajunge mai târziu la convingerea inutilităţii intenţiei sale. Cei doi 
se pierd înainte de a ajunge el să se răzbune. Orb la intenţiile şi capcanele întinse 
de călăuze, Zahei cunoaşte o luminare lăuntrică profundă în timpul şederii în ocnă. 


Orbul e un personaj aparte și în realizarea teatrală Fata ursului, care instituie un al trei- 
lea tip de lectură. Dispariţia Vidrei în ziua nunții, justificată prin răpirea de către urs 
şi ducerea ei în pădure, declanșează acţiunea dramei. În realitate, ursul e un tânăr îm- 
brăcat într-o blană de urs, iubitul fetei; identitatea lui este dezvăluită abia în final, când 
este ucis. Piesa e construită pe ambiguitatea dintre real și fabulos, însă conţine sufi- 
ciente indicii care să determine alunecarea faptelor „spre realismul cel mai terestru”. 
Dincolo de dispariţia fetei se ascunde un mister, titlul folclorizant orientând în această 
direcţie lectura. Orbul e singurul capabil să surprindă realitatea faptelor. El trece din- 
colo de lumea miraculosului și a fantasmelor şi surprinde esenţa lucrurilor, fără însă a 
se pronunţa explicit. Vorbele Orbului anticipă finalul piesei: 


„Vreau să le spun că patima preface omul în fiară adevărată. E plin pământul de 
sălbăticiuni, Marando și Vidro. Nu-i nicio ispravă din om să ajungi iar urs, măcar 
de ar fi el vrăjit cum e al vostru. Patima ia chipuri felurite ca să ne aducă la pierzare. 
Şi blana nu-i un mijloc de scăpare.” Și orbirea lui stă sub semnul luminării lăuntrice 
şi voii divinității: „Doftorii zic că de aia am orbit, fiindcă de bătrâneţe mi s-au făcut 
pietre în apele din fundul ochilor. Eu zic că mi s-au împietrit ochii de câte rele am 
văzut. Şi-a făcut Dumnezeu pomană cu mine și mi i-a închis ca să mă ierte de vede- 
rea nelegiuirilor. Dar tot le simt. Uite, așa cum simt pământul cu băţul”. 


De o profunzime interioară remarcabilă, Orbul lui V. Voiculescu prezintă asemă- 
nări cu cel din piesa lui Lucian Blaga, ceva din el fiind de natură divină: „In dimi- 
neaţa ceea, ca să mă priceapă și copiii, / l-am schimbat în orb. / Le-am spus: noi 

suntem văzători, / iar Dumnezeu e-un orb bătrân [...] Căci nu eşti tu, Dumnezeie, 
neînțelesul orb, ce-și pipăie cărarea printre spini? / Nu ştii nici tu de unde vii şi 
unde mergi. / Eşti chinuitul gând strivit în gol. / Te zbuciumi veşnic, dibuind / 
să faci minuni, cum n-au mai fost, / dar braţele nu-ţi sunt aga de tari / precum ţi-e 
visul de înalt. / Atât de des tu cazi înfrânt / și nici nu bănuiești furtuna de lumină 
ce-ai creat-o” (Lucian Blaga, Zamolxe). Asumarea condiţiei de om-fiară e privită 
ca un sacrilegiu, de aceea intrarea în moarte trebuie anticipată de o eliberare a 
sufletului din ghearele fărădelegilor, realizată prin descântecul Orbului: „Stai! Lă- 
sați-mă să-l descânt înainte de a-şi da duhul. (Toţi se apropie, orbul, cu toiagul 
întins deasupra ursului, rostește ca o litanie.) Viaţa și patima te schimbaseră în 
fiară, moartea şi alinarea facă-se din nou duh. Lepede-se părul sălbăticiunii de pe 
tine... Piarză-se ghearele fărădelegilor din inimă. Topească-se colții răutăţii din 
suflet. Întoarce-te înapoi, duh necurat, în loc luminat”, 

[| Arcadie SUCEVEANU 


Linia din palmă 


Nu-mi amintesc de unde şi când 

mi-a apărut linia vieții în palmă 

nu ştiu din ce (pre)existenţă își trage ea 
existența 


Cert este că a existat un punct, 

un noduleț de sânge 

din care şi-a pornit începutul 

Cu siguranţă, era ziua de 16 noiembrie a anului 1952 
când mama se pomeni pentru a şasea oară 
strigată de un înger cu o sabie de lumină la şold 
zi umbrită de masca de oţel a lui Stalin zi în care 
apa Siretului 

se încreți uşor sub primul îngheț 


Apoi sângele m-a luat și m-a condus 

pe toată lungimea liniei. Ea creştea din sine 
ca firul din burta păianjenului 

străbătea podișul palmei, ca Nilul 

cu zeci de afluenţi firavi şi delicați 


Încetul cu încetul, s-a umplut de memorie, 
de vorbire şi viziuni 

a stat la taifas cu certitudinile, 

s-a îngroșat de țărână 


O, niciodată n-am putut înţelege: 

eu urmez linia sau linia se naște din urma mea, 
ca dintr-o roată rostogolită prin lume... 
Niciodată nu am știut încotro se îndreaptă 
spre ce tărâm, spre ce patrie 


EENT ROMIÂINIĂ 


De-o parte și de alta, se perindă, iată, cadrele lumii: 
case, orașe albastre, câmpuri cu păpădii, gări, 
oameni, umbre, tablouri publicitare 


Umedă încă la capăt, acum 

o simt cum își inventează marginea: 
de la acest punct încolo 

îşi schimbă nuanţa, se curbează în sus 
urcă în grabă Muntele Venus 

de unde, ameţitoare, 

se deschide 

prăpastia 


Noul iconar 


Lui Vasile Leviţchi, 
in aeternum 


De câteva zile, apare printre discipoli 
umbra Profesorului 


Caii Hurmuzăcheștilor nechează-n lucarne 


Ay, în absența solului, plantele-acestea 
ar putea slobozi rădăcini 
în paharul cu apă! 


O lumină prevestitoare se aprinde pe ziduri 
poeții tineri duc în pumni lumini de cenaclu 
uimiți, negustorii din piețe descoperă 
chipul lui Franz Josef şi chipul lui Carol I 
bătute adânc pe monede 


„Înşelător e somnul Leviathanului, păgubos 
e vinul de Ghetsimani” — 

vorbirea lui se înscrie în părți de vorbire 

pe pereţii şcolii din sat 

se-ncrustează armonios în lemnul catedrei 


Se bucură zeii bătrâni 
de sub pietre își dezgroapă inima 
iconarii 


Pe nesimţite sabia dintre noi se înmoaie 


arginţii din palmele sicofanţilor se topesc 


şi se scurg printre degete în pământ 


Ay, ay, caii Hurmuzăcheștilor 
beau amurg pe cupole! 


O lună cu ciucuri verzi şi cu ciuf 

stă înfiptă în dealul Ţeţinei. 

Domnul Profesor o spintecă 
surâzător cu un cuţit roșu de diamant 
şi din burta ei scoate 

luna „cea sfântă și clară” 


Anul Dragonului roșu 


E anul Dragonului roşu 
liniile vieţii ţi-au sărit din palmă 
pe frunte 


Vor învia personajele otrăvii 

va rodi abundent mătrăguna 
dimineţile îţi vei lustrui pantofii cu 
catifeaua ultimei revoluţii 


Fericiţi câinii instalați lângă muntele de gunoaie 


fericită sabia adormind în patul 
propriei străluciri 


La fund de mare a fost găsit 


un mesaj învelit în pânză cerată — dar nimic, 


nimic nu s-a întâmplat. Ín fiecare zi 


strângi în braţe aceeași lume neschimbată 
cu aceiași câini vagabonzi, cu aceleaşi pisici indolente, 
cu aceleași ploi galbene, biserici, medalii, mirese, 


speranțe, cuțite 

Semnele sunt clare 

semnele sunt tot mai clare — va prospera (ca întotdeauna) 
comerțul 

grota va continua să înghită biblioteca 

înnoroiat de materie spiritul 

se va zbate-n zadar 


Fericiţi câinii instalaţi lângă muntele de gunoaie 
fericită sabia adormind în patul 
propriei străluciri 


Fantoma mâinii ce ne-a tras la sorți 


Se dedică domnilor Vasile Pavel și Dumitru Apetri 


Heralzi cărunți, călare pe flori de cireş 
intrarăm în târgul Herţa 


Era în Vinerea Neagră 

conul Gheorghe Asachi ieșise 

din bustul său afară 

să-ntrebe de albina românească: 

în care liliac ori stejar de la marginea latiniei 
îşi mai are ea acum reşedinţa? 


Cineva umblase prin natura lucrurilor, și ierbii 
i s-a spus să nu-și mai zică iarbă, 

vulturului, să se dea în neamul șopârlei 

iar limbii, să se ruşineze de cuvintele 
întemeietoare 


Eram soldaţii propriului sânge, veneam în galop 
de-a lungul unui sentiment 

aproape vizibil și pipăibil 

mirosind a rupere de os, a spaimă de iepure 
țintuit sub laba leului 


Inimile noastre râdeau bucuroase, apoi căzură-n 
întunecată mâhnire, de parcă ni se 

surpase în piept o icoană: 
pe muchia dealului s-a arătat fantoma 
mâinii ce ne-a tras la sorți 


De la numai S km depărtare, pe unde medii de 
câțiva kiloherți 

venea sufletul nostru-n ecouri, 

vândut (a câta oară?) la circul balcanic 

de brokerii Isarlâcului 


O-o-o! Pe aici suferința făcuse perle în inimi! 


În biserică, îngenuncheați sub cruce am stat 
şi picăturile de sânge din rănile Lui 
picurau de-a dreptul în rănile noastre 


Când deodată, în timp ce se întuneca, 

s-a auzit ca o rupere de nori 

de-a lungul ruperii de carne vie: 

O, Eli, Eli, Lama Sabahtani — 

şi de strigăt 

s-au înroșit toți pereţii, catapeteasma, ușile și 
icoanele, văzduhul și 

întreaga noastră existență 


de la munte pân-la mare 
17 aprilie 2009 


Variaţii pe tema poeziei cu ochi albaștri 


Lui Grigore Vieru, in memoriam 


A naibii specie, 
poezia cu ochi albaștri! 


E de ceva timp pe cale de dispariţie, 
dar o veţi mai întâlni în provincii de ţară 
abandonate, pe maluri de Prut, bunăoară, 

acolo unde oamenii mai au 
(helas!) sentimente 

şi mai nutresc idealuri de neam 

( vă puteți imagina ce anacronisme 
se mai întâmplă pe alocuri 

la început de secol XXI!) 


Din cuvintele ei 

s-a scurs frumusețea 
a rămas să cânte doar 
sarea 


Inlăuntrul ei, 
nu mai e loc de ironie, nici de 
ludic, nici de intertextualitate 


În schimb, ca să vezi! pe ramurile ei 
semantice, păsările sunt chiar vii, 
chiar autentice — 

un fel de păsări de sânge, aș spune 
Vocabulele ei emană miresme 
aproape materiale 

ce țin de sete şi saţ 


Ba mai mult: se zice că un întreg neam 
crucificat (ce-i drept, defazat iremediabil, 
estetic vorbind), din metaforele ei 

îşi ia vopsele pentru ouăle de Paști 

iar din lutul literelor ei 

oamenii îşi toarnă cărămizi pentru case 


Într-o zi, moartea 

sau poate chiar Dumnezeu, 

vrând s-o piardă definitiv ca specie, 
s-au gândit că e tocmai momentul 
să îngroape Poezia cu ochi albaștri 
într-o carte 

să stea închisă acolo ca 

într-un mormânt 


Dar, în chip cu totul și cu totul inexplicabil, 
cartea când să se închidă, 
s-a prins cerul 

între coperte 


II 


„Sunt iarbă, mai simplu nu pot fi” 
Grigore Vieru 


Poezia i-a mâncat lacrima și i-a băut ochii 


Şi a fost zi, şi a fost seară 
şi la o margine a literaturii române 
s-a născut Poemul cu ochi albaștri 


Şi Poemul acesta a crescut și s-a înmulțit 
şi sub frunzele-i înrourate 

rândunica a prins să ciripească 

în graiul de-acasă 

Printre silabe s-au arătat 

iezii lui Creangă şi-Arghezi 

şi pentru întâia oară un soare mare, 

cald, autohton 

răsărea 

din ochii mamei 


A surâs şi s-a bucurat ca de-o minune 
Poemul cu ochi albaștri 


şi pentru suflete mari a cusut cămăși de copil 


a aprins bradul de Crăciun în școli 
şi orfelinate 


a însămânțat cu greieri, cu poz(n)e şi rugăciuni 


cărţile de citire şi- Abecedarul 


Dar mai întâi, 
Poemul cu ochi albaștri a fost soldat 
a avut armă, bocanci și gamelă 


şi n-a prea avut, cum s-a mai spus, viață personală 


Aflat sub ordine, 
a aprins crinii latini în grădina imperiului 

a strecurat în culcuș de minotaur 
subversive ouă de privighetoare 
şi a împărțit, ca pe mici iconiţe, 
pâinițele ecumenice 

ale Limbii române 


În zilele de dezmățată glorie a lui Pilat din Pont 
s-a semeţit să absoarbă în lacrima sa 

apa Prutului, 

a încercat să îndrepte şira spinării, însecerată, 

a Basarabiei 

să deşurubeze mai multe capete turcite 

din mocirla eretică 


Cuvintele sale nu erau doar cuvinte, 
erau forme de viaţă, mici energii 


S-au alarmat oficialii și procuratorii: 
— Au vocea cui se-aude mereu 
murmurând în arene parabola ierbii 
răzvrătite sub coasă? 


Şi din mărăcinișul începutului de mileniu 
s-au arătat porcul, dihorele și șacalul 

i-au smuls din piept inima 

Poemului cu ochi albaștri și 

i-au prefăcut-o într-o trâmbiţă neagră 


Iar într-un miez de noapte, pe când Dumnezeu 
uitase pe șosele ceața cea deasă 

şi moartea se juca dinadins cu brelocul 

de beton de la ceasul de buzunar 

Poemul cu ochi albaștri 

a rămas pe pământ doar cu sufletul 

căci vasul friabil al trupului s-a spart 

risipit în zaruri de lut 


Ay, ay, şi a rămas fără umbră 
Poemul cu ochi albaștri 

sau și-a tras peste ființă umbra 
zeului ce l-a născut? 

Zeu incaș în Montmartre 


La Paris întotdeauna se ajunge prea târziu. În vitrinele din Montmartre măș- 
tile gloriei surâd obosite la trecători. În cafenele stai de vorbă 
cu paradoxurile, 
le aliniezi pe tăblia mesei și le hrănești ca pe viermi 
de mătase. Aici, arta de mult şi-a scuturat semnificaţiile în scru- 
miere. Peria de şters praful de pe tavan 
a fost cândva trena unui sonet. Afară, 
vântul mână pe străduţe aureolele 
fericiţilor, anarhiști de bistrou în costume de pe vremea 
celui de-al doilea Imperiu te salută distrați 
ca pe un zeu incaș parfumat cu mirodenii. E-hei! dacă ai avea joben, 
ai scoate din el un stol de vrăbii, dacă 
ai avea puţin curaj — ai deschide 
pe acoperișurile din vale un sindicat de hogeaguri. Ameţit de aburii 
iconoclaști ai cafelei, simţi deodată în palmă cheița 
de la poezia universală şi-ntrebi 
ca odinioară fericiţii din Bateau Lavoir: de aici 
se mai poate pleca undeva? 
Paris, octombrie 2009 


După-amiază arhaică 


In Joia Mare biserica din Suceveni 
miroase-a deșertăciune 
învinsă 


Copiii adună prin curți vrafuri de nori 
așteptând cântarea cocoșului din parabolă 


Ah, iertaţi-mă, voi, douămiiști, şi voi, 

dezinhibate spirite postmoderniste, 

dar nu-mi pot înfrânge ruşinoasa vetustețe idilică 
comunicându-vă, aici şi acum, că în lunca Siretului 
vântul miop al Buneivestiri alăptează 

mâţișorii în sălcii, 

că dimineţile pe-aici poate fi văzut Dumnezeu 
în redingota lui Vasile Alecsandri: 

poc-poc, ciocănește ușor, deschizând 
ambasade în trunchiuri 

dictând structura pânzei de păianjen ori 
drumul cârtiţei pe sub pământ... 


Tot omul e bun și blând și arhaic 
părând să poarte taina răspunsului 
pe buze 


După-amiaza ţi-o pierzi prin lutării 

alegi vopsele pentru iconari 

ori stai de vorbă cu paraclisierul ce-adună 
liliecii morți din clopotniță 


Cu pâinea psalmilor sub căpătâi, 

seara adormi fericit, convins că viaţa ta 
e cercul mic 

înscris 

în Cercul cel mare 


Pahare vărsate peste fața de masă 


Amintirii tatălui meu 


Şi a rămas pe casă Îngerul, ca o antenă tv, 
să ne comunice mesajele tale de dincolo 
de acolo de unde nu poate ajunge 
puterea de înțelegere 

a oamenilor 


Dar nu, niciun ecou nu vine 
dinspre marginea de sus a materiei 


Nu ştiu unde ești și cât ești 
acum 


Poate că sufletul tău 
stă aplecat la fereastra lumii celeilalte 


şi îşi aduce aminte de trupul său 

ce doarme printre pomi de primăvară 

ori poate ne priveşti şi ne plângi de milă 

că nu ştim să vorbim decât prin cuvinte 

şi nu putem depăși limita (im)pusă 

de un Dumnezeu care decide mereu pentru noi 
fără să ne întrebe nimic 

niciodată 


Te-ai schimbat într-un fir subţire de nor? 
ţi-ai regăsit trupul de dinainte de naştere 
ca pe o flacără înghețată? 


De la capătul acestei lumi mă uit în trecutul tău 
ca într-o fântână tot mai adâncă 

Garoafa roşie a sângelui meu 

cea care în tine îşi are originea 

arde nerușinat de vie în soarele îmbietor 

al acestei amiezi de aprilie 


Ţi-ai schimbat memoria, 
ţi-ai schimbat paradigma? 


Uneori, seara, stând la masă, ni se pare că auzim 
vocea ta inconfundabilă, 

vocea ta venită ca din senin, 

vărsând pahare pline peste 

faţa de masă 

Cernăuţi, Facultatea de Filologie, Secţia limba şi literatura română (1974). 

Referinţe istorico-literare 


Mai întâi de toate, simulând destul de măiestru tertipurile textualiste, Arcadie 
Suceveanu trece la demitizarea propriilor mituri poetice, la o deriziune auto- 
flagelatoare: „miturile nu sunt decât / dulci pastile pentru cei ce suferă de 
insomnie şi plictiseală” (Splina porcului de Crăciun). [...] Fostul hidalgo cer- 
vantesc mai e doar Cavalerul Înzadar într-o bolboroseală de gesturi inutile și 
de cuvinte, cum poezia însăși este. Oedip nu mai este înzestrat prin suferință 
cu „ochiul al treilea”, ci poate fi văzut duminica „în curtea azilului de bătrâni / 
aşteptând nerăbdător ora prânzului / fericit că s-a inventat un nou alfabet / 


pentru orbi” (Splina porcului de Crăciun). [...] 


Theodor CODREANU, 
din volumul Basarabia sau drama sfâşierii, 
Editura Flux, Chişinău, 2003, p. 238-239 


Suceveanu se poate măsura oricând cu orice clasic al optzecismului de expre- 
sie ludică. E parcă ieșit din Cenaclul de Luni. Şi parcă special să demonstre- 
ze că mai există şanse de înalt pilotaj în poezia optzecistă, devenită — pentru 
unii — exponat de muzeu. 


Ştefan HOSTIUC, 
„Literatura şi Arta”, nr. 46, 2002, 14 noiembrie 


Suceveanu trăieşte dramatic punerea lucrurilor și valorilor sub semnul unei 
ciudate transmutaţii şi a unei substituţii măcinătoare. Bacoviana tăcere a Ni- 
micului ia chip de brantiană agitaţie a nebuniei Nimicului. Peisajele suprarea- 
liste ale visării pure se restrâng la peisajul expresionist al coşmarului apocalip- 
tic. Cavalerul Înzadar se însoţeşte cu Doamna Apocalipsă, luând și înfăţişarea 
de Cavalerul Vierme. Liricul atât de pur al începuturilor se transformă într-un 
„antiliric” total, evocat în Manualul bătrânului neofit. Peste toate şi peste To- 
tul este arborat „însemnul heraldic al marelui Nimic” (Oriunde se poate muri 
glorios). 


Mihai CIMPOI, 
„Literatura şi Arta”, nr. 46, 2002, 14 noiembrie 

Înzestrat cu un potenţial creator inepuizabil, sensibil și receptiv la evoluţiile 
poeziei, Arcadie Suceveanu se racordează rapid, cu un efort abia sesizabil, la 
o nouă sensibilitate poetică, postmodernă, cu care a cochetat în multe din 
cărţile publicate până acum. [...] Dar, ca orice poet adevărat, Suceveanu nu 
acceptă discursul postmodern doar dintr-un snobism al sincronizării, ci îl tre- 
ce printr-un filtru al exigenţei sale, măsurându-l — ușor nostalgic și cu destule 
irizări ironice pe alocuri — cu discursul dintotdeauna al marii poezii. 


Vasile GÂRNEŢ, 
„Flux”, 1999, 22 octombrie 


Nu ştiu de ce antologiile poeziei românești din ultimii ani nu-l includ pe Ar- 
cadie Suceveanu. O istorie” precum aceea a lui Laurenţiu Ulici ar fi putut 
să-l situeze, fără niciun fel de rezerve, pe prima treaptă valorică. Să fie de vină 
același motiv pentru care literatura română e mereu exclusă de la festinul No- 
bel-ului, şi anume... intraductibilitatea sau scrierea într-o limbă cu circulație 
restrânsă?! Puțin probabil. Arcadie Suceveanu scrie totuși în limba română. 
Ca să nu mai spunem că limba poezească e stăpânită în detaliu. [...] Arcadie 
Suceveanu nu poate fi ignorat decât din neștiință. 


Mircea A. DIACONU, 
„Convorbiri Literare”, 2000, decembrie 


Mesaje la sfârșit de mileniu (1987) şi mai ales Arhivele Golgotei (1990) au venit 
să impună fără grabă, dar temeinic, un poet modern, matur și vizionar, stăpân 
pe un larg registru tematic şi pe varii unelte poetice, receptiv la toate durerile 
noastre de esență națională (ca acele de brazi bucovineni crescuţi pe inima 
metaforei!) şi cu o sinceritate dezarmantă, identificându-se cu „secunda care 
sunt eu” — expresie plenară a scurgerii unui sfârşit de mileniu ireversibil. 


Ion HADÂRCĂ, 
„Limpul”, 2002, 15 noiembrie 

Ana BANTOŞ 
Creangă astăzi 


În monografia Ion Creangă. Cruzimile unui mora- 
list jovial academicianul Eugen Simion ne propu- 
ne o interpretare incitantă, care demonstrează cât 
se poate de convingător că Ion Creangă, la fiecare 
lectură, este în măsură să ni se dezvăluie din noi 
perspective: scriitorul humuleștean fiind cel care 
„împacă toate gusturile, trece — triumfător — de la 
terătțiranuivetsal si S generaţie la alta şi este, probabil, prozatorul ro- 
comparată, Universitatea de  MâN cel mai citit” (p. 13), afirmă autorul. Pornind 
Stat din Moldova. Doctor dela această aserţiune, criticul literar urmăreşte iti- 
habilitat în filologie. Direcţii nerarul receptării lui Creangă. O primă constatare 
de cercetare: literatura făcută de autor vizează contradicţia maioresciană 
română, literatura universală ce rezidă, pe de o parte, în aprecierea scriitoru- 
şi comparată, teorie lui drept unul „poporal, bun creator de limbă, un 
literară. Publicaţii recente: model pentru graiul «cuminte și deseori glumeţ 
Reabilitarea autenticului. al ţăranului moldovean»”, iar, pe de altă parte, în 
Culegere de articole și plasarea acestuia în contextul european, cel al lui 
studii critice, Chişinău, 2006; Flaubert, Turgheniev, Dickens. După moartea scri- 
Deschidere spre universalism. torului humuleştean N. Iorga va încerca să-l pună 
Literatura română di N „într-o filiaţie universală”, deși accentul va fi pus, 
Hasanah p asia la începutul secolului al XX-lea, pe confruntarea 
Monografie, Chişinău, 2010. lui C y delal l : Iti 
ui Creangă cu modelele populare și pe cultivarea 
imaginii unui prozator jovial. Apoi Eugen Simion 
menţionează că „a trebuit să apară o altă generaţie 
de critici, şi un alt gust literar” pentru a-l promova 
pe Creangă în altă categorie de scriitori: „Critica 
din anii '30 va muta accentul de pe latura folclori- 
că pe creaţia originală din interiorul acestor scrieri 
şi-i va da o justificare estetică superioară” (p. 17). 
Imaginea „vârtosului glumeţ” este „doborâtă” de 
către G. Călinescu, T. Vianu, V. Streinu, P. Con- 
stantinescu. O altă etapă („a treia”) include cerce- 
tările de ordin psihanalitic, „ambiția ei fiind de a 
descoperi un Creangă al profunzimilor, altul decât 
modelul impus de Călinescu” (p. 19). În acest sens, 


AB. — conf. univ., Catedra 

demonstrațiile lui Vasile Lovinescu sunt calificate drept „seducătoare pentru că 
plasează pe robustul autor de pătărănii țărănești într-un scenariu universal în 
care își află loc şi marii inițiați hinduși, și Dante.” (p. 22), ele fiind acceptate și 
pentru că „ne sugerează o posibilă realitate ascunsă a textului”. Cel mai convin- 
gător însă îl consideră pe Valeriu Cristea, autorul Dicţionarului personajelor lui 
Creangă, lucrare calificată drept „operă de iubire şi de existență maximă, prin 
care este relansat cazul Creangă în critica românească, „atrăgând atenţia asupra 
varietăţii și... complexităţii tipologice” a personajelor. 


Opera lui Creangă este împărțită de către investigator în funcție de destina- 
tar şi de relația dintre elementul real și elementul miraculos în: 1) povestiri 
didactice, 2) povestiri cu un caracter preponderent moral, scene din viața ță- 
rănească, anecdote, 3) poveştile propriu-zise, 4) povestiri „corosive”, 5) nu- 
vela în adevăratul sens al cuvântului (Moș Nichifor Coţcariul), 6) narațiunea 
confesivă (Amintiri din copilărie). Chiar dacă este discutabilă, după cum men- 
ţionează însuși criticul, această împărţire este în corespundere cu orizontul 
de aşteptare al destinatarului căruia i se adresează, în primul rând, publicului 
cu o mentalitate populară, dar nu numai acestuia, pentru că scriitorul humu- 
leştean „nu are probleme de comunicare, se înțelege pretutindeni cu toată 
lumea, încât se poate spune că limba lui Creangă a devenit o limbă univer- 
sală” (p. 37). Problema autenticității și a estetismului crengian, pusă în mod 
diferit de către numeroșii comentatori ai operei scriitorului (G. Călinescu, 
I. Negoiţescu, B. Fundoianu, T. Vianu, V. Streinu, C. Regman), este urmărită 
dincolo de speculațiile în privința „farmecului lingvistic”, autorul monografiei 
dezvoltând o opinie de referință a lui Iorgu Iordan, potrivit căreia esențial este 
„caracterul popular, nu regional al limbii lui Creangă”, întrucât acesta, în opinia 
lui Eugen Simion, „ne lasă nouă, criticilor şi stiliştilor literari, libertatea de a 
căuta în Creangă pe <estetul filologiei», adică pe creatorul ascuns în cel care 
ştie să folosească atât de bine «vorbirea autentic populară»” (p. 38). 


Eseistul îl compară pe Creangă cu Caragiale, pe Dănilă, care are „vocaţia pagu- 
bei” şi este „un campion al ghinionului”, cu personajul caragialesc Cănuţă, și în- 
trevede aici „o temă caragialiană mutată în lumea rurală moldovenească și pre- 
zentată în cel mai bun stil Creangă, adică într-un discurs epic saturat de zicale 
şi jocuri de cuvinte, din cele care înveselesc spiritul.” (p. 41). Evitând pronos- 
ticurile categorice referitoare la corelația dintre real și fabulos, cercetătorul lasă 
opera scriitorului într-un câmp deschis interpretărilor, tipologia memorabilă a 
personajelor crengiene fiind investigată din perspectiva a două tipuri de limbaj, 
unul țărănesc şi altul ales, primul izbutindu-i mai mult decât cel de-al doilea, 
precum şi din perspectiva împărţirii personajelor în bune şi rele (în basmele 
Fata babei şi fata moşului şi în Povestea porcului). În toate poveştile lui Creangă 
babele, conform inventarierii criticului, sunt „energice, inventive (mai ales în 
rău), hrăpăreţe”, iar moşnegii, conducându-se de „legea pământului, sunt, adică, 

ascultători, tăcuţi, resemnaţi” (p. 54). Fata de împărat din Povestea porcului este 
văzută ca un personaj tragic, „menit să rătăcească prin lume pentru a dezlega 
blestemele făcute de alții”, iar Făt-Frumos — „captiv şi pasiv, răzbunător peste 
măsură” (p. 58). Vocaţia (sau năravul) de a povesti a lui Moș Nichifor reprezin- 
tă, într-adevăr, calitatea esenţială, acesta fiind „personaj memorabil în care intră 
şi o notă orientală: plăcerea de a vorbi în dodii, caracterul firoscos alindividului, 
bucuria de a da sfaturi și a judeca lumea” (p. 66). Luată în ansamblu, povestirea 
Moş Nichifor Coţcariul „e o capodoperă de gasconerie fină, de artă a aluziei și a 
echivocului, cu numeroase simboluri erotice în text” (p. 60) sau „o istorie de 
limbaj”, însoţită de „râsul bun al lui Ion Creangă”. De reținut comparaţia perso- 
najului crengian cu personajul caragialesc Mitică („ Harabagiul este un Mitică 
țăran..”) şi cu Moromete al lui Marin Preda: „eroul lui Creangă are o anumită 
complexitate şi, de fapt, centrul narațiunii (şi farmecul ei) stă nu în pictura ca- 
racterelor şi analiza destinului lor existenţial (operaţie pe care o face prozatorul 
modern), ci în încercarea, reușită, de a caracteriza un individ prin limbajul său 
savuros, aluziv, concupiscent, totdeauna colorat și, nu de puţine ori, înțelept” 
(p. 66). Amintirile, „o operă de mare fineţe în sfera narațiunii autobiografice, cea 
mai importantă pe care a dat-o până acum literatura română” (p. 72), sunt ana- 
lizate în contextul tipurilor de confesiune: oratoric, dramatic, poetic, acesta din 
urmă incluzându-l pe Jean-Jacques Rousseau și, de asemenea, pe Ion Creangă. 
Eugen Simion face distincţia între amintirile subiective despre copilăria scriito- 
rului şi autoficțiunea, termen considerat mai potrivit pentru definirea stilului şi 
substanţei Amintirilor. Ca şi în cazul lui Rousseau, omul tinde să iasă din con- 
diția sa temporală, sau cum scrie humuleșteanul: „Vreau să-mi dau samă despre 
satul nostru, despre copilăria petrecută în el, şi atâta-i tot” Eugen Simion vede în 
această „dare de seamă” nevoia de „respectare a clauzei autenticităţii, esențială 
când este vorba de literatura de tip biografic” (p. 75). Însă aici poate fi vorba și 
despre necesitatea scoaterii din timp a satului și a copilăriei. De altfel, chiar au- 
torul eseului monografic observă că „moartea nu intră în câmpul de observaţie” 
a personajul din Amintiri. Se desprinde din interpretările criticului un Creangă 
„demn și ferm reprezentant al civilizației pudorii, civilizaţiei rușinii”, un mit cen- 
tral în persoana Smarandei, care e o mamă ahotnică. Însă mitul crengian al co- 
pilăriei vesele şi zburdalnice este contrazis din perspectiva criticului din secolul 
al XXI-lea, care s-a ocupat, într-o lucrare anterioară, de literatura autobiografi- 
că. Intervine aici, bineînţeles, schimbarea mentalităților, individualismul care a 
câștigat tot mai insistent terenul în secolul al XX-lea, „lăsând loc libertăţii de a 
face răul” (Ernest Bernea, Dialectica spiritului modern, Bucureşti, 2007, p. 47). 


O scurtă incursiune în literatura demonologică punctează cadrul, unul deosebit, 
în care sunt analizate poveştile crengiene populate cu simboluri ale forței întuneri- 
cului. Este curioasă și de reținut maniera interpretului literar de a demitiza, împre- 
ună cu Creangă, această lume a fantasticului, de a deconspira rețeaua de semne alu- 
mii necuraţilor amestecați în conflictele din viaţa satului. Eugen Simion urmează 

pas cu pas traseele întortocheate ale universului crengian, înveselit și înseninat de 
spiritul sfătosului humuleştean, care umilește dimonul și ridiculizează iadul, iar pe 
căpetenia iadului, pe Scaraoschi, îl face de râs. Stilul disociativ este unul antrenant, 
memorabil : „În ce priveşte dracii obișnuiți, slujitorii fideli ai lui Scaraoschi, aceștia 
circulă, cum s-a putut remarca, tot timpul pe pământ, se amestecă printre oameni, 
ispitesc, iscodesc, fac „drăcării”, sunt buni psihologi (citesc gândurile), dar nu pro- 
voacă, de obicei, acte teroriste. Sunt, așadar, draci cât de cât de treabă, frecventa- 
bili, iar când nu sunt, Creangă îi expediază repede din naraţiune” (p. 127). 


Preocupat de șansele criticii literare de a schimba vechile puncte de vedere 
asupra unui personaj cum este leneșul lui Creangă, bunăoară, criticul literar nu 
le neagă, însă nu este de acord cu căftănirea acestuia cu vestimentația sartriană 
(se are în vedere faptul că Valeriu Cristea îl consideră pe leneșul lui Creangă un 
personaj sartrian). Studierea imaginarului colectiv, din povestirile didactice, es- 
timarea valorii estetice a poveștii Capra cu trei iezi, spre exemplu, care constă în 
pitorescul limbajului şi într-un anumit tip de ironie mascată, urmărirea itinerarului 
receptării critice a schiţei de portret Popa Duhu, unde Creangă este perceput 
„trăgând greu carul acestei epici realiste” (p. 103), sau identificarea formelor de 
manifestare a miraculosului în viața obişnuită, precum și a imaginaţiei prolifi- 
ce, în poveştile humuleșteanului, a tehnicii aluziei, în poveştile corosive, — toate 
acestea îl îndreaptă pe distinsul critic și istoric literar spre următoarea concluzie 
relevantă : Creangă este „un creator epic complex, cu mai multe straturi și un 
limbaj la rândul lui complex, secret, înșelător, în ciuda simplităţii și directității 
lui” (p. 172); „opera lui este o creaţie de limbă”; „Creangă nu-i un talent, ci aşa 


=» 


cum a spus Goethe despre Dante, Creangă este o natură”. 


Scrisă cu nerv, adaptată parcă stilului plin de vervă, contagios, al lui Creangă, 
lucrarea domnului Eugen Simion se citeşte uşor, cititorul reținând multiplele 
observaţii fine referitoare la opera lui Ion Creangă, a unui Creangă plasat într-un 
context estetic şi istorico-literar amplu și adus mai aproape de noi prin „instru- 
mentarul” critic utilizat, demonstrând cu lux de argumente necesitatea întreți- 
nerii dialogului permanent cu clasicii, care, într-un anume sens, înlesnește con- 
ducerea lumii spre cuvânt, după o expresie a lui Heidegger, „fără să ţinem seamă 
de spiritul de partid, de curentele modei și de dezbaterile de școală — astfel încât 
să se trezească în sfârșit experienţa decisivă în care să putem învăţa cu câtă abi- 
sală profunzime se adăpostește bogăţia fiinţei în neantul esenţial”. 


Se cuvine să adresăm un cuvânt de apreciere și celor care au inițiat această co- 
lecţie, în special domnului Daniel Corbu, directorul Editurii ieșene Princeps 
Edit. După ce, tot la Iași, cu ani în urmă a fost inaugurată și susținută prin nu- 
meroase volume colecția „Eminesciana', iată că acum „Biblioteca Ion Creangă” 
conferă contururi noi Iașului literar, iar acest volum semnat de academicianul 
Eugen Simion adaugă prestanţă întregului proces istorico-literar românesc. 

Mihaela MUNTEANU SISERMAN 


Daiana FELECAN, Aspecte ale polifoniei 
lingvistice. Teorie și construcţie 


Cartea Aspecte ale polifoniei lingvistice. Teorie şi 
construcţie (Editura Tritonic, Colecţia Comunica- 
re, Bucureşti, 2010), semnată de colega noastră, 
conf. dr. Daiana Felecan, de la Catedra de limba 
şi literatura română a Universităţii de Nord, Baia 
Mare, Facultatea de Litere, propune, după cum 
declară autoarea în Cuvântul introductiv, o sinteză 
a noţiunilor de bază ale teoriei polifoniei lingvisti- 
MMS. conf. univ.dr,  €& Pentru a fi la îndemâna tuturor celor interesaţi 
Universitatea de Nord, Baia de fenomenul respectiv (studenţi filologi, maste- 
Mare.  ranzi, şi de ce nu, lingviști preocupaţi de meca- 
nismele de actualizare a mai multor „voci” în text- 
discurs). 


Lucrarea este structurată în două părți: Partea I 
a lucrării prezintă reperele teoretice și diferitele 
modele care au stat la baza fundamentării teori- 
ei polifoniei lingvistice, începând cu dialogismul 
bahtinian, trecând 

prin şcoala ducro- E 

tiană ce „sparge” 
unicitatea Subiectu- 
lui vorbitor şi noul 
model scandinav 
ScaPoLine, în timp 
ce Partea a Il-a se 
vrea un reflex apli- 
cativ al conceptelor 
prezentate în prima 
parte. 


DAIANA FELECAN 


aspecte ale 
polifoniei lingvistice 


Autoarea punctea- 
ză direcțiile de cer- 

cetare într-o viziune integratoare, ce aparține lingvisticii textuale, apropiind 
mai multe modele prin laturi comune sau punând în dezbatere (teoretică) 
diferenţele dintre acestea. 


Demersul teoretic începe, așa cum este de aşteptat, cu teoria polifoniei şi di- 
alogismul bahtinian. Considerând textul literar drept spaţiu predilect al mani- 
festării dialogismului, Bahtin construiește o poetică a romanului dostoievski- 
an, surprinzând relaţiile reciproce dintre autor și personaj sau a personajelor 
între ele, în interrelație dialogică (în sens larg, polifonia desemnând o „mul- 
tiplicitate de voci în acțiune într-un text”, p. 17). Autoarea analizează capito- 
lele cărţii lui M. Bahtin, Problemele poeticii lui Dostoievski, subliniind cu fineţe 
palierele polifoniei şi modalităţile prin care vocea auctorială se face „auzită” 
în romanul dostoievskian. 


Un alt aspect pe care îl conturează cercetătorul rus este cel al obiectualiză- 
rii raporturilor / legăturilor dialogale în cuvânt, distingând între: cuvântul di- 
rect — cu o orientare nemijlocită spre obiectul său; cuvântul obiectual (cuvântul 
personajului întruchipat); cuvântul axat pe cuvântul străin (cuvânt difon, ce ia 
naştere în condiţiile comunicării dialogale sau, cum îl numește autoarea căr- 
ţii, „cuvânt la două voci”, p. 20), cu o diferenţiere foarte nuanţată a cuvântului 
difon cu o singură sau cu mai multe orientări. Din prima subcategorie sunt 
menţionate: stilizarea, naraţiunea povestitorului, Icherzăhlung, iar din a doua, 
parodia sub toate formele ei. 


Prin analiza lui O. Ducrot, teoria polifoniei este subordonată limbii (faţă de 
Bahtin, unde câmpul de aplicare este cel al discursului). Autoarea prezintă 
distincţiile operante frază / enunţ, semnificaţia frazei / sensul enunţului, su- 
biect vorbitor / locutor / enunţiator, ultimele două instanţe” fiind entități te- 
oretice, iar singura entitate „în carne și oase” — subiectul vorbitor, responsabil 
de producerea enunţului. 


Teoria scandinavă a polifoniei lingvistice, ScaPoLine, situează structura poli- 
fonică atât la nivelul limbii, cât și al vorbirii, prin instrucțiunile furnizate, cu 
referire la interpretarea enunţului sau a interpretărilor posibile ale acestuia. 
Configuraţia polifonică cuprinde următoarele elemente: 


- Iocutorul (LOC), punctele de vedere (pdv) definite ca „unităţi semantice 
care cuprind un conţinut semantic și o judecată bazată pe acest conţinut” 
(p. 35), ființele discursive (les êtres discursifs: &-d) — entităţi susceptibile 
de a fi răspunzătoare de punctele de vedere şi legăturile enunţiative (les 
liens Enonciatifs), care asigură legătura între punctele de vedere şi ființele 
discursive. 

În continuarea acestui capitol sunt invocate două forme de manifestare ale 
polifoniei, aşa cum acestea apar în modelul ducrotian: analiza polifonică a ne- 
gaţiei, cu cele trei subcategorii: metalingvistică, ce contrazice un enunţ efectiv 
pronunţat: Petru nu s-a lăsat niciodată de fumat; de fapt, nu a fumat niciodată în 
viaţă (exemplu dat de autoare); polemică, ce nu implică pronunţarea efectivă 
a enunțului pozitiv: Petru nu s-a lăsat de fumat; şi descriptivă, definită drept 
„un derivat delocutiv al negaţiei polemice, în sensul în care, prin producerea 
unui enunţ negativ, se atribuie subiectului o (pseudo-)proprietate care justifi- 
că poziţia locutorului din negația polemică corespunzătoare” (p. 62). 


Cea de-a doua analiză ducrotiană surprinde mecanismele funcţionării poli- 
fonice a ironiei. Conf. dr. Daiana Felecan defineşte ironia, citându-l pe Ber- 
rendonner (apud Maingueneau, 2008, 185): „a fi ironic [...] înseamnă să te 
înscrii în mod fals împotriva propriei enunţări, chiar în momentul în care 
o realizezi” (p. 64). Faţă de alte forme polifonice, ironia aduce în enunţ un 
punct de vedere ce poate fi de adeziune sau de respingere, subiectul vorbitor 
„invalidându-și propria enunţare” (p. 64). Mărcile discursului ironic sunt de- 
tectabile la nivel suprasegmental (tonul, mimica), ironia neavând, cel puţin la 
nivel grafemic, indici de semnalare a acesteia. Ca forme particulare ale ironiei 
sunt menţionate autoironia şi enunțurile ironice negative. 


În următorul subcapitol, Ducrot - ScaPoLine: diferenţe şi asemănări (p. 66-69), 
autoarea surprinde cu fineţe lingvistică cele două direcţii ale polifoniei, re- 
marcând faptul că pentru ScaPoLine nu este pregnantă diferenţa între locutori 
şi enunțiatori, de altfel, termenul enunţiator nici măcar nu este utilizat în acest 
model polifonic. 


Menţionăm alte câteva deosebiri semnalate: 


— modul în care este înțeleasă, de fiecare direcţie, polifonia lingvistică, respec- 
tiv cea textuală. Raporturile care pot exista între polifonia lingvistică şi cea 
textuală au dus la unele divergențe ale celor două cadre teoretice: dacă pentru 
Ducrot naratorul unei povestiri are aceeași funcţie cu locutorul unui enunţ, 
pentru ScaPoLine polifonia lingvistică trebuie să se integreze în cea textuală, 
diferitele voci identificându-se în enunț(uri). 


— fiintele discursive, noţiune introdusă de ScaPoLine, care, la Ducrot, apare sub 
forma de persoane ale discursului, incluzându-i pe locutor şi alocutor, nu doar pe 
enunţiatori. Ducrot distingea, de altfel, obiectele discursului de ființele extralingvisti- 
ce. Conceptul de fiinţă discursivă este considerat de către autoare, pe bună drepta- 


te, „diferenţa de căpătâi dintre cele două perspective”, fără însă a minimaliza rolul 
pe care l-a avut teoria ducrotiană în fundamentarea teoriei scandinave a polifoniei. 

Capitolul următor, Discursul reprezentat (DR), sintetizează, printr-o definiție 
a autoarei, subscrierea acestui tip de discurs, sub toate formele sale de mani- 
festare — discurs raportat în stil direct, discurs raportat în stil indirect şi discurs 
raportat în stil indirect liber — la teoria polifoniei: „discursul raportat este fe- 
nomenul polifonic prin excelență” (p. 70), în acest tip discursiv întâlnindu-se 
emițătorul raportor (Re), receptorul raportor (Rr) şi emițătorul citat (Ce). 
Sunt indicate mărcile distinctive ale fiecărui tip de discurs reprezentat: ver- 
ba dicendi, de exemplu, în cazul discursului direct, elementele modalizatoare, 
în discursul secund. Incorporarea enunțiativă vizează aspectele sintactice ale 
discursului raportat: discursul direct este incorporat în discursul lui 1, sau, 
altfel spus, „discursul citat îşi pierde complet independenţa sintactică față de 
discursul citant” (p. 78). 


Partea a Il-a a cărții propune analize din perspectiva determinării „vocilor” în 
diferite tipuri de situaţii textuale. 


1) „Buclele” textuale (sintagmă preluată de la J. Authier-Revuz) surprind 
interpretarea valorilor pragmatice ale unor construcţii incidente în limba 
română vorbită. Combinând cadrul teoretic al lingvisticii textuale pe linia 
Bahtin - Ducrot — Nolke - PolyphoniE, referitor la mărcile polifoniei sau şi 
prezenţa mai multor „voci” la nivelul enunţului, cu o tipologie a incidentelor, 
aşa cum este prezentată de GALR II (2008, 805-806) - alocutive, de raporta- 
re a vorbirii directe, metadiscursive, cu rol de conectori pragmatici, cu funcție 
expresivă, cu funcție conativă, automatismele verbale —, autoarea își propune 
să urmărească funcționarea acestor structuri sintactice din perspectiva arti- 
culării polifonice. 


Rolul „buclelor” textuale este evidenţiat prin „şansa” pe care construcţiile in- 
cidente o oferă „umplerii” golurilor de sens ale textului în varianta sa orală (de 
clarificare, lămurire a conţinutului prin posibilitatea revenirii și / sau adăugirii 
de informaţii suplimentare, fapt imposibil în forma sa scrisă). Sunt surprinși di- 
feriții marcatori enunţiativi, analiza oprindu-se, în special, asupra situaţiilor de 
modalizare autonimică, funcţia lor de structură parantetică, în sens pur sintac- 
tic, nemaifiind operantă, ci depășită în planul pragmatic-discursiv al enunțării. 


2) Capitolul Bârfa, ca fenomen discursiv surprinde mecanismul de funcționare 
a bârfei, o „înclinaţie tipic balcanică spre statul la vorbă” (p. 146), din per- 
spectiva articulării mai multor „voci”. Cadrul teoretic în care Daiana Felecan 
încadrează analiza pragmalingvistică este același ca pentru capitolul anterior, 
Bahtin - Ducrot - Nelke - PolyphoniE, iar corpusul de (micro)texte care 
constituie sursa interpretării este publicația umoristică periodică „Academia 
Cațavencu”. După ce face o tipologie a celor două forme pe care le ia bârfa 

în paginile publicaţiei, „ca dezvăluire”, şi, respectiv, „ca divertisment”, autoa- 
rea surprinde condiţiile existenţei acestui fenomen discursiv şi determină 
următorii parametri: sursa, conținutul, modul de difuzare, mijlocul de difuzare, 
obiectul comunicării şi natura efectelor (p. 151), bârfa fiind înscrisă, astfel, într-o 
(posibilă) schemă comunicațională a vorbirii. 


Polifonia acestui tip de discurs este detectată la nivelul alternării discursului 
direct cu cel indirect, al citatului sub diferitele sale forme și efecte pragmati- 
ce multiple. Expresie a subiectivităţii insinuate, bârfa devine generatoare de 
puncte de vedere prin scindarea locutorului iniţial (i.e. sursa originară a bârfei) 
în emițătorii ulteriori. 


3) Capitolul următor este privit din perspectiva funcționării polifonice a po- 
reclei („rezultat al poreclirii — caz particular al numirii”, p. 179). Autoarea face 
distincţia între numire, ca botezare (act performativ ce presupune un cadru 
instituționalizat, biserica, de exemplu) și poreclire, ca „act profan [...], anonim 
şi subversiv”, apărută în momentul în care numele instituțional este resimţit 
ca „neadecvat sau insuficient adaptat fondului (fonetico-)lexical al comunită- 
ţii respective” (p. 181). 


Porecla, ca mecanism polifonic, antrenează mai multe „instanţe”: poreclitul, 
generatorul unui (unor) punct(e) de vedere ce determină semantica poreclei, 
poreclitorul, colportorul şi utilizatorii poreclei. În acelaşi timp, descifrarea şi in- 
terpretarea poreclei „în cheie” polifonică implică mai multe puncte de vedere, 
identificabile la nivelul enunţului prin diferite mărci lingvistice ale raportării. 
Corpusul este realizat în comunități rurale din nord-vestul Transilvaniei (sate 
din judeţele Maramureș și Satu Mare). 


Poreclele inventariate sunt clasificate în analitice — surprind caracteristici 
fizionomice ale celui poreclit (mărime, formă, culoare): Hoașpă, Turiţă, 
Coșniţoi, Subțirica, Chelu, Căruntu, Negruţu, în general, derivate substanti- 
vale pe o bază adjectivală sau nominală — și sintetice, derivate de la adjective 
calificative, care surprind o caracterizare generală a celui poreclit: Bănos, 
Voluntaru sau care au la bază o metaforă „modelatoare” (p. 194): Stalin, 
Moise, Artistu’. Metaporeclele conţin porecle de origine etnică (Turcu, Tă- 
taru) sau se referă la localitatea de provenienţă (ori la spaţiul geografic pe 
unde a umblat cel poreclit) (Sălișteanu, Americanu ). Numele de ocupaţii se 
pot „converti” în porecle ale celor care practică meseria respectivă: Cetera- 
şu, Sâtariu, Cotarcău. 


Studiul polifonic al funcționării poreclei pune în evidență o opinie a unui 
enunțiator, dar asumată / acceptată şi statuată în cadrul unei comunităţi de- 
terminate. 

4) Ultimul subcapitol al Părţii a II-a este destinat parodiei, formă de „reprodu- 
cere deliberat inexactă a unei creaţii cu identitate precisă” (p. 203). Sunt pre- 
zentate teoriile asupra parodiei, de la cele antice, avându-i ca reprezentanți 
pe Aristotel și Quintilian, la cele (post)moderne: Genette, D. Sangsue sau 
L. Hutcheon. Autoarea reține modelul teoretic genettian, în care sunt vehi- 
culate concepte naratologice, pe de o parte, hiper- și hipotextualitatea, inter- şi 
metatextualitatea, pe de alta, parodicul fiind rezultatul de transformare în regim 
ludic a unui text sau a mai multora, textul „transformat” prin parodie grefân- 
du-se pe unul (unele) anterio(a)r(e) şi/sau „dialogând” cu acesta (acestea). 
Sunt enumerate și tratate relaţiile în „și” ale parodiei cu alte forme din sfera 
semanticii, cu care se află într-o relaţie de complementaritate: parodicul și lu- 
dicul, parodicul şi ironicul, parodicul şi pastișa, parodicul şi satiricul, parodicul şi 
grotescul (p. 206-207). 


În concluzie, Aspecte ale polifoniei lingvistice. Teorie şi construcție este o lucrare 
remarcabilă, scrisă foarte bine, care îmbină capacitatea de sinteză cu spiritul 
analitic, dovedeşte originalitate și maturitate ştiinţifică. 


Autoarea pornește în demersul teoretic de la o bibliografie predominant fran- 
ceză (sau la care are acces prin intermediul limbii franceze) — zonă în care, 
într-adevăr, s-a investigat mai mult, și cu rezultate remarcabile în domeniul 
polifoniei. Sursele bibliografice nu sunt nici „ornamentale”, nici nu funcțio- 
nează ca argument de autoritate, ci sunt invocate exact acolo unde este ne- 
cesar, pentru a explica mecanismele de funcţionare a unui fapt discursiv ce 
antrenează articularea polifonică a discursului. De altfel, Daiana Felecan și-a 
format o disciplină ştiinţifică admirabilă, vizibilă în modul de citare, de rapor- 
tare critică la surse, de comparare și combinare a diferitor concepte şi modele 
teoretice aparținând zonei lingvistice investigate. Fiecare capitol se încheie cu 
bibliografia consultată. 


Avem convingerea că prezenta cercetare va stimula un „dialog” fertil cu alte 
lucrări în curs de apariție pe această temă și că va reprezenta un reper teoretic 
în bibliografiile de specialitate. 


George RUSNAC 

Mihai VINEREANU, Dicţionar etimologic 
al limbii române pe baza cercetărilor 
de indo-europenistică 


G.R. — dr. conf., Catedra 
lingvistica generală şi limbi 
clasice, U.S.M. Promotor 

al structuralismului în 
cercetările etimologice. 
Autor a circa 200 de lucrări: 
manuale, studii, printre care 
Curs de gramatică istorică a 
limbii române, în colaborare, 
Editura Lumina, Chişinău, 
1991; Limba română, v. |, 
manual pentru şcoala 
normală, în colaborare, 
Editura Lumina, Chişinău, 
1992; Culegere de exerciţii 

la limba română (lexicolo- 
gie, fonetică, morfologie), 
Editura Lumina, Chişinău, 
1993; Limba română corectă, 
Editura ARC, Chişinău, 1996; 
Dicţionar explicativ al limbii 
române, v. |l, în colaborare, 
Editura RPESM, Chişinău, 
1985. 


Elaborat în conformitate cu noile principii, contu- 
rate în monografia cercetătorului american de ori- 
gine română Mihai Vinereanu, Originea traco-dacă 
a limbii române, Chişinău, Pontos, 2002, dicționa- 
rul pe care îl recenzăm, Dicţionar etimologic al lim- 
bii române pe baza cercetărilor de indo-europenistică, 
București, Editura Alcor Edimpex, 2008, 935 p. 
aduce multașteptatele argumente lingvistice, su- 
prapuse celor istorice și arheologice, în favoarea 
originii traco-dace a poporului și a limbii române. 


Potrivit calculelor pe care le-a efectuat autorul, 
„dicţionarul... cuprinde aproximativ 5.000 de 
cuvinte-titlu provenite din fondul vechi sau tra- 
dițional şi cca 1.000 de neologisme. Fără a lua în 
consideraţie neologismele..., elementele comune 
cu latina nu depășesc 13%, cele slave reprezintă 
cam 8%, cele turcești — 4,5%, grecești — 3%, ma- 
ghiare — 1,5% şi germane — 1%”; „cca 280 de cu- 
vinte sunt de origine onomatopeică sau imitativă 
şi constituie 6%”; „cca 58% reprezintă fondul pre- 
latin sau traco-dac al limbii române”. Dicţionarul 
demonstrează că aceste elemente lexicale provin 
din proto-indo-europeană [PIE] prin traco-da- 
că. La acest fond se poate adăuga și majoritatea 
elementelor lexicale de natură imitativă cu o ve- 
chime considerabilă, care au echivalente în multe 
alte limbi indo-europene. Astfel, „multe dintre 
cuvintele rămase cu origine incertă provin, pro- 
babil, din același fond prelatin, aşa încât fondul 
autohton ar ajunge la cca 65%” (p. 10). 

În Argument-ul dicționarului (p. 9-51), autorul evidenţiază trei ipoteze cu pri- 
vire la originea limbii române: „1. origine latină, cu aproape 20% elemente 
latine și peste 80% imprumuturi; 2. origine latină, cu foarte multe elemente 
traco-dace, dar şi slave” (cf. Aurel Berinde, Simion Lugojan, Contribuţii la cu- 
noaşterea limbii dacilor, Timişoara, Editura Facla, 1984, care atribuie 700 de 
cuvinte moştenirii autohtone în limba română [p.90]); „3. origine traco-dacă 
cu influență latină, slavă și de altă natură” (p. 11). Analizându-le, M. Vine- 
reanu conchide: „Prima ipoteză este cea clasică, devenită doctrină oficială în 
cultura română de peste 150 de ani, care tinde să fie luată ca un fel de dogmă 
religioasă. Dar această ipoteză nu rezistă unui examen riguros. Dacă limba 
română ar avea peste 80% elemente de împrumut, ar fi existat influenţe foarte 
puternice nu numai la nivel lexical, ci şi morfologic şi sintactic. Acest lucru ar 
fi produs o creolizare a limbii române, cu pierderea totală sau aproape totală 
a flexiunii morfologice, aşa cum se întâmplă în asemenea situaţii. Cazul cel 
mai cunoscut este cel al limbii engleze care, la nivel lexical, este un amestec 
(în proporţii sensibil egale) de elemente anglo-saxone şi franceze (sau latine). 
Prin urmare, această ipoteză nu poate fi acceptată pentru limba română, în- 
trucât aceasta are o morfologie foarte bogată, atât la declinarea substantivelor, 
cât, mai ales, la conjugarea verbelor” (p. 11). 


Din aceleași considerente e respinsă cea de-a doua ipoteză și acceptată ultima, 
menţionându-se faptul că „asemănările cu latina provin, în mare parte, din 
fondul comun traco-italo-celtic”. Influențele „au avut loc mai ales la nivel le- 
xical, fără efecte considerabile asupra structurii morfosintactice a limbii... La 
nivel morfologic, asemănările cu latina nu afectează ipoteza în cauză, întrucât 
acelaşi gen de corespondențe le regăsim în greacă, sanscrită, în limbile baltice 
şi chiar în cele slave, limbi indo-europene, care au, de asemenea, o morfologie 
bogată” (p. 11-12). „În acest caz, elementele cu adevărat latine reprezintă, în 
cea mai mare parte, lexicul legat de biserica creştină, precum și de o serie de 
elemente generate de civilizație. Prin urmare, multe din elementele așa-zis 
latine nu sunt, de fapt, de origine latină, ci reprezintă un fond comun. În ma- 
rea lor majoritate, acestea sunt cuvinte care nu se împrumută de la o limbă la 
alta, printre care se includ şi cele din categoriile gramaticale închise cum sunt 
prepoziţiile, conjuncţiile și adverbele. În acest caz, elementele traco-dace din 
limba română depășesc 70% din lexicul tradițional” (p. 12). 


În concluzie, autorul notează: „Putem estima că elementele autohtone, cal- 
culate în virtutea celei de-a treia ipoteze enunțate mai sus, se ridică la peste 
84-85% dintr-un total de 25.000 de cuvinte, dacă se iau în calcul și derivații” 


(p. 12). 

Mărturia numeroaselor limbi indo-europene analizate cu acribia şi respon- 
sabilitatea unui cercetător pătruns de importanţa operei sale, îi permite au- 
torului să dezavueze aserţiunea filozofului și teologului Sfântul Augustin 
(354-430): Ut somniorum interpretatio, ita verborum origo pro cuiusque inge- 
nio iudicatur „Explicarea originii cuvintelor, ca și interpretarea viselor, se face 
după cum îl taie capul pe fiecare”. 


Vasta informaţie culeasă din cca 100 de limbi și dialecte e sintetizată după 
un criteriu pertinent: prezența-absenţa lexemului echivalent în alte limbi 
indo-europene (pe lângă cele implicate în discuţie), criteriu ce probează sau 
infirmă caracterul autohton al cuvântului etimologizat. Astfel, dovada faptu- 
lui că rom. apă nu e reflexul lat. aqua, ci vine din traco-dacă, e prezența echi- 
valentului fonosemantic apa în sanscrită; la fel rom. gol „lipsit de conţinut”, 
„dezbrăcat” nu e un împrumut din v. sl. gol, ci provine din proto-indo-euro- 
peană [PIE] — cf. arm. kalad „gaură, vizuină”; gr. goleos „gaură, groapă”; lituan. 
guolis „gaură, vizuină”, lett. guola „cuib, vizuină”, eng. holow „gol, găunos” etc. 
Un argument în plus cu referire la cel din urmă exemplu aduce factorul se- 
mantic, a cărui motivare o găsim în monografia semnată de același autor: „Nu 
este posibil ca româna să-l fi luat din slavă, deoarece slavele nu au decât sensul 
de kahl, nackt „chel, dezbrăcat”, nu şi „gol pe dinăuntru”... Acest al doilea sens 
este sensul primar și în limba română, deoarece pentru primul sens comun cu 
slavele există destule sinonime ca: dezbrăcat, dezvelit etc., pe când pentru „gol 
pe dinăuntru” nu avem alternative, de la acest sens derivă și verbul a goli. Este 
posibil ca ambele sensuri să fi existat în PIE și numai româna să le fi păstrat 
pe amândouă, în slave păstrându-se doar sensul secundar, iar în celelalte limbi 
sensul primar” (p. 167). 


Din păcate, înregistrăm frecvente derogări (parţiale) de la criteriul în discuţie, 
fapt ce-i minimalizează eficiența (lână, a lega, lut, măsură, mână, a miji, mă- 
runt, minte, a mulge, nară, nas, a pluti, purice, a răpi, a purta, rod, sânge, scump, 
sfânt, slab, slut, soartă, spumă, topor, țesală, a umbla, uliţă, undă, a unge, vadră, 
vas, vârf, viu, vraf, zvon etc... 


Uneori (ce-i drept foarte rar), autorul uită să argumenteze cu date lingvistice 
indo-europene. E cazul lui a socoti, la care nu se aplică criteriul preconizat de 
etimologizare. 


Adesea în sprijinul argumentelor de ordin strict lingvistic autorul aduce do- 
vezi istorice, arheologice, mitologice, logice, bibliografice etc., oferind citi- 
torului adevărate micromonografii erudite. Semnalăm câteva dintre acestea: 
crai, Craiova, cumătru, cumpănă, a face, gard, ghem, glugă, gospodar, ham, a îm- 
brăca, a încărca, a întărâta, jos, jupân, labă, lan, leac, lună, lup, matcă, noapte, 

oraş, oțet, păgân, plug, proaspăt, român, a rumega, rus „roşu', Rusalii, Sargeția 
(Strei), scară, secure, scaun, soră, stivă, stuf, strugure, sută, a tălmăci, valah, zeu. 


Provoacă nedumerire unele articole care lasă la discreţia cititorului opțiunea 
pentru filiera ce leagă lexemul românesc de sursa PIE. De exemplu, rom. a cânta 
e raportabil la PIE prin mijlocirea unui etimon latin sau autohton? Dacă e la- 
tin, de ce se renunță la criteriul enunțat anterior, dacă e autohton, de ce lipsește 
menţiunea expresă obișnuită în astfel de situații? 


Incertitudini similare apar și la articolele: coastă, culme, îngust, a înota, a în- 
treba, jale „mâhnire”, lat, pârleaz, perete, pleşuv, a seca „a secera”, slavă, smoală 

socól, a suna, şiş „cuţit”, tocmai etc. 


Cea mai serioasă lacună a merituosului dicționar etimologic semnat de 
dr. M. Vinereanu este determinată de ignorarea (unilaterală) a factorului intern 
de etimologizare. Dacă latura de suprafață a acestui factor e, în majoritatea cazu- 
rilor*, corect sesizată (a (se) sminti <s- + minte, a smulge <s- + mulge, sprânceană 
<spre + geană, a spulbera <s- + pulbere, a scăpăta <scăpa, a scurge <s- + curge, sece- 
tă <sec + suf. -et., cf. Al. Ciorănescu, a propăși <pro- + păși, după lat. pro-gredior 
„a progresa’, a răsuci <răs- + suci, a răbufni <ră- + bufni, a răguşi <ră- + gușă etc., 
atunci latura de profunzime e parțial sau total ignorată (fluctuaţia segmentelor 
de expresie e sporadic sesizată, fără a se intui universalitatea acestei legi, pe când 
schimbarea sinestezică a sensurilor e complet neglijată). 


Neluând în consideraţie sinestezia, M. Vinereanu respinge (eronat) apropi- 

erile dintre cuc „pasăre” şi cucă „vârf”; pisc „piuit” şi pisc „vârf ascuţit”; țiglău 
v » . v A » . . . v . A =» . . 

„pasăre”, țiglău „vârf” şi țigaie „rasă de oi cu lâna fină”. Asocierile nu sunt „ha- 

zardate”, cum le apreciază autorul, ci firești, dictate de contiguitatea senzoria- 

lă a etemelor (a semnificaţiilor primordiale particulare) <strident> — <ascu- 


ţit> — <repezit> — <subţire> etc. 


În aceeași lumină ar trebui examinată relația tulnic „instrument de suflat 
asemănător cu buciumul” — a o tuli „a fugi” — duluță „foarte repede” — tulei 
„perişor, puf” — tuleu „tulpina unor plante rămase după recoltare” sau rela- 
ţia ceahlău „vultur bărbos” — Ceahlău „pisc din Carpaţii Răsăriteni”, prin ra- 
portare la catenele etemice: <strident> — <repezit> — <ieşitură, țâşnitură> şi 
<strident> — <ascuţit>, nu prin asocieri fanteziste (preluate de la S. Pușca- 
riu): „păstorii sunau din tulnic (bucium) la coborârea de pe deal sau munte, 
unde pășteau vitele toată ziua.... Prin urmare, de la sensul inițial de „a cobori 
din munţi”, tuli a început să semnifice şi „a se duce, a fugi” (s.v. a tuli). Refe- 


* Rom. pâlnie presupune o bază onomatopeică (pál, din seria bâl-, fâl-, găl-, tål- etc.) care 
redă scurgerea unui lichid. Ipoteza derivării de la plin, susținută de autor, e inconsistentă. 

ritor la oronimul Ceahlău, M. Venereanu ne scuteşte de explicaţia bizară a 
lui H. Tiktin: „vârf pleşiv”, ca şi gâtul păsării cu același nume, precum și de 
cea a lui S. Puşcariu: „piscul ceahlăilor”, notând sv. ceahlău: der. Ceahlăui „ce- 
lebru oronim, pisc din Carpaţii Răsăriteni”, fără a întrevedea îngemănarea a 
două etememe: <<sonic>> şi <<vizual>> sau congruenţele aloetoetemice: 
Ceahlău — ceaclă „capăt ascuţit” — țiclău „pisc”; „sticlete” — Țicău (toponim) — 
tâlv „culme” — tâlhar (etem: <şterpelitor>) — tâlhărea „susai” (etem: <moța- 
tă>) — túlai „ţuşti!” etc.; susai — ţuţ „proeminență” — țuțui „vârt” — țugui „id? 
etc., etemele fiind: <ascuţit> — <strident> — <rapid> — <moţat> — <vârforat, 
înălțat> etc., cf. G. Rusnac, Sextil Pușcariu: adept şi critic al neogramaticilor // 
LR, 2001, nr. 1-3, p. 236-240. 


Lipsa sau penuria probelor interne văduvesc de credibilitate și ipotezele co- 
rect avansate. E cazul cuvintelor izvor, țintă, colindă, vorbă, vornic, vornicel etc. 


Infirmarea originii slave atribuite vocabulei izvor rămâne fără suport probator 
dacă nu se invocă seria sinonimică (şi aloetoetemică): sfor — zvorac — jbornă — iz- 
buc. Despre primul element S. Pușcariu scria: „Prin părţile Năsăudului se aude 
forma sfor cu înţelesul de „izvor”. Se poate ca sfor să se fi dezvoltat din izvor pe cale 
fonologică; se poate însă ca să fie și un derivat din ung. forr-ni „a izvorî” (forras 
„izvor”), dar nu e exclus ca să fie și un cuvânt onomatopoetic născut din tulpina 
„sfor” [S. Puşcariu, Din perspectiva dicționarului // DRI, Cluj, 1921, p. 73-108; 
p. 108 (subsol)]. Deşi s-a apropiat, prin ultima afirmaţie, de originea adevărată a 
lui sfor, S. Puşcariu n-a reușit să descopere filiaţia aloetoetemică dintre sfor şi izvor 
(cu fluctuaţia tranșelor prefixale și radicale). Or, acestea, plus tranșele celorlalți 
termeni ai seriei indicate, ar certifica ipoteza pe care o susține M. Vinereanu. 


Originea indigenă (autohtonă) a lui țintă se deslușeşte prin referire la forma- 
ţia onomatopeică a ținăi „a produce un sunet ascuţit și prelungit” [DLR] şi 
graţie îngemănării etemice: <strident> — <ascuţit>. 


Aloetia ne oferă soluţie și pentru problematicul scamă, variantele zgamă şi 
zgâmă fiind mărci certe ale indigenatului și exemple care pun încă o dată în 
valoare importanţa etimologiei structurale. 


Ignorarea resurselor interne ale lexicului românesc se soldează cu motivări 
eronate şi cu invocarea /reconstruirea unor radicali PIE neverosimili. De ex., 
făcându-se abstracţie de prezenţa regionalelor a călăsi „a lua în zeflemea” și a 
căli „a păcăli”, care presupun un etemem sonic și etemul <a vorbi>, se ajunge 
la falsul PIE *kuel-, kăol- „a (se) îndoi, a (se) roti, răsuci”, cu argumentul: 
„În română verbul a colinda nu înseamnă doar „a merge cu colindul”, ci și „a 
umbla de colo colo”, astfel că radicalul etimologizează bine”. Autorul pare să 

uite că, tot în română, verbul respectiv are şi sensul de „a cânta” (etememul 
sonic se îngemănează cu cel cinetic, cf. a tuna „a bubui”; „a cobori”; a urla „a 
răcni”; „a cobori”; a fipa „a răcni”; „a arunca”; a zbângăi „a zbârnâi”; „a bâzâi”; 
„a arunca cu putere” [DLR]. 


Etimologizând rom. tâlhar, M. Vinereanu constată: „Legătura cu formele din 
maghiară și turcă este evidentă, dar adevăratele raporturi ale rom. tâlhar cu aces- 
te forme sunt greu de precizat, în timp ce relaţia cu formele germanice este greu 
de definit. Origine incertă” Cercetarea vocabularului românesc i-ar fi sugerat 
soluţia. Cu atât mai mult că în privinţa sin. hoț s-a orientat just spre etemul <sus- 
tragere, înhățare> intuit de Ciorănescu. Același etem reclamă și tâlhar, dovadă 
fiind formaţiile aloetice a tili și a dili „a fura” [DLR]. Ideea de <mișcare rapi- 
dă> se degajă prin raportare la onomatopeea tilinc „cuvânt care imită sunetul 
unui clopoțel sau clinchetul unor obiecte lovite (unul de altul)” [DLR] și din 
contiguitatea sinestezică: <strident> — <rapid>. Dat fiind caracterul universal al 
legilor respective, nu e greu de „precizat” și „definit” relația cu formele străine. 


Simţurile gustativ, olfactiv și tactil sunt și ele angrenate în complexul sistem si- 
nestezic care păstrează cheia multor enigme etimologice. În gruparea măcriş — 
macru — acru nu trebuie căutat un termen inductor care ar explica semnificația 
primară a ansamblului. Prin asociere fonosemantică termenul acesta îl identi- 
ficăm în mac „cuvânt care imită sunetul caracteristic al rațelor” — smac „cuvânt 
care sugerează un gest rapid făcut de cineva” [DLR] -mâc- (smâc „smac” [ib.]) — 
-măt- (a smăci „a smuci” [ib.]) — -mâc- (a smâci „id” [ib.]) etc. Se configurează 
astfel șirul etemic: <strident> — <rapid> — <slab, uscăţiv> — <picant>. 


Însuşindu-și hazardata ipoteză că străvechile toponime de tipul Buridava, Ca- 
pidava ar fi forme compuse cu -dava, denumire dacică pentru „cetate, oraş” 
(deși e vorba, de fapt, de două tranșe sufixale: -id- -av-), M. Vinereanu e tentat 
să accepte opinia că şi toponimul românesc Moldova ar fi un compus din mal 
şi dova (<*Maldava „cetatea de pe mal”). „Prima capitală, notează autorul, a 
Moldovei lui Dragoş a fost la Baia, pe râul Moldova. Ţinând cont de numele 
acestui râu și de datele de mai sus, este aproape sigur că a existat cândva pe 
malurile acestui râu o cetate cu același nume, care a dat numele apei și unei 
entități politice mai reduse, apoi ţării întregi”. 


E evident că, în primul rând, nu se respectă tipologia denominaţiilor: nu ce- 
tatea dă numele apei, ci viceversa; în al doilea rând, nu se ia în consideraţie 
apelativul românesc moldă „albie” şi corespondentul german Mulde (apropia- 
te pe bază indo-europeană). Cât priveşte caracterul autohton al suf. rom. -ov-, 
el e demonstrat de fluctuațiile -ov- / -ob- / -of- / -op- / din interiorul voca- 
bularului românesc (colcovan, calcavuri, cațaveică, coțobeică, a se coțobăni, a 

se coțofeni, a se coțopeni [DA]). Să se comp. numele topice italiene (Padova, 
Mantova) şi spaniole (Cordoba). 


Pericolul confuziei omonimice despre care am vorbit în repetate rânduri, atât 
în paginile revistei „Limba Română”, cât şi în paginile „Revistei de Lingvistică 
şi Ştiinţă Literară” (cf. Reconsiderări etimologice // LR, 1992, nr. 2, p. 146-149; 
False polisemii în dicționare explicative româneşti // LR, 1996, nr. 1, p. 98-101; 
Matrice şi câmpuri etemice / / RLŞL, 2003, nr. 1-2, p. 111-116), nu a fost ocolit 
nici de M. Vinereanu. 


A înșela „a amăgi” are altă origine decât a înșela (<lat. *insellare <sella „sa”). 
Prezenţa formațiilor aloetice: a căli „a înşela”, a celi „id., a ciuli „a vorbi cu 
ocol”, ciulfă „rea de gură”, șalău „om înşelător” etc. pledează pentru indigena- 
tul lui a înșela „a induce în eroare”. Nu dezmint această supoziţie nici sinoni- 
mele: a boi, a îmbrobodi, a potcovi, a pingeli, a plotogări, a încălța etc. sau ele- 
mentele analogice: brașoavă, butuc (din expr. a-i trage cuiva butucul „a păcăli”), 
sfoară (a trage pe sfoară „id.”) etc. 


Matricea etemică a ideii de „nebun” — <trăsnit, ţicnit> — <repezit> contrazice 
părerea curentă (împărtășită şi de M. Vinereanu) că rom. nebun „dement” ar 
deriva din pref. ne + bun (<lat. bonus). Cihac a observat just nepotrivirea se- 
mantică: „Un om care nu e bun e departe de a fi nebun”. 


Raportarea la creaţii similare din subansamblul lexical din care face parte ne- 
bun „dement” pune în lumină caracterul indigen al acestui cuvânt, reclamând 
aceeaşi segmentare, dar altă interpretare decât cea preconizată de tradiție. Le- 
gătura respectivă ne dă certitudinea că nebun „dement” nu trebuie opus lui 
bun, antonim al lui rău, ci comparat cu a (se) bui „a ţâşni” (despre apă); „a nă- 
văli”; „a o tuli la vale”; „a deveni buiac” (despre vite [DA], a boi „id” [Bărbuţ], 
buiac „smintit”; „buimac, zăpăcit” [DA]. 


În ne-bui (>ne — bun [prin etimologie populară]), nă-bui (> nă - bun), ne- 
(nă-) nu neagă semnificaţia radicalului, ci o evidențiază. Originea indigenă a 
prefixului respectiv e pusă în valoare de aloetia nă-, că-, pă-, tă-, te- din forma- 
ţiile cu bază onomatopeică: năhui (năui) „prost, tont, nerod”, căhui „turbure 
la minte, nebun” [DA], păhui „năuc, aiurit, zăpăcit”; „prost” [DLR], tăhui (te- 
hui) „zăpăcit, năuc, buimăcit, amețit” [ib.], rotaţie ce infirmă ipoteza conform 
căreia nă- ar fi prefixul slav na-, atașat „de preferință la teme slave” (Florea 
Ficşinescu), precum și părerea lui Al. Graur că „prefixul slav po- a devenit în 
românește co-, prin disimilare, când rădăcina începea cu o labială, la fel și în- 
cercările ulterioare, semnate de Mioara Avram și Andrei Avram, care justifică, 
cu precizări şi completări, opinia lui Al. Graur. 

E curios că în sprijinul autohtonismului se invocă uneori mărturiile multor 
limbi, dar se ignoră resursele interne ale limbii române, mai elocvente decât 
toate probele străine. Pentru (o)leacă se fac incursiuni în sanscrită, greacă, ve- 
chea islandeză, vechea frizonă, vechea prusacă etc., dar nu se consultă glosarele 
regionale românești. E destul să răsfoim Glosar-ul regional Argeș de D. Udrescu, 
pentru a descoperi originea onomatopeică a acestui cuvânt: „lic interj. — „redă o 
scânteiere, o sclipire, un licăr”; „exprimă o mișcare sau o senzaţie scurtă”. 


Mai puţin anemic și mai convingător ar fi combătut M. Vinereanu statutul de 
împrumut al rom. a sfârși (a săvârși) „a termina” dacă descoperea regionalul 
a vârşi „a vârfui” [DLR] (etem: <a ajunge la capăt, a termina>). Ar fi optat şi 
pentru alt radical PIE. 


Carenţe de informare se fac simțite și în explicarea etimologică a unor articole. 
A înșela „a induce în eroare” lasă impresia falsă că lui Al. Ciorănescu i-ar aparține 
ideea convergenţei etimologice dintre rom. a înșela „tromper” și rom. a înșela 
„seller”. Or, până la Ciorănescu această ipoteză a fost susținută de Lexiconul 
Budan, H. Tiktin, L. Spitzer, L. Şăineanu, CADE, A. Scriban, DM ş.a. 


Același spirit categoric îl atestăm și în monografia lui M. Vinereanu (p. 98), 
unde autorul afirmă: „Nimeni... nu a dat etimologia acestui cuvânt (e vorba 
de rom. brânză, n.n.). Sensul primar al acestui cuvânt este acela de «a fer- 
menta, a se coace», ceea ce corespunde noțiunii de brânză trecută printr-un 
proces de fermentație... Ce ne facem atunci cu George Giuglea care în DRIII 
(1924), p. 573 ş.u., descrie amănunțit procesul respectiv şi trimite, fonologic, 
la aceeaşi bază indo-europeană ca şi M. Vinereanu? (cf. şi George Giuglea, 
Fapte de limbă: mărturii despre trecutul românesc. Ediţie îngrijită de Florența 
Sădeanu, Bucureşti: EŞE, 1988, p. 33). 


La finele mileniului trecut, istoricul Lucian Boia, după o doctă analiză a con- 
fruntării dintre ideea latină și cea traco-dacă, făcea următoarea constatare în 
Istorie şi mit în conștiința românească, ed. a 2-a, Editura Humanitas, Bucureşti, 
2000: „Dar, chiar lăsând la o parte fabulaţiile şi exagerările iresponsabile, cert 
este că dacii au sfârșit prin a se impune în conștiința românească. Se pare că 
au câştigat, în sfârșit, războiul cu romanii” (p. 161). Dicţionarul recenzat ne 
dă certitudinea că dacii i-au învins nu numai pe romani, ci şi pe slavi. Altă 
certitudine care derivă de la observaţiile de mai sus e că cercetarea indo-eu- 
ropenistică și etimologia structurală nu se exclud, ci se completează reciproc, 
urmărind același scop: revizuirea fabulaţiilor şi a deformărilor în materie de 
etimologie şi identificarea unor soluţii a căror validitate ar putea fi supusă 
probei de verificare structurală (prin sistemul limbii naturale examinate) și 
comparativ-istorică (prin raportare la alte limbi și la alte faze de evoluţie). 

Literatura română din Basarabia 
postbelică în contextul deschiderii 
spre universalism 


Ana Bantoș și-a sărbătorit de curând o aniversare, 
prilej cu care a lansat la Uniunea Scriitorilor din Mol- 
dova volumul Deschidere spre universalism. Literatura 
română din Basarabia postbelică. 

Echipa redacțională a revistei „Limba Română” îi 
urează sănătate, prosperitate, putere de muncă, ace- 
lași devotament și perseverență în promovarea valo- 
rilor literare și culturale românești. 

Publicăm mai jos fragmente din luările de cuvânt ale 
colegilor scriitori, critici literari, oameni de cultură. 


Arcadie SUCEVEANU, Președintele Uniunii 
Scriitorilor din Moldova: Distinsa noastră colegă 
Ana Bantoş împlinește astăzi, 7 aprilie, o vârstă a 
maturității intelectuale și spirituale, iar cu acest pri- 
lej instituţia noastră, Uniunea Scriitorilor, o felicită 
din toată inima, dorindu-i sănătate, inspirație și noi 
izbânzi literare. Condiţia fizică şi spirituală a doam- 
nei Ana Bantoș infirmă ordinea biologică, demon- 
strându-ne că frumusețea, delicatețea, demnitatea, 
prestanța unei doamne nu se vestejesc niciodată. 
Cartea Deschidere spre universalism. Literatura româ- 
nă din Basarabia postbelica este o sinteză a creaţiei 
şi a demersului exprimat prin scris al doamnei Ana 
Bantoș. Este o lucrare valoroasă în care se conţin și 
aprecieri ale unor personalități importante ale litera- 
turii române, cum ar fi Constantin Ciopraga, Mihai 
Cimpoi, Theodor Codreanu şi mulți alții. Autoarea 
vorbeşte competent, cu erudiție și dezinvoltură des- 
pre situaţia literaturii române din Basarabia în com- 
paraţie cu literatura română în general și cu procesul 
creativ european. Este o carte în care Ana Bantoș se 

mișcă cu toată libertatea şi competența pe întreaga axă a literaturii române, înce- 
pând cu folclorul, cu scriitorii mai vechi, continuând cu scriitori ca Ion Druţă, Gri- 
gore Vieru, Paul Goma, Liviu Damian, Ion Vatamanu, Victor Teleucă, generația 
'60, generaţia „de aur”, cum a numit-o Eugen Simion, și continuând cu scriitorii 
cei mai tineri, aşezaţi sub semnul postmodernismului. 


Ceea ce am admirat la Ana Bantoș este tenacitatea cu care a știut să își scrie 
lucrările și faptul că întreaga ei operă de cercetare - articole, studii — este 
dovada unei temeinice pregătiri și a unei viziuni emancipate, fără complexe 
de basarabean. Scrisul Anei Bantoş este un scris demn, competent, erudit 
şi competitiv. 


Theodor CODREANU, critic şi istoric literar: Prin volumul de față Dom- 
nia Sa se prezintă cu o bibliografie critică demnă de a intra în primele rânduri 
ale criticii şi istoriei literare din Basarabia și din Țară. Cred că două cărţi sunt 
reprezentative pentru Ana Bantoş: Dinamica sacrului în poezia basarabeană, 
care a apărut în anul 2000 şi care a constituit prima teză de doctorat a Dom- 
niei Sale, şi volumul de față, o a doua teză, cea de doctor habilitat, o sinteză 
într-adevăr exemplară privind literatura româna din Basarabia postbelică, 
având genericul deschiderii spre universalitate. Cărțile nu părăsesc cele două 
fundamente ale literaturii tradiționale din toate timpurile și anume sacrul și 
naţionalul, pentru că poate să ne inducă în eroare acest titlu Deschidere spre 
universalism, deoarece Domnia Sa radiografiază exemplar, erudit, cu argu- 
mente foarte bogate, relația dintre naţional și universal. Noi astăzi avem im- 
presia că am dat de o parte naționalul și că trăim într-un universalism abstract, 
un cosmopolitism, care invadează global, dar acest fapt este o eroare. Joseph 
de Maistre încă în secolul al XVIII-lea afirma: „Ştiu de la Montesquieu că exis- 
tă persani, că există francezi, englezi, germani, dar niciodată eu nu am văzut în 
viața mea un om”. E cu tâlc acest cuvânt spus, pentru că, fatalmente, înainte de 
a fi universal, trebuie să fii național. Dumnezeu ne-a dat în ziua rusaliilor acele 
limbi de foc care s-au împrăștiat în tot pământul și noi nu putem să răzbim în 
universalitatea ființei fără fiinţa naţională. 


Din păcate, postmodernitatea are iluzia că noi putem scăpa de naţional si- 
tuându-ne într-un universalism abstract. Noua orientare, care are din ce în 
ce mai mult prestigiu în acest început de mileniu, este cea transdisciplinară, 
a etosului transmodern, aşa cum îl numesc eu, și care revine acum în a doua 
ediţie a cărții mele, apărută prima dată în 2005, Transmodernismul. Acest etos 
transdisciplinar repune în temelii tocmai naționalul, repune în temelii sacrul, 
aşa cum a făcut Ana Bantoş în cartea anterioară, şi de aceea eu o consider că 
este salvată din acest punct de vedere, pentru că postmodernitatea a intrat 

într-o înfundatură de unde nu mai poate ieşi, și care constă în golirea spiritu- 
alităţii de sacru, de tradiţie, de religie, de naţional, adică de temeliile ființei. 


Interbelicul René Guenon spunea că șansa civilizaţiei orientale este de a se 
întoarce la marea tradiție, nu la mica tradiţie, la pitoresc și la sămănătorism, ci 
la marea tradiție, la temelia spiritualității umane din toate timpurile. 


Loretta HANDRABURA, viceministru al Educaţiei: Am cunoscut-o pe 
doamna Ana Bantoș din publicaţiile, comentariile literare pe care le semna. 
În 1994, mergând la doctorat la Universitatea „Al. I. Cuza” din Iaşi, domnul 
Petru Ursache, conducătorul meu științific, care împărțea un birou cu regre- 
tatul Constantin Ciopraga, îndrumătorul doamnei Bantoş, îmi atrăgea atenția 
asupra faptului că înaintea mea doamna Ana Bantoș a creat o impresie bună 
despre cercetătorii din Basarabia, așa că trebuia să am în vedere acest lucru. 


Mă bucur că astăzi am prilejul să vă aduc la cunoștință un Ordin semnat de 
domnul Ministru Mihai Şleahtițchi, care prevede următoarele: „Se menţio- 
nează cu Diploma de Onoare a Ministerului Educaţiei doamna Ana Bantoș, 
doctor habilitat în filologie, conferenţiar la Catedra literatura universală a 
U.S.M., pentru înalta măiestrie profesională, activitate ştiinţifico-didactică 
prestigioasă, merite deosebite în pregătirea specialiştilor de înaltă calificare în 
domeniul științelor educaţiei și cu prilejul unui jubileu frumos”. La mulți ani! 


Ion HADÂRCĂ, scriitor, deputat: Curajul de a privi în urmă înseamnă 
pentru doamna Ana Bantoş și mândria de a privi în urmă, pentru că atât re- 
centele cărți, cât și prima culegere de eseuri, articole, analize pentru perioada 
anilor '80, Creaţie și atitudine (Editura Literatura Artistică, Chișinău, 1982), 
au fost nişte revelații. Dinamica sacrului în poezia basarabeană contempora- 
nă, editată la prestigioasa Editură a Fundaţiei Culturale Române (Bucureşti, 
2000), şi Recuperarea autenticului (Chişinău, 2006) sunt studii impunătoare 
care, într-un fel, stabilesc nişte paradigme ale posibilităților de interpretare ale 
cercetătorului atât în istoria literară, cât și în estetică, în filozofie, psihologie. 
O viziune sintetizată teoretic şi aplicativ se prezintă în volumul lansat astăzi, 
care este unul de referință și pentru critica literară românească, deoarece aici 
avem o simbioză a interpretărilor şi estetice, şi filozofice, şi sociologice. Lite- 
ratura a fost abordată anume din aceste perspective ale necesității de a depăși 
crizele identitare, care nu sunt atât de simple. Ţinta cercetătoare a fost nu atât 
aflarea anumitor soluţii, cât semnalarea acestor hiatusuri, prăbușiri interioare 
şi eforturi pe care le fac poeţii, scriitorii în acest spaţiu de-a lungul vremii, 
pentru a le depăși și pentru a reveni exact acolo unde, de fapt, trebuie să se 

afle un poet, un creator — în miezul adevărului simţirii naţionale. Toate aceste 
raporturi bineînţeles că sunt foarte complicate. Şi cred că acest volum este o 
demonstraţie de inteligenţă și de sacrificiu în numele poeziei, a literaturii pe 
care o investighează doamna Ana Bantog. 


Adrian Dinu RACHIERU, profesor universitar, critic și istoric literar, 
sociolog (Timișoara): Circulă vorba că literatura basarabeană ar fi un obiect 
friabil. Trebuie împreună să ne lepădam de această judecată, și cartea doam- 
nei Anei Bantoș este un argument forte în acest demers. Realmente avem de 
a face cu o voce critică, care s-a impus şi contează. Așa cum s-a menționat, 
este reprezentativă nu doar pentru frontul critic basarabean. Spunea chiar 
doamna Ana Bantoș în prefață că acest op este scut. Volumul este o bornă pe 
traseul afirmării Domniei Sale şi trebuie să constat că acest studiu este construit 
într-o ecuaţie polarizantă: pe de o parte, este vorba de o raportare la conștiin- 
ţa de sine, încercând să depășească schizoidia identitară care face ravagii, şi, 
pe de altă parte, este propus un dialog cu alte culturi, având intenţia de a ne 
apropia de alte arii culturale. Pornind de la o constatare pe care, ca sociolog, 
sunt obligat să o invoc, şi anume că există, pe de o parte, valori de circulație 
universală și valori de rang universal — or, cei care trăiesc rezistă, încearcă să 
supraviețuiască suportând şi handicapul limbii, în sensul că nu este o limbă 
de circulaţie, și lumea azi cunoaşte reducția la anglofonie —, scriitorii incluşi 
în volum sunt valori de rang universal, dar nu sunt, din păcate, și valori de 
circulaţie universală. Saltul în universalism rămâne o nostalgie, o tentaţie, o 
aspirație, să nu ne iluzionăm, puţini ajung acolo şi dintre ei şi mai puţini ră- 
mån. Definirea de sine, efortul de a-ţi construi identitatea, propunând lumii 
valori exponenţiale, trebuie cu necesitate înterprins. Această tensiune între 
etnocentrism și universalism este, de fapt, premisa de la care pornește de- 
monstraţia solidă și temeinică a autoarei. Academicianul Mircea Malița a pu- 
blicat o carte — Zece mii de culturi, o singură civilizaţie. Eu insist asupra acestei 
definiţii, fiindcă în lumea de azi, purtându-se cu atâta vioiciune aşa-zisa cetă- 
tenie globală, noi trăim într-o unică civilizaţie, dar nu confundăm civilizația 
cu ceea ce ne dă identitate, adică pașaportul cu care circulăm în lume și care 
este cultura. Deci avem dreptul și obligaţia să ne protejăm culturaliceşte în 
faţa tăvălugului globalizării și aici mă reîntorc la tema cărții: astăzi, sub ceea 
ce numim eticheta globalizării, este, de fapt, vectorul americanismului foarte 
viril. Or, America, zic chiar americanii, este primul imperiu mediatic. Ca să-ți 
impui valorile trebuie să fii o forță mediatică. Îndemnul de a ne proteja valo- 
rile devine cu adevărat salvator şi trebuie cu toţii să înțelegem că asta e misia 
noastră: în fața imperialismului cultural nu putem rezista altfel decât apărân- 
du-ne valorile și făcând din ele, preiau sintagma doamnei Bantog, „scutul nos- 

tru”. Volumul este unul de referință. Să nu uităm că pentru Basarabia limba 
este îndeosebi un personaj tragic, că năzuim să edificăm împreună un spațiu 
cultural comun înainte de toate. Într-o vreme în care vorbim de identități 
concentrice e nevoie să facem eforturi disperate, să ne protejăm identitatea 
şi că această tensiune între etnocentrism și aspiraţia spre universalitate func- 
ţionează, definește orice cultură. Doamna Bantoș porneşte la drum cu ideea 
de asumare a valorilor tradiționale, adică pledează pentru recursul la ceea ce 
numește orizontul intern. 


Nicolae MĂTCAȘ, profesor universitar, lingvist, poet și publicist: Sunt 
mândru că în persoana doamnei Bantoş avem un profund și demn apreciator 
al mișcării literelor române din Basarabia. Este în cartea aceasta un omagiu 
adus marelui nostru critic Vasile Coroban, distins savant, care ne-a îndem- 
nat să învăţăm limba germană, engleza, ca să înțelegem literatura... Pe lângă 
valorile internaţionale în domeniul criticii literare, al filozofiei, al istoriei lite- 
raturii, sunt nume cunoscute aici. Ni-l aduce acasă de astă dată și ca istoric, 
şi ca poet, și ca prozator, și ca om de o inteligență deosebită, bun cunoscător 
al literaturii române, pe Eugeniu Coșeriu. Nu te așteptai ca într-o monografie 
ca aceasta să se găsească tot ce a scris Coșeriu cu referire la literatură. Este un 
compendiu de literatură română din Basarabia atât de subtil, delicat, încât 
cred eu că și un Manolescu ar putea să vadă că există literatura română în 
stânga Prutului, și mai ales în ce constă specificul acestei literaturi. 


Nicolae BILEŢCHI, critic şi istoric literar, profesor universitar: Cartea 
dnei Ana Bantoş este una originală, unică în felul ei, care va trăi. Octavian 
Goga spunea că în internaţional poţi ajunge numai prin poarta naţionalului, 
iar Ana Bantoş, până a ajunge la această lume multiculturală, a studiat foarte 
bine literatura noastră, a trecut poarta aceasta, tatonând momentele impor- 
tante ale literaturii române, în special ale literaturii pruto-nistrene. Una din 
monografiile ei, Dinamica sacrului, a surprins tocmai momentul când litera- 
tura noastră îşi recupera identitatea, când scriitorul nu mai mințea cititorul și 
când literatura tindea să devină ceva sfânt. După asta a urmat volumul Recu- 
perarea autenticului, demonstrând iarăşi prin ce suntem noi firești şi adevăraţi, 
iar acum a ajuns a ne prezenta valorile cu care am putea merge în lume. 


Ana BANTOŞ: Drumul spre această carte trece prin Iași. Întâi am luat un 
doctorat la Universitatea „Al. I. Cuza”, sub conducerea regretatului academi- 
cian Constantin Ciopraga, despre sacrul în literatura basarabeană. Când am 
propus această temă, domnul profesor a stat la îndoială, ştiind că literatura 

noastră e foarte ideologizată. Eu însă am avut curajul să perseverez, iar după 
publicarea Dinamicii sacrului am mers mai departe. Atunci mi-am dat seama 
că e prea puţin să mă opresc doar la aspectul interiorizării literaturii, în de- 
osebi cu anii '60-70, când, „mobilizaţi” de ceea ce se petrecea în literatura 
din Țară la acea vreme, anume de redescoperirea sentimentului, scriitorii 
noștri basarabeni au excelat sub aspectul deplasării accentului de la realita- 
tea lustruită la lumea eului interior. Se ştie că în fiece literatură există două 
orientări: una etnocentrică şi alta de deschidere, de căutare a dialogului care 
ţine şi de încercarea de a se manifesta într-un context mai amplu. În perioada 
ex-sovietică, în ciuda tuturor impedimentelor, a existat o comunicare între 
scriitori din diferite foste republici unionale. Astfel s-au întemeiat un fel de 
confrerii literare, a existat o comunicare foarte frumoasă dintre literatura din 
Basarabia și literatura Ţărilor Baltice, Ucraina, Armenia, Georgia. În pofida 
ideologizării acerbe scriitorii se încurajau reciproc, alimentaţi de dorința de 
emancipare. Scriitorii basarabeni mai tineri, care s-au afirmat în anii '80-'90, 
au fost animați de tentaţia arderii etapelor, a recuperării unor pierderi în plan 
artistic. După ce am analizat literatura anilor '60-70, am încercat să privesc 
postmodernismul ca pe o mișcare eclectică, o mișcare literară generoasă, aşa 
cum a fost și este privit în Occident, unde, între altele, se vorbeşte tot mai 
puţin despre postmodernism ca un curent literar și tot mai mult despre post- 
modernitate ca epocă. În literatura noastră din anii interbelici s-a scris despre 
tradiționalism și modernism. Este un lucru curios cum s-a abordat problema 
atunci şi cum s-a perpetuat această terminologie ulterior, când, după părerea 
mea, apare o confuzie de termeni. Toate acestea m-au determinat să examinez 
cu mai multă luare aminte literatura noastră, să încerc să delimitez tendința 
scriitorilor noștri de a se apropia de modernism și de a se îndepărta de acesta, 
de a se apropia de tradiționalism și de a se desprinde de el, concluzionând că 
mișcarea de du-te-vino în raport cu tradiționalismul și cu modernismul este 
caracteristică literaturii noastre. 


Un critic literar, după părerea mea, este un avocat al unei literaturi, chemat să 
promoveze, să apere niște valori. Anume aceasta mi-am propus să fac în criti- 
ca literară și în activitatea mea de cercetător şi de administrator al Institutului 
de Filologie al A.Ș.M.,, chiar dacă pentru aceasta am fost pusă în situația de a 
plăti cu postul, nu doar de director, dar şi de simplu cercetător, fiind expulzată 
din Academie. Apărută în aceste împrejurări, cartea pe care o lansez astăzi 
este un scut pentru literatura română din Basarabia, dar și pentru mine perso- 
nal, este poate mai mult decât un scut. 


Vă mulțumesc tuturor că aţi fost alături de mine în acest moment important 
din viața mea. 


AD LITTERAM 


Eugen MUNTEANU 
O prietenie exemplară. Petru 
Caraman și Gheorghe Ivănescu 
în corespondență (II) 


26 martie 1959, lași 
Scumpe Domnule Ivănescu, 


Cum să-ți mulțumesc pentru bunele D-tale oficii, 
pentru rara D-tale amabilitate? 


Te rog să reții însă că mi-am făcut serioase scru- 
pule cînd m-am hotărît să te deranjez. Totuși, 
constrins de «urgens necessitas», am trecut în 


E.M. — prof. univ. dr, director 


al Institutului de Filologie 
Română,Al. Philippide” din cele din urmă peste ele, căci nu vedeam pe nimeni 


laşi. Prof. univ. la Catedra de acolo mai de nădejde, afară de D-ta în această pro- 
limba română şi lingvistica  zaică chestie. De altfel, bunul meu prieten Petre 
generală, Facultatea nu a venit la D-ta decit «en désespoir de cause», 
de Litere, Universitatea văzînd că Biblioteca Acad[emiei] Rom[îne] e în- 
că i ANN 

„Al. l. Cuza” din laşi. Profesor chisă. Eu, fireşte, îi dădusem lui în grijă să-mi ca- 

invitat la Institutul de ca ; T ape 
Aa i ute cărţile în cataloage. Și era stabilit să facă apel 

Romanistică, Universitatea îi, AS a 
din Viena, Austria (2006- la ajutorul D-tale numai la împrumutul însuși a 3 
2008 2009-20 0) ş cărți însemnate cu asterix pe fişele ce i-am încre- 
Institutul de Romanistică, dințat, în eventualitatea aflării lor, ceiace priveam 
Universitatea “Friedrich cu mare îndoială. (A propos, o a doua carte însem- 
Schiller” din Jena, Germania  nată pe fişă cu asterix, Sam. Czambel, Slovenská 
(2001-2010). Directoral reč, am primit-o nu de mult dela Praga, așa că te 
Centrului de Studii Biblico- rog să nu te mai interesezi de ea.) Ideia D-tale de 
Filologice „Monumenta . i Si 
l „ ate adresa lui Pandele Olteanu a fost minunată: 

linguae Dacoromanorum A A A 

S oie „ faptul că am putut împrumuta dela dînsul gra- 

al Universităţii „Al. |. Cuza | s i Spezia sa | 
din laşi. Senior editor al matica slovacă, cea mai bună apărută în ultimul 
revistei, Biblicum Jassyense. — timp, ţi-l datoresc integral şi-ţi sunt recunoscător. 
Romanian Review for Îţi mulțumesc și p[entru] cele 3 vol[ume] din Ro- 
Biblical Philology and 
Hermeneutics”. 


| * Continuare. Începutul în nr. 1-2, 2011, p. 35-41. 

mano-slavica pe care, se-nțelege, le-am cunoscut nu mult după apariţia lor, dar 
de care mă bucur că le am acum oricînd la dispoziția mea. Evident, articolul 
D-tale Les plus anciennes infl[uences] de la romanité balk[anique] sur les Slaves 
l-am citit din primul moment și l-am apreciat ca pe o valoroasă contribuție 
într-un domeniu unde este enorm de lucru și unde hipotezele lingvistului 
se cer coroborate de rezultatele etnografiei și folklorului mai mult decit de 
ale oricăror alte discipline din istoria culturii. Dar la aceste rezultate, la care 
mă gindesc eu, nu se poate ajunge decit în baza unor cercetări pe un plan 
larg comparativ, în special asupra spațiului balcanic și chiar asupra întregului 
sud-est al Europei. Dacă apreciez îndeosebi această contribuţie a D-tale e toc- 
mai fiindcă îmi dau seama că ceiace susţii D-ta e în perfect acord cu datele 
folklorice. (În paranteză aș remarca, cu titlul de retușă, doar un bagatel fără 
specială însemnătate, în ce priveşte afirmaţia D-tale că «bădica Traian» din 
plugușor «n'est sûrement pas une innovation du poète roumain B. Alex|andri]» 
şi că acesta «n'a fait que relatiniser phonétiquement ce mot». După mine aici 
adevărul este tocmai contrariul, și anume chiar ceia de negi d-ta. Deci, eu zic 
că «Bădica Traian” est, avec toute la certitude, une innovation du poète rou- 
main B. Alex[andri]”> şi că acest scriitor — cu merite incontestabile p[entru] 
folclorul poetic romînesc — deși, altfel, îi ridiculiza pe latiniştii extremiști, aici 
n-a putut rezista ispitei patriotice de a-l pune pe Traian, care n-a figurat 
niciodată în recitativul datinei, şi ar fi inconceptibil să fi figurat! Deci este o 
născocire a sa, pornită din cele mai bune intenţii, dar o născocire. Nu e spaţiul 
să expun aici motivele mele. «Badea» și chiar «bădica» — prin care poetul 
a crezut că-l poate împămiînteni pe Traian juxtapunîndu-i-l — au existat, dar 
însoţite de alte nume pur rurale, tot bărbătești.) 


Referindu-mă acum la celelalte două lucrări — p[entru] care-ţi mulțumesc 
că te-ai gindit să mi le trimeţi — Origine prâ-indlo-europeennes] des noms du 
Danube şi mai ales Le rôle des Japhetites... — mi-au lăsat nu numai o excelentă 
impresie, dar pur și simplu m-au entuziasmat într-un chip neobişnuit și m-au 
umplut de bucurie că neamul romînesc, pe-așa vremi, are un lingvist de talia 
D-tale. Te felicit din adincul inimii! Asemenea studii se pot citi rar, nu numai 
la noi, ci și în ţările cu veche tradiţie ştiinţifică. Publicindu-le, ai cinstit ca ni- 
meni altul Rominia, iar D-tale ţi-ai stabilit o reputaţie de savant de marcă, pe 
care nimeni n-ar putea-o contesta vreodată. Te-ai ridicat alături de marii noș- 
tri lingviști: Hasdeu, Philippide, Densusianu, Pușcariu și Capidan. Eu sunt 
convins însă că-i vei depăși. Foarte serioase motive, pe care mi le oferă chiar 
respectivele studii ale D-tale, mă fac să cred cu tărie aceasta: 


1. îndrăzneala gindului pornit să scruteze cu o curiozitate puțin comună locuri 
ne mai umblate sau locuri bătute de vînturile controverselor — ceiace, după 

AD LITTERAM 


părerea mea, este o primă condiție pentru creaţia originală, adică pentru cre- 
aţia autentică; 


2. erudiția bogată, exuberantă chiar, care e atît de indispensabilă p|entru] înăl- 
ţarea unui edificiu solid, fiindcă ea constituie documentarea subiectului cu 
întregul lui complex de probleme - deci se identifică cu însăşi temelia edifi- 
ciului; 


3. simțul măsurii, ca şi al prudenţei, ceiace-i totuna cu atitudinea critică față de 
hipotezele puse, față de ideile — proprii sau streine — şi spre marea mea satis- 
facție această prețioasă calitate apare tot mai pronunțat în lucrările D-tale; 


4. punerea la contribuţie a atitor discipline auxiliare, ceiace reuşeşti să faci cu 
atita tact — vreau să spun cu atita logică — și cu atîta competenţă; 


S. perspicacitatea rară de care dai dovadă și care nu poate avea altă explicaţie 
decît pregătirea serioasă ce-ai ştiut să-ți faci şi mai ales talentul cu care te-a 
înzestrat maica natură. 


Cred că nici unul din marii lingviști romîni amintiți mai-nainte nu întrunesc 
aceste calităţi în gradul în care eu le citesc în ultimele D-tale lucrări. Le rôle des 
Japhetites... este mai mult decît o mare făgăduinţă. Este începutul unei mari 
realizări. Aştept dar dela D-ta lucrarea de măsura talentului D-tale, adică acea 
lucrare masivă, de proporții impunătoare. O aștept în ciuda vitregiei timpului 
şi a oamenilor cari te înconjoară și cari mă dezgustă prin micimea și josnicia 
lor. O aşteaptă de la D-ta Rominia cea eternă. Nu mă lăsa să plec în lumea 
umbrelor înainte de a o vedea, de a mă delecta citind-o și admirînd-o. Este, 
cred, o datorie a vieţii D-tale față de D-ta însuţi și faţă de naţia romînească 
întreagă. Eu unul sînt mîndru de D-ta, nu numai fiindcă ești prietenul meu — 
tînărul meu prieten, în care am intuit din primul moment pe omul cu un fond 
neobișnuit de serios — dar sunt mîndru mai ales ca Romiîn! 


Este vorba deci de acea mîndrie, care n-are deloc a face cu cunoștința noastră 
personală și care, în cazul de față, primează. Dumnezeu să-ţi ajute să aduci la 
îndeplinire ceiace ştiu că poţi. Aș vrea să am siguranța că la însușirile menţi- 
onate mai sus se adaugă și o perseverenţă de fier sau de oţel, spre a nu părăsi 
sub nici un motiv ceiace-ai început odată a lucra temeinic, de a nu te împrăștia 
în multe direcţii şi determinat de satisfacţii imediate, trecătoare... Şi aș vrea 
să mai știu că ești susținut în lucrul și în aspiraţiile D-tale de o sănătate fizică 
solidă. Aș vrea din toată inima! 


Al D-tale, cu profundă afecțiune şi admiraţie, 


P. Caraman 


EETA RO MIANIĂ 
PS. 


Ceiace ţi-am spus mai sus nu porneşte din vreo intenţie de flatare; ar fi în 
contra naturii mele, căci mie mi-a repugnat întotdeauna aceasta. Și nici nu 
m-ar putea suspecta cineva că porneşte dintr-un elan de exaltare, din lipsa 
spiritului critic. Cred că spiritul critic îl am treaz, chiar f|oarte] treaz și într-o 
aşa măsură că uneori în hipostasul lui autocritic — devine de-a dreptul para- 
lizant pentru mine. Aşadar, eu n-am făcut alta decit să constat o realitate de 
fapt, o fericită realitate. De altfel, un om cu talentul și inteligența D-tale e mai 
conştient ca oricine de capacitatea și forțele lui, despre valoarea propriei lui 
creaţii spirituale. Ceiace-mi spui în scrisoare și ceiace mi-a spus și Petre — cu 
privire la înlăturarea D-tale atita timp dela postul modest dela Academie — 
m-a indignat și m-a mîhnit mult. Indignarea mea se îndreaptă mai puţin spre 
odioşii căpcăuni, cari sunt vinovaţi de aceasta și între cari capul Gr[aur] (recte 
Br[aurer]), capabil de orice infamie și care, pare-se, a murit p[entru] știință 
de mult. (Am văzut ce a fost în stare să publice sub titlul Curs de lingvistică 
glenerea]lă!) Ci indignarea mea îi vizează în primul rînd pe cîţiva din ceice 
aveau o datorie de onoare de a împiedica marea și ruşinoasa infamie. Nu exis- 
tă plentru] ei absolut nici-o justificare; nu poate exista. Mă gîndesc mai ales 
la d[omnul] I[orgu] Iordan]. Acesta m-a făcut să-mi pierd orice iluzie despre 
el. Doamne, în ce lume trăim?? Și lucrările D-tale ultime nu i-au turburat, nu 
le-au dat mustrări de conștiință?? Ori a vorbi la ei despre conștiință mi se pare 
totuna cu a vorbi despre cea mai fantasmagorică dintre utopii! Cît oare le va 
mai trebui să evolueze pînă să ajungă a-și dobîndi o conștiință, fie ea oricît 
de rudimentară? Eu n-am ştiut nimic despre nedreptăţile ultime cu care ai 
fost gratificat. Te credeam liniștit acum. La fel, nu am ştiut nimic despre sufe- 
rinţele fizice prin care ai trecut, ceiace m-a întristat. Petre, întors la laşi, mi-a 
povestit cît de mult te-a necăjit și el cu chestia cărților căutate de mine. Îţi cer 
scuze. În ce priveşte întîrzierea răspunsului meu, se datorește faptului că la noi 
în familie a fost grav bolnavă o cumnată (temperatură maximă mai multe zile) 
tocmai la venirea lui Petre din București, am amînat deci anume. 


Scrisoarea se află într-un plic obişnuit, de culoare maronie, cu următoarele inscrip- 
ţii. Pe pagina recto: „Profesor universitar Gh[eorghe] Ivănescu, Str[ada] C[oman]dor 
Eug|eniu] Botez, 16, Raionul 1 Mai, Bucureşti”. Pe pagina verso: Exp[editor] P[etru] 
Caraman, lași, Str[ada] Codrescu, 1, Iași” (nota edit. - E.M.). 


PORTRET 


Gheorghe Dodiţă, 
îndrumător în calea sinelui către sine 


Iubite domnule Profesor Gheorghe Dodiţă, 


Ajuns pe culmile unei vârste care vă onorează, purtaţi pe umerii Dumnea- 
voastră dulcea și greaua povară a unui șir lung de ani consacrați propăşirii 
literelor în Basarabia. Activitatea Domniei Voastre s-a fructificat în educarea 
a sute de studenţi în spiritul valorilor literare și culturale ale neamului româ- 
nesc. Chiar dacă timpul nu era tocmai favorabil acestora, Dumneavoastră, ală- 
turi de alți distinși profesori, precum academicianul Nicolae Corlăteanu sau 
Ion Osadcenco, protejându-ne părintește de răul ce ni s-ar fi putut întâmpla, 
ne-aţi ghidat pe drumul care avea să ducă spre acel memorabil 1989 şi care a 
demonstrat că o parte a unui popor, chiar dacă este izolată de întreg, nu poate 
fi îngenuncheată. Ne-aţi descifrat sensurile adânci ale literaturii medievale, 
învățându-ne să ne recunoaștem în valorile noastre, să parcurgem un traseu 
către noi înşine. 


Opera Dumneavoastră cea mai importantă sunt învățăceii Dumneavoastră, 
printre care ne aflăm și noi, cei cărora astăzi le revine misiunea de a continua 
efortul de promovare a literaturii și culturii române, ce trebuie mai bine cu- 
noscută la ea acasă, mai cu seamă de generaţia tânără, care și-a format un alt 
sistem de valori, riscând să se îndepărteze de rădăcinile autentice. Or, conști- 
ința de sine nu este altceva decât înălțarea de sine, așa încât să te recunoșşti cu 
demnitate între alte neamuri. Dumneavoastră aţi trudit neobosit la clădirea 
temeliilor acestei conștiințe. 


Noi, foştii studenţi, ne bucurăm să vă ştim alături, ca şi odinioară — blând, 
înţelept, onest, Dascăl și Cărturar, al cărui spirit așezat, încurajator nu îmbă- 
trânește nicicând. 


Vă dorim sănătate și putere de muncă, multe bucurii de la cei dragi și spor în 
tot ceea ce faceți. 


La mulţi ani! 


Grupa a Il-a, filologie, 
promoţia 1973 


EETA ROMIÂINIĂ 


Adriana CAZACU 


Manualul-crestomaţie Literatura 
română veche de Gh. Dodiţă - 

o bibliotecă substanţială 

a literaturii medievale 


A.C. — conf. univ. dr., şef 
Catedra literatura română 
şi teorie literară. Domeniul 
de cercetare: literatura 
contemporană, istoria 
literaturii române secolul 
XIX, teorie literară. 


La 12 aprilie 2011, Facultatea de Litere a U.S.M., 
Catedra de literatură română şi teorie literară l-a 
omagiat pe unul dintre venerabilii profesori, confe- 
rențiarul Gheorghe Dodiţă, ajuns la onorabila vår- 
stă de 80 de ani. Cu această ocazie a fost organizată 
Conferința ştiinţifică „Gheorghe Dodiţă — un pasio- 
nat al literaturii române medievale”, la care au par- 
ticipat profesori, oameni de ştiinţă şi cultură, ziarişti. 
Vocaţia de cercetător şi pedagog a domnului Gheor- 
ghe Dodiţă a fost înalt apreciată de vorbitorii din ca- 
drul evenimentului, care şi-au exprimat gratitudinea 
pentru dăruirea cu care profesorul Gheorghe Dodiţă 
a trudit mai mult de o jumătate de secol în domeniul 
literaturii române medievale. 


În învățământul universitar din Republica Mol- 
dova Gh. Dodiţă este o notorietate, educând în 
spiritul valorilor culturale și literare mai multe 
generaţii de filologi, care îi poartă respect și re- 
cunoştinţă pentru deosebitele-i calități de Om 
şi Profesor. Medievistul Gheorghe Dodiţă nu- 
treşte o pasiune constantă pentru literatura ve- 
che, manifestând o râvnă deosebită pentru a-i 
apropia pe discipoli de textele vechi și a-i face 
să întrezărească în ele surse distincte de elevaţie 
spirituală. Practica declamatorie la care apelează 
frecvent profesorul, nuanţând inflexiunile graiu- 


PORTRET 


lui vechi, creează o atmosferă propice pentru savurarea literaturii vechi şi 
a înțelepciunii tăinuite de aceasta, or, „...letopiseţele nu sântu numai să le 
citească omul, să știe ce au fostu în vremi trecute, ci mai multu să hie de 
învățătură, ce ieste bine şi ce ieste rău şi de ce-i să se ferească...” (Letopiseţul 
Țării Moldovei de Miron Costin). 


Cursul universitar Literatura română veche, ţinut de aproape şase decenii în 
faţa studenţilor Facultăţilor de Litere, Istorie, Jurnalism, investigarea perpe- 
tuă a surselor științifice, cercetarea cu migală a textelor vechi i-au furnizat 
conferenţiarului Gheorghe Dodiţă substanța manualului-crestomaţie Litera- 
tura română veche, adresat cercetătorilor literaturii, studenților și liceenilor, 
tuturor celor interesaţi de literatura și cultura română medievală. Manualul 
dat conturează, în final, o bibliotecă substanţială a literaturii medievale, eli- 
minând parţial dificultăţile cu care se confruntă studentul sau profesorul din 
Republica Moldova în absenţa vechilor monumente literare. 


Concepută în trei volume (primul volum a apărut la finele anului 2000, cel 
de-al doilea în 2002), lucrarea la care ne referim oferă unui public foarte larg 
tabloul complet al literaturii vechi românești, ilustrând evoluţia ei, de la pri- 
mele monumente ale culturii românești în alte limbi decât cea română (slavo- 
nă, latină, elenă) până la lucrările marilor cronicari şi cărturari din secolul al 
XVIII-lea, cum ar fi Dimitrie Cantemir, Ion Neculce ș.a. 


12 aprilie 2011. Gheorghe Dodiţă felicitat de fosta studentă Ana Bantoş 


EETA ROMIÂINIĂ 


Conștienți de faptul că manualul de față nu putea să includă toate scrierile din 
literatura veche, precizăm că nu e vorba de o cuprindere exhaustivă a textelor 
scrise vreme de câteva secole, ci de o selecţie exigentă, o sinteză a valorilor 
spirituale ale Evului Mediu românesc. 


Volumul 1 (294 pagini) însumează cele mai reprezentative scrieri din secolele 
XV-XVI şi, parţial, din prima jumătate a veacului al XVII-lea. În Notă asupra 
ediției autorul menţionează că textele de proporţii mici sunt reproduse în în- 
tregime, la fel și letopiseţele lui Macarie, Eftimie, Azarie, pe când din lucrările 
de proporţii mai mari au fost selectate fragmentele considerate de alcătuitor 
exponenţiale. 


Actele oficiale și scrisorile, redactate în alte limbi, sunt transpuse în română și 
însoțite de o scurtă prezentare, în care se precizează data întocmirii, circum- 
stanțele alcătuirii lor, adresantul şi, bineînţeles, se face referință la importanţa 
lor social-politică. 


Fermecătoare prin stilul natural și colorat sunt fragmentele de povestiri româ- 
neşti despre Vlad "Țepeș. Pagini de adâncă înțelepciune conţin Învățăturile lui 
Neagoe Basarab către fiul său Teodosie, „adevărat manual de educaţie morală și 
politică a timpului” (Literatura română veche, vol. I, Chişinău, 2000, p. 150), 
care, în opinia lui C. Noica, reprezintă „întâia mare carte a culturii românești”. 
Nu lipsește, bineînţeles, din cuprinsul antologiei nici cea mai veche dovadă 
de scriere românească din câte au ajuns până la noi, Scrisoarea lui Neacșu. Un 
eveniment semnificativ în evoluţia literaturii noastre vechi reprezintă cele 
dintâi lucrări ale literaturii în limba românească, traducerile Sfintelor Scrip- 
turi: Codicele Voronețean, Psaltirea Șcheiană, Psaltirea Voronețeană, Psaltirea 
Hurmuzachi, reproduse fragmentar în crestomaţie. 


Dezvoltarea culturii românești în veacul al XVI-lea e determinată de apari- 
ţia primelor texte tipărite în limba română. Covârşitoare în această direcție 
e activitatea diaconului Coresi, impresionant e şi impactul lucrărilor sale pe 
palierul scrisului cult. Manualul în cauză propune spre lecturare fragmente 
din cele mai reprezentative tipărituri coresiene: Epilogul tetraevanghelului, 
Epilogul tâlcului evangheliilor, Evanghelie cu învățătură. 


Un veritabil medalion literar este portretul făcut primului umanist de origi- 
ne română, Nicolaus Olahus. „Spirit multilateral, cărturar de înaltă erudiție, 
Olahus a creat opere care au intrat în circuitul culturii umaniste europene” 
(Literatura română veche, vol. I, Chişinău, 2000, p. 218). 


Volumul II (424 pagini) cuprinde „o bună parte din cele mai de seamă scrieri 
apărute în Moldova, Ţara Românească și Transilvania în secolul al XVII-lea” 

(Literatura română veche, vol. II, Chişinău, 2002, p. 4). Sunt incluse integral 
sau fragmentar lucrări ale marilor cronicari și cărturari din „epoca de aur” a 
literaturii medievale: Gr. Ureche, M. Costin, N. Milescu Spătarul ș.a. Epoca 
marilor cronicari constituie, de fapt, piatra de rezistență a manualului-cresto- 
maţie, plăcerea de a citi letopiseţele completându-se cu activitatea de învățare 
şi de cultivare. 


O bună parte dintre textele sau fragmentele de texte (circa 90 la număr) in- 
troduse în cele două volume ale crestomaţiei sunt însoţite de comentarii, niş- 
te microstudii, care conţin informaţii despre geneza și paternitatea textelor 
antologate, precum și considerații privind valoarea etică și estetică a lucrări- 
lor selectate. Portretele literare sau analizele concrete ale textelor, bogate în 
conţinut, demonstrează erudiția autorului, care a asimilat întregul inventar al 
cercetărilor de literatură română veche. Drept mărturie ne poate servi vasta 
bibliografie, prelucrată de autor și propusă cititorilor, cu o deosebită utilitate 
pentru studenți. 


Antologia demonstrează o cunoaștere de adâncime a fenomenului literar me- 
dieval şi nu se limitează doar la descrierea procesului de constituire a literatu- 
rii, ci ne oferă perspective moderne de interpretare, de descifrare a mesajului 
textului vechi românesc. Se remarcă prudenţa savantului în căutarea adevăru- 
lui, atitudinea polemică, grija lui de a examina toate punctele de vedere rele- 
vante într-o problemă. 


În afară de comentarii, manualul are și un întreg aparat de note ce urmăresc 
scopul de a oferi cititorului date suplimentare privind anumite personalități 
şi evenimente istorice, dar şi explicaţii asupra unor expresii lexico-gramaticale 
ieşite cu timpul din uz sau care au sens diferit de la un text la altul. 


Această crestomaţie lucrată cu migală și cu știință impresionează prin ţinută 
ştiinţifică şi eleganţă tipografică. 


Suntem în așteptarea celui de-al treilea volum al manualului-crestomaţie în 
care vor fi incluse lucrările lui Ion Neculce, Dimitrie Cantemir și care urmea- 
ză să apară în curând, fiind realizată de conferenţiarul Gheorghe Dodiţă în 
colaborare cu dna Ludmila Usatâi, dr. conf. univ. la aceeași catedră. 


EETA ROMIÂINIĂ 


Andrei VIZIRU 


Strada Sforii, cea mai îngustă 
stradă din Europa 


A.V. — scriitor, publicist, 
artist fotograf. Redactor- 
prezentator la Radio 
Moldova. Autor a două 
cărţi: Autograf pe cer şi suflet 
(Editura Augusta, Timişoara, 
2002) şi Șapte ani de acasă 
sau cele şapte minuni ale 
copilăriei (Chişinău, 2004). 


Dacă vreţi să vă plimbaţi pe una dintre cele mai îngus- 
te străzi din Europa, atunci treceţi prin Brașov, oraş 
vestit nu numai prin piaţa centrală, unde se desfășoa- 
ră Festivalul internaţional de muzică ușoară „Cerbul 
de aur”, sau Biserica Neagră din preajmă, sau prin 
zona muntoasă care atrage turiști de pretutindeni în 
orice sezon, dar şi prin curiozităţile sale arhitectu- 
rale. Braşovul este unul dintre cele mai vechi oraşe 
din România, comercianții de aici fiind cunoscuţi în 
Moldova încă pe timpurile domniei lui Alexandru 
cel Bun și Ştefan cel Mare. Un loc surprinzător, care 
sporeşte popularitatea acestui oraș, este anume stra- 
da de care aminteam la început, purtând un nume pe 
potriva particularităţilor — Strada Sforii —, reflectând 
tendinţele de urbanizare a Braşovului medieval. Stra- 
da are o lăţime de 1,32 metri şi 83 metri lungime. De 
fapt, aceasta poate fi considerată şi una dintre cele mai 
scurte străzi din Europa. Așadar, vizitând Braşovul, 
nu ezitaţi să priviţi cerul străvechi, prins între ramele 
dure ale clădirilor din Strada Sforii. 


ZI 
SA 


FP Strada Sforii Rope Street SĂ E 


“Una din cele mai One of the narrwest | 
înguste străzi din ___streets in Europe- 
Europa - 1,32 metri 1.32 meters wide 
lățime şi 83-metri and 83 meters 
lungime “reflectă long - embodies | 
țendințele de the town-planning 
urbanizare a tendencies of 
Braşovului the medieval 
medieval Brasov 


Deşi strada este îngustă, 
aceasta deschide 
o perspectivă muntoasă 
impresionantă... 


Începutul străzii poate 
fi confundat cu intrarea 
într-o clădire 


Brevetul străzii. Placa de la 
intrare care certifică faptul 
că este vorba de una dintre 

cele mai înguste străzi din 
Europa (p. 282) 


ARHI-PERSPECTIVE EJ 


EZETA ROMIÂINIĂ 


Antonina SÂRBU 


Doi ani fără Poștalionul din vis, 


Paul Miron 


AS. — jurnalistă, membră 
a Uniunii Jurnaliştilor 

din Moldova, autoarea 
volumelor de proză Colaje 
(2006), Pe muntele Hermon 
ninge (2008), alcătuitor 

al culegerii Mănăstiri 
basarabene (1995). 


„De ieri o pasăre străină cântă cu tristeţe în nu- 
cul sădit de tine sub fereastră. A trimis-o cineva 
din munții tăi de departe ca o solie... Acum, din 
munții tăi de Dincolo. Paul Miron (1926), auto- 
rul Poștalionului din vis, ne-a părăsit pe 17 aprilie 
2008. Nu mai stă la răspântie, gol, ci acolo Sus, în- 
cercând să capete curajul noii rânduieli. 


Paul Miron, stabilit în 1947 în Republica Federală 
Germania, a vizitat Basarabia în 1990. A trecut pe 
la Băcioi şi şi-a revăzut rudele. A mai fost odată, 
demult, la Andrei, fratele său. A scris despre acea 
călătorie în tulburătoarea nuvelă În Rai... Atunci 
prin 1937-'38 Basarabia l-a inspirat. 


Despre cea de-a doua vizită a scris în Pseudodia- 
rium basarabean. Prin amabilitatea echipei de la 
revista „Limba Română”, reproducem, în acest 
număr aniversar, textul original pe care-l păstrez în 
arhiva ascunsă în coșul din papură „made in India”. 
Textul mi l-au expediat prietenii din Germania. 


În memoria mamei sale, Elena, născută în Câmpia 
Sorocii, şi a fratelui său, Andrei Miron, dispărut în 
timpul războiului, Paul Miron ne-a dăruit, în anul 
1991, File din Biblie! A tipărit prin contribuţie indi- 
viduală File din Cartea Cărţilor pentru românii din 
Basarabia. Cartea s-a epuizat fulgerător, era prima 
Biblie apărută atunci la Chişinău, în acel început de 
dezrobire a sufletelor noastre mutilate de ateism. 


În Rai şi File din Biblie sau Două călătorii în Basa- 
rabia, atât de sugestive titlurile! Numai Paul Mi- 

ron putea să sesizeze cu atâta fineţe sufletul basarabeanului. În anul 2003, pe 
17 septembrie, Statul Român îi conferă ordinul Meritul cultural în grad de 
Comandor, în semn de apreciere a întregii activități puse în slujba univer- 
sităților germane și române, pentru promovarea limbii și culturii române în 
Germania, pentru sprijinul semnificativ acordat Bisericii Ortodoxe Române 
şi unor persoane aflate în dificultate”. Cu această ocazie, am publicat un text 
intitulat Ceasornicul memoriei, evocând gestul creştinesc al lui Paul Miron fä- 
cut pentru creștinii ortodocși din Basarabia. „Poştalionul din vis” mi-a adus o 
carte poştală reprezentând Das Rumanienkreuz (Troiţa maramureşeană) cu 
următorul mesaj: „Dragă doamnă, bucuria ce mi-aţi făcut-o scriind cu atâta 
căldură despre compunerile mele să v-o răsplătească Cel de Sus însutit. Am 
citit articolul Dvs. într-o vreme întunecată când eram la spital. « Ceasornicul 
memoriei» s-a oprit la un Chișinău luminos în care v-am găsit. Birui-va vreo- 
dată soarele peste noi? Paul Miron. 24.11.2003”. 


Duminică, de Florii, am primit o veste tristă. Familia Miron îmi expedia un 
mesaj cu subiectul „fair part”. Pe site-ul Would News Agency citeam: „Uni- 
unea Scriitorilor din România și Asociaţia scriitorilor din Bucureşti anunţă 
cu profundă durere încetarea din viață a profesorului dr. Paul Miron, distins 
lingvist, scriitor, om de cultură. Paul Miron s-a născut în 1926 la Fălticeni 
(vezi Fălticeni — mon amour). A absolvit liceul la Iaşi (coleg şi prieten cu Vale- 
riu Gafencu, basarabeanul născut la Sângerei, numit şi Sfântul închisorilor). 
A devenit doctor în filozofie în 1954 la Universitatea din Bonn. S-a stabilit 
la Freiburg în 1972. Romanist apreciat, concentrându-și toată atenţia asupra 
culturii române, a publicat Dicţionarul lui H. Tiktin, ediţie substanţial îmbu- 
nătățită, şi a inițiat seria «Monumenta Linguae Dacoromanorum >», cu ediția 
critică a Bibliei de la 1688. A fost distins cu premiul Academiei Române 
«B.-P. Hasdeu» (1991), «Timotei Cipariu» (1992) și cu cel al Fundaţiei 
Culturale Române (1997). Opera științifică şi cea literară a lui Paul Miron 
cuprinde volume extrem de numeroase și de o mare diversitate, iar cea de 
traducător și editor este impresionantă. Prin dispariţia profesorului Paul Mi- 
ron, cultura românească și cea europeană suferă o grea, ireparabilă pierdere”. 
Cultura românească a pierdut un om care iubea Basarabia! S-a omis din gre- 
şeală această calitate a lui Paul Miron. „În scrinul din mansardă am ascuns 17 
scrisori necitite. Așteptând să mă dezlegi, le voi rupe peceţile, în fiecare seară, 
pe rând. Şi vom fi aproape, atât de aproape, încât nu vom deosebi cât eşti tu şi 
cât sânt eu. A ta, Josefa”. Cine-i va da dezlegare Josefei, dacă „de ieri o pasăre 
străină cântă cu tristețe în nucul sădit de tine sub fereastră”, iar „Poștalionul 
din vis” ne-a părăsit?! „Moartea nu este problema celor care mor, ci a celor 
care rămân”. P.M. la 15-04-2008. Bunul Dumnezeu să vă așeze cu Drepţii și să 
vă ţină de cald filele de Biblie din Basarabia... 


Paul MIRON 

| Pseudodiarium basarabean 


VA FI BINE! 


Secţia de română a Universităţii 
Alberto-Ludoviciana din Freiburg, 
Societatea "Mihai Eminescu” și 
redacţia revistei DACOROMANIA 
salută cu deosebită bucurie noul 
răsad in cimpul romanităţii orien- 
tale şi vă asigură de frăţescul lor 
sprijin. 


De aici, de la izvoarele Du- 
nării, vă trimitem cu apele bătri- 


nului fluviu, incă limpezi la noi, 
cele mai calde ginduri şi doriri de 
izbindă in munca în care v-aţi an- 
gajat. Lumina realizărilor voastre, 
sintem siguri, va străluci peste 
fruntarii, risipind negurile min- 
ciunii, inșelătoriei şi ale bles- 
tematelor impilări; din rodul şi 
binecuvintarea ei ne vom hrăni şi 
noi, 

Iar de vă vor incerca griji şi 
greutăţi, să învăţaţi cum am învățat 
şi noi, să vă căliți prin cuvintele 
cu care vă mingiie străbunele 
plaiuri, cuvinte insemnate de acel 
mare scriitor — al vostru şi al nostru 
—din şoapta nucului copilăriei: 
'Las' că-i bine, Ioane!" — las’ c-o ` 
să fie bine, dragii noştri fraţi! 


Elsa LUDER 

Paul MIRON 

Mesajul transmis revistei 

„Limba Română” de către 
Paul Miron cu ocazia 

apariției primului număr 


Vara 1990 

Duminică. Au sosit cele două invitaţii la Chişinău, 
de la Editură şi de la Uniunea Scriitorilor, dar bu- 
curia cea mare este cărticica! Din Suedia, de la ti- 
pografie, ni s-a trimis primul exemplar din File din 
Biblie, în extraordinar de plăcuta prezentare a pic- 
torului Isai Cârmu. Sărbătorim evenimentul, mai 
cu seamă pentru că tirajul a fost ridicat de la 50.000 
la 80.000. Recitim textul introducerii și scurtele 
comentarii. Elsa se întreabă dacă nu sunt prea seci 
pentru școlari. Ca să nu mă mâhnească, adaugă re- 
pede: sunt texte folositoare, în alfabet latin, ce mai 
vrem? Visul lui Ion Druţă, visul nostru s-a împlinit! 
Iată că temerile lui Ion Ciocanu se vor spulbera. 


Îl sun pe Radu și-l rog să meargă la consulatul 
sovietic de la Bonn, pentru a face rost de vizele 
de intrare. Independenţa Moldovei socialiste este 
deocamdată de „uz intern”. 


Joi. Radu a obţinut vizele după ce a fost păgubit 
de 150 de mărci. Doritor să afle ce s-a scris în ru- 
seşte pe foile anexate la pașapoarte, s-a adresat 
unui bătrânel care tocmai își terminase treburile 
acolo, rugându-l să-i traducă în germană parafa. 
Bătrânelul a cercetat cu atenţie documentele şi a 
rostit cu tristeţe în glas: „Scrie că se apropie sfârşi- 
tul lumii”. Acestea aflate, am început să ne pregă- 
tim bagajele. Plecăm în Basarabia! 


Toamna 1990 

Marţi. Ne-am decis să lăsăm „harabaua” la Iași, în 
curtea Mitropoliei, în paza Sf. Parascheva. La ora 
10 aşteptam încrezători, gata de drum, pe domnul 
deputat (cel cu dulce rostire) care „va veni de la 

Chişinău să vă ia cu mașina oficială!” Se face unu, se face două. Am refuzat 
3 3 i i 
toate invitaţiile la masă, mizând pe un borş basarabean sau cel puţin pe o oală 
5 3 3 5 
de chișleag de Lăpuşna. „Tot aici sunteți?”, ne întreabă din ce în ce mai mulți 
cunoscuţi care se împiedică de noi. - „lot... 


Miercuri. Dis-de-dimineaţă, un telefon la domnu Ţucu acasă ne repune în 
alertă. Va trebui să ne descurcăm până la Albița; dincolo de Prut, la Leușeni, 
ne așteaptă o mașină a Uniunii Scriitorilor. 


Mihai a găsit benzină (cum?) şi are şi timp să ne ducă până la punctul de fron- 
tieră. Străbatem cu înfricoşătoare viteză Osoiul, Bohotinul și alte sate vestite, 
apoi cotim spre lunca Prutului până la vamă. Ultima sută de metri Mihai o 
devorează aproape pe două roți, în stilul unui Fangio moldav. Din gherete și 
din tufișuri ţevi de arme automate se îndreaptă amenințătoare spre noi. Co- 
mandantul punctului ne admonestează sever și sonor şi ne face să credem că 
am scăpat ca prin urechile acului de la moarte prin glonţ. Scuza lui Mihai că a 
vrut să fie punctual nu prinde. Până la urmă, comandantul (luminițe de umor 
în ochi) ne iartă şi se îngrijește personal să ne găsească un mijloc de trans- 
port până la vama sovietică, preţ de un kilometru. Suntem îmbarcaţi într-un 
microbuz plin ochi cu nişte moldoveni omenoși și trudiți care se întorc de la 
Podu-lloaiei unde au fraternizat agricol şi didactic. Dincolo de pod aşteptăm 
peste o oră la o barieră, „să se întoarcă schimbul de la masă”. E cald, e înăbuși- 
tor de cald, dar nu ne putem mișca de pe locuri, din cauza bagajelor grămădite 
pe genunchi. În sfârșit avansăm. Coborâm la un pas de Mihai Cimpoi care 
ţine un buchet de garoafe în mână. Dăm să ne îmbrățişăm, dar când cunos- 
cutul critic oferă cu tandreţe buchetul Elsei, mâna energică a unui grănicer 
sovietic ne desparte. La un sfert de metru suntem încă două lumi deosebite. 
„Aici e granița”, ne transmite Cimpoi marcând o linie imaginară pe la vârful 
pantofilor săi frumos lustruiţi. Recăpătăm pașapoartele, ne putem îmbrățișa... 


Hotelul se numește „Chișinău” și e supraaglomerat. La recepție, Cimpoi stă 
cuminte la coadă și tratează apoi cu o funcționară obosită sau plictisită, într-o 
limbă pe care nu o înțelegem. Completăm anapoda fişele, bănuind doar noi- 
ma rubricilor. Ni se dă cheia, urcăm și găsim camera... ocupată. Dar în soci- 
alism totul se rezolvă: camerista strânge cu ajutorul nostru bagajele risipite 
pretutindeni în încăpere și le ia să le depună undeva în altă parte. Ne instalăm 
când tocmai apare predecesorul. Un tânăr foarte politicos care pricepe că pre- 
zența noastră masivă nu-i lasă nicio șansă de a-și recuceri locul. Ne despărțim 
aproape amici, după ce am conversat fiecare în altă limbă. Încep să aţipesc 
când Elsa anunţă calm și grav, ca într-un comunicat militar, că ne aflăm pe 
picior de război. Ce se întâmplase? De la baie, de sub pervaz, dintre podele, 
din zeci de găuri, cohorte de gândaci costelivi și mustăcioși — specia Blatta 
orientalis — invadaseră camera, foşcăind prin rufe, peste „Literatura şi Arta”, 

de pe masă, peste prescura dăruită de măicuţa de la Mitropolie. Preferăm să 
coborâm să-l aşteptăm în hol pe Mihai Cimpoi care ne conduce la Uniune. 
Elsa mă conjură să nu suflu niciun cuvânt despre terifianta invazie, fiindcă „ar 
fi o lipsă de politeţe” 


La sediul de pe ulița Kievului, care acum a devenit strada 31 august (ziua bi- 
ruinţei graiului), coborâm în pivniţă, la bar, unde ne înbăiem în atmosfera de 
veselă și gălăgioasă frățietate, încețoșată de miresmele grătarului și însuflețită 
de vinuri cu nume franțuzești. Admirăm retorica băștinașă la desele toasturi 
obligatorii, de fiecare dată un lung monolog sau poate un dialog cu propriul 
pahar. Pe mese se îngrămădesc farfurii cu o risipă de gustări asortate dar ne- 
glijate, de fapt un pretext pentru a putea bea. Suntem priviți cu îngăduință că 
nu putem ţine pasul cu gazdele. Către miezul nopții ni se anunţă că au sosit 
ieșenii. Cineva pronunţă chiar numele Iacoban. Încercăm să explicăm de ce 
nu mai putem rămâne, însă nimeni nu ne înțelege. Uşa se deschide şi apar, 
salutaţi cu urale, doar întreprinzătorii editori ai revistei „Moldova', Ștefanachi 
şi Panaite. Suntem scutiți de gesturi penibile. Noii veniţi scot din genţile lor 
doldora volume de poezie cu care suntem miluiţi și noi, reviste, biblii şi (tu- 
mult!) o sticlă de Havanna Club pe care mâini harnice o desfundară cu repe- 
ziciune. Răutăcios, încep să critic biblia adusă, ba că-i într-o românească apro- 
ximativă, ba că-i sectară, dar nu mă ascultă decât bucătarul care o mângâie cu 
pietate: „Ce mai vreţi, scrie sau nu scrie Biblia pe ea?” 


Poetul Ms. ne transportă la hotel şi ne despărțim după ce el ne asigură că mâi- 
ne, la zece fără un sfert, precis ne va lua din fața hotelului, „ca să fim punctuali 
la deschiderea congresului”. 


Joi. O noapte de pomină. Bestiile mici și-au întețit activitatea. Am ascuns câ- 
teva lucruri în frigider ca să le feresc de percheziţia lăbuţelor răpănoase. Au 
intrat şi acolo. În zori, în baia îngustă ne străduim să nu ne atingem de bur- 
lanele burduhănoase ale canalizării care coboară de la etajele superioare și 
picură suspect. 


La nouă jumătate suntem în fața hotelului. Plouă. După o oră, Elsa începe să 
arate interes pentru taxiurile şi mașinile particulare care se opresc în piață, 
deşartă pasagerii și rămân goale, adăstând. Adăpostit de ploaie, stau și urmă- 
resc de la distanță cum aleargă de la un vehicol la altul, realizând după fiecare 
interpelare decepția ei... Ne avântăm într-un troleibuz — primul sosit în sta- 
ție — şi, după anchete migăloase printre călători, declar solemn că suntem pe 
drumul cel bun. Bineînţeles că Elsa știa asta dinainte; m-a lăsat să mă agit ca 
să-mi facă plăcere. 


Uzi de ploaie, dezbumbaţi, cu ochelarii aburiți, intrăm în sala de şedinţe a 
Uniunii Scriitorilor, în lumina orbitoare a reflectoarelor televiziunii. Căutăm 


EET TEI ROMIÂINIĂ 


să aflăm un loc mai ferit pentru a ne trage sufletul, când ne pomenim poftiți în 
„prezidiu”, acea înjghebare familiară adunărilor din est, dar neobișnuită unor 
cetățeni apuseni de rând. Ne cățărăm printre flori, peste șerpăria cablurilor 
electrice, pe scenă, unde ni se face loc pe niște scăunele, după ce ne-am îmbră- 
țişat îndelung cu cei mai mulți dintre cei înghesuiți acolo. Într-un târziu îmi 
dau seama că stau lângă Ion Druţă și îmi arăt prea vădit bucuria, fapt pe care 
oratorul de la tribună, scriitorul transnistrian Beșleagă, îl remarcă cu delicată 
ironie coram publico, fără să mai vorbesc de privirea tăioasă a Elsei. Asta mă 
face să mă decid să o trădez și să-i povestesc bădiei Ion păţaniile din hotel. 
Dar mai întâi ascult ce se vorbește. Excelent raportul lui Beşleagă. Reţin apoi 
maiestuoasa prezenţă a Leonidei Lari, din a cărei cuvântare respiră toată su- 
ferința Basarabiei, veac de veac. Mi se pare că unitatea scriitorilor care au fost 
plămada resurecţiei naţionale începe să se destrame. Îndemnul la unire al Pre- 
şedintelui Consiliului de Miniștri, Mircea Druc, este o lecţie de realism rece, 
logică, servită cu mult bun simţ. Prieteni din România ne-au sfătuit insistent 
să-l căutăm (de fapt îl invitasem astă vară la Freiburg cu ceilalți zece scriitori; 
n-a venit pentru că intrase în guvern), atât pe el, cât și pe Ion Ungureanu, 
genialul regizor, ministrul culturii, dar cum să-i abordezi? E destul oare să do- 
reşti ceva cu intensitate, ca să se împlinească? 


„La masă cu soţii Druc, cu Ion Ungureanu şi Ion Druţă. Nu s-a întâmplat 
nicio minune, nu s-au făcut recomandaţii, nu ne-am rugat de nimeni ca să 
ajungem aici. 


Ceaușescu s-a străduit să înăbușe cea mai benignă virtute a spaţiului româ- 
nesc, ospitalitatea (şi, în parte, i-a reușit), virtute care stă în puterea celui bo- 
gat și a celui sărac, care „omenește”, adică, îi redă omului toate atributele sale 
de ființă superioară, chip după chipul Creatorului. La antipod, conducătorii 
Basarabiei de azi, adânc legaţi de sfințenia tradiţiei, oficiază ospitalitatea cu 
simplitate, fără emfază, fără capricii tutelare, fără orgoliul celui ce dăruiește. 
Străinul e primit cu cinste ca în umbra stejarului Mamvri. Noi, veniţi de foarte 
departe, fiind cei mai „străini”, am fost poftiţi să stăm cel mai aproape. Mai 
mult, premierul își trimite mașina cu primul său consilier ca să ne mute de la 
„Chișinău” şi, lipsit astfel de mijloc de transport, se duce pe jos la serviciu. So- 
brietatea prânzului mă face să gândesc că nu de multă vreme pe aici se lăfăiau 
în dezmăţ și necuviință specimene de teapa unui Brejnev, pe care Republica 
îl alinta unanim cu nume de râmător. E o mutație semnificativă pentru tot ce 
face această conducere nouă. Câte ar putea învăţa de la fraţii lor basarabeni 
liderii României, dacă ar scăpa din înfeudarea blestemului ceaușist. Încep să 
visez: ce-ar fi, dacă la următoarele alegeri, urmând înţelepciunea celor de la 
1859, românii ar chema căpeteniile basarabene să-i conducă? Cei ce ar ceda 
jilţurile guvernamentale, ar binemerita de la patrie. 

Îmi mai dau seama, ascultând conversaţia de la masă, cât de importantă a fost 
şi este contribuţia lui Ion Druţă la deșteptarea obștească. Din surghiunul lui 
de la Moscova și-a făcut o platformă de onoare de pe care — patriarh şi profet — 
îndeamnă și mustră, învaţă. Şi acum, aici, sugestiile sale, prezentate sub formă 
de învățături folositoare, conving, cuceresc: redresarea Bisericii, împroprietă- 
rirea țăranilor, aducerea în fața unui tribunal internaţional a celor ce au inițiat 
şi promovat stagnarea, iată temele ce vor mișca guvernul și scriitorimea. 


Seara, același consum de energie la barul de la subsol. Pregătim cu deputatul 
(cel cu dulce rostire) un program detaliat pentru zilele următoare: vizite la 
ţară, la Universitate, la câteva ateliere de pictori. Ne dăm întâlnire pe a doua zi 
şi ne bucurăm de liniștea, confortul și serviciile noului hotel. 


Vineri. Micul dejun împreună cu bădia Ion, ministrul, şi soţia sa, care ne im- 
presionează prin bun gust și fineţe. De fapt, ca totdeauna, conducerea sfatului 
e preluată de Ion Druţă, cu strategia lui de excelent narator. Așa era desigur 
şi Homer... 


Deputatul (cel cu dulce rostire) nu vine. Aflăm la Uniune că un alt scriitor, 
Cp., ne va conduce. Într-adevăr, plecăm în compania unui bărbat binefăcut 
care, în primii zece km, ne explică o metodă inventată de Domnia Sa pentru 
a învăţa limbi străine prin hipnoză. Poposim la un cămin cultural, unde Cp. 
vrea să afle adresa unei doamne binevoitoare (programată de deputatul [cel 
cu dulce rostire] întru ospeţia noastră), dar trebuie să aștepte douăzeci de mi- 
nute până singurii prezenţi, membrii unui taraf la repetiţie, îşi întrerup execu- 
tarea unui potpuriu îndrăcit. Găsim adresa, nu şi pe doamna binevoitoare. O 
luăm spre mănăstirea Căpriana, ctitoria lui Alexandru cel Bun, unde am mai 
fost şi anul trecut, când sfântul lăcaș tocmai începuse să „lucreze”, cum se zice 
pe aici. Toată coasta e un șantier harnic, un iureș al libertății materializate. Ne 
conduce un călugăr care, cu mândrie, ne arată realizări și planuri. De departe 
se vede enorma râvnă dublată de enorma lipsă de gust. Un kitsch pravoslavnic 
se întinde, se prelinge, se lățeşte peste una dintre cele mai frumoase așezări 
din lume. Poate la acest loc se gândise acel scriitor german care prin anii '50 
îmi spunea la Köln: „Dacă Dumnezeu şi-ar căuta un loc de ședere pe pământ, 
n-ar găsi altul mai frumos decât plaiurile Basarabiei, aşa cum am cunoscut-o 
eu”. Dar se vede că Dumnezeu a dat locul acesta în arendă. Cp., profesor de 
liceu, povesteşte că vara trecută și-a adus elevii aici într-o tabără de trei zile. 
Ce păcat că frumuseţii naturii nu i se adaugă frumuseţea zidirilor omeneşti. 


La Bacioi mai este conacul lui Alexandru Neaga, cel care a fost deportat cu 
fiul său chiar din 1940 şi s-a stins în ghețăria Siberiei. Am mai vrea să vizităm 
şi altceva, dar „nu mai este benzină”. Ne întoarcem pe la Arhiepiscopie unde 
vrem să oferim Vlădicăi primul volum din „Monumenta'. Secretarul pare-mi- 

se, un călugăr întunecat, lăţos și bănuitor, îmi ia un interogatoriu mai dihai ca 
la miliţie. Simt cum îmi creşte revolta și, ca să nu sudui o faţă bisericească, îi 
pun cartea pe masă și-i întorc spatele furios. Toată după-amiaza așteptăm la 
Uniune rezultatul alegerilor. Seara târziu îl putem felicita în sfârșit pe noul 
preşedinte, Mihai Cimpoi, convinşi că a ieşit formula cea mai bună. 


Sâmbătă. Începem să ne facem griji cum şi când vom pleca înapoi. La Iaşi e 
greu de telefonat, o telegramă nu mai ajunge. Oricum avem nevoie de ajutor 
ca să trecem Prutul. Deputatul (cel cu dulce rostire) nu mai e de găsit. Ni se 
spune că bucuria de a ne fi revăzut — cum ar spune Cantemir — l-a îngropat de 
tot în mormântul drojdiilor și l-a înfăşurat, și legat în savoanele vinului. Asta 
înseamnă că s-a schimbat și programul de azi. Vizităm orașul înfrumusețat de 
soare. Colindăm străzile, intrăm în magazine, mergem la piaţă și înțelegem 
că toate nefericirile care s-au abătut în România în ultimii 45 de ani au venit 
din acest imperiu calic și groaznic în a cărei buză ne aflăm. Ce rost a mai avut 
granița de la Prut, când peste tot a bântuit același dispreț față de om, același 
cult al urâciunii sau, poate, a fost numai pentru a creşte îndoit suferințele unui 


popor. 


Seara o vizită cu ministrul, doamna sa și Ion Druţă la părintele C. E atâta bel- 
şug pregătit, atâta îndemn de a gusta din toate, că, abstinent fiind, te ridici 
ameţit de la masa unde s-a oficiat măreţul tipic al ospitalităţii moldoveneşti. 
Constatăm, din cele auzite, dar și după impresiile de la Căpriana, că Biserica 
întârzie să se alăture răscolitorului fenomen național, că îi lipsesc cadrele de 
elită, că mulți dintre „lucrătorii” ei se mai comportă încă așa cum i-a format 
diabolica stăpânire ce se destrama acum. 


Ministrul află că ne îngrijorăm de plecare și se oferă să telefoneze personal la 
Iaşi, la domnu Ţucu, ca să-l roage, din partea noastră, pe Mihai să ne aștepte 
mâine la orele cinci la Albiţa. Îndrăznim să îngânăm: „Dar până acolo?” - „O 
să fiți la ora dorită la frontieră.” 


Duminică. Străbatem cu Ion Druţă străzile tinereții lui. Ne oprim la cafenea- 
ua cu cele mai multe amintiri, care nu seamănă nici cu suratele ei vieneze, nici 
cu acelea greceşti. Pe când Elsa se înșiră cu maestrul la coada de la tejghea, 
eu păzesc locurile la o măsuţă șubredă și oablă. Se stă în picioare, cot la cot 
cu vecinii. leşim şi ne bucurăm de lumina soarelui. La catedrala în reparaţie e 
slujbă. Pe o bancă în parc dna S. plânge neostoit pe umărul soţului: „Aşa de 
tânără, s-a dus. Intru în camera acum goală a fetiţei și mă cuprinde dispera- 
rea... S-a dus”, Înțelegem că e vorba de un deces și prezentăm condoleanţe. 
Am greșit. Juna copilă nu a murit, ci a plecat cu miile de bursieri basarabeni 
în România pentru a studia la Iași, la o sută de km deci, peste Prut. Ne re- 
amintim cuvântul lui Mircea Druc, la meetingul de despărțire, ieri: „Nu vă 

trimitem la moarte sau să omorâţi oameni ca în Afganistan, ci vă trimitem la 
carte, în România... Între timp, zeci de mii de oameni s-au adunat într-o dis- 
ciplină impecabila la statuia lui Ştefan cel Mare. La marginea mulțimii s-au in- 
stalat măsuţe cu răcoritoare și gustări apetisante, curate, aranjate cu gust, cum 
n-am mai văzut nicăieri în tot Imperiul de Răsărit, adică fără jegul, sărăcia şi 
urâţenia specifică socialismului. Ne însoţeşte venerabilul I. C. Ciobanu. Sun- 
tem mișcaţi de prietenia care ne-o arată, bănuind că vrea să scuze eventuale 
„neplăceri” de-ale noastre, de care nu poate fi vorba. Adunarea e condusă cu 
acribie democratică de Ion Hadârcă. Cu Ion Druţă și Mihai Cimpoi suntem 
poftiţi şi noi pe estradă, unde suntem prezentaţi publicului. Vorbeşte Druţă, 
vorbeşte Cimpoi, trebuie să vorbesc și eu şi-mi aud vocea schimbată de difu- 
zoarele depărtate. Prezint pe cât pot File din Biblie, spunând că „limba vechilor 
cazanii” nu trebuie numai slăvită, cântată, ci şi vorbită. E un îndemn și către 
cler, să slujească şi să se roage în limba maternă. Dacă aș fi ştiut să vorbesc în 
slogane, desigur că mesajul meu ar fi fost mai eficient. Mă uit la oamenii adu- 
naţi, fiecare — o persoană, o prezenţă, nu mase scandând uniform, nici trupe 
machiate după interesul fiihrerilor. Faţă de scepticismul celor de peste Prut, 
aici impresionează candoarea care face ca utopiile să se prefacă în realități, te 
cucerește conștiința civică aplicată și constaţi că legătura dintre sat și oraș, 
vie, organică, este secretul succesului. Elsa primește flori din toate părțile. Le 
depunem cu pietate la statuia lui Ștefan, mâhniţi că nu avem sufletul curat și 
înfrigurat al basarabenilor. 


La masă cu Ion Druţă, Mihai Cimpoi și cu ministrul, care şi-a condus soţia la 
aeroport, şi ne înştiințează că ne va însoţi cu mașina lui până la frontieră. Pro- 
testăm politicos dar anemic; se vede de la o poștă că perspectiva unui taifas 
prelungit cu el ne încântă. 


Făcând bilanţul, notăm cu durere că Uniunea Scriitorilor din România nu a 
luat act de congresul de la Chișinău. Ca motive s-ar putea evoca prezenţa lui 
A. Păunescu la festivitățile din august aici și articolul revoltător de generos 
al cuviosului întru românime Grigore Vieru din „Literatura şi Arta”, în care 
îngerașul Adrian capătă medalie și coroniță. Noi, cei din afară, am încercat în 
zădar să le explicăm prietenilor noştri că meseria de român nu ajunge pen- 
tru dezlegarea tuturor păcatelor. În cazul A.P. ni s-a spus: „Ce vreți, a venit 
la baștina lui”. De unde se vede că vorba veche s-a mai schimbat, — nasc și la 
Moldova neoameni. 


Maşina oficială se leagănă pe șoseaua dreaptă ca o corabie chinezească în tai- 
fun. Gheorghiţă, timonierul pe uscat, o mână sigur; lângă el, scrutând viito- 
rul, noul președinte Cimpoi. În spate lungile picioare îndoite ale ministrului, 
alături — noi. „Niciodată toamna nu fu mai frumoasă... versurile lui Arghezi 
nu se potrivesc, pentru că splendoarea toamnelor basarabene nu acceptă gra- 

daţia. Alunecăm pe lângă dealuri care ne sunt familiare, fiindcă le-am întâlnit 
în pictura lui Horia Bernea. Ce țară bogată! Păduri, vii, lacuri, lanuri de aur... 
Dar, ca în basmele cu vrăjitoarea, simţi în spate suflul otrăvit al primejdiei. 
Cernobâluri de toate calibrele răspândesc peste acest Eden moartea. Minis- 
trul vrea să afle de la Gheorghiță numele tuturor copacilor care ni se apleacă 
în cale, dar acesta e preocupat de a depăși camioane și de a ocoli milițieni 
proptiţi în mijlocul șoselei. 


Coada la frontieră începe ca la zece verste înainte de vamă. Un fluviu 
de autoturisme, toate la fel, parcă icnind sub povara portbagajelor, aşteaptă 
(până la şase zile — cum ni se spune) să treacă granița. De-a dreapta şi de-a 
stânga drumului împrejurimile sunt ca un câmp de bătălie, o imensă ladă de 
gunoi în care mișună noii turiști. Turism modern. Dorul de ducă a cuprins și 
sfânta Roșie, o armată de data asta pașnică se revarsă spre Europa. 


Depășim, depășim, depășim. În fruntea coloanei, la stop, grănicerii salută 
ceremonios mașina cu număr special. Ministrul coboară și se înalță, îndrep- 
tându-și foarfeca picioarelor la lungimea normală; grănicerii se fac mici cu 
toată măreţia chipiilor lor rotunde. Se duc tratative. Mihai Cimpoi, doar cu 
legitimaţie de membru al Parlamentului, nu poate trece; lui Gheorghiţă îi lip- 
seşte o ștampilă; numai ministrul, posesor al unui pașaport diplomatic, şi noi, 
apusenii, avem dreptul să părăsim împărăţia fericirilor socialiste. Cum însă? 
Ministrul se uită la ceas: „Cinci fără un sfert. Gheorghiţă, ai zece minute să 
mă înveți cum se conduce namila asta! Ascultător, Gh. începe să-i arate rostul 
manivelelor şi butoanelor. Elsa intervine îngrijorată, explicând că, pe lângă 
imunitatea diplomatică, e nevoie și de un permis de conducere care nu se 
poate obține în cele cinci minute ce ar mai rămâne după instructaj, presupu- 
nând că acesta ar avea succesul scontat. Se oferă, mai în glumă, să preia ea vo- 
lanul și iată că și grănicerii, şi Gheorghiţă, și ministrul o iau în serios. Pornim 
în trei. Maşina a scos nişte sunete de sirenă răgușită (o fi simţit ea ceva) de 
cum s-a atins Elsa de ea, apoi s-a supus și s-a așternut la drum, săltând ca un 
broscoi uriaș. La cinci fără cinci suntem în România. Mihai, domnu Ţucu — a 
venit chiar și Radu — ne întâmpină uluiți de punctualitatea și buna noastră 
dispoziţie. „Credeam că o să vă așteptăm o săptămână!” Elsa şi cu mine surâ- 
dem ca Phileas Fogg și Passepartout întorși acasă și ne înclinăm însemnând 
cu mâna spre ministru: „Dumnealui!”. 


Nu mai povestesc că am sabotat dorința ministrului de a conduce mașina 
singur înapoi, că am uneltit cu vameșii români să-i „bage” un şofer până la 
pichetul sovietic. Nu pentru că n-am fi avut încredere în capacitatea lui de 
conducător..., dar Prutul, se ştie din istorie, a fost totdeauna o piază rea. 


Mihai demarează. „Trecem prin Huși?” 

Constantin ŞCHIOPU 


Formarea cititorului 
prin lecturi paralele 


Conceptul de competență literară / lectorală este 
una dintre categoriile definitorii ale teoriei edu- 
caţiei literar-artistice (ELA), aceasta din urmă 
însemnând formarea cititorului cult de literatură, 
cu întregul ansamblu de cunoștințe / capacităţi / 
atitudini specifice, care îl reprezintă ca ființă cul- 
turală, a unui cititor „apt să realizeze lectura inte- 
rogativ-interpretativă a textelor literare de diferite 
genuri și specii, delimitând valoarea de nonvaloa- 
re, să interpreteze fenomenele literare într-o inter- 
acţiune cu anumite date din domeniul filozofiei, 
istoriei, sociologiei, eticii, esteticii, artelor etc., 
precum și prin prisma universului său axiologic” 
(1). Întrucât orice competență, indiferent de ma- 
teriile (ştiinţifice, artistice, tehnologice) în baza 
cărora se formează și de domeniul de cunoaștere 
şi activitate în care se manifestă, își are originea 
în disciplinaritate și se situează în sfera interdis- 
ciplinarității, are caracter intercultural. În această 
ordine de idei, problema formării elevului cititor 
prin literatura / cultura neamului său şi prin cea 
universală / general-umană devine importantă şi 
chiar primordială. Un rol deosebit în realizarea 
acestui obiectiv îl au lecturile paralele și, implicit, 
comparativismul, care, ca metodă de studiu a lite- 
raturii, s-a născut și s-a dezvoltat odată cu apariția 
unui anumit orizont al universalităţii, acesta din 
urmă incluzând deopotrivă conștiința specificită- 
ţii literaturilor naţionale și sentimentul comunită- 
ţii lor. Raportată la procesul de formare a elevu- 
lui-cititor, corelația respectivă poate fi cercetată, 

în cadrul orelor de literatură, sub diverse aspecte: circulația de motive, legen- 
de și mituri, formele și categoriile literare comune, asemănările, deosebirile 
de orice altă natură etc., raport ce pune problema relaţiilor dintre general şi 
particular în literatură, dintre universal şi specific naţional. 


Referindu-se la conceptul de concordanțe, Paul Cornea, în lucrarea sa Concep- 
tul de concordanţă în literatura comparată şi categoriile sale, susţine că termenul 
respectiv presupune „acele asemănări dintre două opere care oferă între ele 
o analogie oarecare, indiferent de natura şi de gradul ei” (2). Conform opi- 
niei cercetătorului român, concordanțele se pot cerceta din două perspecti- 
ve: a intensității asemuirii și a originii. Din punctul de vedere al intensității 
de asemănare, ele pot fi de trei tipuri: a) reproductive — când raportul dintre 
cele două opere este cel dintre model și copie sau de prototip şi variantă (ex.: 
Henrich von Ofterdingen (fragmente) de Novalis — Floare albastră de M. Emi- 
nescu); b) interferente — când există o asemănare de temă, subiect, personaje 
etc., dar contextele întregi diferă (Roșu și negru de Stendhal — Ion de L. Re- 
breanu); c) analogice — când există o asemănare de tonalitate generală, de at- 
mosferă, de viziune (lirica lui Paul Verlaine și cea a lui George Bacovia). După 
origine, Paul Cornea distinge două tipuri principale: a) dependențe - care 
nu sunt impulsuri de la emitent către receptor, ci opţiuni ale receptorului, 
fie directe, adică efectuate conştient, fie indirecte, adică preluate inconştient; 
b) paralelisme — care sunt concordanţe ce nu provin dintr-o relaţie istorică. 


La rândul lor, dependenţele pot fi de infiltraţie, când sunt selecționate ele- 
mente periferice din opera primă; de asimilaţie, când e vorba de receptori mai 
largi; şi de catalizare, când opera prototip acționează ca ferment sau joacă rol 
de pretext. În ceea ce priveşte paralelismele (o manifestare a lor o constituie 
existența curentelor literare), ele pot fi sincronice și se explică prin identitatea 
mediului istoric şi cultural care condiționează cele două creaţii; sau tipologi- 
ce, când asemănările se produc în afara sincroniei istorice și culturale. 


Având în vedere raporturile respective dintre două opere / două literaturi, 
demersul didactic orientat spre formarea elevului-cititor poate fi organizat 
pe câteva dimensiuni: a) studiul relațiilor directe dintre literaturile naționale 
(influenţe, izvoare); b) studiul paralelismelor (analogii, similitudini, concor- 
danţe); c) studiul caracterelor diferenţiate ale literaturii naționale în context 
european sau universal. Totodată, trebuie să menţionăm că lectura operelor 
artistice din literatura universală trebuie realizată de elevi în paralel cu stu- 
dierea, în cadrul lecţiilor, a creaţiilor literare românești (în cazul operelor de 
proporţii, această lectură va anticipa predarea textului românesc). Departe de 
intenţia de a investiga cronologic sectoare sau etape de dezvoltare a literaturii 

române în relaţia lor cu literaturile străine, profesorul va folosi metoda com- 
parativismului pentru a facilita procesul de receptare de către elevi a operei li- 
terare românești, a forma capacitatea acestora de sintetizare a unui ansamblu 
în baza cunoştinţelor, abilităților și atitudinilor generale şi specifice, necesa- 
re / aferente orientării în sistemul lor axiologic multilateral. 


Prezentăm în continuare câteva titluri de opere literare românești și, respec- 
tiv, o listă de opere din literatura universală, propuse pentru lecturi și analize 
paralele, în special, în clasele liceale. Lista de mai jos nu reflectă în totalitate 
conținuturile studiate și operele lecturate de elevi. 


Conţinuturi opos iul pentru Lecturi individuale 
i studiu 
Temă, motiv, laitmo- | Astăzi ne despărțim Cântecul harpistului 
tiv literar de Șt. Aug. Doinaș Cartea înțelepciunii lui Solomon, 
a) fugit irreparabile Trecut-au anii... Lacul de A. de Lamartine 
tempus, fortuna labilis | de M. Eminescu Balada doamnelor din alte vremuri 
de Fr. Villon 
Ecleziastul 
b) geneza lumii Scrisoarea I de M. Eminescu | Imnul creației (Rig Veda) 
Specii lirice: Limba noastră Psalmii lui David 
oda de A. Mateevici Ode de Pindar 
Ode de Horațiu 
Oda bucuriei de Friedrich von 
Schiller 
Elegia Gorunul de L. Blaga Elegia de la Marienbold de W. Goethe 
De dragul tău Întâia elegie de Rainer Maria Rilke 
de A. Suceveanu Elegia XIV de Francis Jammes 
Sonetul Trecut-au anii... Afară-i Sonete din Canţonierul de Petrarca 
toamnă, Sunt ani la mijloc | Sonete de W. Shakespeare 
de M. Eminescu 
Idila/ egloga Sara pe deal Bucolice de Virgiliu 
de M. Eminescu Egloge de P. Ronsard 
Romantismul Floare albastră Henrich von Ofterdingen (fragmen- 
de M. Eminescu te) de Novalis 
Demonul de M. Lermontov 
Realismul / Romanul | on de L. Rebreanu Roșu şi negru de Stendhal 
ca specie literară 
Romanul realist: Enigma Otiliei Moş Gorio de Honore de Balzac 
modele universale /  |de G. Călinescu 
problema unei moş- 
teniri 
Romanul istoric Fraţii Jderi / Zodia cance- | Prin foc şi sabie, Potopul 
rului... de M. Sadoveanu  |de H. Sienkiewicz 

Romanul românesc: | Patul lui Procust În căutarea timpului pierdut 

tehnici narative de C. Petrescu (cartea 1) de M. Proust 

moderne 

Simbolismul Plumb, Lacustră, Decor Poezii de Paul Verlaine, Arthur 
de G. Bacovia Rimbaud, Stephane Mallarmé, 


Andre Gide (vol. Tratatul lui 
Narcis, Tentativa amoroasă) 


etc. 


Menţionăm că prin lecturile paralele, având posibilitatea de a compara, ele- 
vii sesizează mult mai uşor influenţa unei literaturi / culturi asupra alteia 
(asupra celei românești, în particular), rolul unei personalități remarcabile 
a literaturii universale în literatura română (momentele de infiltrație, asi- 
milare și catalizare a operei acestei personalități), concordanța între doi 
scriitori sau două opere, în cadrul căreia autorul român își ia ca model de- 
clarat un creator celebru din literatura universală pentru a-și preciza viziu- 
nea artistică şi tonalitatea generală a scrisului (ex. A. Macedonski - Musset: 
Nopțile). În același timp lecturile paralele oferă elevului posibilitatea de a 
desprinde înrudirile de teme, mesaj, structuri artistice, urmărind atât simi- 
litudinile, cât şi diferențele determinate de specificul naţional, momentul 
istoric şi originalitatea creatoare, le oferă perspectiva conexării, sistematiză- 
rii şi sintetizării cunoștințelor. 


Un rol important în această ordine de idei îl au și procedeele didactice apli- 
cate de profesor, determinante fiind acelea care contribuie la realizarea unor 
conexiuni dintre literaturi și arte, cum ar fi: brainstormingul cu mapa de ima- 
gini, brainstormingul cu schițe, brainstormingul cu mapa-fonotecă, exercițiul 
de comparare etc. 


Ca procedee de lucru, utilizate în vederea formării cititorului, brainstormin- 
gul cu mapa de imagini și cel cu mapa-fonotecă valorifică asociația mentală a 
fiecărui elev, stimulează ideile, evită blocajul de orice natură (cognitiv, emo- 
tional), dar, foarte important, contribuie la sesizarea / înțelegerea limbajelor 
diferitor arte. Procedura de aplicare a metodei respective este următoarea: 


- După lectura cognitivă a poeziei, se anunţă problema în fața clasei (ex.: Ce 
realitate descoperă / creează G. Bacovia în poezia Lacustră? ); 


- Se organizează un brainstorming oral cu clasa (elevii propun diverse varian- 
te de răspuns, manifestând o imaginaţie total liberă); 


- Se prezintă clasei o imagine simbolistă (ex.: Îngerul călător de Gustav Mo- 
reau); 

- Urmează brainstormingul individual (în tăcere) inspirat de imagine (fiecare 
elev notează toate ideile ce-i apar în urma receptării imaginii, având ca reper 
întrebările: Ce sugerează imaginea?, Ce idei îţi apar privind-o?); 


- Pentru a obţine cât mai multe idei, profesorul recurge la a doua (a treia) 
imagine sau la o piesă muzicală asemănătoare cu prima, ori total diferită din 
punctul de vedere al atmosferei create, procedura de lucru fiind aceeaşi; 


- Se formulează concluzia pe marginea problemei enunțate, pornindu-se de 
la ideile expuse pe parcursul brainstormingului (ex.: Autorul creează / des- 
coperă în poezia Lacustră o realitate care îi striveşte orice inițiativă de a lua 
contact cu lumea, desființându-l ca ființă umană); 


- Elevii citesc individual poezia Cântec de toamnă de Paul Verlaine (profeso- 
rul va avea grijă ca textul respectiv să fie pe fiecare masă a elevilor) şi comple- 
tează / dezvoltă concluzia formulată anterior pe marginea sarcinii referitoare 
la poezia bacoviană. 


Optând pentru activitatea în grup, ca formă de organizare a activităţii elevilor, 
profesorul poate formula chiar din capul locului mai multe întrebări (ex.: Ce 
stări trăiește eul liric al poeziei?, Care sunt obsesiile eului liric?, Care sunt 
simbolurile poeziei şi ce sugerează ele?, Ce temă abordează autorul în opera 
respectivă?, Care sunt motivele ce contribuie la realizarea temei? etc.), fiecă- 
rei echipe revenindu-i una din ele. Brainstormingurile se organizează în baza 
aceleiași / acelorași imagini / piese muzicale. Desigur, profesorul va alege cu 
mult discernământ imaginea / imaginile, piesa muzicală, opera literară din 
literatura universală, care va / vor provoca asociaţiile mentale ale elevilor şi 
care-i va / care îi vor ajuta, totodată, să soluţioneze sarcinile de lucru. Proce- 
dura de lucru este aceeași și în cazul altor tipuri de brainstorming (cu schiţe, 
cu mapa-fonotecă). 


În concluzie, menționăm că natura şi caracterul complex al procesului de for- 
mare a elevului-cititor prin intermediul literaturii naționale și universale, dar 
şi prin cel al interacțiunii artelor, demonstrează necesitatea unui sistem de 
activităţi literar-artistice realizate în conformitate cu principiile educaţiei in- 
terculturale și cele estetice. 


Bibliografie | 1. Curriculum modernizat la limba şi literatura română, 
Chişinău, 2010, p. 6. 
2. Paul Cornea, Conceptul de concordanță în literatura 
comparată şi categoriile sale // Studii de literatură compa- 
rată, Editura Academiei, Bucureşti, 1968, p. 33-40. 

În cei douăzeci de ani de existență, revista de ştiinţă 
şi cultură filologică „Limba Română” a avut o pro- 
fundă implicare în procesul de renaştere naţională, 
susținând, cu argumente ştiinţifice și istorice, unita- 
tea noastră de neam şi de limbă. 


Perioada care a trecut de la momentul oficializă- 
rii limbii române și al revenirii la alfabetul latin 
a fost definitorie în procesul de conștientizare a 
adevărului despre comunitatea originii romane a 
neamului și latine a limbii române. 


În contextul situaţiei socioculturale și politice de 
la sfârșitul anilor '80 — începutul anilor '90 aceste 
realizări au constituit o reală cucerire pentru ro- 
mânii moldoveni de la est și nord de Prut, poate 
cea mai mare de la 1989 încoace, ca urmare a Miş- 
cării de Eliberare Naţională din anii 1988-1989. 


Prin limba naţională ne zidim cultura spirituală. 
Limba este testimoniul esenţial și cel dintâi semn 
al identităţii neamului nostru; este „însăși floarea 
sufletului etnic al românimii” (M. Eminescu). 


Din păcate, parlamentarii moldoveni, introdu- 
când, în iulie 1994, sintagma „limba moldo- 
venească” în Constituţia Republicii Moldova 
(art. 13), au neantizat lupta pentru promovarea 
denumirii corecte a limbii oficiale. Se mai în- 
tâmplă și în ziua de astăzi ca liderii unor partide 
politice să vorbească „ştiințific” românește, dar 
„politic” să se exprime... moldovenește. Desigur, 

utilizarea în sfera oficial-politică a sintagmei „limba moldovenească” provoa- 
că confuzie şi poate avea consecințe neașteptate. 


În ce privește destinul școlilor cu predare în limba română din Ucraina, acestea 
trec printr-o grea încercare, or, apărătorii falsului glotonim „limba moldove- 
nească” din statul vecin au reînnoit atacul lor împotriva limbii române predate 
în şcolile respective. Oficialităţile ucrainene din sistemul de învățământ, susți- 
nute de inițiativa Asociaţiei Moldovenilor din Ucraina (președinte dl. A. S. Fe- 
tescu), au introdus sintagma „limba moldovenească” (eliminând din uzul şcolar 
glotonimul limba română) în şcolile românești din regiunea Odesa, începând 
deja din 2005, şi au editat manualele de „limba și literatura moldovenească”. 


În studiul intitulat sugestiv Limba română şi capcanele politice din Ucraina, pu- 
blicat recent în revista de istorie și cultură „Glasul Bucovinei”, Alexandrina 
Cernov, doctor în filologie, membru de onoare al Academiei Române, afir- 
mă întemeiat că unitatea limbii române, pusă la îndoială de către politicienii 
moldoveni și ucraineni, a devenit o problemă controversată, care bulversează 
iarăși și iarăşi conștiința comunităţii românilor, determinându-i să argumen- 
teze de fiecare dată că vorbesc una și aceeași limbă — româna. Faptul că în 
prezent limba oficială în Republica Moldova, susține pe bună dreptate prof. 
A. Cernov, este considerată „limba moldovenească” afectează grav situaţia in- 
stituţiilor de învățământ, în special a școlilor din regiunile Cernăuţi și Odesa 
[1, p. 87]. 


Ce să mai zicem... Avem o limbă desăvârşită. Aceasta este limba română. 
„N-avem două limbi şi două literaturi, ci numai una, aceeași cu cea de peste 
Prut” (Alexei Mateevici, 1888-1917). 


În problema unităţii limbii române, inclusiv a istoriei şi folosirii glotonimu- 
lui „limba moldovenească”, știința lingvistică s-a pronunţat demult. A făcut 
acest lucru public şi Academia de Ştiinţe a Republicii Moldova. Adunarea 
Generală a Academiei din 28 februarie 1996 a confirmat opinia ştiinţifică a 
specialiştilor filologi din republică și de peste hotare, aprobată prin Hotărârea 
Prezidiului A.$.M. din 9 februarie 1994 (în adoptarea acestei decizii, un rol 
determinant l-a avut acad. Silviu Berejan, director al Institutului de Lingvisti- 
că al A.Ş.M. la acea vreme), potrivit căreia „denumirea corectă a limbii de stat 
(oficiale) a Republicii Moldova este limba română”). 


Amintim în această ordine de idei şi despre Conferinţa ştiinţifică „Limba ro- 
mână este numele corect al limbii noastre” (iulie 1995), în cadrul căreia parti- 
cipanții înaltului for (savanţi notorii, scriitori, oameni de cultură din Republi- 
ca Moldova, Sankt Petersburg, Kiev) s-au adresat încă o dată parlamentarilor 

să repare eroarea comisă și să fixeze în Constituţia Republicii Moldova unica 
denumire recunoscută în lume a limbii noastre oficiale — limba română. 


Însă oamenii de ştiinţă, profesorii, scriitorii nu au fost auziti... 


Politica a fost şi este așa cum este, ştiinţa trebuie să rămână pe poziţiile ei, or, 
„politica stă sub vremi, ştiinţa stă în adevărul ei” [5, p. 7]. 


În şcolile de toate gradele din republică, în știință, în mass-media etc. este 
utilizată denumirea limba română. Manualele sunt de limba și literatura româ- 
nă. De asemenea, titulatura facultăţilor, catedrelor, cursurilor universitare de 
profil respectă această denumire. 


Limba vie, „vorbirea cea trăită”, zicea marele poet Nichita Stănescu în spiritul 
lui B.-P. Hasdeu, nu începe în gramatici consfinţite de Academie, numele lim- 
bii române este numele întregului nostru popor. Noi, românii, avem o limbă 
„însângerată de istorie” [6, p. 4]. 


Teroarea contra limbii române în Basarabia a început sub ocupaţia țaristă și 
a continuat în acest spaţiu și dincolo de Nistru pe timpul regimului totalitar 
sovietic. Se ştie că, mai ales după Unirea Principatelor (1859), în Basarabia 
s-a interzis utilizarea glotonimului limba română, ca ea să nu trezească basara- 
benilor sentimentul românismului. Funcţionarii ţarişti aveau indicaţii secrete 
de a înrădăcina în Basarabia „un dialect apropiat limbii slave” [2, p. 12]. 


Se mai încearcă și azi a sprijini ideea că limba moldovenească este zămislită, 
chipurile, pe o bază dialectală moldovenească. Este adevărat că există graiul 
moldovenesc (mai exact, subdialectul moldovean al dialectului dacoromân), aşa 
cum există subdialectele muntean, bănățean, crișean, maramureşean şi grupul 
de graiuri transilvănene. Dar în spaţiul latinităţii orientale există o singură lim- 
bă romanică numită română. 


Realitatea glotică de la est de Prut și până dincolo de Nistru a fost întotdeauna 
cea românească, dar vorbirea locală mai continuă să fie interpretată (în fond, 
de nespecialiști) în spiritul dezbinării, cu o miză antiromânească. Să ne amin- 
tim că încă în R.A.S.S.M. (1924-1940), la comanda Moscovei, s-a încercat a 
zămisli, fără sorți de izbândă, o limbă „cultă”, care, de fapt, nu ar avea mai ni- 
mic comun cu româna. În realitate, un asemenea mijloc artificial de comuni- 
care nu mai era nici măcar „dialect moldovenesc”, ci un surogat străin graiului 
viu al poporului. Drept model al unui asemenea mijloc de comunicare s-a do- 
rit a fi Gramatica moldovenească (partea I, Fonetica şi Morfologhia), Tiraşpolea, 
anul 1930, cu alfabet rusesc. Autorul ei, Leonid A. Madan, încerca „a crea” 
un metalimbaj gramatical, o terminologie „diosăghiti de limba româneascî” 

(sloguri „silabe”, starnic „substantiv”, multuratic „plural”, sânguratic „singular”, 
căderi „caz”, lojituri „accent” etc.). El afirma că „Gramatica fişticării linghi în 
temelii s-alcătuieşti după vorba jii a norodului” și că „limba moldovenească, 
în cari grăieşti amu norodu moldovnesc, esti limba sânistătoari, diosăghiti de 
limba româneasci” (Pricuvântarea avtorului, p. XI-XII). Această gramatică a 
fost recomandată pentru tipar de către profesorul de la Moscova M. V. Ser- 
ghievski. 


După cum am mai arătat, tentativa de a sprijini ideea că există o „limbi mol- 
doveneasci”, zămislită, chipurile, pe o bază dialectală moldovenească, este o 
absurditate [4, p, 41]. 


Studiul Alexandrinei Cernov, despre care am pomenit mai sus, este însoțit 
de textele a două scrisori, ambele referindu-se la problema pusă în discuţie: 
limba română şi capcanele politice din Ucraina |1, p. 92-99]. 


Primo. Scrisoarea Asociaţiei Naţional-Culturale a Moldovenilor din Ucraina 
(p. 92-97) este adresată prim-ministrului Ucrainei, M. Ia. Azarov, și trans- 
misă tuturor ministerelor de resort ale Ucrainei și Serviciului de Securitate, 
cu rugămintea de a găsi „căile de rezolvare a problemelor” și „de a pregăti 
documentele normative și juridice” care ar soluţiona problemele comunității 
„moldovenești” din Ucraina. Scrisoarea este semnată de președintele Asocia- 
tiei, A. S. Fetescu. 


Secundo. A doua scrisoare, document semnat de către reprezentanţii intelec- 
tualității românești din Ucraina (personalități bine cunoscute, printre care: 
Ion Popescu, Al. Cernov, Gh. Jernovei, Ilie T. Zegrea, V. Tărâţeanu, V. Bâcu, 
Ilie Luceac, N. Toma, S. Gociu, V. Zâgrea, D. Covalciuc, P. Grigor, M. Ungu- 
reanu, N. Moşu ș.a.), este adresată (în prezent) ex-președintelui Parlamentu- 
lui Republicii Moldova și ex-preşedintelui interimar al Republicii Moldova, 
Mihai Ghimpu, şi prim-ministrului Republicii Moldova, Vladimir Filat, cu 
rugămintea de a urgenta discutarea în Parlamentul Republicii Moldova pro- 
blema vitală pentru neamul nostru - restabilirea adevărului științific — şi a 
susține modificarea textului din articolul 13 al Constituţiei, în care să se spe- 
cifice că „limba oficială a Republicii Moldova este limba română” 


Conţinutul primului document este rău intenționat. În prezent numita Aso- 
ciație a Moldovenilor roagă noile oficialități ucrainene de a înlocui în şcoli 
limba română ca limbă de predare cu „limba moldovenească” și în raionul 
Noua Suliţa din regiunea Cernăuţi, justificând cererea lor prin faptul că în lo- 
calităţile respective majoritatea populaţiei declară că sunt moldoveni și că în 
Constituţia Republicii Moldova limba de stat este „limba moldovenească”. Ei 

cer să fie deschise la Cernăuţi și posturi de televiziune și radio în „limba mol- 
dovenească', „să fie interzise orice vizite oficiale ale persoanelor din România 
în localităţile locuite de moldoveni”. 


Românii din vechile teritorii românești (nordul Bucovinei, sudul și nordul 
Basarabiei, astăzi în componența regiunilor Cernăuţi şi Odesa), victime ale 
unei nedrepte înstrăinări, sunt împărţiţi, în continuare, ca pe timpul regimu- 
lui totalitar sovietic, în români şi moldoveni. Reprezentanţii intelectualității 
românești din Ucraina constată: „Această situație echivocă împarte românii 
din Ucraina nu numai în două naționalități, români şi moldoveni, dar și în 
două comunităţi lingvistice și culturale diferite, provocând în mass-media 
ucraineană dezbinarea noastră, inclusiv și a activităţilor noastre culturale etc. 


Câteva informaţii complementare. Recensământul din 1989 atestă în Ucraina 
459.350 de mii de români, dintre care „comunitatea moldovenilor” constituie 
258,6 mii de persoane. 


La 1775 românii din Bucovina reprezentau cca. 60% din totalul populaţiei. 
În timpul stăpânirii austriece (1775-1918), numai în regiunea dintre Prut și 
Nistru au fost slavizate peste 70 de sate românești. Reminiscențe de româ- 
nism în localitățile din acest teritoriu au persistat prin denumirile de sate și 
prin numele de familie, dar cu sufixe străine (Valevo de la Văleni, Chiseliv de 
la Chisălău, Verenceanca de la Vrânceni, Nicoriuc de la Nicoară, Vacariuc de la 
Vacari, Vacaru, Robuleac de la Robul, Creţuleac de la Creţul) sau şi fără schimo- 
nosiri (Croitor, Gologan, Odaie, Pitic, Purice, Moldovan, Chitar, Friptu etc.) [7, 
p. 61-176]. 


În prezent în regiunea Cernăuți românii constituie cca. 20% (120 de mii de 
români și 67 de mii de moldoveni). Funcţionează peste 80 de şcoli cu predare 
în limba română. Şcolile mai multor localități cu populaţie, în principal, ro- 
mânească au rămas de la 1944 încoace la ucraineană ca limbă de predare (de 
exemplu, Corceşti, Colincăuţi, Molodia, Valea Cosminului, Corovia). Învăţă- 
mântul profesional în limba română este inexistent. În orașul Herţa, la înce- 
putul anilor '90, în fosta şcoală rusă s-a trecut la predarea în limba ucraineană, 
în timp ce 85% din cei 207 elevi erau români [3, p. 116-119]. 


În regiunea Odesa se consideră că sunt 123 de mii de moldoveni și 724 de 
români. În această zonă funcționează doar vreo 20 de școli româneşti (mol- 
dovenești), foarte puţine în raport cu numărul de peste 40 de localități cu 
populaţie majoritar românească. 


Vedem, astfel, pe de o parte, că falsul glotonim „limba moldovenească” atestat 
în Basarabia, aflată sub ocupaţia țaristă, apoi sub cea sovietică, mai bântuie, 

din păcate, şi în prezent în Republica Moldova şi Ucraina, jignind un popor. 
Așa cum remarca poetul Grigore Vieru, care a trudit „la zidirea Limbii noas- 
tre istorice, acest lucru jignește şi memoria celor care, prin har şi jertfă, au 
remodelat-o, dându-i o desăvârșire deplină, așezând-o în rândul celor mai ci- 
vilizate limbi ale lumii [...]. Aceeași jignire apărătorii falsului glotonim o aduc 
şi savanților străini, care, prin competenţa și cinstea lor, ştiu mai bine decât 
cățelușii noștri „teoreticieni” cum se numește corect Limba lăsată nouă moş- 
tenire” [8, p. 362]. 


Pe de altă parte, constatăm că principiul politic al lui Machiaveli — devide et 
impera (dezbină şi stăpâneşte) — este o lozincă „tragic de actuală și azi”. E şi o 
problemă a identităţii noastre de neam și de limbă. Substratul politic al pro- 
blemei este evident. Știința trebuie însă să rămână pe poziţiile ei. Şi nu numai 
în Republica Moldova. 


În sfârşit, reamintim că în Declaraţia de Independenţă a Republicii Moldova, 
adoptată la Chișinău, de Parlamentul Republicii Moldova, la 27 august 1991, 


DA 


anume limba română este decretată „ca limbă de stat” în Republica Moldova. 

Între ființă, ca termen generic, şi om, ca particu- 
larizare spirituală a conceptului, viața își constru- 
ieşte templul cu migală sisifică, deconspirând 
locul în care timpul etern şi-a ales obârșia. În geo- 
metria spiritualităţii, conjuncţia clipei efemere cu 
eternitatea se produce, indubitabil, ca reacție la 
sentimentul tragic ce tinde, din ce în ce mai mult, 
să copleșească omul contemporan. Aici, la răscru- 
ce, între sacru şi profan, cuvântul îşi reconfigurea- 
ză virtuțile demiurgice, privind princiar mileniul 
al III-lea, ca pe un moment firesc pe axa trecerii 
dinspre ieri către mâine. Tocmai prin perenitatea 
statutului său, cuvântul evocă voința divină care 
l-a creat în momentul Facerii. El a fost primul la 
începuturi, apoi a venit şi omul, din aceeași voință 
divină, ca expresie a miracolului germinaţiei din 
sinea Cuvântului. Și omul s-a născut ca semn al 
materialităţii, după chipul și asemănarea Creato- 
rului universal. 


Împreună, cuvântul şi omul său, au început să cu- 
noască Lumea, într-o lucrare comună, care, prin 
metaforă, a dat măsura proiecției în absolut a chi- 
pului visat al universului concret. 


Pare o poveste — poate şi este, un gen de amăgi- 
re metaforizantă —, dar miracolul acestei convie- 
ţuiri a cuvântului cu omul a declanșat un proces 
de infinită șlefuire a conceptului de existenţă, 
dincolo de aspectul concret, biologic. În cuvânt, 
spre exemplu, floarea nu este un simplu obiect 
care ornamentează Lumea văzută, ci devine un 

mecanism care declanșează în spiritul omului, procesul raportării acestuia la 
frumos, ca spaţiu al libertăţii de a accede în zona aceea de clar-obscur dintre 
vis şi realitate. Cuvântul creează fiinţei, care îl poartă deopotrivă pe buze și în 
străfundul sufletului, sentimentul înnobilării, prin cuminecare. Acolo, la grani- 
ţa dintre văzut şi nevăzut, spusul şi nespusul converg, reconfigurând ființa celui 
care explorează viaţa de dincolo de concretul obiectelor înconjurătoare. 


Virtuţile demiurgice ale cuvântului se susțin tocmai prin acest proces com- 
plex, ignorând puterea oarbă a forțelor care, cu aroganță, își adjudecă dreptul 
de a le domina. Cuvântul nu a îmbătrânit, pentru că în el există atâta spaţiu, 
cât să încapă, fără rest, la împărţirea erelor, toată lumea istorică și existența 
ei construită din lanţul evenimentelor. El rămâne singura valoare perenă în 
raport cu toate celelalte care s-au născut istoric, deci trecător. 


În mileniul al III-lea, ființa concretă a omului modern trăiește cu sentimentul 
fricii de tirania timpului care, ameţitor, îşi derulează firul, lăsând să se întreva- 
dă sfârşitul inexorabil. E, fireşte, sentimentul construit la suprafața lucrurilor, 
iar nu în miezul cuvântului. Acolo, în adâncuri semnificative, timpul nu co- 
rodează și nici nu mușcă din integritatea vieţii, ci îi sporeşte demiur- 
gic, într-un perpetuum mobile, spaţiul existenţial, construind dimensiunea 
cealaltă, nevăzută, a ființei — spiritul. E gestul de supremă condescendenţă în 
raport cu omul mileniului în care ne aflăm. 


Cuminecarea din timpul sacru originar a devenit astăzi comunicare, con- 
jugând acţiuni de punere în comun, spre împlinire; astfel, se construiește 
locul geometric al verbului latin labor — labores, în varianta postmodernă 
a infinitivului lung: colaborare. Pentru a se sustrage crizei identitare con- 
temporane, ființa umană îşi caută asiduu un loc de vieţuire spirituală sub 
semnul lui împreună cu. Omul conştientizează, forțat de istorie, imposibili- 
tatea supraviețuirii solitare. Fie şi animat de nostalgia originilor sale, spiri- 
tul adamic dezarmează în fața modelului existențial contemporan, lăsând să 
se dezvolte noul concept de comunicare. La integrarea în acest spirit nou, 
fiinţa are şansa redefinirii propriei identități, prin reconfigurarea modelu- 
lui social integrator. Solitudinea spirituală, conjugată cu avariţia în planul 
materialităţii, poate naşte o a doua izgonire din Rai, aceea a omului mo- 
dern, prizonier al istoriei. Aici își are originea criza identitară contempora- 
nă, generatoare a unei patologii a incomunicării, a izolării, a unei asumări 
îndrăzneţe de către omul contemporan a solitudinii postmoderne. Simțind 
alienarea de cuvântul dat la Facerea Lumii, din rațiuni terapeutice, omul 
apelează la spaţiul virtual, în care grupurile de socializare îi dau sentimentul 
apartenenţei la o lume încă vie. În concretul biologic al existenţei sale, omul 

descoperă un hiatus care adânceşte prăpastia dintre el și lumea concretă, 
aducându-i ofrandă propriul destin eșuat social. 


Întoarcerea la virtuțile demiurgice ale cuvântului, valorizarea spiritului colec- 
tiv în raport cu individualitatea, reconfigurarea spaţiului comunicării reale, 
ca alternativă la cea virtuală, pot da, prin convergenţă, răscrucea existențială 
a omului mileniului al III-lea. Și pentru a răspunde spiritului interogativ al 
acestuia, quo vadis găsește soluţia viabilă în comunicarea prin cuvânt, redes- 
coperindu-i puterea sacră de a construi, mai presus de aceea de a distruge. 


Pledoaria pentru comunicare, dincolo de timpul istoric, deschide accesul la 
dimensiunea sacră a vieţii concrete proiectate în spirit. Istoria devine, astfel, 
anacronică, semn al păcatului originar, reeditat clipă de clipă, prin suma fapte- 
lor trecătoare, alterate de uitarea colectivă. Memoria fizică refuză informaţia. 
Accesul la date este asigurat prin punerea în mișcare a spațiului virtual. 


Ceea ce nu poate fi accesat în acest mod este spiritul cuvântului, latura lui sen- 
sibilă, care asigură umanizarea lumii tehnicizate excesiv de civilizație. Şansa 
păstrării fiinţei noastre spirituale în contextul istoric al mileniului al III-lea se 
află în atitudinea față de cuvânt, ca singurul purtător al spiritului dincolo de 
perisabilitatea biologicului din noi. 

Petru BUTUC 

Gramaticalizarea, etapa decisivă 
în procesul istoric de unificare 

a românei literare 


1. În Republica Moldova, după felul cum discu- 
tă unii (la radio, în ziare și la televiziune) despre 
noțiunea de limbă literară (limbă oficială), poți 
crede, contrar adevărului științific, că o limbă ofi- 
cială într-un stat naţional nu este altceva decât un 
produs de-a gata, convenţional, la care te poți re- 
feri oricum și în orice context. Din păcate, situaţia 
este de altă natură, or, limba literară este expresia 
istorică a vieții şi culturii unui popor, alcătuind as- 
pectul normat, îngrijit şi unic al limbii naționale. 
Limbă scrisă nu reflectă doar un moment istoric, 
ci este o operă de veacuri a unui popor, iar califica- 
tivul de limbă literară și-l dobândeşte abia întru- 
nind o serie de trăsături lingvistice, care au la bază 
particularităţi generale şi specifice ale comunității 
de vorbitori ce utilizează această limbă. Existen- 
ţa și funcționarea unei limbi literare (a unei limbi 
de cultură) într-un stat este o problemă ce ţine de 
demnitatea poporului care vorbeşte această limbă 
şi nimeni nu are dreptul să atenteze la statutul ei 
sfânt, la adevărul ei științific. 


Cu certitudine, particularitățile noțiunii de limbă 
literară le întrunește şi limba română, care nu a 
apărut spontan în Republica Moldova după 1989 
şi nici nu este o creație proprie a basarabenilor, ci 
constituie o lucrare comună, expresie a unui efort 
colectiv al cărturarilor din toate cele trei provincii 
ale Daciei (Muntenia, Moldova şi Transilvania), 
efort care s-a produs, bineînţeles, nu într-un sin- 
gur moment istoric anumit, ci într-un răstimp de 

câteva secole. Actuala limbă oficială de la Chișinău s-a format, așadar, prin 
contribuţia tuturor graiurilor dacoromâne și „desăvârşirea ei se va face tot pe 
această cale”). 


Limba noastră, limba română literară, aşa cum bine se ştie, a fost fixată la început 
prin cărțile sfinte ale diaconului Coresi de la Brașov, în a doua jumătate a secolului 
al XVI-lea (între anii 1559-1582); mai târziu, aceeași limbă biblică, pătrunzând 
prin biserică în graiul comun din toate regiunile vorbitoare ale românei, a înregis- 
trat una dintre premisele esenţiale pentru crearea și păstrarea unității ei, chiar și în 
acele teritorii care au fost despărțite politiceşte în vremuri de restriște. De aceea, 
recunoscând în tipăriturile diaconului Coresi punctul de plecare al procesului de 
cristalizare a românei literare, nu putem să ne facem o imagine clară a formării ei 
complete, decât urmărind-o de-a lungul timpului, etapă cu etapă”. Dintre toate 
epocile istorice de evoluţie și dezvoltare a limbii literare, gramaticalizarea, se ştie, 
a fost cea mai dificilă, cea mai importantă și cea mai complexă, fapt pe care vom 
încerca să-l demonstrăm, cel puţin în parte, în continuarea acestui articol. 


2. Din punctul de vedere al istoriei unei limbi literare, gramaticalizarea nu 
reprezintă un aspect structural în sine, strict, prin care s-ar avea în vedere nu- 
mai tratarea morfologică și sintactică a faptelor de limbă. Gramaticalizarea 
marchează o perioadă istorică decisivă, întrucât stabilirea normelor lingvisti- 
ce caracteristice are loc pe baza sistemului propriu-zis al unei limbi naţionale. 


Despre gramaticalizarea limbii române literare susţinem că a constituit un 
moment de anvergură în evoluţia limbii române literare, fiindcă astfel s-a im- 
pus unificarea românei scrise în raport cu structura graiurilor dacoromâne. 
Prin gramaticalizare s-a realizat unificarea limbii noastre de cultură, stabilin- 
du-se un bloc comun de norme, care, de altfel, reprezentau și subdialectele, 
deosebite în vorbire. Etapa gramaticalizării limbii române literare se suprapu- 
ne Epocii Moderne (1780-1881), decisivă pentru destinul istoric nu numai al 
limbii, dar și al culturii noastre naţionale. În plus, acest proces a fost şi rămâne 
a fi semnificativ şi pentru faptul că a marcat în sine modernizarea propriu-zisă 
a limbii noastre, înregistrând un nivel de cizelare notabil în anul 1881. 


Cele mai mari dificultăți s-au inregistrat în perioada de tranziţie (1780-1840) 
a Epocii Moderne, când primii gramatiști și lexicografi ai limbii române li- 
terare erau nevoiți să trudească în condiţii extrem de complicate, elaborând 
primele cărți de gramatică şi cele dintâi dicționare ale limbii materne înaintea 
apariţiei literaturii artistice româneşti originale. Drept rezultat, o parte din- 
tre aceste gramatici și dicționare, în scurt timp, şi-au pierdut valoarea inițială. 
Unele totuși, foarte importante pe atunci, și-au păstrat actualitatea și până în 
prezent. Dintre aceste scrieri normative de la sfârșitul secolului al XVIII-lea 
şi începutul celui de-al XIX-lea, care s-au impus cu deosebire, am putea numi 

trei. Prima, în acest sens, este cartea lui Samuil Micu și Gheorghe Şincai Ele- 
menta linguae daco-romanae sive valachicae (Elemente ale limbii dacoromanice 
sau valahice), care a apărut în anul 1780, la Viena, fiind cea dintâi gramati- 
că românească tipărită. Scrisă în limba latină, lucrarea invocă și exemple din 
limba română (anterior acestei cărți de gramatică au mai fost elaborate încă 
două, care au rămas în manuscris: una de D. E. Braşoveanul și alta de călugă- 
rul Macarie). 


În prefaţă, autorul Gh. Şincai menţionează că „unicul scop al acestei lucrări este 
perfecţionarea limbii materne”. Lucrarea cuprinde patru capitole (I. Ortogra- 
fia, II. Etimologia, III. Sintaxa, IV. Formarea cuvintelor), iar la sfârşit este pre- 
zentat şi un mic glosar român-latin. Această gramatică, deşi era destinată învăță- 
rii limbii române, se afla sub influenţa structurilor latinești, autorii Gh. Șincai și 
Samuil Micu propunând un sistem eminamente latinesc limbii noastre. 


Totuşi această carte de gramatică a fost foarte semnificativă, întrucât conţinea 
formulări, pentru prima dată în mod sistematic, ale celor mai importante legi 
fonetice proprii limbii române. Utilizând terminologia și clasificările gramati- 
cilor latinești, mai potrivite structurii limbii române, cei doi autori au făcut un 
însemnat pas înainte față de predecesorii lor, care folosiseră o terminologie 
slavonă dificilă. 


Lucrarea respectivă marchează începuturile terminologiei gramaticale româ- 
neşti. Cartea face și dovada argumentului că ar fi ireală gramaticalizarea limbii 
române literare în afara factorilor limbii de origine — limba latină. 


Cea de-a doua lucrare normativă de mare valoare constituie, de fapt, şi prima 
carte de gramatică românească, tipărită şi scrisă în limba română. Ea a fost 
elaborată de către boierul muntean lenăchiță Văcărescu și se intitulează Ob- 
servații sau băgări de seamă asupra regulilor şi orânduielilor gramaticii româneşti. 
Lucrarea a fost tipărită la Râmnic şi la Viena, fiind destinată în special şcolilor 
din Muntenia. Cărturarul lenăchiță Văcărescu a înțeles corect rolul primor- 
dial pe care îl au lucrările de gramatică în viaţa limbilor de cultură, îndeosebi 
în realizarea unității și stabilităţii lor. În această lucrare se constată și impor- 
tanţa textelor literar-artistice scrise în limba română, pentru fixarea normelor 
literare. Autorul este obiectiv în aprecierea faptelor de limbă și conştient de 
importanţa gramaticii sale în procesul de formare a limbii române literare. 
Boierul lenăchiță Văcărescu a fost nevoit să-și inventeze singur terminologia 
gramaticală, fiindcă predecesorii săi au utilizat nişte termeni calchiați după 
slavonă, greacă și latină‘. Dar, din păcate, şi termenii gramaticali propuși de 
I. Văcărescu aproape din start s-au dovedit a fi artificiali și impracticabili. 


În pofida neajunsurilor, cartea își revendică importanţa pentru scrierea nor- 
mativă românească, întrucât grămăticul I. Văcărescu a lansat primul ideea 

scrierii cărților de gramatică în limba română, realizând, astfel, opera de pi- 
onierat în acest sens, pentru care nu exista nicio tradiţie la noi în secolul al 
XVIII-lea. Prin studiul lui lenăchiță Văcărescu, „s-a deschis seria gramaticilor 
scrise și tipărite în limba română, ceea ce a exercitat o importantă influență 
asupra învăţaţilor,care au realizat astfel de scrieri mai târziu”. 


Cea de-a treia lucrare normativă, de cea mai mare importanţă pentru grama- 
ticalizarea limbii române literare, apare în anul 1828, la Sibiu, și este elaborată 
de Ion Heliade Rădulescu, având un titlu simplu și expresiv: Gramatica ro- 
mânească. Această lucrare devine, la scurt timp după publicare, cea mai cu- 
noscută și cea mai izbutită lucrare normativă a exprimării culte româneşti din 
perioada de tranziție a Epocii Moderne, demonstrându-se caracterul distinct 
al normelor românești de cele latinești. Gramatica românească de la 1828 este 
apreciată și citată în special pentru ideile expuse în „Prefață”, referitoare la 
ortografie şi la căile principale de modernizare a lexicului. Fiind structura- 
tă după modelul unei gramatici franceze a lui Charles Constant Le Tellier și 
înaripată de ideile înaintate de predecesorul său Paul Iorgovici”, lucrarea lui 
I. H. Rădulescu se distinge față de scrierile similare apărute până atunci prin- 
tr-o structură mai elegantă și mai adecvată descrierii sistemului gramatical 
românesc, printr-o terminologie surprinzător de modernă și, mai cu seamă, 
prin claritatea şi concizia cu care sunt formulate normele gramaticale. Această 
carte a contribuit la impunerea bazei muntenești a limbii române literare. 


În Gramatica românească a lui I. H. Rădulescu se subliniază şi rolul scriitorilor 
în procesul de gramaticalizare a limbii române, susținându-se că scriitorii nu 
trebuie numai să selecteze lexeme din uzul general, dar să-şi alcătuiască cuvin- 
te noi, îimbogăţind astfel resursele orale și scrise. 


Autorul acestei gramatici face distincţie dintre consoana fricativă „j” şi africa- 
ta „gi”, „ge, recomandându-se numai rostirile africate pentru cuvintele: pri- 
vilegiu, logică, registru ş.a. Pentru a distinge în rostire „gi', „ge” de „ghi”, „ghe” 
şi „ci”, „ce” de „chi”, „che”, autorul a insistat pentru introducerea lui „h” mut’. 


În această carte, pentru prima dată, se optează pentru o stabilizare a termino- 
logiei lingvistice românești, încetățenind încă din acea perioadă unii termeni 
gramaticali care au rămas a fi actuali şi până în prezent: articol, verb, a conjuga, 
conjugare, prezent, infinitiv, vocale, consoane, singular, plural şi altele. 


Gramatica românească de la 1828 a contribuit și la îmbogățirea lexicului ro- 
mânesc cu neologisme adaptate la tendinţele de dezvoltare a limbii române, 
eclipsând terminologia lingvistică învechită. Totodată, prin această lucrare, 
autorul a fundamentat şi regulile de ortografiere, bazate pe principiile eufo- 
nice, insistând „a scri după cum vorbim” şi reducând alfabetul în circulație 
pe atunci de la 43 la 30 de grafeme: s-a argumentat că "ortografia bazată pe 
principii etimologiste este lipsită de logică”"”. 

O mare atenţie se acordă punctuaţiei, pe care autorul o încadrează la capitolul 
„Ortografiei”, menţionând că „cel mai delicat și cu gândire lucru în ortografie 
şi care face cinste duhului omenesc este punctuaţia..., căci ea „ne face și să 
înțelegem și să fim înţeleși în scrierile noastre”"!. 


În Gramatica românească a lui I. H. Rădulescu, ideile de modernizare și unifi- 
care a limbii române prezintă o importanţă deosebită, ele fiind preluate, dez- 
voltate și aplicate, mai târziu, după 1840, de reprezentanţii direcţiei naționale și 
istorice. Această carte rămâne a fi una dintre cele mai consistente lucrări norma- 
tive în procesul de gramaticalizare a limbii române literare din prima jumătate 
a sec. al XIX-lea, deoarece a creat premisele nu numai pentru confirmarea prin- 
cipiilor de selecţie a normelor literare, dar și pentru demonstrarea eficienţei lor. 
Ideea călăuzitoare a Gramaticii românești de Ion Heliade Rădulescu a fost „de a 
preface limba română literară, comună pentru toți, într-un mijloc comunicativ 
capabil de a reda concepţiile moderne ale științei, tehnicii, culturii, literaturii, în 
formă de artă expresivă superioară, la nivelul contemporaneităţii”?. Lucrarea 
exprimă înaltul deziderat privind desăvârşirea limbii noastre prin gramaticaliza- 
re, împlinit în a doua jumătate a secolului al XIX-lea. 


3. Trebuie să se ştie că limba oficială din Republica Moldova este aceeași cu 
limba oficială de peste Prut, deoarece au parcurs acelaşi drum istoric, trecând 
prin aceleaşi etape de evoluţie și dezvoltare: la început această limbă comună 
a fost fixată prin cele 11 tipărituri coresiene, având, astfel, drept temelie graiul 
muntenesc dintre Târgovişte şi Braşov (diaconul Coresi era vorbitor de grai 
muntenesc), ulterior graiul muntenesc, în interacțiune cu celelalte, datorită 
influenţei bisericilor și a cărturarilor din toate regiunile, a evoluat într-o sin- 
gură limbă literară — limba română, care este astăzi limba presei, radioului, 
televiziunii, ştiinţei, atât la noi, cât şi peste Prut. 


Faptul că limba română a avut la început drept bază o limbă bisericească a fost 
unul benefic, fiindcă tot această limbă biblică a facilitat, în permanenţă, răs- 
pândirea formei ei normate. Unitatea religioasă a vorbitorilor aceleiași limbi, 
adepţi constanţi ai cultului creștin-ortodox, a fost decisivă în toate timpurile 
istorice. Religia noastră creştină a făcut ca vorbitorii dialectului dacoromân să 
aibă aceeași limbă scrisă — limba română. 


Limba literară de la Chișinău a străbătut, de rând cu româna literară din toa- 
te regiunile vorbitoare ale acestei limbi, etape istorice similare de evoluţie și 
dezvoltare: fixarea, răspândirea sau promovarea și gramaticalizarea, întru uni- 
ficare şi modernizare. 


În acest articol am răsfoit doar câteva file din istoria gramaticalizării limbii 
noastre literare, dar ne putem da seama destul de ușor cât de mult s-a muncit 
la acest capitol, cât de mult și cu câtă migală au trudit cărturarii noștri pentru 

fiecare literă și silabă, pentru fiecare cuvânt şi propoziţie. De aceea, conside- 
răm că este un delict din partea celor care neagă acest adevăr istoric și ştiinţific, 
adevărul unei munci titanice. A denumi o limbă altfel de cum îi este numele 
ei adevărat, pentru a-i asigura un alt statut decât cel care i se cuvine, conform 
dreptului istoric și internațional, este un mare păcat, dacă nu chiar o crimă. 
Oare cât vor mai fi actuale spusele clasicului nostru Costache Negruzzi: „Noi 
am fost zis... că sunt mulți care schinjiuiesc frumoasa noastră limbă și în loc de 
creatori se fac croitori, şi croitori răi...15. 

| Talent magnific, spirit combativ 


Mihail Grecu (22.X1.1916, Faraonovka, jud. Cetatea Albă, Sudul Basarabiei — 
9.IV.1998, Chişinău). Personalitate marcantă în arta basarabeană. 


Format în spațiul culturii românești interbelice, M. Grecu, după repatrierea sa 
la Chişinău, prin forța și originalitatea talentului, a devenit pictor de anvergu- 
ră pe scară unională, cu idei europene moderne, care a răzbătut apoi rigorile 
artei oficiale sovietice. A copilărit în satul Tașlâc din Sudul Basarabiei. Între 
1929-1937 a studiat la Şcoala normală din Cetatea Albă. Având înclinație că- 
tre arta plastică, îşi expunea, nefiind încă un pictor recunoscut, lucrări perso- 
nale de pictură în sălile din Cetatea Albă. Ca elev talentat, după ce a primit 
Premiul Mare al tineretului artistic din România, a fost recomandat pentru 
tabăra de creaţie de la Baia Mare (1935) şi Balcic (1936, 1937), aici cunos- 
când pictori importanţi precum N. Tonitza, L. Grigorescu, I. Izer, H. Catargi. 


În 1937 este admis la Academia de Artă din Bucureşti, unde i-a avut ca pro- 
fesori pe F. Șirato, E. Stoenescu, N. Dărăscu, O. Han. Prin intermediul pic- 
torului basarabean R. Ocușco, a făcut cunoștință cu A. Ciucurencu, care i-a 
admirat pictura și i-a devenit în scurt timp elev și prieten de familie. 


În 1940 M. Grecu s-a stabilit la Chișinău împreună cu soția sa Fira Bric, tot 
artistă, urmând ambii studiile la Şcoala de pictură. În 1941 s-au refugiat în 
Kazahstan. Acolo a pictat Maternitate (1944) — lucrare inclusă în tezaurul co- 
lecţiei Muzeului Naţional de Artă al Republicii Moldova. 


După război, în 1945, se întoarce la Chișinău, devenind în același an membru 
al Uniunii Artiștilor Plastici din Moldova şi U.R.S.S. 


În perioada de creație 1943-1959, M. Grecu a fost absorbit de preocupările pentru 
valorile tonale echilibrate, inspirându-se din opera pictorilor celebri Delacroix, Co- 
rot, Rembrandt, Grigorescu. În aceşti ani a pictat: Fata în maramă (1956), Femeia în 
basmaua galbenă (1956), Natură statică cu pești uscați (1956), Răscoala din Tatarbu- 
nar (1957), Natură statică, Primăvara (1957), Între zidurile temniţei (1957). 


Între 1959-1961, după călătoria sa la Sankt Petersburg (Muzeul „Ermitaj”) şi 
Moscova (Muzeul „Pușkin”), artistul se îndreaptă decisiv în evoluţia sa crea- 
toare spre pictura de o cromatică accentuată, sub influenţa picturii franceze 
postimpresioniste, cunoscute încă din anii tinereţii sale din muzeele bucu- 
reştene. Un rol important în dezvoltarea principiilor sale de creaţie l-au avut 

icoana rusă și balcanică, precum și operele de artă populară autohtonă. Sin- 
ceritatea și puritatea naivă a meșteșugului țărănesc i-au servit drept model de 
libertate spirituală, înseninare în experienţa artistică. 


În anii '60 M. Grecu elaborează un șir de tablouri de rezonanță: Fetele din 
Ceadâr-Lunga (1960), O zi de toamnă (1964), Recruţii (1965), Ospitalitate 
(1966-1967), o serie de peisaje moldovenești cu case — Casele copilăriei mele 
(1968), beciuri, grădini, porţi, portrete ale țăranilor, intelectualilor etc. 


Tabloul-triptic Istoria unei vieți (1967), expus în sălile Manejului la Moscova, 
s-a bucurat de un mare succes și a intrat în colecţiile Galeriei „Iretiakov”, în 
expoziția permanentă, iar autorul ei, în urma sondajului efectuat de redacția 
revistei „I'vorcestvo', a fost declarat pictor al anului 1967. 


Această ascensiune impetuoasă în condiţiile restricţiilor ideologice s-a dato- 
rat talentului indubitabil și spiritului său combativ. 


În anii 1970-1980 şi începutul anilor '90, M. Grecu evoluează ca artist plas- 
tic remarcabil în spaţiul culturii sovietice şi în afara granițelor ei. Opera sa 
este pătrunsă de filozofia și mitologia artei populare naționale, de caracterul 
profund al structurii ei morale și estetice, îmbinate în mod evocator cu rafina- 
mentul discursului pictural, în contextul mișcărilor artistice moderne euro- 
pene. Seria pânzelor Cetățile copilăriei mele (1973), Vatra Bugeacului (1984), 
Luna la Butuceni (1979), Masa pomenirii (1976), Anotimpurile (1984), Pâi- 
nea şi soarele (1977), In memoriam (1975), Cimitirul de la Butuceni (1981), 
Porţile (1979) şi multe altele au fost concepute sub influența lui Brâncuși, de- 
venindu-i artistului foarte apropiate — fapt recunoscut în repetate rânduri de 
M. Grecu în referinţele sale şi în corespondenţa acestuia cu filozoful C. Noica. 


În contextul căutărilor plastice moderniste, animat de descoperirile savanți- 
lor în domeniul cosmic, M. Grecu elaborează un stil și un limbaj propriu de 
pictură abstractă, căutând ordinea esteticului și fineţea, poezia armoniilor, 
gest fructificat într-un şir de tablouri în care abundă vibraţiile de tuşe și mase 
tulburate, suprafaţa fiind totodată bine organizată — Vulcan (1977), Gaura 
neagră (1973), Floarea-soarelui şi cosmos (1974), Broasca ţestoasă (1973), Li- 
niște deplină (1978), Microcosmos (1982), Gorun (1977), Geneza (1977) ş.a. 


Pe parcursul vieţii a fost menţionat cu numeroase distincții oficiale, între 
care Artist al Poporului al R.S.S.M. (1986); Laureat al Premiului de Stat al 
R.S.S.M. (1978); Laureat al Premiului de Stat al U.R.S.S. în domeniul artei 
(1990); Premiul mare al Ministerului Culturii din România (Saloanele Mol- 
dovei, 1991); Ordinul Republicii Moldova (1992); Membru de onoare al 
Academiei de Ştiinţe a Republicii Moldova (1992); Premiul de excelenţă, 
UAP, Republica Moldova (1997). 


DIALOGUL ARTELOR 


În cadrul expozițiilor „Saloanele Moldovei”, România — Republica Moldova 
(Bacău - Chişinău) din anul 1999, în onoarea pictorului a fost inaugurat Pre- 
miul nominal „Mihai Grecu”. 


Tamara GRECU-PEICEV, 


artist plastic 


| Vocaţia pictorului Mihail Grecu 


Dens în structura sa figurativ-simbolică și în gama soluţiilor plastice, universul 
pictural al lui Mihail Grecu se dovedește inepuizabil, sporindu-și chiar, oda- 
tă cu trecerea vremii, jocul semnificaţiilor şi conotaţiilor. Privită retrospectiv, 
creaţia sa îşi dezvăluie caracterul de document al unei epoci apocaliptice, în 
care omul are de luptat deopotrivă cu eroziunea temporală și cu agresiunile 
comportate de „teroarea istoriei”. Opera sa nu face însă niciun fel de concesii 
retorice discursive, optând pentru puritatea și individualitatea discursului vi- 
zual, pentru poetica nemediată a culorilor. 


Format în cadrul Academiei de Artă bucureștene, apoi captiv într-o Moldovă ocu- 
pată de puterea sovietică, Mihail Grecu va fi multă vreme despărțit de organismul 
viu al culturii românești. Forța talentului și originalitatea viziunii sale au răzbă- 
tut însă zidul opac al marilor expoziţii unionale, găzduite de Moscova, operelor 
sale fiindu-le acceptat acel prim nivel de lectură care dezvoltă sistemul cromatic 
şi motive din arta populară a țării sale natale. Apreciind, grăbit şi comod, notele 
pitorești şi decorative ale motivelor, esteticienii timpului lasă deoparte, încercând 
să-l oculteze, mesajul de fond al picturilor lui Mihail Grecu. Pentru că acolo unde 
comentariile oficiale nu vedeau decât reflexe particulare ale unui sistem imagistic 
unitar, era vorba, în fapt, de valori culturale și spirituale ce aparțineau unei expe- 
rienţe istorice specifice. Secvenţe din viața vechilor târguri moldovenești, aspecte 
ale ceramicii și textilelor tradiţionale sunt tot atâtea forme de atașament faţă de un 
patrimoniu în care se regăsesc subtile, dar ferme, forme de protest contra zgomo- 
toasei și convenţionalei imagini promovate de principiile esteticii dirijate. 


În evoluţia sa, Mihail Grecu depășește acest tip de referințe, îndreptându-se 
tot mai decis spre un discurs pictural dominat de preocuparea pentru materia 
cromatică, pentru valorile expresive. Pasta abundentă este animată de energii 
interioare şi devine suportul unor gesturi, al unor intervenţii care consumă 
drama înainte și după o coagulare narativă. 


Eliberate din constrângerile figuraţiei, tușele și masele de culoare închid în sine 
întregul zbucium al parcursului biografic, căutând să descopere, printre atâtea 

insinuări ale haosului, principiile ordinii, ale raționalului. Astfel de tensiuni răs- 
pund nu numai pericolelor imediate, din spaţiul său de existență, dar ni se par și 
un ecou, dintr-o perspectivă profund umanistă, al tendințelor deconstructive ce 
sosesc de pe scena artistică a lumii, evoluând în parametri și cu motivații diferite. 


Mihail Grecu rămâne una dintre cele mai proeminente prezențe care în de- 
ceniile postbelice au făcut posibilă legătura, în această zonă, între o mişcare 
modernă, întreruptă de evoluţii istorice, și noul modernism, așa cum funcți- 
onează el în estul european, ca o verigă necesară înspre un postmodernism 
receptat tardiv. În această configuraţie culturală specifică, în care tradițiile lo- 
cale au jucat un rol la fel de important ca și prospecțiunea direcțiilor de idei 
europene, Mihail Grecu oferă tocmai o sinteză fericită a acestora. 


Constantin PRUT, 


critic de artă 


| El ne-a adus bucuria 


Artist plastic, ale cărui tablouri au fost expuse în cele mai mari săli de expozi- 
ţie de peste hotarele acestui plai, lucrările lui fiind incluse în cele mai prestigi- 
oase enciclopedii din lume. 


Cu harul de la Dumnezeu, pictorul Mihail Grecu a muncit o viață lungă în 
închisoarea sa de creaţie, numită atelier. 


Bărbat al replicii, neconformist urât de bastarzii ideologiei sovietice, maestrul 
a pictat universul nostru rural, frumusețea veridică și nu tablouri la comandă. 


Fiind un profund gânditor, cunoscător al muzicii și literaturii, iubitor de 
neam, de istorie, adevărat român creştin, în anii regimului comunist a cores- 
pondat cu marele filozof al contemporaneităţii, românul Constantin Noica. 


Maestrul nu și-a terfelit talentul şi nici convingerile. „Să nu-ţi închipui că 
omul poate să fie şi artist, şi porc, şi selenar, şi mocirlos, că poate fi spurcat în 
aer și divin pe hârtie sau pânză... 


Blestemul de a fi pictor. Or, prin ceea ce a creat maestrul Mihail Grecu, ne-a 
adus bucuria. 


Gheorghe VODĂ, 


scriitor 


DIALOGUL ARTELOR MERE 


Mihail GRECU 


Jurnal 
Fragmente 


22 noiembrie 1966 


Astăzi împlinesc 50 de ani! 
Ei şi... mare brânză! 


Am reușit să dezrădăcinez din mine (ceea ce este 
adânc infiltrat în oameni) sentimentul de gravita- 
te... Mare stupiditate! 


Când omul e mic, are nevoie de aceste calități. 
Ele îi dau pondere. Societatea face totul pentru 
asta. Obuh mi-a trimis telegramă, parcă prin asta 
ar vrea să-mi demonstreze ataşamentul și sim- 
patia. Când era vorba despre punerea prețului 
pe lucrări — pe nevastă-sa a găsit de cuviință să o 
susțină, iar pe mine — nu! De telegramă, de o ono- 
mastică n-a uitat! Aici i-aici! Mare stupiditate și 
fățărnicie! 

Mijloacele de expresie 


Odată cu descoperirea (plăcilor) înscrierii la 
banda de magnetofon a cântului și a vorbirii, 
modificând viteza învârtirii (a bandei), se do- 
bândise surprize „muzicale. Ele au apărut în- 
tâmplător şi acum există aceste fenomene ca și 
susurul de apă, trăsnetul, cântul păsărilor etc. ... 
lată deci ceva ce n-a fost în natură şi apare din 
ytehnica” veacului. 


Text inedit, incluzând fragmente din jurnalul lui Mihail 
Grecu (anii 1957-1990), publicat prin generozitatea 
pictorului Dumitru Peicev, ginerele renumituui artist 
basarabean, care a salvat documentul, împreună cu nu- 
meroase lucrări plastice, din atelierul lui Mihail Grecu 
distrus de o inundație. 

N. Iorga: „În ceea ce mă priveşte, aș fi vroit să am mai mult talent poetic pen- 
tru a mă apropia mai mult de adevăr”. 


8 ianuarie 1970 


Orice lucru pozitiv, prin dezvoltare, capătă sensuri negative. 


Oamenii tind să se exprime cât mai clar. Este această tendinţă foarte impor- 
tantă — ea ne scoate din expuneri confuze, ambigue etc. Această tendință i-a 
făcut pe oameni să fie foarte conciși și succinți. Un om inteligent într-o pagină 
îndeasă atâtea gânduri! ... Şi este negativ astăzi acest lucru... Nu pot cuprinde 
toate gândurile deodată. 


Deci... Trebuie să nu scriem atât de condensat. 


„„„Poftim... am scos o dorinţă ce la prima vedere este înapoiată și stupidă. Să 
nu ne grăbim! Lucrurile se schimbă, cerinţele la fel... Dar poate cei tineri vor 
fi mai receptivi! 

Frumuseţea unei reproduceri nu este același lucru cu frumuseţea a ceea ce 
reproduce. 


O frumoasă femeie sculptată încă nu înseamnă „sculptură frumoasă”. 


6 februarie 1970 

Marin Preda... 

M-a lovit emoția cumplită. Fiinţa pe care am avut-o în față parcă ţi-e soră sau 
mamă. Dar oare nu așa ar trebui să se întâmple tot timpul? 


Trebuie să vină o nenorocire ca să ne simțim apropiați şi să avem vie în minte ideea 
că, înainte de a fi orice-am fi, suntem oameni?... 


Marin Sorescu: 

„Acolo şezuru și plânsuru” 
„Contemporanul”, vineri, 4 septembrie 1970 
D. 1. Suchianu la 75 de ani 


- Îmi place cel mai mult bunătatea, mă agasează fudulia. Bunătatea o văd în 
relaţie organică cu inteligenţa... 


A fi înţeles înseamnă a înțelege omului, subliniez omului, substantiv la dativ 
şi nu la acuzativ... 


- E o mare infirmitate a limbii noastre, pentru că, spunând „am astăzi 70 de 
ani”, numeri, de fapt, anii pe care nu-i mai ai și nu pe acei pe care urmezi să-i 
mai ai. De aceea am să vă spun că am 80 de ani, cam atâta cât cred că am să 
mai zăbovesc de acum încolo pe această planetă. După care voi mai vedea... 


DIALOGUL ARTELOR EFER 
4 martie 1970 


N. Grigorescu, Şt. Luchian au înţeles că oricât te-ai strădui să pictezi impresia de 
la natură, n-ai s-o poţi niciodată face exact. Pictura e pictură, culoare și nu viață. 


Aceştia doi spuneau că natura trebuie s-o furi! Să nu te surprindă însă. 


Astăzi, pentru nu știu a câta oară, descopăr un pas înainte față de ei: „Să stau 
cu spatele la ceea ce pictez după natură”. 


Trebuie să furi şi să găsești echivalenţele tale de sensibilitate coloristică. E 
ceea ce am gândit acum vreo 7-8 ani, dar la alt „nivel” (acelaşi lucru). 


16 septembrie 1970 


Mesajul?! Oare nu-i o piedică în calea picturii?! Este oare un sistem de elabo- 
rare a pânzei, a obiectelor?! 


Poate sentimentul?! Mesajul însă nu trebuie să fie o problemă! 


3 septembrie 1971 (Brâncuşi) 


Misiunea artei este să creeze bucurie. Nu se poate crea artistic decât în echi- 
libru şi în pace sufletească. Pacea se obține prin renunțare. Liniște şi bucurie. 
Bucurie și pace. 


„Nu cred în suferinţa creatoare” 


13 aprilie 1976 


Permanenţa spiritualității omului pe parcursul veacurilor, iar în pictură — pe 
parcursul școlilor de pictură — am înţeles-o de la M. Eliade. Astăzi i-am trimis 
lui Bernstein B. un răspuns la scrisoarea lui, în care dumnealui își exprima pă- 
rerea că prea mă avânt în teoretizări și mă las dus de ştiinţe şi filozofie, fiindu-i 
frică să nu-mi pierd spontaneitatea în pictură. 


Am ajuns mulțămită lui M. Eliade la o definiţie a geniului prin înţelegerea că 
tradiția este permanenţa spiritualității omului de la epoca de piatră până-n 
zilele noastre. Deci geniul este omul ce are prezent în el tradiția permanenței 
spirituale omenești, plus nivelul filozofic, ştiinţific al timpului său. Dar poate 
înlocuiesc noțiunea de geniu cu: artistul este omul ce simte permanenţa tra- 
diţiei spirituale omenești, în tot ce a avut ea uman, plus înţelegerea filozofiei 
şi ştiinţei timpului în care a trăit. 

Astăzi figura părintelui cosmonauticii Țiolcovski a apărut într-un documen- 
tar foarte vechi și o expresie a lui m-a frapat. Suntem la începuturi... de fapt 
totul este numai început, iar sfârșit, capăt nici nu există... 


Tindem spre perfecțiunea expresiei, dar ea n-are sfârșit... 
A TOHIA YTO 


— TpaAuluA ƏTO AyXOBHaA XH3Hb YCAOBEKA C ETO AKTHBHÞIM OTHOIIEHHEM 
K XU3HU OT paĵOBAAAeAbYECKOTO OONJECTBA AO CETOAHANIHETO AHA CMBICAA 
AOGpoTbI, CIIPaBeAAHBOCTU, TYMaHHOCTU AO KOMMYHH3MA HaNlero BpeMEHu, 
a HHHOBaIIUA ƏTO HayYHbIe OTKPÞITHA, TEXHHIECKHĂ IIpOrpecc Hamero 
Bpemenu. HHHoBarmua 370 popma namero Bpemenu. 


22 aprilie 1976 


Dacă totul are un sfârșit, începând cu viaţa omului și continuând cu soarele, 
se impune o altă înțelegere a vieţii. Fără regrete că viaţa e scurtă, că odată şi 
soarele va dispare. Am nevoie de o altă înțelegere — Hic et nunc. Trăiesc, lucrez, 
aduc bucurie oamenilor, atât, atât... nimic din viitor... Numai prezentul con- 
tează. Marele prezent, jos cu prostiile create de idealiști... 


Asta deloc nu înseamnă că, dacă ai construit o casă, ai sădit un pom, trebuie 
să distrugi totul, „după tine potop — nu-mi pasă”. După noi rămâne totul, dar 
e important că am făcut ceva și pentru noi, și pentru cei din jurul nostru, dar 
nu gândul la următoarele generaţii... 

Nu poţi iubi pe cei din viitor și nici viitorul. 


Să iubim pe cei din jurul nostru - e foarte mult acest lucru. De unde a venit 
această deplasare în psihologie? Nu de la faptul că cei săraci cu duhul, ce nu-şi 
iubeau viaţa, semenii, au inventat viaţa de apoi și demagogicul altruism pen- 
tru generaţiile ce vin? 


28 aprilie 1976 


Când eram tânăr, vedeam pasărea în zbor, astăzi „zborul”. 
Pe timpuri vedeam culorile lui Van Gogh, astăzi durerile lui. 


Şcolile de pictură, curentele sunt trecătoare. Tradiţia lor stă în permanenţa 
spiritualității omenești, bunătate, frumuseţe, progres, tot ceea ce ne mișcă, ne 
şlefuiește sufletul. 


DIALOGUL ARTELOR BA 
26 mai 1976 


Umilul, cucernicia pentru că nu înțeleg nimic din ceea ce mă înconjoară. To- 
tul este miracol. Ce fericire că nu am aroganţa atotștiutorului în faţa naturii. 
Am mai vorbit eu nu odată despre paradoxul „micului” și „marelui” din om. 
Astăzi vreau să arunc „marele” din om și să rămână pentru artist numai micul. 
Numai micul, neimportantul este mare în artă, este răscolitor. 


Răscolitoare este o ulcică numai pentru mine. Cât pe ce eram să pierd miracolul ei. 


Mare lucru... e rotundă, făcută la roată... perfectă... aproape... ei și... a făcut-o 
cineva... e simplu... 


Aiurea! Nu e simplu deloc! E minune. Copil fiind, vedeam minunea, maturi 
când ne facem, se pierde miracolul. Uite că am revenit la vechea problemă... și 
Brâncuși spunea „Murim când încetăm să fim copii”... Nu e chiar astfel. Copilul 
are ceva, dar numai ceva din ceea ce intuiesc astăzi. Copilul are starea de puri- 
tate morală prin necunoaștere. Una e să fii curat că n-ai umblat prin murdării, și 
alta e să fii curat, să te fi păstrat curat, naiv, umil, pios. Să te afli în fața unei ulcele 
ca în faţa unui miracol. Căci și cosmosul, și ulcica îmi sunt necunoscute... de 
neexplicat cum s-a făcut ea rotundă, perfectă, și are încă atâtea calități! 


7 iunie 1976 


Am văzut niște lucrări lipsite de sclipire, interes plastic ce prezintă doar partea 
socială. Ce este în fond socialismul vulgar în artă? Nu culorile reale, stinse, 
armonizările cromatice de culori apropiate trebuia să-mi repugne! Nu! 


Lipsa de fantezie, frumuseţe, organizare subiectivă a obiectivului lumii încon- 
jurătoare. 


Jocul facturilor, practicat de mine de ani de zile, este și el necesar ca adaos la 
pictura mea, care rămâne modestă în culoare și se face mai expresivă ca limbaj 
prin facturi. Merg la studii după natură, după o pauză de 3-4 ani. 


Paleta va fi numai din culori teroase. Voi scoate de data aceasta miracolul pic- 
tural din modestele culori. Sunt convins. Revin la teza lui Veronese, renăscută 
de Delacroix: cu noroiul de pe trotuar voi picta un nud superb de blondină. 


Zic, revin, dar la alt nivel decât la ei! Culorile tari pot fi folosite pe ici-colea, 
dar... aşa precum simt femeile ce se îmbracă cu sau fără gust, tot așa și pictorii 
folosesc cu sau fără gust culorile țipătoare. 


Principiile picturii moderne - suprafața egalizată a pânzei, pluritate de sen- 
suri — rămân în vigoare. Posibil că ele s-au născut mulțumită folosirii culorilor 
tari. Nu cred că a fost o greșeală „culorile tari”, greșeala e să rămâi la ele după 
ce mulțămită lor s-a deschis un nou orizont care nu ținea numai de ele. 


AA ROMÂNĂ 
1 noiembrie 1976 


Criza de nemulțumire de ceea ce fac, criza unui gol interior ţine de două săp- 
tămâni. Mă uit prin cărți de artă, citesc beletristică, nimic nu mă mișcă cu ade- 
vărat, adânc. Pentru a câta mia oară același lucru. Parcă aș trece printr-un pur- 
gatoriu care curăță, azvârle toate cele trecătoare, efemere, neimportante. De azi 
încolo voi picta numai ceea ce mă mișcă cu adevărat. Numai miezul vieții, nu- 
mai esențele, numai ceea ce ține de emoție, ceea ce poate emoționa și pe alții... 
Oare nu greşesc?! 

Dar poate fi intuiţia, hazardul meu, un dirijor mai bun decât conştientul? 

Ce să fie, cum să fie?! 

Nu pătrunde banalitatea în mine? La șaizeci de ani și încă nu știu nimic. Am 
vorbit cu tineri şi mai vârstnici. Spre exemplu, A. Strâmbeanu este de părere 
că numai esențţele trăirilor — sentimentele cele mai simple - omenești sunt 
importante. Dar, în definitiv, ce vreau eu în artă? O totală tabula rasa!? Dar 
poate că e bine această criză? Pentru a câta oară?! Dar poate Strâmbeanu are 
dreptate că numai ceea ce ține de sufletul nostru merită să fie așternut. Dar 
ce? Oare talentul, lucrarea ţine numai de sinceritate? Dar poate sinceritatea 
evoluează și ea, se dezvoltă. Căci una este să fii sincer la patruzeci de ani și alta 
e la șaizeci. Poate că cea de la şaizeci este şi purificată. În fond, poate că nu este 
vorba de vârstă, dar de o revenire la sinceritate — omenesc, etern și dacă odată 
nu a reușit, trebuie revenit de mai multe ori, șlefuindu-se! Dar ce-mi rămâne 
încă afară de ea? 


7 noiembrie 1976 


Același gând de atâtea ori spus, dar spus altfel, capătă o nouă valoare. 


Când suntem sub influenţa școlilor din trecut, suntem epigoni, când suntem 
influenţaţi de contemporani, ne desființăm ca artiști. 


„„„Sau poate invers. 


16 noiembrie 1980 


Când pentru prima dată am văzut „Cocoșul” lui Brâncuși, am sesizat faptul 
că cele 5-6 trepte de la gâtul cocoșului sunt „Cu-cu-ri-gu-uu” și au trecut de 
atunci ani şi ani ca să înțeleg că Brâncuși s-a inspirat nu atât de cocoș, cât 
de cântecul lui. Mișcarea aceasta a gândului vine de abia după „Întru” al lui 
C. Noica. M-a cucerit încă din 1968-69, dar aplicarea a venit de abia după 
douăzeci de ani. 

Cât de greu este să deosebești motivul de inspiraţie şi cât de ușor să-l încurci 
cu o bizarerie — fie şi extraordinară —, rădăcina rămânând ascunsă, deși vizibilă. 


29 iunie 1981 


Ieri A. Strâmbeanu a trecut pe la mine cu cumnatul său, un băiețaș de 12 ani. 
Le-am arătat câteva lucrări (Vlăduţ s-a apropiat sufletește de mine). Am pus 
şi „Poarta celor două inimi”. 


L-am întrebat pe Vlăduţ ce vede pictat... dacă recunoaște inimile de pe poartă... 
S-a apropiat de urechea mea și mi-a spus: 

- Mi-e rușine să spun. 

- Ei, Vlăduţ, fii curajos, spune-mi. 

— Poarta asta este „Veşnica dragoste”. 

Nu-mi venea să cred urechilor... S-a produs o identitate între mine și băiat! 


Pe Mozart la 6 ani sau 8 l-ar fi întrebat cineva de ce a pus aceste două note 
alături, de ce nu altele, de ce nu alt acord? Copilul Mozart ar fi spus că aceste 
note „Se iubesc”, 


5 iulie 1981 


După perioada de influenţă a muzicii populare contemporane, lucrările de 
tinereţe ale lui G. Enescu, Rapsodii, le-am simţit ca un fel de, să mi se ierte 
comparaţia, „potpuriuri”, în ultima perioadă însă Enescu devine personal prin 
adâncirea în muzica populară de la începuturi, când aceasta era atonă, mai 
puţin melodică, însă fascinantă, miraculoasă, mitică. Perioada ce-l anticipă 
pe Schönberg. Procesul are un sens exact: de la „Porţile frumoase” la „Porţile 
mitice”. „Porţile frumoase”, până și ele nu citează motivul numai, ci dezvoltă 
estetica populară sau duhul artei populare și nu, să zic așa, litera ei. Unii, nu 
toţi, au înţeles că pentru arta populară contemporană, ca și pentru cea din 
trecut, de altfel, materialul (din care se face o lucrare) joacă un rol primordial, 
el, materialul, dictează. Vioara are cântecele ei, iar cimpoiul, țambalul — alte 
melodii, alte ritmuri. Dar asta este altă poveste. Așa cum altă poveste e cea în 
care cioplind o floare din piatră trebuie să faci ca piatra să aducă a floare. 


4 august 1981 


Am urmărit un fluture cum zboară pe vânt. Nu ştiu ce o fi urmărind, dar fo- 
loseşte vântul pentru scopul său. Nici nu se lasă dus de el, dar nici nu i se 
împotriveșşte. 

EI lucrează împreună cu natura, până și el, dar artistul? Artistul este încăpățânat, 
pardon, inteligent, deștept și îndărătnic și nu vrea să lucreze ca natura, să conlu- 
creze cu natura. Măria Sa Artistul... Vai de steaua lui... el vrea să domine natura!!! 


10 septembrie 1981 


La radio Iaşi. Talentul nu este viziunea frumoasă și precisă care îți apare. Ta- 
lentul este vaga memorie, nedefinită, fără un reazem precis. De aici, din starea 
această se naşte opera. (Se pare că sunt gândurile lui Proust.) 


27 octombrie 1985 


Sentimentalismul... Cei ce nu au nimic a spune sunt împotriva lui! Bacovia nu 
este sentimenta]?... S-avem pardon! Rembrandt nu este sentimental? 


Beethoven nu este sentimental? 
S-avem iertare! 


Un intelectual lipsit de talent fuge de sentimentalism, fuge de duios, fuge de 
mișcător și-l numește sentimental. Forma estetică de mare cultură nu are frică 
de sentimentalism. Adevărul vieţii, frumusețea artei!!! 


Nu poţi stoarce lacrimi dintr-un superficial, el nu știe nici adevărul vieții, care 
este tragic, dar nici nu ştie ce este frumuseţea artei formale de la greci până la 
Kandinsky, Stravinsky, Bekett, Ionescu. 


Primul curent care a afirmat sentimentalismul a fost romantismul şi apoi ex- 
presionismul! 


Doar arta populară care porneşte de la suflet în toate timpurile și la toate po- 
poarele a fost sentimentală. 


25 ianuarie 1986 


Cât timp eram tânăr, eram confuz în exprimare, în scris, în pictură. 


Sentimente aveam, dar nu le puteam exprima. Fericirea mea a venit de aco- 
lo că tot timpul îmi perfecționam mijlocul de expresie în vorbire, în scris, în 
pictură. Am ajuns la faptul că limba este conținutul, culoarea, expresia; jocul 
vopselei naște conţinutul. 


S-au inversat lucrurile. Dacă de la început mergeam pe drumul conţinutului, 
acum merg pe drumul formei, mijloacelor de expresie. Conţinutul se naște de 
la sine, simplu și foarte natural. 

Mihail GRECU 


şi sinteza ideilor 
moderne 


Cetatea Albă. Poarta de sud, 1972, 130x120 cm 

Natură statică cu foi de varză. Vâlcov, 1963, 68x78 cm 

Autoportretul cu eşarfă, 1957, 48,5x40,5 cm 


EDP TI RO MIÂINIĂ 


Glastră cu muşcată, 1961-1966, 67x78 cm 

Copilăria (partea stângă a tripticului „Istoria unei vieți”), 
1967, 130x140 cm 


RIOIMIÂINIĂ 


Prăsad înflorit, 1967, 65x70 cm 

Circumvoluţiunile unei mări ce gândeşte, 1976, 99x120 cm 

Săpăturile Orheiului Vechi, 1977, 130x140 cm 

Tofan, 1980, 65x70 cm 

Casă din satul Taşlâc, 1968, 60x65 cm 

Mai, 1967, 70x80 cm 

Natură statică cu ţigăncuşe, 1965, 65x60 cm 

Casa moldovenească, 1965, 55x60 cm 


RIOIMIÂNIĂ 


Plopii fără soţ, 1976, 100x140 cm 

Curcanul, 1969, 120x120 cm 

Moara veche, 1975, 120x110 cm 

Dumitru OLĂRESCU 


Anatol Codru: poeticul realității 
sau realitatea poeticului 


Regizorul Anatol Codru, poet afirmat şi apreciati, 
s-a înscris perfect în contextul filmului poetic au- 
tohton, care prin anii '60 trecea, ca și orice artă, 
prin chinurile facerii, ale afirmării. Chiar de la în- 
ceputuri cineastul Anatol Codru a manifestat un 
interes deosebit pentru înaintași, pentru persona- 
litățile importante care au contribuit la prospera- 
rea spirituală a neamului. Înzestrat cu o profundă 

D.O. — scenarist, doctor în viziune poetică, dar și cu un spirit analitic remar- 
studiul artelor. Autor a circa cabil, el reuşeşte să se impună anume în filmele 


10 de filme de scurti lung dedicate unor figuri din domeniul artei și litera- 
metraj. Semnează volumele aaa 
turii naţionale. 


Filmul. Valentele poeticului 


(2000), Filmul la răspântie Din teoria şi practica artei cinematografice de 

Ă de veacuri (2008), Dramă  nonficţiune se ştie că filmul-monografie, cel isto- 
stop sv Aar Maria rico-biografic presupune un studiu cinematogra- 
Cebotari între viață şi film : u iis ; 
fic despre o personalitate concretă dintr-o anumi- 


(2010). Laureat al Grand | feră d Si 
Prix-ului la Festivalul t4 steră de activitate. 


Cinematografic Internaţional 


Cineastul Anatol Codru, cultivând aceste genuri 
Ostrave, Cehoslovacia, 1990. 


În dificile, face o abatere de la condiţiile respective 
Laureat al Premiului Naţional și , Si y 

al Republici Moldova @cceptându-le numai la modul relativ și creând 
Maestru Emerit în Arte. Concepția subiectului destinat explorării cinema- 
tografice ca un ansamblu problematic complex, 

ca un bogat și divers fond ideatic. Extinzând aria 

de investigaţii, el se apropie de subiecte relevând, 

prin limbajul cinematografic, multiple adevăruri, 

simfonii de sensuri provenite din literatură, isto- 

rie, filozofie, estetică şi din alte domenii orientate 

spre o deschidere largă, spre o cuprindere apro- 

fundată a temei abordate. În mod obișnuit, şi o 

monografie, în afară de cunoștințe în materia re- 

spectivă, necesită o viziune analitică, logică, pragmatism, spirit de inducție şi 
deducție etc. Dar cum reușește artistul Anatol Codru, fiind poet şi la propriu 
şi la figurat, să aplice în practică, și într-un limbaj aparte — cel cinematografic, 
toate aceste condiţii, departe de a fi poetice? Oricât ar fi de paradoxal, dar în 
majoritatea cazurilor cineastul Anatol Codru a izbutit graţie poetului Anatol 
Codru, venind în film tot prin poezie, printr-o profundă viziune metaforică. 
Cineastul și poetul Anatol Codru mărturisea în acest sens: „...Documentarul, 
fiind materia concretă a unui fapt de viaţă, nu poate fi conceput în afara ca- 
tegoriei estetice, în afara imaginii artistice (...), în afara discursului poetic şi 
al concepției figurative (...), care ţine nu numai de conţinut, dar şi de formă, 
şi de plasticitatea expunerii realităţii. De fapt, același lucru l-aş putea rosti și 
despre poezie... poezia într-o operă de artă şi, în special, într-un film docu- 
mentar, e un produs al conștientizării adâncurilor. Poezia e fuziunea lirică a 
unei energii de suflet, acumulate pe seama unor trăiri intense a evenimentelor 
concrete. În literatură și în filme poezia are aceeași grupă de sânge: elocința 
gândirii în imagini... ”. 


Metafora şi simbolurile plăsmuite sau „rupte” din realitate de cineastul Co- 
dru și exprimate prin limbaj cinematografic elucidează poetic problemele 
spirituale sau existenţiale, adâncurile fenomenelor importante, luminează 
labirinturile lumii interioare a eroilor săi din filmele Dimitrie Cantemir, Mi- 
hai Eminescu, Ion Creangă, Vasile Alecsandri, Eu, Nicolai Costenco, Alexandru 
Plămădeală, Arhitectul Șciusev, Balada prietenului meu. Acest ciclu de filme 
dedicat înaintaşilor culturii noastre constituie filmografia de bază din creaţia 
cinematografică a regizorului Anatol Codru. Anume în aceste pelicule Anatol 
Codru practică o abordare complexă a subiectului, plasând organic protago- 
nistul în contextul timpului, supunând destinului acestuia cele mai semnifica- 
tive evenimente, pentru a urmări repercusiunile impactului și pentru a releva 
atitudinea eroului. Astfel se desfășoară un proces de dramatizare a realității — 
act dificil de obţinut cu mijloacele şi procedeele filmului de nonficțiune, dar 
foarte eficient în plan emotiv, artistic. După o anumită experienţă în acest 
domeniu, regizorul Anatol Codru va menţiona într-un interviu că „documen- 
tarul nu reproduce copia realităţii, ci anticipă problema unui fapt autentic de 
viață, având ca sursă de afirmare argumentarea artistică a problemei abordate. 
A concepe documentarul sub auspiciile constatării fotografice e ca și cum a-i 
grăbi procesul descompunerii materiei într-un organism sănătos. Filmul de 
nonficțiune, ca orice operă de artă, cere de la autori un suflu de viață trăită 
autentic, emotiv, poetic”. Dacă viziunea poetică înseamnă ordonarea artistică 
a gândirii, abordarea complexă a subiectului filmic se traduce la Anatol Codru 
prin filiera poeticului, prin atitudinea reflexivă a cineastului faţă de obiective- 
le focalizate — fapt ce determină flexibilitatea pronunțată a apartenenţei genu- 

istice a filmelor nominalizate mai sus. Aceste lucrări nu pot fi strict categori- 
site drept filme-monofragii și nici creaţii istorico-biografice, deoarece fiecare 
dintre ele integrează și calităţi estetice specifice filmului-eseu, spre exemplu, 
sau poemului cinematografic. Şi invers. Fiecare lucrare își păstrează totuși ca- 
racteristicile estetice de bază ale uneia sau ale altei specii de film nonficțional. 
De exemplu, filmul Dimitrie Cantemir este o minimonografie cu trăsături ale 
filmului-eseu și ale celui istorico-biografic. Lungmetrajele Mihai Eminescu şi 
Ion Creangă deţin particularităţile estetice ale filmului-monografie, pe alocuri 
cu anumită tentă didactică, dar cu pronunțate accente eseistice, esteticianul 
francez Elie Faure afirmând că eseul este „un gen netributar canoanelor, de- 
ţinând o libertate de mișcare a ideilor și a expresiei care se apropie de cea a 
metaforei, opțiune cu rezultate strălucite în planul stilisticii”?. 


Calitățile estetice de film-eseu corespund peliculelor Alexandru Plămădeală, 
Eu, Nicolai Costenco (cu o serie de particularități ale esteticii filmului istorico- 
biografic) şi Balada prietenului meu (dominat de o stilistică evidentă a bala- 
dei). Arhitectul Șciusev e un film istorico-biografic, unde activitatea eroului 
e integrată armonios contextului tumultuos al timpului printr-un montaj di- 
namic al celor trei imagini conceptuale: om, timp şi creaţie. Vasile Alecsandri 
reprezintă toate calitățile unui film experimental. 


Suflul nou pe care l-au adus aceste filme în contextul documentarului au- 
tohton se datorează totuși valenței poetice și unei viziuni subiective asupra 
eroului. Cineastul evidenţiază și poziția eroului său față de evenimentele și 
problemele majore ale timpului. Ignorând conştient cronologia evenimente- 
lor şi a faptelor, el creează condiţii optime pentru declanșarea unei reacții în 
lanţ de metafore. Chiar dacă filmele istorico-biografice, prin natura lor, exclud 
poeticul, lăsând mai mult spaţiu materialului cognitiv, regizorul creează prin 
montaj, comentariu și muzică un context poetic pentru informaţia prozaică 
şi amorfă (clădiri, monumente, manuscrise, cărți vechi, materiale iconogra- 
fice), facilitând astfel şi procesul de asimilare a întregului film dedicat, spre 
exemplu, destinului dramatic al ilustrului domnitor și al marelui iluminist al 
Moldovei Dimitrie Cantemir. Dar, în acest film, ca şi în Alexandru Plămădea- 
lă, Arhitectorul Șciusev şi Balada prietenului meu, metaforele şi simbolurile din 
imagine nu se suprapun pleonastic celor din coloana sonoră, nu se anulează 
una pe alta, cum se întâmplă în cazul altor cineaști. Aici metaforele se menţin 
la aceeași altitudine de reflecţie în întregul film. În cazul respectării fidele a 
cronologiei, ritmul naraţiunii cinematografice ar fi fost prea monoton, cu un 
montaj de secvenţe neutre și material iconografic lipsit de vibrația interioară. 
De aceea Anatol Codru recurge adesea la contrapunct, la tehnica fragmentării 
şi amalgamării timpului devenit istorie, care, raportat la prezent, generează un 

ritm, un puls nou, regizorul acordând astfel montajului o importanță deose- 
bită pentru caracterul asociativ. Anume fuzionarea imaginilor condiționează 
metafora acelui tertium quid prin imprevizibilul asocierilor. 


Ca trop, metafora se traduce în cinematografie printr-o modalitate de recre- 
are fundamentală a realităţii, o dovadă peremptorie fiind și filmul Alexandru 
Plămădeală (operator Ion Bolboceanu). Pentru a reda o scenă din viața sculp- 
torului, regizorul filmează un câmp cu oameni de zăpadă rătăciți într-un vis- 
col năpraznic. Secvența, fiind montată la începutul filmului, creează o atmo- 
sferă plină de mister și poezie ce va persista sugestiv în tot traiectul filmului. O 
tonalitate de intimitate idilică se naște din monologul soţiei sculptorului, care 
reușește să ridice niște punți fine între Om, Istorie și Prezent. 


Echivalentele cinematografice ale metaforei şi simbolurilor caracteristice 
creaţiei sculptorului, personajul central al filmului, luminează adâncurile, ne 
întorc la izvoarele creaţiei pentru a-i percepe crezul artistic și civic, pentru a-i 
cuprinde zborul şi căderile. Astfel, nu putem vorbi de un cult convențional 
al metaforei de care ar da dovadă regizorul, ci de o modalitate individuală de 
a vedea și a re-crea realitatea, fiindcă, după cum menţiona într-un interviu 
însuşi regizorul, „...metafora, atât în poezie, cât și în film, nu numai că apro- 
fundează ideea, dar și o sugerează, pornind de la ea, poţi constitui un întreg 
univers artistic. Dar metaforele trebuie să graviteze precis în jurul nucleului 
real, luat direct din viață. Ca măsură etică, metafora exprimă atitudinea cine- 
astului față de erou. Ea e o condiţie de conștiință a artistului. Dacă nu parti- 
cipă la acțiune, nu intervine, nu manifestă o atitudine personală față de temă 
şi erou, documentaristul se condamnă la eşec. Documentarul, fiind materia 
concretă, nu poate fi conceput în afara imaginii artistice pentru că, în fine, 
documentarul ţine de idee, iar ideea se materializează datorită unei anumite 
viziuni artistice”. 

Acesta este crezul cinematografic al regizorului Anatol Codru, indivizibil 
de un fond metaforic al filmelor sale, în Alexandru Plămădeală autorul că- 
utând elementele de limbaj ce ar surprinde sugestiv esența operei acestui 
sculptor, a cărui viață a fost ea însăşi o metaforă. Monologul soţiei sculpto- 
rului, poarta incrustată cu semnele timpului, oamenii de zăpadă, crucifixul, 
ce seamănă cu țăranii noștri, nudul ce mai pozează, parcă, și astăzi în aștep- 
tarea artistului, mâinile care frământă lutul şi alte detalii convenţionale cre- 
ează atmosfera de mister, accentuând premisele actului creaţiei și apropiin- 
du-ne de lumea în care a trăit şi a creat artistul. Regizorul instrumentează 
iscusit toate cele trei componente principale ale filmului (imagine, muzică, 
comentariu), pentru a descifra geneza creaţiei, a percepe felul de a concepe 

cunoscutele sculpturi: Ștefan cel Mare, B.-P. Hasdeu, Alexei Mateevici, Mun- 
citorul, Disperare ş.a. 


Procedeele poetice stau și la baza filmului Balada prietenului meu — o metafo- 
ră a durerii, un omagiu cinematografic adus artistului nerealizat, prietenului 
nostru — regizorul Petrică Ungureanu. 


Într-un mod aparte se împletesc aici trăsăturile eroului cu însemnele vremii 
şi lucrările acestuia, lirismul tensionat dramatic fiind autentificat de subtile 
figuri stilistice. 


Dat fiind faptul că în centrul acestui ciclu de filme se află drama unui destin 
şi că pentru a dezvălui tensiunea acestei drame regizorul valorifică anumite 
componente ale filmului documentar, aceste creaţii cinematografice pot fi nu- 
mite docudrame, în care, spre deosebire de alţi autori, regizorul Anatol Codru 
tratează Nașterea, Dragostea, Moartea nu ca pe niște noțiuni abstracte, decla- 
rate pur și simplu în narațiunea filmică, ci ca pe niște stări interioare grave și 
de o fatalitate imanentă în destinul eroului. 


În filmele Dimitrie Cantemir şi Balada prietenului meu regizorul a marcat aces- 
te momente importante prin întâlnirea personajului cu ce a avut mai scump 
pe lume: cartea, natura, filmul. Dacă prin repetiție anumite realităţi devin ba- 
nalități existenţiale, prin sublinierea faptului că numai o singură naștere şi o 
singură moarte poate trăi eroul, acestea capătă un conţinut simbolistic impre- 
sionant. Aici poezia morții se întâlnește cu poezia sublimului. Evenimentul 
concret este substituit prin metaforă, dezgolindu-i esența — o formulă frec- 
ventă în filmele lui Anatol Codru. 


Drept exemplu poate servi şi imaginea crucii — simbol al unui destin uman 
concret — care apare în filmul Eu, Nicolai Costenco, dedicat destinului dra- 
matic al scriitorului basarabean deportat în „Siberii de gheaţă”, trecând prin 
groaznice calvaruri și supraviețuind numai grație gândului că mai avea de 
spus lumii ceva important, ceva frumos. Omul își duce crucea — acest simbol 
capătă proporţiile unei metafore arhetipale, care a impus ritmul și atmosfera 
întregului discurs cinematografic. 


Ca o continuare în mod crescendo a acestui ciclu de filme se impun lungme- 
trajele Mihai Eminescu (1991) şi Ion Creangă (1999), ce constituie un capitol 
aparte în creaţia cineastului Anatol Codru. 


Obiectivele de investigaţie ale acestor filme sunt foarte vaste: de la reflec- 
tarea multpătimitei şi tristei vieți a omului la descifrarea operei celui care a 
fost şi va rămâne fără pereche — poetul Eminescu. De la reprezentarea trăi- 

rilor interioare ale artistului la configurarea istoriei zbuciumate a neamului 
în care a creat și a luptat această complexă personalitate. 


În film regizorul a găsit locul potrivit și pentru a evidenția cuprinderea lui 
Eminescu pentru valorile culturii universale și capacitatea de a cânta dragos- 
tea cum nimeni n-a mai cântat-o. Atari frumoase idealuri sunt contrapuse 
condiţiilor existenţiale ale artistului și atacurilor contestatare din partea epi- 
gonilor şi a mediocrităţilor de atunci. Toate acestea se cristalizează în struc- 
turile unui film care, prin modalităţile sale audiovizuale, contribuie la eluci- 
darea contextului sociocultural în care a activat poetul, dar și la valorificarea 
operei eminesciene. Un film prin care autorul încearcă să sugereze miraculoa- 
sa geneză a universului poetic eminescian. 


Sensibilitatea poetică a regizorului conferă o anumită rezonanţă echivalente- 
lor audiovizuale ale unor imagini eminesciene. Regizorul e mereu în căutarea 
semnificației poetice a lucrurilor şi fenomenelor, a esenței contextului, ce a 
favorizat naşterea genialei creaţii. 


Reprezentarea cinematografică a comentariului literar cu multiple trimiteri 
la cei mai distinși eminescologi păstrează un caracter amplu şi analitic. Aici 
substanța operei eminesciene își găseşte rezonanţă în gândirea contempora- 
nă, formând o simbioză ce conferă profunzime și obiectivitate problematicii 
şi motivelor care formează substanţa creației marelui poet. 


O deosebită atenţie regizorul a acordat obiectelor şi locurilor ce caracterizea- 
ză eroul filmului. Spectatorul percepe alura geniului din jurul manuscriselor, 
cărților, revistelor şi scrisorilor. ÎI însoţeşte pe „magul călător” la drumurile 
sale spre Iași, Ipotești, Odesa, Cernăuţi, Viena și Berlin. 


Mecanismul de sugestie a imaginilor cinematografice din filmul Eminescu 
încearcă să traducă aluziv construcțiile metaforice ale poetului. Dar chipul 
adevărat al lui Eminescu îl constituie totuși cuvintele sau ineditele lor înge- 
mănări şi conjugări — o realitate la care am ajuns după vizionarea mai mul- 
tor filme ale cineaștilor români — Eminescu (regia Jean Petrovici), Manuscrise 
eminesciene (regie Alexandru Sârbu), Dacă treci râul Selenei, Eminescu — trudă 
într-un cuvânt (regie Laurenţiu Damian), Eminescu — călătorie virtuală în ab- 
solut (regie Anca Damian), Eminescu, Creangă, Veronica (regie Octav Minar), 
Întâlnire imposibilă (regie Cornel Mihalache) ş.a. — dedicate genialului poet a 
cărui măreție și personalitate mi s-a părut că depășesc enorm orice încercare 
cinematografică și în filmul de ficțiune, și în cel de nonficțiune. Fiindcă a găsi 
echivalentul filmic al poeziei sau al metaforei eminesciene este cu certitudi- 
ne o imposibilitate. Opera eminesciană conţine stări „intraductibile” în alte 

limbaje. Cum a menţionat cu exactitate esteticianul Petre Popescu Gogan, 
adevăratul artist nu-l copiază pe Eminescu, ci creează, eminescianizează. Există 
o „stare Eminescu”, o stare încă impenetrabilă pentru limbajul cinematogra- 
fic. Aceste dificultăți sunt caracteristice și filmului Mihai Eminescu, la care re- 
gizorul Anatol Codru a muncit cu multă dăruire şi cu mare dragoste, simțind 
mereu nesupunerea sau rezistența materialului trăit de spiritul unui geniu. În 
unele secvenţe sesizăm că cineastul a încercat să găsească imaginea cinema- 
tografică adecvată, dar în majoritatea cazurilor regizorul s-a lăsat furat de ma- 
teria faptologică plasată în imaginea filmică și adesea exagerat de multă, mai 
ales în forma verbală. 


Într-un interviu TV despre filmul Mihai Eminescu cineastul A. Codru afirmă că 
„un principiu al artei filmului documentar e respectarea gramaticii lui, care este 
însuși documentul, putinţa lui de a comunica cu lumea din perspectiva istoriei. 
Eu mă bizui pe aceste principii şi pe aceste valenţe ale documentului, precum 
şi pe emoțiile derivate din puterea cognitivă a acestuia”. Cineastul, simțind o 
anumită teamă de profunzimea metaforei și simbolului eminescian, într-ade- 
văr apelează la forța cognitivă a materialului, se lasă prea modest în lansarea de 
imagini proprii, permițând adesea lungimi nemotivate şi apariţia în prim-plan 
a discursului cognitiv-didactic. De aceea filmul, într-o anumită măsură, este in- 
consecvent din punct de vedere stilistic şi modest ca ţinută poetică, dar rămâne 
primul lungmetraj şi cel mai documentat film dedicat lui Eminescu. 


Primul lungmetraj despre viaţa și opera lui Ion Creangă aparţine tot cineas- 
tului A. Codru. Se știe că marelui povestitor humuleștean i s-au dedicat mai 
multe filme de nonficțiune, dar eroul lor întotdeauna a fost tratat oarecum 
simplist, accentuându-se originile sale țărănești, motivele de inspiraţie fol- 
clorică a operei sale, caracterul său jovial. Aceste caracteristici sunt prezente 
și în filmul Ion Creangă, dar autorul încearcă să găsească și alte trăsături, nu 
mai puţin importante, pentru a prezenta un chip cât mai integru al marelui 
povestitor: o personalitate complexă, un „Homer al nostru”, un scriitor de 
o mare intuiţie artistică și o inteligență sclipitoare, un mare cunoscător al 
eposului balcanic popular și al mitologiei neamului românesc. Acestea au fă- 
cut-o pe filmologul A.-M. Plămădeală să remarce: „Chipul lui Ion Creangă 
se dezvăluie pe ecran într-o dimensiune calitativ nouă, diferită de cea în care 
se autoconştientizează autorul. Și această nobilă modestie, animată de sen- 
timentul de admiraţie și venerație față de prototipul său, persistă în film. De 
fapt, eroul liric al filmului este un alter ego ideal al autorului, prin intermediul 
căruia el parcurge toate revelaţiile și deziluziile, culmile și hăurile în cosmosul 
creaţiei”*. Regizorul ni-l prezintă pe veselul Creangă într-o ipostază mai puțin 
cunoscută: deziluzionat, frământat de dramaticele probleme existenţiale, res- 

pins de cler, care atunci era o forță impunătoare în societate, răpus de pierde- 
rea adevăraţilor prieteni - Mihai Eminescu și Veronica Micle. 


Prin intermediul limbajului filmic autorul ne convinge asupra adevărului 
rostit de către Vasile Lovinescu - unul dintre marii exegeți ai operei crengie- 
ne — „paradigmele stelare ale basmelor se reflectă în rădăcinile lor, ca un fel de 
oglindire inversă”. 


Totuşi, şi în acest film autorul acordă mai mult spaţiu Amintirilor din copilă- 
rie, fiindcă în viziunea cineastului Anatol Codru eroul său anume din acest 
moment se contopeșşte cu propria sa operă, râvnind, în felul său irepetabil, 
paradisul pierdut. 


Şi în cazul acestei lucrări, ca și în cazul filmului Mihai Eminescu, regizorul Ana- 
tol Codru s-a aflat într-o dilemă a didacticului și poeticului. Filmul rămâne a 
fi un produs al acestei oscilaţii, dar totuși substanța metaforică este mai pro- 
nunțată; și filmul Mihai Eminescu, şi Ion Creangă ating nivelul unor filme-mo- 
nografii poetice. 


Rolul important pe care l-au avut şi îl mai au eroii acestor filme la consoli- 
darea spirituală a neamului i se atribuie într-o anumită măsură și cineastului 
Anatol Codru, care a contribuit indubitabil la valorificarea operei acestora, la 
conservarea imaginii lor pentru viitorime. 


Note | 1 La momentul lansării primului film, Alexandru Plămă- 
deală (1968), din ciclul la care ne vom referi, poetul Ana- 
tol Codru avea deja trei volume de versuri: Nopți albas- 
tre (1962), Îndărătnicia pietrei (1965), Meşterul Manole 
(1968, în limba rusă). 

? Documentarul-metaforă, interviu în „Tinerimea Moldo- 
vei”, 8 septembrie 1981. 

3 Elie Faure, Funcţia cinematografului, Editura Meridia- 
ne, Bucureşti, 1971, p. 8. 

*A.-M. Plămădeală, Un film despre Ion Creangă — între mis- 
ter şi revelaţie, „Literatura şi Arta”, 14 iunie 2001. 

5 Vasile Lovinescu, Creangă și Creanga de aur, Editura 
Cartea Românească, Bucureşti, 1980, p. 8. 

Mircea V. CIOBANU 
| Poezia veselă 


Lumea noastră literară e ușor speriată de critici. 
Scriitorul, când vede un critic, fuge de el ca michi- 
duță de sacâz, ori dimpotrivă, îl fugăreşte pe acesta 
ca pe-un duh rău: „Piei de-aici!” (versiunea alter- 
nativă: „Închide gura!”). Deşi abia am deschis, în 
numărul trecut, rubrica (uşor obraznică, trebuie 
să recunosc), sunt într-o dilemă: merită să mai 


MIC. = scriitor, critic adun oameni supăraţi şi revoltați sub veranda mea 
iterar. Redactor-şef şi de sticlă? 


director editorial la Editura 
Ştiinţa. Autor al unor cărţi Îmi vine în minte (surprinzător de repede) o idee 
de versuri şi dramaturgie, salvatoare (pentru moment). Fiindcă abordez ge- 
„al volumului de critică şi - urile poeziei, mi se pare potrivit (şi inofensiv, îmi 
eseistică Plăcerea interpretării + os i J; : PI it A Aga 
| | vine să zic, dintr-un soi de naivitate idioată) să-mi 
(Prut internaţional, 2008,  , drébtprivi i istilo. Acestia ei 
E A at A îndrept privirea spre poezia umoriștilor. Aceştia, ei 
Premiul Uniunii Scriitorilor =. °P p ao p P di a À di 7 
din Modova şi al Salonului ÎNȘIȘI, toată viaţa caută nod in papură celor din Jur. 
de Carte de la laşi). De ce s-ar supăra dacă și eu le voi căuta înnodări 
ubrici permanente în (fine, probabil) în împletiturile lor ironice? 


revistele „Limba Română”, Cont id ( i i l 
Semn” „Sud-est cultura ontrar aparențelor (suntem pe terenul „oame- 


„Clipa”, autor ocazional în Pilor de spirit”), este chiar previzibilă această 
„Contrafort” „Convorbiri situație: citind poezia umoristică și satirică, mai 
literare” „România literară”, dai și peste lucruri plate. Spiritul mai adoarme câ- 
„Familia”,„Dacia literară" teodată. Până și fondatorul acestui tip de poezie, 
Marţial, avertiza cititorul primului său volum de 
epigrame: „Citind aceste versuri, găsi-vei printre 
ele / Şi bune şi mai slabe, și foarte multe rele”. Să 
punem doar în cârca modestiei aceste versuri-sin- 
cerități dezarmante? Eu zic aşa: să testez cum vor 
reacționa umoriștii noștri la apariția acestui text. 

Să vedem cine dintre ei e din spița lui Marţial... 


pe) 


De altfel, avem şi un argument „național” pri- 
vind adormirea rațiunii epigramistice şi naşterea 
în consecinţă a micilor monștri ai mediocrității. 

Cincinat Pavelescu, într-un scurt eseu intitulat Cum se face o epigramă, recu- 
noștea (zic „recunoștea”, pentru că printre sclipirile sale poetice se amestecă 
şi texte trecătoare): „Epigramistul aruncă în aer o droaie de săgeți, dar nu- 
mai acelea care nimeresc ținta, adică impresionează, sunt salutate cu freamăte 
victorioase. Celelalte se pierd rătăcite, ca și ecoul unei pietre aruncate într-o 
fântână adâncă, a cărei apă depărtată, puţină şi noroioasă, înghite și piatra, și 
ecoul”. Deşi Cincinat se referea (şi) la lipsa eventuală a recepției pe potrivă, 
teama ascunsă că nu toate epigramele sunt geniale se resimte. 


Fiindcă toți am ieşit din tunica militară (încheiată la toţi nasturii) a literatu- 
rii sovietice, satira ca specie e cvasiinexistentă în spaţiul basarabean de bună 
vreme. A încercat o dată Cărare un fel de simbioză între satiră şi alegorie (vezi 
Săgeți, ediţia 1972) şi... ştim bine ce a păţit (el și cartea!). Şi atunci elementul 
„satiric” care mai rămăsese în poezia epigramistică era... coincidența gândi- 
rii (1) poetului cu cea a „partidului şi poporului”. Obiectul satirizat era într-un 
fel... oximoronic în raport cu mesajul și pleonastic în raport cu autorul (şi simplu 
de dedus): bețivul (aţi văzut epigramişti care să ducă paharul la ureche?), imo- 
ralul social, desfrânatul adică (cu siguranţă nu satiricii erau soții exemplari), 
leneșul (credeți că din hărnicie epigramiştii au ales un gen discursiv scurt?) 
etc. Sau „unii tipi” irecognoscibili, pentru... mai puțină bătaie de cap. 


Dacă îi considerăm clasici ai genului pe Păstorel și Pavelescu, o privire de an- 
samblu asupra operei lor ne va face atenţi la un amănunt: epigramele nu sunt 
fără adresă (bineînţeles, cu excepţia celor metafizice ori... cu caracter gene- 
ral). Câte epigrame cu adresă concretă aţi citit în ultima vreme? Nu mă mai 
refer la câte dintre poezioarele cu umor au un caracter satiric (şi nu... abstract 
umoristic)... De altfel, fără să ne propunem asta am şi sugerat o „clasificare”, 
ca versiune de lucru. Unele sunt improvizații de moment, axate pe subiecte 
concrete, „ating” capete concrete, reacționează la omul și la fapta din imediata 
apropiere. Este categoria pe care o definea în eseul său Cincinat Pavelescu: 
„Epigrama e un fulger scurt, o scăpărare repede țâșnită din cremene când o 
izbeşte amnarul”. 


Dar există şi epigrama metafizică, epigrama-operă de artă cu statut autonom. 
Este cea de limpezimea și perfecțiunea cristalului și de strălucirea diamantu- 
lui. Este raritatea poetică, în fapt, dar și modelul care demonstrează că se poa- 
te. La cealaltă extremă se află chinuitele încercări, provocând zâmbet numai 
pentru că sunt însele ridicole. Or, părerea mea este că nu trebuie să faci umor 
dacă eşti ridicol. Dacă ești ridicol, fii! Vei servi drept model de inspiraţie pen- 
tru prietenii talentaţi, care îi pot face pe alții să râdă. Şi încă un detaliu. Epigra- 
mistul nu are dreptul să fie grav (decât, eventual, ca imagine și joc implicit!), 

nu are dreptul să-i lipsească inteligenţa subțire (n-am luat-o prea sus?) şi, su- 
părând pe alţii, nu are dreptul să se supere! 


Epigramistica basarabeană începe să recâștige teren abia în ultimul deceniu 
al secolului trecut, după o îndelungă (auto)claustrare şi chiar (auto) castrare. 
Concursurile naționale (panromânești) îi au, de atunci, pe basarabeni drept 
invitați permanenți și laureați cvasiconstanţi. Au fost de toate, ce să mai vor- 
bim... Iar lucrurile bune s-au întâmplat în cazurile în care: a) epigramistica 
rămânea o vocaţie și nu devenea o meserie permanentă, de duzină; b) epi- 
gramele nu erau produse industrial, pe bandă rulantă; c) cei care le alcătu- 
iau aveau simțul umorului; d) epigramiștii respectivi mai erau şi inteligenți; 
e) epigramiştii erau şi autoironici. 


Nimic mai nepotrivit decât un epigramist plin de importanţă, grav, prost şi 
plictisitor. Situaţia cea mai penibilă în acest sens a prins-o (într-o epigramă!) 
Aureliu Busuioc... La „Gala epigramei”: „O gală mondenă, / Dar ce procop- 
seală: / Se râde în scenă, / Se cască în sală... 


Şi fiindcă am ajuns la Busuioc, iată două mostre, ca model. Una e din cele cu 
obiect repetabil, „general”, Unui scriitor necriticat: „Volumul lui / Se trece sub 
tăcere: / De unde nu-i, / Nici Dumnezeu nu cere”. Deşi jumătate de text e 
un citat, epigrama n-are niciun cuvânt în plus! Altă epigramă e cu obiect iden- 
tificabil: „Umblat ca la moară prin străinătăţi, / Cu Lenin ortac la sarmale, / 
Pretinde că are vreo trei facultăţi, / Dar nu şi pe cele... mentale” (paranteză: o 
epigramă porcoasă e un corp străin în aerul rafinat al genului, dar prezenţa lui 
political correctness e un nonsens). Autorul Versetelor satanice, scriitorul indian 
Salman Rushdie, spunea într-un interviu: „Ce este libertatea de expresie fără 
libertatea de a ofensa?”. 


În epigramă, o referință culturală (o zicală, o maximă, dar mai ales o para- 
frază) intercalată organic face deliciul textului, dar jocul de cuvinte (mă refer 
acum la facultatea... mintală) e chiar la el acasă în acest gen literar, ca şi ambi- 
guitățile provocate de polisemia unor cuvinte colorate. Îmi vine în minte un 
text de Topârceanu: „În literatură, / Când vorbim de burtă, / Eu sunt prăjitu- 
ră, / Păstorel e turtă”. Iată un joc de cuvinte perfect, într-o Contestaţie fiscală a 
lui Păstorel: „N-am venit / Că am venit; / Am venit / Că n-am venit”. 


Iar că autorul trebuie să fie necruţător (altfel, de ce ai mai intrat în joc?) ne-o 
demonstrează același Păstorel. Fie că vorbeşte despre un personaj dubios: „În 
noua eră concepută / K. Katz-ii scriu în loc să pută / Iar scriitorii consacraţi / 
Sunt daţi afară de K. Katz-i” (Notă: a se citi cu voce tare). Fie că autorul aten- 
tează la onoarea unei personalități (a unei instanţe!): „Cazul nu-i așa sinis- 

tru, / Căci părosul demiurg / Doar pe scenă-i prim-ministru, / La consiliu-i 
dramaturg” (Guvernul Iorga). Repet: Epigrama nu respectă principiul political 
correctness. Observaţi, pasager, cât de sincere şi directe sunt „trimiterile”. Ti- 
tluri „curajoase” gen „Unuia...' sunt rare în empireul epigramistic aristocratic 
(şi frecvente în subsolurile „rușinoase” și fricoase ale vulgului). 


Iată, aşadar, atuurile genului: inteligenţă, ironie (în schimbul batjocurei plate, 
directe), exactitate, valorificare maximală a materiei lingvistice folosite, eco- 
nomie de cuvinte, poantă cu tâlc și cu umor, detaşare de sine (anti-narcisism), 
necruţare a obiectului. Și atitudine... aristocratică, princiară, demnă, nu „plân- 
gere” de lacheu obijduit. Tocmai de aici loviturile de floretă sunt preferabile 
căldărilor cu dohot. Iată o sugestie a lui Topârceanu în acest sens: „Omu-nţea- 
pă cu condeiul / Nu cu coarnele ca vita. / Epigrama, măi băete, / Nu se scrie 
cu copita’. 


Trebuie să explic — în acest context — cine îmi alimentează ochirea, poate exa- 
gerat de critică, la lectura epigramelor: epigrama însăși (şi creatorii ei). Un 
gen comparabil cu ţesutul-brodatul fin, din fire de păianjen, secretate (fi(b) 
rele) de inteligenţa acută (fie şi acidă, uneori, după caz), într-un laborator cu 
utilaje invizibile ale ironiei, solicită ultimativ: ori se respectă toate aceste teh- 
nologii, ori nu se scrie deloc. Surogatul se exclude aprioric. 


Tarele epigramei sunt multe și au diverse motive. Una ar fi oboseala, pierderea 
lucidităţii necesare (dar și a autoexigenței)... Chiar dacă epigramișştii talen- 
taţi sunt talentaţi la toate (iar pe de altă parte, respectiv, „de unde nu-i nici 
Dumnezeu nu cere”), se mai întâmplă (rar!) epigrame bune comise de poeți 
mediocri. Iar uneori (poate trebuia să scriu: deseori!) ies epigrame incolore 
de sub pana unor autori buni. Mai ales atunci când textele se produc pe bandă 
rulantă, exploatând orice temă la îndemână și, mai ales, grăbind publicarea. 
Epigramele bune sunt opere de unicat. Uneori epigramele sunt marfă altera- 
bilă, se produc cu adevărat doar într-un context concret şi nu solicită difuzare- 
multiplicare. 


Pe lângă oboseală, poate interveni automatismul, scrierea în regim „autopi- 
lot” (vorbeam despre asta în textul despre... textieri), pedalarea pe un singur 
„aspect” al genului: vreo întâmplare hazlie, jocul de cuvinte în sine, interesant 
dar fără haz, etalarea vreunui viciu etc. 


Autorul (nu epigrama!) devine ridicol atunci când, axându-se numai pe un 
anumit joc (pe o anumită joacă!) de cuvinte, uită... ce a vrut, de fapt, să spu- 
nă: „Când a văzut-o-ntâia dată, / El mintea după ea-și pierdea, / Apoi, pier- 
zându-şi-o pe (?) toată / S-a și căsătorit cu ea... Dar nu numai tema dragos- 

tei, care îi năuceșşte până și pe epigramiști, ci şi cea politică poate să creeze 
conflicte de interese (uneori: geopolitice!) în mintea autorului de epigrame: 
„În Europa dacă nu intrăm / Cu neamu-ntreg, ci țărișoar'aparte, / Atâta am 
putea să mai sperăm: / Precis, vom fi băgaţi în altă parte.... Fiindcă avem 
aici o inflaţie de cuvinte fără noimă (pe teren epigramistic, care nu admite 
o literă în plus!), putem întrezări și o intenţie, dar lucrurile-s prea încâlcite, 
încât să speri la o „cooperare” în care cititorul să ghicească exact ce a vrut 
să spună autorul, să-l înțeleagă pe acesta, să-l admire, să-l aplaude și să re- 
ușească să râdă exact în momentul culminant. Râde el cititorul, într-un 
târziu. De autor. 


lată un model de „materie primă” nevalorificată în niciun fel. Poţi să con- 
struiești un joc lexical abil cu adjectivul „suveran” (despre stat, popor: care 
se bucură de suveranitate) şi substantivul „suveran” (conducător al unui stat 
monarhic). Dar când scrii un text în genul: „Ce e suveranitatea / Într-o țară 
de doi bani? / — E puterea şi dreptatea / Celor suverani!” dai dovadă de... 
amnezie gramaticală: în expresia „celor suverani” („din cauza” articolului de- 
monstrativ) suverani este adjectiv. lar ceea ce ai afirmat prin „epigramă” este o 
absurditate (în cel mai bun caz). 


Ei bine, dar uneori ideea autorului e atât de profundă, atât de subtilă, încât... 
nici nu poate fi intuită la primele lecturi: „În oglindă cât pozezi, / Că te crezi 
o «Cosânzeană», / De-ai privi atât şi-n cărţi, / Ai fi... academiciană”. Sau: 
„La piesa ta, din patru acte, / Doar unul mai vioi păru - / Când fără de ceva 
antracte / Din sală lumea dispăru”. Unde-i șpilul? Unde (şi de cine) să râdem? 
Ce să mai vorbim de rafinamente și strategii scripturale, când și întâmplările 
(scenele de familie, d.e.) sunt niște platitudini deloc nostime: „Iata-şi vede 
iarăși fiul / Cum fumează clandestin: / Lasă, Nicule, ţigara! / Hai, să bem 
mai bine vin..” (Educaţie) sau: „Mă miram cum urcă dealul / Cu o cârje și-o 
frânghie. / Nu vedeam esenţialul — / Alerga după... soţie”. Nu știu dacă trebuia 
să vă spun că epigramele citate mai sus aparțin lui Efim Bivol. Consideraţi că 
nu v-am spus. 


Perimetrul de gândire al epigramistului Ion Diordiev e cam pe aici: „Baţi cu 
pumnul greu în masă, / Demonstrându-ne din nou, / Că n-ai șapte ani 
de-acasă, / Ci doar şapte de birou!” Este epigrama pasabilă, din care am des- 
prins și mesajul, şi „arta”, În celelalte — cu cât mai departe, cu atât mai sumbru: 
„Mult îmi place și mi-i dragă / Viaţa cu paharu-n doi. / Dacă nu-mi ajunge-o 
doagă / O-mprumut de la butoi”. (Îmi vine să zic: se vede!) Aria tematică e în 
limitele existenţiale ale aceluiași butoi: „Văzându-şi soţul cum se ţine / De 
gard, Maria-şi face cruce: / — Decât să-l văd aşa cum vine, / Mai bine să-l văd 

cum se duce”. Sau: „Nu închină cu oricare, / Are un principiu clar: / Numai 
cu acela care / Îi propune un pahar” (ca glumă... merge, nu?). 


La Igor Grosu am descoperit, într-un loc, o situație oarecum inedită. Nu 
ultimele (cum se întâmplă cel mai adesea), ci primele versuri sunt bune, iar 
celelalte-s „de umplutură”. E vorba despre un portret de „nou moldovean”, cu 
o etimologie „populară” ingenioasă pentru homo sapiens: „Crezând că homo 
sapiens / Înseamnă «om cu sapă», / El s-a lăsat de business / Şi azi cultivă 
ceapă”. Am mai spus despre aceste situaţii: „materialul” este, epigrama (încă) 
nu-i. În schimb altă epigramă a aceluiași autor, fără pretenţii, parcă are toate 
ingredientele necesare: „Aflând preţurile-n ţară, / Strigă porcul din coteţ: / 
Limba voastră-i o comoară, / Dar a noastră-i mai de preţ!”. Poftă mare! 


După mai multe texte fără vlagă, am dat la Ion Cuzuioc de o epigramă care 
mi-a plăcut: „Într-un cap cât gămălia / A intrat, tiptil, prostia, / Dar problema 
e mai gravă: / S-a împotmolit în pleavă”. Restu-s fie de categoria Diordiev: 
„Boul îşi dori şefie / Deci testat fu la... hoţie: / — Te primim de-ai vreun cu- 
sur! / — Fiţi pe pace, ştiu să fur!”, fie din spiţa lui Bivol: „Soţul, pe la miez de 
noapte, / Cuprinzând nevasta-a zis: / — Deşi vreai reale fapte, / Hai să ne 
iubim... în vis!” 


Restul îs în genul: „Îmi strângi mâna, mă saluţi / Când avansez în post. / Dar 
cum se-ntâmplă că mă uiţi, / Când nu sunt cine-am fost?” Spuneam parcă 
mai sus: ironia epigramistului trebuie să fie demnă. Revolta - princiară, nu 
una de slugă obijduită. În loc de încheiere a alineatului Cuzuioc: are epigra- 
mistul o nostimă dedicație unui poet și avocat: „Când dai cu legea-n bară, / 
Încerci să fii poet / Şi iarăşi, cu regret, / Ne-mbeţi cu apă chioară”. Cred că se 
potriveşte și unor poeți-medici. 


Există „povești vânătoreşti” care te adorm. Nu știam însă că te poate face să 
caşti de plictiseală o epigramă vânătorească: „Vânător chefliu, Ipate / Un fazan 
lovi în tei, / Însă trase mai departe / Pentru că văzuse... trei”. E o epigramă a 
lui Teodor Popovici (membru al Uniunii Scriitorilor, am consultat agenda). 
Fiindcă se autodefineşte „vânător şi condeier”, iată o dovadă de pseudocine- 
getikos, ca un descântec: „Rătăcind pe deal şi vale, / Prin cei codri seculari, / 
Nu mă tem de-un animal / Ci de critici literari!” De ce te temi, de aceea nu 
scapi, Tudore! 


lată o epigramă care... parcă ştie ce vrea să zică: „Văzând ce strâmbă e 
dreptatea, / La doar atât studenta speră: / Cu capul face facultatea, / Cu re- 
stul face carieră”. Autorul parcă le face din ochi nepricepuțţilor: chiar nu ați 
înţeles despre ce e vorba? Să admitem că am înţeles. Dar ce are asta cu strâm- 


NOD ÎN PAPIRUS EJ 


bătatea dreptăţii? Care-i sensul chinuitului (lingvistic) vers al doilea? Şi dacă 
autorul admite (afirmă!) că fata face facultatea „cu capul” (totuși!), de ce să 
nu admitem că și cariera ar face-o cu mintea? Nu mai comentez profunzimea 
ideii cuprinse în cuvântul (polisemantic?) „restul”. Atât doar că s-ar putea să 
nu fie și cititorii tot atât de inteligenți ca autorul și să citească subtilul și poli- 
valentul „restul”... atât de bogat și divers, încât „carierea” poate să „alunece” (ca 
idee) spre agricultură, sport sau dans... Şi se duce naibii umorul! 


Autorul (Gheorghe Bâlici) are (şi) epigrame din care transpar exact elemen- 
tele definitorii ale genului respectiv: umorul (uneori trist), jocul de cuvinte, 
parafrazele unor expresii consacrate. Cam asta reiese din epigrama despre ca- 
lea ferată din Moldova (cea cu ecartament rusesc, bineînţeles): „E bună calea 
cea (?) ferată, / Dar inima îmi este arsă (?), / Că ruşii au făcut-o lată, / În loc 
s-o fi făcut... întoarsă”. Deși recunosc că a existat și în acest caz că „materialul”, 
acesta însă nu a fost prelucrat suficient. Nu are exactitatea şi graţia necesară. 


Mai reuşită, în schimb, mi s-a părut o constatare (sinceră, probabil) a funcţio- 

narului public Bâlici: „Am constatat cu-nduioșare / În existenţa noastră sum- 

bră, / Că locul cel mai bun sub soare / E, totuși, unul mai la umbră..” Încă 

o constatare venită din experiență, pe care o citez ca... „exemplară” pentru o 

bună jumătate dintre epigramele noastre pasabile: „Într-un domeniu mai de 

seamă / Aceasta-i regula anume: / Ca să-ţi creezi și tu un nume, / Munceşti 
y» 


că uiţi... cum te mai cheamă”. Ultimele două versuri au un anume sens și o 
formulă epigramistică acceptabilă. Dar primele două sunt de prisos! 


lată o epigramă bunicică (o glumă acceptabilă) a aceluiaşi autor (G. Bâlici): 
„În minijupă, cam nurlie, / Când merge fata, parcă scrie. / Aşa încât și eu 
mă prind / Că merg în urma ei... citind”. Dacă nu supără (pe mine, în acest 
context, nu!) calchierea expresiei ruseşti „He naer, a numer”, jocul (lingvistic 
şi erotic) de-a cititul-scrisul prinde. Dar, ziceam, orice element în plus strică 
textul epigramei. De ce fata este CAM nurlie? E ca şi cum ai spune: CAM gra- 
țioasă; CAM atrăgătoare; CAM fermecătoare... Şi din nou, versul al doilea! Atât 
de scurt și atât de greoi! Epigrama trebuie să fie graţioasă și sprintenă. Nurlie, 
fără niciun CAM! 


Apropo de aceste adverbe: cam, prea şi altele. Uneori ele supără atunci când 
vin nechemate (decât poate de prozodie, ceea ce nu face cinste nimănui), dar 
alteori, dacă-s la locul lor, chiar ele fac șmecheria, șpilul epigramei: „Îndrăznesc 
să-ți tulbur veşnicia, / Doamne, ca să fiu edificat: / Dacă-i cu păcate «prea 
curvia», / Fără «prea» așa-i că nu-i păcat?” (A. Busuioc). lată (cam în aceeași 
cheie) o epigramă bună a lui Mihai Cimpoi, care păcătuiește rar cu acest gen 
(de fapt, aşa se cuvine, dacă vrei ca poezia să-ți ducă dorul), dar întotdeauna 

din dragoste: „Moldoveanul cel cu piatra-n sân / Doar pe jumătate-a fost ro- 
mân... / Azi, când fără țară nu mai poate, / Este un român și jumătate!” (După 
20 de ani, de la Podul de Flori). 


K K K 


Epigrama nu e numaidecât un gen oral, frecventat de umoriști și declamat de pe 
scenă. Scurtimea genului nu înseamnă numaidecât umor de suprafaţă (în con- 
secinţă: superficialitate). Uneori jocul imaginaţiei sau jocul de cuvinte trebuie 
descoperit. „Ursul” rusesc şi „steaua” sovietică nu stau la suprafață în povestea 
despre „colindători” a lui Ion Diviza: „Vânturi reci ne dau fiori, / Spulberă la 
geamuri neaua / Şi ne vin colindători / Când cu ursul, când cu steaua” (Cră- 
ciun în gubernia Basarabia). 


Ion Diviza e un epigramist „ideologic”: el mai adesea luptă pentru idee decât 
de dragul unui vers frumos: „În vremuri grele-au fost o castă / Iar azi sunt 
slabi şi dușmăniţi; / Mai dă-le, Doamne, vreo năpastă / Ca să-i vedem din 
nou uniți!” (Blestem). Unele epigrame ideologice sunt chiar replici imedia- 
te la evenimente politice curente. Este genul de epigramă efemeră, care se 
consumă adesea odată cu evenimentul, dar nu sunt texte de neglijat, totuşi: 
„Moldova fierbe azi ca stupu, / Când Moscova-i dictează cursul: / De n-o să-l 
agreaţi pe Lupu, / Să ştiţi că vă trimitem... Ursul!” De altfel, tocmai asta ne-o 
demonstrează epigramele lui Păstorel: dacă sunt scrise cu talent și (uneori 
obligatoriu necesar!) cu adresă precisă, epigramele cele mai efemere ca inten- 
ţie intră în patrimoniu ca „eterne”. Și (uneori) viceversa. 


Epigramele bune (nu cele care fac epocă, dar cele care reflectă epoca în di- 
mensiunea ei terfelită) sunt cele sincere: „Așa e lumea pe la noi, / Trăim mai 
mult din amintiri, / Când ne-mbătăm, suntem eroi, / Când ne trezim, suntem 
martiri!” Din experienţa tristă a cotidianului se nasc nu numai adevăruri eter- 
ne, ci şi personaje cu viitor... literar: „Îl evităm ca pe-un nebun, / Și, dacă vreți 
să ştiţi de ce, / Vă spun: el de nimic nu-i bun, / Dar e în stare de orice”. 


Micile hazarduri ale tâmpeniei cotidiene nasc deducţii / adevăruri eterne, ast- 
fel încât un sfat de moment e bun pentru toate timpurile: „În viaţa asta depra- 
vată / Să nu dai cinstea pe ruşine: / Cu cât onoarea-i mai curată, / Cu-atât se 
vinde azi mai bine!” Sau, în aceeași cheie a „înțelepciunii tardive”, adică pur- 
moldovenești: „În viață n-ai vreo pricopseală, / Un adevăr de nu-l cunoşti: / 
Mereu Fortuna ne înşală / Cu-acei pe care-i credem proşti”. 


Adevărat, pedalarea pe idee (în detrimentul sau cu ignorarea literarului, lu- 
dicului) conduce uneori la confundarea epigramei cu un alt gen: strigătura 

(gen popular care își divulgă şpilul în final, adică, tot un fel de poantă): „După 
nuntă, mă distrez / Minunat, cu omul drag, / Dar oleacă mă stresez, / Când 
apare... soţu-n prag”. Sau: „Cu greu, procesu-a câștigat, / Dar nu i-e bucu- 
ria-ntreagă: / Dreptatea sa a triumfat, / Abia după a zecea şpagă” (Justiţie). 
Sau: „I-a spus madamei din salon / Că nu va fi nicicând bătrână, / C-arată de 
un milion / Care-a trecut din mână-n mână” (Compliment burghez). 


Cu toată „oralitatea”, uneori prea pronunţată şi... tributară „umorului de club / 
estradă”, opera epigramistică a lui Ion Diviza mi se pare azi cea mai inteligentă 
în acest spaţiu. Are el acest simţ al rafinamentului (de care nu ascultă însă 


întotdeauna), care conduce la apariţia micilor perle ale genului. 


În lipsa lui Busuioc (preocupat mai mult de alte genuri, mai serioase) și a 
lui Cărare, prezent tot mai rar pe scenă, Efim Tarlapan e un fel de patriarh 
al genului aici, în Basarabia. A probat mai multe forme ale epigramei, de la 
cea „socială” și „patriotică” la una de joc abstract al cuvintelor care o adună. 
Un text tipic pentru Tarlapan: „Un prost de rând / E-un prost. Pe când, / Un 
prost cu post / E-un mare prost!” (Gradaţie). Simplu, exact, vesel, abs- 
tract-inofensiv. Dar iată una dintre cele patriotice: „La izvoarele cu ape / Vii 
ca limba strămoșească, / Cerbii vin să se adape, / Porcii... să se bălăcească!”. 
Adevărat, m-am întrebat și eu, împreună cu tine, iubite(ă) citito(a)r(e), ce-o 
fi însemnând „ape vii... ca limba”, dar am admis-o ca pe o „cheie” a mesajului 
subliminal. Pentru că în rest, ca de obicei, cele două versuri de la sfârșit salvează 
onorabil situaţia. 


Frumos și patriotic următorul text: „Ascultă-mă, mic ram, / De printre ra- 
muri: / Să ţii întâi la neam, / Apoi la neamuri!” (Pe tulpina unui arbore gene- 
alogic). Şi dublul joc de cuvinte e la locul lui, într-o epigramă. Dar patetismul 
mă tem că o ia razna. Neamul e făcut din neamuri. Și dacă nu ţii la tată-mamă, 
orice dragoste de neam... abstract e o ipocrizie. N-am trecut noi prin şcoala 
patriotică a „celei mai mari familii de popoare”? Eu zic s-o începem cu dragos- 
tea de... aproapele concret. 


Iată o glumă tipic-tarlapaniană, impresie de la o casă de creaţie: „Fac popas 
aici poeţii, / Care cum îi este leafa — / Unul vine cu dactile, / Altul cu... dac- 
tilografa”. 'Totu-i bine, vesel şi frumos, numai că în limba română nu există 
cuvântul „dactilă” cu pluralul „dactile”. „Dactil” este un substantiv masculin. 
Putem să ne inspirăm din Eminescu și să luăm de la el abundent. Nu și greșe- 
lile gramaticale. 


Care ar fi lacunele tipice pentru epigramele lui Efim Tarlapan? Cele tipice 
pentru toate epigramele. Inerţia şi oboseala („Deşi fiul său n-a vrut, / Tata 

doctor l-a făcut; / Lecuit de al său fiu, / A ajuns tata-n sicriu..”), lipsa exigen- 
tei depline: „Stă Hristos pe cruce-anume, / Parcă vrând să ne prevină: / «Nu 
porniţi, ca mine-n lume / Cu apostoli de duzină!>..” (apostolii lui Isus, fie 
şi 12, nu erau de duzină, aşa că ipoteticul joc 12 — de duzină îşi mai aşteaptă 
ceasul epigramei). Multe cuvinte fără încărcătură (problema tipică a primelor 
două versuri, de regulă deşarte). Iată un frumos final despre o academie plină 
de securiști, cu balastul celor două versuri din faţă: „Nu vă sfătui, revizori, / Să 
intraţi în ăst locaş — / Căutând cercetători, / O să daţi de... cercetași!” 


Un caz aproape singular, ca tendință, merită aplauze. Un soi de blasfemie, de 
atac la cele sfinte (arta şi artiştii celebri!) şi tocmai de aceea salutară pe teritoriul 
genului: „O privesc şi-mi vine-agale / Cugetarea pe nevrute: / Cu cât mesele-s 
mai goale, / Cu atât sunt mai tăcute” (Masa tăcerii). 


K K K 


Apropo, multe dintre opusurile epigramistice cu noduri (găsite sau închipuite 
de subsemnat) dintre cele citate mai sus au fost incluse în antologii ale „epi- 
; A O A n a SN i 
gramei româneşti”. Să aibă epigramiştii (selecționerii!) discernământ atât de... 

mășcat şi permisiv? 


POANTA epigramei (care s-ar fi numit mai bine „pontul” ei) ne trimite încă o 
dată la exactitate, la desăvârșire, la punct. Poate că e cea mai împlinită, cea mai 
rotundă specie literară. Dacă o fac profesioniștii, bineînţeles. Ca un diamant, 
ca un cristal. 


Succesul „de scenă” al epigramei de azi, concursurile organizate pe principiile 
trecerii în revistă a colectivelor de artiști amatori (sau, dacă vreţi, ale „Cântării 
României” pe invers) riscă să deplaseze accentul definitiv pe oralitate. Nimic 
strașnic, dar, pentru puritatea genului şi pentru eliminarea diletantismului, 
acest gen ar trebui să fie numit mai curând (prin analogie cu balada cultă, 
basmul cult etc.)... „strigătura cultă”, Iar epigrama să rămână genul aristocratic 
al rafinamentului poetico-satiric. 


DIMENSIUNI ALE UNITĂȚII NOASTRE RA 


Loghin ALEXEEV 
| Un poet martirizat 


LA. — doctor în medicină, La finele anului 2010 a apărut de sub tipar cartea 
conferenţiar universitar. regretatului poet și a adevăratului martir Nico- 
lae Țurcanu, purtând titlul Din vinerea patimilor. 
Versurile acestei cărți au o istorie tragică, stând 
încătușate între anii 1944-52 şi așteptându-și 
rândul la editură în perioada „democratică” (de 
prin anii '90 până nu demult). Sugestiv în acest 
sens este textul Inscripţie pe ușa tinzii: „Dacă eşti, 
să zicem, hoţ, / N-ai ce fura — numai pe mine, / 
Iar cu un scrib nu faci negoţ. / Vreun manuscris? 
Îţi trebuieşte / La toate celea şi belea? / Eu sin- 
gur nu-l mai pot împinge: / Nicio redacţie nu-l 
vrea..”. Pătimitele versuri „născute-n umbre de 
zăbrele” par a fi scrise cu sânge în loc de cerneală, 
ca mărturie a destinului traumatizat al autorului, 
căruia i-a fost pângărită copilăria și adolescența, 
furată şi înlănțuită tinereţea, schilodită întreaga 
viață prin ignoranță și neîncredere. Viaţa omului 
şi poetului Nicolae "Țurcanu ar putea servi drept 
subiect de roman, dar nu cred că se va găsi un 
biograf, care i-ar aşterne pe hârtie cursul vieții 
atât de întortocheat şi dramatic. Unicul posibil 
biograf ar fi putut fi bunul său prieten şi coleg de 
suferință prin gulagurile siberiene, Nicolae Cos- 
tenco, pe care îl vizita uneori și căruia, probabil, 
i-a împărtăşit suferința sa, dar, cu regret, a plecat 
şi el la cele sfinte („Noi toţi ne vom preface / În 
praf de-ngrăşăminte, / Iar tu, ce nu știi pace, / În 
viaţă şi-n cuvinte, / Tu unul, demon rece, / Tu 
unul vei rămâne / Din ziua care trece / În ziua 
cea de mâine”, Maestrului Costenco ). 


Poezia lui N. Țurcanu poartă pecetea destinului, 

sugerând, deopotrivă, tragismul existenţei, dar și dragostea pătimașă a auto- 
rului faţă de Patrie, neam, limbă. 


Condamnat la o existenţă sub semnul tragicului (,...învins / Şi aruncat în adân- 
cime”), poetul îşi asumă destinul cu seninătate („Slăvit să fie jugul meu, / Robia 
mea mulți ani trăiască”), implorând, în descendența argheziană, suferința întregu- 
lui neam („Dă-mi, Doamne, greul cel mai greu / Şi dă-mi răbdare bărbătească”). 


Rămas orfan de tată la cinci ani („Eu sunt pornit pe astă lume / Din os și 
sânge de ţăran. / Când tata cobora în groapă / Rănit pe frontul rus-german', 
Spovedania unui ghinionist), înjurat, huiduit şi snopit în bătăi de tatăl vitreg 
(„Îndemnul era varga, bățul, / Sudalma. Palma. Pumnul greu. / Cureaua. Lo- 
zia de sânger / Şi tot ce mai da Dumnezeu”), părăsit şi condamnat în cele 
din urmă la singurătate și durere de maică-sa, la vârsta de numai 10 ani („Îmi 
zise mama: Hai, băiete, / Învaţă-te prin glod să-noți, / Agoniseşte-ţi singur 
pâinea / Şi necăjeşte-te cum poți..”), copilul Nicolae Țurcanu s-a pomenit 
singur, față în față cu existența dură, copilăria „orfană” și „flămândă”, procu- 
rându-i poetului sentimente contradictorii: „Mă bucură ca o poveste, / Apoi 
mă doare ca o rană”. 


Pe îndureratul om și poet l-am cunoscut prin anii 1968-69. Era unchiul re- 
gretatei mele soții, Valentina. Am contactat la început cu anumite rezerve, 
înfiripându-se, treptat, un model de vizite reciproce (el — la Chișinău, eu — la 
Nezavertailovca) şi o modestă corespondenţă (deţin câteva scrisori ale lui). 


Era, în aparenţă, un om vesel, înzestrat cu simțul umorului, dar cu o durere 
lăuntrică pe care nu dorea s-o destăinuie. Când venea vorba de intimități, de 
viaţa lui personală, în special de anii gulagului, devenea posomorât și tăcut, 
cufundat în lumea amintirilor care dor („Mă rog, mă rog, ca să-mi lungească / 
Răbdarea mea de om tăcut, / S-ajung la glia strămoșească, / Să-ngenunchez 
şi s-o sărut”, Mă rog). 


Nu l-am auzit niciodată blestemându-și călăii, dar am descoperit mai târziu şi 
această latură necunoscută a poeziei sale („V-aș mulțumi de n-ar fi ura. / Voi 
m-aţi muşcat şi m-a durut! / Mi-aţi chinuit, ştiut că, trupul, / Dar sufletul nu 
aţi putut, / M-aţi îmbrâncit din groapă-n groapă / Să mă înfrângeți. Dar bo- 
gat / Cu duhul, cu credința-n viaţă, / M-am oţelit şi am scăpat”, Dușmanilor). 


Experienţa infernului parcurs i-a alimentat credința în dreptatea supremă 
(„Să nu-l scapi, soartă, pe mișel / De gluma răzvrătitei gloate, / Şi nu-l scuti 
de ceasul cel / De răzbunare pentru toate!”, Ceasul de răsplată) şi în iertarea 
divină („Împacă-mi sufletul rebel, /Cum liniştea împacă apa, / Şi pune-mă 
să-l iert pe cel / De prea adânc îmi sapă groapa”, Ruga muribundului ). 

A avut destui dușmani, dar unul dintre ei s-a dovedit a fi cel mai înverşunat — 
Emilian Bucov, care a întreprins mai multe tentative de a-l denigra și condam- 
na pe poetul N. Țurcanu, cea din urmă soldându-se cu zece ani de pușcărie 
cu regim strict („La douăzeci şi cinci de ani / Eu am căzut la dracu-n labe. / 
Nici un amic. Numai duşmani / Şi eu cu drepturi foarte slabe!”, Când eram 
tânăr). Tot Emilian Bucov i-a închis ulterior accesul la toate redacțiile, ope- 
ra lui rămânând nepubicată pe parcursul vieţii. În pofida acestui fapt, poetul 
Nicolae Țurcanu nu încearcă alte sentimente față de dușmanul său decât cel 
de indiferență („Zadarnic baţi cu pumnu-n masă / Cerându-mi moarte de la 
cârmă, / Tu nici nu meriţi, tidvă groasă, / Să porţi coroana mea de sârmă..., 
Unui fost prieten). 


A fost un împătimit al cărților, preferând să evadeze în lumea lor ca într-un 
spaţiu compensativ al universului său în derivă. Se oprea, în special, la operele 
lui lorga, Goga, Rebreanu, Titulescu etc., cu un zâmbet fericit pe buze, dar 
fără a-și trăda emoţiile. 


Poezia l-a ajutat să se autoexprime, să-şi dezvăluie, parțial, durerea lăuntrică 
şi amintirile chinuitoare. Versurile inspirate de experiența gulagului sunt un 
adevărat strigăt la cer („Dormeam alături cu jungherul / Ce-l ascundeam sub 
căpătâi / Şi ne păzeam ca fiecare / Să nu adoarmă cel dintâi... Zâmbete false; 
„Eu am văzut cum bat de moarte şi-ţi dau apă / Să reînvii pentru a fi bătut din 
nou, / Cum unul pus de altul groapă sieși sapă, / Cum unul doarme, altul tra- 
ge ca un bou”, Strigăt din veacuri). După părerea mea, cel mai frumos ecou din 
gulag este Drumul spre Golgota, care merită să fie încrustat pe viitorul monu- 
ment al victimelor comunismului ( „Plecat, cu crucea-n spate — / Înspre Gol- 
gota cea / Sătulă de păcate — / Isus încet mergea. / Cu-aceeași strajă oarbă, / 
Desculţ și mititel, / Tot clătinând din barbă, / Urmam şi eu ca EI”). 


Cât priveşte renumitul caiet verde, care include cele 269 de poezii scrise în 
gulag cu alfabet latin și litere mărunte, și ocrotit cu sfințenie de către camarazii 
de pușcărie, acesta constituie o adevărată istorie scrisă cu sânge și suferință 
(„Apoi în tundra cea polară / Cu poezia am ajuns / Dușman în propria mea 
ţară / Şi zece ani am scris pe-ascuns”). 


Iluzia democratizării care se întrezărea în ultimele decenii ale secolului trecut 
prindea tot mai mult conturul unui vis frumos, pe care martirul N. Ţurcanu îl 
aştepta să se împlinească, implorând multpătimita lui inimă şi Divinitate să-l 
susțină până la realizarea lui („Dă-mi, Doamne, încă-o viață mie / Cu tot noia- 
nul ei de ani / Ca s-o trăiesc cum mie-mi place, / Nu cum le place la dușmani”, 
Dă-mi, Doamne... A rezistat vicisitudinilor sorții şi istoriei datorită dragostei 
şi dorului față de glia strămoșească („Din piatra lui noi apă tare / Am scos 

şi ne-am hrănit de mici, / Sub scoarţa lui ocrotitoare / Dorm adormiţii mei 
bunici”, Vânjosul pământ), pe care a purtat-o în suflet mereu („Eu port Moldo- 
va-n umbra genei / Şi-n suflet — codrul ei sonor”, Citind cartea lui Ponomari). 


A fost un adevărat român, păstrând dorul de fraţi în inimă şi în cuget („Salut 
dulce Românie, / Frate, soră, mamă, tată, / Noi vă zicem: Bună ziua, / Dar 
adio — niciodată”, Salutarea noastră). Îşi făcea autodafeu, regretând cea mai 
fatală greşeală din viața lui — faptul că nu și-a dat acordul să se refugieze în 


România în anul 1944, când se simțea duhoarea sovietică. 


A fost un om curajos, înfruntând cu demnitate până și frica de moarte („Nu 
moare nimeni din senin, / Cum nici se naşte - hop deodată: / Și moartea 
trebuie din plin / S-o meriţi, ca pe o răsplată”, Și moartea trebuie s-o meriți). 
A trăit cu speranţa nestrămutată într-un viitor mai fericit („Un veac de om eu 
am trăit / Prin clinici ori pe scânduri goale, / De-aceea, poate întreit / Mi-i 


dor de-un căpătâi mai moale”, De profudis), dar speranța lui nu s-a realizat. 


Inima poetului, lezată de frigul şi foamea din copilărie și adolescenţă, supusă 
suferinței în gulag, dar şi după eliberarea formală de acolo, înşelată zadarnic 
„cu validol / Sau o injecție mai tare” (Despre inimă), a cedat în cele din urmă. 


Testamentul lăsat de poet îl constituie creaţia sa, care trebuie să-și ocupe locul 
binemeritat în patrimoniul spiritual al neamului nostru, mărturisind drama 
istorică şi morală a acestui popor, resimţită individual în modul cel mai tragic. 


NICOLAE 
ŢURCANU 


DIN VINEREA 
PATIMILOR 


Versuri 

Coriolan BRAD 


Comemorarea eroilor 
şi martirilor români în exil 


În viaţa unui popor există fapte de extremă im- 
portanță, care pot determina însăși existenţa lui. 
Aceste fapte, transmise din generaţie în generaţie, 
sunt mărturii ale destinului istoric lăsate posteri- 
tăţii. Multe dintre ele au fost realizate cu mari sa- 
crificii de adevărații martiri ai neamului care s-au 
jertfit pentru ţară, neam și libertate. Și în trecut, 
dar și în prezent războaiele au fost și sunt cele mai 
diabolice conflicte pentru finalizarea unor litigii 
` ___ politice sau economice, provocate, de multe ori, 
Germania Federală, practică ps < 4. A p zA Et ai 
goe fără discernământ, şi implicând sacrificii care de- 
medicina până la pensionare  “, 9, i i 
în 1994. Cadru didactic Păşesc cu mult prejudiciile materiale. Acestea din 
asociat la Universitatea de Urmă pot fi recuperate, dar nu pot fi întorși eroii 
Medicină „Victor Papilian”. căzuţi în cursul confruntărilor care sunt, aproa- 
Membru al Uniunii medicale pe în totalitate, fii ai satului românesc, ai celor ce 
Balcanice, membru al alcătuiesc talpa ţării. Numele lor nu trebuie date 
ocietăţii Germane de uitării, urmă ise Î u - 
Societății G d tării, urmând a fi scrise în Cartea de Aur a Nea 


Medicină Internă, membru mului. 


al PEN-Club-ului de 
gastro-eterologie germano- Satul cu țăranii lui, cu preotul și învățătorul sunt 


american. A publicat peste cei care au pus temelia Statului Român. Invățăto- 
60 de articole de specialitate rul l-a învățat pe țăran nu numai să scrie și să ci- 
şi două volume: Actualități tească, ci şi să-și iubească patria şi neamul din care 
în hepatologie (1996) şi Bolile s-a născut. Preotul i-a insuflat credinţa, milostenia 
pancreasului (2002). Nume şi cinstea. Țăranul, pregătit sufletește, pătruns de 
cunoscut şi prin activitatea prosperitatea neamului, fără ezitare, fără interese 
j ~ sin apararea meschine, a fost gata de sacrificiu, vărsându-și 
repturilor românilor asupra <4 AA A 
R Omanrorasuprd Sângele pentru țară și neam. Când a sunat goar- 
Transilvaniei şi pentru A ai A pc mul 

i na și a bătut toba în sat, a îmbrățișat respectuos 

condamnarea crimelor ea tilor si a bunicil pu fat zi 
y : . . man rıntilor ŞI NICILOT, ŞI- r u 

şi abuzurilor regimurilor aa a parus i ȘI i i a z a SAE 5 a 
comunisto-ceauşist din şi soţia, S-a Baa LA o dată in curte și m grajd la 
România. Vitele lui dragi și, în dangătul clopotului ce îngâna 
doina despărțirii, a părăsit satul şi s-a angajat în 


C.B. — prof. dr. dr. med. Din 
1976, rămânând ilegal în 

lupta pentru făurirea României Mari, ţara în care noi astăzi trăim. Au apucat 
drumul pe care fatalitatea în mod prestabilit determină soarta fiecăruia dintre 
noi, soarta ce se pare a fi de neînlăturat. 


Mulţi dintre cei care au plecat la război nu s-au mai întors la căminele lor. Fie 
că au murit pe câmpul de luptă și au fost îngropaţi în morminte fără cruce, 
fie au fost luaţi prizonieri, decedând departe de patria pentru care au luptat, 
chinuiți de boli, foame, frig și torturați în tot felul. 


După datele Crucii Roşii, comunicate guvernului de la București, în urma Pri- 
mului Război Mondial cifra prizonierilor morți numai în Germania şi Austria 
a fost de 18.859, marea majoritate a deceselor având loc în lunile ianuarie-mai. 


Comemorarea sacrificiului lor ar fi trebuit să fie o datorie morală pentru toate 
țările beligerante. În România, prin Decretul 1693 din 14 mai 1920, s-a stabi- 
lit ca ziua eroilor să fie comemorată cu prilejul sărbătorii Înălţării Domnului 
lisus Hristos, zi care a fost declarată Sărbătoare naţională a poporului român. 
Comemorarea se făcea la Cimitirul Eroilor, unde avea loc un Te Deum, la care 
participau oficialităţile locale, elevii şcolilor însoțiți de profesorii lor şi o parte 
din populaţia localităţii. Te Deum-ul era urmat de un discurs comemorativ, 
de intonarea imnului eroilor și depunerea de flori pe mormintele eroilor. 


După ocuparea țării de Armata Roşie şi instalarea regimului comunist în Ro- 
mânia, situaţia s-a schimbat zguduitor. Ziua eroilor a fost strămutată la 9 mai, 
sărbătorindu-se odată cu „Ziua Independenţei de Stat a României” şi „Vic- 
toria împotriva fascismului”. Ceremonialul sărbătorii a fost total modificat. 
Veneraţia eroului patriot a fost înlocuită de cultul „eroului muncii socialiste”, 
amenințând cu pericolul uitării adevăratei istorii a neamului. Abia în 1995 în 
România se revine la vechea dată a comemorării zilei eroilor. 


Dacă în România, în timpul oribilului regim comunist, făclia „eroului necu- 
noscut” a fost stinsă, ea a rămas aprinsă în inimile celor care nu erau indife- 
renți la trecutul și destinul neamului. Printre aceştia și exilații români care, în 
țările de refugiu, au început a face, în fiecare an, pelerinaje la cimitirele cu eroi 
români, foști prizonieri în urma ofensivelor armatelor germano-austriece la 
începutul Primului Război Mondial, pe care germanii i-au transportat în Alsa- 
cia şi Lorena, unde, în lagăre de concentrare, au fost supuși la munci istovitoa- 
re şi puşi la un regim de înfometare, bătăi şi cruzimi, încât din ianuarie şi până 
în toamna anului 1917 au murit aproximativ 3.000 dintre ei. Din informaţiile 
oferite de populaţia locală și de autorităţi, principalul vinovat pentru aceste 
atrocități a fost generalul german Hauff, comandantul Diviziei 26 germană, 
care luase măsuri și împotriva populaţiei locale care vroia să-i ajute pe prizo- 
nieri. Cimitirele eroilor români decedați în ţări străine şi monumentele ridi- 
cate în onoarea lor au fost făcute cu fonduri provenite din donațiile persoane- 

lor particulare și ale localităţilor în care se află cimitirul, cu totală neglijare din 
partea Statului Român, pentru care acești eroi şi-au jertfit viața. Mai dureros 
este faptul că în decursul anilor nici un diplomat, atașat militar de ambasadă, 
sau delegații militare n-au vizitat şi nu s-au ocupat de aceste cimitire. Mii de 
cruci ale soldaţilor români sunt răspândite în cimitire din Franţa, Germania, 
Austria şi Ungaria, or, din august 1916 și până la începutul anului 1917, au 
fost făcuţi prizonieri aproape 80.000 de soldaţi, dintre care mulți nu s-au mai 
întors în ţară. În unele țări beligerante au fost amenajate cimitire pentru acești 
oropsiţi ai sorții. În Franța, cimitirele au fost amenajate de Comitetul Alsaciei 
pentru Mormintele Militarilor Români. În aceste cimitire îşi dorm somnul de 
veci 2.985 de soldaţi români luaţi prizonieri de trupele germane în decursul 
Primului Război Mondial. Soldaţi români sunt înmormântați şi în cimitire- 
le din Dieuze (947), Soultzmatt (687), Hagenau (472), Effry (281), Hirson 
(275), Strassbourg-Kronenbourg (197), Maubege (89), Spignz-LAbbage 
(12), Rethel (12), Assevent (22), Labry (172), Mulhouse (33). 


Sunt numai o mică parte din numărul mare al celor ce s-au jertfit pentru neam 
şi ţară. Să ne gândim însă și la cei mulți care îşi dorm somnul de veci în mor- 
minte sau simple gropi fără cruce. Neavând preot, slujba religioasă era înlocu- 
ită prin rugăciunea „Tatăl nostru”, rostită de unul dintre supraviețuitori. Mulţi 
sunt și aceia care au rămas pe câmpul de luptă, hrană animalelor sălbatice sau 
nimiciți de intemperiile atmosferice. Sacrificiul lor să ne fie imbold pentru 
iubirea de neam și ţară. 


Terenul Cimitirului din Soultzmatt a fost donat de Consiliul Municipal al lo- 
calității Soultzmatt, României. Cimitirul a fost îngrijit de Primăria din Soultz- 
matt, precum și de persoane particulare credincioase din localitate. În acest 
cimitir sunt adunate osemintele soldaţilor români din 35 de orașe și comune 
alsaciene. Soldaţii sunt îngropaţi în morminte individuale şi în două mormin- 
te comune, unul cu 54 și altul cu 71 de soldaţi români. De la intrarea princi- 
pală te impresionează o impozantă cruce, unde, pe o placă de marmură, stă 
scris în limba franceză: „Cei 687 prizonieri de război români care dorm în 
acest cimitir au murit aproape toți din ianuarie şi până la sfârșitul anului 1917. 
Ei au cunoscut foamea, privaţiunile şi tortura”. Inaugurarea Cimitirului de la 
Soultzmatt s-a făcut în aprilie 1924 în prezenţa Regelui Ferdinand, a Reginei 
Maria şi generalului francez Berthelot. Pe placa centrală a crucii au fost săpate 
cuvintele emoţionante ale Reginei Maria: „Soldați Români! Departe de pa- 
tria voastră pentru care v-aţi sacrificat, odihniți-vă în pace, aureolaţi de glorie 
în acest pământ care nu vă este străin” Maria, Regina României. 


La Dieuze se găsesc 947 de morminte ale militarilor români. La baza monu- 
mentului-obelisc sunt scrise în română și în franceză versurile Elenei Văcă- 
rescu: 

„De-al vostru vis eroic știindu-vă stăpâni 


Dormiţi vegheaţi în Franţa, dormiţi soldați români”. 


Pe o placă de metal, cu stema Regatului Român, după ce sunt trecute numele 
celor înmormântați, apar cuvintele: „Fiilor noştri înhumați la Conflans, morți 
ca prizonieri la germani și reînhumaţi la Dieuze — Patria recunoscătoare'. 


La cimitirul din Haguenau există o placă cu inscripţie în limbile franceză și 
română cu următorul conţinut: „În amintirea celor 2.344 prizonieri de război 
români, morți în lagărele de internare germane din Alsacia și Lorena în 1917 
şi în memoria alsacienilor și lorenilor care i-au ajutat”. 


Pentru că acești eroi au fost daţi uitării și chiar contestaţi în timpul dictaturii 
comuniste, românii au ştiut prea puţin despre ei. 


În legătură cu cimitirul din Soultzmatt, informaţii mai ample au fost date în 1954 
de preotul greco-catolic român Vasile Zăpârţan. El a organizat primele slujbe de 
cinstire a eroilor îngropaţi în acest cimitir, slujbe care au fost oficiate anual până 
în 1976, când părintele Zăpârțan a decedat într-un stupid accident de circulaţie. 


Venirea în exil a lui Remus Radina și a lui Cicerone Ioniţoiu, martiri ai în- 
chisorilor comuniste din România, a marcat o impresionantă reînviere a 
cultului eroilor prin pelerinaje şi comemorări anuale, intrate apoi în tradiția 
exilaţilor români. Începând cu anul 1980, pelerinajul la cimitirele cu eroi 
români din Alsacia şi Lorena devine obişnuinţă. În octombrie 1980, Remus 
Radina organizează un prim pelerinaj la Soultzmatt la care participă româ- 
nii pătrunși de sentimente patriotice din Franţa, Germania, Elveţia și din 
alte țări vestice europene. De această dată slujba religioasă a fost celebra- 
tă de preotul catolic din Soultzmatt, părintele Fernand Schmerber, care, în 
predica ţinută, aduce cuvinte de laudă eroilor români: „Acești ostași români 
şi-au sacrificat viața pentru cauza omului, pentru libertate și pace în Euro- 
pa. Ei au înviat întru Hristos”. Primarul localității Soultzmatt, participant 
la slujbă, a completat cele spuse de antevorbitor cu: „Este o onoare pentru 
această localitate că pe teritoriul ei se află cimitirul eroilor români. Noi l-am 
îngrijit, l-am iubit şi-l vom îngriji şi în viitor. Cuvinte de laudă şi admiraţie 
pentru eroii ce s-au jertfit nu numai pentru neamul românesc, ci şi pentru 
pace în Europa. Cu atât mai mult trebuie să-i preamărim noi ce suntem de 
același neam cu ei”. Începând cu anul 1981, în fiecare an, în prima sâmbătă 
după ziua Înălţării Domnului, are loc comemorarea eroilor români în ci- 
mitirul de la Soultzmatt și în cimitirul Montmartre din Paris, comemorare 
la care participă sute de români autoexilați din Franța, Germania, Belgia, 
Olanda și chiar din întreaga lume. În duminica următoare au loc slujbe de 
comemorare în celelalte cimitire cu soldaţi români. 

Ceremonialul comemorării, simplu dar emoţionant, se realizează conform tra- 
diţiei bisericeşti din România. Serviciul divin este oficiat de unul sau mai mulți 
preoți, „nepătaţi”, ai exilului şi, uneori, cu participarea unor preoți călugări de la 
Sf. Munte Athos. Răspunsurile sunt date de corurile bisericilor independente 
sau / şi de participanţii la festivitate. La slujbă sunt pomeniţi eroii căzuţi în cele 
două războaie mondiale. O scurtă predică, ținută de obicei de părintele proto- 
pop D. Em. Popa, urmată de una sau două conferinţe, fără conţinut politic, lega- 
te numai de evenimentul sărbătorit. În freamătul unui cântec patriotic, sunt de- 
puse flori pe mormintele eroilor. După terminarea solemnităţilor, cei prezenţi 
participă la un picknick, devenit tradițional, în poiana din jurul cimitirului. Un 
bun prilej de trăire românească, de cunoaștere și consolidare a relaţiilor și așa 
precare, de prietenie și de aducere aminte de suferințele neamului. O unire în 
cuget și simţire pentru realizarea idealurilor naționale. 


Cea mai mare participare, cca. 600 de pelerini, a fost înregistrată la come- 
morarea din iunie 1986, la care a participat şi familia regală a României. Este 
singura participare a fostului Rege Mihai I, care, deși a fost invitat în repetate 
rânduri, s-a mulțumit numai a trimite mesaje. 


La sosirea familiei regale a României, fostul Rege Mihai I, cu soţia Ana și fiica 
Margareta, în faţa Primăriei din Soultzmatt au fost întâmpinați de primarul loca- 
lității şi autorităţile locale franceze, de reprezentanții asociaţiilor românești din 
exil, precum și de persoane particulare. Dintre organizaţiile românești care și- 
au trimis delegați la ceremonie sunt de menţionat: Consiliul Naţional Român, 
Uniunea Mondială a Românilor Liberi, Asociația Foștilor Deținuți Politici din 
România, Comunitatea Românilor din Franţa, Asociaţia Femeilor Ortodoxe 
Române, Asociaţia Francezilor de Origine Română, Casa Românească din Pa- 
ris, Asociaţia pentru Apărarea Monumentelor Istorice din România, Institutul 
Român de Cercetări din Freiburg, Loja Masonică Română, Secţia română a 
postului de radio Europa Liberă, Academia Româno-Americană, Redacţia zi- 
arului „Lupta” din Paris, Ziarul „Catacombes” din Paris, Editura Ion Dumitru 
din München, Asociaţia pentru Basarabia, Societatea Academică din München 
şi corespondenți ai posturilor de radio BBC şi Deutsche Welle — secția română. 


După salutul omagial adresat familiei regale de Jean Paul Diringer, primarul lo- 
calităţii, înalții oaspeți și o parte din asistență au fost invitaţi în sala de festivități 
a Primăriei, oferind celor prezenţi tradiționalul „vin d'honneur” din renumitele 
podgorii alsaciene. După terminarea solemnităţii, întreaga asistență împreună 
cu familia fostului Rege Mihai au plecat la Cimitirul Eroilor Români. 


Din partea familiei regale a fost depusă la baza monumentului o coroană de 
flori. Serviciul divin a fost oficiat de un sobor de opt preoți, în frunte cu părin- 
tele protopop D. Em. Popa. 

După terminarea slujbei religioase, fostul Rege Mihai s-a adresat în franceză 
oficialităților din Soultzmatt, mulțumindu-le pentru deosebita atenţie cu care 
îngrijesc Cimitirul Eroilor Români, apoi, adresându-se românilor, i-a îndem- 
nat la unire, ca, prin acţiunile lor comune, România să renască în libertate, 
credință şi democraţie. Cuvântarea Regelui a fost puternic aplaudată, iar pre- 
oţii, corul şi întreaga asistență au cântat „Pe-al nostru steag e scris unire”, În 
acordurile imnului regal român, familia regală impreună cu autorităţile fran- 
ceze au părăsit cimitirul. 


Este de remarcat că, odată cu venirea familiei regale la comemorările de la 
Soultzmatt, numărul celor prezenţi a fost cu mult mai mare decât altădată. 
Această afluenţă de participanţi are mai multe explicaţii: unii au venit din do- 
rința de a-l vedea pe Rege și familia lui, politicienii au venit din dorința de a 
fi remarcaţi de Rege şi mai puţini au fost cei ce au venit, așa cum făceau în 
fiecare an, pentru comemorarea eroilor. 


În 1990, la Soultzmatt, la comemorarea zilei eroilor participă pentru prima 
dată și un reprezentant oficial al Ambasadei Române din Franţa, în persoana 
domnului Alexandru Paleologu. La pelerinajul din 1991 a participat repre- 
zentantul României Constantin Ticu Dumitrescu, preşedintele AFDPR, şi 
principesa Sofia, una dintre fiicele fostului Rege Mihai, care a citit un mesaj 
din partea tatălui său. 


Pelerinajele începute în 1981 și-au urmat cursul normal până în 1996, când 
„preoții misionari” au descoperit existenţa cimitirelor din Alsacia și Lorena. 
De la această dată, pomenirea eroilor căzuţi în timpul războaielor se desfă- 
şoară în prima sâmbătă după Înălțarea lui lisus, în care exilații și emigranții 
patrioți îi cinstesc cu pioşenie pe cei ce s-au sacrificat pentru ţară și neam, iar 
duminică, a doua zi, vin așa-zișii preoţi misionari și persoane dispuse pentru 
mâncare, băutură și petrecere. 


Sute de mii de români au fost exterminați în închisorile comuniste în decur- 
sul anilor 1944-1989 ca și în lovitura de stat de la finele anului 1989. Aceştia 
sunt martiri ai neamului românesc ce au căzut pentru credință şi libertate. În 
confruntarea cu inamicul ei au fost neînarmaţi, „așa precum Isus a mers pe 
drumul crucii”. 


În memoria acestor martiri, ignoraţi total în ţara pentru care s-au jertfit, la 
Paris, în cimitirul Montmartre, în memoria lor a fost ridicat un monument 
simbolic. Din iniţiativa profesorului Cicerone Ioniţoiu, fost deţinut politic, 
ispăşind ani grei de pușcărie în România, în exil vicepreședinte al Consiliului 
Naţional Român, s-a colectat o sumă de bani de la românii refugiați, cu care 
s-a cumpărat terenul pentru Monumentul Martirilor Români. La solemni- 
tatea inaugurării monumentului au participat români din Franţa, Germania, 


DIMENSIUNI ALE UNITĂȚII NOASTRE BA 


Elveţia, Belgia şi Luxemburg, precum și exilați politici din China, Vietnam, 
Cambogia, Rusia, Polonia şi Ucraina. Pe monument este scris următorul 
text: „1944-1989 românilor căzuţi pentru Dumnezeu și democraţie. Exilaţii 
romani”. Serviciul religios a fost oficiat de un grup de preoţi ai exilului, or- 
todocși şi greco-catolici, iar dezvelirea plăcii comemorative a fost făcută de 
domnul Corneliu Coposu, preşedintele Partidului Naţional Ţărănesc Creştin 
şi Democrat, care s-a închinat în fața martirilor români și a mulțumit români- 
lor din exil ce au contribuit la ridicarea monumentului. În discursul său aces- 
ta a menţionat: „Noi suntem recunoscători edilului luptător care a constituit 
strigătul de alarmă în lumea liberă asupra dramei românești... Dumnezeu să-i 
odihnească pe frații noștri morţi pentru apărarea independenţei și hotarelor 
fireşti ale neamului românesc”. 


Profesorul Cicerone Ioniţoiu, în cuvântarea sa, mulțumește celor care au con- 
tribuit la ridicarea monumentului, precum și celor care au participat la dezve- 
lirea lui. „Monumentul a fost ridicat de cei care nu au acceptat dictatura și au 
pornit să caute libertatea în cele patru zări, luându-și «holda într-o pâine și 
ţara-ntr-o doină», purtându-și în inimă şi-n suflet pe cei dragi, care au făcut și 
vor face mândria neamului nostru, ce au 

«...luminat cu jertfe sfinte 

pământul, până-n temelii, 

căci arde ţara de morminte, 

cum arde cerul de făclii... 

Neamul nostru nu vă plânge, 


ci comunică prin voi>”. 


Cei prezenţi la inaugurarea monumentului au decis ca următoarele comemo- 
rări să aibă loc în ziua Înălţării Domnului nostru Iisus Hristos. Ceremonia s-a 
încheiat într-o atmosferă emoţionantă de trăire românească și creştină. 


Comemorarea eroilor căzuţi prizonieri şi a martirilor asasinați în închiso- 
rile comuniste are o deosebită semnificaţie. Păstrarea memoriei lor este o 
datorie morală, iar la cimitirul din Soultzmatt, proprietatea Statului Român, 
ne simțim ca în ţara noastră de naștere pe care o purtăm în sufletele noastre 
mâhnite. 


Sacrificiul acestor eroi este un îndemn spre unirea românilor liberi şi salvarea 
Patriei clădită pe sacrificiul lor. O unire în cuget și simţiri, pentru realizarea 
idealurilor naționale, neacceptând sfâşierea hotarelor neamului românesc. 

Maria MOCANU 

Români moldoveni din talpă 
suntem. Giurgiuleşti și Anadol - 
două sate înnemurite 


M.M. — folcloristă, interpretă 
de muzică folk şi populară. 


Giurgiuleşti şi Anadol — două sate românești din 
Sudul Basarabiei care mi-au marcat copilăria, 
Giurgiulești fiind satul de baștină al tatălui meu, 
iar Anadol, la vreo 7 km distanţă — satul natal al 
maicii mele. Mulţi flăcăi de la Giurgiuleşti luau 
mirese de la Anadol şi multe fete de la Giurgiulești 
îşi găseau ursiţii la Anadol. Așa se făcea că mai fie- 
care giurgiuleștean avea neamuri în satul vecin şi, 
bineînţeles, viceversa. La Giurgiuleşti sărbătorile 
se țineau și se mai ţin pe stil nou, iar la Anadol — 
pe stil vechi, de parcă totul a fost pus la cale așa ca 
la sărbătorile pe stil nou să vină neamurile de la 
Anadol la cei de la Giurgiulești și la sărbătorile pe 
stil vechi să plece rubedeniile de la Giurgiuleşti la 
cele din Anadol. 


Aceste sate învecinate au foarte multe în comun, 
dar tăvălugul istoriei le-a depărtat oarecum. Este 
cunoscut faptul că Anadol a fost rupt de către tă- 
tuca Stalin de la Moldova-mamă și aruncat, îm- 
potriva voinţei lui, în componenţa Ucrainei. În 
cadrul fostei Uniuni Sovietice, Ucraina şi Mol- 
dova erau republici-surori și aveau sau, mai bine 
zis, li se impuneau aceleași idealuri. Acum e mai 
complicat pentru rudele apropiate să se revadă. 
La petreceri, nunţi, cumetrii şi zile de naștere se 
duc mai rar, că de, bucuria e bucurie, o poţi expri- 
ma cumva și la telefon. Dar la înmormântări tre- 
buie să fie prezenţi, că durerea se cere împărtășită 
totuși pe viu, altfel e păcat. Trec vama coroanele 
de flori dintr-o parte în alta, pentru că a transmis 

cineva în Reni la târg că a murit cutare a lui cutare și trimite vorbă să vină să-l 
petreacă pe ultimul drum. Nu-i întâmplător deloc nici faptul că ambele sate 
poartă hramul Sfântului Gheorghe. Sătenii celor două localităţi s-au străduit 
pe parcursul anilor să-şi păstreze identitatea. A existat întotdeauna o concu- 
renţă firească între cele două sate, fiecare dintre ele impunându-și mândria și 
demnitatea de a fi el însuși. Felul de a se îmbrăca, felul de a vorbi era distins 
de către noi, copiii, imediat. Atunci când ne luau părinții la târg în Reni, pe cei 
din Anadol îi depistam după prepoziţia pe. Ei ziceau pa, de exemplu, pa deal, 
pa vali, pa la magazin. La Giurgiuleşti se spunea pă (pă deal, pă vali), iar la 
Câșlița şi Slobozia, sate învecinate de pe malul Prutului, se spunea pî (pi deal, 
pî vali, pi la magazin). Era mare bucurie pentru mine atunci când aflam că 
urma să plec pentru câteva zile în Anadol să-mi văd buneii, mătușile, verișorii. 
Am revenit pe parcursul anilor în satul de baștină al mamei mele ori de câte 
ori am avut ocazia. De curând am efectuat o expediţie folclorică în zona de 
sud a Basarabiei. Cu bucurie, cu mult drag, dar și cu temerea de a fi martora 
dispariţiei frumuseţilor de odinioară, m-am oprit prin Anadol. 


Satul Anadol, raionul Reni, regiunea Odesa, este notat pe harta lui Bawr, în- 
tocmită în baza informaţiilor colectate în timpul războiului ruso-turc (1768- 
1774), menţionat printre localităţile cu imigranţi transdunăreni veniţi pe 
aceste meleaguri începând cu anul 1795. În 1806 localitatea Anadol număra 
148 de oameni, iar în 1816 — 374. În 1827 creşte numărul coloniștilor de ori- 
gine română [Ion Chirtoagă, Din istoria Moldovei de sud-est, Editura Muzeum, 
1999, p. 154]. În sec. XVIII-XIX satul a fost populat de un număr considerabil 
de bulgari, dovadă a rămas denumirea toponimică a unei părți a satului — Bul- 
găreasca, precum și alte nume, cântece bulgărești, texte de colinde, lăzărel sau 
sorcova care se mai păstrează și azi. Se ştie că bulgarii au fost atrași de către au- 
toritățile ruseşti în aceleași condiții ca şi minoritățile germane, ademeniți prin 
împământenire și prin scutirea de impozite. „Cele mai vechi dintre imigraţiile 
bulgarilor în Sudul Basarabiei se datează între anii 1769 şi 1791, când bulga- 
rii care fugeau de asupririle turcești găsesc ospitalitate pe moşiile boierilor 
moldoveni din această provincie, cu învoirea domnilor țării” (Caraman Petru, 
Românitatea Basarabiei văzută de ştiinţa oficială sovietică). După cel de-al Doi- 
lea Război Mondial autorităţile sovietice au schimbat prin rusificare toate de- 
numirile localităților din regiunea Odesa, astfel Cartal devine Orlovca, Bar- 
ta — Plavni, Babele — Oziornoe, iar Anadol a devenit Dolinscoe. Iată ce mi-a 
povestit despre Anadolul de astăzi primarul satului, dl Victor Fetelea: „Avem 
în sat 2.100 de locuitori, erau 3.100, dar în jur de o mie de oameni au plecat la 
Odesa. Mulţi au plecat și peste hotare, dar cei mai mulți sunt plecaţi la Odesa. 
În sat sunt numai moldoveni. Școala urmează acum să treacă toată numai în 
limba rusă. Mai sunt doar două clase în limba maternă. Copiii mei au învățat 

la şcoală în limba rusă. La facultate învaţă în limba ucraineană. Băiatul meu în- 
vaţă la Odesa, iar fiica - la Cetatea Albă (Belgorod Dnestrovsc)”. Primarul, ci- 
tindu-mi nedumerirea din ochi, adăugă: „Din partea asta chiar nu avem nicio 
apărare — «Dacă ai învățat moldovenește, trebuie să te duci în Moldova», ne 
spun. Dar în Moldova nu se pot angaja la lucru. Dacă ne revoltăm în apărarea 
limbii materne, continuă primarul, nu ne ia nimeni în seamă. Ne spun adesea 
că dacă vrem ca odraslele noastre să studieze în moldovenește, să-i dăm la 
şcoala din Giurgiulești”. Ion Ciobanu, în vârstă de 80 de ani, ne mărturiseşte 
cu vădită îngrijorare: „Acum limba asta a noastră moldovenească ni-i frică să 
nu dispară”. „În familie vorbesc cu copiii rusește ca să le fie mai uşor la școală. 
Se pierde limba noastră. Ucrainește la noi nu vorbește nimeni. Multe cuvinte 
rusești folosește tineretul în vorbire. Părinţii au vrut să dea copiii lor în clase 
rusești. Mai mult de jumătate de sat sunt la Odesa, sunt plecaţi și la Moscova, 
la Leningrad, mulți lucrează la Reni. Trăim bine, slavă Domnului. A fost sece- 
tă anul ăsta și nu s-a prea făcut roada, da avem oloi, unsoare, vin, grăunţe”, ne 
spune Anica Ciobanu din aceeași localitate. 


La întrebarea mea dacă locuitorii satului Anadol sunt pro-europeni sau pro- 
ruși, răspunsurile au fost destul de categorice: „Satul a votat cu Rusia, cu Ianu- 
covici, a susținut primarul. Când a venit luşenco la putere, s-a scumpit totul, 
acum satul a votat cu Rusia, vrem cu rușii. Dacă ne ducem cu Europa, rușii 
ne iau tot. S-a mai păstrat până azi colhozul. Lucrează lumea, da-i greu. S-a 
scumpit benzina, motorina. Colhozul s-a oprit. Oamenii nu vor să ia pământ, 
că n-au cu ce-l lucra. Sunt numai 15 tractoare în sat pentru 3 mii de hectare 
de pământ”... Efrosinia Gherghiu, o femeie trecută de 50 de ani, educatoare la 
grădinița din Anadol, ne spune încrezătoare: „Noi vrem cu rușii, nu vrem în 
U.E. Noi ascultăm la radio ce se întâmplă în U.E. Să vie să-mi înregistreze mie 
păsările, animalele de pe lângă casă și să nu pot eu să-mi tai o găină pentru o 
zeamă când vreau eu”!? 


Cât despre obiceiurile tradiționale, am constatat că acestea s-au păstrat pe 
alocuri mai bine, pe alocuri mai alterate, dar totuși nu lipsesc cu desăvârşire 
din viaţa spirituală a satului. „Umblă copiii cu lăzărelul, cu sorcova, cu colin- 
da, cu uratu şi e bine că umblă. Ultimii vreo trei ani tot mai mulți umblă. Și 
la casa de cultură fac câte o serbare și-și amintesc de obiceiurile vechi, poate 
asta-i mai atrage. La școală li se mai vorbește despre obiceiuri, ne mărturiseş- 
te Valentina Fetelea, pensionară, fostă învățătoare. La întrebarea mea dacă se 
interzicea practicarea obiceiurilor pe când lucra la şcoală, dumneaei a ezitat 
un moment, apoi mi-a zis cu o umbră de furie în voce: „Eu când îmi amin- 
tesc în ce strășnicie am trăit... Veneau comisii de la raion, din Reni. Cei din 
comisie luau geanta copilului, dădeau cărțile la o parte şi o scuturau pe masă. 

Dacă găseau fărmături de pască sau coji de ouă, te făceau albie de porci, la 
toate adunările te declinau” Întrebând-o de când au început să introducă în 
şcoală limba rusă, doamna Fetelea îmi răspunde la fel de încruntată: „Asta 
a fost acum 20 de ani. Eu lucram cu clase moldovenești. Directorul școlii, 
Siminenco, care era rus, vine și ne spune: «Vom deschide în școală clase ru- 
seşti». Nu se gândește mult și îmi dă mie o clasă rusă. Eu am început să plâng. 
«Duceţi-vă, îmi spune directorul, vă așteaptă părinţii, vorbiți cu ei». Îi întreb 
pe părinţi: «De ce aţi fost de acord? Eu cum să-i învăţ? Acasă vorbiţi cu ei 
ruseşte?». Mi s-a răspuns: «Nu». «Atunci cum daţi voi copiii, dacă ei nu 
ştiu un cuvânt în rusește? >. «Îi veți învăța», mi-au zis părinţii. Erau 19 copii. 
Au dat ordin de la raion ca să deschidă clase ruseşti. Vă imaginaţi, nu s-a re- 
voltat nimeni. leșeau copiii la repaus și uneori se încăierau, când ieșeam să-i 
liniştesc, mi se spunea: «S-au bătut rușii cu moldovenii», adică cei din clasa 
rusă cu cei din clasa moldovenească. Acum, după ce s-a rusificat școala, se 
începe procesul ucrainizării. E trist de tot. N-avem în sat niciun ucrainean, 
continuă doamna Valentina, dar ni s-a spus: « Trăiţi în Ucraina și trebuie să 
ştiţi ucraineasca, trebuie să învăţaţi limba». Săracii învăţători din şcoală, cât 
sunt de necăjiţi. Sunt obligați să completeze catalogul în ucrainește. Au trimis 
acum în şcoală patru învăţători de limba ucraineană, au redus orele de limba 
rusă, au redus şi mai mult orele de română. Eu-s tare contra. Se mai revoltă 
lumea, dar nu toţi părinţii sunt îngrijorați. Învață şi engleza. În sat avem numai 
moldoveni. La bibliotecă avem numai cărți în alte limbi decât românești. În- 
cotro mergem, ce va fi mai departe, chiar nu știu”. Deși autohton și compact, 
elementul românesc din aceste localități s-ar putea să nu reziste. Este posibilă 
deznaţionalizarea băștinașilor de către slavi, asimilarea în modul cel mai bru- 
tal al limbii și culturii acestora. Este prea insistentă activitatea elementului 
slav față de uimitoarea pasivitate și acomodare a celui românesc, or, se știe că 
atunci când se ciocnesc câteva limbi, dăinuie una. 


Satul Giurgiulești, raionul Cahul, Republica Moldova, este de asemenea notat 
pe harta lui Bawr. În timpul războiului din 1806-1812 populaţia românească 
din sat s-a refugiat. În 1809 au fost înregistrați 10 lipoveni. Ulterior în locali- 
tate au sosit imigranți transdunăreni, deoarece în toamna anului 1811 au fost 
înregistrați 230 de imigranți dobrogeni de origine română. În 1827 în Giurgi- 
uleşti locuiau 396 de români [Ion Chirtoagă, op. cit., 1999, p. 1521]. Tot aici 
putem menţiona starea de lucruri în satul Mândrești, care mai târziu trece în 
componenţa satului Giurgiuleşti. În 1806 satul Mândreşti avea circa 50 de 
români dobrogeni. În 1816 localitatea avea 50 de coloniști „noi” și 129 de 
„vechi” [Ion Chirtoagă, op. cit., 1999, p. 1521]. În 1930 comuna Giurgiuleşti 
din județul Ismail avea 1.944 de locuitori, dintre care 1.914 români. Ținem 
să menționăm că și în această localitate la începutul sec. XIX s-au refugiat 

bulgari, găgăuzi, greci care au fost asimilați de populaţia băștinașă. În 2005 
populaţia românească din localitate constituia peste 99% și doar 1% bulgari, 
găgăuzi, greci şi alte etnii. În satele din Lunca de Jos a Prutului (Giurgiulești, 
Câșliţa, Slobozia Mare, Văleni ș.a.) a avut loc o sinteză etnolingvistică și cul- 
turală, în cursul căreia cei veniți au fost asimilați de către populaţia autoh- 
tonă. Giurgiuleştenii au mult caracter, mândrie națională și cred în valorile 
europene, dovadă e și faptul că la ultimele alegeri parlamentare 95% au votat 
democraţia. Liceul din localitate, care poartă numele lui M. Sadoveanu, este 
unul de nivel înalt, iar liceenii i-au susținut la 7 aprilie 2009 pe tinerii din 
capitală, organizând marșuri de la şcoală până la vamă și înapoi, scandând 
lozinci anticomuniste. Generaţiile mai în vârstă nu tânjesc după epoca soci- 
alistă: „Noi vrem în legea noastră moldovenească, nu ne pare rău că nu avem 
pensii dublu ca ăia din Anadol, că banu-i o belea, da cu banu faci ce-i vrea. 
Da până la urmă, bani și ţiganii au”, ne spune Dona Ciorbă în vârstă de 78 
de ani. Folclorul și tradițiile prosperă, simțindu-se la ele acasă. La întrebarea 
„Ce posturi de televiziune vizionaţi?”, Ion Ciobanu din Anadol îmi răspunde: 
„Ne uităm la români, la muzică, la ştiri. Duminica ne uităm la Tezaur folcloric. 
„Urmărim TVR 1, PRO TV, Cahul și Ucraina - programele 1, 2, 3, afirmă 
primarul Anadolului. Mai mult România privim, spun corect buletinele me- 
teo. La ucraineni nu înțelegem limba și nu ne prea uităm. La bătrâni când mă 
duc pe acasă constat că privesc numai românii, TVR 1, cu antenă de cameră 
privesc TVR 1, Chișinăul nu-l putem prinde”. „Îmi plac programele de muzi- 
că populară, emisiunile despre bătrânii singuri, aşa cum sunt eu — Valentina 
Fetelea — nu pot să-mi stăpânesc lacrimile”. „Mă uit numai la TVR. Când cân- 
tă unu românește, îmi place tare, ne mărturisește Dona Ciorbă, când cântă 
moldovenește, plâng după el, da du-te să-ţi cânte ți-bula, ți ni bula, când nu 
înţelegi nicio boabă. Românește vrem, români moldoveni din talpă suntem”. 

Sergiu MUSTEAŢĂ 
Lecţiile independenței 
Republicii Moldova - tranziția 
de la totalitarism la democraţie 


Trecutul istoric trebuie atent studiat pentru a tra- 
ge învățăminte care ar facilita construirea unui 
stat democratic. Experiențele consumate pot 
constitui un îndrumar în procesul edificării unei 
societăți cu adevărat deschise. Deşi au trecut doar 
două decenii de la proclamarea Independenţei tâ- 
nărului stat Republica Moldova, această perioadă 
a fost una destul de bulversată pentru istoria noas- 
S.M.-conf.univ, dr,  tră. Trecerea de la un regim politic totalitar la unul 
Facultatea de Istorie şi democratic este destul de anevoioasă. De aceea 
Etnopedagogie, Univer-  distanţarea de trecutul şi de memoria traumatice 


sitatea Pedagogică de se poate realiza doar prin cunoașterea, însuşirea și 
Stat,„lon Creangă“ din 


Chişinău. Lucrarea recentă: 
Educaţia istorică între. După Plenara din aprilie 1985 a CC al PCUS 
discursul politic şi identitar s-au schimbat concepţiile de dezvoltare internă și 
în Republica Moldova, Seria de politică externă ale U.R.S.S. Perioada cuprin- 
IDN, N 3, Editura Pontos, să între 1985 şi 1989 este considerată începutul 
Chignia S 2010 304p: Cel mişcării democratice din Moldova, fiind conditio- 

mai important premiu: > x i titi, 

Premiul Vasile Pârvan”al 13t de politica promovată de M. Gorbaciov — re- 
Academiei Române pentru structurarea (perestroika) şi libertatea cuvântului 
lucrarea Populația spaţiului (glasnosti). În anii 1989-1991, U.R.S.S. a fost cu- 
pruto-nistrean în secolele prinsă de o criză politică profundă impulsionată în 
VIII-IX, Pontos, Chişinău, 2005 mare parte de mișcările de emancipare națională 
(decembrie 2007). din republicile unionale. Majoritatea dintre ele au 
Experienţă inedită: Bursier optat pentru suveranitatea lor, iar Țările Baltice, din 


Fulprigh la Universitatea din start, şi-au revendicat dreptul lor la independenţă. 
Maryland, College Parc, SUA, 


2007. La 3 iunie 1988 a fost constituită Mișcarea De- 
mocratică pentru Susținerea Restructurării, în 
fruntea căreia se afla intelectualitatea. Un rol im- 


asumarea greșelilor acestui regim inuman. 

portant în promovarea ideilor democratice și de renaștere națională l-a avut 
Cenaclul „Alexei Mateevici”, condus de A. Şalaru, ale cărui întruniri au fost 
permise în zona Lacului Comsomolist. Una din primele ședințe ale Cena- 
clului a avut loc pe data de 15 ianuarie 1988 în preajma bustului lui Mihai 
Eminescu de pe Aleea Clasicilor, ulterior fiind organizate numeroase întru- 
niri publice (mitinguri, demonstraţii), care au stimulat trezirea conștiinței 
naţionale a cetățenilor R.S.S.M. şi au precedat proclamarea suveranității şi 
independenței. 


Alegerea la 25 februarie 1990 a primului Parlament al Republicii Moldova pe 
cale democratică (Sovietul Suprem al R.S.S. Moldoveneşti) a marcat evoluția 
mișcării de renaștere și eliberare națională. Renunţarea la monopolul poli- 
tic al Partidului Comunist din R.S.S.M. a facilitat democratizarea societății 
moldoveneșşti!. Evenimentele social-politice din 1990 au condus la crearea 
organelor puterii (Parlament, Guvern etc.), a Radioteleviziunii Naţionale şi a 
Agenţiei Naţionale de Știri „Moldpress”, finalizând cu declararea suveranității 
(23 iunie 1990) şi independenţei Republicii Moldova (27 august 1991). 


Din primii ani de independență Republica Moldova a aderat la Declaraţia 
universală a drepturilor omului, a ratificat pactele internaționale privind drep- 
turile omului, a liberalizat presa, a aderat la Convenţia internațională cu pri- 
vire la drepturile copilului, a inițiat reformele de trecere la economia de piață 
etc. În procesul construcţiei statale Republica Moldova a încercat în câteva 
rânduri să se detașeze de trecutul său totalitar. Printre documentele esenţiale 
în acest domeniu sunt Hotărârea Sovietului Suprem al R.S.S. Moldovenești 
cu privire la formarea Comisiei pentru aprecierea politico-juridică a Pactului 
Ribbentrop-Molotov vizând Basarabia şi Bucovina de Nord”. Funcționarea 
Comisiei de la Chișinău este în strânsă legătură cu activitatea și deciziile Co- 
misiei CC al PCUS în aprecierea Pactului sovieto-german de neagresiune din 
1939. Congresul deputaţilor poporului din U.R.S.S. a condamnat înțelegeri- 
le germano-sovietice, declarându-le „lipsite de putere juridică și anulate din 
momentul semnării”?. În același context menționăm Legea privind reabilita- 
rea victimelor represiunilor politice, adoptată la 08.12.1992. 


În perioada 26-28 iunie 1991, la Chișinău, sub egida Parlamentului Repu- 
blicii Moldova, a avut loc Conferinţa internațională „Pactul Ribbentrop-Mo- 
lotov şi consecinţele sale pentru Basarabia”. Unul dintre raportorii de bază a 
fost prof. A. Moșanu, președintele Parlamentului, care a prezentat raportul 
„Pactul Ribbentrop-Molotov şi consecinţele sale pentru Basarabia”?. La fina- 
lul conferinţei participanţii au adoptat Declaraţia de la Chișinău din 28 iunie 
1991, prin care s-a condamnat Pactul Ribbentrop-Molotov ca unul ilegal și 

îndreptat împotriva umanităţii. În Declaraţia de la Chișinău acţiunile sovie- 
tice sunt calificate drept act de agresiune, în urma căruia Basarabia, Nordul 
Bucovinei și Ţinutul Herţa au fost „anexate de către Uniunea Sovietică”. Par- 
ticipanţii la conferinţă au afirmat că „Pactul şi Protocolul său adițional secret 
sunt nule ab initio, iar consecinţele lor trebuie eliminate”, pronunțându-se în 
favoarea unor „soluţii politice care să conducă la eliminarea actelor de injus- 
tiție şi abuz comise prin recurgerea la forță, dictat şi anexiuni atât în perioada 
premergătoare, cât și în timpul desfășurării celui de-al II-lea război mondial, 
în deplin consens cu principiile Actului final de la Helsinki și ale Cartei de la 
Paris pentru o nouă Europă”. Subiectele dezbătute la conferință şi declarația 
finală au avut un ecou larg în societate, însă ele nu erau pe placul tuturor. De 
aceea, prima încercare de a transmite la Televiziune, în seara zilei de 26 iu- 
nie, lucrările conferinței a fost însoțită de „surprize”. Regizorii au constatat 
că lipseşte sunetul de pe înregistrările video. Problema a fost rezolvată prin 
suprapunerea înregistrărilor video şi a celor audio de la Radio și, astfel, trans- 
misiunea a avut loc$. Straniu este și faptul că textele conferinţei, deși au fost 
adunate, nu au văzut lumina tiparului până în prezent. Totodată, observăm 
că Declaraţia Conferinţei Internaţionale de la Chișinău a fost reflectată și în 
Declaraţia de Independenţă a Republicii Moldova din 27 august 1991. 


În august 1991, conducerea de la Chişinău a condamnat lovitura de stat de 
la Moscova și a solicitat tuturor statelor și popoarelor lumii să adopte o po- 
ziție drastică faţă de comitetul pucist anticonstituțional”. La 21 august 1991, 
prin Declaraţia Parlamentului Republicii Moldova, acțiunile de la Moscova 
sunt calificate „lovitură de stat săvârșită drept o gravă crimă de stat îndreptată 
împotriva suveranității republicilor, care poate aduce popoarelor prejudicii 
enorme”. Prin acest document organul legislativ îndemna soldaţii și ofițerii 
Armatei Sovietice să nu ia parte la acțiunile ce contravin normelor consti- 
tuționale și să nu uite de necesitatea respectării drepturilor omului şi a or- 
ganelor legitime ale puterii de stat locale, iar cetățenii Republicii Moldova 
erau chemaţi să respingă calea violenţei și dictatului, iar în cazul uzurpării 
puterii de stat să manifeste nesupunere civică?. Totodată, la 21 august 1991, 
Parlamentul Republicii Moldova adoptă Hotărârea cu privire la situaţia din 
Republica Moldova în legătură cu lovitura de stat din U.R.S.S., prin care se 
recunoaște că M. Gorbaciov a fost nelegitim înlăturat din funcția de preşedin- 
te al U.R.S.S. de către un grup de aventurieri politici de orientare reacționară, 
şi aprobă Declaraţia Parlamentului Republicii Moldova privind situația din 
U.R.S.S. La fel, se propune deputaţilor poporului ai U.R.S.S. din partea Mol- 
dovei ca la apropiata sesiune a Sovietului Suprem al U.R.S.S. să ceară demisia 
lui A. I. Lukianov, președinte al Sovietului Suprem al U.R.S.S., pentru poziția 
şi rolul lui în evenimentele de la 18-19 august 1991. În hotărâre se cere orga- 

nelor republicane și locale ale puterii de stat și administraţiei de stat să se con- 
ducă în activitatea lor cu stricteţe de legislaţia republicii, iar Comitetul pentru 
securitatea statului, Ministerul de Interne și Procuratura Republicii Moldova, 
de comun acord cu organele autoconducerii locale, să stabilească persoanele 
care au executat deciziile ilegale ale așa-zisului „Comitet de stat pentru starea 
excepţională în U.R.S.S.' sau au contribuit la îndeplinirea lor și să le tragă la 
răspundere conform legii’. 


O altă hotărâre a Parlamentului Republicii Moldova, actuală pentru socie- 
tatea moldovenească, este cea din 23.08.1991 cu privire la Partidul Comu- 
nist din Moldova, prin care „se interzice activitatea Partidului Comunist din 
Moldova pe întreg teritoriul republicii şi se naţionalizează întreaga avere a 
PCM”. În hotărârea respectivă se dă o apreciere juridică şi politică a im- 
pactului politicilor promovate de PCM în Republica Moldova. Se declară că 
PCM a uzurpat puterea, a promovat o politică antipopulară care avea scopuri 
utopice, a organizat represiuni și deportări în masă, a organizat colectivizarea 
forțată, foametea planificată, a devalorizat și nimicit metodic cultura naționa- 
lă şi limbile naţionale, a falsificat istoria etc. Totodată, se constată că PCM nu 
a fost înregistrat în modul stabilit şi acționează contrar legii, căutând cu orice 
preţ să mențină regimul totalitar, sistemul administrativ de comandă și vechi- 
le practici. În baza argumentelor expuse în prima parte a hotărârii, Prezidiul 
Parlamentului Republicii Moldova a hotărât: 


e se interzice activitatea Partidului Comunist din Moldova pe întreg teritoriul 
republicii; 


e se naţionalizează întreaga avere a Partidului Comunist din Moldova, care se 
consideră de acum înainte proprietate de stat a republicii, dreptul de a dispu- 
ne de ea transmițându-se Guvernului Republicii Moldova; 


e Guvernul Republicii Moldova să ia imediat sub pază bunurile naţionalizate 
(clădirile, mijloacele de transport, întreprinderile, editurile, tipografiile, do- 
cumentele arhivei de partid ş.a.), inclusiv bunurile transmise prin tranzacții 
altor persoane; 


e Guvernul Republicii Moldova să ceară organelor de resort ale U.R.S.S. să 
transmită neîntârziat Republicii Moldova toate documentele și materialele de 
arhivă vizând activitatea Partidului Comunist din Moldova; 


e preşedintele Băncii Naţionale a Moldovei să sisteze toate operaţiile bănești 
potrivit conturilor Partidului Comunist din Moldova, structurilor organiza- 
torice, întreprinderilor şi filialelor acestuia şi să verse mijloacele bănești, in- 
clusiv valuta, în bugetul republicii; 

e controlul asupra îndeplinirii prezentei hotărâri se pune în sarcina primu- 
lui-ministru al Republicii Moldova; 


e prezenta hotărâre intră în vigoare din momentul adoptării”. 


Pentru implementarea hotărârii sus-menţionate a Parlamentului Republicii 
Moldova guvernul a adoptat, la 23 august 1991, Hotărârea „Cu privire la naţi- 
onalizarea averii Partidului Comunist din Moldova”, prin care s-a creat o comi- 
sie guvernamentală în frunte cu C. Oboroc, prim-viceprim-ministru'?. Partidul 
Comunist din Moldova s-a reînființat în 1993, fiind oficializat în 1994 cu denu- 
mirea de Partidul Comuniștilor din Republica Moldova (PCRM). În articolul 
1 al statutului PCRM se afirmă că PCRM „este succesor de drept, moştenitor al 
ideilor și tradiţiilor Partidului Comunist al Moldovei”. Astfel, prin abolirea la 
numai trei ani a deciziei de scoatere în afara legii a PCM şi prin legalizarea unui 
nou partid comunist, decomunizarea Republicii Moldova a eşuat!*. 


În același context, Prezidiul Parlamentului adoptă, la 25.08.1991, Hotărârea 
„Cu privire la lichidarea monumentelor și altei atributici a ideologiei comu- 
niste”, al cărei termen de îndeplinire a fost 5 septembrie 1991'5. Această de- 
cizie a fost aplicată superficial, monumentele lui Lenin, Marx și Engels fiind 
strămutate din partea centrală a Chișinăului la „Moldexpo”. Restul au rămas 
în picioare până astăzi. Neexecutarea acestei hotărâri face să ne confruntăm 
cu probleme similare și în prezent. Mai mult ca atât, aceste monumente nu 
numai că nu au fost demontate și depozitate, aşa cum prevede hotărârea din 
1991, ci, în timpul guvernării comuniste din 2001-2009, s-a încercat să fie in- 
cluse în registrul monumentelor ocrotite de stat. Astfel, la 18 iunie 2008, Ar- 
tur Cozma, ministrul Culturii, venea cu propunerea de a include în registrul 
monumentelor ocrotite de stat cinci monumente comuniste: al lui Grigore 
Kotovski, Serghei Lazo, al „Luptătorilor pentru puterea sovietică”, al „Eroilor 
comsomolişti” şi al „Eliberatorilor de sub ocupaţia fascistă”!*. Constatăm că, 
şi după două decenii de la căderea regimului sovietic, unii cetățeni mai rămân 
a fi nostalgici și încearcă să se ghideze după valori și simboluri comuniste”. 
Recent, Consiliul municipiului Chișinău a inițiat discuţia despre strămutarea 
unor monumente ce reprezintă simboluri comuniste în contextul redenumi- 
rii bulevardului Renașterii în Grigore Vieru, dar aceasta a stârnit nemulțumiri 
din partea adepților PCRM". 


Monumentele reflectă ideologia unui regim politic și, de fapt, sunt instru- 
mente ale ideologiei acestuia. Cel mai elocvent exemplu în acest sens poate fi 
Imperiul Roman, unde, conform succedării împăraţilor sau a dinastiilor, erau 
înlocuite și monumentele predecesorilor cu altele noi. În perioadele de criză 
economică s-a ajuns ca în statuie să fie înlocuit doar capul împăratului, corpul 

şi calul rămâneau aceleași. În secolul XX, regimurile totalitare au respectat 
perfect această tradiție. Evident că demolarea trecutului totalitar trezește ne- 
mulțumiri pentru o anumită categorie de oameni — în special pentru cei care 
s-au format şi au fost dogmatizaţi în perioada sovietică —, iar partidele ce se 
declară succesoare ale ideilor comuniste se văd lipsite de suportul simbolic 
pe care s-au construit de-a lungul deceniilor. Dar peisajul istoric și cultural 
este în continuă formare, iar intenţiile actualei guvernări de a face anumite 
modificări sunt justificate. Fiecare monument este însă și o parte a artei epocii 
în care s-a edificat, de aceea nu trebuie distrus, ci strămutat în spații muzea- 
le, special amenajate pentru a oferi urmașilor o imagine elementară a epocii 
totalitare. 


După douăzeci de ani. Republica Moldova - quo vadis? 


În februarie 2006 un grup de deputaţi din partea AMN au venit în Parlamentul 
Republicii Moldova cu o inițiativă legislativă de a condamna crimele comunis- 
mului, așa cum indică şi Rezoluţia 1481(2006) a Adunării Parlamentare a Con- 
siliului Europei privind necesitatea de condamnare internațională a crimelor 
regimurilor comuniste totalitare, 25 ianuarie 2006, dar care nu a fost susținută 
de majoritatea comunistă aflată la guvernare. După schimbările de ordin poli- 
tic care au avut loc în 2009 în Republica Moldova, cu o inițiativă similară vine 
preşedintele interimar Mihai Ghimpu care, la 14 ianuarie 2010, prin Decretul 
nr. 165-V, constituie Comisia pentru studierea și aprecierea regimului comunist 
totalitar din Republica Moldova. Comisia a elaborat în perioada 14 ianuarie — 
1 iunie 2010 un raport analitic, care a fost prezentat președintelui țării şi care 
urma să fie discutat în Parlamentul Republicii Moldova, dar, după două tentati- 
ve în luna iunie 2010, data prezentării a fost amânată de către membrii Alianţei 
pentru Integrare Europeană pe un termen nedeterminat. 


Printr-un alt decret prezidenţial, datat din luna iunie 2010, Mihai Ghimpu 
a declarat ziua de 28 iunie 1940 Zi a ocupaţiei sovietice. Președintele inte- 
rimar îşi argumenta inițiativa prin faptul că „noi cerem să ne fie respectată 
neutralitatea. Decretul a fost emis după 70 de ani, iar în acest timp pe teri- 
toriul țării noastre au fost trupe străine, de aceea am cerut Federaţiei Ruse 
să își retragă soldaţii și armamentul”. Condamnarea de către Duma de Stat 
a Federaţiei Ruse a decretului lui Mihai Ghimpu este o nouă ingerință a 
Rusiei în treburile interne ale Republicii Moldova. Deci Rusia ne tratează 
în continuare ca o parte a sferei sale de influență și încearcă să controleze 
situația de la Chișinău prin metode de șantaj economic și politic. O dovadă 
în acest sens este și decizia din 12 iulie 2010 a Curţii Constituţionale a Re- 

publicii Moldova, care a etichetat neconstituțional Decretul Președintelui 
interimar M. Ghimpu. Deşi Oleg Efrim, viceministru al Justiţiei, reprezen- 
tantul Guvernului la Curtea Constituţională, a declarat că „decretul nu face 
altceva decât să amintească despre niște fapte constatate deja”, făcând trimi- 
tere la Declaraţia de Independenţă a Republicii Moldova”, în partea finală 
a căreia Republica Moldova, în calitate de stat suveran și independent, cere 
Guvernului Uniunii Republicilor Sovietice Socialiste să înceapă negocierea 
cu Guvernul Republicii Moldova privind încetarea stării ilegale de ocu- 
paţie a acesteia și să retragă trupele sovietice de pe teritoriul național al 
Republicii Moldova. 


Amintim şi poziţia oficială a Academiei de Ştiinţe a Moldovei expusă la 7 
iulie 2010 referitor la ziua de 28 iunie 1940, pe care a apreciat-o ca fiind o 
zi de ocupaţie sovietică: „Documentele de arhivă şi cercetările istorice ale 
experţilor internaționali demonstrează că anexarea Bucovinei de Nord și 
a Basarabiei a fost concepută și realizată de comandamentul sovietic sta- 
linist ca o operaţiune militară de ocupaţie a acestor teritorii. lar Decretul 
Preşedintelui interimar Mihai Ghimpu reflectă, în principiu, adevărul is- 
toric”™. 


Curtea Constituțională nu a luat în calcul nici alte acte normative ale Repu- 
blicii Moldova, prin care s-a stabilit deja atitudinea instituțiilor statale față 
de data de 28 iunie 1940. Astfel, prin Hotărârea Sovietului Suprem al R.S.S. 
Moldova „Cu privire la Avizul Comisiei Sovietului Suprem al R.S.S. Moldova 
pentru aprecierea politico-juridică a Tratatului sovieto-german de neagresi- 
une și a Protocolului adițional secret din 23 august 1939, precum și a conse- 
cinţelor lor pentru Basarabia și Bucovina de Nord” din 23 iunie 1990”, s-a 
aprobat Avizul sus-menţionat, în a cărui parte finală se menţionează: „La 28 
iunie 1949 U.R.S.S. a ocupat (subl. — S.M.) prin forța armată Basarabia și 
Bucovina de Nord, contrar voinţei populaţiei acestor ţinuturi”, a proclamat în 
mod nelegitim la 2 august 1940 R.S.S. Moldovenească. Odată cu instaurarea 
în Basarabia și Bucovina de Nord a regimului sovietic stalinist, în aceste ținu- 
turi au fost comise evidente crime împotriva umanităţii: omoruri în masă, de- 
portări, foamete organizată. În partea finală a hotărârii se menționează foarte 
clar că: „În conformitate cu argumentele istorice, juridice şi politice expuse 
mai sus urmează ca în ziua de 28 iunie să fie suspendate toate manifestările 
cu caracter festiv”. Avizul Comisiei de la Chișinău s-a bazat atât pe rezultatele 
recente ale cercetărilor istorice, cât şi pe decizia comisiei similare a Congresu- 
lui II de deputaţi ai poporului din U.R.S.S.”. Prin această hotărâre se declara 
univoc că regimul sovietic a fost un regim de ocupaţie, iar prin suspendarea 
activităţilor festive în ziua de 28 iunie se stabilea caracterul ei de doliu și de 

comemorare a victimelor regimului totalitar. Astfel, este anticonstituțională 
anume decizia Curții Constituționale a Republicii Moldova, iar nu Decretul 
Preşedintelui interimar M. Ghimpu. 


În aceeași ordine de idei, amintim că Guvernul Republicii Moldova, condus 
de A. Sangheli, declara încă în anul 1993 regimul comunist totalitar ca regim 
de ocupație. La 11 martie 1993, Guvernul Republicii Moldova a aprobat Ho- 
tărârea nr. 128 „Despre măsurile pentru realizarea Legii privind reabilitarea 
victimelor represiunilor politice, săvârşite de regimul comunist totalitar de ocu- 
pație (7 noiembrie 1917 — 23 iunie 1990)”. 


Alianța pentru Integrare Europeană 2 a reluat în discuție problema interzi- 
cerii simbolicii comuniste. Astfel, în ședința Comisiei parlamentare pentru 
securitate națională, apărare şi ordine publică din 2 februarie 2011 s-a dis- 
cutat proiectul de lege privind interzicerea simbolicii comuniste, care a fost 
transmis Biroului Parlamentului”. Dar e timpul ca liderii politici ai AIE 2 
să treacă de la valori şi principii declarative la o viziune și o voință politi- 
că clară în problema distanțării noastre de trecutul totalitar comunist, iar 
PCRM, ca unul din succesorii PCUS, ar trebui să-și asume crimele acelui 
regim inuman. 


La finele anului 2010, şase state postcomuniste din Europa de Est au cerut 
Bruxelles-ului să introducă în UE o interdicție a negării crimelor comunis- 
mului, afirmând că victimele fostelor regimuri comuniste au fost uitate de 
Europa de Vest”. Dacă în Europa crimele comunismului sunt echivalate cu 
cele ale fascismului”, la Chișinău atitudinea adepților de stânga este inversă. 
M. Deleaghin consideră că „cei care vor să interzică simbolurile comuniste, 
de regulă, simpatizează fascismul sau chiar aparţin acestui curent politic”%. 
În această ordine de idei, pot fi menţionate un şir de acte, luări de atitudini și 
poziţii ale structurilor europene care au ca scop condamnarea crimelor regi- 
murilor totalitare”. 


În final, constatăm că, după două decenii de construire a statului de drept, 
problema concilierii civice persistă în societatea moldovenească. De aceea 
conţinutul Hotărârii Parlamentului cu privire la măsurile de neamânat pentru 
realizarea concilierii civile în R.S.S. Moldovenească, nr. 357-XII din 14.11.90, 
rămâne a fi actuală pentru Republica Moldova, problema distanţării Republi- 
cii Moldova de trecutul său totalitar fiind dificil de rezolvat în contextul poli- 
tic actual. Problema majoră rămâne însă în fiecare dintre noi, în mentalitatea 
noastră privată și colectivă, şi ar trebui să depunem mai mult efort pentru a 
dezvălui fața adevărata a regimului totalitar comunist, care, după cum a afir- 
mat L. Kołakowski, „a reprezentat supremaţia minciunii”. Așadar, trebuie să 

procedăm după modelul propus de primul premier polonez post- și antico- 
munist Tadeusz Mazowiecki — „să tragem o linie groasă (subl. - S.M. )” peste 
propriul nostru trecut şi să ne asumăm un efort consensual pentru construirea 
unei societăți deschise”, deoarece societăţile închise nu sunt durabile. Aceas- 
tă situaţie nu ne dă, după cum afirmă Vladimir Tismăneanu, niciun drept să 
uităm sau să negăm trecutul nostru. „O comunitate democratică autentică nu 
se poate construi pe negarea crimelor, abuzurilor și atrocităților trecutului”. 
Memoria nu trebuie privatizată, trecutul nostru totalitar mai degrabă trebuie 
asimilat şi depăşit“, aşa cum a afirmat Adam Michnik — „amnestie da, amne- 
zie nu”. 


Note | 1 Ideea renunţării la monopolul PCUS asupra puterii fu- 
sese lansată la Moscova de către Andrei Saharov în mai 
1989, la Congresul Deputaţilor Poporului din U.R.S.S. M. 
Gorbaciov a propus revizuirea articolului 6 din Constituţia 
U.R..S.S. din 1977, care declara rolul conducător al PCUS, 
în cadrul Plenarei CC al PCUS din 5-7 februarie 1990. 
Propunerea de revizuire a art. 6 a fost ratificată la 14 martie 
1990 la cel de-al III-lea Congres extraordinar al deputaţilor 
poporului din U.R.S.S. În noua redacție, art. 6 al Constituţi- 
ei U.R.S.S. avea următorul conţinut: „Partidul Comunist al 
Uniunii Sovietice, alte partide politice, precum și organiza- 
ţiile sindicale, de tineret, alte organizaţii obștești şi mișcări 
de masă participă la elaborarea politicii statului sovietic, în 
administrarea treburilor de stat și obşteşti prin intermediul 
reprezentanţilor lor în Sovietele de Deputaţi ai Poporului”. 
La Chișinău, guvernul R.S.S.M., în contextul apropierii da- 
tei alegerilor în Sovietul Suprem al R.S.S.M. a fost nevoit 
să înregistreze primele patru organizaţii politico-culturale 
încă la 26 octombrie 1989: Frontul Popular din Moldova 
(lider I. Hadârcă), Mişcarea Unitate-Edinstvo (A. Liseţki), 
Gagauz Halci (S. Bulgac) şi Asociaţia cultural-socială a 
bulgarilor „Vozrojdenie” (I. Zabunov). Primul partid poli- 
tic înregistrat oficial în Republica Moldova a fost Partidul 
Social Democrat, creat la 13 mai 1990, care avea iniţial trei 
copreşedinţi: Alexandru Coşelev, Oazu Nantoi şi Ion Ne- 
gură. A se vedea Igor Cașu, Gorbaciov propunea anularea 
rolului conducător al PCUS în februarie 1990, http://www. 
europalibera.org/content/article/2299780.html (ultima 
accesare 09.02.2011). 

? Vezi Avizul Comisiei şi Hotărârea Sovietului Suprem 
al R.S.S. Moldova, nr. 149-XII din 23 iunie 1991, sem- 
nată de M. Snegur, Președintele Sovietului Suprem al 
R.S.S. Moldova. În: M. Cernencu, A. Petrencu, I. Şişca- 

nu, Crestomaţie la Istoria românilor, 1917-1992, Editura 
Universitas, Chişinău, 1993, p. 245-249 sau în lucrarea 
P. Sandulachi, V. Darie (coord.), Parlamentul Independen- 
tei, Chişinău, 2010, p. 93-97. 

3 Gh. E. Cojocaru, 1989 la Est de Prut, Editura Prut In- 
ternaţional, Chişinău, 2001, p. 203-204. 

* Pactul Ribbentrop-Molotov și consecințele lui pentru 
Basarabia. Raportul prezentat de Alexandru Moșanu, 
doctor, profesor, preşedintele Parlamentului Republicii 
Moldova, 26 iunie 1991. În: M. Cernencu, A. Petrencu, |. 
Şişcanu, Crestomaţie la Istoria românilor, 1917-1992, Edi- 
tura Universitas, Chişinău, 1993, p. 249-273. 

$ Declaraţia de la Chişinău a Conferinţei internaţionale 
„Pactul Ribbentrop-Molotov şi consecinţele sale pentru 
Basarabia”, 26-28 iunie 1991. În: M. Cernencu, A. Pe- 
trencu, I. Şişcanu, Crestomaţie la Istoria românilor, 1917- 
1992, Editura Universitas, Chişinău, 1993, p. 274. 

é Din discuţiile cu Valeriu Saharneanu, președinte al 
Uniunii Jurnaliștilor din Moldova, director al postului de 
radio „Vocea Basarabiei”. 

7 Hotărârea Parlamentului Republicii Moldova cu privi- 
re la situaţia din Republica Moldova în legătură cu lovi- 
tura de stat din U.R.S.S., Chişinău, 21 august 1991. În: 
M. Cernencu, A. Petrencu, I. Şişcanu, Crestomaţie la Isto- 
ria românilor, 1917-1992, Editura Universitas, Chişinău, 
1993, p. 280-281. 

3 Declaraţia Parlamentului Republicii Moldova, 21 au- 
gust 1991. În: „Sfatul Țării”, 22 august 1991. 

” Hotărârea cu privire la situaţia din Republica Moldova 
în legătură cu lovitura de stat din U.R.S.S. În: „Moldova 
Suverană”, 22 august 1991. 

1 Hotărârea cu privire la Partidul Comunist din Moldo- 
va, nr. 683-XII din 23.08.1991. 

1 Hotărârea Prezidiului Parlamentului Republicii Mol- 
dova „Cu privire la Partidul Comunist din Moldova”, 
23.08.1991, nr. 683-XII. 

12 Hotărârea Guvernului Republicii Moldova „Cu privire 
la naţionalizarea averii Partidului Comunist din Moldo- 
va”, 23.08.1991 (V. Muravschi, prim-ministru al Republi- 
cii Moldova). 

'5 Igor Caşu, Există vreo legătură între PCRM şi PCM / 
PCUS? http: //www.europalibera.org/content/arti- 
cle/2236363.html (ultima accesare 09.02.2011). 

14 Vezi detalii privind reactivarea PCM în articolul lui Ion 
Certan, Consideraţii privind repunerea în drepturi a Parti- 

dului Comuniştilor din Republica Moldova. În: „Destin ro- 
mânesc”, nr. 3-4, 2007, p. 19-34. 

15 Hotărârea nr. 688-XII din 25.08.1991. 

15 V, Basiul, Moaştele bolşevismului, În: „Timpul”, 20 au- 
gust 2007. 

17 Lenin — o dilemă mirositoare. În: www.jurnal.md, 
23 aprilie 2010, http://www.jurnal.md/ro/news/le- 
nin-o-dilema-mirositoare-185149/ (ultima accesare 
12.11.2010). 

18 Pro şi contra demolării monumentelor sovietice. În: „Tim- 
pul”, 11 februarie 2010, http://www.timpul.md/articol/ 
pro-si-contra-demolarii-monumentelor-sovietice-6503. 
html (ultima accesare 12.11.2010). 

'9 http://unimedia.md/?mod=news&id=21129 (ultima 
accesare 13.07.2010). 

2 Avizul savanților „Cu privire la semnificaţia da- 
tei de 28 iunie 1940”, http://asm.md/?go=noutati__ 
detalii&n=3183&new_language=0 (ultima accesare 
13.07.2010) 

Vezi Avizul Comisiei şi Hotărârea Sovietului Suprem 
al R.S.S. Moldova nr. 149-XII din 23 iunie 1991, sem- 
nată de M. Snegur, Preşedintele Sovietului Suprem al 
R.S.S. Moldova. În: M. Cernencu, A. Petrencu, I. Șişca- 
nu, Crestomaţie la Istoria românilor, 1917-1992, Editura 
Universitas, Chişinău, 1993, p. 245-249. 

2 Hotărârea privind aprecierea politică şi juridică a 
Tratatului sovieto-german de neagresiune din 1939 a 
fost adoptată de Congresul deputaţilor poporului din 
U.R „S.S. la 24 decembrie 1989. 

23 Igor Cașu, Vor fi interzise simbolurile comuniste? În: „Ade- 
vărul”, marţi, 8 februarie 2011, http://www.adevarul.ro/ 
moldova/actualitate/Vor_fi_interzise_simbolurile_comu- 
niste_0_423557738.html (ultima accesare 09.02.2011). 
„Principiile care guvernează justiţia europeană ar tre- 
bui să asigure același tratament pentru victimele tuturor 
formelor de totalitarismv, se arată într-o scrisoare semna- 
tă de Miniştrii de Externe din România, Bulgaria, Cehia, 
Ungaria, Letonia şi Lituania. Documentul este adresat 
comisarului european Viviane Reding. Semnatarii susțin 
că trivializarea sau negarea crimelor totalitare ar trebui 
să constituie o infracțiune, indiferent de regimul respon- 
sabil. Negarea Holocaustului este deja interzisă în multe 
state europene. Țările foste comuniste doresc să extindă 
această interdicție de la crimele regimului nazist la cele 
ale comuniștilor din întreg estul continentului. 

23 Parlamentul Ungariei a egalat crimele comunismului 
cu Holocaustul. Pentru negarea crimelor comunismului 
a fost introdusă pedeapsa penală de la unu la trei ani de 
detenţie. Decizia a fost adoptată prin votul reprezentanți- 
lor partidului de guvernământ, fosta opoziţie de dreapta. 
Anterior, în februarie, Parlamentul Ungariei a adoptat un 
proiect de lege prin care negarea Holocaustului se pe- 
depseşte cu trei ani de detenţie. Tot atunci, cel mai mare 
partid de opoziţie a propus pedepsirea negării crimelor 
comunismului, dar deputaţii au respins propunerea. 
http://unimedia.md/?mod=news&id=20035 (ultima 
accesare 09.02.2011). 

% Vezi reportajul de la NIT - http://www.nit.md/in- 
dex _md.php?action=news&id=3321 (ultima accesare 
09.02.2011). 

* Vezi Convenţia pentru apărarea drepturilor omului și 
a libertăţilor fundamentale a Consiliului Europei; Rezo- 
luţia 1481(2006) a Adunării parlamentare a Consiliului 
Europei privind necesitatea de condamnare internaţio- 
nală a crimelor regimurilor comuniste totalitare, 25 ia- 
nuarie 2006; Decizia nr. 1904/2006/CE a Parlamentului 
European şi a Consiliului din 12 decembrie 2006 de insti- 
tuire pentru perioada 2007-2013 a programului „Europa 
pentru cetăţeni” pentru promovarea cetățeniei europene 
active; Rezoluţia P6_TA (2008)0523 privind comemo- 
rarea foametei deliberate — Holodomor — din Ucraina, 23 
octombrie 2008; Decizia-cadru 2008/913JAIa Consiliu- 
lui Europei privind combaterea anumitor forme și expre- 
sii ale rasismului şi xenofobiei prin intermediul dreptului 
penal, 28 noiembrie 2008; Declaraţia Parlamentului Eu- 
ropean privind proclamarea zilei de 23 august drept Ziua 
europeană a comemorării victimelor stalinismului şi na- 
zismului, 23 august 2008; Rezoluţia P6_TA (2009)0213 
a Parlamentului European referitoare la conştiinţa eu- 
ropeană și totalitarism, 2 aprilie 2009; Rezoluţia 1723 
(2010) a Adunării parlamentare privind comemorarea 
victimelor foametei mari (Holodomor) din U.R.S.S., 28 
aprilie 2010. 

% Vladimir Tismăneanu, referindu-se la această situație, 
menţionează că „Ne putem despărţi de moştenirea leninis- 
tă la nivelul mentalului numai dacă vom renunţa la această 
cultură a minciunii și duplicităţii..., Despre 1989: Naufra- 
giul utopiei, Editura Humanitas, Bucureşti, 2009, p. 14-15. 

* Ibidem, p. 31 şi p. 149. 

% Ibidem, p. 179. 

Cenzura sovietică 
din R.S.S. Moldovenească 
în anii '70 ai secolului al XX-lea 

|V. — doctor în istorie, şef 
Secţie istorie modernă a 
Institutului de istorie, stat 
şi drept al A.Ş.M. Autor 

a peste 20 de cărţi, Între 
care: Asasinările în masă 
din R.A.S.S.M. în perioada 
Marii Terori (1937-1938), 
828 p., vol. |, Chişinău, 2010; 
Deportările în masă din 
R.S.S. Moldovenească din 
5-9 iulie 1949, 918 p, vol. |, 
Chişinău, 2011. 


Instituirea ocupaţiei sovietice a Basarabiei, în 
anul 1940, şi apoi în anul 1944, a avut drept con- 
secințe, după cum bine se cunoaște, asasinările 
în masă, deportările în lanţ, foametea organizată, 
mobilizări la munci forțate în Donbass, Siberia, 
Kazahstanul de Nord etc. Cei care au supravie- 
ţuit tuturor acestor orori au fost mânaţi în col- 
hozuri, pe șantierele „construcţiei socialiste din 
R.S.S.M., fiind ţinuţi sub o riguroasă și vigilentă 
supraveghere de influenţele „nocive” care puteau 
să deruteze „omul sovietic” de către propaganda 
„burgheză” din Occident, dar şi de potenţialii rău- 
voitori din interior, așa-numiții „dușmani de cla- 
să”. Un instrument eficient al regimului sovietic 
de ocupaţie în menţinerea acestui control riguros 
asupra spiritelor umane îl constituia şi cenzura 
draconică asupra tipăriturilor, emisiunilor radio 
şi cele difuzate de televiziunea sovietică. 


Vigilenţa cenzurii sovietice n-a slăbit nici pentru 
o clipă, ea fiind la fel de rigidă de-a lungul întregii 
perioade de ocupaţie sovietică. În cele ce urmea- 
ză, ne vom referi la câteva aspecte din activitatea 
acesteia în R.S.S. Moldovenească pe parcursul de- 
ceniului şapte al sec. al XX-lea. 


În această perioadă, cenzura sovietică din R.S.S.M. 
urmărea, în mod strict, ca în reţeaua bibliotecilor, 
în librării să nu ajungă cumva lucrări elaborate de 
autori din România și din emigrația românească. 
Ultima categorie de autori era considerată cea mai 
periculoasă, întrucât reprezenta nu doar un curent 

de opinie „străină, ci şi unul „burgheză. Un exemplu semnificativ în acest sens 
este și cel pe care îl vom evoca în continuare. 


Zinaida Frumer, şefa fondului special al Bibliotecii Științifice Centrale a Aca- 
demiei de Ştiinţe a R.S.S.M,, i-a adresat un raport şefului Direcţiei principale 
pentru securitatea secretului de stat în domeniul presei de pe lângă Consiliul 
de Miniştri, I. D. Stelea, în care relata că în luna iulie Secţia de completare a 
respectivei biblioteci a recepționat prin intermediul schimbului internaţional 
revista „Revue des études roumaines” /574, editată la Paris, care trecuse cen- 
zura Glavlit-ului, purtând numărul cenzurării 425 pentru utilizare ulterioară 
liberă (Arhiva Naţională a Republicii Moldova (ANRM), Fond 3209, inv. 1, 
dosar 71, f. 23). Z. Frumer considera că această revistă nu trebuia să rămâ- 
nă accesibilă pentru cititorii respectivei biblioteci, ci urma să fie transmisă în 
fondul special din câteva considerente, pe care le invocăm aici. 


Articolele și recenziile incluse în respectiva revistă, în viziunea acesteia, „în majo- 
ritatea lor covârșitoare conţin sinteze tendențioase care falsificau realitatea istori- 
că. Z. Frumer mai menţiona că autorii articolelor — istorici-emigranți de origine 
română —, în lucrările lor inserate în paginile acestei reviste, „falsifică faptele is- 
torice: articolul lui George Ciorănescu Harta Moldovei de Cantemir, la paginile 
115-119 ale respectivei publicaţii, menţiona: «frontierele Moldovei trec pe râuri- 
le Dunărea, Nistru și Siret... Cantemir se mândrea cu originea latină a poporului 
său, mărturie a românismului în Moldova... Această lucrare mărturiseşte despre 
destinul tragic al acestui principe. Învins de către turci, el a fost trădat de către 
aliații săi — ruşii, care au anexat cea mai mare parte a multiubitei sale Moldove»". 


O altă lucrare inclusă în respectivul volum, care i-a provocat suspiciunea Zi- 
naidei Furmer, a fost „articolul lui N. Giuvara D. Cantemir filozof al istoriei, 
p. 66-90, în care acesta îl înfățișează pe marele savant ca pe un «învățat, apar- 
ţinând istoriei României>”. 


Şefa Fondului Special al Bibliotecii Ştiinţifice Centrale a Academiei de Științe 
mai menţiona că în compartimentul „Recenzii”, de la p. 219, este inserată o 
recenzie a cărții unui grup de istorici români — emigranți de la Paris: Aspecte 
ale relaţiilor ruso-române, vol. I (cartea se păstrează în fondul special). În baza 
acestei lucrări a fost elaborat un șir întreg de articole de către istoricii noștri 
care au demascat falsificatorii istoriei” (Ibidem). 


În final, Z. Frumer solicita ca respectiva revistă „să fie păstrată în fondul special”, 
pentru ca, în felul acesta, să nu fie accesibilă publicului larg de cititori, ci doar ace- 
lora care inspirau încredere vigilenţilor supraveghetori de la această instituţie. 


La 30 noiembrie 1974 I. Stelea îi adresa lui M. A. Pleşco, șeful secției cultu- 
ră a CC al PC din Moldova, un raport în care relata despre verificarea piesei 
lui D. Matcovschi Președintele de către Colegiul redacţional și de repertoriu al 

Ministerului Culturii al R.S.S. Moldoveneşti, care, în scrisoarea de însoţire, 
menţiona că „respectiva piesă a fost acceptată pentru a fi pusă în scenă”. După 
o examinare atentă a textului respectivei lucrări, Glavlit-ul „a găsit de cuviință 
că piesa Președintele prezintă într-o manieră distorsionată realitatea socialistă, 
viața oamenilor din satul colhoznic, truditorii societăţii noastre, raporturile lor, 
munca, odihna şi năzuințele lor” (ANRM, Fond 3209, inv. 1, dosar 71, f. 5). 


I. Stelea mai menţiona, în același context, că „în respectiva piesă viața oamenilor 
şi caracterele lor sunt prezentate unilateral, în centrul piesei nu este aceea pentru 
ce luptă și afirmă președintele, ci brigadierul, care tinde să devină președinte”. 


O altă carenţă gravă de care suferea piesa lui D. Matcovschi, în viziunea cen- 
zorului principal al R.S.S.M. era faptul că însuși preşedintele colhozului nu 
apare în scenă, dar participarea sa la acțiune este redată prin expresii și ma- 
nifestări ale tuturor persoanelor implicate în acțiune. I. Stelea mai descoperă 
o altă lacună inadmisibilă a textului elaborat de tânărul dramaturg: „În piesă 
este prezentă o atitudine preconcepută, nesănătoasă a brigadierului față de 
preşedinte din cauza că acesta era din alt sat — venetic ș.a.m.d” (Ibidem, f. 5). 


În continuare cenzorul menţionează: „Asupra acestei circumstanţe a fost ac- 
centuată atenţia chiar în debutul piesei: „Străinul... așa și rămâne străin. Stră- 
inul... nu poate fi președinte” În continuare, băgătorul de seamă de la temuta 
instituție sovietică menţionează următoarele: „Mai rău, pe paginile 34, 35 
răsună ca o amenințare, fără echivoc, istoria despre unicul câine din sat, care 
a fost omorât și nimeni n-a plâns... Păcat că nu este președintele, pentru a-i 
povesti istoria despre câinele lui Strul Vasiliber” (Ibidem, f. 5). 


Gravitatea acuzațiilor formulate de I. Stelea crește pe măsura avansării inves- 
tigaţiei sale de „exeget” în materie de teatru: „În timpul de faţă, menţionează 
acesta, când în satele renovate curge viața tumultuoasă, îmbogăţită cu toate 
valorile culturii socialiste, e stranie o atare abordare: «...cea mai mare parte 
a acțiunii din primul act se desfăşoară în casa Malcăi, unde totul e ca pe tim- 
puri». Pe cenzorul-șef al R.S.S.M. l-a iritat până și utilizarea unor calificati- 
ve de tip „burghez”: „Chiar în piesă, menţionează acesta, Malca este numită 
« Malca-jupâneasa»” (Ibidem, f. 6). 


Cenzorul își manifestă indignarea și în legătură cu faptul că autorul piesei și-a 
permis să afirme că „Malca îşi avea afacerea sa (?)”. Flagrantul „delict” al dra- 
maturgului moldovean pentru Stelea este deosebit de grav — cum putea să-și 
permită D. Matcovschi să afirme că într-un sat moldovenesc, aflat în febra 
transformărilor socialiste, o femeie putea să aibă propria ei afacere?! Bineîn- 
teles, după atare semnalări alarmante despre reminiscenţele periculoase „mic- 
burgheze”, de care suferea tânărul dramaturg, ele urmau a fi sancţionate în 
mod drastic. Şi sancţiunile au urmat ulterior. 

Şi cel mai revoltător pentru cenzorul I. Stelea era faptul că D. Matcovschi nu 
doar relatează despre aceste elemente legate de trecutul capitalist, ci le prezin- 
tă cu o doză de simpatie şi nostalgie! „La ea (Malca - n.n.) brigadierul putea 
să profite de un anumit confort, unde putea să se odihnească de preocupările 
lumești, de grijile casei, de soţie, unde putea să-şi amintească de timpurile ce 
s-au scurs, de vechile obiceiuri”. Un adevărat sacrilegiu, în viziunea lui I. Ste- 
lea, îl constituie contrapunerea trecutului „strălucit” realităţilor „comuniste”: 
„Brigadierul constată cu amărăciune: Au fost timpuri, grele, dar strălucite. lar 
acum nu mai sunt acele vremuri, acele obiceiuri — iată cum e acum în comu- 


nism” (?), p. 14 (Ibidem). 


O altă învinuire gravă, formulată de zelosul cenzor, se referea la tendința drama- 
turgului de „a amesteca, de o manieră ignorantă, limbile rusă şi moldovenească”. 
Acestuia o atare abordare i se părea un adevărat sacrilegiu, o bătaie de joc față de 
limba rusă, considerând că aceasta a pătruns „în conştiinţa, în modul de viață și 
cultura poporului moldovenesc” ca „o trăsătură distinctivă națională” (sic!), ca 
„o valoare măreață”. D. Matcovschi, în viziunea lui I. Stelea, ignoră toate aceste 
aspecte expuse, iar cenzorul atribuie acestui amestec „necărturar” o cu totul altă 


conotaţie — una periculoasă. 


I. Stelea îl suspectează pe D. Matcovschi de o atitudine antirusească voalată 
şi, pe post de vajnic apărător al limbii ruse, notează câteva „perle” utilizate 
de dramaturgul moldovean: „Zdreamsea, no ne damsea', „Ne, Nima... Ne 
Znai” şi alte denaturări'. D. Matcovschi este acuzat de promovarea conștientă 
a acestor „denaturări” de o manieră premeditată, cu bătaie lungă. 


În continuarea „analizei” sale, I. Stelea revine la acuzaţia formulată ceva mai îna- 
inte — că D. Matcovschi a ignorat cu bună știință reflectarea vieții fericite, operă 
a regimului sovietic de ocupaţie: „Doar după unele replici nesemnificative pu- 
tem să ne dăm seama că acțiunea se desfășoară în zilele noastre, consemnează 
în continuare I. Stelea. Printre altele, doar în treacăt, se menționează despre ce a 
realizat în sat preşedintele, ce le-a oferit oamenilor orânduirea colhoznică”. Par- 
că în derâdere, D. Matcovschi îl evidenţiază „în calitate de unic apărător al orân- 
duirii colhoznice şi al președintelui, ca reprezentant al acestuia, pe fratele briga- 
dierului — paznicul cârmuirii” colhozului. Doar atât: atâția adepți şi-au câștigat 
munca în colhoz, socialismul de cazarmă, de tip sovietic, în satul basarabean. O 
mai mare discreditare a acestei „orânduiri superioare” nici nu putea fi. 


„Expertul” în dramaturgie îşi manifestă irascibilitatea și pe motiv că acest 
„conflict artificial este completat cu diferite scene nelalocul lor”. O adevărată 
bătaie de joc față de puterea sovietică, în viziunea lui I. Stelea, îl constituie 
faptul că în respectiva piesă „care nici pe departe nu era o comedie, se rela- 
tează despre trimiterea de către cârmuire a muzicanților să le cânte vacilor 
pentru a obține o creştere a cantității de lapte muls” (Ibidem). 

Cenzorul îşi manifestă și alte suspiciuni față de loialitatea tânărului dramaturg 
faţă de regimul sovietic: „În actul doi, în repetate rânduri, este jucată scena cu 
rama pentru portretul pe care o repară paznicul cârmuirii colhozului. Preşe- 
dintele a spus «că acel portret care a căzut nu mai este bun de nimic...» (?)” 
(Acest semn de întrebare este utilizat în acest context de cenzor. Adică, ce o fi 
vrut să spună prin utilizarea unei atari parabole autorul piesei). 


=» 


După o analiză atât de „pertinentă” a respectivei lucrări, urmează verdictul 
necruţător al „criticului” de teatru: „Întrucât această piesă nu conține pârghii 
morale și ideinice de influențare asupra personalității umane şi rămâne în 
urmă de cerinţele pe care viaţa le înaintează literaturii şi artelor — de a afirma 
trăsăturile unui chip moral al unei personalități socialiste, pentru care sunt 
specifice atitudinea de tip socialist față de muncă, sentimentul colectivis- 
mului, internaționalismului și patriotismului, a unui activism social și a unei 
conştiinţe înalte politice —, Direcţia principală pentru paza secretului de stat 
în domeniul tiparului de pe lângă Consiliul de Miniștri al R.S.S. Moldove- 
neşti solicită să examinaţi chestiunea privind oportunitatea admiterii piesei 
lui D. Matcovschi Președintele pentru o interpretare publică în atare versiune” 
(Ibidem, f. 5-6). 


Supravegherea activităților editoriale a diverselor acțiuni cu caracter cultu- 
ral, a emisiunilor radiofonice și celor televizate, pe măsura extinderii acesto- 
ra, devine pentru Glavlit o preocupare constantă și tot mai dificil de onorat, 
întrucât creşterea fluxului informațional depășește potenţialul uman de care 
dispune această instituţie. În această perioadă utilizarea aparatelor de mul- 
tiplicare a producţiei poligrafice le produce multă bătaie de cap angajaţilor 
Glavlit-ului, întrucât creşterea numărului acestor aparate face tot mai dificilă 
efectuarea unui control eficient al producţiei lor poligrafice. 


Aparatele de multiplicare se aflau sub un control rigid și o vigilență sporită 
din partea autorităţilor statului. Pentru perioada 1971-1974 au fost convo- 
cate șapte seminare-consfătuiri cu persoanele responsabile pentru aparatele 
de multiplicare din or. Chişinău, în cadrul cărora au fost supuse analizei 
încălcările comise, explicate principalele prevederi ale legislaţiei în vigoare. 
La unele consfătuiri au vorbit angajaţii Ministerului de Interne al R.S.S.M., 
care au scos în evidenţă un șir de lipsuri privind evidenţa și păstrarea apa- 
ratelor de multiplicat. În anul 1972 a fost convocată o consfătuire cu șefii 
unităților speciale ale întreprinderilor din industria ușoară a R.S.S.M. Îm- 
preună cu reprezentanţii KGB, MAI și ai Comitetului de stat pentru tipă- 
rituri al R.S.S.M. a fost convocată o consfătuire cu șefii unităților speciale 
şi şefii cancelariilor ministerelor și departamentelor. Participanţilor le-au 
fost explicate cerințele de bază ale regulilor și ordinelor privind expedierea 
obligatorie a exemplarului de control organului de supraveghere (Ibidem). 

Or, tocmai această obligațiune era frecvent încălcată de către deţinătorii 
aparatelor de multiplicare. 


O altă obligațiune care revenea organelor de cenzură sovietică era retragerea 
din circuit (reţelele de biblioteci şi de librării) ale cărților autorilor care şi-au 
pierdut loialitatea autorităţilor sovietice din varii motive — în special, din cau- 
za deciziei acestora de a părăsi Uniunea Sovietică şi de a se stabili în Occident 
sau în Israel. 


Din anul 1971 şi până în 1974 Glavlit-ul de la Moscova a emis patru ordine 
privind eliminarea unor cărți din rețeaua de biblioteci. În afară de aceasta, 
şi Glavlit-ul din R.S.S.M. a emis, în aceeași perioadă, două ordine cu ace- 
eaşi conotaţie. Toate aceste ordine au fost expediate ministerelor şi depar- 
tamentelor pentru a fi adoptate deciziile corespunzătoare. În 1971 au fost 
verificate 239 biblioteci, în 55 au fost depistate cărţi care urmau a fi retrase 
(Ibidem, f. 25). 


O mostră de amestec brutal și descalificant al cenzurii de la Chișinău în acti- 
vitățile editoriale îl constituie episodul legat de pregătirea pentru tipar a En- 
ciclopediei Sovietice Moldoveneşti. Munca unui colectiv numeros de autori, 
cu renume și cu o pregătire profesională serioasă, a fost schimonosită, de o 
manieră impardonabilă, de doar câţiva cenzori din cadrul Glavlit-ului de la 
Chişinău, unii dintre aceştia cu o pregătire mai mult decât îndoielnică. 


La 25 februarie 1974 şeful Glavlit-ului, I. Stelea, a expediat CC al PCM un 
document cu nr. 14, în care au fost expuse mai multe obiecţii în legătură cu 
pregătirea pentru tipar a Enciclopediei Sovietice Moldoveneşti. Se menţiona 
că în enciclopedia republicană nu era obligatoriu să fie prezentate „toate noți- 
unile geografice, curentele religioase, diferiți savanți şi oameni de stat aproape 
a tuturor țărilor și tuturor timpurilor. În viziunea cenzorului-șef, era inadmi- 
sibil «să fie prezentaţi diferiți generali și atamani care au luptat contra Puterii 
Sovietice, precum și a alte persoane, condamnate de către partid pentru acti- 
vităţi antipartinice»”. 


Nu se considera oportun „să fie prezentați numeroși savanţi, reprezentanţi ai 
literaturii și culturii, care nu au fost în acest ţinut sau n-au avut o contribuţie la 
pregătirea cadrelor pentru republică”. În viziunea lui I. Stelea, o atare aborda- 
re trebuia să permită operarea unor anumite reduceri ale limitelor volumului 
iniţial al enciclopediei și, în felul acesta, în paginile acesteia „ar fi fost posibilă 
o reflectare mai amplă a problemelor social-culturale și economice din viața 
republicii” (Ibidem, dosar 71, f. 82). 


La demersul şefului Glavlit-ului de la Chișinău a fost anexată o listă cu ob- 
servaţii concrete privind primele trei volume ale enciclopediei. Respectivele 
observaţii se refereau la noţiunile care, în viziunea cenzorilor, urmau a fi ex- 

cluse din respectivul volum. Documentul acesta, care însumează șase pagini, 
conţine mai multe rubrici. Pentru început vom menţiona tot ce se sugera să 
fie suprimat din primul volum cu referire la România, poporul român, istoria 
și cultura sa, la personalităţile sale. Astfel, la pagina 175 se sugera să fie exclus 
numele lui I. Antonescu, catalogat „dictator fascist”, la p. 500 — Brătianu, în 
dreptul căruia era precizat: „familia unor reacționari români”. Brătienii erau 
incluși în categoria a V-a, cu genericul „Diferiţi activiști condamnaţi pentru 
activitate antisovietică”. Adică Brătienii erau învinuiți de către cenzura sovie- 
tică de activitate antisovietică?! 


Din categoria a VII-a — cea denumită „Savanţi, reprezentanţi ai literaturii, 
artei şi ştiinţei”, care, în viziunea cenzorilor sovietici de la Chişinău, urmau 
a fi excluşi din vol. I al enciclopediei, pe motiv că nu ar fi avut nimic cu 
R.S.S.M,, figurau: Theodor Aman, „pictor român” (1831-1891) (la p. 119), 
care, aşa cum bine se cunoaște, este unul dintre cei mai mari pictori și gra- 
ficieni români, pedagog, academician, întemeietorul primelor școli româ- 
neșşti de arte frumoase de la Iași şi Bucureşti; Grigore Antipa, „biolog ro- 
mân” (p. 171) (1867-1944), moldovean din dreapta Prutului, naturalist, 
biolog darvinist, zoolog, ihtiolog, oceanolog, savant de talie mondială. Cel 
care sugerase atari suprimări era cenzorul M. S. Băbălău, care şi-a scris nu- 
mele în dreptul propunerilor sale. În viziunea respectivului cenzor, toate 
aceste personalități n-aveau nimic în comun cu istoria și cultura populaţiei 
majoritare din R.S.S.M. Este cunoscut faptul că liderii sovietici de atunci 
considerau că familiarizarea basarabenilor cu istoria poporului român, cu 
personalitățile sale marcante putea să le fie nocivă moldovenilor din stânga 
Prutului (Ibidem, f. 83). 


Același cenzor mai sugerase să fie excluși din aceeași categorie compozitorul 
italian Vincenzo Bellini (1801-1835), autorul mai multor opere nemuritoare, 
inclusiv Norma (1831); scriitoarea americană Harriet Beecher Stowe (1811- 
1896), autoarea renumitului roman Coliba unchiului Tom (1852), fizicianul 
şi matematicianul austriac Ludwig Bolzmann (1844-1906), membru al Aca- 
demiei de Ştiinţe din Viena, care şi-a asigurat celebritatea în urma inventării 
mecanicii statice, ca procedeu universal de studiere a gazelor; microbiologul 
german August Wasserman (1866-1925), marele prozator şi eseist indian 
Mulk Raj Anand (1905-2004); pictorul şi graficianul azer Azim Zade (1880- 
1943); poetul latin Ausonius (Decimus Magnus Ausonius) (310-395), care 
în motivațiile „preţioase” ale cenzorului Băbălău apare ca „scriitor latin” ş.a. 
Se pare că cenzura sovietică de la Chișinău se conducea de un principiu po- 
litic monstruos — „prea multă minte dăunează” — la ce bun ca cititorul din 
R.S.S.M. să se familiarizeze cu aceste personalități cu renume din istoria civi- 
lizaţiei universale. Cu cât mai puţin vor cunoaște, cu atât mai ușor vor putea 
fi manipulaţi. 

Din volumul I se mai sugera să fie excluse mai multe nume și noțiuni religioase, 
trecute la rubrica „Curente religioase și reacționare şi reprezentanții lor”: „Abel — 
erou biblic” (p. 10); „Avraam, străbunic al evreilor” (p. 22); „Adam” (p. 30); 
„Allah, animism-credință” (p. 162); „biblia (caracteristica acesteia)” (p. 414). 


Din același prim volum al enciclopediei moldoveneşti se sugera să fie omise 
şi alte personalități importante din istoria universală, precum Adrian, împărat 
roman (în document este menţionat ca „ţar”; Dwight D. Eisenhower (1890- 
1969), al 34-lea preşedinte al Statelor Unite ale Americii (1953-1961), co- 
mandantul forţelor unite ale aliaţilor care au debarcat în Nordul Africii 
(1943) şi în Franţa (1944) (Ibidem, f. 83). 


În volumul III al enciclopediei moldovenești din rubrica IV „Oameni de stat” 
se sugera să fie excluși „Maiorescu Titu - prim-ministru al României burghe- 
ze” (p. 172); „Matei Basarab (sic!) - domnitorul Munteniei” (p. 248); „Mihai 
Viteazul - domnitorul Munteniei”. În categoria personalităților importante 
din istoria universală, care urmau să fie excluse din ESM, au fost incluse și alte 
câteva zeci de nume. 


O altă preocupare a cenzurii sovietice la începutul anilor '70 ai sec. al XX-lea a 
fost „lupta cu religia”. În acea epocă cenzura sovietică manifesta în continuare 
un interes deosebit pentru tematica religioasă. Politica autorităţilor sovietice 
față de cultele religioase a suportat o întreagă evoluţie — de la închiderea a 
zecilor de mii de lăcașe sfinte, mănăstiri ale creştinilor ortodocși, dar și a ce- 
lorlalte confesiuni religioase (catolică, neoprotestantă, mozaică, musulmană 
etc.) și exterminarea fizică, inclusiv prin împușcare, a slujitorilor acestor con- 
fesiuni și a credincioșilor până la o „inovaţie” mai recentă și mai „civilizată” 
de strangulare a promotorilor diferitor confesiuni religioase şi a adepților lor 
prin intermediul unei „blocade informaţionale”. 


La 17 septembrie 1971 S. Tanasevski, „împuternicitul Consiliului pentru tre- 
burile religiei de pe lângă Consiliul de Miniştri al Uniunii R.S.S. în R.S.S. Mol- 
dovenească îi expedia șefului Glavlit-ului de la Chișinău I. Stelea o scrisoare 
prin care îi relata că îi expediază o copie a ordinului președintelui Consiliului 
pentru cultele religioase de pe lângă Consiliul de Miniștri al U.R.S.S., cu nu- 
mărul de ordine 90, din 19 iulie 1971, „Despre intrarea în vigoare a Nomen- 
clatorului datelor Consiliului pentru cultele religioase de pe lângă Consiliul 
de Miniştri al U.R.S.S., care erau interzise spre difuzare în presa «deschisă» 
(sic!), emisiunile radio şi de televiziune” (Ibidem, dosar 46, f. 26). 


Acest ordin prevedea intrarea în vigoare a respectivului nomenclator, avizat şi 
de Glavlit-ul unional. Toate subdiviziunile Consiliului pentru cultele religioa- 
se (şefii de secție, adjuncţii acestora, inspectorii, împuterniciții erau obligaţi 
să aplice în practică „în mod consecvent” prevederile nomenclatorului. Şefii 

de direcție și împuterniciţii acestui consiliu erau atenţionaţi, în mod special, 
asupra unei executări rigide a nomenclatorului, pentru „a exclude posibilita- 
tea pătrunderii informaţiilor specificate în textul acestuia în presa „deschisă”, 
emisiunile radio şi de televiziune” (Ibidem, f. 27). 


Nomenclatorul în cauză se referea la „informaţiile și materialele Consiliului 
pentru cultele religioase de pe lângă Consiliul de Miniştri al U.R.S.S. şi ale 
împuterniciţilor acestuia în teritoriu, publicarea cărora în presa „deschisă”, 
emisiunile radio şi la televiziune era considerată „inoportună”, adică, cu alte 
cuvinte, urmau a fi interzise spre difuzare (Ibidem, dosar 46, f. 29). 


Toate „informaţiile și materialele” difuzate de respectiva instituție erau cla- 
sificate în nouă categorii. Din prima categorie făceau parte datele generale 
despre numărul organizaţiilor religioase, bisericilor ce funcționau, inclusiv a 
bisericilor catolice, moscheilor, mănăstirilor şi „altor case de rugăciuni”, date- 
le despre numărul „slujitorilor cultelor religioase din U.R.S.S.. 


A doua categorie de informaţii care erau interzise de a fi mediatizate în ziare, 
la radio și televiziune erau cele despre numărul de biserici, moschei, mănăstiri 
închise sau demolate și scoase de la evidenţa „uniunilor religioase”, nu numai 
cu referire la toată Uniunea Sovietică, dar și a celor referitoare la raioane, regi- 
uni, ținuturi și republici (Ibidem, f. 30). 


Se mai punea interdicția pe difuzarea datelor despre numărul de „ritualuri să- 
vârşite în cadrul uniunilor religioase, înregistrate la scara întregii U.R.S.S” (ca- 
tegoria a III-a), datelor despre veniturile şi cheltuielile „organizaţiilor religioase 
din U.R.S.S” (categoria a IV-a). Categoria a cincea de „materiale”, asupra cărora 
se instituia același „tabu”, erau rapoartele, instrucțiunile, stenogramele, dările de 
seamă, datele statistice, comunicatele ş.a. care reflectau nivelul de religiozitate a 
populaţiei și de respectare de către aceasta a ritualurilor religioase, atât la scara 
U.R S.S, cât şi pentru fiecare republică unională în parte (Ibidem). 


Cea de-a șasea categorie se referea la deciziile Consiliului pentru cultele reli- 
gioase, dar și cele ale structurilor sovietice locale privind exercitarea contro- 
lului asupra respectării legislaţiei cu privire la cultele religioase. 


A şaptea categorie de informaţii interzise spre difuzare în mass-media sovie- 
tică erau datele cu caracter general despre numărul de persoane din rândul 
slujitorilor de cult, dar și a enoriașilor care au fost sancționați în mod admi- 
nistrativ, dar și penal pentru „violarea legislaţiei”, despre cultele religioase, atât 
la scara U.R.S.S., cât și la cea a republicilor unionale (Ibidem). 


Şi, în sfârşit, ultimele două categorii de „materiale și informaţii”, despre care 
nu trebuiau informaţi cetățenii sovietici, erau cele cu privire la datele cu ca- 
racter general despre relaţiile internaţionale ale „organizaţiilor religioase” din 

U.R.S.S., despre rapoartele „centrelor religioase” cu privire la delegaţiile peste 
hotare. 


Erau interzise spre difuzare, de asemenea, și datele despre tirajele edițiilor cu 
caracter religios, editate în U.R.S.S. (Ibidem). 


În felul acesta, crearea acestui vacuum informaţional în jurul cultelor religi- 
oase din U.R.S.S. urma să conducă, în viziunea autorilor acestui scenariu, la 
pierderea treptată a influenţei acestora în societate și la dispariţia lor treptată. 
Bineînţeles, această „ostracizare informațională” nu însemna că celelalte mij- 
loace de anihilare a diferitor confesiuni religioase își pierdeau actualitatea — 
pur şi simplu, la cele vechi se mai adăuga una nouă — mai sofisticată. 


La începutul anilor '70 ai sec. al XX-lea o ţintă predilectă a cenzurii sovietice 
au devenit operele scriitorilor, dramaturgilor, oamenilor de cultură de origine 
iudaică, repatriați în Israel. Lucrările acestora erau retrase din rețeaua de bibli- 
oteci publice, librării pentru a fi ulterior distruse. Întrucât şi din R.S.S. Moldo- 
venească au plecat mai mulți oameni de cultură, reprezentanţi ai acestei etnii, 
cărţile lor au avut un destin similar. În felul acesta, pe parcursul anilor ’70 cen- 
zura chişinăuiană a instrumentat câteva asemenea operațiuni. Astfel, în baza 
ordinului nr. 2 — acn, din 1 iunie 1973, semnat de şeful Glavlit-ului I. Stelea, 
s-a decis retragerea din bibliotecile publice și din rețeaua de librării a cărții lui 
Ia. Iachir — Lăpuşneanu Luna-și paşte stelele, în limba „moldovenească”, Chişi- 
nău, Cartea Moldovenească, 1969, 152 p, 8.000 ex. 'Temeiul: Indicaţia CC al 
PCM” (ANRM, Fond 3209, inv. 1, dosar 60, f. 2). 


La 1 august 1975 I. Stelea i-a adresat lui V. Hropotinschi, preşedintele Comi- 
tetului de stat al editurilor R.S.S.M., o scrisoare în care menţiona, între altele, 
că ordinul Glavlit-ului din R.S.S.M. nr. 3 — acn, din 25. VI.1975, cu privire la 
retragerea din librării a cărților lui M. S. Bruhis, nu fusese adus la cunoștința 
angajaţilor tuturor librăriilor (ANRM, Fond 3209, inv. 1, d. 80, f. 67). Pen- 
tru cititorul neavizat vom menţiona că Mihail Bruhis (1.03.1919-6.12.2006) 
a fost traducător, publicist și istoric din R.S.S.M. A deţinut funcția de șef al 
Secţiei traduceri din cadrul Institutului de istorie a PCM de pe lângă CC al 
PCM. Decepţionat de regimul comunist din U.R.S.S., M. Bruhis emigrează în 
Israel. Lucrarea care l-a consacrat se numeşte Rusia, România și Basarabia — 
1812, 1918, 1824, 1940, tipărită în limba rusă în anul 1979, la Tel Aviv, editată 
ulterior, în versiune română, la Chișinău, în anul 1992, la Editura Universitas, 
în care acesta a combătut cu argumente imbatabile multiple falsuri lansate de 
istoriografia sovietică. 


În misiva sa, I. Stelea menționa că și în acest caz legat de M. Bruhis, ca și în alte 
cazuri, în loc de ordin a fost expediată o scrisoare care sugera predarea cărților 
lui M. Bruhis în depozit. Mai mult decât atât, menţiona cenzorul-şef, se ade- 

verise că angajaţii magazinului de anticariat din Chişinău nu erau familiarizați 
cu respectivul ordin (ANRM, Fond 3209, inv. 1, d. 80, f. 67). 


În aceeași scrisoare I. Stelea relata că în timpul controlului selectiv al fondurilor 
de carte ale bibliotecilor Editurilor Lumina și Cartea Moldovenească au fost des- 
coperite cărți care trebuiau să fie retrase conform ordinelor Glavlit-ului R.S.S.M. 
nr. 1 — acn, din 23 ianuarie 1974 și nr. 3 — acn, din 25 iunie 1975 (Ibidem). 


În calitatea sa de şef al Glavlit-ului I. Stelea îi solicita lui V. Hropotinschi să 
distribuie în toate librăriile ordine cu privire la retragerea cărților interzise 
şi să asigure un control sistematic al îndeplinirii respectivelor recomandări. 
Lui Hropotinschi i se mai sugera să dea indicaţii șefului Moldknigtorg-ului 
şi directorilor editurilor să întreprindă măsuri pentru a nu admite pe viitor 
asemenea încălcări. Despre măsurile întreprinse V. Hropotinschi era invitat 
să raporteze Glavlit-ului (Ibidem, f. 67-68). 


La 15 mai 1979 M. Mamei, adjunctul lui I. Stelea, îi raporta șefului Glavlit- 
ului unional, P. Romanov, că în baza ordinului nr. 3 — acn, din 15 mai 1979, 
din reţeaua de biblioteci publice şi cea de librării urmau a fi retrase cărţile lui 
E. I. Bauh. În calitate de temei a servit indicația verbală a lui I. P. Calin, secre- 
tar al PCM (Ibidem, dosar 115, f. 35). Efraim Bauh, născut la 13.01.1934 în 
or. Tighina, a fost poet, prozator, traducător, jurnalist, geolog. Până în anul 1977 
acesta își desfășoară activitatea în temei la Chișinău, unde colaborează, în speci- 
al, la ziarul „Molodej Moldavii” În presa periodică din R.S.S.M. publică eseuri, 
articole, interviuri. Versurile sale au fost adunate în paginile a nouă antologii şi 
plachete. A mai editat două cărți pentru copii. A realizat traduceri din operele 
unor poeți și scriitori din R.S.S.M.: P. Boţu, P. Zadnipru, V. Teleucă, A. Co- 
dru ş.a. E. Bauh a fost ales membru al Uniunii Scriitorilor din Moldova. În anul 
1977 se stabileşte în Israel. Aici văd lumina tiparului culegerea sa de poezii Rauf 
(Văzduhul), romanele Chinși Orman, Soarele sinucigașilor — toate în limba rusă. 
Mai multe lucrări ale sale au fost traduse în limbile română, engleză, polonă, 
lituaniană, cehă etc. Efraim Bauh este președinte al Uniunii Scriitorilor de limba 
rusă din Israel, precum și preşedinte al Federaţiei Uniunii Scriitorilor din țara sa 
(Calendar Naţional, 2009, Chișinău, 2008, p. 31). 


Cărţile lui E. Bauh, care puteau fi retrase și distruse în anul 1979, erau trei la 
număr: Efraim Bauh, Măzărichile dulci şi Contele Trufă, poveste pentru gră- 
dinița de copii şi şcoala primară, Editura Cartea Moldovenească, Chișinău, 
1965, 28 p.; Efraim Bauh, Grani [Stihi], Editura Cartea Moldovenească, Chi- 
şinău, 1963, 92 p.; Efraim Bauh, Vesennie klavișt [Stihi], Editura Cartea Mol- 
dovenească, Chișinău, 1966, 115 p. (Ibidem). 


Glavlit-ul unional recurgea la serviciile celui din R.S.S.M., atunci când conside- 
ra necesar să fie cenzurate lucrările unor scriitori evrei de origine română, stabi- 

liţi în Israel. La 12.03.1979, şeful adjunct al Glavlit-ului unional, V. Fomiciov, i-a 
expediat o scrisoare lui I. Stelea, în care îi relata despre înțelegerea cu M. Mamei, 
adjunctul lui Stelea, de a-i încredința unuia din angajaţii Glavlit-ului de la Chiși- 
nău, care „cunoaște limba română”, ca să lectureze cartea Șapte momente, scrisă 
în limba română, expediată din Israel unei persoane private, numele căreia nu 
era indicat. Ulterior, cartea însoțită de un scurt rezumat urma să fie restituită 
Glavlit-ului de la Moscova (ANRM, Fond 3209, dosar 115, f. 29). 


Peste patru săptămâni, la 10 aprilie 1979, şeful Glavlit-ului de la Chișinău îi 
raporta lui V. Fomiciov despre cenzurarea cărţii lui Izrael Marcus Șapte mo- 
mente, din istoria evreilor din România, tipărită de Editura Glob din or. Hai- 
fa, Israel, în anul 1977. În cartea respectivă au fost inserate șapte povestiri 
din biografia a şapte persoane de origine iudaică, care au locuit în România 
(ANRM, Fond , inv. 1, d 115, f. 30). 


Verdictul final al cenzorului chișinăuian a fost unul negativ. Acesta i-a incriminat 
autorului mai multe concluzii „periculoase”. Prima era că scriitorul I. Marcus con- 
sidera că viaţa celor șapte evrei-protagoniști ai acestei cărți s-a constituit într-o „dra- 
mă”, pentru că aceștia, în primul rând, trăiau departe de statul Israel și nu se bu- 
curau de sprijinul din partea altor naţiuni. A doua concluzie a prozatorului evreu, 
contestată de cenzorul sovietic, era că toate suferințele celor șapte eroi ai cărții 
erau cauzate de faptul că dânșii erau evrei. În al treilea rând, autorului cărții i se 
imputa că prin intermediul acestei cărți este promovată ideea despre „exclusivi- 
tatea naţiunii evreiești, reprezentanților săi, calificată de cenzor drept idee a unui 
„rasism rafinat și a unui naționalism” În al patrulea rând, cenzorului nu-i place că 
autorul cărții deplânge soarta evreilor, oriunde aceștia s-ar afla — în țări capitalis- 
te sau socialiste, descriind viaţa lor ca pe o „dramă”, promovând ideea că „evreii 
pot obţine fericirea și pacea doar în statul Israel. Cenzorului sovietic îi displace 
şi o altă concluzie a autorului cărţii: „Evreul nu trebuie să uite niciodată că el este 
evreu și este obligat să acționeze doar în interesul naţiunii sale”. Şi, în sfârșit, în al 
cincilea rând, descriind suferințele evreilor în cel de-al Doilea Război Mondial, 
autorul, în viziunea cenzorului, nu acuză fascismul, ci învinuiește doar „persoane 
separate” în declanșarea războiului și în omorurile în masă ale evreilor (Ibidem, 


£ 33-34). 


Către sfârşitul anilor '70 nici cenzura sovietică din R.S.S.M. nu mai făcea față 
avalanşei informaţionale, ineficienţa ei constituindu-se în anii '80 în una din 
multiplele cauze ale disoluţiei imperiului sovietic. Cu toate acestea, cenzura 
draconică de tip comunist a făcut ravagii, decenii la rând, schilodind și muti- 
lând destinele nu doar ale reprezentanților culturii, științei din R.S.S.M. Prin 
privarea de dreptul de a accede, în mod nestingherit, la informaţia utilă, pe 
care cenzorii sovietici, acești „ostași ai frontului invizibil”, au dosit-o cu multă 
„grijă, s-au comis alte multiple crime, deformându-li-se și conștiința sutelor 
de mii de basarabeni și ale căror consecinţe le mai resimţim și în prezent. 


Între cei [...] excelând într-o viziune 
grotesc-barocă asupra lumii este, fără îndoială, 
Arcadie SUCEVEANU, unul din poeţii de marcă 
ai momentului, cu o voce distinctă şi un timbru 
inconfundabil, găsindu-şi locul în imediata 
vecinătate a lui Marin Sorescu sau Emil 
Brumaru, doar ca atitudine polemică implozivă, 
nu şi ca modalitate de expresie, denunțându-și 
fals-moralist condiţia propriei angajări poetice. 
Constantin CUBLEȘAN 

